
Prefaţă la ediţia a II-a 


Reeditarea primei ediții a volumului Victor Moldovan — Memoriile unui 
politician din perioada interbelică a fost stimulată din perspectiva unor 
condiționări ulterioare apariţiei acesteia. 

În primul rând, a fost determinată de faptul că, la prezentarea volumului, în 
anul 2013, datorită obligaţiilor pe care editorii le-au avut față de Primăria 
Municipiului Bistriţa, instituția care a asigurat resursa financiară, majoritatea 
exemplarelor au luat drumul spre Austria şi Germania, prin sașii bistrițeni emigrați, 
adunați în acea vară la Bistriţa, cu ocazia întâlnirii lor anuale. Nu ar fi fost un motiv 
de insatisfacție, mai ales că autorul memoriilor și-a găsit sfârșitul în spaţiul german, 
care însă, din păcate, nu a dorit să-l adopte, asumându-l ca destin. 

Rolul determinant al retipăririi l-a oferit însă modul în care autorul şi-a 
structurat manuscrisul, ca şi condiţiile istorice în care s-au păstrat atât textul, cât şi 
multe dintre documentele cu statut de anexe. În perspectivă imediată, restituirea 
textului memoriilor a vizat un cadru mai general, în care, alături de acesta, editorii 
s-au străduit să ofere celor interesaţi şi o primă parte din consistentul material 
documentar care-l însoţeşte. 

Pe de altă parte, această a doua ediție a lucrării valorifică şi o altă sursă 
documentară, concretizată în anexele din addenda. Păstrate la Arhivele Naţionale 
ale României, documentele reproduse oferă un plus de informaţie cu privire la 
aspectele mai puţin relevate în cadrul textului propriu-zis al manuscrisului. Ele 
prezintă mărturii inedite privind modul în care autorul memoriilor a încercat fie să-şi 
justifice aspectele incomode din activitatea politică, prin implicarea în actul de 
guvernare, începând din anul 1927, ca secretar de stat la Ministerul de Interne, fie, 
să îşi revendice drepturile pierdute. În cea de-a doua ipostază, prin argumentele 
prezentate, Victor Moldovan apare ca un curajos petiţionar, în fața autorităţilor 
române, instalate după cel de-al Doilea Război Mondial. 

Atât în solicitarea restituirii proprietăților, cât și a revendicărilor pentru 
dobândirea statutului de membru al Fondului Literar, Victor Moldovan 
demonstrează, încă o dată, calitățile de bun avocat, dar şi abilităţile unui politician 
versat. El a încercat să-şi remodeleze discursul pe argumentele juridice ale noii 
orânduiri social-politice postbelice, iar atunci când revendicările i-au fost refuzate, 

a schimbat tactica, solicitând primirea în rândurile partidului unic al vremii. Un 
destin trist pentru un exponent de frunte al vieţii politice românești interbelice, 
croită pe valori cu totul diferite față de cele cu care petiționarul s-a confruntat spre 
sfârșitul vieții. 

În zbuciumul său, Victor Moldovan a încercat să apeleze la vechi prieteni, care, 
dând dovadă de abilităţi, au reușit să se adapteze cu uşurinţă la noile realități de 
după război, ocupând, chiar vremelnic, funcții importante în stat. 

Nu trebuie să ignorăm apoi încă un aspect important, enunțat şi de universitarul 
Virgil Țârău, și anume acela al scrierii memoriilor la comandă. 

Prin documentele adăugate la prezenta ediție, încercăm să arătăm „până unde 
și cât” poate fi influenţat de către politic caracterul uman, dar şi rolul valorilor 
culturale în modelarea acestuia, indiferent de forma de guvernare. Documentele 
cuprinse în volum au rolul să completeze convingător şi explicit profilurile şi 
comportamentele umane, aflate în mijlocul evenimentelor. 

Pentru a înlătura „sentimentul de frustrare al cititorului, dornic să vadă 
documente şi caricaturi ale timpului, înfățișând personaje cu chipuri prohibite în 
anii comunismului, dar ale căror nume se confundă cu povestea făuririi României 
moderne” — semnalat de criticul Tudorel Urian, în Revista „Viaţa Românească”, nr. 
9-10/ 2013 — reeditarea este însoţită de un al doilea volum, care cuprinde 
documentele din volumele I-III ale manuscrisului memoriilor, păstrate la Biblioteca 
Academiei Române din Bucureşti. 

Mulţumim conducerii Complexului Muzeal Judeţean Bistriţa-Năsăud, care s-a 
oferit să sprijine republicarea, într-o ediţie revizuită şi adăugită, a acestui volum. 


Bistriţa, mai 2015 Editorii 


Suveniruri ale memoriei. 
Amintirile lui Victor Moldovan 
despre România interbelică 


Virgiliu Târău 


În anul 1950, în noaptea de 5/6 mai, un număr de 228 de ofiţeri și subofiţeri ai 
Securităţii, organizaţi în 38 de echipe operative, au declanșat una dintre operaţiunile 
cele mai agresive şi represive împotriva elitelor politice ale perioadei interbelice 
din România. În memoria colectivă, prin pana supraviețuitorilor, dar şi a istoricilor, 
acea noapte a rămas denumită simbolic „noaptea demnitarilor”. În condiţiile expuse, 
pe baza unui plan prestabilit, a unei acţiuni imaginate şi implementate încă de la 
începutul anului, la nivelul Direcţiei Generale a Securității Poporului, 84 de foşti 
demnitari ai acelei perioade au fost reţinuţi şi transferați în colonia Dunărea, 
celebrul penitenciar al oraşului Sighet!. Iniţial, operaţiunea a fost dedicată, pe baza 
consultărilor cu liderii de la vârful Partidului Muncitoresc Român, unui număr de 
84 de foști miniştri, secretari și subsecretari de stat, prefecţi şi alți înalți funcţionari. 
Din raţiuni care au ținut de capacitatea de organizare a Securităţii, în prima fază au 
fost reținute doar 69 persoane, mai apoi lotul fiind completat până la 82, doi dintre 
cei urmăriți fiind plecaţi în afară ţării”. 

Între cei reținuți ulterior, la 11 mai 1950, s-a aflat și autorul lucrării memorialistice 
prefaţate aici. În calitatea sa de fost secretar de stat la Ministerul de Interne în 
perioada 1926-1927, fost secretar general al Frontului Renașterii Naţionale și al 


! La 14 ianuarie 1950, Prezidiul Marii Adunări Naţionale a emis Decretul nr. 6/1950, ce viza crearea 
unităţilor de muncă, în care urmau să fie trimişi „cei care prin faptele sau manifestările lor, direct 
sau indirect, primejduiesc sau îngreunează sau încearcă să primejduiască regimul de democraţie 
populară, îngreunează sau încearcă să îngreuneze construirea socialismului în R. P. Română, 
precum şi acei care în acelaşi mod defăimează puterea de stat sau organele sale, dacă aceste fapte 
nu constituie sau nu pot constitui prin analogie infracţiuni”. Mai apoi, la 20 martie 1950, 
conducerea Securităţii a precizat categoriile de foşti demnitari ce urmau a fi avute în atenţie în 
primul val de arestări. Din aprilie 1950, pe baza ordinului 100 al MAI s-a procedat la identificarea 
şi localizarea acestora. Vezi deciziile MAI în Arhiva Consiliului Naţional de Studiere a Arhivelor 
Securităţii (în continuare, ACNSAS), Fond Documentar, dosar 000199, dar şi contextul declanşării 
operaţiunii la Claudiu Secaşiu, „Consideraţii privind distrugerea elitei politice româneşti”, în 
Romulus Rusan, ed., Memoria închisorii Sighet, Bucureşti, Fundaţia Academia Civică, 2003, pp. 
323-350; Andrea Furtoş, Spaţiul concentraționar din România. Penitenciarul Sighet (1950-1955), 
Teză de doctorat, Cluj-Napoca, 2011. 

? Vezi detalii la Andrea Furtoş, op.cit., capitolul 3. 

Partidului Națiunii, în perioada regimului autoritar instituit din anul 1938 de către 
Regele Carol al II-lea, acesta a fost prevenit — arestat fără mandat, fără vinovăţie 
definită în termeni penali, reţinut pe baza unor calităţi anterioare şi nu a unor fapte”. 
Este vorba de juristul Victor Moldovan, avocat în orașul Bistriţa în jurul anilor 
douăzeci, lider și parlamentar al PNR până în anul 1925 şi al PNȚ, din anul 1932, 
devenit ulterior membru al Partidului Poporului în anul 1926 şi revenit în PNȚ în 
anul 1932. 

O astfel de introducere trebuie să facă referire primordial, aşa cum este şi firesc, 
asupra personalităţii celui care a zăbovit şi a trudit la aşternerea însemnărilor despre 
viaţa și epoca în care s-a manifestat politic. În esenţă, în paginile ce vor urma, vom 
încerca să explicăm, să reconstituim şi să analizăm atât contextul în care au fost 
scrise aceste memorii, cât şi să evaluăm felul în care exerciţiul de readucere aminte — 
extrem de bine documentat, agregat pe baza notaţiilor de epocă, dar și a unor 
lecturi extinse în fondurile Bibliotecii Academiei Române — a fost influenţat de 
constrângerile politice, economice şi personale suferite de către cel care le-a redactat. 
Altfel spus, vom încerca în prima parte să reflectăm asupra contextului istoric și a 
celui personal în care acest text a fost „produs”, pentru ca mai apoi să ne oprim 
asupra conţinuturilor reflectate în cuprinsul său, din perspectiva destinului celui care 
a evocat o lume care la acel moment părea dispărută. În acest fel, textul realizat de 
către Victor Moldovan nu va rămâne claustrat doar în dimensiunea istoricităţii sale, 
ci va putea fi lecturat din perspectiva vieţii personale de după încheierea memoriilor 
sale scrise, adică cea a autoimpusei lor limite, a anului 1940. 

Pentru mai bine de cinci ani, Victor Moldovan a fost internat și izolat alături de 
elita interbelică a României în închisoarea sus-amintită, fiind eliberat la mijlocul 
anului 1955. Fusese arestat de către Direcţia Regională de Securitate Ploieşti, cel 
mai probabil, la Predeal, acolo unde se retrăsese încă din octombrie 1947. A locuit 
în staţiunea de pe valea Prahovei intermitent, în mai multe locaţii particulare 
precum vila Feldşi sau vila Savu, deşi avea în proprietate acolo o locuință proprie 
pe care o reabilita în anii respectivi”. Un raport al Siguranţei din Ploieşti, elaborat 
pe baza informaţiilor preluate din convorbirile pe care diferiţi agenţi le-au purtat cu 
Victor Moldovan, îl înfăţişează în toată această perioadă într-un adevărat „du-te, 
vino” între Bucureşti şi Predeal, temător pentru viaţa şi destinul familiei sale”. 
Odată arestat (prevenit, în terminologia şi taxonomia epocii), el a fost transportat la 
București, unde i-a fost percheziţionată locuința din strada Polonă nr. 6, iar apoi a 


3 ACNSAS, Fond Penal, dosar 051415, f. 127 sqq. 

Cum a pierdut orice sursă de câştig din 1948, Victor Moldovan s-a văzut nevoit să trăiască din 
economiile făcute peste ani, vânzând bijuteriile şi lucrurile de valoare din locuințele deținute. Vezi 
declarația autobiografică de 22 pagini, scrisă de acesta la Sighet, în 29 aprilie 1954, în care 
precizează aceste elemente. Cf. ACNSAS, fond Informativ, dosar 210454, vol.1, f. 39—61. 

5 ACNSAS, Fond Penal, dosar 051415, f. 127 

fost reţinut la Jilava, pentru ca în data de 6 iulie să ajungă, pentru un „sejur” de 
exact cinci ani, la Sighet. Informaţiile cu privire la soarta lui Victor Moldovan din 
timpul detenţiei sunt relativ modeste. El nu a vorbit şi nu a scris despre această 
experiență”, iar cei care l-au însoțit, între zidurile în care foamea, frigul şi izolarea 
i-au ucis şi rănit pe exponenţii României interbelice, ne-au lăsat doar mărturii 
lacunare?. În fapt, tăcerea asupra a ceea ce s-a petrecut acolo a continuat până la 
începutul anilor nouăzeci ai secolului trecut, atunci când victimele regimului 
comunist au început să rostească, prin intermediul lucrărilor memorialistice editate, 
adevărul despre lumea prin care au trecut. 

Majoritatea acestor lucrări publicate în anii din urmă au fost scrise încă din 
timpul regimului comunist, având însă atunci doar destinaţia sertarului. Treptat însă, 
petele albe ale acestui trecut traumatic au început să fie resorbite în paginile aşternute 
de venerabilii pensionari ai Gulag-ului românesc. Din păcate, scrise în condiţii 
improprii, după detenţie, într-un context social-politic în continuare apăsător, de 
cele mai multe ori elaborate sub supraveghere sau chiar în condiţia unei comenzi 
din partea autorităților, marea majoritate a acestora încorporează doar dimensiunea 
individuală a memoriei, una de factură autobiografică” şi aproape niciodată pe cea 
socială, implicit colectivă, în termenii descriși de Maurice Hawlbachs sau Pierre 
Nora!%. Cu toate acestea, despre detenţia de la Sighet au mai scris sau au comunicat 


€ A fost încadrat în U.M. conform Deciziei M.A.I. nr. 334 din 1 august 1951 pe o perioadă de 24 
luni. Pedeapsa i-a fost majorată cu 60 luni conform Deciziei M.S.S. nr. 559 din 6 august 1953. În 
iulie 1955, a fost transferat la Bucureşti. A fost eliberat efectiv la 26 septembrie 1955, după ce s-a 
angajat să nu divulge nimic din ceea ce i se întâmplase în această perioadă, la 5 iulie 1955. Cf. 
ACNSAS, Fond Penal, dosar 051415, ff. 332-334. 

7 A respectat în această privință angajamentul, obligatoriu semnat de toți deţinuţii la ieşirea din 
spaţiul concentraţionar. În esenţă, la 5 iulie 1955, după ce îşi primise efectele şi bagajele predate la 
arestare, Victor Moldovan se angaja să „nu discute cu nimeni nimic în legătură cu cele ce am fost 
audiat, închisorile pe unde am trecut, pe cine am văzut cu acea ocazie şi despre felul de organizare 
al închisorilor”. Cf. Ibidem, f. 236 şi 236v. 

5 Totuși, în memorii, există câteva notații care fac trimitere la perioada de recluziune prin 
intermediul citării numelor unor foşti deținuți de acolo (deputații Țoni sau Perieţeanu). O alta, 
introdusă în text pentru a ilustra starea sufletească prin care trecea după trădarea lui Goldiș, este de 
asemenea ilustrativă, şi nu doar la nivelul metaforei: „Eram ca vulturul căzut în captivitate, fără 
aripi. Îmi lipsea avântul, convingerea. Îmi aduc aminte azi de un pui de vultur mare, minunat de 
frumos, prins în Munţii Carpaţilor vecini judeţului nostru, pe culmile munților maramureșeni, pe 
care l-am văzut în curtea pușcăriei din Sighet, curte înconjurată cu ziduri înalte. Îi erau tăiate 
aripile. De câte ori se înălța spre înălțime, cădea zdrobit la pământ, trist, abătut, lipsit de libertate 
de a se avânta în văzduh, peste munți şi văi”. Vezi infra. 

Vezi nuanțata şi consistenta analiză a acestui tip de memorializare la Bruce M. Ross, 

Rememberingthe Personal Past.Description of AutobiographicalMemory, Oxford, New York, 

Oxford University Press, 1991, 244p. 

10 M. Halbwachs, The collectivememory, New York, Harper&Row, 1980; Pierre Nora, ed., Rethinking 
France. LesLieux de Memoire, vol. 1—4, University of Chicago Press, 2001. 

după eliberare, cu dedicație, istoricul Constantin C. Giurescu!!, cardinalul Iuliu 
Hossu'?, părintele Alexandru Raţiu'”, episcopului loan Ploscaru'*, preotul romano- 
catolic Gheorghe Pătraşcu", istoricul Ion I. Nistor!” sau fostul director al ziarului 
„Dreptatea”, Nicolae Carandino!”. Sunt lucrări exponenţiale pentru procesul de 
referenţializare a biografiei, a vieţii şi a reamintirii acestei experiențe, scrise pedant, 
fără însă a putea cuprinde și evoca explicit adevărata dimensiune a „locurilor 
memoriei”, ci doar a câmpului de cunoaştere contaminat de propriile amintiri, 
intersectate uneori cu cele ale altor trăitori ai aceleiaşi lumi. 

Lucrarea de față, pe care avem plăcerea de a o recomanda, este una autobiografică, 
ea nefiind dedicată acelei perioade, chiar dacă a fost scrisă de Victor Moldovan în 
epoca proximă eliberării din detenţie. Potrivit propriei mărturii a memorialistului, 
evocarea în scris a acestor amintiri a fost generată de interogaţiile și, mai apoi, de 
solicitările venite spre fostul politician țărănist din partea unui alt bistriţean, Teodor 
Ghiţan, devenit cercetător ştiinţific la catedra de Istoria Medicinei de la Facultatea 
de profil din Cluj. Oricum, Victor Moldovan recunoștea că laboratorul unui atare 
demers fusese deschis imediat în perioada postbelică, atunci când retras din politică, 
dar implicat mai degrabă economic în viaţa cetăţii, a început să imagineze schiţele 
unei astfel de scrieri. 

Proiectul memorialistic, aşa cum arată el astăzi, a fost finalizat pe parcursul 
anilor șaizeci, fiind scris cel mai probabil şi pe baza unor înregistrări (notații) de 
epocă, a documentelor păstrate de către autor, a cercetărilor făcute în colecțiile 
Bibliotecii Academiei, dar şi a unei resurecții forţate a propriei memorii, provocată 
de anchetele succesive ale Securităţii, care au avut loc în special la Sighet între 9 
aprilie şi 5 iulie 1955, sub comanda locotenentului major de Securitate Nicolae 
Tăbârcea. Conform proceselor verbale de interogatoriu, încheiate în urma lungilor 
zile şi ore de anchetă (între 8 şi 12 ore pe zi), cu o incidență mai mare în perioada 
9-14 aprilie, dar şi cu metodele specifice unei anchete menite nu doar să convoace 
memoria, ci şi să justifice o eventuală decizie de prelungire a detenţiei, Victor 
Moldovan a fost obligat în acele luni să își retrăiască viața publică, să răspundă 


! Constantin C. Giurescu, Cinci ani şi două luni în penitenciarul din Sighet (7 mai 1950 — 5 iulie 1955). 
Introducere de Dinu C. Giurescu, ediţie îngrijită, anexe şi indice de Lia Ioana Ciplea, Bucureşti, 
Editura Fundaţiei Culturale Române, 1994. 

2 xx, Credinţa noastră este viaţa noastră. Memoriile Cardinalului Dr. Iuliu Hossu. Ediţie îngrijită 
de Pr. Silvestru Augustin Prunduş. Cluj-Napoca, Editura Viaţa Creştină, 2003. 

3 Alexandru Raţiu, Biserica furată. Martiriu în România comunistă, Cluj-Napoca, f.e., 1990. 

+ loan Ploscaru, Lanţuri şi teroare, Timişoara, Editura Signata, 1994. 

Gheorghe Pătraşcu, Zile de încercare şi de har. Amintiri din închisoare, Roman, Editura Serafica, 2002. 

ê Doina Alexa, Jon Nistor, dimensiunile personalităţii politice şi culturale, Rădăuţi-Bucovina, 
Editura Institutului Bucovina, 2000. 

17 N. Carandino, Nopți albe şi zile negre. Memorii, Bucureşti, Editura Eminescu, 1992. 

justificat și apolitic unor întrebări cu un pronunţat caracter politic'%. Spunem acesta 
deoarece din anul 1953, de la a doua prelungire cu 60 de luni a detenției sale, 
faptele pentru care era reținut erau catalogate ca fiind crimă, cf. Art 193, pct.1, din 
Codul Penal, pentru că „în timpul regimului burghezo-moşieresc a desfășurat 
activitate intensă contra clasei muncitoare”, fiind susceptibile, conform celui care 
i-a prelungit constant mandatul de arestare, colonelul de justiție Râpeanu Grigore, 
să îi aducă o condamnare la detenție grea pe viață”. 

De altfel, ancheta la care a fost supus pe parcursul celor aproape patru luni de 
zile, a condus în cele din urmă la invalidarea ultimului mandat de arestare, care 
avea drept termen 31 iulie 1955%, şi la integrarea sa în lotul de deţinuţi eliberaţi 
de la Sighet la începutul lunii. În toată această perioadă, ghidat de întrebările 
anchetatorului, după ce în primăvara anului 1954 exersase registrul autobiografic 
cu prilejul unor alte anchete, Victor Moldovan a fost obligat să îşi reamintească și 
să găsească justificări la acţiunile sale politice din perioada interbelică şi din timpul 
războiului. 

Convocată astfel, memoria sa a fost calibrată politic, în zona licită a actualități. 
Petele albe din declaraţiile sale au vizat cel mai adesea estomparea unor relatări 
care l-ar fi putut incrimina suplimentar, legate de activitatea politică, pe care a avut-o 
în perioada martie — iunie 1927 ca secretar de stat la Ministerul de Interne, ca 
parlamentar de Bistriţa din anul 1919 până în anul 1937, cu întreruperea generată 
de episodul averescan al activismului său politic între anii 1927-1932, dar mai ales 
a responsabilităţilor avute în perioada 1939-1940 în calitate de secretar general al 
Frontului Renașterii Naţionale și al Partidului Națiunii. Evident că această anchetă a 
lăsat urme în forma și în conţinutul memoriilor scrise după eliberarea din închisoare. 
Fără a pune sub semnul întrebării caracterul de „poveste a vieții” care reiese din 
aceste memorii, nu putem să nu observăm că ele poartă amprenta tribulaţiilor epocii, 
dar şi faptul că evenimentele rememorate sunt supuse unui filtru politic, în care 
corectitudinea expunerii este determinată şi de zonele de interes marcate de către 
Securitate, în timpul anchetei la care a fost supus Victor Moldovan. 

Probabil tocmai de aceea „memoriile” se opresc în anul 1940, moment pe care 
autorul îl consideră ca punct terminus al activităţii sale politice. În ce priveşte 
conceperea lor, ele sunt calibrate, prin comparaţie, pe forma şi substanţa întrebărilor 
ce i-au fost adresate în cursul anchetelor, cu notabile excepţii la începutul acestora, 


15 Procesele verbale sunt integrate în cuprinsul dosarului penal, format prin conexarea mai multor 
dosare anterior elaborate — începând cu anii treizeci şi continuând până la arestare — de către Poliţia 
de Siguranţă, S.S.I., Securitate sau Direcţia Penitenciarelor, Lagărelor şi Coloniilor de Muncă. 
ACNSAS, Fond Penal, dosar 051415, ff. 143—227. 

Ibidem, ff. 133-139. 

* Ibidem, f.140. 

legate de orașul natal Bistriţa, familie, tinereţe și etapele sale formative, dar şi 
problema graniței năsăudene. 

De aici şi diferenţele de abordare a textului care variază între amplitudinea 
amintirilor legate de primele etape ale vieţii și schematismul din ultima parte a 
lucrării, în care narațiunea este întreruptă, tonul devine justificativ, autoreferențial 
şi explicativ, pe linia apărărilor sale din anchete. În plus, dacă ţinem seama şi de 
faptul că pe parcursul redactării, autorul a fost urmărit de către Securitate”, fiind 
foarte posibil să fi resimţit acest lucru, atunci putem concluziona că toate aceste date 
contextuale au putut afecta întrucâtva tonul şi substanţa restituirilor memorialistice. 
Dincolo de aceste consideraţii metodologice, care încearcă să lămurească conjunctura 
în care s-a născut acest impresionant şi veridic text memorialistic, se cuvine ca în 
continuare să zăbovim şi asupra schiţei biografice a autorului, pentru ca mai apoi să 
formulăm câteva încheieri în legătură cu valoarea documentar-istorică a acestui 
volum. 

Ca atare, dincolo de anvergura restituirii, lectorul acestei cărți va trebui să 
observe şi câteva dintre limitele rostirii memoriei în conjunctura specifică a epocii 
în care ele au fost scrise. În fapt, condiţionările au ţinut de momentul redactării 
(autorul avea deja venerabilă vârstă de 75 de ani), precum şi de agregarea neantagonică 
a conţinuturilor acestor scrieri în raport cu discursul oficial, respectiv de acomodare 
a amintirilor cu exigenţele regimului comunist de la începutul anilor şaizeci”. 

Fără a putea să elucidăm întrutotul atmosfera în care au fost scrise, putem să 
schițăm, din frânturile consemnate în diferitele dosare create şi gestionate de fosta 
Securitate, din propriile mărturisiri şi din corespondența cu Teodor Ghiţan, 
constrângerile care au modelat în timp conţinutul rememorărilor. 

leşit din închisoarea de la Sighet, spre sfârșitul lunii iulie a anului 1955, Victor 
Moldovan a fost adus de Securitate la Jilava, de unde la începutul lunii august a 
fost eliberat. Reprimit în mijlocul familiei, şi-a dat în scurt timp seama de situația 
disperată în care aceasta se afla. Fiica sa, căsătorită cu un avocat, retrogradat mai 


”! La 19 februarie 1958 i s-a deschis dosar de acţiune informativă individuală nr. 1324, întrucât „a 
deținut funcţii de răspundere în fostul P.N.Ţ.” ACNSAS, fond Informativ, dosar 210454, vol. 1, ff. 1-3. 

O problematică, până în prezent, insuficient abordată în istoriografia românească este cea legată de 
comanda autorităților comuniste adresată unora dintre exponenţii supraviețuitori ai interbelicului, 
de a-şi scrie amintirile. Mulţi dintre aceştia au scris aceste lucrări în prima parte a deceniului şapte, 
mai apoi oferindu-le spre găzduire diferitelor biblioteci, arhive şi muzee din ţară. Într-o etapă în 
care chiar Partidul Comunist îşi rescrisee propria istorie — vezi Elis şi Liviu Pleşa, ed..Dosarul Ana 
Pauker, vol 1-2, Editura Nemira, Bucureşti, 2006 — în care istoriografia ieşea de sub controlul 
rollerian, de factură stalinistă, în încercarea de a îi acomoda pe duşmanii de clasă, Partidul şi 
Securitatea îi încurajau să îşi scrie memorii. Din această categorie poate fi citat şi exemplul lui 
Zaharia Boilă care a depus manuscrisul de 524 pagini, intitulat Zile Mari (1910-1920), în colecţiile 
Muzeului Naţional de Istorie a Transilvaniei, Cluj Napoca, nr. inv. M 2349, achiziţionat în 25 IV 
1969. O parte dintre aceste amintiri au fost publicate Boilă, Zaharia, Memorii (1910-1940) Cluj- 
Napoca, Ed. Biblioteca Apostrof, 2003, 256 p. 

apoi la condiţia de jurisconsult, avusese de întâmpinat pe lângă problemele locative 
asupra proprietăţii din strada Polonă, nr. 23, de unde putea oricând să fie evacuată, 
după ce la presiunea autorităţilor fusese nevoită să părăsească alte două locuinţe, 
cea din strada Polonă nr.6 şi casa de vacanţă din Predeal, și pe aceea a arestării şi 
condamnării soţului său, în anul 1953”. Rămasă singură, cu doi copii minori şi cu 
o mamă vârstnică, ea se va confrunta și cu probleme din perspectivă financiară”. 
Pe termen scurt, sosirea tatălui din închisoare avea să agraveze situaţia. 

Deşi vârstnic, slăbit şi bolnav, Victor Moldovan a încercat, după o perioadă de 
întremare, să se angajeze pentru a putea să îşi susțină familia. O notă informativă din 
11 mai 1957, menţiona că „„...a încercat să lucreze la o cooperativă, însă nu a reuşit 
deoarece este bolnav şi neputincios, astfel că în prezent este întreținut de familia 
fiicei sale şi duminica merge la talcioc unde vinde obiecte casnice”*. Solidari, 
membrii familiei au făcut eforturi considerabile pentru remedierea situației, care 
treptat au început să dea roade. Demersurile făcute pentru recuperarea pensiei sale 
de avocat, una pentru care contribuise financiar aproape 40 de ani, au fost încununate 
cu succes. L-a ajutat intervenţia făcută la fostul coleg din Partidul Poporului și 
vechiul său amic, dr. Petru Groza. În calitatea sa de Președinte al Prezidiului Marii 
Adunări Naţionale, acesta îi comunică, la 4 noiembrie 1957, că după ce lecturase 
scrisoarea din 2 octombrie, îi va sesiza pe cei competenți pentru a rezolva solicitarea 
pe care a făcut-o în legătură cu pensia”, intervenţie care s-a dovedit a fi decisivă. 

Revenirea din detenție a soțului fiicei sale, Aurel Oprişiu, urmată de reangajarea 
lui ca jurisconsult, recuperarea pensiei lui Victor Moldovan, dar şi eforturile făcute 
de fiică, Ileana Oprișiu, angajată câteva stagii de ospătar la Centrala Cantinelor din 
Bucureşti, respectiv la Centrul de Răcoritoare, iar apoi funcționar în sistemul 
Oficiului Naţional de Turism Carpați, au adus în a doua jumătate a anului 1957 o 
oarecare stabilitate familiei. 

În acest context stabil familial şi ameliorat financiar, viaţa celor apropiaţi lui 
Victor Moldovan părea că s-a aşezat. Astfel, fostul demnitar a început să pună 
ordine în hârtii, să îşi reorganizeze notițele pe baza cărora începuse încă din anul 
1945 să redacteze o primă variantă de memorii. Rutina zilnică îl aduce în Grădina 


* În ianuarie 1953 acesta a fost arestat, alături de un grup de persoane aflate în legătură cu operaţiuni 
valutare, acţiuni interpretate de autorități în termeni politici ca fiind spionaj. ACNSAS, Fond 
Informativ, dosar 329981 şi Fond Penal, dosar 17231, 41 vol. 

?4 Situaţia familiei era extrem de dificilă, mai ales după ce resursele obţinute în urma vinderii sumei 
de 10.000 franci elveţieni recuperați din Elveţia, în anii 1951—1952- operaţiune care a stat la baza 
arestării lui Aurel Oprişiu — s-au epuizat. Ca urmare, în 1953, aceasta a fost obligată să se angajeze 
ca femeie de serviciu la o cantină, apoi a reuşit să fie încadrată ca ospătar, astfel încât să poată 
obține sumele necesare supravieţuirii familiei. Vezi situaţia ei în aceşti ani în ACNSAS, Fond 
Informativ, dosar 329982, f.3. 

25 ACNSAS, fond Informativ, dosar 210454, vol.1, f. 109 

% Arhivele Naţionale ale României, Serviciul Arhive Naţionale Istorice Centrale, Bucureşti (în 
continuare SANICB), Fond personal Victor Moldovan, dosar nr.4, f.1. 

Icoanei sau în Parcul Ioanid, prilej de revedere cu alți ardeleni, cu precădere cu 
foştii bistrițeni şi năsăudeni aşezaţi în capitală (Laurențiu Oanea, Leon Scridon 
junior şi Vasile Netea, în principal). Cel mai adesea, își ajută însă familia, având 
grijă de cei doi nepoţei şi făcând aprovizionarea. Lungile plimbări în parcurile 
Bucureştiului încep să fie dublate de incursiuni culturale pe străduțe care 
adăposteau o parte din comorile României de dinainte de perioada comunistă, prilej 
pentru bunic să le explice celor doi băieţi ceea ce ştia despre clădirile și oamenii 
oraşului, despre istoria şi efervescenţa lui dintr-o altă epocă. 

Un raport al Securităţii, Direcția a Il-a din București, ne dezvăluie că la 
sfârşitul lunii iulie 1957, mai precis în ziua de 27 iulie, cu sănătatea mai stabilă, 
Victor Moldovan vizitează împreună cu fiica și nepoţii săi mai multe biserici din 
București, inclusiv pe cea anglicană, într-un moment în care înăuntru se aflau și 
diplomaţi occidentali”. Cum fiica sa era „în studiu” pe linia Direcţiei a II-a, care se 
ocupa de problema turiştilor străini, agenţii Securității au filat plimbarea familiei. 
Semnalarea prezenţei diplomaților străini a fost suficientă pentru ca Victor Moldovan 
să fie identificat pe baza pozelor făcute cu acel prilej, ceea ce îl va repune în atenția 
Securităţii, chiar dacă supraveghetorii nu au putut specula dacă obiectivul a şi 
comunicat cu străinii. Banala sa prezență în acel loc, coroborată cu trecutul său 
politic, l-au repus în vizorul temutei instituţii”5. Ca atare, în data de 12 august 1957, 
are loc deschiderea dosarului de urmărire informativă individuală, cu motivaţia de 
„a se putea verifica dacă nu cumva participă la refacerea activităţii PN.” . 

În data de 19 februarie 1958, odată cu schimbarea practicii de urmărire a foştilor 
lideri politici, în baza ordinului 70/C al MAI", dosarul lui Victor Moldovan, lucrat 
anterior pe linia partidului şi a liderilor săi (problema 321)", devine unul individual 
şi începe să fie lucrat mai temeinic, mai ales că măsurile iniţiale de supraveghere 
(preluarea datelor despre acesta de la Regionala Cluj, studierea mapei penale, 
prelevarea de informaţii din mediul în care locuia, precum și interceptarea 
corespondenței?) au confirmat că acesta, deși se izolase şi nu comunica cu aproape 
nimeni, lucra la redactarea memoriilor sale”. În consecință, Securitatea a întreprins 
măsuri imediate pentru a putea consulta conţinutul acestora, fără însă a reuşi, 
deoarece memoriile se aflau încă în stadiul inițial de redactare. Mai apoi însă, 


27 ACNSAS, fond Informativ, dosar 210454, vol.1, £.32 

* Ibidem, vol.2, f.4 

Ibidem, f.1-3. 

3 Ibidem, f.31. 

3! În faza iniţială dosarul se deschisese la 18 martie 1957, în cadrul dosarului de problemă P.N.Ţ. 
Vezi raportul de închidere în Ibidem, vol.2, f.8v. 

32 Ibidem, vol.1, f.68. 

5 Ibidem, f. 6-7. 

într-un context schimbat, ele au putut fi consultate şi evaluate pentru a se putea 
decela „gradul lor de periculozitate ”. 

Nu acesta este însă evenimentul care a influențat noua turnură a vieţii lui Victor 
Moldovan, ci un altul, care în contextul noului val de represiuni, a noilor prevederi 
din Codul Penal, cu precădere dezvoltate împotriva intelectualilor, l-a afectat decisiv. 
Astfel, la 10 august 1959, Marea Adunarea Naţională a adoptat Decretul nr.292, prin 
care se reglementa regimul pensiilor de stat din România”. Conform articolului 59 
din acest act legislativ, urmau să piardă „dreptul la pensie și la ajutor social acele 
persoane care, până la 23 august 1944, au desfăşurat o activitate antidemocratică, 
reacționară, potrivnică intereselor poporului, acei care au militat şi au avut un rol 
activ in introducerea dictaturii militare-fasciste, precum şi acei care manifestă 
atitudine dușmănoasă faţă de regimul democrat-popular”. Cu o asemenea prevedere, 
toți foștii deținuți ai spaţiului concentraţionar românesc, urmau să fie condamnaţi 
din nou la pauperitate, asemănător unor episoade recurente din ultimii 15 ani. 

După ce la 5 septembrie 1959 a apărut și regulamentul de aplicare a acestui 
decret, prin publicarea Hotărârii nr. 32 a Consiliului de Miniștri, Sfatul Popular 
Raional 7 Mai din Bucureşti a emis decizia prin care era retrasă pensia lui Victor 
Moldovan'?. Incidental sau nu, în aceeaşi perioadă a apărut și delaţiunea unei 
profesioniste în domeniu, Popescu Meta din Braşov, cu privire la statutul antebelic 
al lui Victor Moldovan“. Aceasta a adresat denunţul către Tribunalul Regional 
Stalin, dar foarte probabil şi altor autorităţi, arătând „că în timpul guvernării PNȚ, 
în calitate de Ministru, şi-a făcut vilă la Sinaia din sudoarea poporului, că a 
exploatat clasa muncitoare şi în timpul cât era ministru a avut o comportare urâtă 
faţă de muncitori”. 

Informaţia este posibil să fi fost transferată şi către Sfatul Raional de care 
aparținea Victor Moldovan, așa că, în decembrie 1959, acesta îi mărturiseşte printr-o 
scrisoare lui Teodor Ghiţan, interceptată de altfel de Securitate, că este lipsit de 
orice speranță, iar pierderea pensiei îl afectează şi, deşi făcuse o contestaţie pe 
calea unui foarte lung memoriu către Oficiul de Prevederi Sociale a acelui Sfat 
Popular raional, nu a reușit să obţină încă un răspuns. În memoriul elaborat şi 
transmis la 15 ianuarie 1960, fără a cunoaşte conținutul regulamentului de aplicare, 
Victor Moldovan îşi întemeiază apărarea pe liniile de conţinut precizate în adresa 
venită de la Sfatul Popular. Lungul său memoriu, de peste 8 pagini, însoţit de 12 


34 Buletinul Oficial”, nr. 20, 10 august 1959. 

35 ACNSAS, fond Informativ, dosar 210454, vol.1, £.8 . Decizia nr. 1993 a fost aplicată de la 1 
noiembrie 1959. 

3 Ibidem, Raportul Securităţii din oraşul Stalin, în care se ofereau relaţii despre această situaţie, 
preciza că această persoană făcea în mod obișnuit asemenea plângeri către diferitele organe ale 
statului. 

” Ibidem, £.8-9. 

anexe documentare, inclusiv recomandări semnate de către Laurenţiu Oanea sau 
Nicolae Costea, cel care în declarația sa a certificat prietenia lui Victor Moldovan 
cu Petru Groza (utilizarea argumentelor de factură documentară este modelul folosit 
şi în redactarea memoriilor), este edificator pentru felul în care încerca să îşi recapete 
pensia, dar şi să justifice atât trecutul politic, cât și comportamentul prezentă. 
Contestarea deciziei la acest nivel a rămas fără obiect, trei luni mai târziu petentul 
revenind cu o nouă solicitare în vederea revizuirii deciziei nr. 1993., 

Acelaşi memoriu a fost transmis, aşa cum promisese autorul în ultima pagină 
a documentului, şi către Comitetul Central al PMR”. Nici de aici nu a primit 
răspuns. În schimb, prin mijlocirea apropiaților săi, a reuşit să ajungă într-o audienţă 
excepțională la lon Gheorghe Maurer, preşedinte la acea dată a Marii Adunări 
Naţionale. Cu acest prilej, după ce şi-a susţinut nevinovăția, el s-a angajat să scrie o 
lucrare referitoare la „istoricul social-politic al fostului regim burghezo-moşieresc ”, 
respectiv o alta, dedicată începuturilor mişcării comuniste din Ardeal". Pe această 
bază, se pare că loan Gheorghe Maurer a prezentat cazul său în Consiliul de 
Miniştrii şi a susţinut cauza sa. 

Ca urmare, la 21 mai 1960, Academia RPR, secţia de Ştiinţe Istorice, i-a eliberat 
dovada cu nr. 14.295 în sensul angajării interesului instituţiei în legătură cu 
cercetările ce urmau să fie realizate de către Victor Moldovan, urmând ca mai apoi, 
după finalizare, acestea să fie predate spre publicare”. În tot acest timp, a fost 
verificat pe mai multe linii informative, prin agenţii Ardeleanu, Adam şi Ion, 
observându-se că nu are alte preocupări de natură să afecteze interesele regimului. 
Ca urmare, i-a fost redată pensia, el continuând să scrie diferite lucrări pe care le-a 
predat ulterior la Academia Republicii Populare Române, conform notaţiilor 
Securităţii, în schimbul unor sume de bani”. De altfel, pe Victor Moldovan îl 
frământă intens problema financiară, chiar şi după ce i-a fost redată pensia de către 
Sfatul Popular Raional. În acest sens, în primăvara anului 1961 a înaintat noi 
memorii către lon Gheorghe Maurer și a făcut demersuri pe lângă forurile competente 


38 Textul memoriului şi o parte din anexe au fost transmise de către Sfatul Popular Raional, Direcţiei 
a III-a, Securitatea Bucureşti, fiind arhivate în dosarul individual de urmărire. Ibidem, f. 25-38. 

* Ibidem, £.146. 

“0 Precizare olografă pe dactilogramă, Ibidem, f.32. Conform datelor din fondul personal preluat de 
Arhivele Naţionale ale României. 

*! Ibidem, f.147. 

“ Chiar în memoriul redactat, Victor Moldovan invoca corespondenţa cu Teodor Ghiţan, cel care l-a 
îmboldit să îşi scrie memoriile, în termenii unei „fresce istorice....una care să ilustreze frământările 
şi luptele social-politice din fostul regim burghezo-moşieresc”., Ibidem, ff. 20—22. 

% Ibidem, ff. 8v, 83, 213. Conform unei discuţii cu sursa Ardeleanu, Moldovan a susţinut, în septembrie 
1963, că a primit pentru cele două lucrări predate suma de 500 lei. 

pentru a îi fi acordată şi o pensie de merit pentru eforturile sale de apărare a 
intereselor poporului“. 

Relatarea acestor evenimente este de natură să explice parţial şi contextul 
conjunctural al redactării unei părți din conținutul lucrării memorialistice finalizate 
în cursul acelor ani. Aflat la o vârstă înaintată, afectat de problemele de acasă, 
constrâns de politica de pensii a regimului comunist, Victor Moldovan s-a decis să 
lucreze ştiinţific pentru a se putea reabilita. În afara textului memorialistic, în 
următorii doi ani a scris alte două lucrări: una, în 1961, după propriile mărturisiri 
redactată pe o linie partinică, dedicată începuturilor mişcării comuniste din 
Ardeal” și o a doua, referitoare la „Răscoalele țărănești din Valea Rodnei în 
secolul al 18-lea”, avându-l în centrul procesului revendicativ pe țăranul Tănase 
Todoran din Bichigiu, dar şi evenimentele petrecute la Mocod şi Salva. Nici una 
dintre aceste două lucrări bine documentate și, deși rezultate dintr-un efort major 
făcut zi de zi, la o vârstă înaintată nu au văzut însă lumina tiparului. Prima, predată 
la mijlocul anului 1961 lui Miron Constantinescu a fost uitată pe un raft la 
Institutul de Istorie al Partidului Muncitoresc Român. 

Un an şi jumătate mai târziu, în decembrie 1962, atunci când a terminat lucrarea 
dedicată răscoalelor ţărăneşti, Victor Moldovan a revenit cu o adresă pentru a se 
interesa de soarta primului manuscris, ce avea 205 pagini. A fost amânat inițial, 
apoi i s-a comunicat că manuscrisul era evaluat de Victor Cheresteșiu; cu acesta a 
început o corespondență intensă. Vechiul ilegalist comunist i-a comunicat însă că 
nu auzise vreodată de acel manuscris, exprimându-și mirarea în legătură cu 
atitudinea lui Miron Constantinescu din ianuarie 1963*. În cele din urmă a fost 
identificat, fără însă să fie publicat. De altfel, Victor Cheresteşiu l-a îndrumat cu 
cel de-al doilea studiu spre Anuarul Institutului de Istorie de la Cluj. Aici 
manuscrisul a fost primit și evaluat, iar mai apoi i s-au transmis, de către Bujor 
Surdu, indicaţii pentru refacerea şi extinderea sa. În fine, au urmat alte şase luni de 
lucru în care dactilograma inițială de 53 de pagini a fost extinsă la peste 100 de 
pagini. Nici în aceste condiţii studiul nu a fost publicat, determinându-l mai întâi pe 
Victor Moldovan, iar mai apoi pe fiica sa să apeleze la forurile de partid și la cele 
ale Academiei în vederea publicării și eventual plăţii cuvenite celor două studii”. 


4 Vezi textul adresei către Maurer şi a memoriului însoțitor, cu anexele de rigoare, în SANICB, Fond 
personal Victor Moldovan, dosar nr.4, ff. 11—53. 

45 Conform actului doveditor redactat sub semnătura academicianului Constantin Daicoviciu, în 
adresa nr 14293, din 21 mai 1960, Moldovan se angajase să facă lucrarea intitulată „Studiul unor 
aspecte politico-sociale în anii de plămădire a Partidului Comunist Romîn — şi după întemeierea 
Partidului. Cu referire specială la Ardeal”. Ibidem, f. 83. 

46 SANICB, Fond personal Victor Moldovan, dosar nr. 17, f. 2—3 şi verso. 

47 Au realizat că ele nu puteau fi publicate de abia în 1963, atunci când după o operaţie destul de 
dificilă suferită de Victor Moldovan, au fost informați că numele acestuia era greu de reabilitat în 
aceste condiții. Chiar şi astfel, Moldovan a propus ca cele două materiale să fie publicate sub 

În orice caz, activitatea sa intensă de documentare i-a folosit enorm în redactarea 
ulterioară a celor șase volume de memorii, care au fost finalizate până în toamna 
anului 1963. La baza lor a stat culegerea de materiale din presa vremii, dar şi alte 
surse consultate la sala de lectură a Bibliotecii Academiei“. Dincolo de pasiune, de 
datoria de a scrie despre o lume trecută, de situaţia morală şi financiară grea, Victor 
Moldovan s-a ambiţionat şi a acţionat pe linia memorialisticii şi documentării istorice. 
Permisiunea care i-a fost acordată pentru lectura în cadrul acestei biblioteci, i-a 
permis nu doar să își documenteze memoria din surse scrise, ci şi să o confrunte cu 
alte memorii, ale unor contemporani ai acelor evenimente. Probabil că o influență 
în această direcţie i-a venit din partea istoricului Constantin C. Giurescu”, care i-a 
fost apropiat în cadrul Frontului Renașterii Naţionale şi alaturi de care a împărtășit 
soarta între anii 1950 şi 1955 la închisoarea de la Sighet. 

Întâlnirile dintre cei doi se prelungeau mult în afara sălii de lectură, ceea ce a 
atras atenţia informatorilor care studiau acolo“. De asemenea, tot în acea instituţie, 
Victor Moldovan se întâlnise anterior cu vechiul său prieten şi coleg de suferință, 
mai tânărul dar dedicatul istoric Vasile Netea. Este posibil ca în urma acestor 
întâlniri autorul nostru să fi deprins nu doar explicaţiile structurale prezentate în 
lucrarea sa, ci şi elementele de meșteșug istoric, precum expunerea și argumentația 
pe care le întâlnim în text. Nu în ultimul rând, tot în cuprinsul acelor conversații 
trebuie să se fi întipărit în conștiința vajnicului apărător al cauzei grănicereşti şi 
faptul că posibilitatea de a spune adevărul istoric este una limitată, determinată de 
constrângerile politice ale momentului. După moartea lui Victor Moldovan, ajuns 
şi el la o vârstă înaintată, în contextul scrierii propriilor memorii, dar și al relevării 
istoriei realitate, Vasile Netea a adnotat o constatare tristă cu privire la starea 
evocată aici: „Și cu această ocazie am făcut constatarea că după 51 de ani de scris 
publicistic şi ziaristic n-am putut scrie liber decât 10 ani (1928-1937), în toţi ceilalți 


numele fiicei sale pentru a nu se pierde. Din păcate, atunci, nici acest lucru nu a fost posibil. Vezi 
nota informativă semnată Paula, în Ibidem, f. 75-82. O variantă redusă la dimensiunea a 10 pagini 
a celui de al doilea studiu, sub titlul „Mişcările ţărăneşti din Valea Rodnei de la mijlocul sec. al 
XVIII-lea”, în „Studii. Revistă de istorie”, 1, Tomul 21, 1968, pp. 53-62. Şi aceasta, conform unei 
note tergale olografe a lui Moldovan, pe un exemplar cu regim de extras, a fost „greşit reprodusă”. 
Vezi şi textul de 28 pag., format A,, cu titlul „Mişcările ţărăneşti din Valea Rodnei, de la mijlocul 
secolului al XV-lea până la mijlocul secolului al XVIII-lea (1475-1763)” în volumul trei al 
memoriilor de la Arhivele din Bistriţa, ca anexă. Tot aici se păstrează şi studiul de 131 pag., cu 
titlul „Monarhia Austro-Ungară. Dinastia şi românii. Experienţe constituţionale”; conform notei 
tergale a autorului, era un fragment din proiectata lucrare cu titlul Procesul de dezagregare a 
Imperiului Autro-Ungar. 

48 Ibidem, p. 81. 

“9 În faza inițială de organizare a F.R.N., Victor Moldovan a fost numit ca al treilea secretar general al 
Ministerului F.R.N., condus de către C.C. Giurescu. 

5 Vezi nota agentului Ardeleanu, din aprilie 1960, cu privire la relaţiile dintre cei doi. ACNSAS, 
fond Informativ, dosar 210454, vol. 1, f. 99. 

scriind să fiu cenzurat de către dictaturile vremii'”!. Chiar şi în aceste condiţii, 
Victor Moldovan şi-a finalizat memoriile, încercând astfel să lase posterităţii propria 
lui naraţiune, cu gândul că acestea nu vor fi publicate, dar cel puţin vor fi citite de 
nepoții săi, „ca să cunoască ceea ce făcuse bunicul lor pentru cei necăjiţi, cât a 
fost de iubit pentru aceasta de ţăranii din judeţul său...”, dar şi ca ei „„...să înveţe 
cum să se comporte, să fie harnici şi corecţi”?. 

În toamna anului 1963, la scurtă vreme după finalizarea volumelor memorialistice, 
extenuat, dezamăgit și lipsit de orice speranţă în privinţa unor posibile îmbunătățiri 
a situaţiei sale familiale, Victor Moldovan trece printr-o foarte grea intervenție 
chirurgicală. Ea s-a dovedit a fi un succes în primul rând din perspectivă medicală, 
după câteva luni el putând să îşi reia activitatea zilnică, plimbările în parc, 
întâlnirile cu prietenii ș.a. Între timp, Securitatea a făcut verificări temeinice asupra 
manuscrisului, observând că acesta nu putea fi publicat, dar putea fi depozitat într-o 
instituţie publică. 

Cum după o supraveghere minuțioasă, prin cel puțin trei informatori, dar şi prin 
interceptarea corespondenţei şi ascultarea telefonului de acasă, din strada Polonă 
nr.23B, nu au reieşit nici un fel de fapte periculoase şi ostile regimului întreprinse 
de Victor Moldovan, Securitatea îşi va pierde interesul în legătură cu persoana sa. 
Conform unui raport de urmărire informativă, persoana vizată, ajunsă la vârsta de 
80 ani, cu sănătatea zdruncinată şi „neputându-se deplasa de la un loc la altul decât 
însoţit de o altă persoană, fără manifestări dușmănoase şi cu atitudine loială faţă 
de regimul democrat popular din ţara noastră”, va beneficia la 6 august 1964 de 
clasarea dosarului la capitolul pasivi, urmând să fie supravegheat la capitolul II, 
categoria pasivi”. 

Liniştea dobândită din această perspectivă nu a coincis cu cea a problemelor 
apărute în viaţa de familie. Fiica sa, care între timp divorțase, a început să treacă 
prin multiple dificultăți atât acasă, cât şi la serviciu. Ulterior, în anul 1968, aceasta 
s-a recăsătorit cu un cetățean german şi a decis să își urmeze soţul emigrând în 
Germania. Din acest moment, Victor Moldovan s-a reactivat în planul corespondenţei 
cu autorităţile încercând să obțină rezolvarea situaţiei sale patrimoniale, respectiv a 
pensiei de merit solicitate încă din anul 1961. Astfel, a readus în discuţie mai 
vechile sale petiţii, însoţite de anexe consistente, în care pe lângă documente de 
epocă, a alăturat şi recomandări multiple făcute de persoane din anturajul său precum 
Scridon, Costea, Oanea, a judecătorilor bistrițeni Emil Caliani și Mircea Rebreanu, 
dar şi a unor persoane care ocupau funcții de conducere în epocă, ca de exemplu 


5! Vasile Netea, Memorii, ed. Dimitrie Poptămaş, cuvânt înainte dr. Florin Bengean, Editura Nico, 
Târgu Mureş, 2010, p.16. 

5 ACNSAS, fond Informativ, dosar 210454, vol. 1, ff. 79-80. 

5 Ibidem, vol.2, f. 9 

Demostene Botez, Zaharia Stancu, Barbu Cioculescu şi alţii. Avea de partea sa, de 
acum, şi acordarea unei distincții cu ocazia „Semicentenarului Unirii Transilvaniei 
cu România”, pentru contribuţiile pe care le-a avut în anul Marii Uniri de la 1918, 
precum şi publicarea în anul 1968 a unor articole apreciate de către autorităţi. Ca 
urmare, dincolo de pensia de merit, a solicitat cu curaj într-o scrisoare caustică, ce 
sintetiza din discursurile lui Nicolae Ceauşescu un element ce îi era favorabil, acela 
că „...în construcția socialismului omul să se afle în centrul atenţiei”, să îi fie 
retrocedate după douăzeci de ani de la naţionalizare casa de odihnă din Predeal, 
precum şi cea din strada Polonă nr. 6%. Cum nici de această dată nu i-au fost 
satisfăcute doleanţele, în vara anului 1971 a încercat să intre în rândurile Partidului 
Comunist Român, cu scopul de a obține rezolvarea solicitărilor sale. Cu toate acestea, 
petițţionarismul său a continuat să rămână fără răspuns, „Partidul” nearătându-se 
interesat de satisfacerea unor astfel de cereri. 

În aceste condiţii, la vârsta de 88 de ani, Victor Moldovan a solicitat la rândul 
său să călătorească, alături de soţia sa, în Republica Federală Germania pentru a-și 
vedea fiica şi nepoţii. La 29 iunie 1972, Serviciul pentru Paşapoarte al Municipiului 
Bucureşti le va aproba acestora viza de plecare turistică în Republica Federală 
Germană, de unde nu s-au mai întors, fiind luaţi în evidenţa persoanelor rămase în 
străinătate la data de 11 februarie 1974”. 

Victor Moldovan a murit departe de casă, în anul 1977, la venerabila vârstă de 
93 de ani, lăsând însă în urma sa o arhivă documentară imensă, depozitată atât la 
Colecţiile Speciale ale Bibliotecii Academiei, cât și la Arhivele Statului din 
Bucureşti. Sub formă manuscrisă, memoriile au fost depuse la Arhivele şi Muzeul 
din Bistriţa şi se pare că şi la cel din Năsăud, toate însoţite de un material ilustrativ 
foarte bogat. 

Experienţa de viaţă, cât şi asumarea datoriei de a lăsa propria narațiune/versiune 
asupra epocii în care a trăit, l-au îndemnat în cele din urmă pe Victor Moldovan 
să-şi redacteze scrierile sale memorialistice, din care aflăm că nu a fost doar un 
spectator angajat al timpului său, ci s-a comportat ca un actor activ pe scena 
metamorfozelor politice, economice şi sociale prin care a trecut România. A fost, 
rând pe rând, avocat și militant al cauzei naţionale (1918), devenind deputat al 
Partidului Naţional Român în Parlamentul României în perioada 1919-1926, 
practicând, în paralel, avocatura la Bucureşti și Bistriţa, fiind implicat în mişcarea 
cooperatistă şi în problemele grănicerilor şi moţilor. Conform spuselor sale, din 
motive familiale şi din cauza unui incident cu Ştefan Ciceo-Pop, a trecut la Partidul 
Poporului, urmându-l pe Vasile Goldiș, dar şi pe alţi intelectuali ardeleni. A activat 


54 Scrisoarea în SANICB, Fond personal Victor Moldovan, dosar nr.2, ff. 1-8. 
* Ibidem, f. 10 

şi în numele acestui partid pe tărâm politic, obţinând pentru scurtă vreme demnitatea 
de secretar de stat la Ministerul Afacerilor Interne, dar și un mandat de parlamentar. 

Ulterior, în contextul în care averescanii au scăzut în preferințele politice ale 
electoratului, Victor Moldovan s-a retras în avocatură, sprijinind în plan local 
doleanţele comunităţilor grănicereşti. A revenit în politică în anul 1932 în contextul 
crizei economice, devenind pe calea unei negocieri directe, la vârf, din nou membru 
al PNȚ. Din această nouă postură, nu doar că obţine un nou mandat parlamentar, 
dar reuşeşte să fie ales şi vicepreşedinte al Senatului României în perioada 1932-— 
1933. Din anul 1934 a rămas simplu parlamentar, dar şi-a refăcut legăturile cu 
spaţiul natal, implicându-se în afacerile comunităților grănicereşti, dar şi în cele 
bancare sau financiare din Bistriţa. A renunțat din nou la cauza național-țărănistă, 
în contextul pierderii alegerilor din 1937 şi a instituirii regimului autoritar al 
regelui Carol al II-lea. 

O perioadă de timp a stat retras, iar mai apoi a revenit în forță, semnând ca 
replică la Memorandumul elaborat în decembrie 1938 de Iuliu Maniu cu privire la 
problemele Ardealului, Banatului, Crișanei şi Maramureşului, un document similar 
adresat Regelui, în care îl denunța pe Iuliu Maniu „într-o sinceră şi integrală 
spovedanie ardelenească” ca principalul vinovat pentru neîmplinirile sociale şi 
economice din perioada interbelică. Publicitatea făcută documentului, dar şi 
aranjamentele avute cu Mihail Ghelmegeanu şi cu premierul, i-au adus postul de 
secretar general la Ministerul Frontului Renașterii Naţionale, unde portofoliul de 
ministru îl ocupa Constantin C. Giurescu. După refacerea FRN, Victor Moldovan a 
fost numit secretar general al acestui organism, funcționând eficient în această 
poziţie până în iunie 1940, când a fost confirmat în nou-înființatul Partid al Națiunii 
pe aceeaşi poziție, în fapt a treia poziție în stat după rege şi Ernest Urdăreanu, 
devenit Şef al Statului Major. 

Victor Moldovan s-a retras din politică după venirea la putere a lui Ion Antonescu, 
predându-i regimului instaurat de acesta toate documentele şi sumele avute la 
dispoziţie. Cu un asemenea parcurs politic, dar şi cu destinul care i-a fost hărăzit, în 
perioada represiunilor din timpul regimului comunist, Victor Moldovan, deţinătorul 
unei experienţe de viaţă bogate, după unii chiar tumultoasă, se vede îndreptățit să-şi 
reconstituie prin naraţiune propriul destin legat fără îndoială de avatarurile vieţii 
politice româneşti din perioada 1918-1940. Obiectivată astfel, scrierea memoriilor 
sale prilejuiește o lectură angajată biografic a tuturor evenimentelor majore din 


5 Documentul, adresat Primului Ministru Armand Călinescu, intitulat Expunere asupra situației 
politice din Ardeal şi program de realizări, este păstrat în forma sa originală la Arhivele Naţionale 
Istorice Centrale Bucureşti, Fond CC al PCR, Dosar 30/1944, 19 file. De asemenea, o copie a 
acestuia a fost integrată în dosarul penal care l-a avut ca subiect pe Victor Moldovan, păstrat în 
arhivele CNSAS. Vezi supra, nota 3. 

activitatea sa publică și politică, dar şi o introspecție în mecanismele de selecţie şi 
în cele de evoluţie a elitelor politice interbelice din România. 

Unul dintre marii istorici ai secolului XX, într-o excelentă carte dedicată 
meşteşugului de a scrie istorie, a subliniat faptul că atunci când dorim să observăm 
faptele și procesele reconstituite şi analizate într-o evocare de acest fel, este 
obligatoriu să aşezăm o primă lentilă pe autorul acesteia“. Altfel spus, orice analiză 
istorică trebuie să fie făcută în aşa fel încât în centrul ei să se afle personalitatea 
autorului memoriilor. O atare observaţie este de natură să explice multe dintre 
conținuturile ce urmează a fi reliefate. În ceea ce-l priveşte pe Victor Moldovan, 
trebuie să luăm în considerare că a trăit şi s-a format în mediul multicultural al fostei 
monarhii dualiste. Ulterior, a devenit Jurist, domeniu în care a activat profesional și 
pe care l-a folosit în lupta naţională, dar şi în cea politică. 

Chiar dacă starea de sănătate nu i-a permis, după cum singur mărturiseşte, a fost 
totuși implicat birocratic și militar în prima conflagrație mondială. În cele din urmă, 
din motive medicale a reușit în anul 1916 să scape de obligaţiile militare. În schimb, 
a participat activ la tumultuoasele evenimente din toamna târzie a anului 1918, 
locuinţa sa de la Bistriţa devenind „cartierul general” al cauzei naționale românești 
din zonă. Practic, în acele zile, prin negocieri şi decizii ferme, a încercat și chiar a 
reușit să structureze și să impună împreună şi cu alţi reprezentanți ai comunităţii o 
autoritate românească într-un oraş dominat de sute de ani de către saşi. 

Finalmente, după realizarea Unirii din 1918 a participat decisiv la preluarea 
competenţelor administrative, militare și economice din judeţ, asistându-l pe 
prefectul Gavrilă Tripon în dificilul demers de consolidare a autorităţii statului 
român, reprezentat la nivelul Transilvaniei de Consiliul Dirigent. Cu această ocazie, 
își făcea astfel debutul în viaţa politică românească, asumându-și în primele alegeri 
parlamentare postbelice reprezentarea intereselor comunităţii bistriţene și năsăudene. 
Se pare că perioada bucureşteană i-a venit ca o mănuşă. Deși tânăr, avea conform 
vorbelor unui contemporan şi susţinător al său, „minte de om bătrân”, fiind foarte 
potrivit să reprezinte interesele comunității sale în capitala României. 

Din lectura memoriilor, din presa vremii, cât şi din alte izvoare, am tras 
concluzia că Victor Moldovan a reușit în foarte scurt timp să se acomodeze vieţii 
parlamentare şi să dobândească experiența politică necesară, care de altfel l-a ajutat 
să treacă de la alegerea de deputat prin „aclamații” în anul 1919 la cea rezultată din 
votul uninominal în circumscripţia Bistriţei (1920, 1922, 1926), de fiecare dată 
împotriva candidaţilor guvernamentali. Trăiește din plin prefacerile politice românești 
de la începutul decadei a treia ca un exponent activ al băncilor parlamentare sau al 
campaniilor electorale. 


57 E.H.Carr, What is History, London, 1961, pp.9-13. 

Rafinat la nivelul discursului, combativ şi dedicat cauzelor naţionale, cât şi 
locale, este un adept al nevoilor constituţionale şi democratice şi un fervent critic al 
liberalilor, pe care îi atacă politic cu fiecare prilej oferit de „afaceri veroase” 
devenite publice. Cea mai ilustrativă performanţă a sa este legată de expunerea 
afacerii „panamaua cu pașapoarte”, din anii 1924-1925, în care a denunțat traficul 
de acte pentru emigrare făcut de miniştri sau oameni politici liberali precum Arthur 
şi Alexandru Văitoianu, Richard Franasovici sau generalul Pantazi, cu care chiar 
s-a şi duelat pe marginea acestui scandal. Prestigiul şi notorietatea obținute cu 
ocazia acestei dezbateri l-au plasat pe avocatul Victor Moldovan într-un pledant de 
temut de la tribuna Camerei. 

Cu timpul, el şi-a extins agenda atacurilor politice, divulgând şi alte „matrapazlâcuri” 
economice liberale care i-au afectat pe maramureșeni, moți sau grănicerii năsăudeni 
în aplicarea reformei agrare. Pe acest fond, dar și în contextul unor contradicții 
apărute în sânul PNR, Victor Moldovan se alătură grupării formate din Vasile 
Goldiş, Silviu Dragomir, loan Lupaș, loan Lapedatu, care se va scinda din PNR şi 
va eşua în cele din urmă în Partidului Poporului. Chiar dacă își păstrează mandatul de 
deputat al Bistriţei în alegerile din anul 1926, de această dată pe lista guvernamentală, 
Victor Moldovan nu mai reuşeşte să revină în centrul dezbaterilor parlamentare. În 
schimb, la stăruința noilor săi colegi, este numit în martie 1927 Secretar de Stat la 
Ministerul Afacerilor Interne. În memoriile sale, el explică episodul într-o manieră 
subiectivă şi adecvată unei pledoarii specifice avocaturii. 

În latura obiectivă a explicaţiilor sale se află noul său statut, de prim demnitar 
ministerial al judeţului, primit şi prețuit ca atare de populaţia din regiune în primăvara 
anului 1927. În latura subiectivă se află explicaţia potrivit căreia, deşi numit, el nu 
a preluat portofoliul, fiind mai mult în fieful său electoral în toată această perioadă 
(aceasta face ca întregul capitol dedicat acestui episod în memorii să fie legat de 
manifestările dedicate primirii sale în Bistriţa, la 1 mai 1927). În fapt, această parte 
a memoriilor sale este una amprentată de multiplele anchete la care a fost supus de 
către Securitate, precum şi de suferinţa pricinuită de recluziune. Autocontrolul de la 
sfârşitul anilor cincizeci, dar și regretul pasului politic averescan, făcut prin contribuția 
nemijlocită a familiei, sunt elemente care au condiţionat refacerea traseului său politic 
din epocă. 

Căderea guvernului Averescu aduce cu sine și o umbră în cariera politică a lui 
Victor Moldovan. În anul 1928, în timpul alegerilor parţiale de la Bistriţa, în jurul 
său se va polariza întreaga bătălie politică națională. Cum contracandidatulsău a 
fost Alexandru Vaida Voevod, iar naţional-ţărăniştii au acţionat cu toate forțele în 
campania electorală, Victor Moldovan a căzut în capcana de a-și aduce şi el suporterii 
din întreaga ţară. Ca urmare, campania s-a desfășurat în termenii unui război politic, 
care s-a soldat cu numeroase victime. Una din acestea, preotul Man, membru PNȚ, 

a fost răpit de către susținătorii regăţeni ai averescanilor, determinându-l în cele din 
urmă pe Victor Moldovan să se retragă din cursa electorală. Începea o perioadă de 
recluziune politică, în care deși a încercat să revină în prim planul vieții publice, nu 
a reuşit, fiind învins în campaniile electorale din 1928 şi 1931. De abia în anul 
1932, revenit în PNȚ, a fost reales în Parlament, de această dată în Senat. Începea o 
nouă etapă a carierei sale, în care a obținut o poziție de conducere a acestei camere, 
fiind implicat activ în refacerea credibilității şi funcționalității societății grănicerești 
Regna, în apărarea cauzei național-țărăniste în așa numita „afacere Skoda”. Este şi 
perioada în care, dincolo de conflictul pe care îl are în plan local cu profesorul 
Leonida Pop“, îşi asumă postura de secretar general regional al organizaţiei PNȚ 
din Ardeal. 

Participă astfel, într-o epocă de instituționalizare a partidului, la înfiinţarea 
organizaţiilor şi cluburilor locale ale PNȚ din propriul său judeţ, asistându-l în 
acelaşi timp pe Mihai Popovici în elaborarea principiilor de organizare a structurilor 
locale din Transilvania, în calitate de membru în structura de conducere executivă a 
PNȚ. Este implicat în toate campaniile electorale din regiune, inclusiv cele pentru 
alegeri parţiale, extinzându-şi aria de competență politică şi cea de expertiză 
profesională şi în Ţara Moților, acolo unde a întreprins o vastă cercetare în legătură 
cu soarta minelor din zonă în numele lui Maniu şi Boilă. Face în continuare politică 
la nivel naţional, „duelându-se” în Parlament atât cu foştii săi prieteni din judeţ, 
deveniți între timp reprezentanți ai altor partide politice (Laurenţiu Oanea, Leon 
Scridon jr.), cât şi cu alți lideri politici din regiune sau de la Bucureşti. Face o 
opoziţie aprigă curentelor extremiste, manifestându-se fervent împotriva curentului 
propus de Goga şi Vaida legat de numerus clausus. 

În fine, la sfârșitul anului 1937, pe fondul insuccesului în alegeri, dar și din 
rațiuni economice, având o mare problemă cu returnarea creditului pentru casa 
cumpărată în strada Polonă nr. 6, cât şi datorită afacerilor veroase desfășurate de 
nepoţii lui Iuliu Maniu, renunţă la calitatea de membru al PNȚ, dedicându-se 
afacerilor şi avocaturii. 

Instaurarea dictaturii regale nu îl va tulbura foarte tare, deşi din notaţiile ulterioare 
se poate observa că este la curent cu tot ceea ce se petrecea în țară. Probabil că 
publicarea „Memorandului lui Maniu”, dar şi venirea la conducerea guvernului a 
lui Armand Călinescu, au contribuit decisiv la revenirea sa în prim planul vieții 
politice”. 


58 Detalii ale conflictului dintre cei doi fruntași ţărănişi în ACNSAS, Fond informativ, Dosar 329702, 
vol.1, passim. 

5 Sursele SSI au speculat inițial că intrarea sa era una calculată de liderii PNȚ, făcându-se în 
întelegere cu Maniu, cu scopul de a influența evoluția FRN. Mai apoi, însă, aceleaşi surse au 
calificat zvonul inițial ca fiind o intoxicare a cercurilor maniste, legată fiind de lovitura de imagine 
primită în urma intrării lui Moldovan în FRN. Cf. ACNSAS, Fond Penal, dosar 050415, f. 9-13. 

În primăvara anului 1939, după o scrisoare publică și un schimb de amabilităţi 
cu Armand Călinescu, se pune în slujba noului regim. A fost extrem de diligent și a 
obţinut rapid posturi importante, devenind preşedintele Comisiei interimare de la 
Regna şi, mai important, va ocupa unul dintre posturile de secretar general în 
cadrul FRN, unde a lucrat cu multă determinare, reușind până la sfârşitul regimului 
carlist să devină al treilea om în stat. A făcut campanie electorală şi propagandă la 
nivel naţional, pe baza unui proiect întocmit în vara anului 1939, alături de oameni 
de cultură importanţi (scriitorul Cezar Petrescu l-a însoțit în toate peregrinările sale). 
A făcut nominalizări în poziţii de decizie atât la nivel naţional, cât şi regional”, a 
inițiat proiecte de refacere și dezvoltare a instituţiilor economice și culturale, s-a 
implicat intens în procesul de extindere a Frontului Renaşterii Naţionale, iar mai 
apoi a Partidului Naţiunii”!. 

Sfârşitul regimului a reprezentat și finalul carierei sale politice, retrăgându-se 
din prim-plan şi angajându-se în afaceri de import-export, care l-au solicitat să 
călătorească mult în timpul războiului atât în teritoriile ocupate, cât și în alte state 
ale Axei. Conform rapoartelor SSI și ale Sigurantei, îl găsim la Odessa şi Tiraspol, 
la Viena sau Budapesta, în căutare de pieţe sau de materii prime, în special comerțul 
cu cereale, preluat o dată cu implicarea sa în afacerile importatorului Stefan 
Kaufmann”. 

O atare schiță biografică“? este de natură să explice un destin tumultuos în durata 
sa lungă, o bogată experienţă în plan public, cu urme vizibile în presa şi dezbaterile 
politice ale vremii, în arhivele serviciilor de informaţii sau ale poliţiei. 

Străduința pe care am făcut-o de a explica modul şi contextul în care au fost 
scrise memoriile are menirea să propună cititorului o posibilă cheie de interpretare 
a frescei istorice realizate de Victor Moldovan. Textul este scris într-o manieră 
pedantă, cu un stil alert, fiind realizat în prima parte după canonul memoriilor, iar 
în a doua parte după cel al jurnalului. Ca urmare, cititorul va regăsi două versiuni 
de redactare. Una extinsă, specifică memoriilor, în care autorul nu doar notează și 
reflectează asupra momentelor vieții, ci se transformă într-un analist al propriei 
biografii. Este un text excelent şi sub raport istoric, ilustrând prin evocarea oamenilor 
şi locurilor valorile unei comunități în prefacerea modernităţii. Astfel, orașul 
Bistriţa şi locuitorii din regiune sunt surprinşi în etapele sincronice ale formării şi 
afirmării unei noi generaţii. Copilăria, şcoala, comunitatea multiculturală sunt 


© Ibidem, £.37. 

6l Un studiu asupra sa, realizat de către SSI, la 7 august 1940, reliefa și felul în care uzând de poziţia 
avută, Victor Moldovan şi-a extins interesele de afaceri, înființând sau preluând firme, intervenind 
pe lângă diverse autorităţi în interes personal. Cf. Ibidem, f. 39-49. 

€ Afacerile desfăşurate în cursul războiului, conform notelor SSI, în Ibidem, f. 62-82. 

& Vezi şi Igna-Claudiu Șular, „Schiţă biografică a omului politic Victor Moldovan (origine, şcoală, 
activitatea politică)”, în „Arhiva Someșană”, Năsăud, seria III, nr. IV, 2005, pp. 293-313. 

datele fundamentale la care face referire. Este o parte de text elaborată consistent, 
împănată cu surse istorice dincolo de amintirile autorului. Este deopotrivă descriptivă 
şi analitică, ilustrând ascensiunea elitelor locale româneşti, în contextul expunerii 
propriei deveniri profesionale şi familiale. 

Autorul se joacă cu textul în mai multe registre, în care propriul destin se 
intersectează cu cel al altor familii româneşti din regiune, cu cel al colegilor 
români, maghiari, saşi sau evrei, exponențţi ai comunităților locale. Cititorul va afla 
din conținuturile expuse, cu un talent deopotrivă literar şi istoric, dragostea de 
locurile natale, ataşamentul faţă de lumea pe care autorul o părăsise în aventura sa 
politică naţională, care va face obiectul celei de-a doua părți a textului. 

Cariera publică, dezvoltată după anul 1919, este redactată în maniera unui jurnal, 
pe baza unor intrări de epocă, dar şi a contaminării memoriei cu documentele 
păstrate sau prelevate în peregrinările sale ştiinţifice de la Biblioteca Academiei. Aici 
textul este autoreferenţial şi pentru că atacă doar acele elemente care sunt favorabile 
biografiei sale postbelice, controlată cu siguranţă prin anchetele Securității. 

Din această cauză, notațiile primilor ani ai carierei sale politice sunt mai extins 
trataţi. Aici accentele cad şi pe zone de complementaritate ale activităţii sale cu 
masele largi populare, cu lupta împotriva corupţiei şi pentru apărarea cauzei 
grănicerești sau moţeşti. Pe măsură ce anvergura politică a lui Victor Moldovan 
creşte, pozițiile ocupate de acesta în angrenajul sistemului politic românesc sunt tot 
mai înalte, consemnările şi analizele pe care le face sunt tot mai succinte, mai 
secvențiale, rupte într-un context controlat a posteriori de un destin afectat de 
vinovăția trecutului. 

Cu toate acestea, portretele de epocă, incursiunile în afacerile politice locale 
sau naţionale sunt excelent tratate, fiind elocvente pentru frământările epocii şi pentru 
rolul asumat de autor în raport cu acestea, precum afacerea Skoda, cea a minelor 
din Apuseni sau problema de la Regna. Lacunare par a fi şi consemnările sale de 
după 1937, deşi postura publică l-ar fi îndreptăţit să construiască o naraţiune mai 
extinsă şi nuanţată. Conjunctura redactării acestei părți, vârsta înaintată, tensiunea 
şi epuizarea fizică ce au însoţit-o la începutul anilor şaizeci, și-au pus amprenta pe 
redactare în mod definitoriu. Deși îşi păstrează stilul alert, aceste elemente îl 
constrâng, la o expunere aproape telegrafică a unor episoade care probabil scrise la 
o altă vârstă, biologică sau politică, ar fi avut o aprofundare şi o tratare mai nuanțată. 

Cu toate acestea, la finalul acestei incursiuni în povestea omului Victor Moldovan, 
a biografiei sale postbelice, a contextului de redactare a lucrării memorialistice, se 
cuvine să raportăm textul, unul extins şi consistent, la altele similare, publicate 
despre perioada 1918—1940. Fără a avea condeiul caustic sau ironic al lui Argetoianu, 
fără a deține talentul și elocinţa lui Marghiloman, totuşi Victor Moldovan ne lasă o 
mărturie excelentă asupra lumii pe care a străbătut-o, spunând ceea ce se putea spune 

în epoca redactării sale, contribuind în mod nemijlocit la ceea ce cândva va fi o 
monografie amplă dedicată Bistriței şi oamenilor săi. 

Este o lucrare valoroasă, care va putea fi citită cu mult folos de publicul larg, 
dar care aduce contribuţii decisive la cunoașterea perioadei interbelice, pentru zona 
lectorilor profesionişti. Este, în acelaşi timp, o piesă istorică prețioasă pentru a 
înțelege spiritul şi oamenii locului, un suvenir al memoriei despre o lume trecută, 
despre valorile şi limitele acesteia. 

Un ultim cuvânt se cuvine spus în legătură cu extraordinarul şi laboriosul efort 
făcut de către editorii acestui volum, domnii Adrian Onofreiu şi Mircea Gelu Buta, 
care au reuşit să depună o muncă consistentă, în care acribia şi erudiţia au completat 
în mod fericit eforturile memorialistice ale lui Victor Moldovan. Notele infrapaginale 
şi explicaţii elaborate pe marginea excursului biografic şi istoric al autorului aduc 
lumină asupra textului, îl consolidează şi îl fac accesibil publicului, conferindu-i 
totodată culoare locală. Ca atare, se cuvine preţuită dedicaţia celor doi editori, una 
determinată de apartenenţa la acelaşi spaţiu cultural, dar şi de pasiunea pentru 
cunoaşterea istoriei oamenilor, locurilor şi întâmplărilor descrise de către politicianul 
bistriţean. 

În acest fel, amintirile-suvenir scrise de Victor Moldovan în anii cincizeci şi şaizeci 
ai secolului trecut capătă relevanţa ştiinţifică şi simbolic-culturală cuvenită, fiind 
integrate în fluxul de cunoştinţe istorice acumulate între timp, restituind publicului 
românesc reflecţii pline de semnificație despre lumea politică interbelică din România. 

Prin însemnările sale memorialistice, bistrițeanul Victor Moldovan încearcă să 
răspundă unor atare nedumeriri legate de parcursul său politic pornit din urbea 
natală la București, căutând totodată să readucă în mentalul colectiv felurite fapte şi 
situaţii, oarecum semnificative pentru evoluţia social-politică a României interbelice. 

Probabil autorul s-a simţit dator să contribuie, pe măsura puterilor sale, la înțelegerea 
unor controversate evenimente politice şi stări de lucru, cărora a avut şansa/sau 
neşansa de a le fi fost pe parcursul a câtorva decenii, martor sau chiar artizan. 

Aceste amintiri, plecate inițial dintr-un imbold lăuntric, pentru a fi cunoscute 
mai întâi de cei apropiaţi, s-au cristalizat la cererea câtorva tineri intectuali bistrițeni 
într-o primă variantă integrală a „memoriilor”, care alături de numeroase fotografii 
şi anexe, au fost depuse la Biblioteca Academiei Române din București. 

Autorul şi-a conceput şi a realizat consemnările memorialistice ca un tot unitar. 
Textul propriu-zis i-a servit ca suport pentru numeroasele anexe, care conţin 
documente originale: afişe, pliante, memorii, cereri, broşuri, extrase din dezbateri 
parlamentare, rezultate din activitatea publică şi politică a acestuia, cu scopul de 
a-i întări şi a-i proba conţinutul expus. Toate acestea au fost plasate de autor ca 
infrapaginal şi atașate, de regulă, la sfârșitul textului de bază. Cele de dimensiuni 
atipice au fost pliate sau aduse la forma de bază a manuscrisului, elaborat în format 
A4. La acestea s-au adăugat numeroase fotografii, inserate după acelaşi principiu, 
în textul de bază, cel puţin în exemplarul păstrat la arhive. 

Stăruind în continuare să-şi facă cunoscută complicata experiență de viaţă şi 
concitadinilor săi, Victor Moldovan a fost convins de aceiași intelectuali 
bistrițeni să-și multiplice însemnările. Astfel, textul original a fost cules în trei 
exemplare, dintre care cel copiat de autor se păstrează la Complexul Muzeal 
Judeţean Bistriţa-Năsăud, un altul, cules cu maşina de scris, se păstrează la 
Serviciului Judeţean Bistriţa-Năsăud al Arhivelor Naţionale, în fondul bibliotecii 
documentare?, iar al treilea exemplar, cules tot cu mașina de scris şi de care nu mai 
avem ştiinţă, a fost depus, după mărturia autorului, la actualul Muzeu Grăniceresc 
din Năsăud. 

Comparând manuscrisele, am constatat că textul de referinţă este acelaşi. Diferenţa 
de extensie spaţială rezultă din modul în care au fost plasate anexele. 

Exemplarul de la Biblioteca Academiei Române este format din 6 volume text 
şi anexe, scris de mână. Acesta are două moduri diferite de paginaţie. Una originală 


! Unde au fost înregistrate ca şi colecţie depusă de autor în anul 1968. 
? Consemnat ca având trei volume, înregistrate separat fiecare, la data de 11. 04. 1970. 

datorată autorului, care a însemnat cu cerneală albastră colţul din dreapta-sus a 
fiecărei file (toate cele 6 volume sunt cuprinse între filele 11.057). Apoi, o paginare 
ulterioară a filelor din dosare, ştampilate cu litere de tipar (cerneală neagră) de către 
instituţia deţinătoare, în aceeaşi zonă a paginii începând cu numărul 1 la fiecare 
volum. Astfel, a rezultat un număr total de 1.970 de pagini, incluzând şi anexele, 
care nu toate au fost numerotate inițial de autor, păstrându-se în final exemplarul 
complet, așa cum a fost el conceput. 

Toate cele 6 volume nu au fost legate de un amator, ci la un atelier specializat, 
fapt dedus din modul de legare (legătorie în pânză, fascicole legate separate, înaintea 
legării în dosar, hârtia vorsaz — prima pagină după copertă — este embosată și 
provine, probabil, de la Fabrica de Hârtie Petreşti, Alba). E greu de spus dacă 
autorul le-a predat „legate-gata” sau au fost legate ulterior la instituția deţinătoare. 

Exemplarul de la arhivele din Bistriţa este format din 3 volume, cules la maşină, 
text şi parţial, anexe. Este legat ulterior, în mod profesional, de către un legător 
calificat pentru sistemul utilizat în arhive. Este paginat la mijloc, în partea de jos a 
paginii, în continuare, peste cele trei volume, cu un număr total de 552 pagini. 

Exemplarul de la muzeul din Bistriţa este format dintr-un volum, scris de mână, 
fără anexe, numerotat în continuare, cu un număr total de 688 de pagini. A fost 
legat de un amator într-un mod vulgar și apoi legat din nou, prin grija editorilor, la 
fel ca şi exemplarul păstrat la arhive. Evident, paginaţia diferă în funcţie de numărul 
volumelor şi de modul lor de redactare. 

În concluzie, cele trei exemplare păstrate au fost realizate cronologic; astfel, 
primul, cel de la Biblioteca Academiei şi care reprezintă textul de bază, a fost copiat 
fidel de mână de către autor și încredinţat apoi spre cules la maşina de scris. Faptul 
rezultă din scrisoarea adresată la 29 aprilie 1969 lui Teodor Ghiţan la Bistriţa, păstrată 
la sfârşitul exemplarului de la muzeul din Bistriţa, în care autorul precizează: „Aici 
Vă trimit copia Memoriilor mele. Am lucrat multe luni de zile până ce le-am copiat 
din manuscrisul meu depus la Academie. Sunt gata și cele două scrise (copiate) la 
maşină şi destinate pentru Bistrița şi Năsăud, la care am anexat foarte multe fotografii. 
Mă gândesc să le depun la Biblioteca Muzeului — nu la Arhivele Statului — dar numai 
la vară. La tot cazul, le am pregătite, gata şi pentru Bistriţa și pentru Năsăud. Nu 
s-a putut copia la mașină numai în două exemplare”. 

Corpusul documentar preluat în prezentul volum se bazează pe manuscrisul 
achiziționat de Complexul Muzeal Judeţean Bistriţa-Năsăud de la o persoană 
privată’, ceea ce a permis editorilor, în condiţii specifice, în care s-a ţinut seama și 
de intenţiile autorului ca aceste mărturii să devină publice, să propună o variantă 
conformă cu aceasta a textului, coroborată şi colaționată cu cea de la arhivele din 
Bistriţa, respectiv cu cea de la Biblioteca Academiei. 


3 Conform contractului înregistrat la Complexul Muzeal Judeţean Bistriţa-Năsăud la nr. 22, din 21 
mai 1981. Manuscrisul are numărul de inventar 13.435. 

Din punct de vedere tehnic, includerea anexelor în ediţia de faţă nu a fost posibilă. 
Din această cauză am preluat trimiterile la conţinutul acestora făcute de autor, pe 
care le-am inserat ca note; în cadrul acestora, infrapaginal, am precizat trimiterea la 
textul original prin formula „nota Victor Moldovan”, în forma prescurtată „n. V.M.”. 

Efortul nostru pentru lărgirea şi aprofundarea informaţiei din consemnările 
memorialistice ale autorului se regăseşte în note separate. Ele conţin în principal 
referiri la dezbaterile parlamentare şi presa apărută la Bistriţa, din perioada interbelică. 

Am căutat să păstrăm modul de exprimare al autorului, intervenind discret în 
text pentru a asigura fluenţa exprimării, mai ales unde se simte influenţa limbii 
germane. Pentru fluenţa lecturii am asigurat traducerea unor expresii din limba 
latină şi germană. 

În vederea întregirii textului memorialistic, am adăugat la final regestrul tuturor 
anexelor, păstrat ca fişe la Biblioteca Academiei Române din Bucureşti, ca şi 
aprecierea acestei instituţii, a lui Vasile Netea şi scrisorile trimise lui Teodor Ghiţan, 
în care-i comunică etapele realizării exemplarelor multiplicate după cel păstrat la 
Academie. 

Ediţia beneficiază de acribia ştiinţifică a consideraţiilor preliminare ale 
universitarului clujean Virgiliu Țârău, referitoare la personalitatea autorului, valoarea 
consemnărilor memorialistice şi contextul în care ele au fost scrise. 

Mulţumirile noastre se cuvin adresate tuturor celor care ne-au sprijinit în 
trudnica noastră muncă, cu o menţiune specială pentru d-na Gabriela Dumitrescu, 
de la Secţia Manuscrise a Bibliotecii Academiei Române din Bucureşti, şi pentru 
domnul Corneliu Gaiu, de la Complexul Muzeal Judeţean Bistriţa-Năsăud. 

Avem convingerea că prin publicarea în premieră a „Memoriilor” avocatului 
Victor Moldovan, cel care a reușit pe parcursul câtorva decenii să parcurgă 
vicisitudinile drumului „de la iluzie la luciditate”, punem la dispoziţia celor 
interesați un valoros material documentar despre viața social-politică interbelică la 
nivel local, dar şi național. 

În acelaşi timp, propunem lectorilor şi un mod aparte de a recepta şi înțelege 
cele consemnate de autor, în acord cu mărturia din aceeaşi scrisoare menționată mai 
sus. „Dactilografa, soția unui avocat, când a copiat și terminat şi ultima pagină, a 
lăcrimat şi soțul ei a găsit-o cu ochii plângi”. 


Bistriţa, mai 2013 Editorii 


1. 
Despre înaintașşi, tinereţe şi poveştile Bistriţei 
până în anul 1918 


Încă cu mulţi ani înainte mă îndemna un distins gazetar ca să-mi scriu 
memoriile. La 26 decembrie 1945, a doua zi de Crăciun, începusem să fac unele 
schițe, dar n-am ajuns departe. A rămas un deziderat neîmplinit. 

De astă dată însă nu am putut să rezist solicitărilor făcute de către tineri 
entuziaşti ai judeţului meu — asistenţi universitari, în frunte cu Teodor Ghiţan — 
care mi-au cerut să contribui şi eu cu memoriile mele, la acţiunea, ce acești tineri o 
întreprind pentru elucidarea trecutului cultural, economic şi politic al ținutului 
nostru. 

Solicitatorii mei cred că este bine, ca memoriile să fie scrise de cei ce le-au 
trăit, deoarece memoriile scrise de urmaşi sunt necomplete, mai puţin obiective, 
urmaşii ferindu-se dintr-un sentiment de pietate să arate fapte, care ar dezonora pe 
înaintaşii lor, urmând preceptul: „de mortuis nil nisi bene”. 

Când pornesc la scrisul acestor memorii și dau de unele frânturi de hârtii, 
gazete, etc., mă surprinde faptul, că s-au petrecut evenimente pe care le-am trăit şi 
pe care le-am uitat cu desăvârşire. 


„O, sărmane! ii tu minte câte-n lume ai auzit, 
Ce-ţi trecu pe dinainte, câte singure ai vorbit? 
Prea puţin: pe ici, pe acolo, de imagini o fâşie, 
Vre-o urmă de gândire, ori un petic de hârtie. 


Despre morţi, numai de bine. Prima solicitare a fost consemnată în scrisoarea din 12 ianuarie 1959 
a lui Teodor Ghiţan, în care acesta se făcea purtătorul mesajului generației mai tinere. „Noi, 
generația tânără facem din nou apel către D-vs. să mai faceţi un ultim efort patriotic şi să vă 
însăilați pe hârtie, pe răbojul vieţii D-vs. bogată în fapte frumoase, activitatea D-vs. politică şi 
culturală”; Din „Memoriul” adresat în anul 1961 lui Ion Gheorghe Maurer, Preşedintele Consiliului 
de Miniștri în privința acordării unei pensii pentru merite deosebite, la Arhivele Naţionale ale 
României, fond Victor Moldovan, d. 4, f. 44. La 6 februarie 1959 Ghiţan revenea cu solicitarea ca 
Victor Moldovan să ducă la bun sfârşit lucrarea „cât aveţi depline puteri, pentru că nimeni ca D-vs. 
nu ne va putea prezenta o frescă mai obiectivă a realităţilor noastre politice, social-istorice. Acum 
vă rugăm să fiți un adevărat istoric. Scrieţi după stilul D-vs., care de multe ori, în multe clipe, a 
înflăcărat inimile țăranilor şi chiar a muncitorilor bistrițeni. După părerea mea, D-vs. nu aveţi ce să 
ascundeţi și oricând ceea ce scrieți poate fi valabil, fără să arunce cineva cu pietre în memoria şi 
frumosul nume al D-vs”; Ibidem, f. 44-45. 


38 Victor Moldovan. Memoriile unui politician din perioada interbelică 


Şi când propria ta viaţă singur n-o ştii pe de rost, 
O să-şi bată alții capul s-o pătrunză cum a fost?” 
(Eminescu, Satira, I) 


Voi căuta totuşi să mă supun regulilor acestor tineri idealiști și să scriu în cele 
ce urmează amintirile începând cu anii copilăriei mele şi până inclusiv anul 1940, 
când m-am retras din viaţa publică. 

Voi căuta să fac — precum mi se cere — după putinţă, o frescă istorică a celor 
petrecute în viaţa politică, economică şi culturală a ținutului nostru, a luptelor, 
frământărilor, uneori furtunoase şi pătimașe, încadrate în istoria generală politică a 
țării noastre. Voi căuta să arăt realitatea, purul adevăr, fără înconjur, uneori cu 
regretul de a fi nevoit să amintesc fapte, ce era poate mai bine să fi fost evitate de 
mine, de prieteni sau adversari. Nu voi cruța nimic şi pe nimeni, arătând fapte din 
care se vor desprinde — dezbrăcat de tricolor — portretele celor, ce au jucat un rol în 
viața noastră publică, începând cu membrii dinastiei şi oameni politici și sfârșind 
cu oameni de rând. 

Vor fi multe fapte prea bine cunoscute, dar vor fi şi evenimente — de însemnătate 
istorică — până azi necunoscute, sprijinite pe documente originale, până azi nepublicate. 

Împlinesc în toamna acestui an 75 de ani. Mă găsesc în amurgul vieții. La această 
vârstă omul, care se apropie de cele veşnice, se detaşează de cele trecătoare — lumești — 
privindu-le sub aspectul eternității. Mă găsesc în fața confesorului, a istoriei, nevoit 
să mărturisesc adevărul şi numai adevărul. Memoriile mele vor constitui astfel şi 
un fel de confesiune a faptelor, greşelilor, a gândurilor bune şi rele, ce le-am avut 
în cursul vieții. 

Voi începe cu descrierea orașului meu natal, Bistriţa, aşa cum l-am văzut în anii 
copilăriei mele. Voi arăta trecutul acestei cetăți săsești, schimbarea înfățișării sale 
în cursul vremurilor şi luptele elementului românesc pentru recucerirea pământului 
strămoşesc?. 


? Pentru o istorie — încă nescrisă — a Bistriţei, se pot consulta în principal, Oskar Kisch, Die 
wichtigsten Ereignife aus der Geschichte von Bistritz und des Nosnergaues, Bistritz, 1926; Emil 
Csallner, Denkwiirdigkeiten aus dem Nosnergau. Ein Zeitkundlichen Beitrage zur Geschichte der 
Stadt, des Kapitles und des Distriktes, Bistritz, 1941; Otto Dahinen, Geschichte der Stadt Bistritz in 
Siebenbürgen, Bâhlau-Verlag K5ln-Wien, 1988; Oskar Skrabel, Bistrița. Nostalgii citadine, Ed. 
Charmides, Bistriţa, 2007, ediţie trilingvă, română, germană şi maghiară; Adrian Onofreiu, Bistriţa 
— încercări monografice după 1915, în „Revista Bistriţei”, XXV, 2011, pp. 245-257, Corneliu 
Gaiu, Vasile Duda, Topografia monumentelor din municipiul Bistriţa. Centrul istoric, Ed. Accent, 
Cluj-Napoca, 2009, cât şi studiile datorate lui Albert Berger, Georg Fischer, Conrad Giindisch, G. 
D. Teutsch, Ernest Wagner. Ca şi o varinată de sursa inedită, Gustav Zikeli, Mein Lebenslauf, la 
Serviciul judeţean Bistriţa-Năsăud al Arhivelor Naţionale, fond Gustav Zikeli, d. 5; în continuare, 
A.N.B-N., fond...d...Pentru modul de abordare a istoriei săsești din Transilvania, vezi Transilvania şi 
saşii ardeleni în istoriografie. Din publicaţiile Asociaţiei de Studii Transilvane Heidelberg, 2001, 
Ed. hora Sibiu şi Arbeitskreis für Siebenbiirghiche Landeskunde e. V. Heidelberg. 

În careta mea de botez (Extras matricular) la rubrica: „locul naşterii”, preotul 
protopop Alexandru Silaşi scrie: „Bistriţa în cetate” (s.a). Deci la 15 septembrie 
1884, anul naşterii mele, oraşul Bistriţa mai era considerat „cetate”. Locuiam în 
strada BadergaBe nr. 3, azi Dobrogeanu-Gherea, în casa Caterinei Schankebank, 
care a asistat la botezul meu ca nănaşă, iar moaşă era Maria Konnerth. Deci şi 
nănaşa şi moaşa erau saşi. Cetatea avea caracter săsesc. Locuitorii cetăţii erau saşi. 
Elementul românesc se găsea la periferii. În cetate pătrunseseră abia câţiva intelectuali”. 

Cetatea Bistriţii pe vremuri a avut o importanță politică, economică şi strategică 
deosebită. 

În baza Diplomei Andreiane din anul 1224, a regelui Andreas al II-lea, aşa 
numita diplomă de aur, saşii se bucurau de toate privilegiile. Cetatea Bistriţei era 
una din cele şapte Burguri (cetăţi) — Siebenbiirgen este numele săsesc al Transilvaniei. 
Bistriţa era un oraş liber regesc, făcând parte din „fundus regius”sub jurisdicțiunea 
supremă a Comitelui din Sibiu — „Comise Saxonum”. Avea autonomie deplină. 
Primarul, „judex primarius” era şi judecător, reprezentantul cetății în dietele țării, la 
Universitatea Săsească, cât şi la Curtea Regală, comandant suprem de război. La 
instalarea sa ca primar, primea o spadă pentru a pedepsi pe duşmani şi a pronunța 
sentinţe de moarte, un sigiliu pentru a apăra pe credincioşi şi o cheie pentru a păzi 
bunurile cetăţii. Avea ca ajutor un Senat, „jurati cives”şi un corp consultativ de 100 
„centumvirii”. Locuinţa lui era marcată prin 4 brazi în faţa casei. Cetatea era 
stăpână peste întreg districtul săsesc, iar începând cu anul 1475 şi peste Districtul 
Românesc al Văii Rodnei, cu minele ei foarte bogate în aur şi argint, din venitele 
cărora şi-au clădit monumentala biserică”. 

Se cunoaşte rolul însemnat istoric ce l-a avut cetatea Bistriţei în relaţiunile cu 
țările româneşti, contribuţia ei la întemeierea şi prosperitatea Sucevii şi a oraşului 
Baia, care-şi purta până târziu corespondenţa în nemţeşte şi era considerat ca o 
filială a oraşului Bistriţa. 

Cunoaştem relaţiunile politice, economice şi războinice a Bistriţii cu Ştefan cel 
Mare, Bogdan Ștefăniță, Petru Rareş, Alexandru Lăpuşneanu, Ieremia Vodă şi Mihai 
Viteazul, din arhivele Bistriţii, cercetate de Iorga” cu ajutorul fostului meu profesor 


Încercarea românilor de a pătrunde „intra muros” , în „cetate” şi cu ajutorul finanţelor de care 
dispuneau o parte dintre ei, la Vasile Dobrescu, Adrian Onofreiu, Din istoria băncii ,„ Bistrițiana ” 
1887-1922. Contribuţii documentare, Ed. Napoca-Star, Cluj-Napoca, 2009. 

Despre condiţiile în care Valea Rodnei a fost încorporată la cetatea Bistriţei, vezi pe larg 
documentul elaborat de autorităţile imperiale vieneze în anul 1858, în Bârgăul sub Pajura 
Imperială, ediţie de texte şi tabele, studiu introductiv şi note de Mircea Gelu Buta, Adrian Onofeiu, 
Andreea Salvan, Ed. Eikon, Cluj-Napoca, 2011, pp. 113-154. 

Nicolae Iorga, Documente româneşti din Arhivele Bistriţei (scrisori domneşti şi scrisori private), 
Partea I-II, Bucureşti, 1899-1900. 

Berger“. Am văzut şi eu aceste arhive prăfuite şi îngălbenite, pe când erau încă 
grămădite într-un colţ de odaie a vechii şcoli săseşti de fete, păzite de prietenul 
meu, arhivarul oraşului, Thomae. 

Importanţa politică de odinioară a cetăţii o arată vizitele regilor, voievozilor, 
conducătorilor de oşti şi ai solilor. Ludovic cel Mare (1342-1382), care a fost şi 
rege al Poloniei, a vizitat în mai multe rânduri Bistriţa. În anul 1453 vine la Bistriţa 
loan Huniade Corvinul, voievod al Ardealului şi este primit ca un suveran. El era 
regentul regelui Vladislav. loan Huniade era căpitan general şi conte de Bistriţa, 
având ca proprietate castelul de pe Dealul Târgului. Saşii contestă originea de 
român a lui loan Corvinul, precum tot ei contestă originea românilor prin scriitorii 
lor Sulzer” şi Eder. În anul 1542 vizitează Bistriţa Petru Rareş şi este găzduit în 
casa care există şi astăzi în strada Pungarilor. În anul 1549 oraşul este vizitat de către 
văduva regelui loan de Zapolya cu regele minor loan Sigismund şi tutorele acestuia, 
George Martinuzzi. lar în anul 1601 este primit în oraş cu mare alai principele 
Sigismund Báthori. În anul următor, cucerind cetatea după un bombardament 
concentrat cu tunurile aşezate în apropierea zidurilor şi după un asalt general, intră 
generalul Basta pentru a pedepsi crunt pe saşii trădători. 

Zidurile oraşului erau întărite prin bastioane puternice, a căror urme se văd şi 
astăzi şi care în timpul copilăriei mele erau bine păstrate. În dosul casei noastre se 
găseau ruinele celui mai puternic bastion, de care s-au lovit oştile lui Petru Rareş, 
venite dinspre Bârgău şi Aldorf”. Aici, în acest turn se dădeau judecăţile iar în subsol 
se găseau închisorile şi camera torturilor inchizitoriale. Ne jucam ca copii pe aceste 
locuri şi căutam pe fundul ruinelor după unelte şi oseminte. Împrejurul zidurilor 
masive se găsea șanțul de apărare. În timpul apelor mari, noi copiii, aşezam porţile 
caselor în loc de plute. Zidurile vechi sunt existente şi azi în dosul Bisericii unite. 
Tot aici se vede restaurat Turnul Dogarilor. Fiecare breaslă îşi avea destinat turnul 
ei de apărare. Breasla Pielarilor apărau turnul spre Aldorf (Holtztor-Poarta de 
Lemn), breasla Tăbăcarilor, pe cel dinspre comuna Beşineu'" (Spitaltor-Poarta 
Spitalului), breasla Cizmarilor, pe cel din strada Ungurească, breasla Croitorilor, pe 


Albert Berger, „Urkunden-Regesten aus dem altes Bistritzer Arcvhive von 1203 bis 1490”, I, 
1203-1490, în „Programm des evanghelischen Obergymnasiums A.B. und der damit verbundenen 
Lehrantsalten dann der evanghelischen A.B. zu Bistritz”, 1892-1893, Bistritz, 1893, pp. 8-58; II, 
1491-1516, în Ibidem, 1893—1894, pp. 5-44; III, 1517-1526, în Ibidem, 1894-1895, pp. 5-45. 
Franz Joseph Sulzer, Geschichte der transalpinichen Daciens, I-III, Wien, 1781-1782. 

Eder Josef Károly, Breviculus Originum Nationum, et praecipue Aaxonicae, in Transylvania, cum 
nonnulis aliis Obervatinoibus, ad ejusdem Jura spectantibus, è reuderibus Privilegiorum et 
Historicorum desumptus, Claudiopoli, M.DC.XCVII [1697]. 

Azi Unirea, cartier al oraşului. 

10 Azi Viişoara, cartier al oraşului. 

cel din strada Pungarilor şi tot astfel, breslele măcelarilor, faurilor, curelarilor, 
rotarilor, etc. 

Până în zilele noastre de astăzi numirea străzilor aminteşte de vechile bresle. 
Procesul-verbal dresat de biroul electoral central la 18 mai 1920, delimitând 
circumscripția Bistriţa Română de circumscripția săsească, arată numirea străzilor, ca 
„„Fleischertiirl” (Uliţa Măcelarilor), Fleischer-Allee (Aleeea Măcelarilor), Schmidedamm 
(Zăgazul Faurilor), Schneiderdamm (Zăgazul Croitorilor), Kiirschnerdamm (Zăgazul 
Tăbăcarilor), BurggaBe (Strada Cetăţii Castelului), BeutlergaBe (Strada Pungarilor, 
adică a breslei care confecționa pungi), Holtzgafe (Strada Lemnelor, era strada 
principală, ce ducea la Holtztor, TurmgaBe (Strada Turnului), SchustergaBe (Strada 
Cizmarilor), FischergaBe (Strada Pescarilor), Riemerturn (Strada Curelarilor), str. 
Falltor (Strada Porții Mobile), str. Zwinger (Str. Bastionului), GalgengaBe (Str. 
Spânzurătorilor), Str. Ungurească, în care locuiau pârcălabii unguri a castelului lui 
Ioan Corvin, KlostergaBe (Str. Mănăstirii), BadergaBe (Str. Băilor), etc. 

În faţa casei noastre era Rossmarkt (Piaţa Cailor), azi, Piaţa Unirii, iar în dosul 
casei, Piaţa Cărbunarilor. Aici veneau țăranii din Cuşma pentru a-şi desface cărbunii. 
Ca copil (sic!) primeam de la ei mălai dulce. În faţa Sinagogii era Heumarkt (Târgul, 
Piaţa pentru Fân), loc unde se aşezau în timpul copilăriei mele circurile şi menajeriile 
ambulante, iar vizavi de biserica ortodoxă era StrohgaBe (Uliţa Paielor)!!. 

Saşii au fost până la Reformaţiune, catolici. Biserica monumentală din piață 
era catolică. În oraş se găseau mai multe orduri'? de călugări şi călugăriţe. Ordul 
minoriților se găsea în mănăstirea Minoriţilor, clădirea trecută în proprietatea românilor 
uniți, azi complet refăcută, dar în vremea copilăriei mele existentă. Era o clădire veche 
cu cripte în subsol. Ordul Piariştilor se găsea în clădirea de lângă biserica catolică 
de azi. Ordul Dominicanilor era în clădirea, care azi este azil pentru bătrâni. Ordul 
călugărițelor Dominicane se găsea în imediata apropiere a mănăstirii Dominicane, 
în clădirea unde mai târziu a fost brutăria militară şi unde noi în timpul Revoluţiei 
din 1918 ne-am instalat sediul Gărzilor Naţionale. Cu ocazia canalizării oraşului în 
anul 1911, s-a descoperit un tunel subteran, prin care comunicau locatarii celor 
două mănăstiri, a călugărilor şi a călugăriţelor. 

Înainte de a se face canalizarea subterană, oraşul avea o canalizare la suprafaţă, 
adică din râul Bistriţii apa era condusă prin pâraie săpate în toate străzile. La mori 
conduceau canaluri mai mari şi tot aşa, în BadergaBe, unde în evul mediu se luau 
băile turceşti şi unde patricienii petreceau în orgii. 


1! Pentru evoluţia denumirii străzilor oraşului de-a lungul timpului, vezi Adrian Onofreiu, Oraşul 
Bistrița — habitat şi toponimie, în „Anuarul Institutului de Istorie Cluj-Napoca”, Cluj-Napoca, 
XXXIV, 1995, pp. 295-322. 

12 Ordine. 

Toate ruinele, bisericile, casele vechi, sunt păstrate azi ca monumente istorice. 
Aşa este vechea clădire a primăriei, casa parohială evanghelică, care are şi azi pe 
frontispiciu chipul Sfântului Nicolae, cioplit în piatră, şirul caselor vechi, cu arcade, 
numite de saşi Kornmarkt (Piaţa Cerealelor), iar de români, „Sub Gălete”, unde pe 
vremuri — în evul mediu — se depozitau mărfurile şi produsele destinate exportului. 
Bistriţa era un renumit centru comercial, având legături atât cu occidentul cât şi cu 
orientul. La arcade se găseşte o casă cu un portal artistic sculptat şi cu inscripția 
anului 1480. Ca monument istoric este păstrată casa fostului primar Andreas Beutchel, 
decapitat pe motiv că ar fi dezertat în tabăra oştirilor lui Petru Rareş şi, tot ca 
monument istoric este conservată şi casa în care a fost găzduit Petru Rareş. Îmi 
aduc aminte că am văzut la una din casele de sub Arcade o stemă cu capul de bour. 
Pietrii cu capul de bour s-au găsit mai multe la Cluj din anii 1634 şi 1643, provenind 
probabil de la casele boierilor moldoveni refugiaţi în cetățile săseşti. Şi Bistriţa a 
adăpostit în diferite rânduri boieri moldoveni refugiați. 

Şi până în zilele noastre casele meseriaşilor saşi erau însemnate, atârnând unelte 
de care se serveau. Obicei medieval, pe care l-am văzut la Praga, Niirberg şi în alte 
oraşe. Pe casa prietenilor mei din copilărie, a fraţilor Miess, era atârnată o enormă 
pălărie roşie, lucrată în tinichea în forma unei pălării înalte ce se poartă la frac. La 
lăcătuși era atârnată o enormă cheie artistic lucrată, la bărbier, o farfurie de tinichea, 
la curelar, un ham de cai, la cârciume, o cunună. Şi la cimitirul săsesc se găsesc 
pietre de mormânt pe care sunt sculptate uneltele meseriașilor în relief'?. 

Importanţa cetăţii era mare din punct de vedere economic şi comercial. Bistriţa 
avea meseriaşi renumiţi, artişti în lucrări în aur şi argint, zidari, constructori, minieri, 
iar negustorii lor cutreierau zări îndepărtate, până în Veneţia, Danzig, Colonia, 
Elveţia şi Orient, de unde aduceau covoare scumpe pe care le aşezau drept decor în 
biserică, unde sunt păstrate până în zilele noastre. Cetăţenii erau bogați. 


Situația românilor 


Faţă de această putere politică, economică şi strategică a saşilor privilegiați, 
lupta românilor pentru a-şi recuceri pământul strămoşesc, nu era uşoară. Noi ne 
găseam în fața unor legiuiri, care ne deposedau de toate drepturile şi de toate 
libertăţile. În anul 1437saşii se unesc cu ungurii şi cu secuii împotriva noastră, 
Unio trium nationum. Românii sunt declarați străini, numai tolerați: „tolerantur pro 
tempore usque ad beneplacitum Principum et Regnicolareum”!*. Nobilimea veche 
românească se înstrăinase de popor. Familii vechi româneşti, ca familiile Kendefy, 


15 Pentru arhitectura clădirilor oraşului vezi Corneliu Gaiu, Vasile Duda, Topografia monumentelor 
din municipiul Bistrița. Centrul istoric, Ed. Accent, Cluj-Napoca, 2008. 
14 Toleraţi de-a lungul timpului până la aporbarea Principilor şi Regilor. 

Zeik, Kemény, Kenderessi, Bethlen, Vass, Teleki, Mâilăth, Nădasy, Jozsika, Huszăr, 
Nalătzi, Barcsai, Macskâsy, Pogány, Gál, Katona, Bor, Koszta, Orosz, Nopcsa şi 
altele, trecând la religia romano-catolică sau reformată, amestecându-se prin căsătorii 
cu familii ungureşti, şi-au renegat originea. 

Familiile Bethlen şi Kemény (Coman) îşi împart în anul 1317 prin siluire şi 
vicleşug domeniul Bârgăului, cu munţi şi 20 de sate. 

loan Huniade Corvinul şi fiul său, regele Mathia, care au ilustrat istoria Ungariei, 
îşi uită şi ei de poporul valah. Cronicarul Bonfiniu!5 ne arată că loan Huniade, cât 
şi regele Mathia se mândreau cu originea lor română: „Romana gente natum”!€, 
dar n-au ţinut să sprijine revendicările consângenilor. Dimpotrivă, loan Huniade 
a confirmat, după vizita la Bistriţa, în anul 1453, privilegiile saşilor, iar regele 
Mathia — după bogate daruri în florini de aur — a cedat saşilor bistrițeni în anul 1475 
Districtul Rodnei”. Nici Mihai Viteazul nu şi-a putut împlini gândul de a emancipa 
pe români, saşii unindu-se cu magnații unguri împotriva voievodului român. 

Principele Ardealului Barcsai aducându-şi aminte de originea sa valahă, îi 
scuteşte pe popii valahi de dările nedrepte şi lasă ca prietenul său, nobilul român 
Petru Balmocz (Balmoş) să fie îngropat după legea românească, cu episcop, preoți 
români, lumânări şi cântări româneşti. De ţăranii iobagi uitase şi el. 

Tot astfel, şi Francisc Râkoczy al II-lea (1676-1735) uită de ajutorul ce i-au dat 
sutele de mii de iobagi români înrolați în oştirile sale, în frunte cu singurul mare 
general român Botyân (Boteanu) şi de legendarul haiduc Pintea Viteazul. Promisiunile 
sale solemne de a elibera pe oştenii săi de iobăgie n-au fost respectate, cedând 
magnaţilor celor trei națiuni, precum şi reprezentanţilor celor patru confesiuni, care 
invocau în Dieta Ardealului legile vechi aprobate. Pentru a-şi putea păstra tronul 
Ardealului şi a-i împăca pe aristocrați şi-a jertfit ostaşii — curuţi din întreg nordul 
Ardealului cu Satu Mare, Sălaj, Someş şi până la Bistriţa. Primarul Bistriţii, Klein 
de Straussenburg a luat şi el parte la sfaturile ardelene, petrecând în suita lui Râkoczy 
(anul 1705)'5. 


15 Antonii Bonfinii, Rerum Ungaricum Decades tres, Basileae, 1543; Rerum Ungaricarum Decades 
quator, Basileae, 1568; Rerum Ungaricarum Decades quator cum dimidia, Hanoviae, 1606; Rerum 
Ungaricarum Decades quinque, Posonii, 1744; Rerum Ungaricarum Decades IV cum dimidia, 
Vienae Austriae, 1744; Rerum Ungaricarum Decedes quinque, Budae, 1770; Rerum Umgaricarum 
Decades Libris XLV, Lipsiae, 1771. 

16 Oameni născuți romani; aici, cu sensul clasic de „sunt cetățean roman-civitas romana suum”. 

17 Pentru rădăcinile conflictului pentru hotar între români şi saşi în zona Văii Rodnei, vezi şi raportul 
căpitanului suprem al Districtului Năsăud, Alexandru Bohăţel, în calitate de comisar imperial, care 
condensează în textul său peste două secole de conflicte, în Petiţii din granița năsăudeană în a 
doua jumătate a secolului al XIX-lea, volum îngrijit de Mircea Gelu Buta şi Adrian Onofreiu, Ed. 
Eikon, Cluj-Napoca, 2012, pp. 138-198. 

15 Magyari András, „Războiul curuților şi pacea de la Satu-Mare”, în Istoria Transilvaniei. Vol. II (De 
la 1541 până la 1711), coord. loan-Aurel Pop, Thomas Năgler, Magyari András, Academia 
Română, Centrul de Studii Transilvane, Cluj-Napoca, 2007, pp. 393-401. 

La fel au procedat rând pe rând împărații habsburgi. Maria Terezia ne-a jertfit 
pentru interesele dinastiei şi a imperiului pe martirii noştri Tănase Todoran şi pe 
soţii săi în anul 1763, iar cu 20 de ani în urmă, fiul ei Iosif al II-lea, pe Horia, 
Cloşca şi Crişan. 

Şi tot în interesul dinastiei şi de dragul magnaţilor unguri şi saşi, a fost nesocotită 
de către împăratul Leopold al H —lea (1790-1792) plângerea românilor Supplex Libelus 
Valachorum”, prin care cereau recunoaşterea noastră ca naţiune şi reaşezarea în 
drepturile civile şi regnicolare. lar după jertfele noastre aduse dinastiei în anul 1848 
au fost din nou nesocotite drepturile noastre, revendicări, de către împăratul Franz 
Josef, jertfind pe conducătorii noştri în frunte cu eroul nostru național, Avram Iancu. 

Dar seria nu se sfârşeşte, urmând Memorand-ul din 1892, după care am fost daţi 
tot pentru interesele dinastiei, pe mâna ungurilor, nerecunoscându-ni-se calitatea de 
națiune politică. 

În cadrul acestor lupte politice rămâne să examinăm şi să apreciem şi luptele 
necurmate şi eroice a românilor noştri bistrițeni şi năsăudeni pentru emanciparea lor 
de sub jugul săsesc, pentru independenţa lor naţională ţi recucerirea pământului 
strămoşesc. 


Românii bistrițeni 


Saşii susțin, că la aşezarea lor, ținutul nostru era pustiu, ceea ce este un sfruntat 
neadevăr. La Orhei şi la Jelna s-au găsit urmele unor aşezări romane. Pe hotarul 
comunei Tureac am văzut urmele unei şosele romane, iar Dacii, care n-au voit să se 
supună stăpânirii romane, s-au retras spre izvoarele râurilor Someş şi spre Bârgău, 
Ardan, Gledin, unde îi găsim pe urmaşii acestora aşa cum le înfăţişează figura şi 
portul Columna lui Traian, cu plete lungi, opinci, cioareci, suman, căciulă”. 

Numai vitregia vremurilor şi privilegiile de care se bucurau saşii a făcut ca 
strămoşii noştri să fie deposedaţi de aşezările lor. Chiar în secolul al XIII-lea românii 
au fost deposedaţi de aşezările lor pentru a face loc coloniştilor saşi. Însuşi împăratul 
Iosif al II-lea recunoaşte că „Es ist auch wahr, dass um anderen Ansiedlern Platz zu 
machen, ihnen ihre besten gründe sind abgenommen, die Dörfer übersetzt, und so 
mehrere Bedrückungen, wo sie doch die ältesten und zahlreichsten Einwohner des 


Landes sind, zugefügt wurden”"”. 


13 Depus ca anexă la manuscrisul meu, la Biblioteca Academiei R.S.R. Text original şi traducere 
făcută de Elie Dăianu, Sibiu, 1901 — notația Victor Moldovan; în continuare, n. V. M. 

2 Rezultatele cercetărilor arheologice în arealul județului la George Marinescu, Cercetări arheologice în 
județul Bistrița-Năsăud, vol. I-II, Complexul Muzeal județean Bistriţa-Năsăud, Bistrița, 2003. 

2l De asemenea, este adevărat că pentru a face loc altor coloniști, lor le-au fost luate cele mai bune 
terenuri, satele au fost mutate şi astfel au fost adăugate mai multe asupriri/servituți, cu toate că ei 
sunt cei mai vechi şi mai numeroşi locuitori ai țării. 

Deci însuşi împăratul arată, că noi suntem cei mai vechi şi mai numeroşi locuitori 
ai ţării, că ni s-au mutat satele, ni s-au luat pământurile şi că am fost subjugaţi. 

Vitalitatea elementului românesc constituia pentru poporul săsesc un pericol, ce 
le ameninţa existenţa. De aceea, măsurile ce au fost luate de către primăria cetăţii 
Bistriţa, de a opri orice pătrundere a românilor între zidurile cetății şi chiar în 
împrejurime, precum şi în satele învecinate. 

Prin hotărârea Magistratului din 15 mai 1713 românii sunt izgoniți din cetate şi 
din satele săseşti în 15 zile, când dacă se vor mai găsi case pe loc, acelea vor fi arse 
şi prefăcute în cenuşă, fiindcă saşii scad la număr, cum dovedesc pildele din satele 
Vermeş, Sigmir, Pintic, Dumitriţa. 

Dar toate aceste măsuri sălbatice rămân zadarnice. 

După Unirea bisericii noastre cu Roma în anul 1698, guvernul transilvan, la 
îndrumarea Curţii din Viena, caută să-i ia pe români sub scut. Magistratul Bistriţei 
se opune din răsputeri şi în anul 1752 familiile româneşti au fost din nou izgonite 
din Bistriţa şi din satele săseşti, ocupându-li-se casele de către saşi. Magistratul 
bistriţean le-a cerut românilor chiar şi cimitirul. Dar românii nu se dau bătuţi, revin 
din nou şi în anul 1759 protopopul Năsăudului, care era şi parohul bistrițenilor, se 
plânge împărătesei, că saşii nu vreau să le dea loc de biserică, având la Bistriţa 150 
de suflete uniţi şi că, sunt nevoiți să slujească când într-un loc, când în altul, plătind 
Magistratului pentru un colț al unui şopron, unde păstrează altarul, o chirie de 10 
florini şi când acest arhiereu, Anton din Năsăud se roagă împărătesei să încuviinţeze 
ca românii bistrițeni să ocupe biserica din Uliţa Ungurească, care mai înainte a fost 
a călugăriţelor ordului Dominican şi acum era deteriorată, primarii şi senatorii saşi, 
consternaţi, ţinură sfat după sfat şi abia în februarie 1760 răspund guvernului, că 
dacă acestei preoțimi neînfrânate nu i s-a încuviinţat biserica în Suburbiu, cu atât 
mai mare greşeală ar fi să i se predea în oraş, căci în detrimentul purității seculare a 
națiunii săseşti, ar căpăta pofta să intre aici în proprietatea altor case. Au valahii 
destul cu oratorul lor închiriat şi tolerat în mahala, dar de proprietate, fie chiar de o 
palmă, nu poate fi nici vorba. 

În august 1762 românii bistrițeni pregătesc să ridice o clopotniţă pe şopronul 
din suburbia Hrube. Trimişii primarului — ieşind din oraş prin Poarta Holzthor”, 
care se găsea pe locul unde este Palatul Administrativ — luându-și încă cinci însoțitori, 
merg la paraclis, pe care era deja înălţată o cruce şi interzic credincioşilor ridicarea 
clopotniţei, dar, nici senatorii trimişi de primar şi însoţiţi de un ofițer nu i-au putut 
opri pe români, intervenind prepozitul Maior, întors din Bârgău. Românii prin curaj. 

În anul 1764 conscrierea grănicerilor făcută în Bistriţa şi satele săseşti ne arată 
că în Bistriţa se găseau 178 de români, din care 15 erau grăniceri, care trebuiau mutaţi 


* Vezi acuarela dăruită de mine Muzeului Bistriţa — n. V. M. 

în graniță. Conform acestei conscrieri se găseau în Districtul Săsesc 505 valahi 
grăniceri. În anul 1766, după doi ani, românii din Bistriţa, conform recensământului 
semnat de episcopul Atanasie Rednic, au deja 970 de suflete şi au 1 paroh, 2 
capelani, | învăţător, 1 cantor şi 1 clopotar”?. Biserică încă nu au. Rugările preoților 
bistrițeni înaintate în anii 1771, 1773 rămân fără rezultat. Abia după zece ani, la 17 
septembrie 1783 se decide Senatul cetăţii să dea valahilor loc de biserică în partea 
către Târgul de Vite, de-a lungul drumului ce duce la Dumitra — un loc de 16 stânjeni 
în lăţime şi 34 stânjeni în lungime — dar numai după alți 3 ani predă Magistratul 
acest loc preotului şi credincioşilor din suburbie, în prezența protopopului Tohati 
din Măgheruş. Aici — pe acest loc — şi-au clădit bistriţenii bisericuţa din lemn. 

Am cunoscut această bisericuță ca copil. Era mică, scundă. La sărbători 
credincioşii nu găseau loc în ea, dar evlavia era nemărginită. În semiobscuritatea ei, 
luminată de lumânări, serviciul divin era impresionant. În vremea aceea domnea 
cea mai desăvârşită armonie între oştezeni, măiereni şi intelectuali. La Paşti — îmi 
aduc aminte — femeile aşterneau pe prosoape curate şi frumoase colacii (cozonacii), 
şuncile, ouăle şi alte bunătăți, pe două rânduri a drumului, în fața bisericii, ca să fie 
sfințite după slujbă de către iubitul lor protopop Silaşi, iar noi copiii, ciocneam ouăle 
roşii sau ținteam cu creiţarul în oul ce-l ţinea strâns în pumn alt copil. Treascurile 
bubuiau, iar credincioşii îşi urau sărbători fericite cu „Christos a Înviat” Şi „Adevărat 
a Înviat”. 

Puţini erau românii născuţi în Bistriţa. Numele lor arată că erau veniți din 
împrejurime. Nume ca Zăgrean, Şomfelean, Pintican, Jeican, Borgovan, Rognean, 
Vărărean, Salvan, Hordoan, Sigmirean, Năsăudean, Rebrean, Rebrişorean, Aldorfan, 
Ardănescu, Someșan, Căilean, Mititean, Feldrihan, Şomotecan, etrc., arată locul de 
unde au venit. 


Românii din Cluj şi Dej 

Ţin să amintesc că şi în alte oraşe săseşti au avut românii aceeaşi soartă şi 
numai după multe şi îndelungate lupte înverşunate au putut să-şi găsească aşezarea 
în aceste oraşe. Dejul şi Clujul au fost oraşe săseşti. Acestea însă, încetul cu încetul 
s-au maghiarizat, contopindu-se saşii cu totul în populația maghiară. Numai 
începând cu secolul al XVIII-lea s-au putut stabili primii români în oraşul Dej. În 
anul 1712 ca şi la Bistriţa, Magistratul din Dej interzice intrarea românilor în oraş 
şi în anul 1726 aduce o hotărâre că, cine va adăposti un român în casa lui, să fie 


% Dinamica populaţiei oraşului la Ioan Sigmirean, Adrian Onofreiu, Istoria judeţului Bistriţa-Năsăud 
în documente şi texte, Ed. Răsunetul, Bistriţa, 2001, capitolul „A. Evoluţia demografică a localită- 
ţilor judeţului Bistriţa-Năsăud”, pp. 21-88. 

pedepsit „sine misericordia””*. În anul 1797 cererea românilor de a li se da un loc 


pentru a-şi clădi o bisericuță este respinsă şi abia în anul 1804 îşi pot clădi o 
bisericuţă din lodbe de stejar cu turn de lemn, având obişnuitul târnaţ a bisericilor 
vechi, iar alături o căsuță mică acoperită cu paie, locuinţa preotului. 

În Cluj ungurii numai sub domnia lui Matia, născut în acest oraş, bucurându-se 
de bunăvoința acestuia, au prins rădăcini. Mai înainte procesele clujenilor se apelau 
la scaunul săsesc din Bistriţa, apoi la Universitatea Săsească din Sibiu. Limba oficială 
şi a breslelor era cea nemţească. Românii erau tolerați la marginea Suburbiului. În 
anul 1789 românii ortodocşi au cerut să li se dea voie să susțină pe spesele lor un 
oratoriu sau o casă de rugăciuni, dar primăria a respins cererea. Românii au apelat 
la guvern, arătând că în Cluj îşi au domiciliul 129 de ortodocşi. Abia după şase ani 
şi-au putut clădi o bisericuţă, în str. Bisericii Greceşti, iar uniţii, în anul 1800 
biserica în str. lorga. 


Părinţii mei 

Am arătat originea țăranilor bistrițeni. Tot aşa şi intelectualii bistrițeni erau 
veniţi din alte părți. Tatăl meu Constantin Moldovan s-a născut la 29 aprilie 1842 
în satul Mica de lângă Dej, judeţul Solnoc-Dobâca. La Dej nefiind şcoli româneşti, 
a urmat patru clase primare la Năsăud. Îşi amintea de un dascăl bun, dar aspru, cu 
numele Panga”. 

A fost slujbaş sub stăpânire străină: notar, cancelist, arhivar, notar la Sedria 
Orfanală şi în urmă, executor la judecătorie. Dar a fost un bun român”. Ca copil 
mă uitam la minunatele ilustraţiuni din cartea profesorilor năsăudeni Alexi şi 
Maxim Pop, Resbelul Oriental (ruso-româno-ture) din 1877-1878” şi la chipurile 
lui Horia, Cloşca şi Crişan din cartea lui Densuşan”*, cărți păstrate de tatăl meu, 
împreună cu tabloul Memorandiștilor”. 


24 Fără milă. 

*5 Cunoscut pedagog al „graniţei militare năsăudene”, vezi pentru detalii Personalităţi din granița 
năsăudeană. Contribuţii documentare, ediţie îngrijită şi adnotată de Adrian Onofreiu şi Viorel Rus, 
Argonaut, Cluj-Napoca, 2009, pp. 118-119. Pilduitor este „cuvântul” rostit la deschiderea 
cursurilor preparandiale pentru învățătorii de la Năsăud, la 31 decembrie 1849 de vicarul Macedon 
Pop, în loan Sigmirean, Adrian Onofreiu, op. cit., pp. 153—154. 

26 În „Necrologul” acestuia se preciza că „în 29 ianuarie (1932 — n.n.) a încetat din viaţă, în etate de 
81 de ani, Constantin Moldovan, tatăl d-lui. deputat Victor Moldovan. Deşi funcționar sub 
stăpânire maghiară, a fost întotdeauna un bun român, ceea ce nu era lucru de toate zilele (s.n.); 
„Gazeta Bistriţii”, anul III, nr. 2, 15 februarie 1923, p. 1. 

27 A. P. Alessi, Massimu Popu, Resbelulu Orientale Illustratu, Garaz, 1878, Ed. lui Paul Cieslar, 
librariu. 

?8 Nicolae Densuşianu, Revoluțiunea lui Horea în Transilvania şi Ungaria 1784-1785, Bucureşti, 1884. 

Anexă: Curiculum vitae a tatălui meu, scris de el însuşi în limba maghiară —n. V. M. 

Când s-a cumpărat de bistrițeni biserica Minoriţilor, părinții mei şi-au dat şi ei 
obolul. Statuia Domnului nostru Isus Cristos de pe frontariul bisericii este dăruită 
de părinţii mei, iar când s-a restaurat biserica şi s-a pus pe vârful turnului crenguţele 
de brad, tatăl meu a dăruit muncitorilor o sticlă mare de cristal cu vinul său din 
pivniță, pe care aceştia după ce au golit-o, au aruncat-o jos din turn. Sticla nu s-a 
spart, spre uimirea tuturor şi spre multumirea celor ce vedeau în această minune o 
bună prevestire. Sticla o păstrez până azi. Tatăl meu îşi avea butoiul de vin în 
pivniţă, adus din viile bunicului meu, care într-o toamnă târzie a adus butoiul în 
carul cu boi, venind din Frâua pe lângă Copşa, până la Bistriţa. Tatăl meu era un 
om harnic, corect, loial, sincer, curajos, cu o fire deschisă, nefățărită, dar şi de natură 
veselă, cântând la veselie. Avea prieteni pe toţi intelectualii şi fruntaşii satelor, 
unde se deplasa. Unul din bunii săi prieteni a fost învățătorul din Prund, Ilarion 
Bozga. Deseori prietenii băteau în geamul locuinţei noastre, întrebând dacă e acasă 
Costan, ceea ce însemna că se prezentau la un pahar de vin, care nu se golea 
câteodată, trei zile şi trei nopţi, după obiceiul unguresc. 

După lupta de la Baia din 1465, Ştefan cel Mare stăpâneşte cetatea Ciceului cu 
întreg domeniul de 60 de sate“. La fel mai târziu, Petru Rareş. Octavian Goga a 
susținut că strămoşii mei ar putea să fie descendenţii moldovenilor lui Ştefan cel 
Mare şi a lui Petru Rareş, rămaşi în domeniul Ciceului şi a Unguraşului, acest din 
urmă fiind aşezat chiar la locul, unde se întâlnesc cele două Someşuri şi unde se 
găseşte satul natal al tatălui meu, Mica. Poate de aici şi numele de „Moldovan”. 

Mama mea, Maria Chisăliță, s-a născut în timpul Revoluţiei din 1848. Nu 
cunosc data naşterii, dar mi-a povestit că la venirea honvezilor, părinţii ei s-au 
refugiat cu ea în braţe în viile de peste „Visa”, care curgea în dosul caselor. S-a 
născut în comuna Frâua (Frauendorf, Asszonyfalva)””, de lângă Copşa Mică, tot din 
părinți ţărani, ca şi tatăl meu. Dar părinţii ei erau mai înstăriți — aveau trei case de 
piatră lângă şosea, unde se găseau numai case săseşti, patruzeci de jugăre de pământ, 
vii, apoi boi, vaci, bivoli, oi, etc. La comasare inginerii saşi le-au redus pământurile 
la jumătate”. Bunicul meu îi înfrunta pe saşii din Frâua, care erau intoleranţi. De 
aceea într-o zi au tăbărât pe el în cancelaria primăriei şi l-au bătut crunt, lăsându-l 
aproape mort. Românii îşi aveau cartierul sus la deal, unde aveau şi cele două 
bisericuțe, unită şi neunită. În curtea acestor biserici sunt îngropaţi bunicii mei. 
Familia mamei mele era înrudită cu Sever Axente. În podul casei din Frâua am 


30 Sinteza la „zi” despre cetate, în Ciceul între spadă și tron. Documente şi studii istorice, editori 
Valentin Mureşan, Corneliu Gaiu, Ed. Accent, Cluj-Napoca, 2012. 

3! Azi numită Axente Sever — n. V.M. Vezi şi Coriolan Suciu, Dicţionar istoric al localităților din 
Transilvania. Vol. I. A-N., Ed. Academiei Republicii Socialiste România, Bucureşti, 1967, p. 49. 
La manuscris am anexat contracte vechi, scrise în limba germană, prin care rudele mamei mele au 

cumpărat pământ de la saşi —n. V. M. 

găsit ca student cărți de-ale lui Sever Axente. Între ele şi un manuscris din anul 
1806, „Minunile Maicii Domnului”, despre care a scris Nicolae Drăgan o recenzie, 
numindu-l „manuscrisul Moldovan”. L-am vândut Academiei R.P.R. 

În casele bunicilor mei îşi avea Sever Axente cănțălaria în timpul Revoluţiei. 
De aceea, ulița din dosul casei, unde Axente făcea instrucţie militară cu frâuanii, se 
numea ulița Cănţălariei. 

Mama era o bună creştină, o bună mamă şi soţie şi o bună gospodină. În casa 
noastră n-am auzit vre-o vorbă grea rostită între părinţii mei. Mama a murit la 64 de 
ani din cauza unei supărări pricinuită de fratele meu Cornel. Mama întrebuința multe 
cuvinte arhaice, ca de pildă „prepestenie”= vreme grea şi mi-a dat bune învățături. 


Pregătirea mea şcolară 


Şcolile din Bistriţa 


În anii copilăriei mele nu aveam şcoli româneşti la Bistriţa, în afară de o şcoală 
primară confesională, aşezată într-o clădire lângă bisericuţa de lemn. Aveam o 
dăscăliță Colceriu şi un dăscăluţ Bogdan, care era şi folclorist. Eu am urmat 
grădinițele la saşi şi unguri, clasele primare la şcoala săsească din Bistriţa, iar 
liceul, clasele I, II, V şi VI la Liceul Evanghelic săsesc din Bistriţa“, iar clasele III, 
IV, VII şi VIII la Liceul Fundaţional Grăniţeresc din Năsăud, unde am luat şi 
bacalaureatul. În clasele primare şi liceale am fost la început un elev mediocru, ba 
am repetat clasa a II-a, dar apoi am devenit un elev bun, aşa că la bacalaureat am 
ieşit primul”. 

Prietenii mei din copilărie au fost saşi, vecinii mei din strada Pungarilor, copii 
de meseriaşi — de clopari, curelari, măcelari, tâmplari, etc., ca fraţii Miess, Schneider, 


3 Nicolae Drăganu, „Un nou exemplar din Mântuirea păcătoşilor”, în Universitatea Regele Ferdinand 
I Cluj, „Anuarul Institutului de Istorie Naţională” Bucureşti, „Cartea Românească” S.A., 1929, IV, 
1926-1927, pp. 423-427. 

Clasa a I-a, în anul şcolar 1894-1895; A.N.B.-N., fond Liceul Evanghelic Lutheran A.B. de băieți 
Bistriţa, registru catalog nr. 39/1894-—1895, poziţia nr. 37, f. 8 (al 26-lea din 59); clasa a II-a, în 
anul şcolar 1895-1896, Ibidem, nr. 40/1895-—1896, poziţia nr. 37, f. 18 (al 54-lea din 58); clasa a V-a, 
anul şcolar 1899-1900, Ibidem, nr. 44/1899-1900, poziţia nr. 20, f. 39 (al 22-lea din 31); clasa a 
VI-a, anul şcolar 1900-1901, /bidem, nr. 45/1900-1901, poziţia nr. 14, f. 42 (al 23-lea din 23). În 
adevăr, documentele şcolare de la Gimnaziul Evanghelic din Bistriţa confirmă aserţiunea autorului, 
faptul că a fost situat în toţi anii de studiu aici, printre ultimii din clasă. 

A.N.B.-N., fond Liceul „George Coşbuc” Năsăud, Conspect al maturizanţilor din perioada 1890- 
1905, reg. inv. nr. 224, poziţia nr. 22/1903, f. 140. Examenul scripturistic s-a ţinut între 16—22 mai 
1903, din următoarele obiecte: Limba şi literatura română, Limba maghiară, Limba germană, 
Limba latină, Limba greacă, Matematică/Algebră şi Geometrie; examenul verbal, între 24-27 iunie 
1903, sub prezidiul domnului Alexiu Kuncz, director suprem din cercul de învăţământ al Clujului. 
Victor Moldovan a obţinut rezultatul final „bine matur” şi şi-a ales cariera juridică; apud. Reportul 
al XL-lea despre gimnaziul superior fundaţional din Năseud pentru anul şcolar 1902-1903, 
publicat de Ion Gheţie, Bistriţă, Tipografia Carol Csallner, 1903, pp. 109-113. 

Zobel, Kohlrus, Bucovski, Sturm, Klein, etc. În afară de viitorul meu cumnat Emil 
Man, care a făcut clasele primare şi parte din liceu la Cluj şi Braşov, venind numai 
mai târziu la liceul din Bistriţa şi, în afară de lon Petringel, viitorul protopop, fiu de 
țăran, eram singurul elev român născut în Bistriţa. Ceilalţi elevi români erau veniți 
din alte părți, ca Dragoş Traian, Mihali Tertulian, Leoca, Suciu, Albin, Dan Sever şi 
fratele său Liviu, iar mai înainte, frații Alexandru şi lon Vaida-Voievod, M. Cristea, 
viitorul patriarh, Mureşan, fostul protopop ortodox, Petre Poruţiu, iar în urma mea, 
Valer Pop. 

Abia în generaţia următoare au urmat elevii români născuţi la Bistriţa, ca fraţii 
Leon şi Ionel Scridon, fraţii Valer şi Emil Caliani, frații Guțiu, Linul, Petringel, etc. 

Şi evrei şi unguri erau puţini. În clasele primare l-am avut ca conşcolar pe un 
evreu cu numele Groniş, de care-mi aduc aminte, primind o dată cu el o corecție 
de la dascălul nostru cu băţul, pe fundul gol. În liceu l-am avut ca conşcolar pe 
Max Eskelas, viitor avocat, pe Rosenberg, fiul crâşmarului de la Hrube, pe Mayer, 
Hausmann şi, ca vecin şi prieten de copilărie pe Halberg Paisach, care-mi oferea la 
Paştile lor „maţes”**. 

Unguri aveam pe Keresztes şi pe Szöllösy Barnabás, cel mai bun prieten al meu 
la Facultatea de Drept din Debrețin. Dintre saşi, care după cum am arătat, aveau 
majoritatea aproape exclusivă, i-am avut ca prieteni pe Thomas Friihm, viitorul 
director al liceului, pe Samuel Binder, Csallner, Huss, Auner. Huss a devenit profesor 
universitar la Debrețin, Auner, profesor de istorie, delegat la Arhivele din Viena. 

Educaţia era pur germană, literatură, istorie, cultură germană, cântece germane. 
Profesorii noştri erau absolvenţi a universităților din Germania, ca profesorii Fischer, 
Berger, Bartelmes, Alberti, Gassner. Noi, elevii români, din clasele liceului superior — 
aşa numiții „studenţi” — eram primiţi în reuniunea studenţilor saşi. Eu, ca „Fuchs, 
aveam ca patron pe Dahinten, din clasa a VIII-a. Acesta era „Fuchs-Major”. Am fost 
botezat şi eu în pădurea Scullerwald, cu bere. Cântam şi noi cântecele germane 
studenţeşti din colecţia „Commersbuch”. Toate patriotice germane, ca de exemplu 
„An dem Rhein”. Îmi amintesc că aveam un cântec, care-şi bătea joc de dezastrul 
romanilor din pădurea Teutoburg, unde a fost înfrânt Varrus şi legiunile măcelărite 
de luptătorii germani ai lui Arminius". Şi serbarea şcolară de 1 mai, „Maialul”, era 
un prilej de manifestare săsească-germană. Fiecare clasă îşi avea stegulețele de 
culori diferite, primii din clase aveau rang de ofiţeri, cu săbiuţe. Dis de dimineaţă, 
toboşarii anunțau deşteptarea, alaiul, şcolile de băieți, apoi şcolile de fete, purtând 
cununi, parcurgeau străzile principale în sunet de fanfare şi tobe. 


20 Corect, maztot=Pască evreiască. 

37 Be aiU: 
Boboc; aici cu sensul de elev în primul an. 

38 În urma răscoalei antiromane a lumii germanice, condusă de principele cherusc Arminius, din anul 
9 d. Chr. 

Ne opream apoi în fața parohiei lutherane, unde se țineau cuvântări, după care 
toți elevii intonau imnul săsesc „Siebenbürgen Land des Seges, Land der Fülle und 
der Kraft...”. Oraşul era pavoazat cu steaguri săseşti. După şcolile primare şi medii, 
urmau studenții, clasele V-VIII, îmbrăcaţi în „Flaus”- vestonul de catifea neagră cu 
brandenburgi — pantalonii şi pantofi negri, chipiu roşu şi insignă studențească, ca 
membrii ai reuniunii studențești „Coetus Bistritiensis”, o panglică peste piept, tot în 
culorile săseşti roş-albastru. După masă urma petrecerea în pădurea Scheferberg, 
mai târziu, Scullerwald, unde studenții se adunau la o masă în desişul pădurii cu 
butoiul de bere, pe lângă cântecele lor studenţeşti şi cu „Gaudeamus igitur, Juvenes 
dum sumus”. Dar noi, studenţii români, ne aveam şi Coetus-ul nostru aparte, cu 
tricolorul nostru, unde cultivam literatura şi cultura noastră naţională. Patriotismul 
intransigent şi intoleranţa saşilor ne făcea să fim şi noi buni români. 


Liceul din Năsăud 


Clasele III, IV, VII şi VIII le-am făcut la Liceul din Năsăud. Tatăl meu, în 
conflict cu şeful judecător sas, a fost mutat la Năsăud, ca să fie înlocuit cu un sas. 
Conşcolarii mei erau acum numai români. Unii din ei umblau în straie ţărăneşti, ca 
Todoran şi bunul meu prieten Dumitru Tomuţa, care după moartea tatălui său, s-a 
întors pentru mai mulți ani la sapă şi plug, ceea ce nu l-a împiedicat să ajungă mai 
târziu unul din cei mai distinşi ingineri silvici, membru al Consiliului Superior. 

Mai aveam ca colegi (sic!) de şcoală pe Precup, fiul protopopului din Rebrişoara, 
mort de timpuriu, pe Bălan, preot în Braşfalău'”, fratele mitropolitului, pe Galeș, 
viitor director de şcoală la Ilva Mare, pe Sînzian (Sânjoan), viitor profesor la Sighet, 
care avea un scris foarte frumos şi îmi scria în curat traducerea făcută de mine unei 
povestiri din viaţa indienilor din limba germană, „Der Fâhrtensucher = Căutătorul 
de urme”, o enarare din viaţa indienilor la marginea Mexicului, de Rothenberg (277 
pagini). Eram în clasa a treia de liceu, o am şi azi, legată, netipărită. 

Tot pe când eram în această clasă profesorul nostru de muzică Ştefănuţ mă 
înscrisese la cursul de violină. Îmi procurasem vioară de la firma Sternberg din 
Budapesta. Ştefănuţ era un foarte bun profesor de cânt şi de instrumente muzicale 
şi a format coruri şi orchestre minunate, cu care ne-am „produs” la seratele şcolare, 
care se ţineau în marea sală de gimnastică a liceului. 

La unul din aceste concerte am cântat în cadrul piesei un solo la violoncel, se 
citeau conferinţe şi se jucau piese teatrale, ca „Arvinte şi Pepelea”, de Alecsandri. 
După acest program, la care asistau toţi intelectualii, urma dans. Se dansa şi Romana“, 


3 Azi Blăjenii de Sus, în judeţul Bistriţa-Năsăud. 

“ Romana. Dans românesc de salon, extras din Biografia lui Iacob Mureșan, publicată de Iuliu Moisil 
în „Arhiva Someşană”, nr. 21/1937, pp. 226 şi 231-234, Năsăud, 1937. Vezi şi studiul acestui dans, 
însoțit de explicațiile profesorului Augustin Paşcu din Târgu-Lăpuș, în A.N.B.N., fond Emil 
Precup, d. 290. 

dansul de salon românesc, compus de Iacob Mureşan, pe care însă noi îl învăţam 
încă de pe clasa a III-a, acompaniindu-ne cu cântecul „Pe o stâncă neagră, într-un 
vechi castel”. Profesorii îşi petreceau la mesele întinse în sala de intrare, unde le 
cânta Pletos şi țiganii. Când eram în liceul superior, aveam orchestra şi corul nostru, 
extraşcolar. Orchestra o conducea Isidor Pop, iar corul îl conduceam eu. În cor 
aveam 11 colegi, pe Comes, Madgescu, lustian, Curta, Băhăian, Sasu, Rusu, Migra, 
Pop, etc. Probele le ţineam vara în are liber sau în cimitirul „Comoara”. Asistam şi la 
înmormântări, aşa de pildă, la a părintelui profesorului nostru Domide, în comuna 
Şant. Cu orchestra dădeam serenade. Maialul nu avea aceeaşi amploare ca la Bistriţa. 
Se forma şi aici un alai cu taraful lui Goghi”, care intona marșul lui Mihai Viteazul; 
dar restul se petrecea la grădina liceului, unde dansau şi căluşarii noştri. În fiecare 
duminică mergeam în corpore la biserică. 

Aveam profesori distinşi, ca Pletosu, la română şi filozofie, Tanco, „domnu”, la 
matematică, Domide, la fizică, Gavril Scridon, „primuţa”, la latină-greacă, Şotropa, 
la germană-maghiară, Pecurariu, la istorie, care ne ţineau interesante expuneri asupra 
teoriilor lui Hunfalvi şi Rösler. Director era Ion Gheţie, autorul celui mai bun 
dicţionar maghiar-român, iar ca inspector, asistând la examenul de maturitate, aveam 
pe Kuncz Elek”. Toamna, cu ocazia înscrierilor aveam târgul de cărţi uzate, pe 
care le legam noi, elevii. 

Prietenii mei năsăudeni erau Carl Schottl, cu care mă întâlneam zilnic, Lupoaie, 
Nicolae Drăganu, cu care mă plimbam ore întregi discutând probleme, Valer Seni, 
de părinţii căruia îmi aduc aminte şi de casa scundă unde locuiau din jos de casa lui 
Ioachim Mureşan. Într-o astfel de casă locuia şi Pletosu, lângă hotelul Rahova. Dintre 
cei mai bătrâni amintesc pe Ștefan Jarda, frații Bolfa, Onoriu Prădan, Artene Mureşan, 
frații Vasilică şi Tudor Moisil. Liviu Rebreanu era la Academia Militară Ludoviceum 
din Budapesta. Îmi aduc aminte când a venit absolvent al acestei academii în uniformă 
de sublocotenent la „norme”, pe bancă în faţa şcolii primare, unde obişnuiam să ne 
întrunim. 

Se zvonea mai târziu, că a fost nevoit să abandoneze cariera de ofiţer din cauza 
unor imputaţii băneşti. I-am cunoscut familia, cocioaba în care locuiau la marginea 
satului Prislop, aşezată pe un povârniş, iar jos, în vale, am asistat la autopsia lui 


41 Un muzicant naţional bistriţean (Carol Goghi)”, în „Arhiva Someşană”, nr. 20/1936, pp. 38-382. 

“ Pentru profesorii gimnaziului năsăudean, vezi Dr. Nicolae Drăganu, Virgil Şotropa, Istoria şcoalelor 
năsăudene, Năsăud, 1913 şi dosarele lor de personal, păstrate şi ordonate alfabetic la A.N.B.-N., 
fond Liceul „George Coşbuc” Năsăud. Atmosfera dintr-o perioadă apropiată de studiu în şcolile 
năsăudene este redată cu mult interes şi parfumul de epocă de către Grigore V. Borgovan, Amintiri 
din copilărie (1859-1873), Braşov, 1907; Ion Pop Reteganul, Amintirile unui şcolar de altădată, 
(ediţia a II-a, revăzută şi îngrijită de Cornel Cotuţiu), Editura Eikon, Cluj-Napoca, 2006. Filonul 
„pedagogic” al şcolilor năsăudene la Grigore Marțian, Idei pedagogice ale școlii năsăudene și alte 
însemnări, Ed. Napoca-Star, Cluj-Napoca, 2007, pp. 9-110. 

„lon”, eroul marelui roman al lui Rebreanu. I-am cunoscut şi pe ceilalți figuranți ai 
acestui roman, ca pe notarul Stâssel din Jidoviţa, etc. 

Îmi aduc aminte cu cât interes şi admiraţie ne uitam la fraţii noştri ardeleni, 
predaţi dincolo, când ne vizitau în vacanța de vară: Borgovan Ionel în uniformă 
de elev de şcoală militară, şi profesorii, care îşi vizitau rudele. La Năsăud viaţa 
românească se găsea în bună parte sub influenţa celei din Vechiul Regat. Şi hoteluri 
noastre purtau nume — în timpul dominaţiei ungureşti — ca Rahova şi Griviţa. Aici 
aveam casina? noastră cu gazete româneşti, iar librarul Gavril Onişor ne aducea 
cele mai noi cărți literare româneşti. Şi bistriţenii se găseau sub aceeaşi influență, 
întâlnindu-se la băile din Sângeorz cu frații lor şi asistând la spectacolele trupei lui 
Zaharia Bârsan şi a altora, ce se dădeau pe scena din faţa hotelului „Hebe”". 

După absolvirea clasei a IV-a de liceu aveam de gând să trec la şcoala de cadeți 
din Sibiu, pentru a deveni ofiţer, ca şi fratele meu după mamă, Crişan Virgil. 
Medicul Filipan însă constatând că aş avea un defect organic de inimă, am fost 
nevoit să renunţ. 

La examenul de maturitate — după absolvirea celor 8 clase — ne-am prezentat 
patruzeci. Eu am ieşit, după cum am arătat, primul. Între aceşti colegi ai mei se găsea 
şi Vasile Lucaciu, fiul marelui nostru român, părintele Lucaciu, care a venit personal 
la Năsăud, ca să asiste la examenul fiului său, care era un elev slab. Am urmat cu el 
şi primii ani de universitate la Cluj, dar i-am pierdut apoi urma, prăpădindu-se 
devreme. Din foştii mei colegi, majoritatea lor au devenit preoţi, unii, puţini, notari, 
avocaţi, profesori”. 


Universitatea 


După bacalaureat, urmând pilda lui Nicolae Bălan, care trecuse la teologie în 
Cernăuţi, îndemnat şi de Pletosu, aveam de gând să mă fac preot. Dar soarta a 
hotărât altfel. M-am înscris la Facultatea de Drept la Debrețin. Cum în şcolile din 
Bistriţa şi Năsăud se învăţa cam puțină carte ungurească, trebuia să aleg cel mai 
unguresc oraş, pentru a-mi însuşi această limbă. 

Primul an n-a fost rodnic în ceea ce priveşte însuşirea acestei limbi. Erau veniţi 
aici cu acelaşi scop şi câţiva români şi saşi, cu care ne-am împrietenit în mod 


% Adrian Onofreiu „Nestor Şimon-manuscrise inedite. Câteva pagini din trecutul Casinei Române din 
Năsăud”, în Arhiva Someşană”, seria III, I, 2004, pp. 470-477. 

“ Vezi pentru atmosferă şi Adrian Onofreiu, Districtul Năsăud 1861-1876, Ed. Argonaut, Cluj- 
Napoca, 2010, capitolul „Realităţi culturale”, cu subcapitolele „Manifestări ale elitelor în cadru 
organizat” şi „Cultura populară între tradiţie şi modernitate”, pp. 251-279; Virgil Şotropa, „Pagini 
de amintiri”, introducere de Ina Maria Şuteu, în „Arhiva Someşană”, seria III, nr. III, 2004, pp. 
495-504; nr. V, 2006, pp. 263-287. 

45 Anexa: Certificatul de Maturitate în ungureşte şi tradus în latineşte, la manuscris R.S.R. Fotografia 
tablou a absolvenţilor 1902/1903 (maturitate) depusă la Arhivele Năsăud — n. V. M. 

normal. Era aici Ion Monda, ceva mai bătrân, dar rămas în urmă, alți doi români, 
Roman şi Oláh şi, tot aici era Voicu Niţescu, viitor ministru. Dintre saşi era aici 
Horvath Reinshold, cu care m-am mutat mai târziu împreună, Wilhelm Csaki, fiul 
profesorului din Sibiu, mai târziu directorul marii fabrici de sticlă din Mediaş, 
Wilhelm Czell, unul din proprietarii fabricii de bere din Braşov, Victor Mesch, 
proprietarul fabricii de bere „Trei stejari” din Cisnădie, un teolog sas, Seiler şi 
Wilhelm Binder, viitor senator de Mediaş. În societatea acestor români şi saşi, 
fireşte, nu am progresat în limba maghiară, ci mai mult în cea săsească. Abia în 
anul al doilea, plecând saşii şi împrietenindu-mă cu Szöllösy Barbnabâs, fostul meu 
coleg de la Bistriţa care mi-a devenit cel mai bun şi nedespărțit prieten şi, cu alți 
colegi unguri, cu Hetey Pista, Kis, fiul episcopului reformat, Harsâny Geza şi alții, 
am învăţat limba. 

Colegii mei unguri erau cam cheflii. M-au antrenat şi pe mine — noapte de 
noapte petreceam — ducând o viață cam burlească. Şi la teatrul ne prezentam sus, la 
„cocoş”, cu cilindru, pe care-l purtam — după obiceiul de atunci — zilnic. Sărmanul 
meu prieten s-a ales pe urmă cu o boală de sânge incurabilă. Despărţindu-mă după 
acest an, nu l-am mai văzut. Dar ne-am făcut şi datoria, absolvind şi trecând cu 
succes cele două examene. Debreţinul era un oraş pur unguresc. Era un colegiu 
reformat cu facultate de drept şi de teologie. Acest colegiu avea şi convict“ pentru 
studenţi. Aceştia manifestau la toate sărbătorile patriotice ungureşti, mai ales la 15 
martie, când se declara „Talpra magyar” a lui Petöfi şi se cântau imnuri naţionale. 
Debreţinul fiind doar oraşul în care Kossuth detronase dinastia de Habsburg. 

La teatrul din Debrețin am văzut în timpul acesta o piesă a lui Victorien Sardou, 
în care se spunea într-un loc: „nimeni n-a văzut ziua de mâine”. Numai țigăncile 
pare că au acest dar; ca copil, mi-a prezis o țigancă că voi ajunge domn mare şi la 
adânci bătrâneţe. 

Anul al treilea l-am urmat la Universitatea din Budapesta, iar al IV-lea, la 
Universitatea din Cluj, unde am făcut cele 3 examene „rigoroase” şi am luat doctoratul 
la 20 februarie 1909 (s.n.). La solemnitatea conferirii titlului de doctor a venit şi 
tatăl meu, asistând în Aula Universităţii”. În timpul studiilor universitare la Cluj, noi, 
studenţii români, tineam în satele din împrejurimile Clujului conferinţe. Am ţinut şi 
eu în comuna Feleac, precum şi la Casina Română. Tot ca student, am făcut cu 
Voicu Niţescu şi alți prieteni un pelerinaj la mormântul lui George Lazăr, la Avrig. 

Pe piatra acestui mormânt am citit epitaful ce Lazăr însuşi dictase, când zăcea 
pe patul de ultimă durere. 


46 Internat. 

Vieţuitorule! 

Stai puţin şi citeşte. 

Apoi te gândeşte 

La trista omului soarte 
Nepregătitoare moarte. 
Ce eşti astăzi, eu am fost, 
Asta să o ştii de rost. 

Ce sunt eu, acum, vei fi 
Când ceasul îţi va sosi. 


Vacanţele 


Vacanţele le petreceam acasă la Năsăud, în cercul prietenilor mei. În fiecare an 
de 18 august, ziua împăratului, aranjam balul Studenţilor. Am arătat care erau 
tinerii. Dar să vedem şi fetele din vremea aceea. Era Pia Moisil, care s-a măritat cu 
Nicolae Drăganu, Miţi Scridon, care s-a măritat cu doctorul Tanco, Tincuţa, fata 
catechetului nostru Iacob Pop, care s-a măritat cu Meruţiu, sora ei, care s-a măritat 
cu Bena, erau cele trei fete ale lui Pletosu, una, măritată cu maiorul Chodora, alta, 
cu directorul financiar Cornel Lazăr, fata lui Bodescu, fetele preotului Langa din 
Caila, una, măritată cu fostul meu coleg de şcoală Ilarion Boţiu, preot, alta, cu notarul 
Puica, iar ca fete mari erau Mischinger, măritată cu Ştefan Scridon, Tily Filipan, 
măritată cu avocatul Hodor Dumitru, Buby Filipan, măritată cu doctorul Gherman, 
fata lui Nistor de la Fundeni, etc., etc., şi fetele învățătorului Grivasă, la care le 
făcea curte şi Liviu Rebreanu. La aceste baluri studenţeşti, dansurile de salon le 
conduceam eu. 

În timpul acestor vacanțe făceam practică în biroul de avocat a lui Alexa David. 
Într-una din zile, am fost alarmaţi de flăcăii din comuna Telciu, care având un conflict 
cu jandarmii pentru tricolor, au fost deţinuţi şi crunt bătuţi. Însoţit de prietenul meu 
Schottel am plecat imediat la Telciu, unde înfruntând baionetele jandarmilor, am 
luat apărarea flăcăilor, denunțându-i în urmă pe jandarmii abuzivi. 

În 1905, când eram tot în biroul lui Alexa David, au avut loc alegerile pentru 
un loc de deputat la Năsăud pentru parlamentul din Budapesta. Candidaţi erau Ion 
Ciocan, guvernamental şi Victor Onişor, din partea partidului nostru Naţional. L-am 
văzut pe Ciocan jos în restaurantul Griviţa expunându-şi la o masă rotundă, în fața 
câtorva intelectuali, programul electoral. Era zi de târg. Ţăranii intrau şi ieşeau din 
crâşmă. N-am ezitat în ziua alegerii să părăsesc pentru totdeauna biroul lui David, 
care era nepotul lui Ciocan, înşirându-mă în rândul propagandiştilor însufleţiţi pentru 
Victor Onişor. 

În vara anului 1906 am vizitat, împreună cu foştii mei profesori Grigore 
Pletosu şi Alexandru Haliţă, precum şi cu învățătorul Hangea, toți aceştia cu soțiile 

lor, expoziția jubiliară din Bucureşti, unde eu am fost găzduit la familia Borgovan. 
Oprindu-ne la Sinaia, am admirat pe regina Maria, care călărea — făcând pe coatele 
dealului exhibiții — pe un cal alb. Prinții şi prinţesele erau păziţi de un frumos 
soldat marinar. Doamnele noastre făceau la adresa acestui marinar şi a reginei, 
anumite aluzii. Tot aici am admirat frumoasele uniforme româneşti cu vestonul alb. 
În Bucureşti eram călăuziţi de profesorul Vasile Meruţiu, trecut în Regat, care era 
pe atunci ginerele lui Vasile Lucaciu. L-am vizitat cu toţii pe George Coşbuc, care 
locuia într-o casă tip vagon-bucureştean. Acesta s-a bucurat mult de compatrioții 
săi năsăudeni şi a venit şi el cu noi prin oraş, oprindu-se la bodega „Mercur” din 
Calea Victoriei, unde am luat câte un „ciocan” de ţuică. Am văzut expoziţia, 
pavilioanele agriculturii, cu plugurile de odinioară din lemn, cortul în care a stat 
regele Carol I în timpul războiului din 1877-1878 şi multe alte lucruri interesante. 
L-am văzut vizitând expoziţia şi pe prințul Ferdinand şi, ne-a bătut la ochi, urechile 
mari ce le avea. 

Am fost şi la Mamaia, unde am luat baie în mare, pe care o vedeam pentru 
prima oară. Era o plajă minunată, imensă de nisip şi ne lăsam bătuţi de valurile 
nesfârşite. Cu această ocazie am văzut şi întinsul Bărăgan dobrogean. Încântat de 
cele ce am văzut, însufleţit de viaţa românească, am scris la reîntoarcere un foileton 
în „Gazeta Bistriţei”, despre care a luat notiță Nicolae Iorga în „Sămănătorul”, spre 
marea mea satisfacție. Am mai găsit între hârtiile mele rătăcită o foiţă din acel 
foileton, în care scriam: „diferenţa dintre locuitori e mare. Cei din Dobrogea sunt 
de tot săraci, pe când cei din Oltenia sunt în stare materială mult mai bună. Chiar şi 
portul naţional e cu mult mai frumos, mai ales motivele de pe catrințe sunt foarte 
variate. 

Dobrogea reprezintă un şes imens lipsit de orice variaţie, în afară de Cernavodă. 
E frumoasă priveliştea ce o oferă acest şes mare, mai ales seara, când se văd în 
apropiere şi depărtare nenumărate focuri, ce provin de la mulțimea de paie, ce le 
aprind după treieratul grâului, fiindcă cu greu le pot valoriza în aceste ținuturi. Sosiți 
la Turnu-Severin, ne despărțim pentru a ne întâlni încă o dată la Băile Herculane, 
care sunt cu totul româneşti”, etc. În acest foileton, pe care nu-l am, am descris tot 
ce am văzut şi impresiile mele“. 

La Bucureşti am cumpărat chipul lui Mihai Viteazul, pe care l-am dăruit 
Muzeului Bistriţa. 

Tot ca student universitar, am fost prezent la toate adunările Asociaţiunii noastre 
pentru Literatura Română şi Cultura Poporului Român, la Bistriţa, Şimlău, Sibiu, 


48 Victor Moldovan, „Impresii”, în „Revista Bistriţei”, anul II, nr. 34, sâmbătă, 8 septembrie (26 august) 
1906, pp. 1-3. Articolul a stimulat lansarea unui apel la vizitarea expoziţiei de cât mai multă lume 
din zonă, sub titlul asumat de redacţie, „La expoziţia națională”, în Ibidem, nr. 35, sâmbătă, 15/2 
septembrie 1906, p. 1. 

care erau adevărate serbări şi manifestări naţionale. Îmi aduc aminte cum la Şimlău 
au luat parte toți deputaţii noştri naţionali, cum la Bistriţa, în „Gewerbeverein” şi-a 
ținut Andrei Bârsean minunatul său discurs şi tot aşa, Tripon, la adunarea de la Sibiu, 
în frumoasa sală a palatului Asociaţiunii. Şi îmi aduc aminte şi de înălţătorul discurs 
ce l-a ținut Nicolae Comşa la Conferinţa Naţională din Sibiu, din „Geslleschaftshaus”, 
în anul 1910. 

După ce am luat doctoratul am intrat în biroul avocatului Dr. Dionisie Roman, 
în Mediaş, ca stagiar-candidat de avocat. Mi-am ales acest oraş fiindcă era în 
apropiere de comuna Frâua. Începusem un proces cu primăria săsească de aici. 
Procesul trebuia să se judece la Judecătoria din Mediaş. Primăria săsească ocupase 
pe nedrept un teren al bunicilor mei, situat pe malurile Văii Visa. Era o vale, care 
cu ocazia ploilor torențiale creştea atât de grozav, încât mătura în calea ei tot ce 
găsea, case, vite, arbori. Cu ocazia unei astfel de revărsări catastrofale, acoperise şi 
acest teren. 

După reapariţia lui, bunicul meu l-a luat iar în posesiune. Saşii însă i-au contestat 
dreptul. Era pentru mine un proces de ambiţiune, pe care l-am câştigat față de aceşti 
saşi şovinişti şi față de avocatul lor sas, şi mai şovinist. Apoi am trecut la Sibiu în 
biroul avocatului evreu Mátyás, cel mai mare birou, care avea 4-5 stagiari, iar de 
aici în biroul avocatului Dr. Vasile Dan, unde am stat mai bine de un an. În timpul 
şederi mele în Sibiu am locuit împreună cu Dr. Aurel Baciu, care era şi el stagiar la 
avocatul loan Fruma. Am avut ocazia să cunosc aşezările frumoase ale mărginenilor, 
făcând cu prietenii mei şi excursiuni la Păltiniş şi pe minunata Vale a Oltului, prin 
pasul Turnu-Roşu, până la Râmnicu-Vâlcea. Sibiul era metropolă românească. Azi 
ne vedeam în cafeneaua pe „Brette” cu Octavian Goga, Tiberiu Brediceanu şi cu 
prietenii generaţiei mele, Tony Bogdan, Dănilă Vasu, Barcian, Mutiu, Raicu şi cu 
funcționarii Băncii „Albina”. 

Într-o zi, întâlnind pe deputatul sas Schuller, am acceptat, la propunerea acestuia 
să vin la Bistriţa, ca să conduc biroul avocatului Dr. Dahinten, care era şi el deputat 
şi cumnat cu Schuller. 

După ce mi-am împlinit anii de practică ca stagiar, am plecat la Budapesta 
pentru a mă supune examenului de avocat. Aici locuiam cu Dr. Rubinek Pista, fratele 
ministrului de finanţe. Era şi el stagiar şi prietenul românilor care se găseau atunci 
în Budapesta, ca, cumnaţii (sic!) mei viitori: Emil şi Victor Manu, Alexandru Rakoţi, 
viitor prefect de Satu-Mare, George Bârlea, medic stomatolog în Bucureşti, Adrian 
Oţoiu, devenit administrator la B.N.R. Cum însă legislaţia din Ardeal — în ce priveşte 
dreptul privat — era diferită de cea din Ungaria, m-am hotărât în sfârşit, să fac 
examenul la Târgu-Mureş. 

1912 


La data de 28 iunie 1912 am depus examenul de avocat în faţa comisiei din 
Târgu-Mureş şi în aceeași vară mi-am deschis biroul în Bistriţa”. 


Cum am găsit eu Bistrița? 


Când am venit ca stagiar la Bistriţa şi mi-am deschis, în vara anului 1912, biroul 
de avocat, oraşul nu mai avea caracterul pur săsesc. 

Am arătat trecutul Cetăţii Bistriţa, situaţia românilor în cursul vremurilor, 
atmosfera şi caracterul oraşului în timpul copilăriei mele. Dar şi acum oraşul îşi 
mai păstrase în bună parte caracterul săsesc. Viaţa economică era săsească. Aproape 
toate magazinele erau săseşti, restaurantele, cofetăriile, atelierele de meseriaşi. 
Intelectualii şi funcționarii erau şi ei, în bună parte saşi: avocaţi ca Wagner, Kelp, 
Gondosch, Kisch, Theiss, Konnerth*, medici, ingineri, directori şi funcţionari de 
bancă, funcţionari administrativi, ca vice-spanul”" Lani, deputaţi ca Kuales, Schuller, 
Dahinten. Primăria era a saşilor, avea funcţionari exclusiv saşi, aveau tot felul de 
reuniuni de cânt, muzică, sport, de patinaj, cu un teren pe care aranjau festivități 
spectaculoase, după modelul vienez, cu focuri de artificii, lampioane, cetăți de 
gheață, muzică militară în fiecare duminică. 

Pompierii saşi aveau o organizație puternică, aproape militară, cu ramificații în 
toate comunele lor, cu comandantul la Bistriţa — vecinul nostru, tipograful Csallner — 
cu pieptul plin de decoraţii, cu uniforme care purtau insigna patru litere F, ceea ce 
însemna „Frisch, Fröhlich, Fromm, Frei”= vioi, vesel, curios, liber. Făceau exerciții 
şi manevre, care erau adevărate manifestări de solidaritate naţională”. Conştiinţa 
lor de saşi şi mândria lor se manifesta la toate ocaziile. 

Meseriaşii, comercianții îşi aveau reuniunile lor profesionale, cu sediul lor în 
palatul de pe Promenadă, „Gewerbeverein”s?. 

Dar în afară de oraş, conducerea administrativă nu mai era a saşilor. Puterea 
politică trecuse de partea națiunii dominante, a celei maghiare. Fişpanul (comitele) 
era ungur, toţi funcţionarii superiori judeţeni, pretorii, judecătorii, procurorii, notarii 
publici, administratorii financiari, perceptorii, funcționarii poştei şi a căilor ferate, 


“ Diploma de avocat —n. V. M. 

5 Documentele păstrate de la acesta, între care numeroase dosare reprezentate în instanţă, se pot 
consulta la A.N.B-N., colecţia personală Arthur Connerth, dr. , avocat (1848-1945), nr. inv. 23, 
147 dosare. 

51 Vice-comite, echivalent cu statutul de subprefect în perioada interbelică. 

5? Sub deviza „Lui Dumnezeu onoarea, aproapelui, apărarea”. Pentru amănunte, vezi Festschrift aus 
Anlass der Fiinfzigjahrfeier der Bistritzer freiwilligen Feuerwehr 1877-1927, Verfasst von derzeitigen 
Kommandanten und Hauptmann Carl Csallner, Bistritz, 1927; Adrian Onofreiu, „Societatea 
bistriţeană a pompierilor voluntari”, în „Revista Bistriţei”, Bistriţa, X-XI , 1997, pp. 223-229. 

53 Amănunte despre această impozantă — şi azi — construcţie, la Otto Dahinten, op. cit., pp. 330-334. 

aproape toți unguri. Aveau şi câţiva avocaţi, Kendeffy, Benedek, dar mai mulţi din 
evrei, ca Blumenfeld, Biss, Halberg, Bâlâsz, Eskeles, Pauker, Brecher, iar ca medic, 
pe Haynal, care era şi medicul nostru. Chiar şi administraţia averilor grăniţereşti 
era în mâinile inginerilor silvici unguri Leitner, Leseny, Bitai, etc. Ungurii aveau 
un singur magazin alimentar — Dadai — iar românii, o cooperativă alimentară, care 
era aprovizionată cu toate bunătăţile şi vinurile alese gustate de cooperatori, până 
ce cooperativa a dat faliment. Evreii pătrunsese şi ei. Aveau deja câteva magazine 
ca, Kallus şi Klein, magazin en gros, Halberg, magazin pentru desfacerea petrolului, 
Godel, Nierenfeld, Rachmut, depozite pentru materiale de construcţie, câteva 
dughene, ateliere de meseriaşi, crâşme. Dar, repet, oraşul mai păstra înfăţişarea şi 
atmosfera săsească”. 


Emanciparea românilor 


Dar cel mai viguros element era tot cel românesc. Precum am arătat, românii 
au cucerit rând pe rând periferiile oraşului şi au pătruns chiar în cetate. 

Deja cu începere de la anul 1877, în urma împărțirii administrative a 
judeţelor”, unindu-se Districtul Românesc al Năsăudului cu Districtul Săsesc al 
Bistriţei, a început să zvâcnească în oraş o viață românească mai vie. Până aici 
toată viața românească era concentrată la Năsăud, unde se găsea o pleiadă de mari 
români, vicari, preoţi, profesori, dascăli, înalți funcţionari administrativi. Abia în 
timpul copilăriei mele au început să se stabilească — precum am arătat — o serie de 
intelectuali la Bistriţa, veniți de pe Someş şi din alte părți. Primii avocaţi erau Man 
şi Lica. Pe Man l-am văzut când l-am însoțit pe tatăl meu, ca copil (sic!) de 7-8 
ani, în biroul avocatului Man. Era un bărbat frumos cu barbă neagră. Erau veniţi de 


* Gustav Zikeli rememorează în autobiografia sa aceste vremuri. „În anii '80 (sec. XIX - n. n) 
Bistriţa avea 8.000 locuitori, din care 58,6% germani, 21,1% români, 6,7% unguri, 4,8% evrei, 
testul ţigani şi alții. Limba oficială (de protocol şi în instituţii) era germana, la fel, primarul şi 
ceilalți funcţionari erau germani. Şcolile germane erau şcoala elementară de băieți şi cea pentru 
fete, gimnaziul umanist inferior şi superior, şcoala medie pentru fete, şcoala agricolă şi şcoala 
pentru meserii. Românii aveau o şcoală populară confesională. Exista şi o şcoală populară de stat 
cu limba de predare maghiară. Mai târziu s-a adăugat şi o şcoală medie de stat. Deoarece existau 
foarte puţini elevi maghiari, s-a căutat, cu toate mijloacele permise sau nepermise, copii cu părinţi 
nemaghiari, pentru a intra în şcoală. Politica de maghiarizare a început încă de pe atunci... Viaţa 
economică decurgea în limite de oraş mic. Industrie nu era, ieşirea şi intrarea mărfurilor era 
limitată. Strictele legi ale breslelor au căzut, fiecare ucenic putea să devină meşter”; A.N.B.-N., 
fond Gustav Zikeli, d. 5, f. 18-19. 

Autorul face o confuzie, din perspectiva timpului scurs de la realităţile pe care le descrie şi până în 
momentul redactării manuscrisului. În realitate, este vorba de reorganizarea administrativă a 
Ungariei din anul 1876, prin Legea nr. XXXIII, prin care a fost creat comitatul împreunat Bistrița- 
Năsăud; apud. loan Bâca, Adrian Onofreiu, „Evoluţia administrativ-teritorială a judeţului Bistrița- 
Năsăud”, în „Revista Bistriţei”, XX, 2006, pp. 357-358. Prin Decretul nr. IV al Consiliului 
Dirigent denumirea de comitat a fost înlocuită cu cea de judeţ; Ibidem, p. 359. 


5 


(vi) 


60 Victor Moldovan. Memoriile unui politician din perioada interbelică 


pe Someş. Gavrilă Man din Zagra, Dănilă Lica din Sângeorz-Băi. Ei i-au apărat pe 
românii bârgăuani şi pe cei de După Târg în procesul cu familiile renegate a 
baronului Kemény în procesul domeniului cuprinzând 74.000 jug. munţi şi păduri 
aparținând comunelor Mureşeni,Tiha, Bistriţa-Bârgăului, Joseni, Budac™, Monor, 
Gledin, Nuşfalău*, Ragla, Şieuţ, proces în care se cereau și daune în sumă de 
3.110.000 florini. Procesul s-a purtat în anii 1883-1890. Tot ei au prezentat 
împăratului Franz Josef în audiența din 11 noiembrie 1866 petiția intitulată 
Allerunterthânigstes Bittgesuch der ehemaligen Grenzbevălkerung des bestandenen 
II Romanen 17 Grenz-Regiments, numehr im Bistritz-Nassoder Comitate, die Nassoder 
Schul und Stipendien Fonde, die Waldungen und überhaupt die Fortsverwaltung 
und den durch die Familie Br. Kemény wegwn Eigenthumsrecht an einigen Gebirgen 
angestrengten Process betreffend, 38 Beilagen, Unterbereit in der Audienz vom 11 
November 1866 durch die Gefertigten, 1886, 30 p; deci, un memoriu privind 
Fondul scolastic şi de stipendii, pădurile şi administraţia acestora, precum şi 
procesul cu familia Kemény. Mai posed un exemplar tipărit al acestui memoriu din 
anul 1886, Tipografia Botschar, 30 de pagini, semnat Daniel Lica, Gabriel Manu”. 

Un an mai târziu, în 1887, Gavrilă Man înfiinţează banca „Bistriţiana”, care 
zeci de ani de-a rândul a fructificat economiile românilor şi a dat ţăranilor credite 
ieftine, pe termen lung, pentru înzestrarea gospodăriilor“. 

În urmă, a venit o întreagă generaţie de pe Someş: Dr. Demetriu Ciuta şi Dr. 
George Linul, din Rebrişoara, Dr. Leon Scridon din Feldru, Dr. Dionisie Login din 
Vărarea“!, Dr. Vasile Pahone din Bârgău, Dr. Victor Onişor şi Victor Corbu din 
Zagra, medicul Alexandru Pop din Nuşfalău, iar din judeţul vecin, Dr. Gavril 
Tripon“”, care a intrat ca stagiar în biroul avocatului Gavrilă Man“, stabilindu-se 
apoi ca avocat în Bistriţa în anul 1890. După pilda fostului său şef, înființează şi el 
o bancă „Coroana”““. Angajaţii acestor două bănci au ridicat numărul intelectualilor 


5% Azi Budacul de Sus, judeţul Bistriţa-Năsăud. 

57 Azi Mărişelu, judeţul Bistriţa-Năsăud. 

58 Amănunte pe larg, în Periţii din granița năsăudeană în a doua jumătate a secolului al XIX-lea. 
Contribuţii documentare, ediţie îngrijită de Mircea Gelu Buta şi Adrian Onofreiu, Ed. Eikon, Cluj- 
Napoca, 2012, doc. 37-54, pp. 252-315. 

® Este depus la Muzeul Bistriţa (Arhivele Statului) — n. V.M. Textul integral — în traducere — al 
petiţiei, sub titlul „A şasea suplică către Majestatea Sa a foştilor grăniţeri din al II-lea regiment 
românesc de graniţă” în „Gazeta Transilvaniei”, nr. 256-261/1886; vezi şi la Adrian Onofreiu, 
„Contribuţii documentare privind istoria comitatului Bistriţa-Năsăud 1876-1889” (II), anexa 1, în 
„Arhiva Someşană”, seria III, Năsăud, VI, 2007, pp. 237-253. 

© Vasile Dobrescu, Adrian Onofreiu, Din istoria băncii „Bistrițiana ”, passim. 

6l Azi Nepos, judeţul Bistriţa-Năsăud. 

© Emil Precup, În amintirea Dr. Gavril Tripon, Cluj, 1940. 

& Vezi Vasile Dobrescu, Adrian Onofreiu, Din istoria băncii „Bistrițiana ”... p. 4, nota 10. 

% Înfiinţată în anul 1903; apud. Adrian Onofreiu, Istoricul cooperației de credit din judeţul Bistrița- 
Năsăud, Ed. George Coşbuc, Bistriţa, 2004, p. 48. 

bistrițeni. La „Bistriţiana” au venit Valer Poruţiu şi Ştefan Poruţiu, primul, ca 
director — tatăl profesorului universitar Petre Poruţiu — iar Ştefan Poruţiu, ca casier 
(sic!) — tatăl colonelului Emil Poruţiu — George Curtean$5, Belteag, etc; la „Coroana”, 
Matei Şirlincan, poetul Emil Chifa, etc. 

Primele case românești în „Cetate” au fost a lui Gavrilă Man, în strada Lemnelor 
şi a părinților mei, pe Rossmarkt, Piaţa Unirii, nr. 3. Ambele cu etaje. Tatăl meu 
cumpărase o casă veche de la o săsoaică şi în locul casei vechi a clădit, luând 
împrumut de 6.000 de florini, pe amortizare de la „Hermânnstădter Allgemeine 
Spaarkasa” din Sibiu“. 

Dar şi ţăranii noştri bistrițeni, cărămidari, zidari, economi, n-au rămas în urmă. 
Şi-au cumpărat şi ei pe rând case şi măierişti de la saşi. La poalele Dealului Târgului, 
„Burg”, erau pe vremea copilăriei mele numai proprietăți săseşti (grădini cu pomi 
Şi vii). Am vizitat cu prietenii mei deseori aceste grădini, urcând la ruinele castelului 
Huniade, dărâmat de către saşi în urma unei răscoale împotriva pârcălabilor unguri 
a acestui castel. Zeci de ani de-a rândul au cărat pe vremuri saşii pietrele acestui 
castel pentru a-şi fortifica zidurile oraşului“. Acum multe din aceste proprietăți 
aparțineau românilor. 

Aceşti țărani harnici şi meseriaşi români conduşi de intelectualii lor au reuşit 
să cumpere în anul 1895, monumentala biserică a minoriţilor, împreună cu fosta 
mănăstire a călugărilor, restaurându-le. Vechea bisericuţă de lemn a fost dusă la 
Lechinţa. În biserica Minoriţilor slujea în timpul copilăriei mele un preot romano- 
catolic de origine român: Decei. 

Ştim că mai de mult, toate meseriile erau în mâna breslelor săseşti. Românilor 
le era cu neputinţă să pătrundă la meserii. În anul 1900 — la stăruinţele tipografului 
George Matei din Salva, fostul coleg de şcoală al poetului George Coşbuc — s-a 
înfiinţat „Reuniunea Meseriaşilor Români” din Bistriţa, care a contribuit mult la 
emanciparea şi cultivarea conştiinţei naţionale a meseriaşilor noştri. Am fost şi eu 
mai târziu ani de-a rândul preşedinte activ şi apoi, preşedinte de onoare a acestei 
reuniuni“. În anul 1904 şi-a deschis George Matheiu prima tipografie românească 
la Bistriţa. 


65 Portretul” lui — de altfel şi autorul istoricului instituţiei de credit, publicat de editori — la Vasile 
Dobrescu, Adrian Onofreiu, Din istoria băncii „Bistriţiana ”... pp. CXXXI-CXXXVIII. 

% Înfiinţată în 1841 la Sibiu; Adrian Onofreiu, Istoricul cooperaţiei de credit... p. 39. 

© Albert Berger, „Die Hunyadiburg in Bistrtiz”, în Nâsner Gabe 1928. Eine Festschrift anhăslig der 

66 Hauptversammlung des Vereines fir Siebenbiirgische Landeskunde, Bistritz, 1928, pp. 2-23. 

„A fost înființată în anul 1900. Se găseşte în al 38-lea an de activitate. Conform scopului arătat şi în 

statutul reuniunii, ea a ţinut trează în vremurile de sub stăpânirea străină conştiinţa naţională a 

membrilor ei, prin şezătorile culturale aranjate, prin conferințele ţinute pentru membrii reuniunii 

despre literatura şi arta românească”; A.N.B.-N., fond Prefectura județului Năsăud — numere de 

bază, 50/1939, f. 2. 

Cu mulți ani mai înainte aveam la Bistriţa pe singurul fotograf român din Ardeal, 
pe Alexandru Roşu”. Acesta a asistat la toate manifestaţiile noastre naționale luând 
fotografii. De la el avem şi tabloul memorandiștilor şi a lui Avram Iancu, venit la 
Bistriţa, ca să-l vadă pe prietenul şi fostul său tovarăş de luptă, Samoil Poruțiu, 
bunicul soției mele. 

În anul 1902 s-a ţinut la Bistriţa Adunarea Generală a „Societăţii pentru Fondul 


70. Aurel Bănuţiu ne-a vizitat adesea la Bistriţa. Mi-a promis că-şi va 


de Teatru 
scrie şi el memoriile, foarte interesante, privitoare la teatrul românesc din Ardeal. 

În anul 1905 Victor Onişor, împreună cu tipograful Matheiu înființează gazeta 
săptămânală „Revista Bistriţii””!. În 1907, Despărțământul „ASTRA” cu Tripon ca 
preşedinte şi Onişor ca secretar, pun la cale o manifestaţie naţională cu Nicolae 
Bălan şi Octavian Goga, ca conferenţiari (sic!). 

În anul 1913 se înființează Reuniunea Femeilor Române în Bistriţa, cu Valeria 
Man, mama soţiei mele, ca prezidentă şi Dr. Leon Scridon, ca secretar”. 

Dar şi pe teren politic românii bistrițeni au dovedit că sunt la înălțime. Noi am 
avut din Bistriţa 2 memorandişti: pe Gavril Man şi pe Gavril Tripon, iar de pe 
Someş, pe Gherasim Domide. Din 25 de membrii semnaţi pe Memorand, judeţul 
nostru a dat trei membrii. Memorandul a fost redactat şi aprobat în 1892 cu 
unanimitate, hotărându-se prezentarea lui la împărat”. Gavril Man, membru al 
Comitetului Executiv al Partidului Naţional Român a participat în fruntea delegației 
de 300, plecată la Viena pentru a preda împăratului acest Memorandum. La proces 
(7-25 mai 1894) însă lipseşte, decedând la 29 august 1892. 

Plecarea la procesul memorandiştilor la Cluj a lui Tripon şi Domide a fost o 
mare manifestare naţională. În faţa bisericii s-a format un măreț cortegiu de intelectuali, 


© Artistul fotograf Alexandru Roşu”, în Teodor Tanco, Virtus Romana Rediviva, vol. II, Bistriţa, 
1974, pp. 262-264. 

7 Viorel Rus, „Un eveniment cultural în Bistriţa anului 1902: Adunarea generală a Societăţii pentru 
crearea unui fond de teatru român (ecouri în presa română a vremii)”, în Convergeneţe etno- 
culturale. In Honorem Mircea Prahase, Ed. Mega, Cluj-Napoca, 2012, pp. 133-157. 

71 Corect, în 1903. Vezi pe larg în „Revista Bistriţei”, la Teodor Tanco, Dicţionar literar 1639-1997 
al județului Bistrița-Năsăud, Ed. Virtus Romana Rediviva, Cluj-Napoca, 1998, pp. 312-313. 

72 Având ca scop „ajutoarea săracilor şi a copiilor săraci de la şcoalele româneşti din Bistriţa. 
Urmăreşte adunarea într-un mănunchi a tuturor doamnelor române, dezvoltând şi cultivând 
sentimentul românesc şi creştinesc, păstrând vechile tradiţii româneşti, prin serbări şi conferinţe, 
luând parte membrele reuniunii la toate serbările cu caracter naţional şi românesc”; A.N.B.-N. fond 
Prefectura...numere de bază, d. 50/1939, f. 2. 

T3 Memorandumul românilor din Transilvania şi Ungaria cătră Maiestatea Sa Imperială şi Regală 
Apostolică Francisc Iosif I, Sibiiu, 1892, 23 p. Pentru analiza şi interpretarea documentului, pe larg 
la Liviu Maior, Memorandumul — filozofia politică a petiţionarismului românesc, Editura Fundaţiei 
Culturale Române, Bucureşti, 1992. 

meseriaşi, ţărani, cu drapele a societăţilor culturale şi religioase, însoţind pe cei doi 
luptători la gară cu flori şi cântece”. 

În 1895 treisprezece preoți din ținutul nostru au fost daţi în judecată pentru 
aderare la Replica lui Aurel Popovici. Între ei, loan Dologa, Eliseu Dan, Simion 
Monda, Pavel Beşa, Juga, etc”. 

Intelectualii români luau cu mult curaj şi demnitate cuvântul în Congregație = 
Consiliul Județean”® — care era un mic parlament — în apărarea intereselor naționale 
româneşti. Aveam şi un comitet al organizației comitatense, cu Tripon ca preşedinte 
şi Victor Man, cumnatul meu, ca secretar. Avocatul Ciuta era unul din cei mai buni 
cuvântători ai noştri în Congregație, alături de Dologa şi Eliseu Dan”. Dar, nu pot 
trece cu vederea că Ciuta, era unul din cei mai neomenoşi avocaţi, storcându-şi 
clienţii până la os. Avea pe sate agenţi, care îi furnizau procesele, aşa de pildă pe 
Bârgău, un evreu crâşmar, Switkes. Într-o zi, o bătrână femeie a îngenuncheat în 
plină stradă în faţa casei lui Ciuta, afurisindu-l. Legea de execuţii ungurească 
îngăduia să ceri vânzarea unei moşii şi pentru un creiţar. Tot aşa fără suflet a fost 
avocatul Iuliu Vlaic, spaima împricinaţilor. A fost împuşcat într-o zi de târg de 
săptămână, ziua la amiază, „Sub Gălete”, venind de la judecătorie, de către un sas, 
căruia îi scosese averea la vânzare. Încolo, toţi ceilalţi avocaţi români au fost de o 
corectitudine ireproşabilă. 

Când am venit ca stagiar la Bistriţa, am găsit deci o viaţă mult schimbată față 
de cea din timpul copilăriei mele. Am găsit o viaţă culturală, economică şi politică 
intensă. 


74 Anexa: Apărătorii procesului „Memorandum-ului”, fotografie, între ei şi Victor Onişor — n. V. M. 

75 Anexă: scrisoarea originală semnată de Man Gavril, preşedinte şi Tripon, secretar, către preotul 
Juga, ca să plece în ziua de 27 V 1892 cu Memorandum-ul la Viena —n. V. M. 

7€ Semnul de egalitate între cele două organisme de conducere la nivelul instituţiei administrativ- 
teritoriale este pus în mod forțat de către autor. Ele au activat în perioade istorice diferite şi de 
aceea, modul lor de constituire, organizare şi atribuţiile avute au fost total diferite. Pentru 
funcţionarea organelor administrative în prima parte a perioadei dualiste, vezi Anton Dörner, 
Administraţia Transilvaniei din perioada anilor 1867-1876, în „Anuarul Institutului de Istorie 
„George Bariț” din Cluj-Napoca”, XL, 2001, pp. 105-123, iar pentru perioada următoare, cu 
descrierea specificului activităţii Congregaţiei comitatului Bistriţa-Năsăud, la Adrian Onofreiu, 
„Contribuţii documentare privind istoria comitatului Bistriţa-Năsăud 1876-1899”, I, în „Arhiva 
Someşană”, seria a III-a, V, 2006, pp. 289-348; II, VI, 2007, pp. 215-258. O caracterizare generală 
a activităţii celor două organisme — Congregația Comitatensă şi Consiliul Judeţean — la loan Bâca, 
Adrian Onofreiu, „Modele comparative de organizare administrativ-teritorială şi instituţională a 
judeţului Bistriţa-Năsăud”, în ,„, Studii şi cercetări etnoculturale”, Bistriţa, 16, 2011, pp. 451-476. 

7! Desele lor luări de poziţie în apărarea cauzei românilor, în protocoalele de şedinţe a Congregaţiei 
Comitatense din perioada 1877-1918. Menţionăm că pentru anii 1879, 1882, 1883, 1885, 1886, 
1892, 1893, 1894, 1901, 1902, acestea sunt redactate şi în limba română, ceea ce poate fi 
argumentul activităţii acestui comitet; A.N.B-N, fond Prefectura judeţului Năsăud, registre inv. 3, 
4, 5,7, 8, 13, 16, 18, 33, 37. 

Aveam şi la Bistriţa o Casină Română în clădirea bisericii, fosta mănăstire, 
renovată”. Aici ne veneau toate gazetele şi revistele româneşti. Tot aici aveam şi 
sala pentru probele corului Reuniunii noastre de cântări, cor condus de maestrul 
Klee, viitorul dirijor al corului Operei din Cluj. Aici se ţineau şi micile petreceri, ca 
„seara de plăcinte”. Cu această reuniune am dat şi „Şezătoarea” lui Brediceanu. 
Solişti, în afară de mine, erau Valer Pop, Ieronim Anisiu, Veturia Pop, Elena 
Chiffa. La această serată a asistat şi episcopul Hossu. Cântăreții noştri erau fraţii 
Ghiţă şi Titu Trif, stagiarii lui Tripon, Varna şi loan Lazăr, Emil Chiffa, Victor 
Man, preotul Petringel, d-nele. Veturia Pop, Elena Chiffa, d-rele. Gabriela Man, 
Bibi Tripon, Ştefi Poruţiu, Vicaş, Colceriu, Borda, Podoabă, Strâmbu. 

Cu prietenii mei Pavel Tofan şi Emil Chiffa ne-am comandat la ceasornicarul 
Pantle medalioane cu email tricolor, în care am pus câte o panglicuţă tricoloră şi 
fărâmituri din piatra libertăţii, aduce de mine din Blaj. Eram doar încă sub stăpânire 
străină”. 

Dar să nu uităm şi de romi, țiganii noştri. 

Lângă promenadă aveam cartierul lăutarilor. Pe vremea copilăriei mele era 
şeful Criştof, alături de care era contrabasistul George, care cânta cu vocea melodii 
din Vechiul Regat. Acum era Goghi, fostul coleg de şcoală primară la saşii din 
Bistriţa, cu Miron Cristea, care fiind patriarh, l-a invitat pe Goghi să-i cânte la Topliţa. 

Lăutarii aceştia aveau obiceiul ca la sărbători să se prezinte la casele intelectualilor 
români, aşa îmi amintesc de Criştof când venea la locuinţa tatălui meu, surprinzându-ne 
cu tarafa lui în timpul mesei. 

Tinerii români care ne găseam la Bistriţa trăiam în bună înțelegere, duceam o 
frumoasă viață românească, având alături de noi şi pe tinerii ofițeri români ai 
garnizoanei. 

Şi tineretul țăran se manifesta frumos, dând serate cu teatru şi coruri, la care 
participam şi noi. 

Noi, românii, îi întreceam acum ca număr pe saşi. Saşii erau toți, în jurul a 
4.000-5.000. Fostul director al liceului săsesc Heinrich Wittstok (1862-1869) a 
socotit, în baza arhivelor oraşului Bistriţa numărul saşilor şi constată că în anul 
1558 erau 4.184 de suflete. De atunci şi până în anul 1911-1912, numărul lor a 
rămas staționar. Dar în satele săseşti situaţia lor devenise şi mai catastrofală. Din 
140 de localităţi, cât aveau saşii în nord-estul Ardealului, au mai rămas abia 93 
săseşti. În St. Johannes (Sântioana), GroBendorf (Nuşfalău, Nagyfalu, Mărişelu), 
NaBendorf (Năsăud), Makendorf (Mocod), Salva şi alte comune, care toate erau 


78 Reuniunea şi-a mutat sediul în reşedinţa bisericii greco-catolice începând cu anul 1904. Din anul 
1914, Victor Moldovan a fost ales preşedinte; „Jubileul de 25 de ani a Reuniunii Meseriaşilor 
Români din Bistriţa”, în „Gazeta Bistriţii”, Bistriţa, VI, nr. 15, 1 august 1926, pp. 2-3. 

79 Anexa: Goga cu Aurel Vlaicu; Convocatorul, original — n. V. M. 


1. Despre înaintași, tinereţe şi poveştile Bistriţei până în anul 1918 65 


odinioară săseşti, n-a mai rămas urmă de sas“. În comuna Corvineşti a rămas numai 
o mare biserică clădită în piatră, fără nici un credincios sas. 
Aceasta era situaţia la venirea mea în preajma primului război mondial. 
Căsătoria 

Încă înainte de depunerea examenului de avocat m-am logodit cu Gabriela 
Man, fiica marelui român Gavrilă Man. 

Gabriela Man s-a născut la Bistriţa, la 27 octombrie 1892. Preot la botez a fost 
tot protopopul Alexandru Silaşi“!. Îmi aduc aminte de ea încă pe când, ca mică 
copilă, era dusă de mână de mama ei — o distinsă doamnă — la biserică şi la Valea 
Bistriţii, unde „Sturm” instalase băi în aer liber. Între noi era o diferenţă de 8 ani. 
Şcolile le-a urmat tot la saşi, iar după terminarea acestora, şcoala de fete a 
Asociaţiunii A.S.T.R.A la Sibiu, care era pe atunci singura şcoală medie românească 
în Ardeal şi Banat şi, prietenele ei din copilărie erau fete de saşi, cu care umbla în 
„Krănczen” = şezătoare. Copile românce erau verişoarele ei Ştefi şi Angela Poruţiu, 
fiicele lui Ştefan Poruţiu. 

După cununie şi călătoria la Viena, reîntorcându-ne la Bistriţa, am făcut împreună 
vizite la intelectuali români, după obiceiul de provincie de atunci. 


Socrii mei 


Am arătat rolul cultural, economic şi politic ce l-a jucat socrul meu Gavrilă 
Man. Aici țin să arăt că numele de Man nu este cel original. Numele adevărat este 
Mani, care la Universitatea din Viena s-a transformat în Man. Tatăl său, Ştefan, 
preotul Zăgrii se numea Many. În autobiografia sa preotul Ştefan Many ne arată că 
este născut în 2 august 1805, că a început a sluji la 1 ianuarie 1823, ca armaş, un an 
şi şase luni, fraiter, doi ani şi o lună, căprar, doi ani. A fost apoi candidat un an şi 
patru luni, apoi, preoțit de Măria Sa, Domnul Episcop Samuel Vulcan în Oradea 
Mare, în Ţara Ungurească, la 22 aprilie 1831 şi că slujeşte ca preot în parohia Zagra 
cu fratele Alexie Szinvel. A murit la 21 septembrie 1870. 

Directorul Friederic Kramer de la Liceul evanghelic din Bistriţa ne arată în 
programa liceului din anul 1879/1880 numele martirilor executați după răscoala din 
1763 pe locul „Mocirla”, la Salva. Aici citim numele lui Many Grigore din Zagra”. 


5 Aici autorul face o confuzie, explicabilă poate, prin faptul că se referă la perioada de existență a 
Regimentului II de graniță de la Năsăud (1763-1851), când localitățile militarizate au cunoscut un 
aflux de ofițeri şi subofițeri de origine germană. 

81 Anexă: actul de naştere al soţiei mele şi al meu —n. V. M. 

82 Friedrich Kramer, „Bietrăge zur Geschichte der Militărisirung des Rodnaer Thales”, în „Programm 
des evanchelischen Obergymnasiums A.B. und der damit verbundenen Lehranstalten zu Bistritz. Zum 
Schlusse des Schuljahres 1879/1880 veröffentlicht von Friedrich Kramer”, Bistritz, 1880, p. 28. 

Incontestabil, un strămoş al lui Gavrilă Man. Rămâne ca istoriografii noştri să 
stabilească, în baza arhivelor parohiei Zagra, legătura între acest martir şi Gavrilă 
Man. Un nepot al socrului meu, fiul învățătorului Macedon Maniu“, generalul 
Aurel Maniu, a făcut un arbore genealogic al familie, arătând că ar fi de origine 
nobilă, „de boiereni”, venită probabil din Maramureş, ca şi familia Mureşenilor. Şi 
părintele lui Iacob Mureşan, înainte de a fi fost sfinţit preot, a fost soldat grănicer. 

Mama soţiei mele este născută Valeria Poruţiu. S-a născut la Budapesta, unde 
tatăl ei, Samoil Poruţiu a fost consilier ministerial. 

Samoil Poruţiu, ca copil (sic!) urma şcolile ungureşti din Cluj. Era băiat sărac. 
Părinţii îi aduceau cu desaga mâncarea rece pentru o săptămână, iar el făcea 
serviciu de casă profesorului, pentru a se putea menţine la şcoală. 

Samoil Poruţiu a făcut parte din marea generaţie a tinerilor români din 1848, 
care a călăuzit poporul spre limanurile libertăţii. Era născut în comuna Ceanul Mare. 
Coleg de şcoală cu Avram Iancu, Papiu Ilarian, Popeea, Buteanu, la Universitatea 
Piariştilor din Cluj, a luptat pentru eliberarea țăranilor de sub jugul iobăgiei. În 
zilele de 25 şi 26 martie 1848, în adunările tineretului maghiar şi român din Târgu- 
Mureş a cerut, alături de Papiu Ilarian, desființarea iobăgiei, fără desdăunări din 
partea țărănimii. (Rolul lui de reprezentant al tineretului român e descris în vol. II, 
p. 101 şi următ. Din Istoria Românilor de Al. Papiu-llarians*). Delegat de adunarea 
din 3/5 mai să facă parte din delegația care avea să expună dietei din Transilvania 
revendicările poporului român, el se dovedeşte unul din cei mai democrați luptători 
ai generaţiei sale. Rapoartele trimise Comitetului Român critică în modul cel mai 
aspru atitudinea claselor feudale, care ezită a proclama desfiinţarea iobăgiei (Publicată 
în „Történeti Lapok”, 1873, I, pp. 60-61). La izbucnirea revoluţiei e numit mai 
întâi prefect în judeţul Turda (nov. 1848), iar ceva mai târziu, prefect al județului 
Alba de Jos, în care calitate s-a distins printr-o activitatea energică şi dreaptă. După 
revoluţie a fost avocat iar apoi, recunoscut ca jurist distins, a ocupat funcţii înalte 
de stat. El a fost ginerele protopopului Amos Tobias din Abrud, care-l găzduia 
deseori pe Avram Iancu. Poruţiu îl întâlnea aici pe fostul său coleg de studii şi de 
luptă. Fotografia lui Iancu a dat-o mama soţiei mele, lui Silviu Dragomir, pentru a 
o utiliza la Istoria Revoluţiei de la 1848. 

Tobias era proprietarul unor mine de aur. Posed portretul lui, a soţiei şi fiicei 
sale, pictate pe pânză în ulei, de un italian. 


83 Cel care reia monografia comunei Zagra în 1904, redactată prima dată de Dumitru Kittul, în 1870; 
vezi cele două texte, care cuprind şi multe portrete a „bărbaţilor însemnați” ai localităţii în Periplu 
istorico-toponimic Valea Zăgrii, volum îngrijit de Mircea Prahase, Ed. Supergrapf, Cluj-Napoca, 
2003, pp. 99-184. 

5 Alexandru Papiu Ilarian, Istoria Românilor din Dacia Superioară, I-II, Wien, 1852; [schiţa volu- 
mului III, publicată cu introducere şi note de Ştefan Pascu, Sibiu, 1943]. 

Samoil Poruţiu a ajuns la adânci bătrâneţe. Pe când eram logodit, îl vizitam 
împreună cu nepoata sa — logodnica mea — şi regret mult că nu am ştiut să-l întreb 
şi să-i înregistrez amintirile sale de importanță istorică. A murit în etate de 93 de 
ani. Extrasul de deces este redactat în limba maghiară. Eram doar sub stăpânire 
maghiară. Ofiţerul stării civile a oraşului era obligat să se conformeze acestei 
obligaţiuni. Începuse deja războiul mondial". 

Rolul lui Samoil Poruţiu este descris şi în studiul lui Silviu Dragomir despre 
Avram lancu, Bucureşti, 1965, pp. 32, 35, 36, 38, 39, 208, 290, iar al lui Amos 
Tobias, la pp. 147, 158, 208. 

Al lui Samoil Poruţiu este amintit şi în lucrarea lui Victor Cheresteşiu, Adunarea 
Naţională de la Blaj, pp. 178, 197, 229, 471 — şi rolul lui Tobias — la p. 471. 


55 Anexă: extrasul de deces al lui Samoil Poruţiu — n. V. M. 


2. 
Unirea din 1918 


1914. Războiul mondial 


Războiul mondial aduce o cotitură în istoria universală şi constituie un capitol 
nou în istoria Bistriței. 

Pretextul la acest formidabil război, care clocea de mult, îl dă asasinarea 
arhiducelui Franz-Ferdinand şi a soției sale, în Sarajevo, la 6 iunie 1914. Eram la 
Sângeorz-Băi, în societatea cumnatului meu Victor Man şi a lui Niculiţă Candale, 
când am aflat vestea uluitoare a declarației de război. Sosiți la Bistrița, am găsit 
oraşul în mare fierbere. Colonelul batalionului de honvezi ungur era urcat pe o 
masă în fața cafenelei din casele lui Konnerth şi cuvânta cu gesturi mari, că pe 
sârbi îi lichidează, mâncându-i la primul dejun, iar pe ruşi, la dejunul mare. Plecau 
apoi tren după tren cu flăcăii noştri români, împodobite de astă dată cu flori şi 
drapele tricolore româneşti, mânați pentru a se jertfi pentru un ideal străin. Dar 
veştile venite de pe câmpul de război îl dezmint curând pe colonelul nostru honved, 
dezumflând îngâmfarea patriotardului. Cade cetate după cetate, urmează dezastru 
după dezastru, apoi ofensiva ruşilor, care trec Carpaţii la nord, iar prin Bucovina 
ajung la Iacobeni, provocând o nemaipomenită panică la Bistriţa. Locuitorii oraşului 
îi credeau pe ruşi apropiindu-se de marginea judeţului. Fispanul Fejervâry îşi pierde 
capul şi provoacă o debandadă dând alarma pentru evacuarea oraşului. Toţi fugeau 
la gară, pentru a prinde primul tren, care să-i ducă cât mai departe. Mai ales femeile 
erau speriate. Eu am fost nevoit să însoțesc pe soacra şi soția mea, iar cumnatul 
meu Victor Man trebuia să rămână cu moşul Samoil Poruţiu. La gară, imensă lume 
cu bagaje. Ne-au învagonat în vagoane de marfă şi de vite şi nu ne-am mai oprit 
până la Cluj, unde am găsit adăpost într-un mic hotel. Alarma s-a dovedit întemeiată. 
Ruşii au fost opriţi la Iacobeni şi noi ne-am reîntors la Bistrița’. 


„Chiar la începutul războiului, Bistriţa a avut şi ea întâmplarea sa de război, în orice caz, într-un fel 
mai mult tragico-comic — notează Gustav Zikeli. Într-o după amiază de marţi a anului 1914 s-a 
anunţat prin intermediul bătăilor de tobă că inamicul era în apropiere şi că, cine voia să fugă, putea 
folosi trenul. Trenurile erau gata de plecare. La o ofensivă, ruşii au intrat în Bucovina de sud. A 
început un talmeş-balmeş nebunesc în piaţă. Ţărăncile venite cu produsele lor spre vânzare şi-au 
strâns legumele, au lăsat mai mult de jumătate pe loc şi au fugit la căruțele lor sau pe jos spre 
Heidendorf (azi Viişoara, cartier al oraşului Bistriţa) sau spre satele înconjurătoare. Gara era plină 
de orăşeni şi ţărani, care erau pregătiţi de fugă. Mulţi cetăţeni şi-au închiriat căruţe ţărăneşti şi 
plecau ca înnebuniţi din Bistriţa. După amiază, mersul la gară a devenit aproape o primejdie de 

Şi mai grozavă a fost înfrângerea armatei austro-ungare pe frontul din Serbia. 
Între primii căzuţi pe acest front a fost Dahinten, fostul meu şef”, iar Şirlincan, ofiţer 
chipeş la Kaiserjăger”, s-a reîntors grav rănit şi bolnav o viaţă întreagă. Aveam 
pretutindeni pierderi şi urmau la concentrare contingente după contingente. A venit 
şi rândul nostru. La asentările* de pe vremuri am fost găsit „untăuglich”"S=neapt, 
din cauza defectului de inimă şi scutit de serviciul militar. 

De astă dată însă, doctorul Alexandru Pop şi Chitul m-au găsit bun pentru serviciul 
militar şi pe mine şi pe cumnatul meu. Se zvonea că aceştia scuteau pe unii pentru 
parale — pe noi însă, ca cunoscuţi (sic!) trebuiau să ne asenteze, pentru a înlătura 
bănuielile. Victor Man, ceva mai tânăr, a plecat mai devreme şi a fost înrolat la artileria 
de honvezi la Budapesta, celălalt cumnat al meu, medic, a fost concentrat ca medic 
militar. 

Eu am fost înrolat în toamna anului 1915, împreună cu prietenii mei, Dr. Valer 
Roman, Dr. Romul Micşa, Dr. Augustin Pordea, Dr. Simion Nemeş şi Dr. Iosif 
Macovei, toți avocaţi, la Regimentul de artilerie grea „Schwere Haubitz-Regiment 
nr. 16” din Sibiu. Familia mea se găsea la Rutka, în nordul Ungariei, la unchiul soţiei 
mele, care era inspector la Căile Ferate Kassa-Oderberg. La vestea înrolării mele, 
soția mea a venit la Sibiu, unde am stat împreună. La insistenţele familiei şi a 
prietenului familiei, medicul-colonel Corbu, am fost „superarbitrat”, având astigmatism 
la ambii ochi şi în plus, 13 dioptrii la ochiul drept — după ce am făcut şcoala militară 
la Cisnădie. 

Am fost clasat pentru serviciul auxiliar ca instructor, trecând apoi la Tribunalul 
Militar „Divisionsgericht” ca grefier, pe lângă şeful acestui tribunal, colonelul vienez 
Heidrich. Eu redactam sentinţele de condamnare. Aici am stat mai multă vreme. 
Delegat însă ca să însoțesc pe locotenentul Teleagă, auditor-magistrat, la o cercetare 
la Bistriţa, împotriva unui grup de tineri români de pe Someş, trecuţi peste munți în 
Regat, am fost suspectat de părtinire şi mutat la trupă, ca instructor. Am fost trimis 
apoi la Krems, lângă Viena, la un curs de aruncători de foc şi măşti contra gazelor. 


viaţă. Oamenii se înghesuiau, se împingeau, fiecare dorea să urce primul în tren. Noaptea a trecut, 
inamicul nu a venit. A apărut o dezmeticire generală. Eu am rămas, desigur, cu toată familia la 
Bistriţa. În dimineaţa celeilalte zile s-a dovedit că totul a fost o alarmă falsă, dată, în orice caz, din 
ordinul comitelui de atunci, deci din partea oficială. Comitele a fost înlocuit în postul său”; Gustav 
Zikeli, op. cit. , p. 42. Consemnarea unei panici generalizate la Năsăud, din luna octombrie a 
aceluiaşi an, în Jdem, colecţia David Alexa, d. 118, f. 1-2. 

„Chiar la începutul războiului, încă înainte de a începe luptele, a căzut co-fondatorul şi motorul 
principal al „Bistritzer Deutscher Zeitung”, dr. Ernst Dahinten, la graniţa sârbă, într-un avanpost, 
printr-un glonţ bine ţintit”; Gustav Zikeli, op. cit., p. 42. 

Vânători. 

Recrutările. 

Inapt pentru serviciul militar. 

În anul 1916, la intrarea României în război, fiind amenințat Sibiul, s-a dispus 
evacuarea armatelor noastre. Bateria noastră — noi plecând călare — nu s-a oprit, trecând 
prin Cluj, Huedin, Ciucea, până la Beretyonifalu şi Henczida, pe pusta Ungariei. Şi 
aici făceam serviciul ca subofiţer-instructor. Luam însă masa la popota ofițerilor. În 
aceeaşi baterie îl aveam ca sublocotenent pe Matei Pop, fratele mai mic al lui Ionel 
Pop, fiul vicarului din Năsăud şi nepot a lui Maniu, care era şi el concentrat în acelaşi 
timp la artileria de munte. 

Aici la Henczida m-am îmbolnăvit grav de apendicită, neavând îngrijire medicală. 
Am plecat aşa bolnav la Budapesta, unde se găsea familia mea, în locuinţa cumnatului 
medicului Emil Man, refugiată din Bistriţa. 

Transportat cu salvarea la sanatoriul lui Wiesz Manfred, am fost supus unei 
operaţiuni, în urma căreia am fost reformat, declarat invalid şi concediat din armată. 


Apelul lui Tisza 


Reîntors acasă la Bistriţa, am găsit aici o cumplită sărăcie. Nu se mai găsea nici 
pâine, decât un amestec de mucegai. Monarhia nu mai avea mijloace pentru a putea 
continua războiul. În astfel de împrejurări îşi aduce contele Ștefan Tisza (s.a.), 
primul-ministru, aminte (27.V.1915) că se găsesc în Ungaria şi cetăţeni de limbă 
română şi le adresează şi acestora un apel disperat ca să subscrie la împrumutul de 
război. 

Acest apel tipărit pe o coală mare cât un cearşaf glăsuieşte astfel, într-o limbă 
românească stâlcită: 

„Războiul cere nu numai sânge, dar şi bunuri materiale. Sforţările economice 
sunt condițiunea principală a învingerii. Succesul deplin şi victoria deplină nu 
vor putea încinge decât fruntea acelei naţiuni, care şi pe terenul economic va 
corespunde deplin. Este nevoie de sforțări potenţate. Din acest motiv guvernul 
a prolongat termenul de subscriere. Este o faptă naţională subscrierea cea mai 
potențată la împrumut, care va augmenta poterea materială şi morală a națiunii 


în luptă de viaţă şi de moarte”. 


Dar lumea e obosită, descurajată. Nu mai are încredere în acest împrumut. 
Zadarnic prelungeşte guvernul termenul de înscriere. 

Toate sforțările, toate jertfele de sânge şi de vieți omeneşti au fost zadarnice. A 
sunat ceasul descompunerii monarhiei putrede, ceasul răfuielii cu statul medieval al 
grofilor şi magnaţilor unguri, care au ținut neamul nostru veacuri de-a rândul în 
robie. 

În sfârşit, vine ceasul împlinirii visului nostru milenar. 


$ Anexa: Apelul lui Tisza în original — la manuscris Bibl. R.S.R. —n. V.M. 

1918. 1 Noiembrie — Revoluția! 


Frontul oştirilor austro-ungare se prăbuşeşte în Italia, intrând în debandadă. Începe 
revoluția (s.a). Soldaţii părăsesc frontul, sosind acasă cu întreg echipamentul, cu 
puşti şi mitraliere. Cei rămaşi acasă părăsesc şi ei cazărmile şi spitalele. În oraş 
provoacă un spirit de exaltare, de bucurie, că s-a sfârşit cu războiul. Lumea nu mai 
cunoaşte deosebiri de clasă, dând loc unei frăţietăți generale. La petrecerea din 
hotelul „Magyar Kirâly” = Regele Ungariei, din strada Lemnelor, intelectuali, civili, 
ofițeri, soldați, meseriaşi, ţărani, îşi petrec împreună la dans, chef. Căpitanul Niculiță 
Anton la joc şi horă cu lăptăreasa noastră, frumoasa soție a lui Toma, viitoarea 
soacră a lui Victor Şioldea. 

După ce luăm cunoştinţă de principiile lui Wilson, se convoacă o mare adunare 
la Gewerbeverein, unde iau cuvântul, accentuând dreptul nostru la autodeterminare. 
Se răscolise în mine temperamentul de luptător. 

Încă înainte de aceste evenimente, la 18 octombrie 1918, citeşte Alexandru 
Vaida în parlamentul din Budapesta declaraţia redactată în şedinţa Comitetului 
Executiv a Partidului Naţional Român în Oradea, ce a dus la definitiva ruptură cu 
statul ungar. În urmă se constituie la Arad Marele Sfat, prezidat de Şt. C. Pop, care 
a procedat la înființarea de Consilii Naţionale şi Gărzi Naţionale”. 

La noi în judeţ se constituie Consiliile şi Gărzile pe naționalități. Consiliul 
Românesc, cu Tripon ca preşedinte şi cu mine, ca secretar. Consiliul Săsesc, cu Dr. 
Gustav Kelp şi Gustav Kisch, profesorul de mai târziu de la Universitatea din Cluj, 
fost profesor al meu de limba germană medievală, Consiliul Maghiar, cu vice- 
spanul Hunyadi. Tot astfel se constituie şi Gărzile Naţionale. Garda noastră are ca 
comandant pe Ghiţă Trif, locotenent în rezervă şi ca membrii, pe toți ofițerii, în 
frunte cu căpitanul Niculiţă Anton, locotenentul Bălan, viitorul general căzut în 1940 
pe frontul din Ardeal“, precum şi pe ajutorii de ofiţeri, plutonieri-majori decoraţi cu 
medalii de aur, ca Domide, Urs, Măgheruşan, Bătinaş, Trif, etc. Depozitul de arme 
era la noi. Primul steguleţ tricolor fâlfâia pe casa noastră, ca pe urmă să vină 
doamnele române şi să confecționeze, din cearceafuri vopsite, steagurile pentru 
gardă şi autorităţi. 

Sfinţirea steagului nostru, a Gărzii, am făcut-o în cadrul unei înălțătoare 
solemnităţi, la care au participat toți intelectualii şi țăranii. Steagul a fost dus din 
biroul meu de către țăranul Vasile Bucur, înşirându-se în urmă toți țăranii până la 


7 O caracterizare generală a perioadei şi în studiul cu titlu simbolic al lui Aeneas Grapini, „Eveni- 
mentele premergătoare revoluţiei din 1918 şi Unirea”, la A.N.B-N., fond Anton Coşbuc, d. 369. 

8 Corect, rănit grav în luptele de lângă Sfântu-Gheorghe şi decedat în spital la Sinaia, la 13 septembrie 
1944. 

biserică unde, după o slujbă religioasă şi cuvântările protopopului Vaida şi a mea, 
s-a luat jurământul (s.a.) Gărzii”. 

Garda noastră domina întreg ţinutul de la frontiera Bucovinei şi până la Cluj. 
Exponentul nostru la Prund era Matei Şirlincan, Emil Chiffa redacta Gazeta!. 
Circulam cu locomotiva noastră, rechiziționată de la Căile Ferate Someşene, restabilind 
ordinea şi organizând gărzile săteşti. Cu ocazia rechiziționării unui automobil în 
Şieul Mare, era să fiu împuşcat de către deţinătorii acestui automobil părăsit de 
armată, iar cu ocazia răsturnării în şanţ a unui autocamion, era să fim striviţi toţi cei 
ce căzusem din acest camion. Ne mai sosind până târziu noaptea la Bistriţa, toţi ai 
noştri erau îngrijoraţi de soarta noastră. 

Curând Garda Maghiară şi Săsească au fost de noi dezarmate şi desfiinţate, 
rămânând singur a noastră stăpână în ţinut. 

Cele trei Consilii (Senate) Naţionale: Român, Săsesc şi Maghiar ţineau la început 
şedinţe comune în localul Comitatului. În urma adunării poporale din 3 noiembrie 
1918, aceste trei consilii formau aşa zisul Sfat Poporal al Comitatului. Acest Sfat 
aduce la cunoştinţa locuitorilor o proclamaţie semnată de Hock Jânos, în numele 
Sfatului Naţional Maghiar, de Wilhelm Melzer, în numele parlamentarilor saşi şi 
de d-l. Teodor Mihali (Mihâly), în numele Comitetului Naţional Român. 

În această „Proclamaţie” adresată „oamenilor”, redactată în cele trei limbi se arată, 
într-o limbă românească stricată, că: „în mijlocul viforului sângeros al războiului, 
năzuința noastră de căpetenie este ca să scutim poporul de suferinţele viitoare, să-l 
apărăm de perire şi orice se va întâmpla acum ori în viitor, să încunjurăm!! orice 
vărsare de sânge şi orice predare. În înțelesul acesta ne îndreptăm către fiii poporului 
român, maghiar şi sas ca, în bună înţelegere, cu încredere împrumutată, să susțină 
ordinea. Spre scopul acesta, la orice întâmplare, să-i apere împrumutat averea şi 
siguranța personală” 

Acelaşi Sfat face poporul „băgător de seamă”, că toate legile privitor la ordine 
sunt în vigoare, că pentru susţinerea acesteia se înființează gărzile civile, că fiecare 


” Este pilduitor pentru starea de spirit şi mentalul lumii rurale din Transilvania acelor vremuri cazul 
întâmpinat de „tribunul” Consiliului Naţional Român din Bistriţa, Pavel Tofan. Trimis la Leşu 
pentru a lua jurământul „pentru regele Ferdinand şi steagul tricolor”, acesta întâmpină opoziția 
mulțimii, în frunte cu preotul septuagenar Coşbuc. „Noi nu putem pune nici un jurământ pe steagul 
tricolor românesc — replică preotul — nici pe regele Ferdinand al României, deoarece noi am jurat că 
vom păstra credință veşnică în împăratul Francisc Iosif I”. Soluţia lui Tofan la această dilemă a fost 
una extremă. A luat portretul împăratului, l-a aruncat la podea, spărgându-l şi rupându-l în „mii de 
bucățele”. În acest mod, sătenii simțindu-se dezlegaţi de jurământ „cu mâna dreaptă ridicată, cu 
glas tare, a depus jurământul sfânt după mine”; apud. Andreea Salvan, „Pavel Tofan — Memorii din 
1918”, în Bistrița. 90 de ani de la Marea Unire, Ed. Barna's, Bistriţa, 2008, pp. 100-105; în 
continuare, Pavel Tofan, Memorii... 

„Glasul Vremei”, Organ naţional ocasional, Bistriţa, în 7 Noiembrie 1918 (apărut într-un singur 
număr). 

1 Evităm. 

cetăţean lipsit de lucru primeşte pentru ziua în care face serviciu 30 de coroane, 
birtaşii sunt opriţi să vândă băuturi alcoolice, cei lipsiţi de lucru să se prezinte la 
Casa Districtuală a morboşilor, muncitoarele, în mod gratuit sau pe lângă plată, să 
se prezinte la comanda spitalelor pentru a îngriji soldații morboşi — care au bucate 
requierate să le păzească pentru a înconjura foametea — să nu se adune mulțime pe 
străzi — să predea armele şi să nu răspândească ştiri false”. 

Garda Naţională Română, care era acum singura stăpână pe situație, restabilise 
ordinea în întreg judeţul. Un singur incident regretabil s-a petrecut în oraş, unde 
cetățeanul Lichi, de altfel, dintr-o familie onorabilă de țărani bistrițeni, pornise la 
jaf, terorizând locuitorii. A fost împuşcat de către patrula comandată de locotenentul 
Bălan. Încolo, pe sate, nici un incident, nici o maltratare, bătaie sau brutalitate, în 
nici o parte a întregului nostru ţinut. Cutreierând satele am găsit numai în comuna 
Budacul Românesc”, țintuit pe uşa unei crâşme, o ţidulă cu următorul cuprins scris 
de creion: 

„Cinstită (s.a) jupâneasă, te mai îngăduim 48 de ceasuri a te socoti încătrău 
să te duci — noi îți dăm 48 de ceasuri — să-ţi strângi ce mai aveţi. Nu cumva să 
luaţi vorbele de glumă — să treacă termenul ce ţi l-am dat, căci apoi nu ştim, 
scăpa-i cu viaţă — i-aţi catrafusele şi te cam mai du de pe aici — nouă nu ne mai 
trebuie jidov prin sat. Te mulţumeşte lui Dumnezeu că ai scăpat cu viață”. 
Iscălitura indescifrabilă!?. 

În acelaşi timp au trecut prin Bistriţa emisarii Unirii venind din Vechiul Regat, 
prin Bucovina. Aşa a trecut pe la Bistriţa Nicolae Bălan, profesorul de teologie şi 
un grup în frunte cu Geni Goga, C. Bucşan, încă în uniformă rusească!“. 

Şi Clujul — capitala Ardealului — dă manifeste: Amos Frâncu, care îşi dă denumirea 
de „Comisar militar al poporului”, încredințatul Sfatului Naţional Român, dă un 
manifest în numele Senatului Naţional Român din Ardeal, tot la 3 noiembrie 1918, 
prin care arată că „Sfatul şi Legiunea din Cluj muncesc zi şi noapte, ca pacea şi 
drepturile naţiunii române să se înfăptuiască”. Face apel, „în numele lui Dumnezeu, 
paznicul libertății naționale, ca să păzim pacea şi frăţia cu toate neamurile din 
Ardeal, ca astfel izbânda libertăţii, nici iadul să n-o poată opri”. 


12 Azi Budacul de Sus, judeţul Bistriţa-Năsăud. 

15 Anexă: ţidula în original — n. V. M. 

14 Vezi pe larg aceste aspecte în documentele adunate de Solomon Haliţă, îndeosebi cel intitulat 
„Ministrul preşedinte I. C. Brătianu însărcinează pe inspectorul Haliţă în 30 octombrie 1918 să se 
pună în legătură cu Comitetul Naţional al Românilor din Transilvania şi Ungaria, pentru a stabili 
modalităţile în care guvernul român va trebui să vină în ajutorul fraţilor ardeleni”, în A.N.B-N., 
fond Solomon Haliţă, d. 88, documente valorificate de Lazăr Ureche, „Solomon Haliţă — militant 
pentru înfăptuirea Mari Uniri”, în „Revista Bistriţei”, Bistriţa, VIII, 1994, pp. 185-191. În 
memoriile lui Pavel Tofan sunt relatate aceste legături în amănunt. 

lar „Comisiunea ardeleană a Senatului Naţional”, fireşte unguresc (s.a.). 
trezindu-se încă tot stăpân, în frunte cu marele şovinist, profesorul universitar Dr. 
Apâhy István, ca preşedinte şi Dr. lanovits Jenö şi Vince Sándor, ca vice- 
preşedinţi, ultimul şi comisar militar, se adresează către „Proprietari şi economi” 
într-o oribilă limbă românească arătând că, „azi Ardealul este avizat aprapa pe sine 
însene, din recolta din estan bucăţile, numai pa linge impertire crutetoara şi numai 
aşa vor fi de ajiuns pentru alungarea famete (s.a.), dacă vom fi cu modru (stare) a 
imparti cuminte recolta...sa opredeiu cu credinte la comisarii rinduiti pe treaba 
aceasta. Ne atărnarea — independenta — eluptate a partie noastre este în joc. Nu 
aruncaţi în nesip neatîrnarea acesta cu inima egoiste”. 

Dar zvârcolirile acestor şovinişti devin zadarnice. Guvernul maghiar nu mai e 
stăpân. Consiliul Naţional Român adresează un mişcător protest către popoarele lumii 
împotriva tiraniei politicii ungureşti, arătând că scopul acestei tiranii a fost desființarea 
noastră naţională, că lipsită cu desăvârşire de orice clasă istorică stăpânitoare, 
națiunea română, prin fiinţa sa însăşi este întruparea celei mai desăvârşite democraţii 
şi că este hotărâtă a peri mai bine, decât a suferi mai departe sclavia şi neatârnarea. 

În acelaşi timp apar manifestele „Senatului Plugarilor şi Muncitorilor”, făcând 
apel la „Fraţii Români”. 

Unul din aceste manifeste arată că „poporul muncitor s-a eliberat, a izgonit pe 
regele maghiar şi a creat republica populară, guvernul poporal ce e constituit din 
socialişti şi radicali vrea să dea pământ poporului român (s.a.). 

Nu avem lipsă de rege, nu vrem ofiţeri de paradă, nice advocaţi înjunghetori, 
nice boieri, noi vrem pământ şi libertate. Trăiască republica populară socialistă, 
care ajută poporul român la pământ. Cu salutare frățească, Senatul Plugarilor şi 
Muncitorilor”. 

Un alt manifest arată că „războiul s-a gătat împreună cu robia. Revoluţia a 
gonit regele, care n-a voit să facă pacea. Acuma nu e regat, ci republică, unde toate 
vor fi, aşa cum dorim noi. 

Numai să ne băgăm de seamă! Să nu lăsăm să ne înşele cineva! Unii voiesc să 
ne alăturăm la România, unde deocamdată, rege şi boierii bogați poruncesc. Pentru 
aceea ne-am slobozit în ţara Ungurească, să mergem la România în slujbă nouă? 
Aşa de nebuni nu vom fi. 

Guvernul nou republican va da pământ la toți pământenii. Guvernul de la 
România nu dă nimica. 

Deoarece nu am pierdut mintea, să mergem p-acolo. Noi Românii din Ardeal şi 
din Banat ne vom alcătui ţara separată, unde noi vom fi domnii. Pe noi nu ne atacă 


15 Anexe: Manifestul lui Frâncu şi Adresa Comisiunii ardelene maghiare, în original — n. V. M. Multe 
manifeste din această perioadă „fierbinte” la A.N. B-N., colecţia Julian Marțian, d. 6/1-14. 

nime, nici noi nu voim să facem rău la nime. Să băgăm de seamă, să fie rânduială şi 
linişte în satele noastre. 

Noi pretindem de la guvernul țara acela, care cuvine oare-şi căruia, dar nu 
suntem hoţi, ci Români bieţi, harnici şi cinstiţi, cari voiesc să lucră în pace bună şi 
conţelegere”. (Decupaj din ziar)!€. 


Declaraţiunea revoluţionară de la 12 oct. 1918 


Parlamentul și guvernul din Budapesta nu mai pot dispune de soarta 
națiunii române 


Comitetul Executiv al Partidului Naţional Român din Ardeal şi Banat s-a întrunit 
în casele fruntaşului dr. Aurel Lazăr din Oradea Mare (o placă comemorativă a fost 
aşezată în zidul casei îndată după moartea distinsului conducător, pentru a fi astfel 
imortalizat momentul istoric care a declanșat puhoiul evenimentelor ce au dus la 
definitiva ruptură de comunitate de stat cu ungurii) în ziua de 12 octombrie. Erau 
de față Vasile Goldiș, dr. Teodor Mihali, Ştefan C. Pop, dr. Al. Vaida Voevod, dr. 
Ioan Suciu, dr. Ciordaş (asasinat la 4 aprilie 1919 în Beiuş), Nicolae Ivan (episcopul 
Clujului, mort anul acesta) şi dr. Aurel Lazăr, membrii ai Comitetului Executiv, 
asistați de dr. Sever Dan, dr. Gh. Popovici şi dr. Gh. Crişan. 

Comitetul și-a însușit textul următoarei declaraţii redactată de Vasile Goldiș, 
potrivit discuțiunilor aranjate: 

„Comitetul Executiv al Partidului Naţional Român din Ardeal şi Ungaria, 
ca organ politic al naţiunii române din Ardeal şi Ungaria, constată că urmările 
războiului îndreptăţesc pretențiunile de veacuri ale naţiunii române la deplina 
libertate naţională. Pe temeiul dreptului firesc, că fiecare naţiune poate dispune, 
hotărî singură şi liber de soarta ei — un drept care este acum recunoscut şi de 
către guvernul (maghiar) ungur prin propunerea de armistițiu a monarhiei — 
națiunea română din Ungaria şi Ardeal dorește să facă acum uz de acest drept 
şi reclamă în consecinţă şi pentru ea dreptul, ca liberă de orice înrâurire străină, 
să hotărască singură aşezarea ei printre naţiunile libere, precum şi stabilirea 
legăturilor de coordonare a ei cu celelalte naţiuni libere. Organul național al 
națiunii române din Ungaria şi Ardeal nu recunoaște îndreptăţirea acestui 
parlament şi acestui guvern să se considere ca reprezentanțe ale națiunii 
române, ca să poată reprezenta la congresul general de pace interesele națiunii 
române din Ungaria şi Ardeal, căci apărarea intereselor ei, națiunea română o 
poate încredința numai unor factori designaţi de propria lor adunare națională. 


15 Anexe: Cele două manifeste le-am donat Muzeului de Istorie al R.S.R. — n. V. M. 

Afară de organele delegate de Adunarea Naţională sau alese din mijlocul 
său, aşadar, afară de Comitetul Executiv al Partidului Naţional Român, 
nimenea nu poate fi îndreptăţit să trateze şi să hotărască în treburile care se 
referă la situația politică a naţiunii române. Toate deciziunile şi acordurile, care 
s-ar lua și s-ar face fără aprobarea acestor organe, le declarăm ca nule și fără 
valoare, care nu leagă întru nimic națiunea română. Națiunea română care 
trăieşte în monarhia Austro-Ungară așteaptă și cere după multe suferințe de 
veacuri, afirmarea şi valorizarea drepturilor ei nestrămutate și inalienabile, la 
deplină viață naţională”. 

Declaraţia este un act politic care deschide o nouă epocă a renașterii românismului. 
Comitetul Executiv a însărcinat apoi pe dr. Vaida Voevod, deputatul Arpașului, să 
citească această declaraţie în ședința de la 18 octombrie a Camerei ungare. 


18 octombrie. Românii părăsesc parlamentul maghiar 


Potrivit misiunii încredințate la 12 octombrie la Oradea, dr. Alexandru Vaida- 
Voevod s-a prezentat biroului Camerei ungare, însă abia pentru ziua de 18 octombrie 
i s-a asigurat cuvântul, înfruntând împotrivirile „românului” maghiarizat Peter 
Mihaly (azi prefect român în Maramureş). 

D-1. dr. Alexandru Vaida Voevod a rostit un discurs mai lung, pentru a justifica 
citirea declaraţiei istorice. Atmosfera a fost foarte încărcată. Un duel agitat între 
orator şi șovinişti. Altercaţii violente între dreapta duşmănoasă şi stânga ungară, 
favorabilă nouă. 

A fost ultimul discurs român rostit în parlamentele reacționare, cetățui ale 
grofimii maghiare, unde nu se mai făureau decât legi blestemate de încătușare. 

De altfel, de-abia se mai putură alege cinci deputaţi români. 

Alegerile erau pătate de abuzuri şi fărădelegi. Glasul românilor era înăbușit de 
teroare. 

Şi răsplata confiscării libertăţilor a sosit implacabilă şi definitivă. 


PROCLAMAREA UNIRII 


Alba-Iulia eliberatoare, la 1 decembrie 1918 


Peste 150.000 ţărani în frunte cu preoţii, dascălii şi fruntașii satelor au luat 
drumul Alba-luliei, pentru a participa la măreaţa adunare de la 1 Decembrie 1918. 
Au plecat şi din judeţul nostru delegații desemnaţi. Eu am fost nevoit să rămân în 
judeţ. 

Aici se decretează Actul Unirii (s.a), unirea tuturor românilor din Transilvania, 
Banat şi Țara Ungurească cu România, rezervându-se pentru aceste teritorii o 

autonomie provizorie până la întrunirea Constituantei aleasă pe baza votului 
universal”. 
Ca principii fundamentale la alcătuirea noului stat român Adunarea Națională 
proclamă: 
1) Deplina libertate națională pentru toate popoarele conlocuitoare. 
2) Egala îndreptățire pentru toate confesiunile. 
3) Înfăptuirea desăvârşită a unui regim curat democratic pe toate terenele 
vieții publice. Votul obştesc. 
4) Desăvârşita libertate de presă, asociere și întrunire, libera propagare a 
tuturor gândurilor omeneşti. 
5) Reforma agrară radicală. 
6) Muncitorimii industriale i se asigură aceleași drepturi şi avantagii, care 
sunt legiferate în cele mai avansate state industriale din apus. 


Pentru conducerea mai departe a afacerilor națiunii române din Transilvania, 
Banat și Țara Ungurească, adunarea hotărăşte instituirea unui Mare Sfat Naţional 
Român (s.a). 

Marele Sfat întrunit la 2 decembrie 1918 a ales pe cei 15 membrii ai Consiliului 
Dirigent, care-și ia sediul la Sibiu. Goldiş și Vaida, membrii ai acestui consiliu și 
episcopii Miron Cristea şi luliu Hossu sunt însărcinaţi ca să prezinte suveranului în 
Bucureşti, actul Unirii. 

Vom vedea în cele ce urmează cum au fost respectate principiile fundamentale 
condiționate în actul Unirii, primit solemn, de către Suveran! (s.a.). 


17 Anexă: Fotografie, Adunarea de la Alba-Iulia. Episcopul Hosu citește actul Unirii-n. V. M. 


3. 
Domnia regelui Ferdinand. Dictatura Brătienilor 


Consiliul Dirigent 


În Regat era la putere Partidul Liberal, cu Ion I.C. Brătianu ca preşedinte de 
Consiliu. 

La 13 decembrie 1918 apar la Bucureşti două decrete: primul, care decretează 
tinuturile cuprinse în hotărârea Adunării Naționale de la Alba-Iulia, de-a pururi unite 
cu Regatul României. 

Al doilea, care decretează că „în mod provizoriu şi până la definitiva organizare 
a României întregite, însărcinează cu conducerea serviciilor publice în ţinuturile 
prevăzute în decretul de mai sus, Consiliul (s.a). (Decupat din ziar). 

Trei membrii ai Consiliului Dirigent au trecut în guvernul regal: d-ni. Vaida, 
Goldiş şi Ciceo Pop. 

Cu aceasta s-au terminat formalitățile recunoaşterii unirii definitive, din partea 
noastră. Străinătatea ne rezervă încă surprize. Misiuni speciale se trimit, oficial sau 
în mod clandestin, prin părțile bănăţene, acestea descalecă la sate și-și iau informații 
pripite despre stările de acolo. Vor face rapoarte nefavorabile pentru noi. În Banat 
suntem puși deja într-o situaţie încheiată. Avangardele armatei sârbești au înaintat 
adânc pe teritoriul românesc, sub titlul de armată aliată de ocupaţie, însă într-o 
bună zi ne-am pomenit că armata sârbească este o armată de cucerire şi în fața 
faptului împlinit, de regulă te închini. În nordul Mureşului ungurii fac pregătiri 
febrile de reorganizare a trupelor care se transformă în adevărate bande ce terorizează 
şi masacrează populaţia. Va fi aşa de greu să ne vedem cu graniţe fixate din cauza 
armistițiului de la Belgrad şi a încetinelii hotărârilor Conferinţei de la Paris. 


Consiliul Dirigent 


Din Consiliul Dirigent fac parte: Iuliu Maniu, ca preşedinte, cu doi secretari 
generali: Victor Onişor şi Borcea; Al.Vaida Voevod, Vasile Goldiş, Șt. C. Pop, Aurel 
Vlad, loan Suciu, Emil Haţiegan, Aurel Lazăr, Romul Boilă, Ion Fluieraş, Iosif 
Jumanca, Valer Branişte, Victor Bontescu, cu doi secretari generali: comerciantul 


! Anexa. Caricatura regelui Ferdinand. Portretul lui Gh. Pop de Băseşti — n V. M. Textul legal pentru 
Decretul-Lege nr. 3.631 şi 3.632 în „Monitorul Oficial”, nr. 212/13 decembrie 1918; vezi şi C. 
Hamangiu, Codul general al României. Volumul VIII. Legi uzuale 1913-1919, p. 1161; 1163-1164. 

din Sălişte Ionel Comşa la Comerţ şi Vasile Osvadă la Agricultură. Se mai numesc 
Octavian Goga și Vasile Lucaciu, iar mai târziu, Mihai Popovici şi Tiberiu Brediceanu. 

Trei din aceştia, şi anume: Vaida, Goldiş şi Cicio Pop trec în guvernul regal, ca 
reprezentanţi ai Ținuturilor Unite. 

Lipsește din Consiliu Teodor Mihali, fostul președinte al Clubului parlamentarilor 
români, slovaci și croaţi din parlamentul unguresc şi fost memorandist, lipsește 
Amos Frâncu, apărătorul memorandiștilor. În schimb au intrat persoane de mai 
puţină importanţă ca trecut politic. Nepotismul a jucat și el un oarecare rol la 
desemnarea acestor membrii (s.n.). 

Consiliul Dirigent are incontestabil un mare merit național prin faptul că a 
înstăpânit în toate ramurile vieţii de stat ocârmuirea românească. Cât de greu s-a 
făcut această românizare, mai ales în justiţie, o arată articolul pe care l-am scris în 
ziarul „Renaşterea Română” la 23 decembrie 1919. A trecut mai bine de un an de 
zile şi procesele se dezbat la judecătorie în limba maghiară, țăranii români primesc 
sentințele în limba maghiară, iar avocaţii şi notarii publici folosesc tot limba 
maghiară”. 

Consecvent principiilor fundamentale proclamate la Alba-lulia, se aduce legea 
electorală cu vot obştesc, direct, egal, secret, pentru a înstăpâni libertatea politică şi 
egalitatea tuturor cetăţenilor și, se face reforma agrară, pentru a li se da țăranilor 
pământ. Între timp, Consiliul Dirigent procedează și la organizarea armatei, 
însărcinând pe generalul de divizie Boeriu, care adresează un ordin circular către 
toți ofițerii în pensie, de rezervă și de gloată, ca să-și trimită listele personale, 
pentru a putea fi trecuți în armată’. 

De altă parte însă, acest Consiliu a provocat mari nemulțumiri, introducând 
sistemul permiselor, înlesnind astfel specula produselor de primă necesitate. Așa 
numitul „Oficiu de alimentare”, condus de Misici a fost o oficină neruşinată prin 
care s-a traficat zahărul, porumbul, lemnele, petrolul, stofele, spirtul negru. 

În traficul spirtului negru au fost amestecate persoane ca Aurel Lazăr, șeful de 
resort al Justiţiei, care a fost nevoit să-şi dea demisia. Dar la discreditarea Consiliului 
a contribuit în bună parte şi dezgustul provocat prin îngâmfarea unor şefi de resort 
pe care i-a ameţit puterea. Zile de-a rândul solicitanţii nu erau primiţi în audienţă. 
În schimb, trecătorii pietoni erau împroşcaţi cu noroi de automobilele luxoase ce 
circulau pe ulițele Sibiului. 


? Anexa: Articolul din ziarul „Renașterea Română”. Decretul pentru Reforma Agrară — n. V.M. Vezi 


pentru legislația agrară în întreaga perioadă interbelică Adrian Onofreiu, „Legislaţia agrară în 
Transilvania în perioada interbelică (1918-1940)”, în „Revista Bistriţei”, Bistriţa, VII, 1993, pp. 
229-238. Organizarea „Resortului de Interne” în A.N. B-N., fond Prefectura județului Năsăud/ 
subprefect, d. 179/1919. 

Întreaga operă legislativă a acestui organism în publicația editată, „Gazeta Oficială a Consiliului 
Dirigent”, Sibiu, nr. 1-98, 1/14 decembrie 1918-27 martie 1920, 1039 p. 

BISTRIȚA 


Bistrița după actul Unirii 


La 5 decembrie 1918 soseşte la Bistriţa cu trenul Batalionul de Infanterie din 
Piatra-Neamţ, comandat de maiorul D. Coroamă. Întâmpin batalionul cu o delegaţie 
dincolo de bariera orașului, la întretăierea şoselei ce duce la Viişoara cu linia căii 
ferate, unde coboară batalionul şi în sunete de fanfară se apropie de bariera orașului, 
unde îi aşteaptă o imensă mulțime, în frunte cu preoţii români, sași, reformaţi, izraeliți 
şi cu fruntașii naționalităților şi păturilor sociale. După cuvântările reprezentanţilor 
autorităților, a conducătorilor români, saşi, unguri, evrei, a meseriașilor, socialiştilor — 
tălmăcite de mine — convoiul şi ostașii, în sunete de trompete, înaintează spre oraş, 
unde în piața mare a bisericii săsești îi întâmpină Reuniunea noastră de cântări şi se 
încinge apoi o horă mare românească cu soldații şi civilii”. 

Sosirea armatei române a deșteptat o imensă însufleţire. Soldaţii români, înrolați 
în pripă la sate, erau sumar echipați, parte din ei, în straie țărănești și opinci, dar 
ținuta lor era ireproşabil marţială. În aceeași zi i-am cazat în cazărmi și i-am 
echipat din magazinele-depozitele militare cu tot ce le lipsea. Vice-spanul Hunyadi, 
care se mai găsea în fruntea comitatului, publică „Ordonanţele (Poruncile) trupelor 
de ocupaţie române ca fiecare locuitor, în interesul propriu bine priceput, numaidecât 
să corespundă acestor porunci”. Publicarea este făcută în limba maghiară, română 
şi germană”. 

După preluarea puterii de stat (s.a) de către Consiliul Dirigent se schimbă şi 
situația românilor bistrițeni, precum şi înfățișarea orașului şi a judeţului. 

Consiliul Dirigent numind prefecți în toate judeţele, preia administraţia. 

În judeţul nostru e numit ca prefect Dr. Gavril Tripon“. ÎL însoțesc la toate 
instituţiile pentru preluarea puterii de stat. 

Cum funcționarii şoviniști unguri refuză să depună jurământul, am fost nevoiţi 
să-i înlocuim cu elemente românești”. Astfel, mulţi tineri români, liber profesioniști, 


Pavel Tofan menţionează ca dată a intrării armatei române în Bistriţa ziua de 6 decembrie 1918; 
vezi pe larg, Pavel Tofan, Memorii, pp. 106-107. 

Anexa: Ordonanţele armatei române — n. V.M. Un set întreg din ordinele şi circularele privind 
modul de comportare al armatei române față de populația civilă din Transilvania a primit şi 
năsăudeanul Dumitru Nacu, pe atunci proaspăt sublocotenent în armata română; A.N. B-N., fond 
Dumitru Nacu, d. 15/2. 

Prefect în perioada 27 ianuarie 1919-8 martie 1920; apud. loan Sigmirean, Adrian Onofreiu, 
Istoria județului Bistriţa-Năsăud... anexa. nr. 1, p. 396. 

Desfăşurarea evenimentelor din această perioadă pe teritoriul judeţului Bistriţa-Năsăud, reflectate 
în documente, la Adrian Onofreiu, „1918-0 lume în schimbare”, în Bistrița 90 de ani de la Marea 
Unire... pp. 38-68. Până târziu, în anul 1920, anumiţi funcționari de la instituţii ale statului — de 
acum român! — se adresau unor autorități de la Budapesta în probleme de serviciu. Preluarea 

au intrat în serviciile statului, acceptând funcțiuni mai puţin renumeratorii, ca 
pretori, judecători, etc. Cumnatul meu Victor Man, care era asociatul meu în biroul 
de avocat, a primit slujba de pretor la plasa Beşineu, iar eu m-am angajat la cursul 
de notari comunali, vechii notari străini de neam fiind alungaţi de către străini, în 
urma fărădelegilor săvârşite în cursul războiului. 

Aveam acum funcţionari români în toate ramurile administraţiei de stat. În 
locul fişpanului, grofului ungur, îl aveam ca prefect pe bunul Gavril Tripon, în 
locul viceşpanului ungur, pe subprefectul Dr. Leon Scridon, ca prim notar judeţean, 
pe Leon Mihăiese. Alexandru Pălăgieşu, fostul notar la Năsăud a urcat și el toate 
scările administrative. Dr. George Linul era fiscal comitatens, administrator financiar 
era ginerele lui Pletosu. La procuratură îl aveam pe fostul avocat, Dr. Teofil 
Moldovan, iar în magistratură pe Nicolae Rognean, Niculițţă Candale şi pe distinşii 
prezidenţi Ulvineanu şi Davidescu, veniţi din Regat. În sfârşit, aveam şcolile 
noastre românești. Se înființează liceul Odobescu, cu Ștefan Domide ca director şi 
o serie de învăţători avansați profesori, ca Macedon Linul din Năsăud, Aurel Groze 
din Sebiș, preotul Flămând din Rusu Bârgăului, revizori şcolari, Pavel, lanul, etc. 

Profesorul Grigore Pletosu se mută ca protopop la Bistriţa. 

Țăranii bistrițeni își trimit copiii la aceste şcoli şi la meserii. Se ridică o nouă 
generaţie de intelectuali români, cutrozând” elementele săsești şi ungureşti. 

Serbările nu se mai ţin în micul local al bisericii unite, unde era Casina 
Română, ci în frumoasa clădire ridicată de fostul director silvic ungur Leitner din 
banii grănicerilor. Aici se serbează de acum înainte seara de „Anul Nou”, sub 
conducerea protopopului Pletosu, în plină bună înţelegere românească. 

Dar aspectul românesc se schimbă și din alt punct de vedere. O bună parte a 
intelectualilor bistrițeni se mută la Cluj. Victor Onişor și Petre Poruțiu sunt numiţi 
profesori universitari. Iulian Pop este numit primar al Clujului. Pavel Tofan trece la 
Cluj ca inspector veterinar, iar Victor Man și Emil Chifa la Banca Agrară din Cluj. 

Victor Bontescu, marele (!?) financiar a înfiinţat la Cluj trei mari instituţii: 
Banca Agrară, Banca pentru Industrie și Comerţ și Banca Forestieră. Numai că 
socoteala de acasă nu s-a potrivit cu cea din târg. Banca Agrară era menită să 


administraţiei de către autorităţile române a fost un proces sinuos, care a necesitat mult tact, dar în 
acelaşi timp şi fermitate. De multe ori, în Bistriţa şi Năsăud instituţiile, mai ales cele legate de 
guvernul maghiar, au fost preluate folosind şi „forța armată/forța brahială”, însă fără conflicte 
majore ; vezi pe larg la Adrian Onofreiu, „Mărturii documentare referitoare la relaţiile minoritate/ 
majoritate la Bistriţa în primii ani după Unirea din 1918”, în „Revista Bistriţei”, XXIV, 2010, pp. 
431-442. Preluarea în acest mod a şcolilor din oraş, în A.N. B-N., fond Prefectura județului 
Năsăud/subprefect, d. 110/1919. 

„Umplerea” posturilor din administraţie, justiţie, învăţământ cu funcţionari români şi la Pavel 
Tofan, Memorii... pp. 99—101. 

° Înlocuind. 

finanțeze Reforma Agrară din Ardeal. De aceea, a fost proiectată în stil mare. S-a 
cumpărat clădirea mare a unui hotel, s-au numit o mulțime de directori, funcționari. 
S-au cumpărat automobile. 

Dar frații din Regat n-au admis finanțarea, așa că banca, încetul cu încetul, s-a 
dat peste cap. Cam la fel a fost şi soarta Băncii Forestiere. 

Mulţi — între alţii şi noi — ne-am pierdut banii în acțiunile acestor bănci. Singur 
Banca Centrală pentru Industrie şi Comerţ a avut un trai mai lung, datorită băcanului 
de la Sălişte, Ionel Comşa. 

Cu banca aceasta a fuzionat banca „Bistriţiana”, la insistenţele lui Petre Poruţiu, 
devenind filiala celei din Cluj. Aici, la această filială, l-am adus mai târziu ca director 
pe fostul meu prieten şi coleg de școală Atanasie Beșa (Bejan). 

Meseriaşii români se bucură şi ei de un mare progres. La 23 octombrie 1919 — 
după o somnolență de 5 ani din cauza războiului — Reuniunea, sub preşedinţia mea, a 
ținut o adunare, în care în afară de numeroşi meseriași, au asistat și fruntașii vieţii 
noastre culturale, ca protopopul Vaida şi revizorul şcolar Pavel, care au ţinut cuvântări. 

Meseriaşii aceştia au dat orașului un aspect mai românesc. În zilele târgului de 
săptămână, şatrele acestor meseriași erau mai numeroase ca a sașilor. 

În ziua de 26 mai 1919, Regele şi Regina, însoţiţi de o mare suită de miniștrii şi 
generali, fac o vizită la Bistriţa. Sânt primiţi într-un mod deosebit de înălțător de către 
toată intelectualitatea și întreg poporul bistriţean în frunte cu prefectul Tripon. Participă 
şi năsăudenii cu plutonul de grăniceri veterani cu steagul lor ciuruit de gloanţe'!. 

Tripon mulţumeşte tuturor a doua zi şi îşi exprimă dorinţa ca „armonia 
frățească să rămână sfântă şi neschimbată între toţi frații și pe viitor”. 

Dar sărmanul Tripon s-a înşelat amar în aşteptările sale. Armonia aceasta a fost. 
De acum ea va fi zdruncinată din temelii, în parte, din vina celor sărbătoriţi în ziua 
de 26 mai 1919. 


Familia Tripon şi a noastră 


În aceeaşi scrisoare de mulţumire, publicată în Foaia oficială a Prefecturii’, 
Tripon aminteşte, că cu ocazia primirii Suveranilor s-au comis poate şi jigniri 


1 De altfel, Victor Moldovan era delegatul Consiliului de Administraţie în Direcţiunea de la „Banca 
Centrală pentru Industrie şi Comerţ Cluj — Filiala Bistriţa”, „Gazeta Bistriţii”, II, nr. 8, 15 mai 
1923, p. 3. 

ll Participarea năsăudenilor consemnată și în „Anuarul liceului român grăniceresc din Năsăud. Anul 
şcolar 1918/1919. Publicat de Emil Domide”, Bistriţa, 1919, pp. 10-11. 

12 „Gazeta Oficială a județului Bistriţa-Năsăud”, anul XVII, nr. 18, 20 mai 1919, p. 81-82. A fost 
precedată de telegrama Reginei Maria, cu următorul conţinut: „Domnului Dr. Tripon, prefectul 
judeţului Bistriţa (sic!). Adânc mişcată de călduroasele D-voastre cuvinte Vă mulţumesc din toată 
inima cum şi la toţi concetăţenii D-voastră. Fac pentru toţi cele mai fierbinţi şi mari urări de bine şi 
prosperitate, nădăjduind, că în curând voiu putea cutreera acel frumos ţinut. Maria”. Ibidem., nr. 17, 
29 mai 1919, p. 75. 

supărătoare; de aceea se roagă ca aceste să fie uitate. De fapt, chiar soţia lui Tripon 
— era doar acum soție de prefect, ambițioasă — trece peste orice considerente şi în 
locul prezidentei Reuniunii de femei, care era prietena şi nănașă, a Valeriei Manu, 
oferă ea Reginei buchetul de flori. Femeilor li s-au urcat onorurile la cap, dar mai 
mult bărbaților, cum vom vedea în cursul frământărilor politice. 

Valeria Manu mai avea ca bună prietenă pe soția doctorului Alexandru Pop, 
sora lui Ştefan C. Pop. 

S-a comentat mult faptul că la banchet regina nu a mâncat puiul cu cuţit şi 
furculiţă, ci cu mâna. 

Tripon — precum am arătat — a avut un frumos rol în viața publică românească. 
Personalităţile care veneau la Bistriţa, treceau pe la el. Era om corect, sobru, și-și 
cinstea pe tatăl său țăran, așezându-l — când venea la Bistriţa — în fruntea mesei. În 
toate duminicile, venind de la biserică se oprea cu întreaga familie în casa Valeriei 
Manu”. La bătrânețe devenise spiritist, probabil şi din cauza multor supărări şi 
lovituri a soartei. Unul din băieţi, încă ca (sic!) licean, a ajuns în casa de nebuni din 
Sibiu, unde a vegetat zeci de ani, altul s-a sinucis, ca elev de liceu, în clasa a VI-a. 
Eu am fost rugat să-l aduc din cimitir, unde zăcuse mort o noapte întreagă pe 
zăpadă. Tripon a murit de cancer, soţia, nebună. 

Şi alte familii au avut nenorocirile, ca a lui Vasile Pahone, Dionisie Login, 
Marțian, Gavril Scridon. 

Nici familia noastră n-a fost cruțată. Am doi frați. Unul după mamă, Virgil 
Crişan, care după absolvirea şcolii de cadeți a ajuns ofiţer. Din cauza unei boli 
incurabile de intestine, s-a îmbolnăvit de supărare și a ajuns în Institutul de Alienaţi 
din Budapesta "Schwarzer intézet”. Aici ne-am dus cu mama mea ca să-l aducem 
acasă. Suferea de mania persecuției. Doctorul ne-a spus că nu va trăi nici un an. A 
dus-o zece ani această boală. La patul de moarte a mamei mele, în urma șocului 
produs la constatarea morții ei, s-a făcut iar sănătos. 

S-a reactivat, a ajuns gradul de maior în armata română și trăieşte și azi, 
căsătorit, în etate de 85 de ani, la Bistriţa. 

Celălalt frate, Cornel Moldovan, a fost pricina morţii mamei noastre, care de 
supărare că acesta n-a vrut să înveţe, fiind eliminat din şcoală şi de la facultatea de 
teologie, a avut o congestie repetată cerebrală. 

Gavrilă Man a murit înainte de naşterea soţiei mele, în etate de 40 și ceva de 
ani, din cauza sclerozei rinichilor și, de aceeaşi boală şi în aceeaşi etate a murit și 
fiul său Victor Manu. 


15 Anexă: Fotografia: d-na. Man şi d-na. Tripon. 

Constituanta 


Ne găsim în preajma luptelor și frământărilor politice a României Mari. 

Să vedem cum respectă Suveranul principiile proclamate de Adunarea de la 
Alba-lulia. În primul rând: „Înfăptuirea desăvârşită a unui regim curat democratic”. 

Se propune regelui ca să constituie pentru Constituantă!“ un guvern naţional. 
Prezan și Take Ionescu îl propun pe Maniu cu prezidarea acestui guvern, care să 
facă alegerile pentru primul parlament, pentru Constituantă. Brătianu însă, care este 
stăpânul politic al ţării, nu are de gând să părăsească puterea. 

Pentru a împiedica constituirea guvernului naţional, Brătianu îi arată lui Maniu 
anumite piese contra lui Averescu şi Take Ionescu și refuză consimțământul la 
formarea acestui guvern. Ar accepta cu condiţia, dacă şi Maniu ar deveni omul lui, 
ca Inculeţ în Basarabia şi ca Nistor, în Bucovina. Regele în schimb, promite că 
alegerile nu se vor face cu actualul guvern liberal. În ziua de 27 septembrie 1919, 
la ora 12, Maniu primeşte propunerea regelui pentru formarea Cabinetului, ca în 
aceeași zi, la ora 5, acelaşi rege — unealta lui Brătianu — să însărcineze pe generalul 
Arthur Văitoianu cu constituirea unui guvern camuflat liberal, format cu generali 
pentru a da impresia că ar fi un guvern neutru, potrivit să prezideze alegeri libere. 

Este a doua încălcare a principiilor fundamentale condiţionate prin actul Unirii. 
Prima încălcare a fost săvârșită la câteva zile, după publicarea de înarticularea 
Unirii, la 13 decembrie 1918, când, contrat principiului fundamental, care prevede 
„libera propagare a tuturor gândurilor omeneşti”, au fost masacrați în faţa Teatrului 
Naţional din București, muncitorii în frunte cu tipografii de la Sfetea şi Minerva, 
intraţi în grevă pentru ridicarea stării de asediu și înlăturarea cenzurii. Guvernul a 
refuzat să satisfacă cererile, delegația de muncitori n-a fost lăsată să intre în 
minister pentru tratative, în schimb — îndreptându-se demonstrând spre sediul lor 
din str. Sf. Ionică — au fost întâmpinați cu focuri de armă. Peste o sută de muncitori 
au fost ucişi, mii de muncitori arestaţi, sediul devastat. Guvernul susține că trupa, 
în legitimă apărare, a făcut uz de armă, dar un martor ocular afirmă că „atunci când 
trupele s-au făcut că încarcă, precum şi când au tras în aer, din rândurile 
manifestanților nu s-a produs nici măcar o ameninţare, necum o agresiune”. 


Guvernul Văitoianu 


După constituirea guvernului, socialiștii se prezintă la Văitoianu, cerându-i 
amânarea pentru două luni a alegerilor, ridicarea stării de asediu, demobilizarea 
imediată a rezervelor, amnistie, amenințând cu grevă; declară că, în caz contrar — în 


14 Anexă: Broşura — Constituția din 1866 — n. V.M. 


86 Victor Moldovan. Memoriile unui politician din perioada interbelică 


caz de refuz — îşi retrag candidaturile și consideră alegerile ilegale, fiind hotărâți să 
lupte cu orice mijloace pentru recunoașterea libertăţilor. Averescu declară şi el că 
se abține de la alegeri, iar ardelenii, printr-un memoriu, declară că alegeri constituante 
cu abţinerea unor partide nu e de dorit, înfierând guvernul. 

Alegerile totuși au loc. Liberalii, pe lângă toate că au fost susținuți de guvernul 
lor camuflat, sânt înfrânți și iau numai 102 locuri. Partidul Conservator ia 13 locuri. 
Partidul Naţional Român"? ia 230 de locuri. Restul îl iau celelalte partide. 

Alegerile constituante în Ardeal și Banat sânt prezidate de Consiliul Dirigent şi 
se fac pe circumscripții. 


Alegerile la Bistriţa 


În vederea acestor alegeri se ţine la data de 8 septembrie 1919 o adunare 
generală pentru fixarea candidaturilor, după care protopopul Dionisie Vaida a 
trimis preoţilor din tractul său următoarea circulară: 

„În preajma celor dintâi alegeri, când nealteraţi de nici o influenţă ori 
presiune străină, ne putem deprinde dreptul de a ne atașa liber şi după simţămintele 
dictate de inima noastră la persoana despre care suntem convinşi că, cu adevărată 
dragoste, însufleţire şi demnitate corespunzătoare zilelor de mari prefaceri ne 
va reprezenta interesele în Constituanta din capitala patriei noastre reîntregite — 
cu dragoste frățească îmi iau permisiunea a apela la Frăția-Ta — cerându-i 
preţiosul sprijin la ducerea la izbândă a cauzei, care numai cu puterile noastre 
unite şi îndreptarea lipirii poporului, în direcţiunea reclamată de interesele 
circumscripţiei noastre va putea ţinea front cu eventualele năzuinţe contrare şi 
va putea încununa cu aoreola învingerii pe acel bărbat, pe care nu numai 
adunarea generală din Bistriţa din 8 septembrie a.c. l-a proclamat de candidat al 
circumscripţiei noastre electorale, şi l-am ales deja înainte dintre cei aleși, nu 
numai noi, preoţii, care aprofundăm mai temeinic valoarea unui bărbat chemat 
să fie conducător, ci l-a ales şi inima poporului în zilele răsăritului soarelui 
românesc, când cu adevărată jertfire de sine a cutreierat toate locurile mai 
centrale ale circumscripției noastre, deșteptând în poporul nostru mândria 
națională şi simțul de datorințele mari, care i-au revenit cu închinarea pe partea 
noastră a cumpenei dreptăţii Dumnezeiești. 

Acest bărbat care e vrednic să fie distins cu încrederea de a fi pus în fruntea 
noastră ca reprezentat chemat a conduce destinele circumscripţiei noastre 
electorale este d-l. Dr. Victor Moldovan, avocat la Bistriţa. 


15 Anexă: Broșura „Partidul Naţional. Cuvinte către cetățenii alegători”. Portretul meu — n. V. M. 

Numele Domniei Sale, multele calități alese, caracterul integru, cu care se 
distinge şi activitatea sa binecunoscută pe toate terenele publice, mă dispensează 
să ating şi alte motive de ordin mai înalt, care reclamă de la noi o ţinută unitară 
în desfăşurarea acţiunilor ce ne stau înainte, îmi impune însă datorința să adresez 
Frăției-Tale aceste orduri, cu rugarea frățească să binevoiţi a conlucra ca şi 
poporul de sub conducerea Frăţiei-Tale, fără excepţiune să susţină neprihănit şi 
cu tărie steagul Partidului Naţional Român și să scoată din urnă biruitor pe 
stegarul însufleţit al circumscripţiei noastre, Dr. Victor Moldovan. 


Bistriţa, la 11 septembrie 1919. 
Cu frățească dragoste, Vaida, protopop”. 


Alegerile în Ardeal şi Banat s-au soldat cu un triumf al Partidului Naţional Român, 
un triumf al principiilor politice a poporului nostru de azi. Aşezarea din nou a ţării 
pe largi temelii democratice şi românești, în aceeaşi vreme închegate printr-o 
perfectă dreptate, era ţinta pe care o urmărea Partidul Naţional la Constituantă. Eram 
doar un partid bazat pe țărănime şi pe intelectualii ieşiţi din sânul acestei țărănimi. 

În județul nostru alegerea s-a transformat într-o grandioasă manifestare a 
solidarităţii acestor elemente a națiunii româneşti. Cutreierând satele circumscripţiei, 
însoțit de candidatul la Senat, protopopul loan Pop din Nuşfalău, în trăsura acestuia, 
am fost primiţi pretutindeni cu bucurie și entuziasm de întreg poporul, în frunte cu 
intelectualii satelor. Preoți ca protopopul Tanco din Monor, preotul Pop din Gledin, 
Mihăilaş din Şieuţ, Oltean din Ardan, Nichifor Buta din Friş'€, Mureşan din Ragla, 
Macrea din Budacul Românesc, Ioanichie Groze din Sebiş, Iuga din Arcalia, ne-au 
primit cu cuvântări entuziaste şi servicii religioase. 

Învățătorul Aurel Groze ne-a întâmpinat în fruntea unui minunat banderiu la 
Sebiş, el fiind îmbrăcat în costum țărănesc; învățătorul Adace din Ragla ne-a 
întâmpinat tot cu un banderiu, ce nu avea sfârşit pe întinsul şes dintre Ragla și Budac. 
La Herina, protopopul Sever Groze ne-a primit cu o poartă de triumf şi cu o fanfară 
şi tot astfel, învățătorul Jeican în comuna Galaţi, în frunte cu întreg poporul și 
tineretul, cu flori, iar preotul Negrea din Ruștior ne-a primit şi el în fruntea întregului 
popor, tineri, şi bătrâni, cu nespusă bucurie şi însufleţire. 

Bistriţa însă i-a întrecut pe toți. lată cum descrie învățătorul T. Bogdan ziua 
alegerii la Bistriţa, în ziarul „Patria” din 16 noiembrie 1919. 


Cum au decurs alegerile la noi. Alegerea de deputat în Bistrița 


Circumscripţia Bistriţei româneşti serbează. Pe străzile Bistriţei înaintează fâlfâind 
drapelele românești urmate de lungi șiruri de alegători îmbrăcaţi în frumosul lor 


15 Azi Lunca, în județul Bistriţa-Năsăud. 

port românesc. Cu toții se îndreaptă spre Casa Județului, unde avea să se aleagă 
primul deputat român între zidurile vechi ale cetății săseşti. De un delir fericitor 
erau cuprinse sufletele tuturor: bătrâni, bărbați şi juni. Şi nu este destul de iscusită 
pana unui muritor a descrie sentimentele de care era cuprins acest popor, văzându-se 
ajuns la ţintă, la idealul său, ca să-și aleagă el pe conducătorii firești, adevărați şi 
sinceri, care să croiască destinele țării scăpate de sub jugul milenar! 

La ora 9 a.m., după o consultare serioasă, întinsă şi nefățărită, cu un cuget, cu o 
inimă şi un glas, cu unanimitate şi însuflețire indescriptibilă, au declarat de ales pe 
unicul candidat, pe reprezentantul cu program naţional, pe tălmăciuitorul dorințelor 
poporului, meseriașilor şi al inteligenţei noastre, în persoana d-lui. Victor Moldovan, 
avocat în Bistriţa, un tânăr reprezentant al bărbaţilor cu vederi mari, bărbat de o 
rară energie, abnegație, cu o înaltă cultură şi orator de primă forță. 

O comisie sub conducerea d-lui. loan Petringel, preot-capelan în Bistriţa, 
invitându-l pe d-l. candidat la adunarea alegătorilor, d-l. candidat, între ovaţii ce nu 
mai voiau a avea sfârșit, şi-a ocupat locul destinat, după ce apoi a urmat vorbirea 
d-lui. Dionisie Vaida, protopop în Bistriţa și președinte al alegerii, salutându-l în 
numele alegătorilor şi comunicându-i cu multă bucurie că alegătorii din circumscripția 
Bistriţei româneşti, cu unanimitate şi însufleţire l-au ales de deputat al Camerei 
Deputaţilor, deci de deputat al lor și, în urma acestei manifestații şi netăgăduitei 
iubiri față de dânsul, îl declară de deputat al circumscripţiei Bistriţa, pregătindu-i 
între ovaţii frenetice și entuziaste ale alegătorilor, certificatul. 

A urmat apoi vorbirea de program spusă pe înţelesul tuturor a d-lui. Deputat 
Dr. Victor Moldovan, constatând că noi, Ardelenii, prin actul alegerii intrăm în 
viața liberă constituţională (s. a). Ziua alegerii este totodată, pentru noi românii şi 
o zi de sărbătoare, alungând din jurul neamului nostru mult asuprit norii întunecoși 
care veşnic ne amenințau cu asuprire şi nedreptate, căci astăzi intrăm în era 
dreptății, când nu ne mai temem de baioneta jandarmului unguresc, precum nici 
fraţii basarabeni nu trebuie să se teamă de cnutul muscălesc şi nici bucovineanul, 
de viclenia austriacă. Descriind trecutul neamului nostru mult încercat de soartă, 
arătând suferințele de veacuri ale neamului românesc din Ardeal şi Ungaria, 
desfăşurând cu multă pricepere încercările acestui popor conştiu de sine, face un 
expozeu al situației actuale și a problemelor mari ale viitorului. 

Arată nedreptăţile ce ni s-au făcut din partea regimului unguresc prin colonizările, 
prigonirile confesionale, maghiarizare şi prin legile nimicitoare din punct de vedere 
economic. Aceste neîndreptățiri au dat ansă de s-a dezvoltat sentimentul nostru 
naţional, dând apoi naştere Partidului Naţional Român, ai cărui fii credincioşi trebuie 
să fim cu toţii, care dorim binele, înflorirea și întărirea României Mari. Declară că 
primind această onorifică sarcină, conştiincios şi din răsputeri va lucra pentru uşurarea 
sorții țăranilor, pentru luminarea şi înaintarea pe toate terenele a poporului, pentru 

ridicarea învățământului, pentru dezvoltarea, întărirea şi înflorirea meseriașilor şi a 
comercianților români, între aplauze nesfârşite. 

A urmat apoi vorbirea prefectului judeţean, Dr. Gavril Tripon, a bărbatului 
distins, orator ce aseamăn nu are, care prin o vervă oratorică, în numele oratorilor 
salutându-l, desfăşură trecutul și suferinţele neamului nostru obidit şi, cu multă 
înțelepciune şi sentiment, exprimă neclintită încredere față de d-l. deputat, dă 
expresiune dorinţei alegătorilor, cu scopul ca, conţinutul acestui mare discurs, prin 
care arătându-se datorințele față de soartea poporului și destinele țării, să îi servească 
ca un program de viață. 

Avocatul d-l. Dionisie Login, prin scurte cuvinte, exprimă dorința alegătorilor 
pentru a se trimite o telegramă de aderenţă către Consiliul Dirigent și conducerea 
Partidului Naţional. 

La sfârşit vorbeşte loan Moldovan, econom în Bistriţa, care propune a se face o 
manifestaţie de stradă, pentru a ne arăta și pe această cale bucuria serbării de astăzi. 

În urmă, în corpore, cu flamurile în frunte, cu toţii am mers la biserica românească 
greco-catolică, unde prin glasul protopopului Vaida și al capelanului Petringel s-a 
implorat, în decursul misei, ajutorul și binecuvântarea Proniei Cereşti asupra 
deputatului şi poporului român. 


Manifestări de stradă 


Sfârşindu-se serviciul divin pe la orele 12 a urmat marea manifestaţie. În frunte 
fâlfâiau flamurile naţionale urmate de preoți, intelectuali, meseriași și un mare număr 
de popor, pe a căror față puteai citi nemărginita bucurie de care le era stăpânită inima. 

Intonând marşuri naţionale, ajung la locuința deputatului Moldovan, unde 
protopopul Vaida, prin cuvinte calde tălmăcește sentimentul de deosebită iubire, 
dragoste și încredere a alegătorilor. Un răspuns sentimental al d-lui. deputat a 
entuziasmat pe toţi cei de față, dând totodată expresiune, că va stima, apăra și le va 
mijloci dreptate şi concetăţenilor de altă naţionalitate, a fost îndelung aplaudat; 
dovedindu-se înainte marei de străini, ce se adunase, că poporul român are netăgăduită 
alipire față de conductorii săi, împrejurare îmbucurătoare, care pune în respect pe 
cei de o altă limbă şi lege. După aceea, în frunte cu mult iubitul deputat am traversat 
străzile, cântând cântări naţionale și ajungând la locuinţa entuziasmatului și marelui 
nostru bărbat, Dr. Gavril Tripon, prin glasul protopopului Vaida să da expresiune 
față de reprezentantul Consiliului Dirigent și față de marii noştri conducători pe 
care îi reprezintă cu multă şi indescriptibilă sinceritate. 

Între ovaţiile nesfârşite, prefectul cu ochii scăldaţi în lacrimile bucuriei mulţumeşte 
tuturor, poporului bistriţean pe care îl cunoaşte de 30 de ani, salută pe tânărul deputat, 
tânăr cu minte de om bătrân, pe care Dumnezeu l-a învrednicit a ne prezenta în prea 
strălucitul palat de lângă Dâmboviţa, în Camera Deputaţilor din Bucureşti. 

D-l. deputat, mulțumindu-i d-lui. prefect de expresia recunoştinței bistriţenilor 
pentru merituoasa lucrare săvârşită în decursul celor 30 de ani, descriindu-le meritele 
nepieritoare ca conducător (sic!) al poporului din Bistriţa şi judeţ, zicând că numele 
Bistriţa este veșnic legat de numele și stăruința harnicului ei conducător Dr. Tripon. 
Între nesfârşite urale de „Să trăiască”, intonând marșuri naționale, manifestația s-a 
continuat până la biserică, unde ca încheiere, s-a dat expresie sentimentului de 
alipire şi iubire a alegătorilor față de protopopul Vaida și capelanul Petrinjel. Cu 
această ocaziune s-a dat dovadă de maturitatea politică a alegătorilor din Bistriţa. 
Deci, se pot convinge străinii că țăranul român, acel mare uriaş pe care l-au ţinut 
înferecat, azi cu dispreț a sfărâmat lanţurile seculare şi, la glasul dulce al conducătorilor 
lui, ştie cu demnitate a se folosi de drepturile sale, conduşi fiind de idealul sfânt, 
„întărirea neamului românesc și înflorirea scumpei sale patrii! 

Theodor A. Bogdan”. 

În circumscripţia Rodna a fost proclamat deputat Dr. Laurenţiu Oanea, în 
circumscripția Năsăud, Iulian Marțian, iar al doilea senator al județului, loan 
Pecurariu!”. 

În Vechiul Regat alegerile nu au avut acelaşi caracter de solidaritate naţională. 
Lupta electorală s-a dat după vechile obiceiuri și ingerinţe administrative, între 
vechile partide Liberal și Conservator, pe de o parte şi, între noile partide alcătuite 
după război, ca Partidul Ţărănesc, al lui Mihalache, Partidul Poporului, al lui Averescu 
şi Partidul Naționalist, al lui Iorga. Partidele din Basarabia și Bucovina au fost şi 
ele solidare. 

Ardelenii şi-au exprimat îngrijorarea faţă de modul cum au decurs alegerile în 
Vechiul Regat, un amestec însă în luptele politice de acolo era prematur. 


Parlamentul 


La 29 noiembrie 1919 se deschide Parlamentul, cu solemnitatea obişnuită, în sala 
Ateneului!$. Erau de faţă mulţi tineri. Entuziasmul era de nedescris. Ca preşedinte 
de vârstă este desemnat bătrânul V. Stroescu, iar ca președinte al Camerei este ales 
cu unanimitate de voturi Alexandru Vaida, ca un omagiu adus unui luptător al 
românismului în Camera ungară. Liberalii se abţin ostentativ de la vot. După masă 
generalul Văitoianu citeşte declaraţia de retragere a guvernului. 


17 Vezi rezultatul alegerilor şi în A.N.B-N., fond Prefectura judeţului Năsăud-prefect, d. 86/1922. 

15 Adresa Prefecturii judeţului Bistriţa-Năsăud din 13 decembrie 1919 către Prefectura Poliţiei 
Capitalei preciza că „rugăm rechizionați la Hotel Palace, B-dul. Elisabeta, pentru d-l. deputat 
Victor Moldovan, cameră spre Bulevard, două persoane. Soseşte marți sau miercuri”; Ibidem, f. 19. 

Guvernul Vaida 


La 3 decembrie 1919 este însărcinat Vaida cu formarea guvernului. De astă 
dată, Brătianu îi cedează locul, ca să nu fie el nevoit să semneze tratatul de pace. 
Vaida, numit prim delegat al României, pleacă la Congresul de Pace de la Saint- 
Germain, iar Ştefan C. Pop ia interimatul la preşedinţia Consiliului'?. 

De acum încep intrigile. Liberalii trag sforile. Începe politicianismul. Se sparge 
solidaritatea în Partidul Naţional Român. Brătianu, nemulţumit de faptul că Maniu 
şi Partidul Naţional Român nu i se supune, ci formează cu noile partide un bloc, 
caută să exploateze nemulțumirile şi ambiţiunile din sânul membrilor partidului 
ardelean. Miniştrii ardeleni încep să-şi împartă simpatiile când unora, când altora. 
Iar cei nemulțumiți îşi spală rufele murdare la auzul tuturor, spre bucuria adversarului 
politic. Teodor Mihali (s.a) spune de Maniu (s.a.) că este un om inteligent şi cel 
mai înzestrat, dar că este o canalie, de Vaida, că ar fi făcut declaraţiile cele mai 
compromiţătoare şi că numai el, Mihali, l-a pus să citească cunoscuta declaraţie în 
Camera ungară, ca să-l scoată iar la suprafață. Dar recunoaște şi Mihali că a făcut şi 
el unele declaraţii, dar cine n-a păcătuit şi care nu a făcut la un moment dat de 
nevoie declaraţii, pe care nu le-ar face azi? Nu era uşor să faci pe eroul şi pe marele 
român sub regimul sălbatic, intolerant şi şovinist unguresc, precum au dovedit 
scenele din Camera ungară, când parlamentarii unguri au tăbărât pe Vaida după 
citirea declaraţiei din 18 octombrie 1918. 

Un alt nemulţumit, Dr. Amos Frâncu, fostul apărător al memorandiştilor, dar 
acum puțin dezechilibrat, care în timpul revoluţiei din 1918 se intitula de tribun al 
poporului, iar acum preşedinte al Partidului Ţărănesc şi Muncitoresc al Armoniei 
Sociale, îi face pe toţi pungaşi, spune că toți au abjurat cu laşitate, că Vaida ar fi 
scris în contra tricolorului, că Goga i-ar fi comunicat ministrului ungar de Interne 
tot ce se petrece în Comitetul Naţional. 

Brătianu nu se mulţumeşte cu acest spectacol ce o dă răfuiala de familie, ci 
porneşte şi el la o acţiune directă pentru a denigra pe adversarii săi. Prin Marele 
Cartier adună acte în contra miniştrilor ardeleni şi publică almanahul-calendar din 
1917 cu actele de renegare a lui Vaida, Goldiș, Şt. C. Pop, precum și pastorala lui 
Miron Cristea. 

Aurel Vlad atacă în replică Banca Naţională pe chestia autorului și pe Marele 
Cartier, pe care-l denunţă, că nu este decât o agentură a Partidului Liberal pentru a 
teroriza guvernul. Parcă-l văd acum pe Aurel Vlad cum gesticula nervos, scuturându-şi 
manșetele scrobite, care îi ieşeau din mâneci. Replica lui Vlad provoacă un mare 


19 Anexa: Caricatura lui Şt. C. Pop — n. V.M. 


92 Victor Moldovan. Memoriile unui politician din perioada interbelică 


tumult. Preşedintele suspendă şedinţa, iar Vlad strigă: „Guvernul îl dă majoritatea 
parlamentarilor, nu-l dă Marele Cartier, nici alt factor! (s.n.). Nu mult după acest 
incident Vlad demisionează. 

Pe lângă toate aceste intrigi şi răfuieli în familie se mai adaugă faptul, că în 
locul lui Vaida, la preşedinţia Camerei a fost ales Nicolae Iorga, care prin temperamentul 
său nervos, lipsit de tact şi impartțialitate, a contribuit nespus de mult la atmosfera 
încărcată a şedinţelor. 

În ziua de 12 noiembrie 1919 se prezintă guvernul Vaida în fața parlamentului. 
Guvernul este format în majoritate din ardeleni. Sânt reprezentate și celelalte provincii, 
precum şi Vechiul Regat, dar nu face parte din guvern nici un țărănist. 

La preşedinţia Camerei erau doi candidaţi: Iorga şi Goldiş. Maniu, știind că 
Goldiş are simpatii pentru liberali, nu dă nici o directivă, nici un cuvânt de ordine, 
iar Sever Dan, devotatul lui lorga, determină pe ardeleni să voteze cu acesta. 
Goldiş cade cu 15 voturi. Supărarea lui Goldiş pentru această atitudine a lui Maniu, 
la care s-au mai dat și altele, au dus la ruptura de mai târziu din anul 1927. 

Iorga, în discursul său după alegerea ca preşedinte al Camerei, a subliniat că el 
va apăra drepturile Constituantei, că aceasta nu va putea fi dizolvată fără temei, 
discurs prin care vizează pe rege și pe Brătianu. În acelaşi discurs Iorga atacă pe 
Averescu, membru în guvern, fapt ce-l ca determina pe general să-și dea demisia, 
înlesnind pe urmă concedierea guvernului. 

Am arătat că miniștrii ardeleni îşi împart simpatiile când unora, când altora. 
Părerile lor sunt împărțite și în ceea ce priveşte colaborarea sau fuziunea cu partidele 
din Vechiul Regat. Goldiş şi Cicio Pop, care intrase în Consiliul de Administraţie a 
Băncii Româneşti, bancă liberală, primind un stoc de 200 de acţiuni şi având un ginere, 
pe maiorul Birtolon, şef de cabinet și fost adjutant al generalului Ar. Văitoianu, 
erau pentru liberali, alţii, pentru ţărănişti sau pentru Iorga, iar Goga, pentru Averescu. 
Maniu însă ținea deocamdată la independenţa Partidului Naţional Român, având de 
gând a trece cu organizarea acestuia şi în Vechiul Regat. De aceea, tendința Partidelor 
Liberal şi Averescan de a destrăma Partidul Naţional Român. 

La 31 ianuarie frații Goga pun la cale în ziarul lor „Renaşterea Română” o 
campanie în contra Consiliului Dirigent şi cer dizolvarea lui. Acţiunea aceasta a 
fost îndreptată în contra lui Maniu, căruia i se reproşează că s-a opus la fuziunea cu 
Averescu. La 16 februarie 1920 este convocat Clubul parlamentarilor ardeleni, care 
cu majoritate covârşitoare votează dizolvarea Consiliului Dirigent (s.a), compromis 
prin sistemul permiselor şi incorectitudinii unor membrii chiar a Consiliului, precum 
şi prin nepotismul ce a avut loc la desemnarea unor membrii, şefi de resort. În 
şedinţa care a avut loc în sala mare a Clubului de la Majestic, s-a produs un schimb 
foarte aprins de păreri între Aurel Vlad şi Petru Groza, care-l învinuia pe Vlad în 
chestiunea unor păduri. Vlad a fost atacat și pentru unele nereguli de la Resortul 

Finanţelor pe care îl conducea, dar în broşura pe care a publicat-o a dovedit 
netemeinicia acestor învinuiri””, puse la cale de Marele Cartier. Permisele nu se 
dădeau de Resortul Finanţelor, ci de cel al Alimentaţiei. Vlad a votat și el pentru 
dizolvarea Consiliului Dirigent. 

Ţin să amintesc un incident foarte regretabil, petrecut cu ocazia discursului lui 
Marghiloman. Brătianu îl atacase foarte violent pe acesta. 

Lucaci, Goga, Bocu, Tăslăuanu, pregăteau o manifestaţie ostilă contra lui 
Marghiloman. La un moment dat Lucaci îl întrerupse pe Marghiloman și melodramatic, 
cere să-l vadă pe Marghiloman exclamând „Aici e” „O! O!, trădătorule, trădătore”, 
la ceea ce Marghiloman replică tăios şi neașteptat: „Tu, care ai traficat cu vagoanele 
de porumb în timpul neutralității?” Era un moment penibil să asiști la aceste invective 
între bărbaţi care au jucat un mare rol în luptele noastre naționale și politice”. 

În schimb, am asistat la momente înălțătoare, la discursul-program al lui Vaida, 
la marele discurs al lui Brătianu, la discursul lui Marghiloman, o superbă pledoarie 
pro-domo şi la strălucita proclamare legală a Uniunii româneşti. A fost o zi mare. 
Mesajele citite de Șt. C. Pop, Nestor şi Inculeţ au provocat un entuziasm de nedescris. 

La 21 noiembrie 1919 am asistat la înmormântarea lui Vlahuţă, la care Vaida a 
vorbit pentru ardeleni. 


Demisia lui Averescu 


Averescu susține că în 1919, când s-a format cabinetul Vaida, a fost invitat să 
dea sprijin guvernului, fapt pe care îl confirmă azi și prietenul meu Sever Dan, 
invitare care s-a făcut în vederea unei fuziuni între partidul lui Averescu cu Partidul 
Naţional Român. Averescu pretinde că el nu a pus nici o condiţie, nici în ce priveşte 
şefia, nici în ce privește repartiția ministerelor sau a mandatelor parlamentare, 
totuşi, fuziunea a fost amânată la calendele greceşti. 

Din cauza acestei inconsecvenţe şi nepotrivire între vorbe şi fapte a fost nevoit 
să-şi dea demisia din guvern. Se mai adaugă şi faptul că președintele Camerei, Nicolae 
Iorga, a avut imprudenţa să-l atace în plină şedinţă a Camerei, el, Averescu, fiind 
membru al guvernului. La trei zile după atacul lui Iorga și-a dat Averescu demisia 
Şi în aceeași zi s-a prezentat în audienţă la regină. 


2 Anexa: Broşura lui Vlad. Caricatura lui Petru Groza — n. V. M. 

2l Definitorie pentru situaţia de după război apare şi caracterizarea făcută de presa locală a vremii. 
„Adevărul e că — preciza presa — Partidul Naţional adevărat, căruia aparțineau toți românii, a 
încetat de a mai fi deodată cu încetarea stăpânirii ungurești. Azi Partidul Naţional e un partid 
burghez ca oricare altul, care pentru interese de partid, pentru acapararea puterii, e tot aşa de 
puțin scrupulos şi de moral în alegerea mijloacelor de luptă, ca oricare alt partid. De aceea, e un 
abuz de a se gira de singurul reprezentant al Ardealului. Aceasta a încetat deodată cu Unirea 
(s.n.); „Gazeta Bistriţii”, anul II, nr. 18, sâmbătă, 2 decembrie 1922, p. 1. 

În locul lui Averescu este numit la 27 decembrie 1919 la Interne, Nicolae 
Lupu, socialist „sui generis”, numire care are ca urmare încetarea grevei muncitorilor 
de la tramvaie şi de la Imprimeria Statului; în locul lui Goga, care pleacă şi el din 
guvern o dată cu Averescu, este numit profesorul universitar Boreca, țărănist, iar la 
Agricultură este numit Mihalache. 


Căderea guvernului Vaida 


Tot timpul cât a durat acest parlament a fost subminat de intrigile celor, ce căutau 
să îi scoată pe ardeleni din circulaţie, împiedicând lucrările Camerei. 

După demisia lui Averescu” şi audiența acestuia la regină, soarta guvernului 
Vaida era hotărâtă. Deja la 3 februarie Averescu comunică prietenilor săi că, se 
crede în ajun de a lua puterea, iar regina comunică la 16 februarie, că nu se așteaptă 
decât întoarcerea lui Vaida pentru a schimba guvernul. Evenimentele iau însă un 
curs neaşteptat. Guvernul este împiedicat să depună două proiecte de legi: legea 
chiriilor, a lui Lupu, pe care regele o califică drept o lege bolşevică şi legea Reformei 
Agrare a lui Mihalache, pe care tot regele o consideră ca fiind o lege de luptă de 
clasă. Lupu şi Mihalache insistă să fie primiţi de rege pentru a-i cere semnătura. 
Regele refuză să-i primească. În această situaţie s-a hotărât o lovitură de stat 
parlamentară, pentru a-l forța pe rege şi pentru a lichida această situație de ordin 
constituțional. Era evident un şah dat regelui. 

Blocul Partidelor din Federație îşi însuşește aceste proiecte şi le depune din 
inițiativă parlamentară şi la Cameră şi la Senat. Urmare: în aceeaşi zi regele cheamă 
pe Averescu pentru a-l însărcina cu formarea guvernului. A doua zi, la 13 martie 
1920 (s. a.), Ştefan C. Pop prezintă regelui demisia guvernului Vaida. 

Din noul guvern al lui Averescu fac parte Argetoianu, Trancu-lași, Duiliu 
Zamfirescu, gen. Văleanu, Cudalbu, Goga, Tăslăuanu, Mocioni, Inculeţ (liberal 
camuflat), Negulescu, gen. Răşcanu. 

În momentul prezentării noului guvern în faţa parlamentului, liberalii, 
conservatorii, Cuza, Z. Codreanu, aplaudă. lorga lasă câtva timp scaunul prezidenţial 
gol după intrarea miniştrilor, apare apoi, îmbrăcat în blană. Liberalii protestează cu 
strigăte pentru această necuviinţă, iar Blocul, cu Maniu în frunte, îi face ovaţii. 

Astfel se termină acest guvern şi acest prim parlament numit Constituantă (s.a.). 

Factorul constituţional — regele păpușă — n-a respectat principiile fundamentale, 
ce au dus la alcătuirea noului stat român, în baza actului Unirii. După lovitura dată 
prin însărcinarea guvernului Văitoianu, aceasta este o nouă lovitură. Vor urma şi 
altele. 


22 Anexă: Caricatura lui Averescu — n. V. M. 

Liberalii pretind că guvernul Vaida a căzut în urma curentului de bolşevizare, 
care începuse să se manifeste prin tolerarea de a se plimba pe străzile capitalei steagul 
roşu şi de a se ţine discursuri anarhiste printre lucrătorii de la diferite stabilimente 
ale statului. Pentru a se pune capăt acestui curent periculos, a fost chemat generalul 
Averescu (vezi şi discursul lui Averescu la Cluj, 1931, 25 oct., ziarul „Îndreptarea”). 

lată cum s-a înscenat demiterea guvernului: Brătianu a deschis şedinţa Camerei 
cu o declaraţie în numele ordinei (s.a.). Guvernul citeşte decretul de dizolvare. 
Camera aplaudă şi cântă „Deşteaptă-te, române”, Iorga strigă: „sinistră farsă”, iar 
Goga, bătând în pupitru: „Asta am vrut-o”. Averescu a venit la putere adus de Brătianu. 

Lloyd George, la care se afla Vaida, când a primit telegrama de demitere, nu 
putea înțelege această procedură. Iorga o califică crimă de stat (s.a.) 

La începutul lui martie 1920 prefectul Tripon pleacă din Bistriţa. Locul de 
prefect devine liber. La recomandarea mea este numit Dr. Vasile Pahone, care îmi 
scrie la data de 14 martie o scrisoare pe adresa Bucureşti, „deputat dietal”, în care 
îmi mulţumeşte „pentru acest sprijin de cu drag dat mie şi cauzei mele”. Bietul 
Pahone nu s-a bucurat mult de această numire mult râvnită”. Guvernul Vaida era 
căzut la data acestei scrisori. 

Cât de dezorganizată era poșta română după atâta vreme de la Unire o arată 
mărcile poștale, care poartă încă chipul regelui Carol I şi eticheta ungurească de 
„Ajâulott, Besztercze”, cu toate că exista şi cenzura. 

Făcând o dare de seamă la Bistriţa despre cele petrecute în parlamentul ţării, 
ziarul „Patria” scrie: „Dr. Victor Moldovan, tânărul şi însuflețitul deputat al Bistriţei 
românești, înaintea unui public numeros de alegători şi-a ținut darea de seamă a 
lucrărilor primului parlament al României Mari. A vorbit cam două ceasuri frumos, 
pe înţelesul tuturor, făcându-ne o icoană vie a parlamentului, şedinţelor şi înaltelor 
clipe trăite. După cum vedem, tânărul deputat dezvoltă o frumoasă şi rodnică 
activitate în acest judeţ și va inaugura o epocă de muncă adevărată, interesându-se 
de toate chestiile vitale și economice, nu numai a alegătorilor săi, ci luând parte la toate 
mişcările, fie a plugarilor, meseriașilor, dând sprijin şi sfat acolo unde se cere”. 


Prinţul Carol 


In ziua de 4 ianuarie 1920, Iorga şi Vaida au venit la Bistriţa, pentru a-l vizita 
pe prinţul Carol, care se găsea exilat aici în garnizoană. Cu această ocazie au asistat 
şi la o slujbă în bisericuţa ortodoxă, o biată căsulie. 


23 Anexă: Scrisoarea lui Pahone — n. V. M. 
24 Prefect în două mandate extrem de scurte: 8 martie-14 aprilie 1920; 27 martie-6 iunie 1927; apud 
Ioan Sigmirean, Adrian Onofreiu, Istoria județului Bistrița-Năsăud... Anexa nr. 1. Poziţiile 2, 6, p. 396. 

Se ştie că prințul dezertase de pe front în plin război pentru a se căsători cu Zizi 
Lambrino. El spunea: „Știu bine că, în 20 de ani România, ca toate celelalte ţări, va 
fi republică, de ce să fiu împiedicat atunci să trăiesc cum vreau?” 

L-am auzit eu însumi cu ocazia unei defilări exprimându-și părerea că, viitorul 
va fi al socialiștilor. 

În cercurile Palatului era părerea că influenţa femeilor asupra prinţului constituie 
un caz patologic. 

La 1 august 1919 prinţul îşi dă demisia din calitatea de Principe moștenitor al 
Coroanei României, ca la data de 26 ianuarie 1920 să-şi reia titlul de Principe 
Regal şi să-şi arboreze steagul pe locuința din Bistriţa. 

Încă la data de 13 noiembrie 1919 se instalează Regimentul Vânători de Munte 
în noua garnizoană Bistriţa. Comandantul, It-colonelul, prințul Carol invită intelectualii 
Bistriţei la serviciul religios, ce se va oficia în Piaţa Mare. Am fost invitat și eu în 
calitate de deputat ca să asist la această serbare”. 

Prinţul Carol nu s-a ferit în Bistriţa de societate. A luat parte la concerte, petreceri, 
sport, la serbări şi la sărbători. Boboteaza a fost sărbătorită cu toată solemnitatea de 
către protopopul Dr. Pletosu în faţa prinţului Carol şi a unei companii de onoare. 
Dar n-au lipsit nici chefurile. După un astfel de chef a dat o serenadă primarul sas 
Sanchen, iar la un bal mascat a dispărut într-un moment dat cu o frumoasă doamnă, 
fiica unui cetăţean sas. 


Guvernul Averescu 


Am arătat că Brătianu, care era de fapt stăpânul politic, precum fusese tatăl său, 
Ion Brătianu, zeci de ani de-a rândul, nu era bucuros să părăsească puterea. În 
Vechea Românie situaţia era uşoară. Avea un singur adversar, Partidul Conservator, 
care acum era în agonie. Cu unirea noilor provincii, echilibrul de forță se schimbă, 
după cum am văzut la primele alegeri. Conservatorii au luat numai 13 locuri. 
Liberalii, 102 locuri, față de 230 locuri ale Partidului Naţional Român, cu toate că 
guvernul era al lor, camuflat de generalul Văitoianu. 

Pentru a se menţine și pe mai departe la putere Brătianu trebuia să-i supună pe 
ardeleni la cheremul său, cum reușise cu basarabenii lui Inculeţ şi cu bucovinenii 
lui Nistor, sau să-i scoată din circulaţie, discreditându-i. Cum n-a reuşit să şi-i 
supună, ardelenii fixându-şi un program constituțional, curat democratic, prin actul 
Unirii, Brătianu a recurs la spargerea solidarității ardelene. 

Principiul divide et impera nu s-a dezminţit nici de astă dată. Cu concursul regelui, 
mai bine zis al reginei, guvernul Vaida a fost răsturnat, primul parlament dizolvat. 


?5 Anexă: Invitaţia semnată de prinţul Carol — n. V. M. 

Urmează la rând Averescu. Brătianu, dându-și seama că ţara nu-l vrea, îl aduce 
pe Averescu la putere, cu dublul scop, ca locţiitor până ce îi va putea veni rândul, 
dar şi pentru a-l scoate şi pe acesta din circulaţie, fiind un concurent serios din 
cauza popularității de care se bucura în acel moment”. Soldaţii-ţărani îi făceau lui 
Averescu o imensă propagandă, după ce ieşiseră din tranşee. Am văzut eu însumi 
pe străzile capitalei manifestaţiunile de simpatie pentru general. 

Averescu îşi câștigase în război o mare fală. Se dovedise a fi un mare conducător 
militar. Iorga în Războiul nostru în note zilnice îl compară cu marii generali Möltke 
şi Joffre şi, arată cum l-a văzut la Cartierul General „un călugăr în uniformă. Aveai 
siguranță că de aici, de la neîntrerupta cugetare din acest cap de ascet, pleacă toată 
mişcarea ce se desfășoară peste munți şi văi, şi că ea-şi va atinge ținta. La simpla 
lui înfăţişare tăcută și răspândind tăcere, dar cerând imperios cugetarea și acțiunea, 
aceeași atmosferă umple larg sufletele tuturora. Din acel moment se impusese pentru 
noi dogma succesului”. 

Popularitatea acestui om trebuia distrusă şi, deodată cu ea, partidul pe care-l 
înjghebase generalul. 

Trebuia însă continuată şi manevra împotriva Partidului Naţional Român. 
Uneltirile şi intrigile puse la cale până acum nu slăbise prea mult solidaritatea 
ardeleană. Rolul important îi revine lui Octavian Goga, care mai pornise pe vremuri, 
sub stăpânire străină, cunoscuta campanie tribunistă de „primenire” a aşa numiţilor 
tineri oțeliți împotriva bătrânilor senili și nulităților mocnite (s.a.) din Comitetul 
Executiv al Partidului Naţional Român. 

De astă dată solidaritatea ardelenilor este pusă la grea încercare. 


Sciziunea Goga 


Goga provoacă prima mare sciziune a Partidului Naţional Român. 

La 31 martie 1920, Goga face un apel către poporul român din Transilvania, 
Banat, Crişana, Sălaj şi Maramureș, ca să se înşiruie sub flamura adevăratei uniri 
(s.a.), care este Liga Poporului și care, în urma acestei uniri cu fraţii ardeleni, își 
întinde organizaţia lui pe toată suprafața pământului românesc, sub numirea de 
Partidul Poporului”. 

Acest apel este semnat de 34 de parlamentari în frunte cu Octavian Goga, Petru 
Groza, Dr. loan Suciu, Mocioni, Tăslăuan, precum şi de fostul nostru deputat al 
circumscripției Năsăud, Iulian Marțian. 


”% Anexa: Caricatura lui Averescu. Articolul lui Iorga despre Averescu —n. V. M. 
27 Anexa: Apelul lui Goga — n. V. M. 

Toţi aceştia trec în partidul generalului Averescu și cu ei deodată, trec şi Teodor 
Mihali, Amos Frâncu, Aurel Vlad, Elie Dăianu, protopopul Clujului, traducătorul 
lui Supplex Libellus Valachorum şi trece Vasile Lucaciu, eroul nostru naţional. 

Toţi aceștia părăsesc partidul, nemulţumiţi de atitudinea șovăitoare a lui Iuliu 
Maniu (!?). 


Reacţiunea Partidului Naţional Român 


La 2 aprilie 1920, Partidul Naţional Român dă un manifest către Națiunea 
Română, în care arată că guvernul Vaida a căzut în mod neconstituțional, împotriva 
voinței exprimată de națiune, după ce a desfăşurat într-un timp aşa de scurt de abia 
4 luni, o activitate rodnică pentru democratizarea țării. 

Manifestul este ţinut într-un ton foarte cuviincios. Comitetul Executiv nu-şi 
varsă amarul şi necazul pentru faptul că guvernul său a fost demis, ci mai vede „în 
Coroana Română și Dinastia Română un simbol al unității naţionale şi o pavăză a 
tuturor aspirațiilor populare” şi termină manifestul cu „Trăiască Majestatea Sa 
Regele Ferdinand și Dinastia Română”. 

Acest manifest este semnat de Comitetul Executiv al Partidului Naţional Român 
în frunte cu Iuliu Maniu, ca preşedinte, Vaida, Goldiş, Șt. C. Pop, Agârbiceanu, 
Branișce, Haţiegan, Mih. Popovici, Onișor, Sever Dan, Ghiţă Crişan, Brediceanu, 
Bocu, Boilă, Niţescu, etc. 

În același apel se convoacă congresul Partidului Naţional Român la Alba-lulia 
(s.a.) pentru ziua de 24 aprilie 1920%. 

În vederea acestui congres am convocat şi noi, foştii parlamentari ai județului, 
şi anume, foştii senatori, protopop loan Pop și loan Pecurariu, şi foştii deputaţi 
Oanea şi cu mine, o mare adunare grănițierească (s.a.) la Năsăud, în grădina liceului 
pentru 13 aprilie (a treia zi de Paşti) pentru a desemna delegații pentru congres şi 
„pentru a discuta situaţia politică şi apărarea intereselor ținutului nostru”. 

Congresul declară că: „actualul guvern părăsind calea constituțională, a părăsit 
democraţia, introducând la timp inoportun lupta între frați. Aprobă activitatea de 
guvernământ a cabinetului Vaida şi a Comitetului Executiv, precum și a parlamentarilor, 
luând îndeosebi act cu însuflețire de înarticularea în lege a Unirii tuturor provinciilor 
românești în statul naţional unitar românesc”. 

Declară în sfârșit că „îşi susține nealterată (s.a.) organizaţia sa de partid, având 
să o extindă asupra întregului teritoriu al României întregite, fără de a fuziona 
(s.a.) cu nici unul din partidele ţării şi să intre în colaborare (s.a.) cu astfel de 


?8 Anexă: Manifestul Partidului Naţional: Convocarea la Alba-Iulia. Broşură — n. V. M. 

partide democratice, ale căror principii politice sunt în congruenţă cu programul 
Partidului Naţional Român. Deci punctul de vedere al lui Maniu a triumfat. 


Protestul lui Iorga 


Cu totul altfel a reacționat Nicolae Iorga faţă de actul neconstituţional al regelui. 
În „Neamul Românesc pentru popor” din 22 martie 1920, sub titlul „Dizolvarea”, 
Iorga scrie: „D-l. general Averescu, lup în piele de oaie, a izgonit, cu decret smuls 
de la Măria Sa, Sfatul Țării, cea dintâi Adunare aleasă de ţărani. Această Adunare 
nu poate să fie dizolvată, trimițându-se acasă, ca o turmă de oi râioase, pentru că 
nimeni (s.a) nu are dreptul să strice o Constituantă. Generalul a venit la putere fără 
voia Adunării, răzbătând de-a buşile prin porţile de din dos, deschise cu mâini 
subţiri de cucoane (aluzie la regină). Noi ne îndreptăm ţării și cerem să răzbune 


(s.a.) dreptatea noastră”. 


Campania electorală 


Prin decret regal se fixează ziua alegerii şi anume, ziua de 3 iunie pentru 
Adunarea Deputaţilor și ziua de 6 iunie, pentru Senat. 

În vederea alegerilor, partidele au pornit la o propagandă intensă. 

Generalul Averescu a răspândit în toată ţara un mare afiş reprezentând chipul 
său în uniformă, cu deviza muncă, cinste, legalitate (s.a.) deviză ce a fost dezmințită 
în timpul guvernării. Chipul său era încadrat de figuri simbolice: un soldat cu 
drapel, o femeie cu o tăbliță pe genunchi pe care era scris „istorie”, o ţărancă cu un 
băieţaş, un țăran cu căciula în mână. Deasupra era scris: votaţi candidații Partidului 
Poporului; jos: „Dacă voiţi să aveţi linişte şi belșug în ţară, dacă voiţi ieftinirea 
traiului (s.a) şi înflorirea ţării, votaţi candidaţii Partidului Poporului, ca generalul 
Averescu, salvatorul țării, să poată da cetăţenilor de la orașe şi de la ţară ceea ce 
nădăjduiesc. 

Tot cu chipul său, Averescu împarte şi o broșură, intitulată Generalul Averescu 
şi împroprietărirea țăranilor. În această broșură Averescu arată că nu i-a uitat pe 
cei mulți, care îşi duc greu zilele, amestecând brazdele pământului cu lacrimile şi 
sudoarea lor, că nu i-a uitat pe luptătorii pentru întregirea neamului, cărora, sub 
chezășia cuvântului regal le-a făgăduit, după terminarea războiului, pământul 
pentru care au luptat şi pentru care şi-au vărsat sângele. Averescu promite fiecărui 
muncitor de pământ, ca proprietate de veci, zece pogoane, loc pentru vatra casei, 
izlaz pentru vite, material pentru a-şi croi gospodăria, iar plata, în 20 de ani, fără 
dobândă. 


? Anexă: „Neamul Românesc pentru popor” din 22 MI. 1920 — n. V. M. 

În Ardeal (s.a.) împarte o broșură specială intitulată Înfrățirea Țărănimii noastre, 
prin care îndeamnă pe țăranii ardeleni să întindă o mână de ajutor fraților țărani din 
România Veche, căci multe sunt astăzi neajunsurile. Guvernul trecut a fost nepriceput 
şi era pe cale dă ducă țara la prăpastie. Arată apoi programul: 

Va da pământ sătenilor, va aduce legi drepte pentru muncitori ca să ajungă la 
un trai omenesc, ca stăpânii şi societăţile să nu le stoarcă munca; fiecare să trăiască 
după munca lui și nu din sudoarea altuia şi că, va pune în locul coroanei, banul 
românesc, etc, etc. și va ieftini traiul (s.a.). 

Dar îl ajută pe Averescu în propaganda sa şi deputații ardeleni, trecuţi la el, așa 
de pildă, cunoscutul nostru profesor şi fost director timp de 42 de ani, Vasile Gr. 
Borgovan (s.a.), fost senator al cercului Beclean (s.a.). Acesta, adresându-se către 
alegătorii din circumscripţia Gherlei cu „rugarea să binevoiască a-i da votul” arată 
că a fost nevoit să părăsească Partidul Naţional Român , fiindcă parlamentul trecut 
nu a lucrat mai nimic de Doamne ajută, că unii din miniştrii, cu neamurile, cu prietenii 
şi cu lingăii lor, îşi vedeau de permise de contrabandă de coroane, de îmbogăţire, 
cu precupețirea alimentelor aprovizionate, că guvernul, slăbit prin plecarea d-lui. 
Dr. Vaida la Paris, neputincios, fără ca şeful partidului — Maniu — să puie și d-sa. 
umărul la loc, n-a putut să isprăvească aproape nimic din ceea ce și-a fost pus de 
gând, nici legea cea mare, Constituţia, nici legea împărțirii pământului și că, nici el 
personal (s.a.) n-a putut trimite la vreme, nici foto-gen”™, nici bucate, pentru că nu-i 
ascultau pe miniştrii dregătorii supușilor şi că, degeaba avea permise, că vagoane 
nu s-au dat, oricât a umblat*!. Borgovan arată în sfârșit că regele a fost nevoit să 


30 Formă alterată pentru fotoghin=petrol. 

31 În afacerea cu petrol a fost menţionat și numele lui Victor Moldovan. Acesta era acuzat că, alături 
de deputatul Laurenţiu Oanea, cu ajutorul finanțatorului Alexandru Mihuţ din Bistriţa, a adus aici, 
în 1 martie 1920, 2 cisterne cu petrol vândut cu preţul de 5 coroane/litrul, iar în 3 iunie 1920, 5 
cisterne cu petrol şi 2 cu motorină, vândute cu acelaşi preț. Adresa Prefecturii către Parchetul 
Tribunalului Bistrița preciza că „pedepsirea lor este necesară şi în interesul ordinii publice, fiindcă 
în multe sate nu s-a dat din acest petrol, decât acelora care au votat cu candidaţii Partidului 
Naţional, pe când un negustor cu brevet nu ar face aceste deosebiri”; A.N.B-N., fond Prefectura... 
prefect, d. 35/1920, f. 3. De la Parchet s-a primit răspunsul de sistare a urmăririi penale, prin 
documentul din 23 ianuarie 1920 — „Act de neurmărire”, în care se preciza că „deputatul Dr. Victor 
Moldovan și Alexandru Mihuţ au fost bănuiţi cum că, fără autorizaţie competentă şi, fără să posede 
brevetul recerut şi, cu intențiune de speculă, au furnizat şi distribuit 2 cisterne de petrol în județul 
Bistriţa-Năsăud cu datul de 8 februarie şi tot acum, numiții, împreună cu Dr. Laurenţiu Oanea, 
deputat, au furnizat şi distribuit 7 cisterne petrol şi motorină, pe timpul când acest petrol şi 
motorina nu formau obiectul comerțului liber”. În urma cercetărilor, s-a stabilit că datorită lipsei 
acestui combustibil, deputatul Victor Moldovan a fost „provocat” din partea Prefecturii ca, 
împreună cu senatorul Oanea să intervină pentru procurarea de petrol pentru necesităţile urgente ale 
judeţului. Pentru derularea afacerii a fost desemnat Alexandru Mihuţ, din partea Comisiunii de 
Aprovizionare judeţene. Concluzia cercetării Parchetului arăta că „intențiunea inculpaţilor nu a fost 
specula neiertată, d-l. deputat Victor Moldovan a purces sub presiunea intervenţiei prefectului, 
intenționând numai bunul comun al judeţului” şi de aceea „fapta inculpaţilor nu conţine elementele 
constitutive a $ 1 din Legea art. IX/1916, iar cercetarea criminală a trebuit sistată, în virtutea § 101 

demită guvernul, fiindcă a dus la dietă (s.a.) două legi, care puteau să răzvrătească 
țara. Generalul Averescu va înfăptui toate nădejdile noastre. 

Apelul îl termină profesorul Borgovan cu urările: Să trăiască România Mare cât 
soarele ceresc, Majestatea Sa Regele, Regina, mama (s.a.) ţării şi Averescu, tatăl 
(s.a.) poporului. 

Partidul Naţional Român face și el un apel către „Români”, apel pe care-l 
semnează, în afară de Maniu și reprezentanţii partidelor Ţărănesc Basarabean, al 
Unirii din Bucovina, precum și partidele Federaţiei Democraţiei Naţionale, și anume, 
Partidul Naționalist Democrat (Iorga), Partidul Ţărănesc (Mihalache) și Partidul 
Independenţilor (Lupu), referindu-se toţi aceștia la principiile programului citit în 
numele blocului fostei majorități parlamentare de către Vaida în Cameră”. 

Acest apel este ținut într-un ton foarte aspru și arată că ţara se găseşte sub 
absolutism și tiranie. 

Apelul cheamă ţăranii (s.a.), cărora li se drămăluieşte”” pământul sfințit cu 
sânge, muncitorii, cărora în loc de reforme sociale li se înfățișează ţevile mitralierelor, 
libertatea deplină a neamului întreg. 

Totodată își tălmăcește și Partidul Naţional Român programul pe înţelesul tuturor, 
subliniind că va căuta să cuprindă în sânul său pe toţi fiii ţării, năruind vechile 
hotare, ce despărțeau frate de frate. 

Alcătuirea țării să fie întocmită astfel, ca drepturile poporului să nu poată fi 
ştirbite de nimeni (s.a.). 

Dreptul de vot să nu poată fi luat nimănui, făgăduielile ce s-au făcut țăranilor în 
ce priveşte împroprietărirea să nu fie deşarte, muncitorii din fabrică să fie ocrotiți. 
Capitalul şi munca să nu se duşmănească şi să se înşele, schimbarea banilor străini 
de azi să se facă fără de păgubirea unora, spre folosul celorlalți, etc. etc. 


Alegerile la Bistriţa 


Biroul Electoral Central din judeţul Bistriţa-Năsăud, sub preşedinţia subprefectului 
Dr. Leon Scridon și a membrilor Leon Mihăiese, prim-notar județean, referent Dr. 


pct. 1 din Procedura Penală”, Ibidem, f. 6-7. De altfel, presa locală consemna faptul că din 
însărcinarea Comisiei județene pentru cumpărare, prefectul Alexandru Popescu, alături de Dr. 
Victor Moldovan urmau să se deplaseze la București, pentru „a câştiga pentru comisiune, respectiv 
Federală, de la Casa Centrală a Cooperativelor şi de la Comisiunea Superioară de Cumpărare 
fondurile necesare pentru cumpărarea cerealelor şi asmenarea cerealelor pentru județ”; „Gazeta 
Bistriţii”, anul I, nr. 24, 5 noiembrie 1921, p. 1. Aceeaşi publicaţie anunța că Federala Societăților 
Cooperative din Bistriţa „este însărcinată — ca organ executiv al Comisiunii județene de 
Aprovizionare — cu aprovizionarea întregului judeţ cu cereale”; Ibidem, p. 2. 

3 Anexă: Manifestul lui Borgovan; Manifestul semnat de Maniu, Iorga, Lupu —n. V.M. 

33 A preţui; în sensul de a măsura pentru a fi împărțit. 

Dionisie Login, Pavel Beşuan, Dumitru Budușan, loan Dologa, Dr. Gustav Kisch, 
Dr. Gustav Kelp, Dr. Georg Keintzel şi Dr. loan Lazăr, fixează circumscripțiile 
electorale, birourile şi secţiile de votare. Circumscripţiile au fost reduse pentru 
Cameră la trei, anume: 1. Bistriţa Română; 2. Bistriţa Săsească; 3. Năsăud, iar 
pentru Senat, la o singură circumscripție, Bistriţa. Circumscripţia săsească a fost 
prost alcătuită, adăugându-se la ea comune ca (sic!) Cuşma, cu 700 de români şi 
numai 80 de saşi, cu Şomfalăul““, care nu avea nici un singur sas, cu Herina, care 
avea majoritatea români, etc. 

Înainte de a trece la campania electorală ţin să amintesc un eveniment foarte 
regretabil, ce s-a petrecut la Bistriţa în ziua de 23 mai, în timpul depunerii 
candidaturilor: un grup de țărani bistrițeni a pătruns în biroul subprefectului Dr. 
Leon Scridon, care era şi preşedintele Biroului Electoral Central, alungându-l din 
acest birou. Actul acesta temerar l-au săvârșit țăranii bistrițeni, în urma faptului că 
subprefectul fiind deţinut și transportat la Penitenciarul din Cluj, în urma unor 
denunţuri, de către procurorul general, Dr. Liviu Ghilezan, a fost eliberat printr-o 
telegramă a generalului Averescu, procedura penală stinsă și el repus în funcţia sa. 
Ghilezan, marele purificator (1?) a ţinut să-și facă reclamă, dând cazului acesta o 
publicitate senzaţională în toate gazetele ungurești”. 

Acest incident a fost deosebit de regretabil, fiindcă D-rul. Leon Scridon, bun 
român, cu toate că era funcționar superior sub regim străin, şi-a câștigat merite ca 
un luptător şi apărător al intereselor românești, culturale, sociale, bisericești, un 
bun administrator şi un bun grănicer. A fost regretabil acest incident și în ce 
priveşte grupul de țărani, ademeniţi la această faptă nesocotită prin senzaționalele 
ştiri colportate de acest procuror reclamagiu. Țăranii la rândul lor au fost arestați, 
daţi în judecata Tribunalului Militar din Cluj. Solicitat de către ei și familiile lor să-i 
apăr, au fost în sfârşit achitaţi și puşi în libertate. 


APEL 
Către toți grănițerii năsăudeni! 


Fraților! 


În vederea Congresului Naţional al Partidului Naţional Român din 
Transilvania, Banat, etc., convocat la Alba-lulia pe ziua de sâmbătă, la 24 
aprilie 1920, subsemnaţii avem onoarea a Vă ruga, pe toţi frații români, din 
toate comunele foste grănițereşti, să luați parte la Adunarea mare 


%4 Azi Corvinești, în județul Bistriţa-Năsăud. 
35 Anexa: Gazetele ungurești şi românești despre cazul Scridon — n. V. M. 

grăniţerească, care va avea loc în Năsăud, în grădina liceului (gimnaziului), 
marţi, la 13 aprilie 1920, (a treia zi de Paşti) la orele 2 după amiază. 

Vom discuta situaţia politică şi apărarea intereselor ținutului nostru. 
Vom hotărî modalităţile de aprovizionare ale comunelor şi vom face 
alegerile pentru marele Congres Naţional. 

Să ne adunăm întreg poporul, cu mic, cu mare, la această adunare, 
unde se vor lua hotărâri de mare însemnătate. Nici un român de bine să nu 
lipsească de la această adunare grănițerescă, unde ne vom spune cuvântul 
nostru întru apărarea a tot ce este sfânt și prețuit de noi în acest ținut, lăsat 
nouă ca moştenire cu toate bunătățile lui de falnicii grăniţeri, de vrednicii 
noștri părinți şi strămoşi. 

Cele, ce vom discuta şi hotărî acolo, vor fi chemate să uşureze pentru 
fiecare cap de familie împrejurările grele ale traiului de azi, deci nimeni să 
nu lipsească. 


Năsăud, la 31 martie 1920. 
Protopop, loan Pop, fost senator; 
Ioan Pecurariu, fost senator; 
Dr. Laurenţiu Oanea, fost deputat; 
Dr. Victor Moldovan, fost deputat. 


Sciziunea la Bistriţa 


Sciziunea provocată de Goga a avut repercursiuni şi în judeţul nostru. Cel 
dintâi, care a trecut la Averescu a fost Marțian, a urmat Dr. Leon Scridon sen. 

Noul prefect — averescan — Popescu”, care era de altfel un om civilizat, luând 
de la început contact şi cu mine, ca deputat de opoziţie, în vederea unei colaborări 
în interesul judeţului, a căutat să-și organizeze partidul. 

În ziua de 13 mai 1920, deci chiar înainte de alegeri, s-a constituit la Bistriţa 
Partidul poporului (s.n.). Adunarea de constituire a fost prezidată de prefect. După 
cuvântarea lui Dr. Dionisie Login şi a învățătorului Bogdan, care era turmentat, a 
fost numit Login ca preşedinte iar vigilul pădurar Radu, ca secretar. Țăranii, vreo 
treizeci la număr, văzând de ce este vorba, au părăsit sala prefecturii în mod 
demonstrativ. 

Această constituire a fost persiflată într-o poezioară făcută de un ţăran 
bistriţean. lată poezioara: 


% Virgil Al. I. Popescu, prefect în perioada 24 ianuarie 1921-15 februarie 1922; apud. loan Sigmirean, 
Adrian Onofreiu, Istoria județului Bistriţa-Năsăud...anexa nr. 1, poziţia nr. 4, p. 396. A fost instalat 
în funcţie la 2 februarie 1921; „Gazeta Bistriţei”, anul I; nr. 6, sâmbătă, 12 februarie 1921, p. 2. 

„Dr. Login cel sfătos 
Advocatul scurt şi gros 
Care scuipă tot pe jos 
Numai una s-a gândit 
Şi pe loc a făurit 

Un partid nou politic 
Ca să poată fi un pic 
Deputat în parlament 
Şi gogist impertinent. 


Nădragii i-a tras în sus 
Şi, pe lucru apoi s-a pus 
Cât gunoi în Bistrița 
Tot l-a tras în partea sa. 
Poate să fie fălos 

Cu un ştab aşa frumos. 


Buduşan cel zăbălos 
Îngâmfat şi mincinos 
Apoi Radu păduraru 
Gură spartă şi tâlharu 
Care pentru un blid de linte 
Şi pe muma sa o vinde. 
Bogdănuţi cel beutor 

Îi trebuie de scriitor 

Ca să laude în foi 
Partidul cel din gunoi. 
Coadă de topor a fost 
Şi Beşuan cel prost 
Apoi badea Sângeorzan 
Beşinosul de hruban 

Şi vreo câţiva prăpădiți 
Pentru sfadă pregătiți. 


Comandant ascuns a fost 
Subprefectul vechi al nost 
Care pentru ___ 

A căzut în pușcărie 

Dar Goga l-a iertat 

Ca să-i fie rob plecat... 
De-ar ști ce-l aşteaptă iar 
N-ar ieşi din casă iar 


Apoi, domnule avocat 
N-ai văzut că te-am blamat? 
Nime nu te-a ascultat 

Din cei care i-ai chemat 
Tu vorbeai şi ei râdeau 
Că, cu toții te ştiau 

Că eşti un spurcat renegat 
Sub poale săsești băgat 
Numai Frieda te-a învăţat 
De partidul l-ai lăsat 

Şi-n gunoaie te-ai băgat. 
Tatăl tău ca om cinstit 
De-ar ști că tu ai fugit 

La Goga de instrument 
S-ar întoarce în mormânt. 
Să nu crezi că ai scăpat 
Ca să nu fii blestemat 

De toţi oamenii de bine 
Care scuip acum pe tine. 


Cei amintiţi în această poezioară sunt foarte bine caracterizați. Login era un om 
mic, când se plimba cu soţia lui, cu Frieda, care era o femeie colosală, mare şi grasă, 
abia îi ajungea la umăr, cu toate că-şi punea pe cap pălăria înaltă „Hochzilinder”. 
Cu soţia se încurcase pe când lua masa la restaurantul acesteia. Aşa cum arată 
poezioara, era tare sfătos, avea obiceiul să scuipe şi să-şi tragă mereu în sus 
pantalonii. Avea un birou slab, dar vorbea grav, sfătos, închipuit. 

Buduşan, crâșmar şi negustor, a fost ucis de către fiul său medic cu un glonţ de 
revolver tras prin uşa închisă, în urma unor certuri în familie. Beșuan regretând 
pasul, a intrat în şirul bărbaţilor mei de încredere ca delegat la o secţie de votare. 


Campania electorală 


Generalul Averescu a înţeles să pornească o campanie violentă „à la manière 
forte”. In vederea acestor alegeri anunțând Biroului de Informaţii al Divizei 16 data 
zilelor în care voi ţine adunări în comunele circumscripției mele, am primit de la 

acest birou un răspuns potrivnic libertăţilor democratice“, care însă nu m-a putut 
împiedica să nu ţin întrunirile. Şi în acest turneu am fost primit cu același 
entuziasm, ca în alegerile trecute. În comuna Galaţi o mare poartă de triumf purta 
inscripția: „Trăiască candidatul nostru Victor Moldovan”. Mă aştepta întreg 
poporul şi tineretul cu flori şi cântece. Ziarul „Glasul Vremii” retipărise pe foi 
volante textul cântecelor noastre naționale, ca „Deşteaptă-te, Române”, „Pe al 
nostru steag”, „Tricolorul”, „Sună buciumul de alarmă”, „Cântecul gintei latine”, 
„Hora Unirii”, „La arme”, pe care le cunoşteam şi eu pe toate pe când eram elev la 
liceul din Năsăud. 

În Duminica Tomii am ţinut la Bistriţa, împreună cu fostul senator, protopopul 
loan Pop o mare adunare poporală în piaţa din faţa bisericii greco-catolice la care 
au asistat în frunte cu intelectualii, aproape o mie de alegători din întreg judeţul. 
Această adunare a fost hotărâtoare pentru ţinuta alegătorilor noștri". 

În pre-ziua şi ziua alegerii au plecat din Bistriţa oamenii mei de încredere la 
secțiile de votare, țărani şi meseriaşi. La Șieuf a plecat Mihai Buta, lăcătuș- 
mecanic, la Nușfalău, Păştean Nicolae, tâmplar şi Bârlean Nicolae, zidar, la Borgo- 
Tiha, Sas Ion, antreprenor zidar şi Mihuţiu Alexandru, ţăran crâșmar, la Prund, 
Pavel Beşuan, arhitect-zidar, membru al Comitetului Electoral Central, cel ce 
figurează în poezioara de mai sus, la Joseni, Berbecar Vasile şi Doroftei Mih., 
țărani fruntaşi, la Braşfalăul de Jos, Berbecar Dumitru, țăran, la Monor, Ocnean 
Ştefan, dulgher, la Ardan, Bucur Vasile și Bilegan Mitru, ţărani, la Buduș, Botcar 
Vasile, zidar, la Sărățel, Someșan loan, țăran, la Galaţi, Berbecar George, țăran, la 
Bungard, Griga Ilie, zidar, la Ragla, Coraico Iuliu, meseriaș, Incean Mihai, prim- 
curator bisericesc, țăran şi Sângeorzan Alexandru, ţăran, la Șoimuș, Toma Mitru, 
țăran, etc, etc. 

În afară de aceşti țărani de frunte și meseriaşi, care s-au deplasat din Bistriţa de 
dragul cauzei pe care o reprezentam cu toţii, am avut în fiecare comună oameni de 
legătură, tot țărani localnici, aşa la Prundu Bârgăului şi Bistriţa Bârgăului, pe 
Marcu Nic., Badiu Teodor, Ion şi George Țarca, Pavel Ion, epitrop, Leon Vlad, C. 
Dănilă, zidar, cel ce a fost asasinat în 1940 de jandarmii unguri, Simion Dan, 
Purţăilă, Taloi Simion, Uşeriu Vas., lui Dum., Hasnaş George lui Şt., la Joseni şi 
Rusu Bârgăului, pe Şovrea George, Nic. Rău lui Ion, Nic. Griga lui Damastin, 
Hogiu Grig., Pop Vas., la Tiha şi Mureșenii Bârgăului, pe Ion Dologa a 
Paraschivii, Simion Ştefănuţ, Rânziş Nic., Cionca Ilie, Monda Vas. Şi Gavril Judeţ, 
la Suseni şi Mijlocenii Bârgăului, pe Macedon Monarca, Băloi Nic., Trifan Ion, 
Ghiţă Andrei, Dan Crişan, lon Tăut (Hani), Galben Nichita, Bălan Dum., la 


37 Anexă: Cererea mea şi răspunsul Biroului de Informaţii — n. V. M. 
38 Anexă: Invitaţie la adunarea din Bistriţa şi ciorna cuvântări. Material de propagandă —n. V. M. 

Brașfalăul de Jos, de Sus şi Caila, pe Mih. Mureşan lui Iacob, Țiboca Ion, Vânca 
Alex., Filip Petre, Măgheruşan Grigore, Strătulat Vas. lui Şt., Măgheruşan Ion lui 
Gavrilă, Moldovan Ion lui Grigore, Bojor Grigore, Bălan Ion, Ciocan Mih., la 
Ragla şi Budacul Român, pe Botârlă Ion, Feldrihan Ion 1. Alex., Feldrihan Nistor, 
Turcu Ion 1. Gavr., Moga Grig., la Ardan, Friş şi Șoimuș, pe Bor Petre 1. Andrei, 
Mihalea Ion a Cozmi, Ursa Vas. L. Toader, Filip Pop, Gordon Vas. şi Arisie, 
Moldovan Mih., Ursa Grig., la Galaţi şi Neș, pe Coman Lazăr, ţăran poet, rudă cu 
patriarhul Miron, Herinean Ion, Giurgiu Mih., preot, Arcălean Ion, Sâmpetrean 
Mih., Baciu Const., la Șieuț, Sebiş şi Ruștior, pe Groza Ilie, cel care la viitoarele 
alegeri liberale prinde pe hoţii de urne, Neagoş Ion, Seica Ion, fost prizonier în 
Rusia, Pasca Simion, Oltean Iftene, Melean Ionică, Grig. Aluaş lui Gavril, George 
Buta, Pop Toader, Danea Manoilă, Pop Leonte, Negrea Simion, Cira Ilie, crâşmar, 
la Monor şi Gledin, pe Tancău Simion 1. Toader, Vlasa Ilie, Tomuţi Ion, Tancău 
George, Ţira Ion 1. Dumitru, fostul delegat pentru Reforma Agrară a comunei Gledin, 
cu care m-am deplasat mai târziu la Porceşti şi Reghin pentru a câştiga acestei 
comune o pădure din judeţul vecin, apoi pe Todoran Simion şi Todoran Maftei, la 
Nușfalău şi Șirling, Sântioana şi Bârla, pe Mălai George, Barteş Nicolae, Nuţiu, la 
Sărățel, pe Pop Flore, Moruţan Ion, Sonea Toader, pantofar, Pop Ion, la Buduș şi 
Șimotelnic, pe Trişcaş George, Griga Vas., Grec Ion, Ciugărean Iustin, Lăcătuş Ion, 
voievodul ţiganilor, Budan George, Socaciu Ion, Cârligan Vas., Someșan Toader și 
Baciu Grig., la Bungard, pe Moldovan Toader, Buredan Aurel, la Aldorf, pe 
Ardănescu Ion şi Bulea Iosif, la Șieu! Mare, pe fraţii Gherman Iacob şi Ion, cei care 
au încercat să mă împuște în timpul revoluţiei, când le-am rechiziționat pentru 
Garda Naţională automobilul Fiat rămas de la armata austro-ungară. 

La Bistriţa am avut ca bărbaţi de încredere pe Dr. Vasile Pahone, preotul Ion 
Petringel, George Curtean, directorul băncii „Bistriţiana”, Pavel Dan, ţăran şi Alex. 
Pop, revenit din America. 

Astfel organizați am reuşit să păzesc urnele și votarea nestingherit de ingerințele 
şi abuzurile administrative. 

Datorită propagandei, întrunirilor şi colaborărilor entuziaste a intelectualilor şi 
mai ales a țăranilor mai devotați am putut obţine un rezultat deplin și asigurarea și 
alegerea senatorului lon Pecurariu. Saşii au votat în bloc cu candidații guvernului. 
La Năsăud, Laurenţiu Oanea a avut un succes strălucit, având ca contracandidat 
(sic!) pe însuși primul ministru, generalul Averescu”. 


3 Victor Moldovan a fost ales deputat în ziua de 3 iunie 1920, în circumscripţia electorală Bistriţa 
Română, cu următorul rezultat: voturi date, 3.068; anulate, 3; valabile, 3.065. Au întrunit: Dr. 
Bucşan Constantin, 570 voturi; Dr. Victor Moldovan, 2.495 voturi. Biroul Electoral a proclamat 
ales deputat, în baza art. 74 din decretul-lege electoral pentru Ardeal, pe Dr. Victor Moldovan, care 
a întrunit majoritatea absolută a voturilor valabile. La dosar nu a existat nici o contestaţie. Au mai 

În țară (s.a) însă şi mai ales în Vechiul Regat, Averescu a avut un mare succes. 
Averescu a obţinut 160 de mandate, Federaţia, 35, Socialiştii, 14, Liberalii, numai 
7, Conservatorii, nici unul. 


Parlamentul averescan 


La 21 iunie 1920 are loc deschiderea Parlamentului. Să vedem cum a înţeles 
guvernul şi parlamentul să respecte făgăduielile guvernului. 


Improprietărirea țăranilor 


Partidul Poporului era un partid improvizat în vederea acestei guvernări. 
Guvernul era înjghebat din rămășițele falimentare a Partidului Conservator, cu 
Argetoianu, capul adevărat al acestui guvern, unul din cei mai mari moşieri, deștept 
dar cinic, cu Duiliu Zamfirescu, boier scăpătat, Garoflid, mare moşier, Mocioni, cel 
mai mare moşier din Banat, înrudit cu magnații unguri, pe care însuşi regele îi 
considera fiind un mare aport pentru ideile conservatoare. 

Ce putem aştepta de la un guvern compus din astfel de elemente, sprijinit de un 
rege, protector al magnaţilor, care a înlăturat guvernul Vaida din cauza depunerii 
proiectului de lege a Reformei Agrare și care l-a apostrofat pe Mihalache cu cuvintele: 
„D-ta. vrei resbel de clasă, nu eu, pentru că este antipatriotic; cât voi fi pe tron, nu 
voi tolera lupta de clasă”. După astfel de declaraţii, mai contează chezăşia regelui, 
cuvântul regal invocat de generalul Averescu. Nu contest bunele intenţiuni ale 
acestuia, copil de ţăran basarabean şi fost copil de trupă, fără moşie. 

După multe tărăgănări Garoflid, ministru de stat şi preşedinte al Comitetului 
Agrar „înştiinţează” că guvernul a hotărât grabnica înfăptuire a împroprietăririi 
sătenilor în Transilvania, Banat şi Părţile Ungurene, aplicându-se întocmai decretul- 
lege aşa cum s-a votat de Marele Sfat de la Alba-lulia la 12 august 1919. 

Legea Reformei Agrare din Vechiul Regat (s.a.) era şi mai mult tărăgănată. Era 
firesc să fie aşa, când însuşi capul acestui guvern, Argetoianu, a declarat că „legea 


fost aleşi, în circumscripţia Bistriţa Săsească, Dr. Arthur Connerth şi în circumscripţia Năsăud, Dr. 
Laurenţiu Oanea; Dezbaterile Adunării Deputaţilor, şedinţa de marţi, 22 iunie 1920, p. 28. În 
şedinţa din 24 iunie 1920, Victor Moldovan a avut o interpelare contra alegerii deputatului Aurel 
Breban, pe care l-a acuzat că a fost condamnat pentru escrocherie; Ibidem, şedinţa de marţi, 24 
iunie 1920, pp. 36-37. Deputatul Aurel Breban s-a disculpat de această acuză în şedinţa din 29 
iunie 1920, când a avut un schimb de replici cu Victor Moldovan şi când a fost suspendată 
procedura validării până la lămurirea Camerei; Ibidem, şedinţa de marţi, 29 iunie 1920, pp.164— 
165. În şedinţa din 10 iulie 1920, a avut o intervenţie în care anticipa, prin luarea de poziţie, verva 
şi prezenţa în viitoarele dezbateri parlamentare. Protestând împotriva deciziei conducerii Camerei 
Deputaţilor ca intervenţiile deputaţilor să fie făcute doar în scris, Victor Moldovan opina că „având 
însă în vedere că nu s-au luat dispoziţiuni cu putere retroactivă, comunicările care s-au anunţat 
înainte de modificare, cred că nu trebuie să se anunţe în scris şi că se pot dezvolta verbal în faţa 
Camerei”, Ibidem, şedinţa de sâmbătă, 10 iulie 1920, p. 275; în continuare, D.4.D. 

agrară este o lege de luptă de clasă. Eu, nu numai nu pot să votez această lege, dar 
protestez din toate puterile contra ei”. Era deci în unison şi în perfect acord cu 
regele. 

Sub presiunea evenimentelor însă, a opiniei publice, a spectrului revoluţiei din 
1907, de frica răscoalei ţăranilor și a grevelor, care se ţineau lanţ, guvernul a 
definitivat legea reformei agrare, vânturată la 1917, abia la 1921, după congresul 
muncitorilor din 8 mai (s. n.). 

Dar cum? Din fiecare moşie rămâne neexpropriată pentru fostul moşier câte o 
suprafață de 500 hectare (800 jug.), astfel că proprietarul, care are mai multe moșii, 
reține după fiecare moşie câte 500 hectare. Au rămas după această lege proprietari 
cu mii de hectare. În schimb, legea agrară din Ardeal prevede exproprierea până la 
200 jug. şi chiar sub această limită, până la 50 jug., acolo unde lipseşte pământul 
necesar în vederea cererilor de pământ a celor chemaţi a fi împroprietăriți și unde 
lipseşte izlazul sau nu acoperă trebuinţele indispensabile de păşunat ale contingentului 
de vite din comună. 


Muncitorii 


Să vedem cum îşi îndeplineşte generalul făgăduielile faţă de muncitori. 

Muncitorii, în loc să ajungă la un trai omenesc, precum făgădui-se Averescu, 
sânt exploataţi de către întreprinderile finanţate de băncile străine şi de către Banca 
Românească — liberală — care singură finanţează 75 de întreprinderi industriale. 
Aceste întreprinderi pretind muncitorilor să lucreze câte 12—16 ore pe zi, pe lângă 
un salariu de mizerie. 

Muncitorii cer satisfacerea revendicărilor și intră în grevă. Aceste greve şi 
manifestaţiuni de masă ale ceferiștilor, setebiştilor“”, petroliştilor, minerilor, se ţin 
lanţ. În curs de numai trei luni au loc în întreaga ţară peste 195 de greve mari, 
culminând în greva generală din octombrie 1920. Averescu, în loc să caute să 
satisfacă revendicările muncitorilor așa cum făgăduise că va face „să ajungă fiecare 
muncitor la un trai omenesc, ca stăpânii şi întreprinderile să nu le stoarcă munca”, 
aduce: Legea Trancu-laşi, care interzice grevele, mobilizează pe cei tineri, 
rechiziționează pe cei bătrâni, pe conducători îi trimite în faţa Curţii Militare şi 
înăbușă luptele muncitorilor, reprimând greva generală. lar după Congresul din 8 
mai 1921, în care s-a votat schimbarea Partidului Socialist în Partid Comunist şi 
afilierea la Internaționala a II-a Comunistă, înscenează un proces politic, aşa 
numitul proces de la Dealul Spirii (s.a.) pentru crimă şi complot contra siguranţei 
statului, implicând în acest proces 300 de militanți ai mişcării muncitoreşti. 


“ S T.B.=Societatea de Tramvaie Bucureşti. 

Astfel își realizează generalul programul difuzat cu tot aparatul şi alaiul 
guvernamental. 


eftinirea traiului și belșug în țară 


A făgăduit generalul Averescu. Să vedem cum își împlinește această făgăduială, 
cum înţelege să valorifice bogăţiile țării pentru a ieftini traiul? 

Războiul mondial, prin distrugerile sale, prin împrumuturile de război, etc., a 
provocat o mare criză economică și financiară, inflație, scumpete, pauperizare. 
Întreaga viaţă economică a fost dezorganizată. Nu mai circulau nici trenurile din 
lipsă de mașini, vagoane și combustibil. Călătorii se urcau pe acoperișul vagoanelor. 
Întârzieri cu zeci de ceasuri, geamurile sparte, compartimentele neîncălzite. În astfel 
de condițiuni făceam drumul la Bucureşti în 2 zile, cu sac de blană la picioare, 
preferând vagonul de bagaje. 

Guvernul s-a dovedit incapabil să îndrepte situația, criza economică şi financiară. 

În astfel de împrejurări, întreprinderile din ţară se înfeudează băncilor străine şi 
liberale. Uzinele Metalurgice Copşa Mică, Cugir, Titan-Nădrag-Călan intră sub 
influenţa monopolului ,„Wickers”. 78% din capitatul investit în întreprinderile 
petroliere este în mâna monopolului străin. Urmează afacerea cu concesionarea 
monopolului de distribuţia petrolului I.R.D.P., afacerea cu „Reşiţele” distribuite 
parlamentarilor şi favoriților, asigurând acestora o primă de 500 de lei de fiecare 
acțiune, apoi afacerea „Schuler”. Argetoianu a dat pe mâna escrocului Schuler bonuri 
de tezaur în valoare de 500.000 lire sterline, acesta făcând schimbul în folosul lui. 
Pentru toate aceste afaceri scandaloase, care provoacă o campanie violentă din partea 
opoziţiei, ţapul ispăşitor este un ardelean, ministrul de Industrie şi Comerţ, Octavian 
Tăslăuan. Însuşi regele îi dădea lui Tăslăuan epitetul de borfaş, hoţ, bandit, fireşte, 
în urma intrigilor celor interesaţi. Faima de om necinstit a lui Tăslăuan devenise 
atât de răspândită, încât era utilizată ca obiect de haz în revistele lui Tănase la 
„Cărăbuş”, unde se cânta un cântec cu refrenul „Fă-mă Doamne, Tăslăuanu, nu cu 
ziua, ci cu anul”. Acest om pare a fi fost nevinovat. Afacerile le-au făcut alţii, cu 
mai multă experienţă. Tăslăuanu, care are marele merit de a fi editat pe vremuri 
revista „Luceafărul” la Budapesta, știu personal că a murit om sărac. M-a vizitat 
acasă cu ocazia interpelării mele de mai târziu în chestia paşapoartelor, pentru a-mi 
da informaţiuni şi am amintit persoana lui Tăslăuan în seria victimelor ardelene. 

Dar cea mai mare afacere a fost acapararea minelor de aur din Munţii Apuseni 
de către favoritul regimului, inginerul Gigurtu. Aceste mine, aparținând „Societăţii 
minelor de aur, Ruda 12 Apostoli — Harkortsche Berwerke und Chemische A.G. 9b 
Gotha” trebuia să treacă, în urma tratatelor în vigoare după război, ca bunuri aparținând 
cetăţenilor unui stat fost inamic, în proprietatea statului. Gigurtu a cumpărat aceste 

mine pe nimic şi le-a dat numele societății „Mica”, după numele societăţii de 
exploatare de mică (s.a) pe care o avea în Vechiul Regat. Minele au fost oferite şi 
lui Pompiliu Piso, fostul vice-președinte al Camerei liberale. Posed în original 
opţiunea şi alte documente, ce mi le-a dat Piso ca să fac o interpelare în această 
chestiune, îmbrăţișând totodată, întreaga problematică a Munţilor Apuseni. 

Minele păreau epuizate, dar descoperindu-se mai la adâncime filonul nr. 9 cu 
aur masiv, Gigurtu, acest om ca suprafaţă politică şters, a ajuns — datorită acestor 
bogății — la o ascensiune nebănuită. Minele şi toate instalaţiile le cunosc personal. 

Gigurtu nu s-a arătat mărinimos faţă de moți, care „cerşesc din poartă în poartă”, 
căci munții — nu pentru ei — aur poartă. Gigurtu a continuat să stoarcă vlaga minerilor 
moţi şi ca să-şi ispăşească nepăsarea şi păcatele, a ridicat la Brad o bisericuţă, în 
tinda căreia am văzut pictat în mărime naturală figura sa și a soţiei sale, luând pildă 
de la ctitorii, domnitorii şi domniţele țărilor românești. 

Şi acum să vedem cea mai mare nedreptate ce s-a făcut Ardealului cu 


Schimbul coroanelor 


Operațiunile au fost dirijate de marele patriot, conservatorul Take Ionescu, 
ministrul Finanţelor. 

În urma cheltuielilor pricinuite de războiul mondial, inflaţia atinsese un plafon 
considerabil. Trebuia deci micșorată circulația bancnotelor. Leacul miraculos l-a 
găsit guvernul în unificare valutei. 

Această unificare a valutei trebuia făcută, așa cum cere Partidul Naţional 
Român — fără păgubirea unora în folosul celorlalți. Cursul coroanei şi al leului a 
fost în timpul ocupaţiei militare ale fostelor teritorii austro-ungare, acelaşi, iar 
proporția dintre activ şi pasiv a fost chiar mai favorabilă noilor teritorii, decât în 
Vechiul Regat; totuşi, guvernul a luat hotărârea să micşoreze circulaţia exclusiv în 
paguba noilor teritorii, stabilind în mod arbitrar cursul coroanei față de leu la 
jumătate. Urmarea a fost catastrofală. Răgăţenii cumpărau mărfurile la noi: cărbune, 
sare, vite, etc., cu preţul de jumătate, iar noi plăteam produsele agricole în Vechiul 
Regat cu preţ dublu. Deci în loc să opereze guvernul această micşorare a circulației 
în chip egal, asupra întregii populaţii din ţară, a făcut-o numai asupra „fraților” (s. a.) 
din provinciile unite, impunând acestora un impozit de 50% şi sărăcindu-i peste 
noapte, recent veniţi în sânul patriei mume (s. a.), cu 50%. Însăși mama soţiei mele, 
care moştenise de la tatăl ei 100.000 de coroane aur economisite în timp de zeci de 
ani, s-a trezit de azi pe mâine cu 50.000 lei hârtie (s.a.). Ardelenii noştri, ţărani, 
muncitori, meseriași, funcționari, au fost nevoiţi să plătească acest impozit scandalos, 
fie din economiile lor, fie din munca şi produsele lor. 

Şi pe lângă această nedreptate ruşinoasă să mai adaug şi tembelismul 
guvernanților, prin ştampilarea primitivă a coroanelor, înlesnind să se introducă în 
țară prin contrabandă trei miliarde de coroane. Pe toate aceste operaţiuni scandaloase 
le întrece însă specula neruşinată făcută de cei mai apropiaţi colaboratori ai celor ce 
erau datori să vegheze asupra bunei rânduieli. Speculanții cumpărau coroanele cu 
25 şi 30 de bani, ca să le schimbe la rândul lor, cu 50 de bani. Însuşi şeful de 
cabinet al lui Take Ionescu, deci bine cunoscând secretele zeilor, a prezentat el 
singur — regăţean fiind — la schimb coroane în valoare de 16 milioane. Toată lumea 
căuta să facă aceste afaceri. Chiar şi unii din deputaţii noștri ardeleni. A fost 
învinuit lon Lapedatu, iar eu plimbându-mă într-o zi cu prietenii mei lon Coltor, 
Aurel Dobrescu, Ghiţă Crişan şi Mihai Şerban, am avut surpriza neplăcută să aflu 
din conversaţia lor, că şi ei au prins ceva din această afacere”!. 


Maiden speech”? 


Amărăciunea şi nemulțumirea în Ardeal era mare. Văzând că alţii, care erau 
poate mai chemaţi, nu fac protest, m-am hotărât eu, tânăr deputat, să mă urc la 
tribună, interpelând guvernul. A fost prima mea cuvântare mai mare rostită în 
parlament — Maiden Speech-ul meu. Am dezvoltat interpelarea mea timp de peste 
două ceasuri pe scena Ateneului, unde Camera ţinea în acea vreme şedinţele. Am 
arătat rolul băncii Marmorosch, însărcinată să conducă operaţiunile de schimb. 


á Nemulțumirea ardelenilor era evidentă. „Dacă stă că, înainte de război, coroana a avut paritate cu 
leul, ca să nu zicem că l-a întrecut în valoare, cum vine că acum — se întreba retoric Virgil Şotropa — 
ca bun, deocamdată românesc, ştampilat de organ românesc, să fie depreciat față de celălalt bun 
românesc, cu toate că are, dacă nu mai multă, desigur, aceeași acoperire în avere naţională ca şi 
leul?” Şotropa menţiona în continuarea analizei sale că nu era justificată „specula în interiorul 
României Mari, în dauna coroanei şi prin urmare, a averii naționale ardelene şi celorlalte provincii 
anexate”. În continuare, erau enumerate atuurile Ardealului, care constau în „bogate comori în gaz, 
animale, sare, cărbuni, mine de metal, păduri seculare, un stoc de vite aproape intact. Mai departe, 
avem o mulțime de fundaţiuni, averi bisericești, în fine, averile băncilor, pupililor, privaţilor, care 
toate formează o acoperire considerabilă şi o perfectă garanță, dacă trebuie să o accentuăm și 
dovedim faţă de Vechiul Regat, care, cum adeseori e recunoscut de bărbați de valoare de dincolo, 
în multe privinţe stă îndărătul nostru (s. n.). Soluţia văzută atât de Șotropa, cât şi de contemporani, 
era „să se decreteze paritatea coroanei cu leul, că, dacă odată s-a făcut greşeala — ca prin amânare, 
să nu cauzeze şi mai mari pagube locuitorilor țărilor anexate”. Aprofundând analiza, Şotropa arăta 
că „nu ştim cum, când şi cine a hotărât la intrarea armatei române în Ardeal raportul între leu şi 
coroană, ce calcul sigur şi infailibil a format substratul statoririi valorii coroanei față de leu”. Iar 
decretare parităţii de 1:2 a avut drept urmare că, „nu numai a scumpit traiul, dar a zdruncinat toată 
viaţa financiară şi economică în țările anexate”. Concluzia venea de la sine, concretizată în aceea că 
„în era nouă, a idealurilor înfăptuite, în ţara promisiunii, e de neacceptat să-şi vadă deodată atacată 
averea câştigată cu grea muncă și după multe suferinţe, chiar de aceea, către care îşi îndreaptă toată 
nădejdea, privirea”; A.N.B-N., colecția Virgil Șotropa, d. 320, f. 3—8. 

42 Aici, cu sensul de discursul de debut, după cum însuşi autorul precizează. 

Mi-a răspuns Take Ionescu, alături de care se găsea şi Titulescu”. Urmare: după 
şedinţă a venit la mine deputatul țărănist, profesorul Ion Răducanu, director şi 
procurist la Marmorosch Blank, ca să mă invite deseară la o masă în grădina Flora, 
la Şosea. La masă, dată şi prezidată de Aristide Blank, era prezent şi Alex. Vaida 
Voevod, membru în Consiliul de Administraţie a băncii lui Blank. Scopul invitaţiei 
era evident: să-mi astupe gura pe viitor. Las comentariul să-l facă alții. Voi arăta în 
cursul acestor memorii şi pe ceilalți membrii ai acestui Consiliu de Administraţie. 


Bistrița. Darea mea de seamă 


Guvernului nu-i convenea ca ţara să afle toate aceste fărădelegi. De aceea a 
căutat să împiedice prin organele sale chiar şi pe noi, deputații, ca să le aducem la 
cunoștința alegătorilor. 

La 25 ianuarie 1921 am adus la cunoştinţa autorităţilor că, împreună cu 
senatorul Ion Pecurariu voi ţine la Prundu Bârgăului o adunare, la care voi invita 
alegători din toată Valea Bârgăului, pentru a le face o dare de seamă politică. 
Prefectul Ion Şerban“ nu admite însă această adunare. În urma acestui refuz am 
interpelat pe ministrul de Interne, întrebându-l care sunt cauzele că nu se admite o 
întrunite convocată de parlamentari și se încalcă libertățile garantate de Constituţie, 
înlocuindu-le cu sistemul pumnului în gură? 

Pe lângă toate aceste oprelişti am ţinut, la un an de la constituirea guvernului 
averescan, o mare adunare la Bistrița (s. a.), unde am arătat în faţa unui mare 
număr de cetăţeni situația politică. Am găsit între hârtiile mele o schiţă a cuvântării 
mele. După o introducere istorică privind epoca lui Tudor Vladimirescu şi a 
fanarioţilor, am făcut o comparaţie, constatând că obiceiurile fanariote au fost 
menținute de anturajul ciocoiesc a generalului Averescu. Ca şi pe timpul grecoteilor, 
arendaşii ţărilor româneşti, şi azi, funcţionarii se schimbă o dată cu arendașul, 
guvernul. Ciocoii l-au înconjurat pe Averescu ca să-şi mântuie moşiile. Lozinca 
generalului: muncă, cinste, legalitate, a devenit o minciună. Muncă?... a trecut anul 
şi nu s-a adus nici o lege. Cinste?... afaceri păgubind statul. Depozitul Ministerului 


% În esenţă, discursul era o interpelare „referitoare la specula ce se face în Ardeal, cu banii mărunți şi 
cu schimbul coroanelor în lei...Ştim, d-lor. deputaţi, că cursul (sic!) coroanelor este fixat 2 coroane 
un leu, este fixat forţat. Băncile organizare — continuă Victor Moldovan — băncile mari cumpără şi 
adună toate coroanele în vederea înlocuirii coroanelor în lei. Băncile, mai ales din Bucureşti, au un 
stoc imens de coroane. Coroanele lipsesc în Ardeal şi toate sunt adunate aici. E lucru evident că 
băncile acestea mari, mai ales Banca Naţională, nu adună coroanele pentru ca să le dea iarăşi în 
circulaţie, ci le adună ca să facă speculă la înlocuirea lor”; D. A. D., şedinţa de marţi, 13 iulie 1920, 
pp. 308-309. 

+ Prefect între 14 aprilie 1920-24 ianuarie 1921; apud. Ioan Sigmirean, Adrian Onofreiu, Istoria 
județului Bistriţa-Năsăud... Anexa nr. 1, poz. Nr. 3, p. 396. Evident, autorului i-a scăpat numele 
prefectului la acea dată, mai ales că Ion Șerban era doar de o zi demis. 

Apărării dat pradă flăcărilor cu mărfuri de 9 miliarde, ca să nu se poată descoperi 
fraudele. lar noi, ardelenii, sărăciţi cu coroanele, cu dările, cu exportul vitelor, aşa 
că putem și noi cânta, ca pe vremea fanarioților: 


Cine are patru boi 

Capu-i urlă de nevoi 

Eu, că n-am nici o pereche 
Pun căciula pe-o ureche. 


Am arătat apoi activitatea noastră în parlament“. 


Alegerile parțiale la Crasna 


În vara aceluiaşi an am avut alegeri parțiale în circumscripţia Crasna, judeţul 
Sălaj. 

Eram repartizat la aceeași secție de votare cu prietenul meu Vasile Chiroiu, 
viitorul prefect al Maramureşului, cu care am cutreierat în propagandă satele nevoiaşe a 
Crasnei. Pe Lapedatu Ion, candidatul Partidului Naţional Român îl cunoşteam încă 
din anul 1910, când eram candidat de avocat la Sibiu. El era directorul societăţii de 
asigurare „Ardeleana”, care-şi avea pe atunci birourile jos, în curtea băncii Albina. 
Ion Lapedatu a fost fratele geamăn a lui Alexandru Lapedatu, şeful organizației 
liberale în Ardeal. Totuşi, Ion s-a înscris în Partidul Naţional Român. Astfel, frații 
erau mereu la putere: pleacă ai noștri, vin ai noştri (s. a). Ion Lapedatu era un bun 
şi priceput om de finanțe. A şi făcut carieră: a fost secretar general, apoi ministru 
de finanţe şi mulți ani de-a rândul, administrator la B.N.R. 

Dar un om zgârcit, care a lăsat ca singurul său băiat să se sinucidă în fața lui, 
refuzând să-i dea banii pe care îi cerea, fiind concentrat. Am luat parte la multe 
alegeri parţiale. La una din Satu Mare am format echipă cu Ion Coltor. 


„Pertractări” de fuziune 


Am amintit că îndată după Unire s-a pus problema unui guvern naţional şi 
concomitent, a unei colaborări cu Partidul Liberal. Tratativele au eşuat. S-a tratat 


“5 La data de 25 februarie 1921 Victor Moldovan a făcut în parlament o interpelare care viza 
acordarea brevetelor pentru distribuirea băuturilor alcoolice, cu prioritate celor care se încadrau în 
categoria I.O.V.R. „D-l. deputat — consemnează presa locală — a cerut revizuirea tuturor brevetelor 
date de fostul guvern unguresc şi insistând pe lângă împrejurările de mai sus şi asupra faptului 
cunoscut, că licenţele s-au dat de către stăpânirea ungurească cu delăturarea românilor, aproape 
numai străinilor, de multe ori pentru serviciile de spionaj în contra noastră. Ar fi timpul — cerea 
deputatul — ca stăpânirea românească să facă odată dreptate delăturând pe vechii spioni şi duşmani 
şi să asigure cu aceste licenţe, în baza legii, existenţa invalizilor, faţă de care avem încă datorii 
neîmplinite. Ne miră că la o interpelare aşa de îndreptăţită nici până azi nu s-a dat răspunsul 
aşteptat de către lumea românească”; „Gazeta Bistriţei”, anul I, nr. 13, sâmbătă, 14 mai 1921, p. 1. 

apoi o eventuală fuziune cu partidul lui Averescu. Şi aceste tratative au eşuat, 
având ca urmare sciziunea lui Goga. Maniu a preferat o colaborare cu noile partide 
din Federație, reușind să-şi impună punctul său de vedere acceptat de congres de a 
nu fuziona (s. a.) cu nici un partid şi de a-şi extinde organizaţia pe întreg teritoriul 
României Mari. 

Cu toate acestea n-a putut rezista opiniei şi presiunilor de jos, de a încerca o 
fuziune cu Partidul Ţărănesc din Vechiul Regat. În vederea tratativelor cu acest 
partid Maniu a cerut organizaţiilor judeţene să-i comunice punctul lor de vedere. A 
răspuns şi organizaţia noastră din judeţ, la data de 14 oct. 1920, că „ţinem la datoria 
noastră să relevăm propunerea noastră făcută președintelui Maniu, că o fuziune sau 
colaborare cu Partidul Ţărănesc şi numirea Partidului Naţional, de Partid Național- 
Țărănesc ar fi de dorit, pentru că țăranii din judeţul nostru sunt înflăcăraţi pentru 
ideea Partidului Naţional-Ţărănesc”... şi înainte de această dată, în cursul unor 
discuţiuni, la o şedinţă ţinută de centrul partidului nostru în această problemă, 
mi-am exprimat această părere împreună cu prietenul meu, Voicu Niţescu. Era și 
firesc să fiu de această părere. Prin originea mea după părinţi, descendenţi de 
țărani, prin copilăria mea, petrecută între copii de țărani și meseriași, prin 
profesiunea mea, având clienţi exclusiv ţărani, nu aveam nici o afinitate cu moşierii 
şi bancocraţii. Nu puteam să iau o atitudine potrivnică mediului în care m-am 
născut şi trăit. În tot cazul, eram de constituţie mai țărănească decât mulți țărăniști 
de ocazie, ca de pildă, procuristul băncii Blank, profesorul Răducanu, decât 
descendentul negustorilor en-grosişti de fierărie — armeni — Madgearu, decât 
levantinul Mirto, decât doctrinarul statului țărănesc și director a gazetei țărăniste, de 
origine bulgară, Ralea, și decât Ghelmegeanu şi alţii, care pentru a parveni au 
trecut de la o extremă la alta, exploatând naivitatea lui Mihalache. 

În congresul din aprilie 1920 din Alba-lulia se propusese fuziunea imediată cu 
Partidul "Țărănesc. Propunerea aceasta însă a fost combătută, intervenind — după 
cum se știe — un compromis: colaborarea cu partidele democratice. 

În toamna aceluiaşi an s-a repus din nou în discuţie această problemă. Am fost 
invitat de către Maniu la o şedinţă plenară a Comitetului Executiv pentru ziua de 20 
oct. 1920, la Cluj. Trimişii reprezentativi ai Partidului Ţărănist au înfățișat lui 
Maniu propuneri concrete, trecute pe hârtie, fără condiții, fără rezerve, oferind 
conducerea noului partid căpeteniilor din Partidul Naţional, menținându-și numai 
rolul de gregari. 

Comitetul Executiv în majoritatea sa — nouă contra doi — a fost pentru acceptarea 
propunerilor. Maniu nu s-a putut decide (s. a.), a rugat Comitetul să suspende 
continuarea şedinţei până după deschiderea parlamentului (28 nov. 1920). Dar 
şedinţa nu s-a mai continuat. 

În aceeaşi toamnă Partidul Țărănesc a încheiat un pact cu Partidul Poporului, 
iar Maniu „pertracta” acum cu Partidul Liberal. 


Maurul poate pleca 


Brătianu l-a adus pe generalul Averescu la putere cu dublul scop — după cum 
ştim — pentru a-l discredita și pentru a-i ține deocamdată locul până ce va crede că a 
sosit timpul să reia el puterea. 

Se pare că primul obiectiv a fost atins. Guvernul Averescu a fost discreditat în 
urma neputinței şi a afacerilor scandaloase. Opoziția nu a stat pe loc şi a atacat 
violent guvernul. Au avut loc şedinţe furtunoase în parlament. Mai mulți deputați, 
între care şi Mihalache, şef de partid, au fost excluşi de la şedinţe. În urma acestei 
încălcări a libertăţii cuvântului, opoziţia s-a retras din parlament, iar noi deputaţii, 
am primit din partea președintelui Camerei, Duiliu Zamfirescu, o adresă tipărită — 
am primit şi eu — ca să răspundem în scris prin aderarea la declaraţiunea de retragere 
din Adunare citită în ședința din 16 iulie de d-l. şef al grupării politice din care facem 
parte, „înţelegem să demisionăm din scaunul de deputat”. 

S-a retras și Brătianu cu parlamentarii săi, lansând un manifest către țară. În acest 
manifest Brătianu arată că opoziția constituțională a fost nevoită să se retragă din 
corpurile legiuitoare cu prilejul discuţiunilor „afacerii Reşiţa”, din cauza abuzurilor 
şi greşelilor acestui guvern fără autoritate, care nu mai reprezintă voința ţării (s. a.), 
că reforma bănească s-a redus la un jaf scandalos al banului public, că sistemul 
permiselor a îmbogăţit pe favoriţii regimului, că concesionarea avuţiilor statului ne-a 
scumpit neîncetat traiul, că impozitul pe capital nu trebuie menţinut și că țara aşteaptă 
după reformele pentru săteni, măsurile de îmbunătățite a soartei muncitorilor (s. a.), 
încrezător în patriotismul și spiritul lor de solidaritate socială. Şi în sfârșit, că un 
astfel de regim nu poate să preşadă la facerea Constituţiei (s. a.) şi la dobândirea 
temeiurilor cerute de organizarea democratică a României întregite. 


Marea adunare poporală de la Bistriţa 


Pentru ziua de 4 octombrie 1921 — spre sfârşitul guvernării averescane — am 
anunţat poliţia, că partidul nostru va ține o adunare poporală la Bistriţa, în care 
oratorii vor arăta situaţia politică şi activitatea parlamentară“. 

În ziua adunării, sosesc fruntaşii satelor şi poporul din toate văile judeţului. 
Oraşul ia aspect de sărbătoare. Drapele naţionale pretutindeni. În Piaţa Unirii apare 
părintele Petringel venind din Suburbie, împreună cu meseriaşii şi poporul, 
îmbrăcaţi în haine de sărbătoare. Coloanei acesteia i se alătură cei din Valea 

Bârgăului, Șieului, Budacului şi se îndreaptă spre Gewerbeverein cu o sală, care 
destinată pentru 2.000, a fost neîncăpătoare. Galeriile și sala ticsite de lume. După 
ce am prezentat oaspeţii: pe Alex. Vaida și Șt. C. Pop, lumea ridicată în picioare îi 
aclama vijelios cu urale şi aplauze necontenite. Au asistat şi doamnele, în frunte cu 
Valeria Man, prezidenta Reuniunii de femei; iar intelectualii întregului judeţ: senatorul 
Pecurariu, deputatul Oanea, directorul Domide, D-rul. Schotel, prototereul-asesor 
consistorial Pletosu, protopopul D. Vaida, protopopii Eliseu Dan şi Ștefan Buzilă, 
preoţii luliu Ciorceriu, Macrea, Zagrai, Naşcu, Monda, d-rul. Alex. Pop, fratele 
fostului senator Ion Pop, cumnatul lui Şt. C. Pop, d-rul. Monda, Dr. Alex. Pop, viitor 
procuror general, coloneii Bob şi Popovici, ing. Mănăstireanu, Vârtic, Poruţiu, 
Şirlincan. 


Discursul d-lui. Vaida 


„Nu am venit în mijlocul D-voastră, spune d-l. Vaida, ca să facem agitaţie, 
pentru că acest judeţ, alături de cel al Făgăraşului, a răspuns chemării în toate 
vremurile, credincios steagului căruia a jurat, alegând în toate circumscripțiile 
candidații Partidului Naţional, ci am venit ca să adunăm puteri noi, să ne 
adăpăm din energia şi credința d-voastră în luptele pentru viitorul neamului 
românesc, am venit să scoatem în relief rarele calități de disciplină, devotament, 
inteligenţă şi sinceritate, cu care sunt înzestrați atât conducătorii, cât și gregarii 
grăniceri ai acestui ținut, care calități vor da îndemânări bune altor judeţe, care 
pentru un moment — destul de regretat astăzi din partea lor — şi-au renegat trecutul. 

Este o nedreptate, ba mai mult, este o ofensă adusă ţării, că d-l. Averescu, 
cu sfetnici culeşi de prin cafenele Bucureştilor, cu adunături de oameni fără 
scrupul şi ruşine, să se numească general, ca pentru toate crimele sale să se 
crează că este o legătură între el și armata glorioasă. M.S. Regelui îi trebuie 
sfetnici care sunt nu numai buni militari, ci şi oameni cinstiți şi cu mâini 
curate”. 


ÎI prezintă pe şeful guvernului de cel mai periculos cetăţean al statului, care în 
legătură cu d-l. Argetoianu, a încercat detronarea dinastiei (publicul asistent în 
picioare, aclamă familia Regală). 

„La amenințările civilului Averescu ne vine să râdem; aşteptăm numai un 
semn al M.S. Regelui și noi, ardelenii, vom ști să-l aruncăm acolo, unde îi este 
locul”. 

D-sa. aduce apoi elogii familiei Regale, spunând că Dinastia română este cheagul 
fără de care nici nu ne putem închipui existența statului român. 

După ce face o critică severă și dreaptă a tuturor actelor de guvernământ și 
legilor averescane, începând cu hoţia schimbului coroanelor, până la faimoasa 
Reşiţa, vorbeşte despre unificare, susținând că România Mare a existat întotdeauna 

în sufletul tuturor românilor de bine şi că unificarea ce se încearcă a se face acum, 


este distrugerea încrederii şi săparea unei prăpăstii între frați. 


„Noi vrem ca România Mare, prin forţa vânjoasă a ţăranului și prin 


intelectualitatea, experiența și morala intelectualilor noștri, să ajungă o fortăreață 


inexpropriabilă, de temut şi respectat în faţa lumii. 


Voim ca să punem calităţile şi tradiţiile sufletelor noastre în serviciul fericirii 


României întregite, moștenire lăsată de înaintaşii noștri. Voim ca numele de 
român să fie apreciat, stimat și peste graniţe”. 


Moţiunea 


1) 


2) 


3) 


4) 


5) 


Adunarea poporală din jud. Bistriţa-Năsăud, ţinută în 4/X în orașul Bistriţa, 
îşi exprimă cea mai sinceră și călduroasă alipire către Partidul Naţional Român. 
Aprobă retragerea deputaţilor şi senatorilor din Partidul Naţional Român 
din parlamentul în care s-a nesocotit legalitatea, s-a sufocat libertatea 
cuvântului şi s-a scăzut, pângărindu-se locurile sfinte, moralitatea, demnitatea 
şi capacitatea, şi consideră retragerea lor definitivă. 

Pentru ca voința țării să se poată manifesta liber și nesilit, cerem alegeri 
libere, conduse de un guvern cu membrii din fiecare partid, ca să se respecte 
voința alegătorilor. 

Cerem înlăturarea din funcții a oamenilor de căpătuială, şi a acelora care în 
vremurile trecute au fost slugi plecate tuturor guvernelor străine, au fost 
trădători și spioni, cercetarea întregii lor activități, darea în judecată și 
pedepsirea lor. 

Pretindem tragerea la răspundere a actualului guvern pentru încălcările de 
legi şi acte samavolnice săvârşite în cursul guvernării sale. 


Banchetul 


La banchet, la care au luat parte toți fruntașii prezenți la adunare, d-l. Al. Vaida 
a toastat în numele cetățenilor Bistriţei şi în sănătatea familiei Regale, d-l. Cicio 
Pop, în sănătatea preoţilor celor două biserici, care trăiesc în deplină armonie. 

După discursurile lui Alex. Vaida, Şt. C. Pop, Branişte, Onişor, d-l. Schotel 
citeşte moţiunea primită cu unanimitate, prin care adunarea aprobă retragerea 


parlamentarilor din Cameră și senat şi cere alcătuirea unui guvern național, care să 


facă alegeri libere, nesiluite, respectând voinţa poporului. 

Moţiunea aceasta sugerată de d-l. Vaida mi-a dat de bănuit, că răzbunarea 
guvernului este pusă la cale printr-un acord cu Partidul Liberal. 

Partidul Liberal, meşter în a trage sforile, va păcăli şi Partidul Naţional Român, 


pentru a veni singur la putere, precum vom vedea. 

Congresul Partidului Liberal și programul său 


Pentru ziua de 27 noiembrie 1921 a fost convocat congresul liberal. S-a adus 
multă lume. Defilarea pe Calea Victoriei, placarde. La Eforie, unde se ţine congresul, 
vorbeşte un țăran, un muncitor, un institutor, un basarabean, un ardelean și apoi 
Brătianu, subliniind că Partidul Liberal ştie să asculte de glasul poporului şi să 
descurce situația. 


Programul liberal 


Programul votat în congresul Partidului Liberal precizează că „o societate 
omenească în vremurile noastre nu poate propăşi fără o largă și sinceră democratizare, 
că votul obştesc, care a dat națiunii puterea politică a țării, este adevărata temelie a 
ordinii și adevărata garanție a libertăților noastre. Programul prevede unificarea 
administrativă, legislativă, reorganizarea finanțelor, propășirea economică, 
executarea reformei agrare şi dezlegarea problemelor privind soarta muncitorimii, 
prin participarea la beneficii, organizarea de sindicate profesionale, reglementarea 
dreptului de grevă, contractul colectiv, opt ore de muncă, protegiuirea femeilor și 
copiilor, înlesnirea creditului muncitoresc — toate, într-un spirit de încredere, nu 
într-un spirit polițienesc — ca o satisfacție adusă unor legitime revendicări, ca să nu 
alunece pe povârnișuri periculoase. 


Sforile. Guvernul Take Ionescu 


Pentru a grăbi căderea guvernului se pune la cale sciziunea în sânul guvernului, 
prin demisia celui mai important membru, ministrul de Externe Take Ionescu, 
căruia i se pune în vedere formarea viitorului guvern. Este aceeaşi rețetă care s-a 
utilizat la răsturnarea guvernului Vaida, prin demisia generalului Averescu. 

Demisia lui Take lonescu a avut loc la 13 decembrie, cabinetul său s-a 
constituit la 17 dec. 1921, obţinând un decret de prorogare a parlamentului pentru o 
lună, ca să-şi poată constitui o majoritate. 

Sforile au fost bine trase. Brătianu a scăpat de popularitatea lui Averescu. O 
sugestivă caricatură din Gorj reprezintă moartea averescanismului, care se găsește 
pus într-un sicriu. Deasupra carului funebru stă o cucuvea: generalul Averescu, 
cioclu este un ţăran. Stele negre împrăștiate, bocete, discurs funebru, etc. 

Acum urmează manevrarea lui Maniu şi a partidului său, care nu pare a fi 
înfrânt. Brătianu încearcă să opereze prin manechinul său, Regele. Acesta îi explică 
lui Maniu că, momentul fiind foarte grav, ardelenii ar trebui să se unească cu unul 
din vechile partide ale Regatului și că liberalii ar fi cei mai indicaţi. De altă parte 

Regele și-a exprimat părerea, că el nu mai poate face experienţe, că nu poate 
guverna decât cu un om din Vechiul Regat, că Maniu nici nu vorbeşte franțuzeşte 
şi că el, Regele, are nevoie de un guvern tare, cu autoritate şi experienţă. 


; Pertractări” de fuziune cu liberalii 


În urma sugestiilor venite din partea Regelui şi din alte surse oculte Maniu intră 
în tratative cu Brătianu, care însă nu au dus la rezultatul dorit de nici una din părți. 
Maniu mi-a comunicat mie personal, că Brătianu i-a oferit vice-preşedinţia partidului 
fuzionat şi succesiunea la preşedinţie, dar nu s-au putut înţelege asupra diferitelor 
chestiuni (s. n.). 

Brătianu prezintă în modul următor tratativele: „Am împărtăşit dorinţa ca să 
dobândim ca un simbol participarea acelora, care au prezidat la proclamarea Unirii. 
Partidul din Basarabia și cel din Bucovina au răspuns fără şovăire, dar la cel din 
Ardeal nu am putut afla aceleaşi simțăminte, cu toate că făcuse înţelegerea deplină 
asupra întregului program de guvernare. Am crezut că era fără cuviință ca să unim 
munca noastră pe tocmeli de cifre și împărțiri de situaţii. Totuşi, am convenit ca 
înrâurirea Ardealului în Ministerul Regatului să se îndeplinească întreagă numai prin 
conducătorii Partidului Naţional Român, iar în privința candidaturilor parlamentare, 
două treimi din cele românești să fie recunoscute ardelenilor și bănăţenilor din 
același partid. Nici aceasta n-a putut mulțumi pe conducătorii Partidului Naţional 
Român. 

Eşuând aceste tratative, nereuşind Brătianu să-şi supună pe ardelenii din Partidul 
Naţional slugi plecate, cum reuşise cu basarabenii lui Inculeţ şi cu bucovinenii lui 
Nistor, va recurge la alte măsuri mai drastice şi uneltiri de spargerea solidarității 
ardelene, cum vom vedea mai târziu. 


Guvernul Brătianu 


Take Ionescu n-a reușit în timpul prorogării de o lună să-şi constituie o majoritate. 
Maniu — dând crezare unor sugestii oculte mincinoase, că va fi chemat el la putere — 
nu i-a dat sprijin lui Take Ionescu. Astfel, acesta prezentându-se la Cameră a luat 
un vot de neîncredere. Imediat după acest vot Take Ionescu a exclamat: „l-aţi adus pe 
liberali la putere”! De fapt imediat, Regele l-a chemat pe Brătianu şi i-a încredințat 
puterea fără alte formalităţi, nici consultații. 

Brătianu a dizolvat camerele și prin decret declară Constituante noile adunări, 
înlocuind cele trei strigări obligatorii prevăzute de Constituţie. 

Reacțiunea 


Lumea politică şi opinia publică erau consternate. A urmat o tensiune la paroxism 
şi o agitaţie fără margini. 

Cel dintâi a reacționat generalul Averescu, înlăturat în mod brutal şi compromis 
ca incapabil și amoral. El dă un manifest, prin care arată că a fost înlăturat prin 
uneltiri întunecoase. Partidul său este cu credință nestrămutată în Coroană, a cărei 
strălucire neprihănită o păstrează (!?), dar vrea să ducă la adevărata îndeplinire 
puterea poporului, care pe temeiul art. 31 din Constituţie, este adevărata putere, de 
la care pornesc toate celelalte puteri, şi care să nu fie o minciună, ca până acum”. 

Averescu uită că şi el a venit la putere tot prin uneltiri întunecoase. 


Regele șobolanilor 


Mai categoric este Constantin Mille în articolul său din ziarul „Lupta” din 20 
decembrie 1921, în care scrie: „Este o erezie, că Ferdinand este regele României 
sau al tuturor românilor. El se mulțumește cu ceva mai puţin. În realitate, e regele 
șobolanilor. De când s-a urcat pe tron, pe ei îi protejează, pe ei îi ascultă, nu are 
zâmbet decât pentru d-l. Brătianu, dorinţele potentatului liberal sunt ordine pentru 
dânsul, celelalte partide nu au alt rol decât de a-i ține locul când partidul brătenist 
uzat, obosit că a mâncat prea mult, are nevoie de a se reface în opoziţie, care nu e 
decât un fel de viligiatură”. 

Se pare însă că distinsul ziarist Mille greșește, când îi dă Regelui Ferdinand 
atâta importanţă. Am văzut că Iorga îl consideră pe Rege „un paravan după care 
mâini subțiri de cocoană deschid porțile din dos”. Această cocoană — Regina — 
recunoaşte că soțul ei este lipsit de voinţă şi tot astfel şi prietenul ei Știrbey este de 
părere că „la Curte n-are nimeni voință să ducă o rezoluție la bun sfârșit”, astfel ne 
mărturiseşte Marghiloman în memoriile sale. Corespondenta ziarului „Times”, d-na. 
Waterman este de părere că Regina guvernează. Fapt este că Brătianu dictează în 
țară prin intermediul lui Ştribey pe lângă Regină. 

Mille are dreptate doar în ce privește partidele ce ţin locul celui liberal pe timp 
cât se găseşte acesta în vilegiatură. După cei patru ani de guvernare a lui Brătianu, 
care vom urma, generalul Averescu va fi poftit din nou să ţină locul Partidului 
Liberal şi va răzbate prin aceleaşi porţi din dos. 


“ Anexe: Caricatură apărută în ziare, care-l prezintă pe Brătianu cu coroana pe cap, în faţa lui 
Ferdinand descoperit, oferindu-i lui Brătianu hârtii (împuterniciri) — n. V. M. 

Chemarea la luptă a Partidului Naţional Român 


Partidul Naţional Român este ceva mai discret decât Averescu şi Mille şi arată 
doar atât, că „minciuna este atotputernică pretutindeni” şi se scuză că „gura nu ne 
este slobodă”. Cheamă pe ardeleni și bănăţeni /a luptă împotriva cârmuirii moşierilor, 
bancherilor şi bogătaşilor din Bucureşti“. 

În manifestul electoral însă din 1 februarie 1922, semnat de Iuliu Maniu, 
preşedinte, Goldiş, Vaida, C. Pop, vicepreşedinţi şi Sever Dan, secretar, partidul 
arată că „un joc frivol de culise întemeiat pe intrigă, calomnie şi perversitate opreşte 
întreg progresul politic, economic și moral al ţării, că statul este stăpânit de un 
absolutism oligarhic și că întreg sistemul e putred”. 

Arată la rândul său, că „tratativele cu Partidul Liberal începute cu gând curat şi 
dezinteresat nu au dus la nici un rezultat, fiindcă „noi căutam fraţi, ei căutau s/ugi, 
noi căutam tovărăşia sinceră a Vechiului Regat şi a celorlalte provincii, ei căutau 
robia Ardealului, Banatului, Crișanei și Maramureşului. 

Nu ne-am putut înţelege; prăpastia între cugetarea lor oligarhică și între sufletul 
nostru țărănesc este prea mare”. 

În sfârşit, Partidul Naţional Român face apel către toţi cetățenii acestei țări, să 
sară întru apărarea libertății constituționale ameninţată şi pentru înfăptuirea hotărârilor 
Adunării Naţionale de la Alba-lulia. 


Jar sciziune 


În acelaşi manifest se arată că „o păcătoasă sete de putere sparge din nou 
solidaritatea națională, că târgul de conştiinţe a început din nou”. 

Imediat după Unire au trecut emisarii Partidului Liberal în provinciile unite, 
desfăşurând o activitate febrilă de organizare. Victor Slăvescu şi alţii au înființat 
sucursale ale Băncii Românești în toate centrele Ardealului, au pus la cale cointeresări 
cu marile întreprinderi industriale, împărtășind pe câţiva ardeleni și bănățeni la 
beneficiile acestor operaţiuni economice, câștigându-i astfel pentru politica acestui 
partid. În momentul tratativelor cu Maniu, liberalii aveau deja comitete și cluburi, 
era deci greu ca cei plecaţi din Partidul Naţional Român să fie înlăturați, iar de altă 
parte, era neplăcut ca Partidul Naţional Român să accepte oameni ca Mihali Peter, 
fost deputat renegat în Camera din Budapesta. 

Târgul de conștiințe își face drum şi în rândul învăţătorilor. Fostul meu prieten 
Ion Matei, doctor în drept, canonic şi fost director al învățământului primar pune 

învăţătorilor în vedere, că vor avea 16 locuri în parlament, două locuri de prefecți, 
că se vor statifica” şcolile confesionale şi se vor egaliza lefurile. 

Teodor Mihali, trecut cu Goga la averescani, își cere acum telegrafic înscrierea 
în Partidul Liberal. Îl urmează prietenul său Gavril Tripon, care îl însoțește apoi pe 
generalul Moşoiu în propagandă electorală la Năsăud. 


Sciziunea la Bistriţa și la Năsăud” 


Sciziunea la noi a fost de astă dată serioasă. În primul rând ne-au părăsit foștii 
senatori Ion Pecurariu şi Ion Pop. Primul este candidatul liberal la Senat, al doilea, 
candidatul la scaunul de deputat în circumscripția Bistriţei. La circumscripția Năsăud 
este candidat de deputat liberal Vas. Meruţiu, profesor universitar, năsăudean. 
Protopopul Ion Pop îndrăgise slujba de parlamentar, dar mai mult bodegile şi 
şantalele, localurile de noapte din Bucureşti, unde putea fi văzut în societatea altor 
sfinți părinți. 

De sătenii lui nu era prea iubit şi nici fiul său Alexandru, fost teolog, acum notar 
comunal în satul tatălui său, urgisit de popor pentru fraudele săvârșite cu schimbul 
coroanelor. Şi Pecurariu prinsese gust de demnitatea de senator. De aceea îl găsim 
în fruntea celor ce trec în Partidul Liberal, antrenând cu sine o serie întreagă de 
profesori: pe directorul liceului, Vasile Bichigean şi pe profesorii Ştefănuțiu, Şimon, 
Mărcuşiu, Ciplea, Partene, Dărăban, Lipan, Şt. Scridon. 

Trece şi fostul prefect averescan Ion Şerban, şi doctorul Tanco, vicepreşedinţi 
judeţeni ai partidului şi cu acesta din urmă, funcţionarii de bancă Tişca, ca secretar 
judeţean, Bancu, Belteag, Rebrean, apoi Hodor, ca casier (sic!) şi Alexa David, 
foşti ciocăniști”", meseriaşi, economi, comercianţi, etc. Şi nu se opreşte nici Iulian 
Marțian în partidul averescan, semnând înscrierea în Partidul Liberal: maior în 
pensie, fost deputat, proprietarul fabricii de bere şi spirt. 

Preşedinte al Partidului Liberal este fostul meu profesor și simpaticul tovarăș 
de călătorie la Expoziţia Jubiliară de la București, acum vicar, Alex. Haliţă şi ca 
secretar la Năsăud, fostul meu coleg de şcoală și bun prieten, Dr. Iacob Ciuta. La 
această înscriere masivă în Partidul Liberal a contribuit incontestabil mult faptul, că 
a venit la noi prefect Solomon Haliţă”. 


® Vor fi trecute sub controlul statului. 

50 Anexe: Manifestul învăţătorilor. Documentele sciziunii şi reorganizării în judeţul Bistriţa-Năsăud — 
n. V.M. 

5l Apropiaţi ai fostului deputat guvernamental de la Năsăud, Ion Ciocan, la cumpăna dintre secolele 
XIX şi XX. 

*2 Prefect al judeţului în perioada 15 februarie 1922-27 martie 1926; apud. Ioan Sigmirean, Adrian 
Onofreiu, Istoria județului Bistriţa-Năsăud... Anexa nr. 1, poz. 5, p. 396. 

La Bistrița Partidul Liberal s-a organizat cu Dr. Dionisie Login, ca 
vicepreşedinte judeţean, același Login care organizase la prima sciziune partidul 
averescan alegându-se preşedinte al partidului averescan. Şi au trecut în Partidul 
Liberal o serie de intelectuali, preoți, învăţători, ca Iuliu Suceavă, Liviu Greavu, 
Teodor Adace, Ilarion Bozga, Grig. Vlad, Th. Coşeriu, I. Cristea, Z. Şut, Carol 
Virág, fostul meu candidat de avocat, Victor Avram, N. Someşan, Iulian Flămând, 
Victor Lazăr, Mihăilaş, preot din Şieuţ, vărul lui Ion Pop, contra candidatul meu. A 
mai trecut Aleman directorul silvic, Dr. Leon Scridon senior şi junior. 

Pe Valea Someşului, Partidul Liberal s-a organizat în toate comunele cu preoţi 
şi învățători în frunte cu Teofil Rotariu, lacob Pop, Zaharie Bulbuc, Mihăese, 
Braic, Emil Pop, loan Rus, Zinveliu, Belciug, Manciu, V. Bojor, T. Dumitru, etc. 

Iar noi — Partidul Naţional Român — ne-am reorganizat; la Bistriţa, cu Pahone 
ca președinte, Petringel, ca casier (sic!) şi Dr. Ion Lazăr, ca notar, la Năsăud: cu 
Emil Domide ca preşedinte şi Leonida Pop, ca secretar, iar pe Valea Bârgăului, cu 
Eliseu Dan, Dr. Hăngănuţiu, Dr. Pavel, şi la Rodna, cu Dr. Schotel. 

Au încercat şi fărăniștii din Ardeal să provoace o sciziune, dar fără rezultat. 

Andrei Buzdug, profesor la Cluj, de origine din Josenii Bârgăului, încearcă să-i 
reorganizeze partidul țărănesc în vederea alegerilor și scrie la cunoscuţi, rugându-i 
să-l ajute: „fiindcă durerile bieţilor ţărani l-au impresionat mult de tot, când vede că 
şeaua și hamul sunt mai scumpe decât calul, și părechea de cizme mai scumpe 
decât vaca. Să ne îndreptăm deci privirea către sate — scrie Buzdug — precum a 
făcut domnul Hristos”. Berbecaru, secretarul general al Partidului Ţărănesc îmi 
scrie din Bucureşti, că nu a auzit de numele lui Buzdug”. 

Solidaritatea ardelenilor a suferit o mare breşă în urma acestor sciziuni. 
Intelectualii s-au împărțit în tabere şi partide. În locul armoniei a intrat discordia, 
patima şi ura. 

Țărănimea însă a rămas neclintită lângă Partidul Naţional Român. 


Campania electorală 


Începe campania electorală stăpânită de ură şi indignare în tot cuprinsul ţării. 

Guvernul împrăștie afişe, manifeste şi program cu nemiluita. Un afiș cu chipul 
lui Ionel Brătianu aclamat de țărani cu pălăriile în mână şi în frunte cu popa. Şi 
copii în braţele mamelor ridică spre Brătianu mâinile. Brătianu promite că: „nu va 
îngădui să se aducă nici o știrbire votului obștesc, că va îmbunătăţi şi soarta 
muncitorilor şi va pune domnia poporului pe temelii trainice”. Şi termină cu: 
„Înainte deci, cu sfânta Cruce”. 


55 Anexă: Scrisorile originale ale lui Buzdug şi Berbecaru şi un manifest al Partidului Țărănesc. Lista 
candidaţilor Partidului Naţional Român în ziarul „Patria” din 8 februarie 1922. 

Partidul Liberal, care obținuse la alegerile generale trecute abia 7 din 365 locuri 
la Cameră, şi abia unul singur din 170 locuri la Senat, se găsea la greu impas, căci, 
ori se ţine de cuvânt Brătianu că nu va îngădui nici o ştirbire votului obştesc pentru 
a pune domnia poporului pe temelii trainice „consecvent programului votat în 
Congresul din 27 noiembrie 1921”, că „o societate omenească în vremurile noastre 
nu poate propăşi fără o largă şi sinceră democratizare a țării”, riscând însă să cadă 
în alegeri, ori, înlăturând domnia poporului, trece la dictatură deghizată, ca până 
acum, falsificând voinţa poporului, știrbind votul obștesc prin lovitură de stat, 
ilegalităţi, fraude și furt de urne. 

Brătianu a ales această cale din urmă pentru a se menţine cu orice preţ la putere. 

A urmat deci o campanie electorală, care prin sălbăticia ei le-a întrecut pe 
toate, câte s-au pomenit vreodată în țara românească. După ce propaganda a fost 
împiedicată prin respingerea declaraţiilor de candidare, după ce 27 de deputaţi 
liberali au fost declarați aleşi fără contra candidat, între care şapte miniștrii, chiar şi 
Ionel Brătianu — după ce prin ordin ministerial — contrar legii, s-a ordonat întreruperea 
votării după prima zi, înlăturând cu ajutorul forței publice orice control, în timpul 
nopții au fost violate urnele, furate voturile şi falsificate rezultatele alegerilor”. 


Telegrama lui Maniu 


Iuliu Maniu s-a adresat Regelui cu o telegramă arătând că aceste alegeri 
constituie o ruşine naţională şi un scandal european și că prin urmare, Partidul 
Naţional Român „nu va putea recunoaşte legalitatea şi autoritatea morală a 


Corpurilor legiuitoare compuse prin astfel de mijloace””. 


Parlamentul liberal 


După deschiderea parlamentului s-a procedat la validarea mandatelor. Într-o 
scrisoare deschisă către alegătorii mei, am arătat că adunarea liberală a votat şi 
validat toate fărădelegile săvârșite la alegeri, deoarece nu te poți aștepta de la 
tăinuitori să-i judece pe tâlhari. Călcând în picioare cel mai sfânt drept al 
poporului, dreptul de vot, Partidul Liberal şi-a alcătuit un parlament de oameni 
slugarnici, care la porunca guvernului vor vota orice lege, care va fi pe placul lui, 
ca şi în trecut sub domnia lui Bibescu Vodă, când poporul cânta, că: 


5t Alegerile au avut loc la 6 martie pentru Cameră şi la 9 martie, pentru Senat; „Gazeta Bistriţii”, anul 
I, nr. 4, sâmbătă, 25 februarie 1922, p. 1. Au fost aleşi: deputați, Dr. Victor Moldovan, naţional, Dr. 
Vasile Meruţiu, liberal, Dr. Arthur Connerth, sas şi loan Pecurariu, senator; Ibidem, nr. 5, sâmbătă, 
11 martie 1922, p. 1. 

55 Anexe: Manifestele electorale liberale şi al Partidului Naţional Român, precum şi ziarul „Glasul 
libertăţii”. Telegrama lui Maniu — n. V.M. 

„Tiranul cu nas mare 

Cu suflet însă mic 

Spre a naţiei pierzare 
Şi-a compus şi o adunare 
Din oameni de nimic”. 


Alegeri la Bistriţa şi Năsăud 


Nici județul nostru nu a rămas scutit de manoperele frauduloase a guvernului€. 
Cu ocazia validărilor am ţinut la data de 30 martie 1922 în Adunarea Deputaţilor o 
cuvântare pentru a combate contestaţia făcută de profesorul Vasile Meruţiu. Acesta 
a prezentat câteva declaraţii mincinoase iscălite de un anumit Călugăr Petre, o 
coadă de topor din Buduş şi de alţii la fel, precum şi de notarul evreu Tannenhaus 
din Ardan, cerând invalidarea mandatului meu. 

Urcându-mă la tribună, m-am prezentat adunării: „lată hoţul de păgubaş. Mie 
mi s-au furat voturile și mie mi se cere de către hoți invalidarea mandatului”. 
Contestând la rândul meu îndreptăţirea acestei adunări alcătuită prin fraudă, furt şi 
falsuri de a-mi invalida mandatul, am arătat că Partidul Liberal şi-a înstrăinat prin 
alegerile, așa cum s-au făcut, toată opinia publică, demoralizând preoţii şi învățătorii, 
degradaţi la simpli agenţi electorali. Preoții au fost terorizaţi, că li se ia congrua”, 
iar învățătorii, că vor fi mutați. Au votat cu unul și acelaşi certificat mai mulți 
alegători şi au votat şi morţii. Dar rușinea acestor alegeri îl constituie furtul. Mie mi 
s-au furat voturile la două secţii de votare, la una, ziua la lumina zilei şi la alta, 
noaptea. 

Prima secțiune de votare a fost la Nușfalău, chiar în comuna contracandidatului 
meu, protopopul loan Pop. Secţiunea era prezidată de însuşi fiul acestuia, notarul 
Alexandru Pop. 

Bărbaţii mei de încredere sosind în comună, au fost arestați la ordinul contra- 
candidatului meu şi deportați de către jandarmi. 

Astfel, în lipsa oricărui control preşedintele secțiunii de votare, fiul candidatului 
liberal, a votat el în locul alegătorilor. Îi întreba pe alegători: cu cine votează? Dacă 
nu spuneau că votează cu liberalii, era vai de alegător. Din patru buletine câte erau — 
național, liberal, țărănist și averescan — îi dădeau alegătorului numai pe cel liberal, 
sau îl băga președintele, el în urnă. Văzând țăranii alegătorii din celelalte comune 
cum procedează, nu s-au mai prezentat şi biroul secţiunii de votare a făcut ce a 


5 Anexe: Certificat de alegător, adeverinţă despre declaraţia de candidatură. Carte de intrare la 
secţiile de votare şi scrisoarea lui Victor Onişor privind itinerarul său de propagandă electorală, 
precum şi manifeste de ale mele electorale şi poezii făcute de ţărani — n. V. M. 

37 Minimul de venit pe care trebuie să-l aibă orice slujbaș al bisericii; aici, asigurat de stat. 

vrut. Astfel fiul i-a dat tatălui său 400 de voturi, mie 9 voturi, candidatului țărănist 
un singur vot, iar celui averescan, nici un singur vot. Deci aici s-a furat fără rușine, 
ziua la amiază. Hoţul a fost un protopop și fiul său răspopit. 

Şi mai frumos a procedat vărul protopopului, tot popă și acesta în comuna 
Şieuţ, cu numele loan Mihăilaș, vicepreședinte şi al Partidului Liberal. Acesta a 
preferat întunericul nopţii, ferindu-se de lumina zilei. A fost mai perfid decât vărul 
său. A lăsat peste zi să se voteze în toată regula, în prezenţa bărbaţilor mei de 
încredere. Spre înserare însă, președintele a suspendat votarea până a doua zi. 
Prim-pretorul Traian Şimon, și acesta răspopit, controlând după suspendare urna și 
constatând că voturile date nu sunt liberale, a dat ordin ca la opt seara nimeni să nu 
mai fie pe stradă, toți sătenii să se culce şi lămpile să se stingă. 

În jurul primăriei, unde se votase, erau postați soldaţi de pază. 

Dar oamenii mei din comună erau preveniți. Hoţii nu şi-au adus aminte, că vis 
ă vis de cancelarie era o şură țărănească, acoperită cu paie, şura prietenului meu, 
ţăranul Ilie Groza, care de mult avea anumite răfuieli cu popa. Oamenii mei, care 


5 


Raza 


îşi dădeau seama ce se petrece, s-au ascuns în această şură şi scoțând din acoperiş 
doi snopi de paie, şi-au făcut un fel de fereastră. Cum hoţii au lăsat în cancelarie 
aprinsă lampa, și ferestrele neacoperite, au văzut oamenii mei de încredere cum 
grefierul biroului opera urna cu ajutorul sergentului de jandarmi. Dar au văzut şi 
alți săteni chemați acolo, precum şi soldaţii, care au fost chemaţi și ei de pe uliţă. 

M-am deplasat a doua zi la fața locului cu judecătorul de instrucţie. 

În circumscripţia mea nu s-a putut opera pretutindeni prin aceste fraude, decât 
numai la aceste două secțiuni, unde candidatul liberal era acasă. Eram bine organizat 
şi aveam, ca şi la alegerile trecute, aceeași bărbaţi de încredere și oameni de 
legătură. De aceea am fost ales. 

În circumscripţia Năsăud urnele au fost violate în mai multe secțiuni, la 
Sângeorz-Băi, unde tot preotul a fost prins în flagrant delict, la Rebrişoara, unde 
jandarmii au tras focuri de armă după oameni, punându-i pe fugă pe secretarul 
comunal, prins și el în flagrant delict să-i poată termina operaţiunea criminală, la 
Rodna, Maieru, unde bărbaţii de încredere ai lui Oanea au fost îndepărtați la ordinul 
prim-pretorului Dr. Ion Monda, şi la Telciu. Oancea a făcut şi el plângere la parchet. 
Dar n-a fost ales. Mandatul lui Meruţiu a fost validat“. 

N-a fost ales nici candidatul nostru pentru Senat, Dr. Victor Onişor. 

Cu ocazia acestor validări a apărut în ziarul „Patria” un articol intitulat 
„Rezervele Partidului Naţional”, în care sunt caracterizați câţiva deputaţi. De mine 
scrie: 


58 Anexe: Într-o scrisoare deschisă către alegători am reprodus tipărit discursul meu la validări. 
Programul Partidului Naţional Român — n. V. M. 

Dr. Victor Moldovan 
(decupat din ziar). 

„Vioiu şi neastâmpărat, veşnic gata să pareze loviturile, veşnic în gardă, 
neputându-se stăpâni să facă observaţiile pe care le crede de cuviinţă celor ce 
vociferează din majoritate, a-i crede că d-l. Dr. V. Moldovan și de la tribună nu 
va putea fi, decât plin de nervozitate. 

Dar, păstrându-și calitățile, ca să le zic așa, de polemist usturător, d-sa. 
vorbeşte ceasuri întregi, păstrându-și întreg calmul necesar pentru a dezvălui 
întreg materialul cei stă la îndemână. 

În cadrele vorbirii, satira sa, răspunsurile sale la întreruperi, au adus nu o 
dată în perplexitate pe cei de pe băncile majorităţii. Stăpân pe o voce sonoră, 
armonioasă, înzestrat cu avântul care singur poate însufleţi o vorbire în legătură 
cu validările, d-sa. a fost foarte mult apreciat”. 


Iar cu ocazia celor petrecute la secția Șieuț, un țăran face următoarea poezie: 
Foaie verde de bojor 
Popă tânăr prim-pretor 
La plasa din Beşeneu 
Şi se poartă foarte rău 
E contraş lui Moldovan 
Ce nu i-a greșit guhan”? 
Are o ceată de jandarmi 
Să grijească de tâlhari 
Dă ordin strict pe sate 
Şi te fură după spate 
Iar sărmanul popor 
Iei“ grijesc de prim-pretor 
Şi de el şi de jandari 
Ca să nu fie tâlhari 
Se urcă sus pe poiată 
Să mai vadă câte-odată 
Și văd oblu“! în cănțălare 
Unde să-ntâmplă furare 
Prin a popii cuvântare. 
De popa nu-i cuvânta 
Domnii nu putea fura 


5 Niciodată. 
% Ri. 
SI Drept. 

Dacă acum le-a reuşi 
Prim-pretori toți or ieşi 
Dar nu-n plasa Beșeneu 
Că să poartă foarte rău 
Fără-n plasa din Gherla 
Că acolo-i temnita. 


Toţi falsificatorii criminali ai voinţei poporului au fost amnistiaţi. 


Partidul Naţional Român în Vechiul Regat 


În congresul Partidului Naţional Român din 24 aprilie 1920 la Alba-Iulia se 
luase hotărârea, că „partidul îşi susţine nealterată organizația sa de partid, având să 
o extindă asupra întregului teritoriu al României întregite, fără de a fuziona cu nici 
unul din partidele ţării și să intre în colaborare cu astfel de partide democratice, ale 
căror principii politice sunt în congruență cu programul Partidului Naţional 
Român”. Această hotărâre s-a adus la sugestia și dorinţa lui Maniu. 

Conducătorii partidului şi, în primul rând Maniu, au călcat această hotărâre. 

Maniu, la sugestia Regelui, a intrat în tratative de fuziune cu liberalii, înlăturând 
pe ţărănişti, a căror „principii politice erau în congruenţă cu programul Partidului 
Naţional Român”. 

În urma sciziunilor repetate s-a hotărât că, să-şi extindă acum organizaţia şi în 
Vechiul Regat, şi asupra întregului teritoriu al României întregite. 

Printre cei 35 de deputaţi şi 12 senatori aleşi găsim și numele lui Pavel Brătășan, 
Em. Antonescu, Ion Măgură şi Grigore Filipescu din Vechiul Regat, pe Ion Pelivan 
din Basarabia și pe Simionovici, din Bucovina. 

Deja în primii ani de la unire s-au prezentat mici grupuri în Vechiul Regat, 
pentru a fi primiţi în rândurile Partidului Naţional, aşa era grupul lui Costică 
Anghelescu, bulgar de origine, care vârându-se sub pielea lui Vaida, a făcut carieră. 
A fost ministru în mai multe rânduri și guvernator la Banca Naţională. A fost apoi 
grupul lui Grigore Gafencu și Ion Lugojanu, care după ce au fost protejaţi de 
Maniu, ajungând la înalte situaţiuni, l-au părăsit. 


Fuziunea cu conservatorii 


Cu toate că se hotărâse la Congresul din Alba-lulia că Partidul Naţional Român 
nu va fuziona cu nici unul din partidele ţării, partidul a dus tratative de fuziune, 
când cu averescanii, când cu țărăniştii, când cu liberalii, ca să se oprească la 
epavele naufragiului conservator, pentru a fuziona cu acesta, a cărui principii 
politice nu erau „în congruență cu programul Partidului Naţional”. Deci se calcă 
hotărârea congresului. Mişu Cantacuzino, Em. Lahovary, I. Derussi, C. Ormolu, 

Mironescu, Stelian Popescu, foşti miniștrii conservatori, mari moșieri, nu aveau 
nici o legătură cu masele țărănești și cu mentalitatea celor din Ardeal. Fuziunea s-a 
ratificat în clubul nostru din Bucureşti, cu discursuri din ambele părți. Am fost 
prezent. 

Cu organizarea acestei fuziuni pe judeţe am fost delegat și eu”. Cu Grigore 
Filipescu am fost la Craiova, luând contact cu rămăşiţele conservatoare, cu popa 
Dum. Man la Buftea, cu Caius Brediceanu la Pitești, unde am ţinut cuvântări în sala 
Teatrului Naţional, iar în sfârșit în București, am participat cu alți prieteni ardeleni 
la un mare banchet aranjat de Grigore Filipescu în sectorul de culoare Negru. 


Faceţi cooperative! 


Cu ocazia cuvântării mele la validări, am amintit că prefectul județului nostru 
este Solomon Haliţă, un bărbat distins, care însă, în felul său de a pune temelii 
serioase Partidului Liberal, a încercat să mă îndepărteze din fruntea Federalelor de 
Consum şi al Băncilor Populare, înființate de mine. 

Încă ca student universitar, cu ocazia Expoziţiei Jubiliare din 1906, l-am vizitat 
pe Constantin Stere, care era directorul general al Băncilor Populare, interesându-mă 
de mișcarea cooperatistă. 

La noi am pornit la propagandă şi organizarea cooperaţiei încă din primăvara 
anului 1921, prin articole în „Gazeta Bistriţei” („Lupta contra cametei”, 
„Cooperativele”), prin instrucţiuni și prin o broşură intitulată Faceți cooperative. 
Îndemnuri și instrucțiuni pentru conducătorii satelor“. La această broşură mi-a 
scris prefața Titu Axente, directorul general al Centralei Băncilor Populare, membru 
marcant al Partidului Liberal, nepot al tribunului Sever Axente. Am adus în același 
timp mărfuri ieftine de la engrosiştii din Bucureşti, pentru a fi distribuite prin 
Federală, combătând astfel specula negustorilor. 

Primii membrii ai Consiliului de Administraţie au fost Valeriu Vârtic, fostul 
pretor din Mocod, ca vicepreședinte, protopop loan Dologa din Tiha, loan Buzdug, 
preot în Joseni, Sever Groze, preot în Herina, Mih. Echim, învăţător director în 


2 Partidul Naţional a fuzionat cu Partidul Conservator din Vechiul Regat”, anunţa şi presa locală; 
„Gazeta Bistriţii”, anul II; nr. 18, sâmbătă, 2 decembrie 1922, p. 1. 

& Anexe: Broşura mea Faceţi cooperative! (existentă şi în manuscris, la p. 132 — n. n.), Raportul 
Federalei din 1921, şi un articol din „Gazeta Bistriţei”, „Lupta contra cametei, Cooperativele” — 
corect, „Rostul cooperativelor”; „Gazeta Bistriţii”, anul I, nr. 28, 31 decembrie 1921 - n. n. 
Semnalul editorial pentru apariţia broşurii în Ibidem, anul II, nr. 1, miercuri, 18 ianuarie 1922, p. 1. 
Încă în luna octombrie 1921 Victor Moldovan a lansat un „Apel către conducătorii comunelor 
judeţelor Bistriţa-Năsăud și Solnoc-Dăbâca”, în care, după ce anunţa că a înfiinţat la 20 octombrie 
1920 o „Federală a cooperativelor săteşti”, milita şi cerea participarea la înființarea „secţiei 
băncilor populare” Ibidem, nr. 23, sâmbătă, 15 octombrie 1921, p. 1. Pentru mişcarea cooperativă 
la nivelul judeţului şi rolul lui Victor Moldovan, vezi şi Adrian Onofreiu, Istoricul cooperației de 
credit din județul Bistriţa-Năsăud, Ed. George Coşbuc, Bistriţa, 2004, pp. 64-74. 

Monor, Ion Griga, învăţător în Cușma, Vas. Bocşa contabil şi Ioanichie Groze, 
preot în Sebiş; iar în Consiliul de Cenzori: Pantelimon Zagrai, preot în Bistricioara, 
ca președinte, Ilarion Bozga, învăţător director din Prund și Vas. Onigaș, învățător. 
Toţi aceștia au muncit până la prima adunare generală din 21 martie 1922, un an 
jumătate, în mod absolut gratuit și cinstit. Preşedinte eram eu. 

Cooperaţia luase un avânt frumos. S-au înfiinţat apoi băncile populare şi 
Federala lor. La această federală au intrat ca membrii şi unitățile din judeţul vecin 
al Someşului. După ce cooperaţia a luat dezvoltare suficientă am lăsat conducerea 
efectivă cooperatorilor, eu fiind ales preşedinte de onoare. 


Prăpastie 


Guvernul actual era al şaselea după Unire. La 1 decembrie 1918 era guvern 
liberal, a urmat guvernul liberal camuflat al lui Văitoianu, apoi guvernul tolerat a 
lui Vaida, după care a fost instalat locțiitorul lui Brătianu, generalul Averescu, urmat 
de guvernul de tampon de o lună a lui Take Ionescu, şi acum iar Brătinau, după un 
interval de abia trei ani. 

Cunoaștem rolul neconstituţional și nenorocit a Regelui şi uneltirile oculte ale 
lui Barbu Știrbey, prietenul Reginei, care protegiuind dictatura oligarhiei liberale, 
au înveninat atmosfera politică a ţării, pe care au sfâşiat-o în două tabere dușmane. 
Se găsesc față în faţă două concepţii opuse. O luptă pe viață şi moarte se încinge 
între Partidul Liberal, care caută să-și păstreze privilegiul puterii şi între Partidul 
Naţional Român, care caută schimbarea regimului în sensul principiilor fundamentale 
hotărâte la Alba-Iulia, consfințite de Rege solemn în prezența lui Brătianu, a tuturor 
miniștrilor și a reprezentanţilor puterilor străine. 

În urma loviturii de stat, care înlătură voinţa poporului, prăpastia între guvern 
şi partidele de opoziţie pare a fi insurmontabilă. 


ÎNCORONAREA 


În toiul acestor sfâșieri interne Brătianu săvârşeşte sacrilegiul de a încorona pe 
suverani, coborând acest act istoric la un instrument al politicianismului de partid. 

În vederea încoronării sunt convocate corpurile legiuitoare în sesiune extraordinară. 
La şedinţă opoziția lipsește, în afară de Iorga şi de doi deputaţi tachiști““. Brătianu dă 
citire mesajului de deschidere al Regelui. Iorga a stat jos în timpul citirii acestui mesaj. 

Încoronarea este fixată pentru ziua de 15 octombrie 1922. La 10 oct. 1922 
Comitetul Executiv al Partidului Naţional Român, sub semnătura lui Maniu, Goldiş, 


% Anexe: Invitaţia ce mi s-a făcut ca să iau parte la încoronare şi la banchet, precum şi Manifestul 
Partidului Naţional Român -n V. M. 

Vaida, S. Dan, dă un manifest către Poporul din Ardeal, Banat, Crişana şi Maramureș, 
precum şi către „Fraţii români de pretutindeni”, în care arată motivele pentru care 
nu va lua parte la actul încoronării. Prin absenţa sa protestează pentru faptul, că se 
nesocotesc drepturile naţiunii. Manifestul arată că corpurile legiuitoare — factorul 
cel mai important la actul încoronării — ieşite prin lovitură de stat, fraudă și violență, 
nu reprezintă națiunea. În consecinţă, însăşi națiunea — de la care emană toate puterile 
în mod constituţional — lipsește de la actul încoronării. Participarea la încoronare a 
Partidului Naţional ar însemna recunoaşterea legalităţii acestor corpuri. 

Dar n-avem constituţie, arată manifestul. Regele trebuie să depună jurământul 
pe constituţia țării întregite. Adunarea de la Alba-Iulia a pretins o nouă aşezare 
constituțională, iar Partidul Naţional Român este garantul acestor hotărâri a Adunării 
Naţionale de la Alba-lulia şi nu poate admite nesocotirea lor și pângărirea actului 
încoronării, monopolizându-l Partidul Liberal pentru scopurile sale egoiste ale 
politicianismului de partid. 

Partidul Naţional Român este îndurerat — conchide manifestul — că vede cum 
viața naţională este stăpânită şi îndrumată după concepția medievală și interese 
oligarhice şi cum treptele tronului sunt înconjurate, împiedicând să străbată 
cuvântul adevărului și lumina răsărită din suferințele războiului, acolo, de unde se 
aştepta să se reverse dreptate pentru toţi. 

Partidul Ţărănesc din Vechiul Regat se alătură Partidului Naţional Român și 
lansează şi el un Manifest către ţară, în care arată că nu ia parte la serbările 
încoronării, cărora li s-a dat un caracter de manifestare de partid. Manifestul arată, 
că toate forțele întunecate, care de lungă vreme au ţinut în robie poporul român, 
ridică un zid între Coroană şi Națiune, înlănțuind tronul în serviciul vechilor clici 
de exploatare a statului. Partidul "Țărănesc nu recunoaște parlamentul născut din 
fraudă şi violenţă şi îi tăgăduiește dreptul de a impune ţării o constituţie. În consecință 
nu se face vinovat de complicitate, luând loc în alaiul de la Alba-Iulia, cu un regim 
despotic, care a înăbuşit orice mişcare liberă, transformând noile provincii în satrapii. 
Abţinerea de la încoronare este astfel semnalul unei lupte menite de a scoate şi țara 
şi Coroana de sub tutela vechii oligarhii. 

Regele în schimb, crede că la încoronare — care constituie o consfințire a unității 
naționale — patimile trecătoare se vor stinge şi toţi fiii buni se vor strânge în jurul 
tronului. 

La încoronare n-a luat parte nici Partidul Naţional Român, nici Partidul Ţărănesc. 

În Proclamaţia citită la Alba-lulia, regele „mărturiseşte cu inimă plină de 
dragoste şi credință dorinţele sufletului său, că vrea ca țărănimea stăpână pe veci 
pe ogoarele care le-a dobândit, să le dea toată puterea de rodire în folosul și al binelui 
obştesc, iar muncitorimea credincioasă patriei, să-şi afle soarta tot mai prosperă 
într-o viaţă de armonie și dreptate socială”. 

Iorga 


Încă în vară, la 20 iulie 1922, am primit de la Iorga o telegramă, în care îşi 
exprimă dorința să ție o conferinţă la Bistriţa cu subiectul „Dincolo de politică”.% 
Mă roagă să-i dau sprijinul. Am invitat toate autoritățile, garnizoana, parohiile, 
şcolile, fără deosebire de naţionalitate, domni şi doamne, în sala mare a prefecturii. 
Nu-mi amintesc ce a vorbit lorga la această conferinţă. Mai târziu, în septembrie a 
întreprins ziarul „Adevărul” o anchetă politică pentru a cunoaște părerile ardelenilor 
despre problema încoronării. Am fost întrebat şi eu. „Adevărul”, sub titlul „Ardelenii 
şi încoronarea. O demonstraţie politică. O lovitură de stat a guvernului”, redă și 
declaraţiile mele. Între altele scrie: 

„Declaraţiile deputatului Victor Moldovan, cunoscut prin debutul său 
parlamentar, sunt mai categorice. 

„.. D-1. Iorga de asemenea, nu a fost norocos cu conferinţa, pe care a tinut-o 
la Bistriţa. Noi, care îl cunoaştem, am rămas surprinși de atitudinea și părerile 
schimbate ale acestui mare bărbat, la care ținem aşa de mult”. 

Din această declaraţie a mea trag concluzia, că Iorga a vorbit de actul încoronării 
într-un fel ce nu cadra cu părerile noastre. Iorga, mare geniu, dar considerat ca ușor 
influențabil, schimbăcios, era manevrat deseori de către doctorul Angelescu, 
ministrul liberal al învățământului. Pentru anumite favoruri cu tipărirea cărților 
sale, cu subventiile primite pentru a putea pleca la Paris la cursurile Sorbonei, Iorga 
era determinat să-și schimbe părerile în favoarea guvernului. 

În memoriile sale scrie Iorga la data de 19 iulie 1922: „primit la Bistriţa de 
deputatul Victor Moldovan, aflu la el şi alți „naţionali”, hotărârea de a nu ceda. 

În publicul foarte rece, mulţi saşi, care urmează greu. Am cercetat şi satul Iad“ 
şi unul din Bârgaie”. 

Eu eram de altfel în foarte bune raporturi cu profesorul Iorga, care şi el ținea la 
mine. 


Ighiu. Alegeri parţiale 


Între timp s-a ivit o vacanţă în circumscripția Ighiu, județul Alba. Ighiul era pe 
vremuri, sub unguri, cercul electoral al lui Vaida. Aici se alege Vaida. Românii 
acestui cerc erau bine cunoscuţi ca cetățeni conştienţi de drepturile lor. 

Numărul alegătorilor era 834 în 34 de comune. Unii veneau la vot de la 70-80 
kilometri şi votul era pe față. Alegătorii români înfruntau toată urgia administraţiei 


% Anexe: Telegrama originală a lui Iorga şi convocarea făcută de mine şi semnată în original de 
intelectualii Bistriţei — n. V. M. 
6% Azi Livezile, în judeţul Bistriţa-Năsăud. 

şi jandarmeriei ungurești. Voturile însă o dată date, nu se furau. Regimul nostru 
românesc l-a întrecut pe cel unguresc. 

Alegerea de la Ighiu a fost cea mai sălbatică, rezervându-mi şi mie un rol activ”. 
A fost fixată pentru ziua de 25 februarie 1923, în cap de iarnă. La 18 februarie 
primesc de la Maniu telegrama: „Pleacă imediat Alba-lulia, întâlnire la loan Pop, 
adă certificat alegător, pretind executare necondiționată, urez izbândă”. 

Vaida a făcut un apel către „Alegătorii din cercul Ighiu”. Amintind luptele 
înălțătoare din trecut, când prefectul, pretorul, notarul, jandarmul stăteau în slujba 
urgisitului guvern din Budapesta, alegându-l totuși timp de 18 ani, datorită conştiinţei 
naționale și cetăţeneşti, cu atât mai puţin vor suferi ca în ţara lor proprie, să fie 
batjocoriţi, furându-li-se cel mai sfânt drept cetăţenesc, dreptul de vot. „Nu vă temeţi 
de hoţii de urne!” spune Vaida. „Blestemul lui Dumnezeu îi va bate pe aceşti ticăloşi, 
care ar cuteza să vă fure voturile. Fiţi încredinţați, că nu se va găsi român atât de 
nelegiuit, încât nici ceea ce ungurii nu au făcut, să se încumete el să facă”. 

Dar și Vaida s-a înşelat amar. 

În ziua de 22 februarie am încercat cu Vaida să pătrundem în mai multe comune. 
Am fost opriți de jandarmi, care împrăştiau cu vârful baionetelor pe țăranii care se 
apropiau. Vaida a fost escortat. Deputatul Adrian Popescu şi senatorul protopop 
Bilţan au fost legaţi cot la cot și escortați și ei zeci de kilometri. Noi, cu Grigore 
Filipescu am spart cordonul şi am trecut printre baionete. 

Alegerea era condusă de maiorul Mihai, subşef de Stat Major al jandarmeriei, 
investit cu puteri depline, având la dispoziţie în afară de un stat major de ofiţeri de 
jandarmerie, o mulțime de jandarmi și 2.000 de soldaţi grăniceri. Prefectul Velican 
şi preşedintele circumscripţiei electorale, prietenul Dr. Colbazi, erau şi ei la dispoziția 
acestui călău. 

Eu am fost obligat, împreună cu bunul meu prieten, senatorul Ion Vescan, pentru 
secţia de votare Cricău. În ziua de 24 februarie primesc — la cererea mea — de la 
preşedintele circumscripţiei electorale, Dr. Colbazi, o adresă către preşedintele secției 
de votare Cricău, în care i se comunică acestuia următoarele: „Binevoiţi a vă 
conforma cu raport la cele comunicate verbal, că bărbaţii de încredere oricărui 
candidat, pot rămâne pentru paza urnei peste noapte. 

D-voastră nu sunteţi deobligat a rămânea, însă veţi face toate actele în regulă 
pentru predarea urnei spre pază. Prezentul comunicat, care se va păstra deodată cu 


$7 După o perioadă de „pasivitate”, definită de adresa Camerei din 2 ianuarie 1923, prin care era 
somat să-şi motiveze absența de la mai mult de şapte şedinţe consecutive; A.N.B-N., fond 
Prefectura judeţului Năsăud-prefect, d. 6/1923, f. 2. 

* Anexe: Telegrama originală a lui Maniu şi manifestele electorale ale Partidului Naţional Român — 
n. V.M. 

certificatele bărbaţilor de încredere, le veţi păstra pentru a-l înapoia preşedintelui 
circumscripției”. 

Ce s-a comunicat preşedintelui secţiei de votare verbal nu ştiu, dar ştiu că la 
cele mai multe secţii de votare urnele au fost predate seara ofiţerilor de jandarmi, 
care au îndepărtat cu forța pe bărbaţii de încredere, operând apoi urna necontrolată 
în bună voie. Așa la Mihalţi şi la alte secții, bărbaţii de încredere au fost scoşi cu 
forța la ora 12 noaptea, iar la ora 1 a intrat căpitanul de jandarmerie Ursu şi a 
schimbat buletinele. 

La secţia mea de votare însă nu am apucat noaptea. 

În jurul satului Cricău a fost tras un cordon militar. Cele trei sate ce votează la 
această secție s-au prezentat de dimineaţă în șiruri compacte, dar au fost opriţi afară 
de sat toată ziua în zăpadă, flămânzi. 

Puţinii alegători, care au încercat să străbată printre grădini şi vii, au fost primiţi 
cu salve de gloanțe. La ora 1 după masă, însoțit de Grigore Filipescu şi Sever Dan, 
am mers la marginea satului spre a primi și conduce la vot alegătorii din Bucerdea; 
soldaţii au încărcat armele, au pus baioneta și au ochit în noi. Pentru a evita 
vărsarea de sânge, alegătorii s-au risipit. Am aflat la urmă, că în absenţa noastră, 
căpitanul de jandarmi Ursu a intrat în localul de votare, i-a şoptit ceva la ureche 
președintelui secţiei, învățătorului Aurel Ionuț, s-a dus apoi la locotenentul de 
jandarmi Dumitrescu, poruncindu-i să-i împrăştie pe alegători. 

Întors în localul secţiei la ora 15'0, președintele declară alegerea „sistată”, dând 
ordin jandarmilor să nu mai lase nici un alegător la vot, toţi să fie împrăștiați și 
trimişi acasă. Văzând că mai multe sute de alegători împrejurul satului aşteaptă 
să-şi exercite dreptul de vot, am protestat împreună cu Vescan şi cu bărbaţii de 
legătură: Antonie Pop, director de bancă şi Ion Pop, preot ortodox român din 
Bucerdea, şi Nic. Munteanu, preot în Cricău, împotriva acestei ilegalităţi, invocând 
legea. Preşedintele mi-a răspuns că nu-l priveşte legea, numai poruncile primite de la 
mai marii lui. A urmat un schimb de injurii, ca preşedintele să dea ordin jandarmilor 
ca să fiu îndepărtat. Luând telefonul ca să vorbesc cu preşedintele circumscripţiei 
pentru a pretinde continuarea votării, a intervenit preşedintele secției minţind că 
numai în urma scandalului provocat de mine, a fost nevoit să „sisteze” votarea. 

Revoltat de această neruşinată şi netrebnică atitudine, ultragiat în calitatea mea 
de bărbat de încredere şi demnitatea mea de deputat, i-am tras președintelui secției o 
palmă zdravănă în prezenţa locotenentului de jandarmi, comandantul detaşamentului 
însărcinat cu paza localului și a celor doi plutonieri de jandarmi, iar în timp ce am 
fost scos cu forţa din local, i-am mai tras o lovitură şi cu piciorul în părţile din dos”. 


© Abia la 17 iulie 1925 Parchetul Tribunalului Alba-Iulia a încheiat actul de acuzare, prin acea că 
„inculpatul Victor Moldovan deputat, ridic acuzarea pentru delictul prevăzut în art. 96 din legea 

Vestea acestei întâmplări s-a răspândit ca fulgerul printre alegători, lipsea o 
scânteie ca aceștia să sară asupra celor aflați în localul de vot pentru a-i linga. O 
adevărată răscoală era pe cale să izbucnească. Numai datorită calmului prietenului 
Vescan a putut fi reținută mulțimea și evitată o vărsare de sânge. Locotenentul s-a 
cam dosit, n-a îndrăznit să mă reţină, decât să mă păzească 24 de ore la locuinţa 
preotului, ştiind bine ce se găseşte în urnă, iar unul din plutonierii de jandarmi mi-a 
declarat, că i-a fost milă de cei doi copilași ai săi, căci altfel mi-ar fi ajutat şi el, 
pălmuind pe acel netrebnic președinte. 

La Cricău au votat în total 209 alegători. În urmă însă s-au găsit 894 buletine 
de vot, din care unul singur era al lui Dragomir, cu toate că toţi cei 209 alegători au 
votat cu noi. Rezultatul era uşor de controlat, fiindcă toate buletinele candidatului 
liberal Petre Meteș se găseau neutilizate în mâinile alegătorilor noştri. 

Rezultatul final: Meteş, 3.957 voturi, iar Dragomir, 1.944 voturi. 

Dragomir a făcut denunţ împotriva celor patru preşedinţi de secții de votare şi 
împotriva celor doi ofiţeri de jandarmi. Hoţii au fost amnistiaţi. 

Preşedintele circumscripției, Dr. Colbazi a primit în dar de la guvern 100 jug. 
pământ, pentru că prezidase două alegeri cu furt de urne, a lui Meteş la Cameră şi a 
lui Dăianu, la Senat. 

Această alegere a fost mult comentată de toate ziarele. S-a luat un interviu lui 
Dragomir, unul lui Grigore Filipescu, sub titlul „Ruşinea de la Ighiu” şi unul mie, 
sub titlul „Batjocura de la Ighiu”. „Glasul Libertăţii. Foaie pentru popor”, publică 
un articol de fond cu titlul „O ruşine nemaipomenită”. „Tâlhăria de la Ighiu. D-l. 
Dr. Vaida, fost prim ministru al țării, între baionete. Jandarmi trag focuri în deputați 
şi alegători. Femeile sunt bătute de armata țării. Plutonierii numără voturile. 209 
voturi date și 894 scoase. Ticălosul de la Cricău bătut. Oamenii, femeile şi copiii 
huiduiesc pe hoţii de voturi.”. 

Ziarul acesta îmi publică pe prima pagină fotografia şi arătând că „la secția 
Cricău s-au dat 209 voturi pentru partidul nostru”, scrise cu numele pe hârtie de 


electorală din Ardeal, delict săvârşit prin acea că în ziua de 25 februarie 1923 în comuna Cricău, l-a 
ultragiat pe preşedintele secţiei de votare, în exerciţiul misiunii sale, lovindu-l de 2 ori cu palma şi 
piciorul şi insultându-l cu cuvintele: hoţ şi tâlhar”. În continuare, instanța preciza că „prin 
recunoaşterea acuzatului, este întru deplin dovedită stare de fapt descrisă, în baza acestora, 
parchetul a aflat de dovedită a acuză, deci ridicarea acuzei este justă şi motivată” şi în continuare, 
„în baza paragrafului 323 din procedura penală, stinge procedura penală intentată contra lui Victor 
Moldovan, deputat, pentru delictul prevăzut de art. 96 din legea electorală”. Explicaţia lui Victor 
Moldovan constata că „la dezbaterea principală, procurorul a renunţat la acuzare” şi interpretează 
motivaţia gestului: „vedeţi, d-lor. acelaşi parchet, care găsise acuzarea dovedită, justă şi întemeiată, 
renunţă la această acuzare, fără motive legale. Preşedintele secţiei de votare şi guvernul, mai ales 
guvernul, au rămas cu palma. Iată, în sfârşit, o dovadă contondentă a furtului de urne”; D.4.D,, 
şedinţa de marţi, 2 februarie 1926, p. 1.167. 

70 Anexe: Interviul cu Dragomir (din „Adevărul”, 4. III. 1923) şi cu Filipescu (1. II. 1923) — n. V.M. 

7! „Glasul Libertăţii” din 8. IN. 1923 —n. V.M. 

deputatul nostru, Dr. Victor Moldovan din Bistriţa, au fost numărate de șeful 
secției 894 voturi — de șeful cel cu piciorul în fundul nădragilor — adaugă „încă așa 
o urnă să fete, nu s-a mai pomenit”. „Căci, după ce s-a sfârşit treaba, preşedintele 
secției, care simţea că la spatele lui sunt sulițele, a înjurat pe d-l. deputat Dr. Victor 
Moldovan, un ficior fain de la Bistriţa, al cărui chip îl dăm în foaia de azi. Ce să 
vezi, mă tată. Când a văzut Victor al nostru, că păcătosul își mai ia şi nasul la 
purtare, i-a dat o sfântă de palmă naţională, de începuse acela să se clatine pe 
picioare. Și când bâţâia mai bine, i-a mai trăsnit şi un picior în turul nădragilor, de 
a auzit tâlharul câinii lătrând în Giurgiu pe malurile Dunării, şi pomenea într-una 
pe soacra sa și pe nașul, care l-a cununat”. 

„Încă aşa treabă faină nu se mai văzuse la alegeri. Căci, când au văzut oamenii 
câtă ticăloșie se face cu cinstea și dreptul lor, au început a-şi da coate, gata-gata, să 
sară pe hoţi. Să fi văzut tremurături pe ăi cu pricina, de mi se pare, că le-a ieșit 
zama prin nădragi”. 

Iată și interviewul meu publicat în ziarul „Lupta”. 


BATJOCURA DE LA IGHIU 


Ce ne spune d-l. deputat Victor Moldovan. 

Se cunoaște incidentul de l-a avut la Ighiu d-l. deputat Victor Moldovan, 
deputat de Bistriţa, care a pălmuit pe președintele secției de votare. Deputatul 
Bistriţei a fost deţinut 24 de ore sub paza a doi jandarmi. 

Azi, d-l. Victor Moldovan sosind în capitală, l-am rugat să ne descrie cele 
petrecute la Ighiu. 

lată ce ne-a povestit: 

— Avem un guvern de anarhiști. Guvernul însuşi nu respectă nici legea, nici 

Constituţia şi atunci să nu ne mirăm că organele sale fac același lucru în toată 

țara. Președintele secției de votare Cricău, mi-a declarat fără înconjur că nu-l 

priveşte legea, ci numai poruncile (primite de la maiorul Mihail și ofiţerii 
acestuia). 

Prinzând pe președinte că fură voturile, l-am pălmuit şi lovit cu piciorul, în 
prezenţa ofițerului şi a doi plutonieri de jandarmi. Jandarmii n-au cutezat să 
prevină incidentul, simțindu-se şi ei vinovaţi, ca şi preşedintele secției. 

Pentru toate hoțiile și crimele săvârşite la Ighiu este vinovat guvernul care 
le-a protejat. 


Demoralizarea armatei. 


După ce guvernul, punând în vedere nepedepsirea fraudelor electorale, a 
demoralizat administraţia (la alegerile generale voturile au fost furate de prim 
pretori, secretar comunal, jandarmi, învățători, preoţi), acum, acelaşi guvern lipsit 

de simţul răspunderii a demoralizat armata, silind-o să asiste la hoţii şi să apere pe 
hoţi, trăgând chiar focuri de armă în alegătorii care veneau să-și dee votul. 

Soldați şi subofiţeri când erau controlați de superiorii lor ne spuneau că sunt cu 
noi. Un plutonier mi-a declarat că i-a fost milă de cei doi copilaşi ai săi, căci altcum, 
îmi ajuta la pălmuirea președintelui. Un ofiţer 1-a declarat maiorului Mihail, care-l 
trimisese la Calda de Jos să săvârșească în uniformă ceea ce cerea acest maior, că 
nu se supune şi atunci, ofițerul a fost imediat îndepărtat şi escortat la Alba-Iulia. 

De altă parte poporul, chiar și femei şi copii bătuţi în modul cel mai brutal de 
jandarmi, abia mai puteau fi reţinuţi de noi. Vă puteţi închipui că lipsea o scânteie, 
ca conflictul (sic!) între soldaţi şi popor să fie aprins, iar hoţii de urne linșaţi. 

Guvernul este lipsit de cel mai elementar simţ patriotic când înjosește armata la 
rolul de călău al drepturilor sfinte cetăţeneşti şi provoacă aversiunea cetățeanului 
batjocoritor faţă de uniforma soldatului nostru iubit. 

Un preot bătrân spunea: „Nu ne durea, dacă guvernul ne trimitea soldați turci”. 


TȚărănimea revoltată 

Țărănimea, după cum spuneam, este amărâtă și revoltată până în adâncul 
sufletului. Şi revolta aceasta fierbe de mult. De la alegerile generale încoace, acest 
guvern odios n-a făcut altceva decât a călcat în picioare drepturile cetăţeneşti, 
furând votul şi a batjocorit pe țărani, prin rechiziţii şi bătăi, ba nici chiar șezătorile 
ţărăneşti nu mai sunt îngăduite la sate fără permis, pe când de altă parte, la București 
se petrece fără permis în saloanele liberale. 

Prim pretorii, secretarii comunali, preoţi decorați de acest guvern, jefuiesc averile 
cetățenilor şi a comunelor, fără să fie pedepsiţi. Prefectul împiedică cercetările 
pornite faţă de aceşti slujbași abuzivi şi păcătoşi. 

Nu mai avem nici drepturi, nici libertăţi constituționale. 

Ministrul dreptăţii e un farsor. Când mi s-au furat mie voturile la alegerile generale 
mi-a promis că va face instrucţie în persoană şi pe de altă parte a chemat la sine pe 
judecătorul de instrucție, ordonându-i încetinirea procesului până ce vine amnistia. 
Hoţii erau asiguraţi dinainte că nu vor fi pedepsiţi, căci altfel nu s-ar fi expus la o 
pedeapsă de 5 până la 10 ani, aşa cum prevede legea. 


Amestia 
Să vedem acum dacă se vor amestia şi muşamaliza crimele de la Ighiu. Eu cred 
că da. Atunci aştept ca baremi eu să fiu pus în faţa judecății pentru că am pălmuit 
pe preşedintele secției de votare, să am prilejul ca să aduc toate probele hoţiilor de 
la Ighiu, la care este complice guvernul”. 


7 În acest context, consemnăm şi oziţia resei locale. Citind Patria” — scrie resa — te scandalizezi 
> 3 3 » > 
de abuz urile cu care acuză atio aliştii e liberali iar citi d I frătirea” te scal dalizezi de abuz urile 
5 > > >> y y 

Ce vom face! 


Este foarte uşor de răspuns. 

Te întreb pe d-ta. ce vei face dacă hoţul îţi intră în casă ca să-ţi fure avutul şi să 
te omoare pe d-ta. și familia d-tale? Aşa e că mai întâi, dacă se poate, vei cere 
ajutorul jandarmilor şi al justiţiei? Ei, dar ce vei face dacă ştii că jandarmeria şi 
justiţia sânt complice cu aceşti hoţi? Aşa e că te vei apăra aşa cum vei putea? 

Astfel şi noi. Am încercat toate. În zadar! Guvernul dat de cel mai odios partid 
în ţară, continuă să anarhizeze ţara. Hoţii şi pungaşii se înmulţesc din zi în zi. 
Guvernul şi-a mai înzestrat Adunarea din Dealul Mitropoliei cu un şobolan, tot fost 
trădător de neam, când eram sub unguri, ca și Mihail Peter şi ceilalți. 

Cum să ne apărăm faţă de repetatele lovituri de stat a guvernului? 


Istoria ne învață 


Alegătorii de la Cricău ne amintesc de tribunul Axentie Sever. Istoria politică a 
Vechiului Regat ne aminteşte de Ion Brătianu, tatăl actualului prim-ministru. lar 
istoria franceză ne învaţă căderea guvernului Polignac. 

Guvernul Brătianu vrea să ducă ţara prin revoluţia de sus spre dictatură şi 
absolutism. Guvernul Brătianu a făcut, cu baionete multe, a făcut şi alegerea de la 
Ighiu, dar pe baionete nu se poate sta. 

Părerile mele nu sunt păreri izolate. Sunt păreri auzite de la ţăranul care se 
deşteaptă şi se întreabă şi el, mai ales el, că: „ce spune regele?” 

În aceeaşi „Foaie pentru popor” apar și versurile ţăranului 

(decupaj din ziar) 
Ion Preja din Cricău 
Care nu judecă rău. 
Nu ştie ceti, nici scrie, 
Numai face poezie. 
Şi e om de omenie. 


Iată cum povesteşte acest poet al poporului cele petrecute la alegerile de la Ighiu: 
(decupaj din ziar) 
Frunză verde lemn uscat 
La Cricău rău s-a întâmplat 
La ales de deputat. 
Doi inşi au fost candidaţi 
Ca să fie deputaţi. 
Să vi-i spun şi cum îi cheamă 


naționaliștilor. Unii acuză abuzul de forță, alţii, abuzul de agitaţie, căci limba e mai primejdioasă 
și mai otrăvoasă decăt sabia (s. a), „Gazeta Bistriţii”, anul III, nr. 5, 1 aprilie 1923, p. 2. 

Ca să ştiţi de bună seamă. 
Frunză verde trandafir, 
Unu-i Silviu Dragomir 
Din Partidul Naţional. 
Petru Meteş, liberal. 

Dar hoţii de liberali, 

Au vint” la noi cu jandari 
Ca şi când am fi tălhari 
Şi-au adus şi grăniceri 
Parcă noi am fi hoheri. 
Dar nimic nu le-am făcut 
Numai cu ei n-am ţinut, 
Că-i prost cu ei cine ține, 
Poate vedea orişicine, 

De când sânt la cârmuială, 
Nici un bine nu-i în ţară, 
Făr' numai scumpete mare, 
Poate vedea orişicare, 

Şi hoţii, şi nedreptate 

Prin oraşe și prin sate. 
Hoţii nu se pedepsesc 
Pentru că ei stăpânesc, 
Bată-i unul Dumnezeu 
Cum or venit la Cricău, 
Satul tot l-au înconjurat 
Tot un jandarm și un soldat, 
Şi i-au pus de santinelă 

Ca de ciumă şi holeră, 

Ca nimeni să nu cuteze 

Să vie şi să voteze, 

Să nu vie Burcezenii 

Nici Crăivenii, nici Tibrenii, 
Dar oamenii tot veneau, 
Geaba jandarmi-i opreau 
Veneau prin dos prin grădini 
Prin păduri, prin mărăcini, 
Şi se duceau la votat 


75 Formă prescurtată pentru venit. 

Şi dreptul nu şi-au lăsat. 
Prezidentul liberal 

Fu mare hoț şi tâlhar 

Şi cu dascălul Murgău 
Bată-i unu Dumnezeu 

C-au băgat voturi mai multe 
Întocmai cu şapte sute. 

De cum oameni-au votat 

Şi cu toţii ne-am mirat. 
Proşti hoţi şi rea socoteală 
De făcură aşa sminteală. 

Un domn de-ai noștri din Senat 
Şi cu unul deputat 

Domnul Dr. loan Vescan 

Şi cu Victor Moldovan 
Văzând așa nedreptate 
Şi-atâtea voturi furate, 

Au rămas mirați prea foarte. 
Că d-lor. s-au luptat 

Şi bune sfaturi ne-au dat 
Vorbă bună şi cuminte 

Ca să avem fală și cinste, 
Dumnezeu să-i miluiască 
Bune zile ni-i trăiască, 

Dară d-nul. Moldovan 

S-a fost mâniat pogan. 
Când a văzut mișelia 

Nu și-a stăpânit mânia, 
Hoţului de preşedinte 

I-a tras o palmă, Prea Sfinte, 
Şi-a tras-o aşa de bună 

De o simte pe-obraz o lună 
Ba i-a dat şi cu piciorul 

Că ne-a înșelat poporul 

Las c-aşa i-a trebuit 

Bată-l Dumnezeu, pârlit. 
Să-nveţe a mai fura voturi, 
Ale noastre scumpe drepturi, 
Şi-n Cricău să nu mai vie 

Trăsni-l-ar Sfântu Ilie. 
Când s-au dus din satul nost, 
S-a dus cum se duce un prost 
Huiduit, batjocorit 

Şi de popor urgisit 

Nici o cinste nu le-am dat 
Făr dracului i-am lăsat 
Dar domnii noştri, când s-au dus 
Frumoasă cinste le-am pus 
Cu steaguri și cu cântări 
Cu muzică și urări. 
Strigam ura, să trăiască 

Şi de noi să se-ngrijească. 
Frunză verde măgheran 
Trăiască Victor Moldovan, 
Şi senatorul Vescan 

Că nu-i vom uita şohan'!. 
Că pentru noi s-au luptat 
Dar şi noi cinste le-am dat. 
Frunză verde trandafir, 
Ura! Silviu Dragomir 

Pe care-l vrem deputat. 
Dumnealui voturi i-am dat 
Dar hoţii ni le-au furat. 
Fura-i-ar frigurile 
Scurta-li-s-ar zilele, 

Zilele lor de domnie. 
Ca-ntre noi să nu mai fie 
Nici hoție, nici minciună 
Numai rânduială bună 

Să nu mai râdă străinii, 

Că le hârăim * câinii. 

S-o daţi şi regelui nost, 

Să cetească cum a fost. 


14 Niciodată. 
75 Întărâtăm. 

Necazul şi-l plânge poporul prin versuri minunate şi comparații de o frumuseţe 
desăvârșită. În aceeași „Foaie pentru popor. Glasul Libertăţii” citesc următoarele 
versuri, pe care ţin să le dau aici. 

Foaie verde de cicoare 
Ursitoare, ursitoare, 

De ce mi-aţi ursit voi, oare, 
Şi pe lună şi pe stele 
Atâtea zile cu jele 

Că pe unde mă duc eu 
Plâng petrile de pârâu 
Plânge apa din izvor 

Şi pământul sub picior. 

Guvernul a ezitat să ia măsuri împotriva mea pentru ultrajul săvârşit împotriva 
unui preşedinte de secție în serviciul funcțiuni. 

Abia la 16 noiembrie 1923 cere Ministerul de Justiţie, preşedintelui Camerei să 
mi se suspende imunitatea parlamentară. Cererea este trimisă Comisiunii de Disciplină 
a Camerei spre deliberare. După 7 luni, la 13 iunie 1924, raportorul comisiei, deputatul 
Fărcăşanu este rugat a cerceta dosarul şi a prezenta comisiunii referatul. La 15 mai 
1925, aproape după un an, Fărcăşanu nedepunând referatul, este numit în locul lui 
ca raportor deputatul Racoviţă și rugat să depună referatul de urgență. Nici acesta 
nu face nimic. 

În sfârşit, tribunalul se sesizează în urma denunţului făcut de Donut. 

Iată rezultatul: 

În şedinţa Camerei din 2 februarie 1925 am făcut, fiind prezenţi pe banca 
ministerială Al. Constantinescu, Vintilă Brătianu, Tătărăscu, Tancred Constantinescu 
şi Duca, următoarea comunicare: 

„Parchetul Tribunalului Alba-lulia a încheiat la 17 iulie 1925 următorul act 
de acuzare: 

Împotriva inculpatului Victor Moldovan, deputat, ridic acuză pentru delictul 
prevăzut în art. 96 din legea electorală din Ardeal, delict săvârşit prin faptul că 
în ziua de 25 februarie 1923, în comuna Cricău, l-a ultragiat pe preşedintele 
secţiei de votare în exerciţiul misiunii sale, lovindu-l de 2 ori cu palma şi cu 
piciorul şi insultându-l cu cuvintele: „tâlhar, hoţ”. Motive: inculpatul audiat 
fiind în decursul urmăririi, recunoaște întru deplin starea de fapt descrisă în 
partea dispozitivă a actului de acuzare, care recunoaștere este în consonanţă cu 
celelalte date ale urmăririi. Având în vedere că această stare de fapt, întru toate 
constituie criteriile delictului prevăzut de art. 96 a legii electorale și având în 
vedere că prin recunoaşterea acuzatului este întru deplin dovedită starea de fapt 

descrisă, în baza acestora, Parchetul a aflat de dovedită acuza, deci ridicarea 

acuzei este justă şi motivată”. 

După cum constată acest act de acuzare, delictul s-a săvârşit la 25 februarie 
1923. Astăzi se împlinesc 3 ani. În acest interval destul de mare aşteptam să fiu 
chemat în fața justiţiei pentru a răspunde. Doream prilejul să pot aduce probe în 
faţa Justiţiei că deputaţii liberali din Ardeal s-au ales în majoritatea lor prin fraude, 
falsuri, hoţii şi mai ales, prin furt de urne şi că adunarea aceasta este în consecință 
adunare ilegală, o adunare în care se găsesc în bună parte oameni certați cu codul 
electoral şi penal. 

Astăzi, în sfârşit, mi s-a dat acest prilej. 

Tribunalul Alba-lulia aduce la 30 octombrie 1925 următoarea deciziune: 

„În baza $ 323 Procedura Penală, stinge procedura penală intentată contra 
lui Victor Moldovan deputat, pentru delictul prevăzut la art. 96 din legea 
electorală. Motive: La dezbaterea principală procurorul a renunțat la acuzare. 
„Vedeţi, d-lor! acelaşi parchet care găsise acuzarea dovedită, justă şi întemeiată, 
renunță la această acuzare fără motive legale, dând guvernul de gol. Preşedintele 
secţiei de votare şi cu el guvernul, mai ales guvernul, a rămas cu palma. lată în 
sfârşit o dovadă contondentă a furtului de urne”€. Astfel s-a terminat ultimul 
act al alegerii de la Ighiu”. 


Noua Constituţie 


Corpurile legiuitoare încheind sesiunea din 28 februarie 1923, Regele prelungeşte 
sesiunea până la 1 mai, pentru a se vota Constituţia. Astfel, iubitul nostru rege — 
fermecat de Brătianu, după vorba popii Man — se pretează şi la alcătuirea acestui 
nou aşezământ prin parlamentul ieşit prin violență, furt și teroare. Constituţia trebuia 
votată cu un ceas mai devreme. Erau în joc mari interese ale oligarhiei pentru 
acapararea bogățiilor naţionale. 

Am arătat cu câtă dragoste au descins frații noștri din Partidul Liberal în Ardeal 
pentru a-şi însuşi bogăţiile teritoriilor unite. Pentru a pune stăpânire pe fabricile şi 
uzinele din Ardeal și Banat, guvernul liberal foloseşte cele mai variate mijloace de 
constrângere, ca sabotarea aprovizionării cu materii prime, greutăţi la transport şi 
mai ales, refuzul de a acorda credite. Din 2 Y miliarde de lei, Banca Naţională, 
bancă exclusiv liberală, acordă Ardealului abia 100 milioane lei. Aurul exploatat 


76 Aici tehnoredactarea i-a jucat autorului o farsă. Intervenţia a avut loc în şedinţa Camerei din 2 
februarie 1926. Vezi textul de mai sus şi în D.4.D., şedinţa de marţi, 2 februarie 1926, pp. 1167-— 
1168. 

7 Anexe: Caricatura mea. Actul de acuzare şi Deciziunea prin care se stinge procedura penală — în 
original. Un manifest — poezie lungă: Votaţi Roata —n. V. M. 

din minele Munţilor Apuseni nu-l plăteşte la preţ, exploatarea încetează, minerii 
moți rămân pe drumuri. Banul se depreciază, dobânzile, impozitele se urcă, salariile 
nu mai sânt în raport cu scumpirea crescândă a traiului, produsele ţărăneşti, vitele, 
se depreciază, clasa ţărănească şi muncitorimea este exploatată în mod crâncen. 

Pentru a putea exploata şi subsolul, cu imensele sale bogății, trebuia o nouă 
Constituție”. 

Față de această situație, Partidul Național Român ia o atitudine hotărâtă. La 26 
februarie 1923 dă un manifest către țară, semnat de Maniu, ca preşedinte, Vaida, 
Goldiș, Cicio Pop, Cantacuzino şi Toma Ionescu, ca vicepreşedinţi. Aceşti doi din 
urmă, foşti conservatori. 

Manifestul”? arată că datoria oamenilor de stat ar fi fost ca să aşeze noul stat pe 
temelii democratice şi morale. Liberalii însă — veniți la putere sub pretextul de a 
feri țara de bolșevism şi a da țării un guvern cu experiență — consideră țara drept o 
moşie a lor. Constituţia proiectată este o operă egoistă a unei oligarhii menite să 
asigure acesteia stăpânirea bogățiilor ţării. Confiscând subsolul în folosul aşa zis al 
statului, dar în realitate, în folosul Partidului Liberal, acesta îşi completează opera 
de acaparare începută a avuţiei naționale. Robirea vieţii economice a ţării 
capitalului mobiliar al unui partid ar fi o ruşine şi o sfidare față de această naţiune. 

Partidul Naţional Român — declară manifestul — urmărește instituire în statul român 
a unei democraţii reale, prin realizarea unui regim reprezentativ cinstit și a unei 
vieți constituționale efective, gata să lupte pentru a reţine națiunea de la pericolul 
de a se prăbuşi sub un absolutism de partid şi sub o stăpânire de politică autocrată. 
Crede că străduința sa de a scuti ţara de primejdia unei constituţii reacționare va fi 
susținută de toate conştiințele vii ale poporului român. 

Reamintesc de manifestul lansat de către liberali în preajma demiterii 
guvernului Averescu, care declară că „un astfel de regim nu poate să preșadă la 
facerea Constituţiei şi la dobândirea temeiurilor cerute de organizarea democrației 
a României întregite”. Cu cât mai mult se potriveşte această constatare față de 
regimul liberal, care şi-a încălcat programul votat la Congresul din 27 nov. 1921, 
unde s-a precizat că „o societate omenească nu poate propăși fără o largă şi sinceră 
democratizare”, precum şi-a încălcat şi făgăduielile solemne făcute cu ocazia 
alegerilor generale. 

Frământările politice erau mari. Comitetul Executiv al Partidului Naţional 
Român ţine şedinţe peste şedinţe pentru a hotărî atitudinea față de parlament. 
Primesc şi eu telegrama lui Maniu, ca să vin neapărat, imediat la București. 


78 O analiză atentă la Nicolae Iorga, „Ce a primit şi ce a dat Ardealul”, în Transilvania, Banatul, 
Crişana, Maramureşul 1918-1928, I, Cultura Naţională, 1929, pp. 3-7. 
7 Anexă: Manifestul publicat în ziarul „Patria” din 2. II. 1923 —n. V.M. 

Obstrucţia 


Partidul Naţional Român, secondat de Partidul Ţărănesc, a hotărât să facă 
obstructie în parlament. 

Sabotând la început parlamentul prin neparticipare la ședințe, am fost invitaţi a 
ne justifica absenţa, cunoscând că în caz contrar ni se va declara de vacant scaunul 
de reprezentant al judeţului. 

Şedinţa Camerei din ziua de 16 martie 1923, la care am luat şi eu parte, a fost 
comentată de întreaga presă cu titluri ca : „Şedinţa furtunoasă de la Cameră. Un 
deputat lovit în incintă. Retragerea lui Vaida” („Universul”, „Presa”, „Dimineaţa”). 
„Bătaie la Cameră” („Timpul”). „D-l. Vaida şi scenele violente de la Cameră. 
Amintiri triste din Parlamentul de la Budapesta. Vaida cere respectarea libertăţilor 
politice. Un deputat care loveşte şi fuge” („Lupta”, „Adevărul”). „Ofensiva 
dezertorilor” („Epoca”). 

Un formidabil scandal venea să pună în evidenţă chipul în care guvernul 
înțelege să legifereze, precum și revolta opoziţiei împotriva tentativei de a încătuşa 
libertăţile publice prin noua constituție. 

La şedinţă sunt prezenţi miniștrii: Mârzescu, Vas, Sasu, Inculeţ, Nistor, Moşoiu 
şi mai târziu, apare şi Văitoianu. 

Preşedinte, Orleanu. 

Primul ia cuvântul Virgil Madgearu, țărănist şi arată că în şedinţa precedentă 
ministrul de finanţe Vintilă Brătianu s-a sustras unui răspuns precis cu privire la 
scandalul, pe care-l constituie camuflarea „Stelei Române” de către actualul guvern. 
Madgearu se vede nevoit ca să vie cu un supliment de explicații. 

Preşedintele îi retrage cuvântul. Madgearu, revoltat, îi aruncă preşedintelui 
epitetul de neruşinat. Cei doi chestori, Manolescu-Strungă şi Orleanu, vin la tribună, 
iau manuscrisul lui Madgearu şi-l îmbrâncesc de la tribună. Întreaga opoziţie în 
picioare, protestează împotriva procedeului președintelui, care imperturbabil, îl 
trimite pe Madgearu în fața Comisiei de Disciplină. 

În mijlocul tumultului produs de această scenă îşi face apariţia Vaida, care e 
primit cu lungi aplauze și ovaţii de opoziţie. Vaida ia parte pentru prima oară la 
şedinţele acestei camere. 

În această atmosferă mi se dă cuvântul. Adresându-mă Camerei, declar: 

„Aţi schimbat tribuna parlamentului în bancă de acuzaţi. Dar banca de acuzaţi 
nu este aici, la tribună, ci acolo, la banca ministerială. 

În țară nu mai domneşte legea, ci hoţiile, banditismele. Toţi bandiții au 
contribuit la alegerea celor ce astăzi se pretind legiuitori. Guvernul nu vede ce se 
întâmplă în ţară. Ţărănimea fierbe ca un vulcan. Nu veţi şti momentul când erupe și 

atunci, baionetele pe care staţi, nu vor mai fi la dispoziția D-vs. Cu tirania nu se 
poate guverna. În Franţa la 1830 dinastia Burbonilor a fost măturată în 3 zile pentru 
că a încercat să suprime libertatea presei. 

Spuneţi M.S. Regelui că nu se pot nesocoti drepturile naţiuni. Mergând pe 
această cale, veţi săpa o prăpastie între ţară şi Coroană“”. 

A urmat la cuvânt Vaida, care începe prin a declara că nu recunoaște legalitatea 

acestei Camere, ieşită din lovitură de stat, fraudă şi furt. La aceste cuvinte 
majoritatea izbucnește în tumult. Bursan şi Dinu Brătianu îi strigă lui Vaida: „La 
Budapesta!” Vaida repetă declaraţia, tumultul durează câteva minute. Apoi Vaida 
continuă: „Adânc jignit în sentimentul meu de dreptate și libertate naţională și 
cetățenească, eram hotărât să nu mai calc în această incintă, căci batjocura care a 
făcut-o actualul guvern cu alegătorii, nu s-a încumetat să o facă nici chiar guvernele 
de tristă amintire ale lui Tisza şi Andrăsy. Totuşi, văzând că samavolniciile răstoarnă 
ordinea de drept şi guvernul îndrăzneşte să impună o constituție împotriva 
provinciilor unite, mi-am ţinut de datorie să-mi ridic glasul de protest”. 
„În şedinţa de ieri deputatul Mihai Popovici a făcut o comunicare în chestia 
suprimării libertăţilor cetăţeneşti. Răspunsul guvernului a fost excluderea deputatului 
pentru 30 de şedinţe”. După ce Vaida face procesul succint al încălcărilor de lege, 
declară: „Nu vreau să suferim să fim trataţi în ţara noastră ca un neam de sclavi, nu 
putem tolera ca poporul român să fie tratat cum în ţări civilizate nu se tratează nici 
dobitoacele. Dacă guvernul crede că prin mijloace silnice poate impune o constituţie 
volnică, sântem hotărâți să luptăm pentru drepturile cetăţeneşti. Când poporul nu 
mai găseşte scut legal nici la guvern, nici la Rege, face uz de vechiul expedient 
„vim vi repellere licet”*!. Avertizăm guvernul să nu-și asume această răspundere”. 

După declaraţiile lui Vaida se suspendă ședința. La redeschidere, ia cuvântul 
ministrul Gh. Mârzescu. 

Crezând că poate face ironii, observă că: „Vaida a avut întotdeauna o 
predilecție de a-şi căuta comparaţiile în domeniul zoologic. Ne-a vorbit adineauri 
de sclavajul dobitoacelor, după cum în altă împrejurare, proclamă că, numai boii 
sânt consecvenți. Aceasta ne explică contradicţiunea ce există între atitudinea ce o 
adoptă pe baza declaraţiunii ce ne-a citit și atitudinea ce-şi impusese până ieri. 
Vaida a declarat că nu va intra în parlamentul fraudelor şi ilegalităţilor”. În acest 
moment se face zgomot. 

Maniu întrerupe: „Nu-i parlament acesta”. 

Întrerup eu: „E adunarea hoţilor de urne”. Vociferări, scandal. Eu vreau să-mi 
dovedesc afirmaţia. Majoritatea strigă: „Jos, jos”. Mârzescu vrea să vorbească. Vreau 


50 Textul integral al intervenţiei în D.4.D., şedinţa de vineri, 16 martie 1923, p. 1.218. 
81 Este permis a folosi forţa; aici, expresia „cu forța”. 

şi eu. Iar strigăte. Şedinţa se suspendă pentru a mă trimite în judecata Comisiei de 
disciplină. După un sfert de oră şedinţa se redeschide. Mârzescu continuă: „Declaraţiile 
lui Vaida nu sporesc nici din punct de vedere național, nici moral declarațiile făcute 
de Partidul Naţional Român la începutul dezbaterilor proiectului de constituţie, 
fiindcă omagiile pe care d-l. Vaida le aduce Camerei din Budapesta n-au putut 
satisface decât pe deputatul maghiar din rândurile minorității”. 

În momentul acesta izbucneşte din nou un enorm tumult. Opoziția protestează 
vehement. Mârzescu vrea să continue, dar nu poate din cauza apostrofărilor lui 
Vaida, Maniu, Madgearu și ale mele. Vaida îi strigă: „Sânteţi ministrul furturilor de 
urne!” Eu adaug: „şi al banditismelor ce le faceţi în ţară”. Majorităţile vociferează 
îngrozitor şi se apropie cu pumnii ridicați amenințător spre băncile noastre. O 
încăierare pare iminentă. Mârzescu încearcă din nou să vorbească, dar eu nu-l las. 
De câte ori reîncepe, vocea mea îi acoperă cuvântul, în urletele majorităţii. Pentru a 
putea fi auzit Mârzescu coboară de la tribună. Eu îi strig: „Nu aveţi ce căuta acolo, 
este locul deputaţilor aleşi”. În scurtele pauze de liniște se aude fraza lui Mârzescu: 
„este iresponsabilitatea degeneraţilor”. Cuvintele îi sânt acoperite de huiduielile 
opoziţiei. Maniu ripostează: „Cei ce fură sunt degenerați”. Mârzescu continuă: 
„Toţi aceea ce am contribuit cu ceva la dezrobirea provinciilor alipite mulțumim lui 
Dumnezeu c-am putut face aceasta în ceasul ultim, pentru că vedem cât de mult 
stăpânirea străină a putut să altereze în sufletele unora însușirile românești. Noi ne 
vom îndeplini opera pentru care am fost chemaţi la cârma statului”. Aşezat între 
Maniu şi Vaida scot în momentul acela din buzunar un fluier şi şuier prelung. Toată 
Camera sare în picioare, într-un zgomot care nu se poate descrie. Preşedintele agită 
clopoțţelul și părăseşte fotoliul prezidenţial. Îi ia locul vice-președintele Piso. 

În urmă, se citește raportul Comisiei de disciplină, prin care se cere excluderea 
lui Madgearu pentru 4 şedinţe. 

Madgearu luând cuvântul în apărare, demonstrează că el avea dreptul să-şi 
dezvolte argumentele şi să-l întrebe pe ministrul de Finanţe de ce nu a răspuns ce 
se face cu cele 400 milioane franci aur furate din patrimoniul statului. Este vorba 
de camuflarea averilor unei întreprinderi străine. Madgearu declară că regretă cuvintele 
în formă, dar nu în fond, deoarece datoria opoziţiei este să ceară socoteală pentru 
tâlhăriile făcute cu camuflarea averilor statului. 

Ultimele cuvinte ale lui Madgearu sânt acoperite de vacarmul din incintă. 
Excluderea este admisă. 

Se dă apoi citire raportului Comisiei de disciplină prin care se cere excluderea mea 
pentru 30 de ședințe, pentru că am spus: „Acesta nu este parlament, ci o adunare de 
hoţi de urne”. 

Vaida întrerupe şi declară: „Ne însuşim cu toţii această declaraţiune”. 

Dându-mi-se cuvântul de apărare, declar: 

„Pentru ce m-aţi dat în judecata Comisiei de disciplină? Fiindcă am spus că aţi 
furat urnele? Da! Acesta-i adevărul. Uite, d-le. ministru de Interne (arăt spre urnele 
de la tribună), cu ce aţi operat de aţi făcut această adunare. Fluierul mi l-a dat 
candidatul Partidului Naţional (Dragomir Silviu) să te fluier pe d-ta., d-le. ministru 
de Interne, care ai patronat furtul şi banditismele de la Ighiu. În fața tâlharilor eu 
mă apăr”. Preşedintele îmi retrage cuvântul. Majoritatea mă înconjoară la tribună și 
strigă: „la urne”. Tumultul ajunge la paroxism. Vociferări şi urlete pe băncile 
majorităţii, în timp ce opoziţia ostentativ strigând: „Să vă fie rușine!”, Camera se 
transformă într-un câmp de luptă. Cei doi chestori se reped din două părţi asupra 
mea; îmi sar în spate. Alţi 10-20 le vin în ajutor. Eu rezist la tribună. Manolescu- 
Strungă mă lovește în fluierele picioarelor. Strâns, înfășcat, îmbrâncit de agresori, 
alunec cele câteva trepte ţinându-mă de bara tribunii, care cedează și se rupe. 
Astfel sânt târât până în faţa băncii ministeriale, unde observându-l pe Văitoianu, 
ministrul de Interne, îi strig: „lată hoţul de urne!” 
devine îngrozitor. Opoziția, în frunte cu deputatul țărănist Ionel Lupescu, îmi sare 
în ajutor, dar în timp ce amândouă braţele îmi erau paralizate, strâns ținut de 
chestori şi de alţii, se strecoară pe furiș din fundul sălii deputatul Ma/tezeanu, 
ginerele lui Văitoianu și mă lovește prin surprindere în față, apoi fuge pe ușa din 
stânga băncii ministeriale. În incintă se încinge o luptă în toată regula. Banca 
ministerială priveşte impasibilă la această scenă. Lumea din tribune manifestă 
indignare. Excluderea mea este votată”. 

Îndurerat de cele văzute, d-l. Vaida se urcă la tribună și protestează cu cuvintele: 
„După ce ne-aţi furat mandatele, acum ne şi bateți aici. Asta nu e parlament, ci club 
liberal. Când d-voastră aveți conştiințele încărcate cu violul urnelor, nu aveţi 
căderea să ne judecaţi pe noi”. 

Atmosfera se transformă iar în vacarm. Cosma, ministru Lucrărilor Publice, îl 
întrerupe pe Vaida: „Vrei să faci Revoluție?” Vaida îi întoarce spatele iar eu îl 
apostrofez: „Bandit ordinar, lichea!” Vaida continuă. „Am fost şi eu scos cu forța 
din Camera maghiară, dar nu în mod aşa barbar cum a fost scos d-l. Victor 
Moldovan. Gestul acesta este cu atât mai urât, cu cât cel care a lovit este chiar 
ginerele ministrului de Interne”. Aplauze la opoziție, vociferări la majoritate, zgomotul 
ajunge un iad. 


Mâinile se agită, vacarmul 


5 Anexe: Adresa de excludere, în original — n. V. M. Excluderea a fost cerută datorită faptului că „în 
şedinţa din 16 martie 1923, d-l. deputat Victor Moldovan a adresat în mod repetat şi violent 
Adunării cuvintele: „Voi nu sunteţi Parlament, sunteţi hoţi de urne” şi apoi, prin vociferări şi prin 
fluierături puternice a tulburat lucrările Camerei”. Rezultatul a fost: votanţi, 107; majoritate 
regulamentară: 98; bile albe: 106; bile negre: 1. Prin vocea vice-preşedintelui, d-l. P. Piso, s-a 
comunicat că „adunarea a adoptat concluziunile raportului, excluzând pe d-l. Victor Moldovan de 
la 30 de şedinţe; D.4.D., şedinţa de vineri, 16 martie 1923, pp. 1.226 

Vaida protestează apoi împotriva regimului de excepţie introdus de guvern prin 
încălcarea Constituţiei: „Ticălos a fost regimul unguresc — declară Vaida — dar 
toate acestea câte le faceți D-vs. acum ne dor mai mult, fiindcă ele ne vin de la 
aceea, în care credeam că vom găsi suflete frățeşti”. Cu glas plin de mâhnire atrage 
atenția guvernului asupra roadelor ce strecoară asemenea măsuri în sufletele 
ţăranilor. Cosma întrerupe: „Aha! Ameninţi!” Voci: „Idiotule, stai jos 

Vice-preşedintele Piso îl întrerupe pe Vaida. Opoziția protestează, vociferări, 
invective, lovituri în pupitre. Eu scot fluierul şi şuier prelung, sinistru, a pustiu. 
Piso nu mai încearcă să ţie piept furtunii. Rezistenţa Prea Sfinţiei Sale se năruie. 
Ridică şedinţa”. 

Am fost lovit foarte grav. Zile de-a rândul simţeam o durere la ochi. Profesorul 
Dr. Toma Ionescu, fratele lui Take Ionescu, decan al Facultăţii de Medicină, 
senatorul Universităţii din București, profesor al Clinicii de Chirurgie și vice- 
preşedinte al partidului nostru, mi-a eliberat un certificat*”. 

Pentru a vida chestiunea cu bruta Maltezeanu în conformitate cu codul de 
onoare, i-am rugat pe d-ni. M. Cantacuzino, fost ministru, şi acesta vice-preşedinte 
al partidului nostru şi pe M. Polizu-Micşunești, fruntaș politic, să-mi fie martori. 
Aceştia mi-au răspuns că nu pot cere satisfacție pe calea armelor lui Maltezeanu, 
considerând că acesta este un om descalificat. 

De aceea am cerut ziarului „Epoca” să publice următoarea scrisoare: după ce 
arăt cum am fost lovit, declar: „de altfel, nimeni nu se putea aştepta de la un om, 
care a fugit de pe front, a fost dat în judecată ca trădător în fața Consiliului de 
Război, la alt gest. Într-un parlament compus din astfel de oameni, agresiunea 
aceasta brutală şi laşă nu poate fi decât una dintre manifestaţiunile perfect de 
corespunzătoare atmosferei morale și intenţiilor urmărite de guvern”. 

„Adevărul” scrie că „scenele petrecute la Cameră vor constitui una din cele mai 
rușinoase pagini ale parlamentarismului român. Majoritatea care și-a pierdut cu 
desăvârşire cumpătul, n-a pregetat să insulte în mod trivial pe fostul prim-ministru 
Vaida și a împins brutalitatea până acolo, încât să lovească în mod laş pe deputatul 
ardelean Victor Moldovan”. 

Cu toate că Partidul Liberal nu avea prestigiul politic, ca el singur să impună 
Constituția împotriva întregului rest al țării, parlamentul liberal a vozar-o. Articolul 
19 prevede că „zăcămintele miniere și bogăţiile de orice natură ale subsolului sânt 


|» 


5 Dezbaterile pe larg, cu Iuările de cuvânt şi atmosfera din timpul acestora, în D.A4.D., şedinţa de 
vineri, 16 martie 1923, pp. 1.218-1.228. 

5 Anexă: Certificatul eliberat de prof. Toma Ionescu în original — s. V.M. 

55 Anexe: Articole din ziare: „Bătaia la Cameră. Un deputat opozant lovit”; „D-1. Al Vaida-Voevod şi 
scenele violente din Cameră”; „Ofensiva dezertorilor”; „O şedinţă ruşinoasă”; „O chestiune de 
onoare”; „Dezertorul Maltezeanu”. Broşura cu noua Constituţie — n. V. M. 

proprietatea statului”. Vom vedea în urmă ce legi va aduce acelaşi parlament în 
baza acestei dispoziţiuni. 


Adunări de protest 


Nu-mi amintesc cum a decurs adunarea şi manifestaţia proiectată pentru ziua 
următoare. Ştiu că capitala a fost înconjurată de un întreit cordon de trupe pentru a 
împiedica țărănimea să participe la întrunirea opoziţiei unite de protestare 
împotriva constituției ilegale pe care guvernul o impune țării fără voia ei. Şoselele 
de la periferie au fost patrulate zi şi noapte de jandarmi. Gara ocupată militărește şi 
în decursul nopţii numeroase trupe din provincie îndreptate în toate direcțiile în 
jurul capitalei. 

Îmi amintesc de o mare întrunire în piața Teatrului Naţional, unde din balconul 
Clubului nostru, de care erau atârnaţi trei şobolani, s-au ţinut în fața unei mulţimi 
imense pe Calea Victoriei, cuvântările, iar noi câțiva, am vorbit celor adunaţi în 
strada Academiei, de pe acoperișul clădirii Clubului nostru. 


Adunare la Târgoviște 


Îmi amintesc însă de marea adunare de la Târgoviște, ţinută tot de către opoziţia 
unită, în ziua de 3 aprilie 1923. Au vorbit deputaţii Mihai Popovici, Sever Dan, 
popa Man și eu, din partidul nostru, iar din partea ţărăniştilor, Cezar Spineanu, 
Vasile Haneș, Pantelimon Halipa şi alții. Evocând memoria lui Mihai Viteazul şi 
Tudor Vladimirescu, am spus că astfel de domni ne trebuie azi, ca să stârpim tot 
gunoiul ciocoilor. Nu împărtăşesc vorba lui Carp: „Regele şi Dorobanţul. Regele să 
fie al poporului şi tot aşa, şi soldatul”. 

Popa Man aminteşte de cei de la „Florica” (Brătienii) și pe cei de la Buftea 
(Știrbey) şi arată că regele este ţinut departe de popor. „Să dăm lupta pe față — 
îndeamnă popa nostru — și să zicem: Aripa Satanei departe de noi”. 

Halipa aminteşte de Revoluţia din 1906 din Rusia și spune: „Sfetnicii Regelui 
sânt împinși de Necuratul și fac zid între noi şi el. Să-i spunem, fii bun şi nu te lăsa 
în mâna înșelătorilor și pleacă urechea la suferințele ţării. Și în Rusia curtenii 
opreau pe Țar să se coboare în popor. Ştim ce s-a întâmplat”. 

S-a primit următoarea moţiune: 

Țărănimea dâmboviţeană şi orăşenii târgovişteni înfierează cu tărie îndrăzneala 
liberală de a înconjura cu baionete orașul Târgovişte. Să aibă urechi de auzit, cei ce 
trebuie să audă, că, cu baionete nu se poate apăra constituţia făurită prin baionete. 
Sântem popor liber şi nu vom permite nemernicilor să ne răpească acest drept. 

Partidul Ţărănist 


Încă în octombrie anul trecut, 1922, am primit de la profesorul universitar I. 
Borcea, fost ministru în guvernul Vaida, proiectul de program al Partidului Țărănesc 
din România, aprobat de Congresul General din 20-21 nov. 1921%. Programul are 
ca bază: lupta de clasă. Baza o constituie marxismul, cu deosebirea că prioritatea 
se dă muncitorilor de pământ, faţă de muncitorii industriali, pe considerentul că 
țărănimea este ca număr, clasa dominantă în ţară. Deci statul român nu poate fi decât 
un stat țărănesc, iar muncitorii oraşelor, fraţi de luptă, precum și intelectualii, care 
au stat întotdeauna în serviciul claselor care întrupau interesele precumpănitoare 
ale societăţii într-o fază determinată a evoluţiei sociale. 

„Politica de naţionalizare a bogățiilor ţării, spre a împiedica acapararea acestora 
de către capitalul străin, precum și lupta împotriva exploatării economice — în care, 
sub firma capitalului național, plutocrația românească apare ca un intermediar al 
imperialismului capitalist — asigură Partidului Ţărănesc locul firesc în rândul partidelor 
muncitoreşti”. 

Programul prevede o singură adunare naţională, guvern neutru pentru alegeri, 
voința națională suverană, prerogativele Coroanei în conformitate cu normele 
regimului parlamentar, desființarea stării de asediu, a cenzurii, încetarea urmăririlor 
pentru opinii politice, etc. 

Programul a fost viu comentat în ce priveşte ideile generale, caracterizate ca 
foarte prezumpțţioase şi confuze. Programul țărănist, care păstrează proprietatea 
individuală — arată critica — nu este socialist. A stabili valoarea politică a ţăranului 
pe tezele marxiste pare un nonsens. 

În lupta dusă în cadrul unei opoziții unite, apropierea între cele două partide, 
Naţional şi "Ţărănesc, se consolidează. Considerând însă că Partidul Naţional 
Român începuse a se organiza pe întreg cuprinsul țării, Partidul Ţărănesc nu putea 
să rămână în urmă. Astfel, după ce îşi înjghebase organizaţiuni destul de puternice 
în Basarabia și Bucovina, a hotărât să-şi organizeze partidul și în Ardeal și Banat. 


Partidul Ţărănesc descinde în Ardeal și Banat 


Începe cu Banatul, unde ţine în luna iulie 1923 o serie de întruniri la Reşiţa, 
Mehadia, Sasca, Oraviţa, Varadia, Bozovici, Caransebeş şi Timişoara. Fruntașşii 
Partidului "Țărănesc se opresc la 8 iulie la Reşiţa, centru important muncitoresc. „Pe 
acest domeniu feudal se încheagă marele semn al înfrăţirii muncitorilor de la câmp 


5 Anexă: Scrisoarea profesorului Borcea în original şi proiectul de program al Partidului Țărănesc — 
n. V.M. 

cu muncitorii din fabrici — constată Mihalache şi continuă — bogaţii, uniţi, cu 
băncile lor mari stăpânesc munca noastră, a muncitorilor şi țăranilor”. 

Mihalache“, şeful Partidului Țărănesc arată apoi de ce nu s-a făcut fuziunea cu 
Partidul Naţional Român şi spune că „acest din urmă a cerut să abzicem de lupta de 
clasă”. Toate partidele se reazimă pe lupta de clase — spune Mihalache — cel liberal, 
pe clasa marilor bancheri, cel conservator, pe clasa foștilor mari proprietari, numai 
cel Naţional se sprijină pe gloria luptătorilor din trecut. Astăzi nu găsim în Partidul 
Naţional un înţeles social la temelia sa. Un partid, care nu are la baza sa o 
înțelegere hotărâtă a alcătuirii de viață obştească, e un partid strigoi şi o jucărie în 
mâna liberalilor”. 

Doctorul Lupu constată și el, că „nu ne putem închipui un mai cu înţeles botez 
întru țărănime pentru Banat, decât aici, în această cetate de muncitori de câmp şi de 
muncitori de fabrică”. Lupu regretă că nu s-a făcut fuziunea cu Partidul Naţional, 
cu care va păstra şi în viitor raporturi civilizate. 

Întrunirea o încheie fostul deputat, țăranul Adam din Sânicolaul Român. 

La Timişoara, întrunirea prezidată de fostul deputat, ţăranul Mişa Vasiescu din 
Lipova, Mihalache“ arată care este rostul luptei de clasă împotriva burgheziei 
capitaliste, care exploatează deopotrivă, pe ţăran şi pe muncitor. Reşiţa este mai rea 
ca un feud medieval, are întinse domenii agricole, când, ca societate anonimă, n-ar 
trebui să aibă, iar locuitorii pe ea sânt adevăraţi sclavi. Marea finanţă liberală 
exploatează pe țăran şi pe muncitor, are la dispoziţie guvern, parlament, administrație. 
Pe când produsele clasei exploatatoare sânt declarate la „comerţ liber”, produsele 
țărănești sânt decretate „articole de primă necesitate” Astăzi — după Unire — partidele 
nu mai pot avea în vedere naționalismul, ci numai economicul”. 

După Banat, a urmat în luna august Ardealul. 


Adunările Partidului Țărănesc la Bistriţa 


În judeţul nostru au fost fixate următoarele adunări: duminică, 12 august, la Borgo 
Prund; marţi, 14 august, în Bistriţa; miercuri, 15 august, în Șieu; joi, 16 august, în 
Năsăud; luni 20 august, în Ilva Mare. 

Nu-mi amintesc cum au decurs aceste adunări, dar am o scrisoare a profesorului 
Nechifor Buta din comuna Friş (Lunca), care a fost prezent la adunarea din Șieu, 
unde au luat cuvântul d-l. Lupu, Madgearu, prof. univ., prof. Giuglea, prof. Buzdug. 
Din cele relatate de părintele Buta rezultă că fruntașii ţărănişti nu s-au bucurat de o 


57 Anexă: Fotografia lui Mihalache — n. V. M. 
5 Anexă: Caricatura lui Mihalache — n. V. M. 

primire entuziastă şi se pare că au plecat din judeţ fără ispravă, deoarece nu am 
cunoscut în urma lor nici o singură comună, unde să fi lăsat vreo organizaţie”. 

Ruperea tratativelor cu partidul nostru a provocat o dizidenţă în Partidul 
Ţărănesc. Organizaţia de Dolj a convocat un congres pentru a cere Comitetului 
Central eliminarea din program a luptei de clasă. 


Sesiunea de toamnă a Parlamentului 


Mihalache arătase în manifestul Partidului Ţărănesc dat cu ocazia încoronării, 
că liberalii au transformat provinciile unite în satrapii. 

Ziarele publică comunicarea mea sub titlul: „Regimul de corupţie. Un judeţ 
prădat și jefuit. Statul păgubit cu 2 + miliarde. Toţi înalții funcţionari sânt rude. 
Ministrul îi protejează”. 

Am arătat că guvernul a recrutat din Ardeal cele mai slabe elemente dornice de 
afaceri și îmbogățire uşoară, ajutate de câteva elemente tipice, venite din Vechiul 
Regat ca „apostoli ai românismului, de fapt, ca satrapi trimiși în Ardeal să 
administreze colonia. Se alcătuieşte o adevărată tovărăşie în familie, cu prefectul, 
nepotul deputatului, care este și preşedintele organizaţiei liberale din judeţul Ciuc. 

După o mică afacere a prefectului, prin care distribuie 150 vagoane porumb 
contingentat unor firme particulare și fabrici de spirt, urmează o afacere „bombă” 
cu bunurile private secuieşti. Ca început, ia numai 700.000 lei, ca avans la şperți, 
apoi, în tovărăşia avocatului din București, o rudă, care-și stipulează un onorariu de 
câteva milioane lei, caută să mijlocească la Comisia compusă din preşedintele 
comisiei și consilierul agricol, rude de ale sale, despuierea statului de o avere de 
70.000 jug. şi 18 corpuri de case, în valoare de 2 1⁄2 miliarde lei. 

Şi gazetele ungurești reproduc comunicarea mea cu titlul: „Spatar prefectus 
bünös üzleteit leleplezték a kamaraâban. Biinszâvetkezetet alakitott a Székelyföld 
Kifosztására. Végre valaki kiállt az orszég forum elé. Moldovan interpelácioja 
nagy feltünéşt keltett a kamarâban””. 

Dar parcă numai județele secuiești au fost transformate în satrapii? lată și un 
curat judeţ românesc, județul Turda-Arieş. Gazetele redau comunicarea mea din 21 
decembrie 1923, sub titlul „Hoţie cu cereale contigentate. De ce flămânzesc Moţii? 
După modelul din Ciuc. O tovărăşie de rubedenii. Sub protecţia guvernului. Interesul 
de partid mai presus de toate”. Am arătat abuzurile şi fraudele prefectului în tovărăşie 
cu ginerele său și primarul orașului Turda şi cu alți agenți politici. 


5 Anexă: Scrisoarea preotului Buta, ca răspuns la nr. 550 din 23 august 1923 a ziarului „Aurora”. 
Preotul Buta arată cum ţărăniştii au fost huiduiţi în judeţ — n. V. M. 

90 Afacerile necurate ale prefectului Spătar în Cameră. A înființat o coaliţie necurată pentru 
excrocarea secuimii. În sfârşit, cineva a avut curajul să prezinte cazul în Cameră. Interpelarea d-lui. 
deputat Victor Moldovan a făcut senzaţie. 

Budgetul 


În ziua de 25 dec. 1923 am luat cuvântul la discuţia bugetului. 

Gazetele publică cuvântarea mea sub titlul: „D-l. Victor Moldovan face 
rechizitoriul guvernării liberale” („Lupta”); „Victor Moldovan critică abuzurile 
patronate de guvern” („Argus”); „Vintilă Brătianu provoacă un mare scandal” 
(„România”)”. 

Ziarul „România” arată aspectul acestei ședințe precum urmează: „După d-l. 
Popescu-Zătreni din majoritate, care era să adoarmă pronunţându-și discursul, se dă 
cuvântul d-lui. Victor Moldovan. D-l. Moldovan e impetuos și-și atacă direct 
adversarul. Nu-l impresionează violențele majorităţii, protestările şi insultele ce se 
revarsă asupra opoziţiei. Cuvintele de unguri ce se adresează opoziției ardelene 
arată o primejdioasă mentalitate, a cărei făclie o ţine în mână d-l. Vintilă Brătianu, 
care nemaiputând răbda, trimite pe ardeleni la Budapesta. Moldovan nu a spus 
nimic grav, care ar fi putut nemulțumi pe d-l. Vintilă Brătianu, cu condiţia să aibă 
grijă să dispară multele abuzuri ocrotite de regimul liberal. A denunța abuzurile 
pentru d-l. Brătianu înseamnă a nu fi serios. Serios, după d-l. Brătianu, e cineva 
atunci când ascunde abuzurile, când le tolerează şi le încurajează. Nemulțumit că se 
dezvăluie turpitudinile guvernării liberale, d. Vintilă Brătianu a provocat un enorm 
scandal. La un moment dat, însuși Duca îl secunda, asociindu-se vociferărilor 
majorităţii. D-l. Moldovan a sfârtecat rău de tot mușamaua ce se credea că e bine 
întinsă şi acoperă prea multe nelegiuiri”. 

Şi ziarul „Lupta” scrie că „D-l. Victor Moldovan a făcut timp de două ore 
rechizitoriul actelor săvârșite de guvern în cei doi ani de oblăduire liberală, Fiecare 
frază a fost urmată de întreruperi violente ale deputaţilor guvernamentali şi de 
nervozitatea membrilor guvernului”. 

Cum la budget este admis să se discute orice chestiune, ca şi la Mesaj şi, cum 
eu nu sânt specialist în chestiuni financiare budgetare, am folosit această discuţiune 
pentru a aduce la cunoștința țării nelegiuirile guvernului. 


Împroprietărirea în județul Bistriţa-Năsăud 


In judeţul nostru nu erau moşii mari. Singur saşii, ocrotiţi pe vremuri prin 
privilegiile lor, dispuneau de întinse suprafeţe de păduri și păşuni. Românii, mai 
ales din comunele negrăniţereşti, erau săraci și necăjiţi în lipsă de păduri şi pășuni 


°l Anexe: Caricatura lui Vintilă Brătianu, Alex. Constantinescu şi a mea ţinând discursul, precum şi o 
adresă semnată de generalul Boeriu, preşedintele Comitetului Judeţean al organizației Partidului 
Naţional Român din Sibiu, care exprimă mulţumirile pentru discursul temeinic şi judicios — n. V.M. 

comunale. Până ce sasul dispunea, în medie, de 12 jug. pământ, românul avea abia 
2 jug. pământ cultivabil. 

Cunoscând această situație, mi-am ţinut de datorie sfântă să-i asist pe românii 
mei în faţa comisiunilor de expropriere, pentru a-i ajuta să-şi poată câştiga, în baza 
legii de Reformă Agrară, pământul necesar pentru acoperirea nevoilor, atât sătești 
cât şi individuale. Prin o stăruință neobosită și neîntreruptă, am apărat comunele 
româneşti atât în faţa Comisiunilor de Ocol și Judeţene, cât şi în fața Comitetului 
Agrar din București. 

Judeţul nostru este poate, singurul în ţară, unde nu s-au făcut abuzuri cu 
Reforma Agrară. Multe mii de jugăre de pădure, pășune și pământ cultivabil a fost 
expropriat în folosul comunelor românești. Nu a rămas comună românească de 
După Târg”, pe Valea Bârgăului și, în bună parte, pe Valea Someşului, până la 
Prislop (azi Liviu Rebreanu) şi Luşca, ba şi în judeţele vecine Mureş şi Someş, care 
să nu fi fost împroprietărite cu păduri şi păşuni comunale. I-am ajutat pe românii 
aşezaţi în comunele săsești ca să obțină loc potrivit în mijlocul satului pentru a-și 
clădi biserică. Chiar și pe ţiganii din Pintic”, Tărpiu, Jelna, Budacul Săsesc”, i-am 
asistat ca să primească loturi de casă și pământ cultivabil. Cei din Budacul Săsesc 
şi-au sistematizat un frumos cartier cu o uliţă largă la intrarea căreia au fixat o tablă 
cu inscripția „Uliţa lui Victor Moldovan”. Astfel am ajuns, graţie recunoştinței 
țiganilor din Budac, încă în viaţă, „om mare”. Românii din Blăjenii de Jos au numit 
pădurea obținută de la Sigmir „Pădurea Moldovan”. Asistenţa am dat-o pretutindeni 
gratuit, fără plată, cheltuind mii de lei din propriul buzunar pentru deplasări în 
propriul judeţ şi mai ales, în cele învecinate. În schimb am primit nenumărate 
scrisori de recunoştinţă. S-au făcut slujbe în biserici”. 

În cursul expunerii mele am arătat că saşii, după ce au căutat zadarnic să se 
apropie de judecătorii noştri cinstiți, Niculiţă Candale, la Comisia de Ocol și 
Davidescu, la Comisia Judeţeană, au crezut că este mai indicat să-şi caute norocul 
la Bucureşti, unde știau că Comitetul Agrar judecă cu ușile închise, în baza 
referatelor unor avocaţi ai acestui comitet. 

Într-o bună zi se prezintă la mine primarul comunei săseşti Jelna, rugându-mă 
să-i stau în ajutor, fireşte, pe lângă un onorar frumos — doar sânt şi eu avocat — ca 
muntele de pe hotarul comunei Tiha Bârgăului, expropriat cu asistența mea, să fie 


” Referire în principal la localităţile foste grănicereşti Budacul de Sus și Ragla. 

% Azi Slătiniţa, cartier al municipiului Bistriţa. 

” Azi Budacul de Jos, judeţul Bistriţa-Năsăud. 

%5 Derularea procesului de aplicare a Reformei Agrare în judeţul Bistriţa-Năsăud este reflectată în 
documentele de la A.N.B.-N., în principal în fondul Comisia de expropriere şi împroprietărire 
Bistrița, apoi, Consieleratul Agricol al judeţului Năsăud, Camera de Agricultură a județului 
Năsăud. O încercare de sinteză la Adrian Onofreiu, Reforma Agrară din 1921 în județul Bistrița- 
Năsăud (lucrare de licenţă, mss.), 1986. 

scutit de expropriere la Comitetul Agrar. Drept răspuns, m-am prezentat în aceeași 
zi la ministrul Cipăianu, un om foarte cumsecade, rugându-l să intervină la Comitetul 
Agrar pentru respingerea memoriului comunei Jelna şi aprobarea sentințelor de 
expropriere. În aceeași zi Comitetul Agrar a hotărât în acest sens. Muntele a rămas 
românilor. 

Arătând că saşii colectează anumite sume de la fiecare locuitor şi iau şi sume 
considerabile împrumut de la băncile lor săseşti, pentru a putea plăti onorariile și 
şperţurile în legătură cu exproprierile, intervine ministrul Vintilă Brătianu şi 
confirmă că, vizitând comuna Jad (vezi discursul meu) a găsit trecute în budgetul 
comunei sume destul de mari pentru avocații care apărau interesele comunei 
privitor la izlazul comunal. 

Ţin să observ că acest avocat al comunei Jad a fost distinsul avocat sas Dr. 
Norbert Kuales”. Prin argumentările mele, sprijinite pe dispoziţiunile Legii Agrare”, 
am reuşit să expropriem de la comuna Jad una mie jugăre. Prin această sentinţă şi 
cu exproprierile de la comunele săseşti Dumitra Mare și Pintic — deplasându-ne cu 
preşedintele Davidescu, un admirabil român la faţa locului, de pe vârful „Burgului” 
şi Wasserscheide (cumpăna apelor Someş) până jos în Vale — am tranșat definitiv 
litigiul secular dintre comunele săsești şi românești de pe Valea Someşului, care s-a 
soldat pe vremuri cu multe nelegiuiri, cu bătăi şi chiar cu omoruri. 


Alegerea parțială la Romanați 


În zilele de 23-25 martie 1924 am avut alegere parțială pentru un loc de deputat 
în judeţul Romanați. Candidatul nostru a fost George Mironescu, decanul Facultăţii 
de Drept, fost ministru, ginerele fabricantului de bere Bragadiru, fost conservator. 
În vederea alegerii dă un manifest către alegători în care arată că Partidul Naţional 
Român este cel care trebuie să vie la guvern după căderea liberalilor”, fiind un 


”% Mai târziu, primar al orașului Bistriţa, în perioada 1940-1944. 

°’ Adrian Onofreiu, „Legislaţia agrară în Transilvania în perioada interbelică (1918-1940)” , în 
„Revista Bistriţei”, Bistriţa, VII , 1993, pp. 229-238. 

% Vezi raportul căpitanului suprem al Districtului Năsăud, Alexandru Bohăţiel — în calitate de 
comisar imperial — în această cauză, intitulat „Deducţiunea Diferenţei între comunele Ilva Mică, 
Feldru, Nepos şi Rebrişoara, de o parte, laad, Pintac şi Mettersdorf , de altă parte, pentru un teren, 
care zace între culmile munţilor, care cad de comunele româneşti, spre meride, iar de cele săseşti, 
spre amiază noapte, respectiv de la despărțirea apelor de pe aceşti munți şi între Someș”, din 25 
ianuarie 1866, în care este prezentată cu argumente juridice, pe baza documentării în arhiva 
Guberniului din Cluj şi la Viena, geneza, evoluţia şi propunerile pentru soluţionarea diferendului, 
în Petitii din granița năsăudeană în a doua jumătate a secolului al XIX-lea. Contribuţii 
documentare, volum îngrijit de Mircea Gelu Buta şi Adrian Onofreiu, Ed. Eikon, Cluj-Napoca, 
2012, doc. 14, pp. 138-198. Pentru derularea procesului de aplicare a Reformei Agrare la nivelul 
judeţului Năsăud de atunci, vezi A. N. B-N., fond Comisia de ocol pentru expropriere şi 
împroprietărire Bistriţa (1919-1943); Adrian Onofreiu, Reforma Agrară din 1921 în judeţul 
Bistrița-Năsăud, mss, 1986. 

partid de țărani şi de intelectuali, ieşiţi tot din ţărani ardeleni, este menit să aducă și 
în Vechiul Regat îmbunătăţirea stării țăranilor. Aceştia trebuie ajutaţi a-și clădi 
case bune şi sănătoase pentru ca slăbiciunea şi boala să nu mai fie încuibate la sate, 
să-şi poată cultiva pământul „mănos”, fiindcă s-a făcut multă nedreptate cu 
împroprietărirea, agenții liberali, deputaţi şi senatori, luând ei pământul ce trebuia 
dat țăranilor, etc. Ţara merge spre prăpastie”. 

În şedinţa Camerei din 23 martie 1924 am arătat cum au decurs aceste alegeri. 
Exact după rețeta de la Ighiu. 

Am sosit la Balş împreună cu Grigore Filipescu, fiind găzduiţi la avocatul 
Fănică Dumitrescu, soțul Valeriei Poruţiu, fiica lui Ștefan Poruțiu și sora lui Emil 
Poruţiu, viitorul prefect al Bistriţei'%. După ce am spart cordoanele de jandarmi, 
care opreau pe alegători, sub pretextul că oraşul este contaminat, am dat la o parte 
pe agenţii şi pe primarul care-i opreau pe oamenii noştri să intre în sala întrunirii. 
Abuzurile, fraudele, au fost la fel ca la Ighiu. Candidatul nostru a căzut. Jandarmii 
l-au ales pe candidatul liberal'”!. 


Țăranii din Vechiul Regat 


Cu ocazia acestei alegeri am văzut cum trăiesc țăranii din Romanați, pe acel 
pământ „mănos” al Olteniei şi de ce Mironescu arată că ţăranii trebuie ajutaţi să-şi 
poată clădi case bune şi sănătoase, pentru ca slăbiciunea şi boala să nu mai fie 
încuibate la sate. În cursul vieţii mele am văzut multe sate, şi la noi, şi în străinătate. 
Cunosc satele din Ardeal'?, Banat şi Bucovina, cele din Ungaria, petrecând în 
timpul primului Război Mondial în satul Henczida, pe pusta Ungariei. Cunosc 
toată Austria, nordul Italiei, estul Germaniei, de la Berlin până în Polonia, toată 
Cehoslovacia şi toate satele Elveţiei, între Zürich şi Berna, dar ce am văzut în 
Romanați întrece orice închipuire. Am văzut pe moşiile „mănoase” bordeie sub 
pământ, adevărate adăposturi pentru troglodiți. Numai acoperișul şi fumul ieșeau 
deasupra pământului. 

Am descris în comunicarea mea în Cameră durerea în suflet ce am simțit, 
văzând cum țărănimea este ţinută aici în cea mai neagră robie materială și morală, 
balcanică. La sate am văzut colibi cu pereţi de nuiele şi lut, acoperite cu trestie, 
coceni şi paie, ferestrele lipite cu hârtie, lipsite de orice mobilă, în afară de câteva 
scânduri acoperite cu o rogojină, pe care dorm laolaltă, 7—8 persoane. Adevărate 


” Anexe: Manifestul și fotografia lui Mironescu şi „Cuvântul Ardealului” al Partidului Naţional 
Român —n. V.M. 
1% Colonel Emil Poruţiu, prefect între martie-septembrie 1940; apud. loan Sigmirean, Adrian 
Onofreiu, Istoria județului Bistriţa-Năsăud ....anexa nr. 1, poz. 20, p. 396. 
10! D A.D., şedinţa de vineri, 28 martie 1924, pp. 2.201-—2.203. 
102 Fotografie cu mireasă din comuna Telciu, în exemplarul Năsăud și cu biserica din Rebrişoara — n. V.M. 

cuiburi de boală și mizerie. Nu am văzut un singur grajd. Ca şi pe Bărăgan, pe 
aşezările turceşti, vite mici, degenerate, sânt legate în curte de un pociumb pe ploaie, 
ger şi vânt. Numai părul crescut peste măsură le mai fereşte de viscole. Țăranii 
trăiesc aici sub teroarea potențaţilor politici, fără pământ, vitele fără izlaz. Abia 
10% din țărănime ajunge la vârsta de 40 de ani. 

Dar şi intelectualii de la sate sânt lipsiţi de confort. Invitat la un învăţător, am 
fost poftit la o masă joasă, pe care era aşezat un mare blid de lut cu măsline. Acesta 
era prânzul. Cum se compară acest intelectual, nu cu intelectualii, ci cu ţăranii 
satelor noastre din judeţ, unde sânt poftiți la masă aşternută, cu lapte, brânză, miere, 
pui, plăcinte, vinars şi vin. 

Este adevărat că nu în toate părțile Vechiului Regat găsim aceeaşi situație 
rușinoasă. Statistica ne arată că avem în total 40.000 de bordeie, parte sub pământ, 
parte, deasupra pământului, vizuini în care o parte a țărănimii noastre trăieşte ca în 
timpuri preistorice, lipsită de cele mai elementare condițiuni igienice; judeţul 
Romanați are 1.245 astfel de bordeie. O treime din locuinţele ţărăneşti sânt construite 
cu nuiele lipite cu lut, două treimi sânt fără pardoseală pe jos, cu un amestec de 
pământ şi băligari, purtătoare de un întreg cortegiu de microbi; 624.396 locuinţe 
ţărăneşti au ferestrele fixate, bătute cu cuie de perete, aşa că nu se pot deschide 
niciodată. 

Dacă comparăm aceste stări cu cele din Ardeal, cu locuinţele saşilor şi chiar a 
românilor, dacă le comparăm cu stările din jurul Mirceștilor lui Vasile Alecsandri, 
pe care le-am văzut, vizitând cu prietenul meu Sever Dan comuna ceangăilor 
Săbăoani — invitați de preşedintele Ateneului din Iaşi, Ifrim, la o serbare în lunca de 
la Mirceşti — şi mai ales, comparând aceste stări cu cele din străinătate, Austria, 
Cehoslovacia, Italia, Germania, Elveţia, unde satele se prezintă ca minunate orășele, 
vedem unde ne-a adus politica celor care au condus până aici destinele acestei țări. 

Mihalache a făcut un început de îndreptare în satul său Topoloveni, din care a 
creat un adevărat model. Am fost la inaugurarea lucrărilor de aici şi am vizitat 
târgul, halele de carne şi peşte, hotelul, restaurantul, cooperativa, „Casa Sănătăţii” 
cu dispensar, băile populare, instalațiile de lumină electrică, parcul cu chioşcuri 
pentru fanfară, pavilionul expozițiilor de fructe, școala gospodărească de fete cu 
expoziția de industrie casnică şi bucătărie, atelierele cu expoziţie de croitorie, 
gospodăria şcolii, cu grajduri pentru vaci, federala „Podgoria” cu sala de spectacole, 
cinematograf, cooperativa viticolă „Dealul Topolovenilor” cu sală de vinificare, 
presă, sala de fermentare, pivniţa cu cisterne de sticlă, muzeul, piața pavată şi 
canalizată. Cu altă ocazie am fost invitat de Mihalache, împreună cu Ilie Lazăr și 
cu soțiile noastre în casa sa primitoare, unde am petrecut o zi şi o noapte. Era o 
casă frumoasă, cu tot confortul. De altfel, toate satele din regiunea de podgorii 
prezintă un aspect cu totul diferit de acel din Romanați, ţara moşierilor, şi tot astfel, 

şi regiunea de la Gorj, cu casele cu un stil de tot original şi cu portul pitoresc al 
sătenilor, şi mai ales, satele de la poalele munţilor, în nordul judeţului, cu o populație 
trecută aici din Țara Făgăraşului, păstrând întru toate portul, obiceiurile și înfăţişarea 
gospodăriilor ca şi în ţara lor de origine. 

Am amintit că am văzut cu ocazia vizitei ce am făcut în ţara bardului nostru 
Vasile Alecsandri şi satul ciangăilor, Săbăoani. Era zi de duminică, tinerii la joc, 
iar bătrânii — bărbaţi și femei — roată împrejur, în port original, colorit frumos. Un 
sat mare, cu case în cărămidă și cu o biserică romano-catolică monumentală. Acești 
ciangăi s-au purtat vitejește în război şi s-au dovedit a fi buni şi devotați cetățeni. 

În Lunca de la Mircești Ateneul ieşean a aranjat în aer liber, sub stejarii 
seculari, un minunat concert de cântece și poezii declamate de artiști ai Teatrului 
din lași. Dar am admirat mai mult această luncă, cântată în admirabilele pasteluri 
ale lui Alecsandri. 

Am cules și noi nufărul din bălțile acestei lunci. 

Încă din primii ani de politică am ţinut să vizitez împreună cu prietenii mei, 
Sever Dan, Aurel Dobrescu și Simion Nemeș, centrele importante ale Vechiului 
Regat, în laşi, Galaţi, etc. 

Ifrim, președintele Ateneului din lași, ca și Făgeţel, directorul revistei „Ramuri” 
din Craiova şi D. Ţoni, președintele Asociaţiei Învăţătorilor, unu din cei mai buni 
prieteni ai mei, au fost oamenii lui lorga. Am văzut la Mirceşti și casa modestă a 
lui Alecsandri. 


Parlamentul. Sesiunea de primăvară. 
Politica de jaf. Legea comercializării 


Perioada de la 1922 până la 1929 se caracterizează prin o relativă stabilitate în 
urma refacerii distrugerilor din timpul războiului și a politicii de acaparare a bogățiilor 
țării de către regimul liberal. Am arătat că prin politica sa economică și financiară, 
acest regim a căutat să-și însușească întreprinderile şi uzinele din provinciile unite. 

Acum, prin votarea noii constituţii, caută să naţionalizeze bogăţiile subsolului, 
ca pe urmă, prin o serie de legi, să uşureze trecerea acestora în mâna reprezentanților 
capitalului liberal. Prin această politică de jaf Partidul Liberal devine stăpânul 
zăcămintelor de petrol, cărbune, fier, aur, a apelor, lemnelor și altor bogății, împreună 
cu căile ferate, vapoarele pe Dunăre şi Mare, a fabricilor de tutun, poştă, telegraf. 
Cu o mână dă aceste bogății, cu cealaltă le dă bancherilor și capitaliştilor liberali. 


Declaraţia lui Maniu 


Maniu într-un interviu al său a declarat că „nu vom lua parte la lucrările 
actualului parlament şi nici la dezbaterile chestiunilor puse în ordinea zilei. 

Şi declaraţia citită în numele opoziţiei unite este în absolută concordanță cu 
această declarațiune”!%. 

De fapt, nu am discutat nici un proiect de lege al guvernului şi nu am discutat 
nici proiectul de constituţie al Partidului Liberal. 


Atacul violent al opoziţiei 


Consecvent atitudinii hotărâtă de opoziţie unită, Emil Haţieganu citeşte în 
şedinţa Camerei din 28. III. 1924, în numele Partidului Naţional Român, declaraţia, 
arătând că acest proiect este lipsit de temei constituţional. 

Partidul Poporului, fracțiunea Argetoianu, despărțită de Averescu, declară că 
depunerea acestui proiect de lege constituie un act politic de o gravitate neobișnuită, 
că, prin crearea Consiliului Superior de Control și Îndrumare se înființează un organ 
de conducere ocult şi iresponsabil, pus sub înrâurirea anumitor cercuri bancare, 
încercându-se o adevărată lovitură de stat. 

Iorga declară că ideile exprimate de la tribună sânt şi ideile lui. Legea în sine e 
rea şi gestul e lipsit de orice eleganță. Legea e proastă. 

La fel declară şi Virgil Madgearu, în numele Partidului Țărănesc că, prin 
această lege, se cedează avuțiile țării unor particulari și trusturi străine. 


Adunare de protest la Dacia 


Partidul nostru caută să manifeste împotriva acestei legi şi în afară de parlament 
şi convoacă pentru ziua de 30. III. 1924 o mare întrunire în sala Dacia din Bucureşti. 
Au participat la această adunare vreo 10.000 de cetăţeni. Sala fiind neîncăpătoare, 
s-a ţinut în același timp o întrunire în curte și o alta în piaţă. În sală au vorbit Gr. 
Filipescu, P. Brătăşanu, Polizu-Micşuneşti, Toma Ionescu, Pelivan. M. Cantacuzino, 
Demetrescu-Brăila, Vaida şi Maniu; în curte au vorbit Ghibănescu, col. Rădulescu, 
Măgură, popa Man, Mihai Popovici, Şt. C. Pop şi Vaida; iar în piaţă a vorbit Sever 
Dan, Aurel Dobrescu, Ilie Lazăr, eu, Mironescu şi Maniu. 

S-a vorbit de zidul liberal care desparte pe rege de popor, de înlăturarea califatului 
Brătienilor, de dărâmarea Bastiliei românești. Însuşi Maniu a declarat că „Brătianu 
e vinovat şi faţă de Rege, fiindcă descoperă persoana lui Suverană, înaintea căreia 
ne înclinăm cu toată loialitatea”. 

S-a primit moţiunea prin care cetăţenii din Capitală, din Ilfov şi delegaţii celor 
40 de judeţe, ridică cea mai energică protestare împotriva regimului liberal, cere 


19% Anexă: Declaraţia lui Maniu (în ziarul „Lupta”) și declaraţia Partidului Naţional Român — n. V.M. 
104 Anexe: Fotografia lui Maniu, ziarul „Românul” din 1. IV. 1924, care arată cum a decurs mani- 

162 Victor Moldovan. Memoriile unui politician din perioada interbelică 


înlăturarea imediată a guvernului, dizolvarea parlamentului și introducerea neîntârziată 
a unui regim constituțional real. 

La ieşire, cordoane puternice de soldaţi au oprit mulțimea. Delegații din provincie, 
voind să treacă prin Calea Victoriei, au fost respinși de soldaţi, care la un moment 
dat au recurs la baionete. 

A doua zi am făcut la Cameră o comunicare, în ce priveşte amestecul armatei 
în politică. Mi-a răspuns ministrul de Război, generalul Mărdărăscu, că armata nu 
intervine decât chemată de autorități. Face apoi un călduros apel către cei din 
dreapta, cât şi cei din stânga ai Camerei, ca să facă tot posibilul ca armata să nu fie 
amestecată în politică. 

Mulţumindu-i generalului, constat că d-sa. nu este solidar cu restul guvernului 


şi în special cu primul-ministru și-l rog să adreseze apelul către acesta”. 


Samsari pe banca ministerială 


Pentru a arăta cine este ministrul, care prezintă parlamentului Legea Comercializării, 
am comunicat în şedinţa din 5 aprilie 1924 Adunării Deputaţilor următoarele'%: 

„În „Monitorul Oficial” nr. 205 din decembrie 1923 s-a publicat un jurnal 
al Consiliului de Miniştri, prin care se autoriză d-l. Tancred Constantinescu să 
cumpere de la Eforia Spitalelor Civile Bucureşti un lot de la Sinaia în suprafață 
de 1.320 m’, cu preţul de lei 60, m’, plătibil în 5 ani, în cinci rate anuale. Se 
ştie că prețul real al unui m” la Sinaia este de cel puțin 1.000 lei”. 


Voci: Ruşine, ruşine! 


105 Anexă: Comunicarea „Armata Țării, nu armata partidului” — n. V.M. „Vă pot asigura domnilor, că 
nu ne face bucurie să vedem cordoane militare în luptă cu cetăţenii paşnici. Fără îndoială că nici 
cetăţeni arestaţi de către soldaţi, nici soldaţi dezarmaţi de către cetăţeni, nu sunt mijloace proprii a 
contribui la consolidarea politică şi sufletească a ţării româneşti. Tăria, disciplina şi moralul 
scumpei noastre armate — preciza Victor Moldovan — trebuie să fie bunuri naţionale, de care, nici o 
mână criminală să nu se poată atinge”; D.4.D., şedinţa de marţi, 1 aprilie 1924, pp. 2257-2258. 
Aici autorul face o eroare. Interpelarea a susţinut-o în şedinţa din 4 aprilie 1924. A fost întrerupt 
de preşedintele de şedinţă, M. G. Orleanu, care a precizat: „Nu vă este permis să aduceţi insultele 
altora aici. Consult adunarea pentru a ridica cuvântul d-lui. Moldovan. S-a aprobat”; D.A.D., 
şedinţa de vineri, 4 aprilie 1924, pp. 2.339; dezbaterile, la pp. 2.338—2339. Atitudinea de frondă a 
continuat în şedinţa din 5 aprilie, alături de popa D. Man, „întrerupând continuu şi rostind cuvinte 
neparlamentare, au fost trimişi, în urma votului Adunării, în judecata comisiei de disciplină”; 
Ibidem, şedinţa din 5 aprilie 1924, p. 2.404. Rezulatul a fost exprimat de votul comisiei, în şedinţa 
din 6 aprilie. Comisia de disciplină, imunitate şi incompatibilitate analizând faptele petrecute în 
şedinţa din 5 aprilie, pentru care cei doi au fost trimişi în fața comisiei cu adresele nr. 2.240 şi 
2.241 ale preşedintelui, pentru faptul că „prin vociferări şi cuvinte insultătoare, au împiedicat 
dezbaterile Adunării şi au continuat să tulbure lucrările Adunării” şi constatând că „domnii 
deputaţi, deşi învitaţi, nu s-au prezentat în faţa comisiei”, a decis ca „pentru delcitele de şedinţă de 
care s-au făcut vinovaţi în seara de 5 aprilie 1924, să fie excluşi pe timp de 20 de şedinţe, cu 
începere de la 20 mai 1924”; Ibidem, şedinţa din 6 aprilie 1924, p. 2.468. 

„Întreb pe d. ministru Tancred Constantinescu dacă în acelaşi timp avea 
cunoștință că bugetul pe anul 1924 al Eforiei Spitalelor Civile din Bucureşti ne 
prezintă o stare cât se poate de tristă. Comisiunea bugetară constată că multe 
cheltuieli absolut necesare au trebuit amânate, retribuţiile funcționarilor Eforiei 
nu s-au putut spori nici în acest an pentru a egala măcar cu cele ale funcţionarilor 
de stat, reparaţiunea spitalelor ruinate de război, precum şi refacerea zestrei 
spitalelor (rufărie, obiecte de servicii, mobilier, etc.), de care se simte imperioasă 
lipsă, nu s-au putut prevedea în buget”. 

Se naşte mare zgomot. Întreruperi. 

Întreb pe d. ministru Tancred Constantinescu dacă în același timp are cunoștință 
de memoriul Asociaţiei Generale a Medicilor, în care se constată, că peste 5 
milioane de români sânt fără spitale şi fără medici, lăsaţi pradă tuturor bolilor? 

Dacă d. ministru Tancred Constantinescu a ştiut această situaţie îngrijorătoare, 
întreb de ce — abuzând de influenţa sa politică — a cumpărat lotul de la Sinaia sub 
valoare, îmbogăţându-se cu câteva milioane într-un mod care, la tot cazul, nu-i 
serveşte nici d-sale., nici Consiliului de Miniștri, care a autorizat această afacere”. 

Aplauze pe băncile opoziţiei. 

Voci: „Sânt la fel cu toţii!” 

„Domnilor, nu pot să nu dau expresie convingerii mele, că noul proiect al 
comercializării are la bază aceeaşi mentalitate a d-lui. Tancred Constantinescu. 

Un om ca d-sa., care n-a avut scrupule să se îmbogăţească din avutul 
bolnavilor, va avea desigur şi mai puţine scrupule atunci când va trebui să 
acapareze pentru sine şi partizanii politici, bogăţiile statului”. 

(Aplauze la opoziţie, vociferări la majoritate). 

Tancred Constantinescu, în loc de răspuns, se mărginește să zâmbească!"; atunci, 
bravând pe majoritari, strig: „În această Cameră, deputaţi din opoziţie au declarat 
fără a fi traşi la răspundere, că pe banca ministerială se găsesc samsari necinstiți ”. 

Izbucnește un formidabil scandal. Deputaţii liberali în picioare, vociferează: 
„La ordine, la ordine!”. Opoziția aplaudă. 

Deputatul țărănist, poetul basarabean I. Buzdugan strigă: „Ne asociem cu toţii 
la afirmația domnului Moldovan”. Opoziția porneşte într-un ropot de aplauze. 
Preşedintele agită clopoţelul, iar chestorii şi numeroşi deputaţi majoritari se urcă 
agresiv la tribună. 

O voce strigă: „Carnivorii îşi apără şeful!” 

Timp de câteva minute pare că se încinge o încăierare. Eu caut să replic, dar 
preşedintele îmi retrage cuvântul. Dat la Comisiunea de disciplină, am fost exclus 


pe timp de 20 de şedinţe ale Adunării %. 


107 Anexă: Caricatura lui Tancred Constantinescu — n. V. M. 

Şedinţa a fost reprodusă în ziarele „Adevărul”, „Dimineaţa”, etc., sub titlul de 
„Un atac la Cameră contra ministrului de Industrie. Victor Moldovan aduce grave 
acuzații ministrului. Samsarii pe banca ministerială, etc”. 

„România” scrie: „D. Victor Moldovan suindu-se la tribună, previne Camera că 
va spune lucruri foarte importante. Şi s-a ţinut de cuvânt. Deputatul Victor 
Moldovan, cunoscut ca un duşman neîmpăcat a puternicilor abuzivi, a arătat şi de 
data aceasta o rană gravă. Cum era de prevăzut, majorităţile liberale au răspuns 
provocând un scandal infernal”. 

Gazeta „Patria” face reflexiuni într-un articol intitulat: „Răzbunare de samsar” 
şi între altele, scrie: „Despre moralitatea publică a mai multor dintre miniştrii actualului 
guvern s-a vorbit. În special d. Tancred Constantinescu a fost învinuit că a traficat 
cu situaţia sa politică pentru a-şi agonisi o avere de peste o sută de milioane de lei, 
acum câţiva ani fiind sărac lipit... În loc de a căuta să răspundă acuzațiilor precise, 
ministrul învinovăţit a alergat la o răzbunare piezişă. Deputaţii majoritari, care nu 
sunt decât simple unelte ale pontifilor de pe banca ministerială, au votat fără nici o 
împotrivire această răzbunare; sub pretext că d-l. Victor Moldovan a tulburat liniştea 
şedinţelor, a fost exclus din Cameră pe 20 de zile. Tancred Constantinescu nu a scăpat 
de epitetul ce i s-a dat, acela de samsar. Şi, ca orice samsar, d-sa. socoteşte această 
răzbunare drept o satisfacție. Opinia publică încă este edificată”. 

Iar de la cumnatul meu Victor Man din Cluj am primit o scrisoare în care îmi 
comunică că, Vaida comentând cu prof. univ. Petre Poruţiu dezbaterile Parlamentului, 
m-a lăudat, că eu aş fi cel mai valoros parlamentar al partidului, că mă poate pune 
oriunde, eu îmi fac lucrul. Vaida a făcut în schimb celorlalți deputaţi ardeleni o 
critică nu prea măgulitoare”. 


Iar pertractări de fuziune cu Partidul Ţărănesc 


Am arătat că încercările din primăvara și toamna anului 1920 nu au dus la nici 
un rezultat. Maniu nu s-a putut decide pentru o fuziune cu Partidul Ţărănesc, în 
schimb, după ce și tratativele cu liberalii au eşuat, a făcut fuziunea cu epava 
naufragiului conservator. Ţărăniştii, la rândul lor, au fuzionat cu Partidul "Țărănesc 
din Basarabia. 

Între timp însă conducătorii ambelor partide au început să-şi dea seama că o 
fuziune se impune. Şi Maniu recunoaşte de astă dată, că Partidul Naţional, prin 
structura sa, este predestinat să fie alături şi să lucreze de acord cu Partidul Țărănesc. 

După îndelungate tratative, Comitetul Central Executiv, împreună cu Comitetele 
Provinciale şi cu preşedinţii organizaţiilor judeţene ale Partidului Naţional Român, 


19% Anexă: Comunicarea excluderii de la ședințele Camerei — n. V. M. 
10 Anexa: Scrisoarea lui Victor Man în original — n. V. M. 

de o parte, iar de altă parte, Comitetul Central al Partidului Țărănesc, în ședințele 
lor ținute la 12 iunie 1924, au hotărât fuziunea ambelor partide, sub denumirea de 
Partidul Naţional Țărănesc, pe baza a zece puncte principale şi a cinci puncte 
privitoare la organizare, sub rezerva aprobării Congresului General al partidelor 
(s. a.) ™. 

În zilele de 15 şi 16 iunie 1924 s-a ținut la Chişinău Congresul Provincial al 
tuturor organizațiilor țărănești din Basarabia. 

La acest congres a ţinut Constantin Stere, care făcea parte acum din aceste 
organizaţii, un discurs mare, foarte abil, pro domo, vorbind de „Cazul Stere”. 

Stere vede în fuziunea cu partidul ardelenilor un prilej binevenit de a se putea 
reabilita. Caută deci să-i convingă pe aceștia ca să fie mai înţelegători. Şi arată că, 
până ce ardelenii sânt crescuţi în respectul tuturor formelor convenționale — basarabenii 
sânt crescuţi în tradițiunea intelectualilor ruşi — având o atitudine revoluționară, 
care nu admite o pactizare cu acela care reprezintă opresiunea şi subjugarea, cu acela 
care voia să înece în întunericul despotismului asiatic făclia aprinsă de fruntașii 
omenirii, în valuri de sânge. El — Stere — ca vechi basarabean şi revoluţionar este 
mândru de atitudinea sa şi crede că a dat expresiunea sentimentelor Basarabiei 
întregi când s-a opus față de alianța monstruoasă cu Rusia ţaristă, reprezentând 
singur în tot Regatul aspiraţiunile poporului basarabean, care își putea ridica glasul, 
îndeplinindu-şi datoria cu jertfa persoanei sale atunci când Basarabia a fost 
abandonată de toți. Acesta este deci cazul Stere — cazul Basarabiei. 

Trebuie deci să înțeleagă ardelenii cu naționalismul şi cu popii lor — spune Stere — 
că basarabenii întrupează o mare tragedie a vieţii noastre naţionale și trebuie să 
înțeleagă şi patrioţii de peste Prut că în „cazul Stere”, și care prin alianţa cu ţarul, 
ne-au dat părăsirii şi uitării, jignesc sentimentele Basarabiei întregi. Să-și puie deci 
cenușă pe cap şi să deie asigurare viitorului, că vor fi înmormântate toate păcatele. 

Şi ca să arate Stere, că și ardelenii au păcătuit în cursul istoriei, invoca momentele 
când și fii de țărani români au luptat în armatele duşmane, și chiar Avram lancu s-a 
luptat pentru steagul drăguţului de împărat — constatare ce constituie o minciună din 
partea lui Stere, deoarece Avram Iancu nu s-a luptat pentru drăguţul de împărat, ci 
pentru libertatea şi dezrobirea țăranilor români de sub jugul iobăgiei — și continuând, 
constată alții au fost spânzurați pentru că luptaseră în rândul armatei revoluţionare 
a lui Kossuth. 

Cazul Stere este deci, cazul Basarabiei. Astfel îşi scuză Stere „trădarea” ce i se 


impută!!! 


110 Anexă: Cele zece și cele cinci puncte din program. Statutul Partidului Naţional Român, în 
exemplarul Năsăud — n. V. M. 

1! Anexe: Caricatura lui Stere ținând discursul. Articolul „Micimea omenească, Fuziunea amânată”. 
Articol scris de Voicu Niţescu în revista „Sămănătorul” — n. V. M. 

După aceste lămuriri, Stere trece la 


Chestiunea fuziunii 


În ce priveşte adăugirea adjectivului de naţional la denumirea partidului fuzionat, 
Stere crede că n-are importanță, fiindcă în Ardeal nație înseamnă țărănime, iar naţional, 
în credinţa ţăranului ardelean înseamnă țărănesc, precum în conștiința ţăranului 
basarabean, „român” înseamnă fratele lui, ţăranul. Popa din Ardeal nu este popa 
din Basarabia sau popa din Vechiul Regat. Vreme îndelungată țărănimea din Ardeal 
nu a avut viață obştească liberă. Popa ales de obşte a fost conducător al poporului 
său şi avea sarcina culturii lui sufleteşti, luptând pentru fiinţa lui naţională. Astfel, 
popa din Ardeal nu are acea nuanță nihilistă religios, care a căpătat-o cel din 
Basarabia, prin convieţuirea seculară cu intelectualii ruşi, sau cea păgână din Regat, 
care, când aminteşte de cruce şi cădelniță, n-o face tocmai cu evlavie. 

Dar nici programul nu poate fi o piedică. Viaţa nu se opreşte. Nu există 
program, idee, ideal, care să nu fie depăşit de urmaşi şi să nu pară vorbe băbești în 
faţa aspirațiunilor noilor generaţii. 

Temeiurile acestei fuziuni trebuie să fie Hotărârile de la Alba-Iulia și Chișinău 
şi anume: Principiul suveranităţii naţionale, garantarea drepturilor cetățenești și a 
libertăților publice, respectul minorităţilor și asigurarea culturii naţionale, 
convocarea unei Adunări Constituante, în care să fie reprezentată întreaga naţiune 
şi care să pună bazele noului stat românesc. 


Lupta de clasă 


Ştim că preambulul programului țărănesc votat de congres este redactat de Stere. 
Am arătat că acest program a fost viu comentat şi criticat în ceea ce priveşte 
principiul luptei de clasă, că stabilirea valorii politice a țărănimii pe teze marxiste 
nu e justă, deoarece partidul menține proprietatea individuală, țărănimea nu este o 
clasă omogenă, ci este diferențiată în țărani chiaburi şi muncitori argaţi, deci în 
două tabere cu interese bine distincte. 

Stere și cu el, Partidul Țărănesc, găsindu-se astfel în dilemă, este gata să facă 
un compromis. Stere declară acum că „lupta de clasă este deci numai o chestiune 
de doctrină, de ştiinţă, nu de program”. Astfel Stere — fără să o spună — acceptă 
programul lui Maniu — luptă pentru crearea unei ordini de drept, a unui regim 
constituțional și democratic. 

În acest moment istoric — recunoaşte Stere — nu avem problemă mai grea şi 
datorie mai sfântă, decât a preface această puşcărie în care trăim cu toții, într-o 
asociaţie de oameni liberi, într-un stat al poporului românesc unit, liber şi independent. 
Ori vom fi vrednici de încrederea acestui norod, ori să vie puhoiul, să ne măture pe toți. 

Şi revenind iarăşi la persoana sa, Stere declară că „nu este aici vorba de un 
compromis între domnii Maniu, Vaida, Lupu, Mihalache, Stere, ci între țărănimea 
din Ardeal, Basarabia şi din Regat. Chiar dacă ar dispare 9 puncte din decalog și ar 
rămâne unul, dar prin aceasta am ajunge la înfăptuirea imediată, eu încă aş sfătui 
fuziunea”. 

Se vede clar că pe Stere nu-l mai interesează nici decalogul-program, nici lupta 
de clasă, ci pur şi simplu fuziunea imediată în condiţiile cerute de el şi prin aceasta, 
reabilitarea sa, perorând că le vorbeşte congresiştilor basarabeni „în ceasul cel din 
urmă, cu ultimele picături de sânge în inimă propune: Votaţi fuziunea!”, dar nu 
vorbeşte cu ochii închişi, ci cu anumite garanții. 

Care sânt aceste garanţii? 

Congresul provincial votează cu unanimitate fuziunea cu garanția, ca Partidul 
Țărănesc Basarabean să-și asigure în noua formaţie reprezentanţii la care are 
dreptul prin forța sa reală, dovedită prin scrutinul popular. 

Stere şi-a atins scopul. Este vorba ca el să fie reprezentantul Partidului Ţărănesc 
Basarabean în noua formaţie. 

Am avut ocazia să ascult în cursul activităţii mele parlamentare multe discursuri 
mari. L-am auzit pe Ionel Brătianu, Marghiloman, Titulescu, Take Ionescu, Duca, 
Goga, Mârzescu, Iorga, Maniu, Goldiş, C. Pop, Lupu, etc., pe străini, ca Albert 
Thomas, Barthou, discursuri admirabile, dar poate nici unul nu mi-a plăcut şi m-a 
impresionat mai mult, ca cel al lui Stere, pronunţat cu ocazia validării mandatului 
său de deputat de Soroca. A fost un discurs masiv, sentimental dramatic. Așa că nu 
mă surprinde deloc faptul că cei 11 deputaţi basarabeni au fost cuceriți de discursul 
lui Stere pronunţat la congres. 

Stere a reuşit cu discursul său, dar fuziunea s-a ratat şi ia o întorsătură fatală. 

Pe lângă tot talentul şi valoarea sa intelectuală, Stere nu mai putea să joace un 
rol politic de prim ordin. Opinia publică românească nu putea să uite că Stere a 
dezbrăcat uniforma de ostaş român pentru a sta la dispoziția duşmanului, pe care l-a 
servit cu scrisul său în revista „Lumina”, otrăvind sufletul ostaşului român din 
tranşee, iar ardelenii nu puteau uita de când Stere, în 1914, venind în Ardeal, ne 
îndemna să suportăm jugul opresorilor şi să orbecăim în întunericul sclaviei. 

Setos de a se reabilita, în orgoliul său neînfrânt, acest om s-a pus în calea 
fuziunii, pretându-se la rolul de a înlesni șantajul plutocraţiei împotriva tendințelor 
de primenire morală a ţării. 

În manuscrisul meu, vol. II, pp. 259-262 am arătat fazele, tratativele şi eşecul 
ce a urmat. 

În toamna aceluiaşi an 1924 m-am mutat la București pentru a mă putea achita 
mai uşor de îndatoririle mele de parlamentar. Am închiriat o locuinţă în casa 
generalului C. Dragu, în str. Azilul de Noapte, nr. 6, în apropierea Palatului Justiţiei 

şi Adunării Deputaţilor. Mi-am continuat aici profesiunea de avocat, pledând la 
Curtea de Casaţie în procesele ce îmi erau trimise de colegii din provincii. Il aveam 
ca asociat pe Ilie Lazăr, care a stăruit să mă mut la Bucureşti. 


Interpelarea la Cameră și răspunsul primului-ministru 


În toamna aceasta un eveniment extraordinar, petrecut în cercurile protipendadei 
bucureştene, a dat prilejul unei din cele mai senzaţionale dezbateri din Adunarea 
Deputaţilor. 

A fost arestat generalul Văitoianu, fratele ministrului Arthur Văitoinau, fost 
prim-ministru şi, o dată cu această atestare, a demisionat din guvern ginerele 
generalului, Richard Franasovici. 

Soarta a căzut pe mine ca să-l interpelez pe Ion I.C. Brătianu, primul-ministru. 

Iată cum descrie unul din ziare ședința din 23 octombrie 1924 sub titlul: „Partidul 
Naţional ridică chestiunea paşapoartelor. ...Ce răspunde primul-ministru: 

Așteptată cu nerăbdare, şedinţa de joi se deschide într-o atmosferă greoaie, ce a 
ținut până la ridicare. Preocupările tuturor constau în chestiunea paşapoartelor. 
Tineretul liberal e furios împotriva d-lui. Arthur Văitoianu, ministru de Comunicaţie, 
a cărei demisie o așteptau și o socoteau chiar ca fapt precis. 

Un tânăr liberal a declarat: Bine că scăpăm în sfârşit de funesta familie Văitoianu. 

Se vorbeşte de arestări iminente şi se comentează îndeosebi înscenarea d-lui. 
Arthur Văitoianu de a ucide pe judecătorul de instrucţie care voise să-l aresteze. 

În această atmosferă neagră, preşedintele deschide ședința. Majoritarii în număr 
mare își ocupă fotoliile şi se pregătesc să asculte atenți. 

Pe banca ministerială iau loc pe rând miniștrii. Figuri posomorâte, care așteptau 
desfăşurarea evenimentelor. Sosirea preşedintelui Consiliului trece neobservată. 
Imediat, fratele său, d. V. Brătianu îl pune în cunoştinţă cu interpelarea adresată de 
V. Moldovan (Partidul Naţional) și îi aduce singur textul interpelării. Pe urmă V. 
Brătianu are o convorbire cu președintele Camerei, căruia pare a-i da instrucțiuni să 
conducă dezbaterile. 

D. Arthur Văitoianu se strecoară mai târziu pe banca ministerială. Prezența lui 
provoacă nedumeriri în majoritatea în care se întreabă „ce mai caută acolo?” 
Ministrul de Comunicaţie are o faţă imobilă, de gheață. Sprânceana lungă i s-a ridicat 
aşa de sus încât se pare că ochiul drept i-a căzut lângă nare. Își bagă mâinile în 
buzunar şi fixează tot timpul până vorbește primul-ministru ceasul din față. Când 
vorbeşte d. Brătianu, își pleacă ochii în pământ. Numai după ce aude apărarea ce-i 
ia primul-ministru, îi mulțumește din priviri şi se înțepenește în fotoliu. În schimb, 
ministrul Justiţiei, pare că se sufocă”. 

Şedinţa este prezidată de preşedintele Orleanu. 

Întrebarea mea, ascultată în tăcere de toţi cei de față este următoarea: 

„Am onoarea a întreba pe d. preşedinte al Consiliului, dacă înţelege să tragă 
toate concluziunile atât de ordin politic, cât şi de ordin judecătoresc împotriva 
tuturor celor implicaţi în scandaloasa panama cu paşapoartele de emigrare — 
din care escrocheria „Petrolul Naţional” este numai o latură — panama care s-a 
practicat vreme de trei ani la departamentul al cărui titular este D-sa. astăzi și 
în care sânt amestecați miniștri, fraţi şi cumnaţi de miniștri, precum şi alte rude 
şi acoliţi ai acestora. 

Întreb pe d. preşedinte al Consiliului dacă în urma celor descoperite de 
instrucție şi arestărilor operate, nu constituie o situaţie delicată prezenţa d-lui. 
general Arthur Văitoianu pe banca ministerială și dacă nu s-ar fi cerut şi pentru 
d-sa. acelaşi gest pe care l-a făcut d-l. subsecretar de stat Richard Franasovici. 

Totodată rog să mi se pună la dispoziție dosarul cuprinzând toate petițiunile 
paşapoartelor de emigrare a românilor din ultimii trei ani, împreună cu lucrările 
făcute în privinţa lor la Ministerul de Interne, al Muncii, precum şi Siguranţei 
Generale pentru a transforma această întrebare într-o interpelare în caz dacă 
răspunsul d-lui. prim-ministru nu ar fi dat urgent și în mod satisfăcător” 
(aplauze pe băncile opoziţiei de toate nuanțele) !?. 

D-1. I.C. Brătianu răspunde: 

„Nu voi să las să treacă nici douăzeci şi patru de ore pentru a lămuri o 
afacere, care nu atinge guvernul, însă guvernul își ia toată răspunderea. Nu 
există nici un motiv ca ministrul Comunicațiilor să-și dea demisia. Din cele 
desfăşurate până acum reiese clar şi limpede devotamentul nostru pentru stat şi 
respectul față de justiţie. Din aceste considerente am lăsat ca justiţia să meargă 
mai departe. Doresc ca exemplul dat de mine şi de fostul sub-secretar de stat, 
de care cu durere m-am despărțit să servească şi altora. D-l. Franasovici s-a 
despărţit de noi pentru a uşura mersul justiţiei şi în urma durerii de ieri (aluzie 
la simulacrul de sinucidere a d-lui. Alex. Văitoinau), nu există motive ca 
ministrul de Comunicaţii să-şi dea demisia” (aplauze din partea distinșilor 
reprezentanţi ai urnelor furate acopăr ultimele cuvinte ale d-lui. Brătianu, care, 
ca să-și convingă partidul își striga discursul). 

Replica mea, calificată de presă, ca replică demnă: 

„Nu mă surprinde răspunsul primului-ministru, la care chiar mă aşteptam. 
Primul-ministru, în calitate de ministru la Interne are aceeaşi responsabilitate 
ca și generalul Văitoianu, care l-a precedat la Interne. Afacerile începute sub 
ministeriatului generalului Văitoianu şi continuate sub d. Brătianu nu pot rămâne 
fără sancţiuni. 


12 D A.D., şedinţa de joi, 23 octombrie 1924, pp 7-8. 

Nu mă mir că primul-ministru se solidarizează cu generalul Văitoianu, căruia 
îi datorește situația de azi, căci l-a ales de altminteri ca și pe d-v., domnilor din 
majoritate. 

Cer urgență pentru a putea dezvolta interpelarea şi mai cer dosarele de 
deliberări de pașapoarte pe ultimii trei ani, ca să dovedesc cu acte vinovăția 
d-lor. general Văitoianu şi Franasovici”. 

După această şedinţă ziarul „Adevărul” sub titlul „Panamaua cu pașapoartele. 
Inevitabilele sancţiuni judiciare. Afacere paşapoartelor n-a trecut încă de punctul 
culminant”, scrie: „În parlament a răsunat pe ziua de ieri prima interpelare în 
afacerea paşapoartelor. Ea a fost pusă de un tânăr element valoros din Partidul 
Naţional, d-l. Victor Moldovan. Replica scurtă, dar destul de incisivă a d-lui. Ionel 
Brătianu a dat impresiunea că d-sa. a hotărât ca politiceşte să închidă afacerea cu 
această declaraţie. Avem puternice motive să afirmăm că n-am depăşit încă punctul 
culminant. Evident că plecarea d-lui. Franasovici și arestarea d-lui. General 
Văitoianu — două incidente, pentru evitarea cărora s-au făcut sforțări supraomeneşti — 
nu pot fi contate ca incidente de ordin secundar. Politiceşte însă lucrurile încă nu 
s-au sfârşit”. Şi acelaşi ziar sub titlul „Situaţiunea d-lui. General Arthur Văitoianu. 
Ce sens au declaraţiile d-lui. Brătianu făcute la Cameră”, scrie: „Aceste declarații 
sânt viu comentate în toate cercurile politice, fie guvernamentale, fie opoziţioniste. 
Declaraţia d-lui. Brătianu referitoare la ministrul comunicaţiilor este comentată de 
cercurile iniţiate ca un reproş deghizat la adresa d-lui. general Văitoianu. Acesta 
însă nu vrea să demisioneze, că astăzi ar fi o capitulare față de Mârzescu”. 

Ziarul „Patria” din Cluj scrie: „Răspunsul primului ministru a produs o adâncă 
consternare chiar printre rândurile majorităţii, care nu înţeleg să se solidarizeze cu 
autorii marilor fraude de la ministerul Internelor. Această scandaloasă afacere 
atinge direct prestigiul băncii ministeriale. Să nu se uite că Văitoianu — în vremea 
când era prim-ministru — a obţinut reabilitarea nedreaptă a colonelului dezertor 
Văitoianu, împiedicând justiția militară să pedepsească fapta infamantă a fratelui 
său. Azi, capul bandei de escroci. În replică, d-l. deputat Victor Moldovan arată că, 
complicitatea d-lui. Brătianu (căci numai complicitate poate fi actul de solidarizare 
cu colegul său) nu poate salva pe generalul Văitoianu, pentru a-şi salva guvernul”. 

Iar ziarul „Românul” scrie: „Răspunsul d-lui. Brătianu constituie o sfidare 
aruncată țării. Din declaraţia sa a reieşit clar că domnia sa a dat public un avertisment 
d-lui. ministru de Justiţie, Gh. Mârzescu. D-1. Brătianu a spus în special pentru d-l. 
Mârzescu: „destul că am lăsat justiția să meargă atât de departe! De altfel, 
răspunsul primului ministru este un oracol. El răspunde sibilic: nici nu-l acuză, nici 
nu-l apără pe Văitoianu”. 

Ţin să observ că în sânul guvernului erau două nuanţe: una, cu Alexandru 
Constantinescu — zis Porcul — în frunte, căreia îi aparţinea și Văitoianu — şi alta, cu 

Mârzescu, căreia îi aparținea şi ministrul Muncii, Chirculescu. În tot timpul campaniei 
ce am dus în chestiunea pașapoartelor, am fost indirect ajutat prin intermediul lui 
Grigore Filipescu, de Mârzescu şi Chirculescu, care mi-a pus la dispoziţie, prin 
directorul Stănescu, de la Secţia de Emigrări, toate dosarele. 

Cum preşedintele Camerei întârzia să-mi fixeze o zi pentru dezvoltarea interpelării 
mele, cu toate că o cerusem de urgență, am revenit în ședința din 30 octombrie 
1924 cu următoarea comunicare în chestiunea de regulament, afirmând printre altele: 

„Cred, d-le. preşedinte, admiteți și D-voastră. că nu se poate tolera ca, zi de 
zi să se colporteze prin gazete, că în această afacere sunt amestecați deputaţi și 
din minoritate și din majoritate. Se colportează prin gazete azi că, o doamnă 
din societatea înaltă, care ar avea acces la Palat, ar fi obținut deodată 200 de 
pașapoarte, că o rudă de aproape a ministrului Comunicaţiilor, un colonel, ar fi 

obținut deodată 50 de pașapoarte. Se colportează mai departe că Înalt P.S. 

Mitropolitul Primat ar fi amestecat în această chestiune” (zgomot, întreruperi). 

În aceeași şedinţă a luat cuvântul şi deputatul Aslan din majoritate arătând că, 
comit o crimă contra țării, cei care grație influenţei ce o au pe lângă anumite 
organe, favorizează emigrarea elementului românesc. 

lar Madgearu face în numele alor 30 deputați propunere pentru instituirea unei 
anchete parlamentare, compusă din reprezentanţii tuturor partidelor, propunere semnată 
printre alții de mine, I. Agârbiceanu, Halipa, Lupu, Mihalache, Delen, Socol, etc. 


Interpelarea 


În sfârșit, pentru ziua de 6 noiembrie 1924 s-a pus la ordinea de zi interpelarea 
mea, la care s-au asociat și deputații Virgil Madgearu și Eduard Mirto, din Partidul 
Ţărănesc. 

Ziarele au dat acestei dezbateri o mare publicitate, cu titluri mari, ca „Panamaua 
paşapoartelor în discuția Camerei. Interpelările d-lor. Victor Moldovan, Madgearu 
şi Mirto. Explicaţiile d-lor. R. Franasovici și ale miniştrilor Văitoianu, Mârzescu și 
Tătărăscu” („Dimineaţa”). „Guvernul fraudelor în faţa opiniei publice” („Aurora”). 
„Panamaua pașapoartelor. Scandalul. D-l. Tătărăscu nu poate vorbi. La ieşire 
publicul manifestează pentru d. Victor Moldovan. („România”). „Sânt şi miniştrii 
implicaţi în afacerea pașapoartelor. Senzaţionalul rechizitoriu de ieri de la Cameră” 
(„Gazeta Nouă”). „Laşitatea primului ministru. El se retrage la Florica pentru că nu 
poate să ia o atitudine” („„România”). 


Aspecte parlamentare 


Ziarul „Aurora” scrie: „Se anunţă şedinţă mare. Incinta copios populată. Banca 
ministerială aproape completă. Tribunele pline. D-l. Văitoianu apare un moment pe 

banca ministerială cu un imens plic galben, care trece în mâna d-lui. Mârzescu şi 
apoi, în mâna d-lui. Vintilă Brătianu. Zâmbete, încrucișări de priviri tăioase. Atât. 
D-l. Văitoianu dispare de pe banca ministerială. Un fior trece prin întreaga adunare. 
Plicul a rămas acolo, misterios — în fața d-lui. Vintilă Brătianu. 

Într-o bancă, livid, d. Richard Franasovici aşteaptă. 

Apoi, interpelarea d-lui. Victor Moldovan, din partea Partidului Naţional”. 

Ziarul „Îndreptarea” (averescan) scrie: „după toate aparențele, şedinţa trebuie 
să fie formidabilă”. 

Prin incintă, întâlniri discrete și şoapte cu tâlc, zâmbete în colţuri obscure. O 
atmosferă grea. Deputaţii majoritari se aflau într-o dispoziţie particulară. Replicile 
amare alternau cu urări dubioase. Banca ministerială, mai solemnizată ca oricând. 
Afluenţa începuse, contrar obiceiului, încă de pe la ora 2. Tribunele publice pline 
până la ultimul loc. Într-una din loji şedeau în portul lor pitoresc, 6 țărani —„petrol 
naționalizat” — întorși tocmai de la Cherburg ca să-și trăiască episoadele în Camera 
României Mari”. 

Ziarul „Universul” scrie: „Cea mai lungă şi una din cele mai interesante şedinţe 
ale Camerei a fost aceea de ieri, în care a fost dezbătută pe larg chestiunea 
paşapoartelor. Timp de 5 ore s-a făcut cel mai dureros proces guvernului și au fost 
trase concluziile inevitabile. 

Au vorbit trei interpelatori, întrecându-se în felul expunerii chestiunilor şi în 
comentarea situaţie lamentabile în care se află guvernul”. 

Ziarul „Dimineaţa” scrie: „Au fost discursuri îndesate de fapte, fiecare faptă un 
abuz, fiecare abuz, o oroare. Opoziția și-a sprijinit oratorii cu îndârjire, pe care o dă 
convingerea. Majoritatea a susținut guvernul cu slăbiciunea, pe care i-o ceruse 
sentimentul, că se află în defensivă, pe o cauză urâtă. 

Opoziția a luptat cu fapte, documente și argumente, care nu puteau fi respinse. 
Guvernul a luptat cu diversiuni şi cu expediente. 

Singur, d-l. Mârzescu, care a mai încercat să ţină piept furtunii. O intervenţie a 
d-lui. Vintilă Brătianu a uluit chiar și majoritatea. Una, a d-lui. Tătărăscu, a întărit 
numai situaţiunea opoziţiei. 

A fost o zi rea pentru guvern, care a intrat în faza neagră. A fost o zi bună pentru 
opoziția democrată, care a adus de astă dată lupta cu un front comun. A fost o 
probă de ce ar putea fi ea, dacă ar fi unită”. 

Ziarul „România” scrie: „Ziua de joi a fost consacrată în întregime panamalei 
paşapoartelor. Guvernul a suportat cu resemnare toate criticile bazate pe acte şi a 
căutat să se salveze prin discursuri, care n-au avut ecou în rândurile majorităților. 

Incinta era populată ca la zile mari. În tribună şi logi ocupate la ultimul loc se 
urmăreau cu deosebită atenţie discursurile. 

Opinia publică, dispreţuind pe d-l. Brătianu, era prezentă. Va să zică, exista o 
opinie publică şi e dureros pentru primul-ministru, că n-a avut curajul să o înfrunte. 

D-l. Dr. Victor Moldovan şi-a dezvoltat interpelarea în cadrul anunţat și a 
dezvăluit, pe lângă un frumos talent oratoric, o logică strânsă, care încercuia 
guvernul şi strivea majoritățile! 

Parantezele celorlalți doi interpelatori nu erau neapărat necesare, căci interesul 
general era concentrat numai asupra panamalei. Totuși, ele au servit ca să descopere 
şi alte părţi slabe ale unui guvern, ce se zbate în stătute mocirle. 

Inocenţa d-lui. Tătărăscu, aruncat în arenă ca să salveze liberalismul corupt, ca 
şi abilitatea disperată a d-lui. Mârzescu, n-au folosit. Impresia generală dezastruoasă 
pentru guvernul liberal, înecat în afaceri incorecte, în corupţie patronată cu bună 
ştiinţă, făcea să fluture pe buzele tuturor: schimbare și sancţiuni severe pentru 
criminali, căci nu se poate numi guvern banda, care jefuieşte toate clasele sociale 
din această ţară, pe care n-a visat-o nici unul din sutele de mii de morţi, pradă 
castei d-lui. Brătianu și clientelei sale casnice și, sfârşeşte astfel, zicând: d. Victor 
Moldovan, în liniște generală, îşi începe discursul, care e impresionant şi a pus 
degetul pe rănile profunde ale miniştrilor, care lăsau impresia unui cadavru în 
descompunere”. 

Reportajele ziarelor au subtitluri ca: „Asanarea moravurilor. Traficul societăților 
de navigaţie. Un consiliu de administraţie senzațional. Calvarul emigranților. Cine 
sânt exploatatorii de oameni. Cum opera d-l. Franasovici. Permisele de oameni. D-l. 
Arthur Văitoianu compromis. Ţăranii înşelaţi sânt în Cameră. Și miniștrii au dat 
paşapoarte. Ce e Petrolul Naţional? Un fost adjutant regal implicat. Țăranii duşi ca 
vitele. Unde e primul-ministru? Guvernul în apărarea escrocilor”. 

Ziarul „Cuvântul” observă: „Cu o logică impecabilă şi o perfectă claritate, îşi 
făcu d-l. Victor Moldovan interpelarea”. 


Tată interpelarea mea în rezumat: 


Şedinţa se deschide sub preşedinţia d-lui. G. Orleanu!'5, care, după ce constată 


că, cele trei interpelări anunţate: a mea, a lui Madgearu şi a lui Mirto vizează 
același obiect, le conexează şi-mi dă mie întâi cuvântul! !*. 

Am declarat de la început, că cea mai scandaloasă panama, ce s-a pomenit în 
această ţară — afacerea paşapoartelor — a alarmat în mod neobișnuit opinia publică, 


nu numai la noi în ţară, dar şi în străinătate. Dovadă, ziarul francez „Liberte”, care 

scrie despre „un nouveau scandale en Roumanie °” şi „des relations de la politique 


115 Anexa: Caricatura preşedintelui Orleanu — n. V. M. 
14 D A.D., şedinţa de joi, 6 noiembrie 1924, p. 128. 
115 Un nou scandal în România. 

116 trăgând concluzia că ţara noastră este dată pe mâna unor 


et de l'escroquerire 
oameni fără conduită morală. 

Că scandalul este într-adevăr, fără precedent, o dovedește faptul că în guvernul 
liberal, în care toate abuzurile, fraudele şi ilegalitățile nu aveau nici o urmare, s-a 
găsit totuşi, că este inevitabilă demisia subsecretarului de stat de la Interne. 

Această demisie și, mai ales arestarea unui general, frate cu un ministru, aduce 
cu sine în mod logic întrebarea, dacă acest ministru nu are şi el răspundere în 
această panama, considerând că traficul cu paşapoartele a început și continuat în 
timpul când d-sa. era titularul departamentului, care a eliberat paşapoarte. 

În orice țară civilizată demisia acestui ministru era inevitabilă, în momentul 
când procurorul deschide acțiune publică. Avem exemplul celebru, când preşedintele 
Republicii Franceze, Greay — personal fără nici o vină — s-a retras de la președinție, 
când a văzut că ginerele său este amestecat într-un trafic — nu de paşapoarte — ci de 
decoraţii, pe care le împărțea partizanilor politici. Dar la noi sânt alte moravuri. 
D-l. Ionel Brătianu nu-l poate debarasa pe acest ministru, care i-a adus reale servicii, 
alcătuind această adunare după reţeta bine cunoscută și ca, nu cumva acest ministru 
merituos să descopere la rândul său alte bube, din care curge tot atâta puroi. 

Am schițat apoi motivele, care au determinat pe românii ardeleni ca să emigreze 
în America. Am relevat faptul că 60 de societăţi de navigaţie și emigrare, cu birouri 
în toate oraşele din Ardeal şi Banat, au fost autorizate să funcționeze în ţară, cu 
întinsă propagandă îngăduită şi patronată de guvern. 

Am prezentat raportul episcopului de Lugoj trimis în februarie 1924 ministrului 
de Culte, în care se arată că comisiuni şi persoane de reputaţie îndoielnică, chiar şi 
consuli români, trafică cu paşapoartele bieţilor români, storcându-le ultima leţcaie 
de ban câştigat cu sudori de sânge. Un adevărat comerț de sclavi practică aceste 
societăţi şi banda de traficanţi exportând pe ţăranii ardeleni la Sao Paolo în Brazilia, 
o regiune care din punct de vedere climateric constituie un adevărat mormânt. Am 
arătat contractele tip, prin care acești țărani erau ademeniţi şi vânduți, contracte 
prin care li se promitea călătorie gratuită pentru familiile, care au cel puțin trei 
membrii capabili de muncă, locuinţă gratuită în case de piatră, școală gratuită, loc 
pentru zarzavat şi porumb, medic și farmacie gratuită. Prin iscălirea acestor contracte 
emigranții devin adevăraţi sclavi. 

Când apoi, am arătat care sânt aceste societăţi, în frunte cu „Cunard Line” şi 
am amintit că între fondatorii şi administratorii acestei societăţi funeste se găsesc 
oameni politici din diferite partide, precum şi înalți funcționari și demnitari ai 
statului, mi s-a cerut prin vociferări să spun numele tuturor, fie deputați, fie 
„ iar lorga, în 

membrii ai guvernului, ori cine ar fi. Se auzeau voci: „Nume, nume 

capul tuturor, să le spun: „Toate, toate 
tumult. 


„ cerându-mi lista — și se naşte un mare 


Între fondatorii şi membrii consiliului de administraţie a societăţii „Cunard 
Line”, „Monitorul Oficial” citează numele lui Richard Franasovici, care în acelaşi 
timp se găsea în plină funcţiune de secretar general, în care calitate făcea parte şi 
din comisia consultativă şi serviciul general al emigrărilor. Am arătat cum acest 
Fransaovici, în dubla lui calitate, de o parte, reprezentant al guvernului, iar de altă 
parte, administrator al societăţii, patrona personal interesele acesteia, aprobând 
cererile ilegale ale societății, pe când altele similare, au fost puse pur și simplu la 
dosar. 

După ce am arătat acest rol criminal a lui Franasovici, declar: „Până aici, vina 
lui Franasovici. Să vedem acum unde găsim vina d-lui. ministru Arthur Văitoianu”. 

Şi arăt cum Văitoianu, operând după bunul plac, a desconsiderat legea existentă 
în Ardeal, menţinută de Constituţiunea liberală, lege care interzice transporturile 
gratuite, agențiile şi birourile de emigrare și prevede, în afară de amendă şi închisoare, 
pierderea funcțiunilor publice și a drepturilor politice. 

Văitoianu a cunoscut această lege, totuşi, a patronat înfiinţarea acestor birouri. 
Dar ce este şi mai grav, a dat personal pașapoarte atunci când comisiunea consultativă 
şi serviciul de emigrare nu mai aparțineau departamentului său, fiind trecute la 
Ministerul Muncii. 

Deci Văitoianu este acela care, în locul permiselor de export de vite, a eliberat 
permise pentru export de sclavi români, ceea ce constituie, nu mai puţin, decât un 
act de trădare de neam. 

Dând câteva nume de deputaţi şi avocaţi, care au traficat cu pașapoarte, la 
pronunţarea numelui deputatului Mocanu, observă Mihalache că acesta este omul 
lui Vintilă Brătianu, iar pronunțând numele avocatului Ion Dobre, se constată că 
acesta este interpusul lui Văitoianu. Voci şi din majoritate cereau excluderea acestuia 
din corpul avocaţilor. 

Iar când apoi am afirmat că și miniştrii au traficat — cerându-mi-se să arăt numele 
şi departamentul, am răspuns: nu spun nici numele, nici departamentul — în mod 
intenționat — ca această acuză să zacă pe toți miniștrii, până ce nu mi se vor pune la 
dispoziţie dosarele, ca să am posibilitatea să vin cu dovezi aici” — (întreruperi, 
vociferări, aplauze). 


Petrolul Naţional 


Spun: este numai un episod în afacerea paşapoartelor. Este construită ad-hoc 
pentru a putea face afaceri veroase prin influenţă politică. Capul bandei de escroci 
este generalul Alexandru Văitoianu, fratele ministrului Arthur Văitoianu. În loc să 
exploateze sonde de petrol, exploatează pe bieţii țărani, traficând paşapoarte — și 

asta, chiar într-un timp când nu avea nici ființă legală — neavând autorizaţie de 
funcționare. 

La constituirea şi acestei societăți figurează numele şi semnătura lui Richard 
Franasovici. Acesta — întrebat — recunoaşte că este exact. 

Pronunţând şi numele lui C. Lupu, se naște un viu conflict între deputatul iorgist 
Diaconescu, care exclamă: „Aha, C. Lupu, figură cunoscută” şi între doctorul N. 
Lupu, care protestează: „Ce aha, canalie, nu sunt eu!”. Se naşte tumult. Diaconescu, 
adresându-se către d-l. Lupu, întreabă: „Din ce trăieşti?” (Zgomot, întreruperi). 

Conflictul se întețește după ce citesc și numele lui lunian, deputat țărănist. la 
cuvântul Mihalache și neagă că lunian ar fi cel mai avut cel mai mic amestec în 
afacerea paşapoartelor. 

„Dar cenzorii?”, întreabă deputaţii. 

Şt. C. Pop îmi cere: „Nu mai citi tot”. 

Eu îi răspund: „Citesc tot, să nu mi se facă imputarea, că ascund ceva”. 

După ce am citit şi numele cenzorilor, arăt că ministrul Muncii a respins două 
cereri a „Petrolului Naţional”, care ceruse pașapoarte pentru 30 de persoane, sub 
pretext să aducă subscripţii la capitalul societății din America. Prima cerere se 
respinge, pe motiv că cele 30 de persoane sunt minori şi femei, care nu pot să aibă 
menirea să aducă subscripții pentru capitalul societăţii, că sânt din diferite părţi ale 
Ardealului, că cererile nu au venit pe cale normală, prin prefectură și că societatea 
care a făcut cererea şi poartă două feluri de nume, când „Petrolul Naţional”, când 
„„Industria Naţională de Petrol”, nu este cunoscută. 

A doua cerere, având acum garanția maiorului Ştefănescu-Drăgăneşti, fost 
comisar regal al Principelui Nicolae este respinsă, pe motiv că societatea, care își 
propune, conform statutelor, exploatarea petrolului, nu are ce căuta în America, că 
fiind constituită cu un capital de un milion, din care s-a vărsat abia 31.500 lei, 
această sumă nu este suficientă pentru o călătorie în America, nici pentru delegaţii 
societăţii, necum pentru cei 30 de însoțitori. Cererea nu urmăreşte deci nimic altceva, 
decât emigrarea deghizată. 

Dar traficanţii nu se lasă bătuţi. Înaintează acum prin „Cunard Line”, nu la 
Ministerul Muncii, ci la cel de Interne, care nu avea căderea să aprobe astfel de cereri. 
Cererea aceasta, auto datată, neînregistrată, iscălită şi aprobată de Franasovici, îşi 
produce efectul. Cei 30 de ţărani , cu femei şi copii, sunt duşi ca vitele, o parte, 
blocată timp de 6 luni în Franţa, îndurând cele mai crâncene mizerii, apoi întorşi 
acasă — iar altă parte — 16 persoane — duși, în loc de Canada — pe insula Cuba, unde 
sute de mii de emigranți, mulţi români din Arad și Banat, mureau de foame. 

„Ruşine!”, răsună voci din rândurile deputaţilor. 

La întoarcerea în țară, le-au fost smulse din mâini emigranților, toate documentele, 
de către jandarmi, la ordinul prefectului, pentru a nu servi ca dovadă în panamaua 
paşapoartelor. 

Intervine Gh. Tătărăscu, subsecretar de stat la Interne, cerându-mi voie să dea 
unele precizări, dar nu este lăsat să vorbească. 

Deputatul Brătășanu cere să vină ministrul răspunzător, „căci este o bătaie de 
joc” (zgomot). 

Deputatul Mihalache spune: „Să răspundă ministrul de Interne, cum permite 
unui prefect să fure polițele țăranilor” (mare zgomot). Aceasta este hoţie oficială, sub 
patronajul ministrului”. 

Iar eu declar, că nu am adresat interpelarea subsecretarului de stat, ci preşedintelui 
Consiliului de Miniștri, care sfidează zi de zi această adunare şi țara întreagă. 

Ministrul Mârzescu caută să arate că poliţele țăranilor se găsesc la judecătorul 
de instrucţie. 

Adresându-mă adunării, întreb: „dacă, în absenţa preşedintelui de Consiliu, 
adunarea mai are curajul să curețe grajdul lui Augias? O asanare morală se impune. 
Țara nu se mai poate zbate în această mocirlă generală. Ministrul Văitoianu își 
spală mâinile ca Pontius Pilatus”. 

În momentul când pronunţ aceste cuvinte apare Văitoianu. 

Deputatul Brătăşanu exclamă: „A venit! Uite-l!” 

Văzându-l pe Văitoianu pe banca ministerială, declar: „Acesta este cel vinovat. 
Acesta a înlesnit şi patronat traficul de paşapoarte, autorizând, contrar dispoziţiilor 
legale şi constituționale, funcţionarea societăților de emigrare. Acesta a îngăduit 
secretarului său general să exporte, în tovărăşia unor escroci, români ardeleni ca 
sclavi, despopulând ţara. Acesta a înlesnit fratelui său să poată săvârşi cea mai 
scandaloasă panama. Un astfel de ministru nu mai poate sta pe banca ministerială. 
(Urmează puternice aplauze din partea opoziţiei) !*. 

După interpelarea mea președintele suspendă şedinţa. 


117 Anexa: Fotografia şi caricatura lui Paul Brătăşanu, deputat de Romanați — n. V. M. 

18 Victor Moldovan încheie astfel: „D-1. ministru Arthur Văitoianu este vinovat, este un ministru care 
a înlesnit traficuri de paşapoarte, autorizând toate societăţile de navigaţie, contrar dispoziţiilor 
legale, contrat dispoziţiilor constituţionale, un ministru care a îngăduit unui secretar general al său 
să fondeze şi să intre în tovărăşia unei societăţi care avea menirea să exporte români ca sclavi 
peste ocean, în dauna intereselor superioare ale ţării. Depopulând şi deznaţionalizând ţara 
românească, atunci când pe de altă parte, în timpul războiului cu turcii, tot din traficul de 
autorizaţiune de intrare în ţară au intrat toţi grecii şi toţi armenii şi, un ministru al cărui frate a 
făcut cea mai scandaloasă panama, nu din țara românească — pot să afirm cu hotărâre, — că din 
toată lumea, fiindcă panamaua din Franţa nu era o panama pe lângă aceasta, un ministru al cărui 
frate a fost arestat şi a putut să facă escrocheria cea mai scandaloasă, chiar în urma faptului că 
acest ministru a creat, după cum aţi binevoit să constataţi, o situaţie tulbure, un astfel de ministru 
nu mai poate să stea pe banca ministerială”, D.4.D., şedinţa de joi, 6 noiembrie 1924, p. 134. 
Textul integral al interpelării în Jbidem, pp. 128-134. 

În pauză, ziariştii coboară, mă înconjoară în holul mare al Adunării și mă 
felicită. Radu Oatea de la ziarul „Lupta” mă îmbrățișează emoțional. Se pare că 
interpelarea mea a făcut o profundă impresie. 

La şedinţă au fost prezenți și trei dintre țăranii care au fost transportați în Cuba. 
Când am arătat Camerei, că trei din aceste victime sânt la cameră, toate privirile 
s-au îndreptat spre loja, unde se găseau acești nenorociţi țărani. În aceeași şedinţă 
au asistat și alți şase ţărani dintre cei duşi la Cherburg. În pauză țăranii au povestit 
grozăviile prin care au trecut, umplând cu durere pe cei care le ascultau suferințele 
îndurate! !?. 

După pauză iau cuvântul ceilalți doi interpelatori, Madgearu și Mirto şi apoi, în 
apărare, Franasovici şi Tătărăscu. 


Madgearu 


Ziarul „Cuvântul” redă în rezumat interpelarea lui Virgil Madgearu, „care, spre 
deosebire de d-l. Moldovan, n-a descoperit ceva interesant” — constată ziarul şi 
continuă: „Deputatul țărănist a trecut o bună jumătate de oră într-o rezumare a 
faptelor şi, într-un vehement rechizitoriu la adresa lui Franasovici, care a întrerupt 
de vreo câteva ori. Deputaţii, miniştrii — spune Madgearu — când domnia celorlalte 
permise s-a stins, un export de oameni. E ultima rușine a acestui regim de scandal”. 

Madgearu, adresându-se lui Franasovici, îl întreabă dacă este adevărat că, 
pentru a putea înlesni traficul prietenilor și a rudelor, nu s-au sfiit, el şi Văitoianu, 
ca să intervină la alt departament, pentru eliberarea de pașapoarte; Franasovici 
răspunde: „da”. E singurul fapt interesant stabilit de Madgearu, observă ziarul şi că 
„restul discursului a fost o filipică diluată împotriva regimurilor oligarhice”. 

Madgearu făcând o paralelă între afacerea „Panama” și cea a pașapoartelor, 
conchide că se impune o anchetă parlamentară. Cum toți profitorii „patrioţi” s-au 
solidarizat într-o asociație de exploatare a ţării, mai rămâne o singură cale de 


Apă „120 
mântuire: revoluția ^. 


Mirto 


Intră în arenă Eduard Mirto şi constată că, înainte de a se comercializa bogăţiile 
țării, se comercializează de către guvern şi Partidul Liberal, cetățenii ei. Arată că s-a 
citit numele lui C. Lupu şi lunian, dar nu s-a citit numele ministrului N. Săveanu. 
Se arată sceptic şi crede că nu vor urma sancţiuni. 

În sfârşit, la ora opt seara, îi vine rândul lui Franasovici. 


11% Anexe: Caricatura celor trei țărani. Opt documente originale privind panamaua paşapoartelor — 
n. V.M. 
120 Anexă: Caricatura lui Madgearu —n. V. M. 

Deşi târziu, Camera plină, încordată, după atâtea ore de dezbateri. Franasovici 
neagă. Susţine că a intrat în „Petrolul Naţional”, văzând în jurul acestei societăți 
oameni de onoare, ca Costache (sic!) Lupu și Grigore lunian. „Cunard Line” este o 
societate de transport, nu de emigrare. Franasovici se leapădă de acuzaţia, că ar fi 
înlesnit plecarea elementului românesc. 

Tătărăscu a voit să răspundă în locul ministrului de Interne Ionel Brătianu, dar 
opoziţia îl împiedică. Într-un zgomot infernal, înconjurat de membrii majorităţii, a 
rostit un discurs scurt, din care nu s-a auzit nici un cuvânt. Opoziția bate în pupitre. 
Se aud frânturi de cuvinte, ca: „opoziție politică deșartă”. 

Opoziția, după manifestaţia ostilă făcută „iresponsabilului” Tătărăscu, pe care 
şi l-a substituit d-l. Ionel Brătianu, ocupat la Florica, a făcut linişte, ca să-l asculte 
pe d. Mârzescu, care declară că guvernul vrea să facă lumină și că justiția își va 
face datoria!”!. 

Şedinţa s-a terminat seara la ora zece fără un sfert. 

Un ziarist observă că, la această ședință, toți miniștri au fost de față. Numai 
primul-ministru, laş, fugind de răspundere, oprindu-şi firul telefonic de la Cameră, 
era informat din zece în zece minute de nepotul său Bebe Brătianu, de cele 
petrecute la Cameră. 

Ziarul „„Aurora” scrie: „Interpelatorii mai au de răspuns în replică. Concluzia 
agitatei şedinţe — cum nu s-a mai pomenit în analele parlamentului român — s-a 
cristalizat definitiv pe buzele tuturor, care au asistat la dezbatere. Guvernul tâlharilor 
se îneacă în hoțiile, fraudele, banditismele şi crimele, pe care le-a înfăptuit”. 


Replica 
Sedinta din 7 noiembrie 1924 


Şedinţa aceasta a fost consacrată în întregime panamalei pașapoartelor. 

Ziarele dau dezbaterilor acestei zile o publicitate neobișnuită, sub titluri ca 
„Panamaua paşapoartelor şi Regele. D-l. Dr. Victor Moldovan aduce noi acuzaţii. 
Ministrul Comunicaţiilor vine atacat. Încă o ședință senzaţională. Frontul unic s-a 
realizat. Tranzacţia Mârzescu- Văitoianu. Moţiunea opoziţiei” („Adevărul”, „Dimineaţa”, 
„România”, „Aurora”, „Lupta”, „Viitorul”, etc). 


Aspecte parlamentare 


Ziarul „Argus” scrie: „De două zile parlamentul discută cu aprindere urâta 
afacere a paşapoartelor. A ieșit la iveală o întinsă organizaţie, care cuprinde oameni 
de toate categoriile sociale. Scopul: câştiguri ilicite asupra negoţului de oameni. 


121 Anexe: Caricatura lui Tătărăscu şi fotografia lui Mârzescu — n. V. M. 

Mijloacele întrebuințate; o excrocherie odioasă și stupidă de falsificare de acte. 
Destăinuirile făcute cu tact și cu măsură de d-l. Moldovan au fost urmărite de 
deputaţi, care vociferau: "Nume, nume”. 

Ziarul „Cuvântul” scrie: „Interpelatorii în afacerea pașapoartelor au repus chestiuni 
în discuţie. În replică, d-l. Victor Moldovan a sfărticat realmente apărarea lui 
Franasovici. 

Ziarul „Aurora” scrie: „Dezbaterile afacerii paşapoartelor au fost tot atât de 
violente, ba chiar mai violente, decât ieri. Dar bătălia a trecut peste capul d-lui. 
Franasovici, izbind crunt în guvern, mai ales în generalul Văitoinau!?. 

Livid și surescitat, cu capul ţuguiat, rotindu-l când în dreapta, când în stânga, 
sub acuzările care îl copleşeau, ministrul s-a cocoloşit pe banca ministerială, înghițind, 
fără o clipire din sprânceană epitetul de „escroc” lansat de la tribună în faţă, în 
mijlocul tăcerii înmormântale a Camerei — guvernul consternat, Camera tăcută, 
atmosferă plină de neliniște, acesta a fost decorul”. 

Ziarul „România” scrie: „Toate partidele de opoziție, adică Naţional Țărănesc 
şi Naţional al Poporului, condus de Iorga, au depus moţiuni, prin care înfierează în 
termeni neobişnuiți de gravi guvernul şi parlamentul liberal. Guvernul ar fi dorit ca 
să fie puse la vot aceste moţiuni. Moţiunile se adresau însă Regelui şi Ţării. Cu 
acest parlament opoziţia nu stă de vorbă. 

Călăuziţi de convingeri, oratorii au izbit în masa inertă parlamentară. 

Fără a aduce elogii d-lui. Dr. Victor Moldovan, vom spune că nu numai a 
păstrat culmile atinse, dar le-a și depăşit. 

Ziarul „Adevărul” scrie: „ Discuţia s-a urmat până târziu, într-o atmosferă din 
ce în ce mai încărcată și din ea guvernul iese cu prestigiul şi mai coborât încă, 
decât din şedinţa precedentă. A fost, incontestabil, ziua cea mai penibilă pe care 
avut-o regimul actual. Asaltul a fost viguros şi d-l. general Văitoianu a trecut prin 
momente oribile. De când există parlamentarismul românesc, nu credem să mai fi 
fost ministru, căruia să i se arunce în faţă epitete aşa de grave, în expectativa unei 
majorităţi dezorientată şi deprimată. D-l. general Văitoianu a fost cumplit 
maltratat. D-1. Victor Moldovan i-a amintit furturile de urne, pentru ca să-i poată 
spune că, cine a patronat falsificarea alegerilor, era indicat să patroneze panamaua 
paşapoartelor? 

Ziarul „Lupta” scrie: „Primul orator a fost d-l. Victor Moldovan, care s-a 
relevat ca un abil procuror, tios, extrem de logic, necruţător, elocvent și de un 
calm imperturbabil. Opinia publică va mulţumi Partidului Naţional că a luat cu 
curaj inițiativa operaţiunii de ieri. 

D-l. Victor Moldovan a fost de o documentare obiectivitală și precizie, care 
i-au ridicat valoarea în chiar ochii adversarilor. Au fost momente când unii din 
oratori, care au condus ieri opoziţia la atac, au ajuns culmea. 

De la 1888 încoace nu s-a pomenit așa tablou de corupţie a unui partid, ce să 
înăbușe în puhoiul fraudelor, escrocheriilor şi panamalelor, care se întind peste 
întregul trup al țării sărăcite şi ruinate de o politică economică şi financiară în 
complet faliment. 

Un instrument şi un simbol. La Ministerul de Interne i se zicea pașaport, la 
industrie, permis, la calea ferată, precădere, la alegeri, urnă. Toate aceste sub denumiri 
diferite constituie instrumentul cu care o nouă tagmă socială a purces după război 
la înavuţire”. 


Replica mea 


Iată în rezumat această replică!??. 

După ce constat că d-l. Ionel Brătianu, Preşedintele Consiliului de Miniștri și în 
același timp, ministru titular la Interne, se ascunde şi fuge la Florica, nu înţeleg să 
răspund nici domnului ministru Mârzescu şi d-lui. subsecretar de stat Tătărăscu, 
care se prezintă prin procură. Am însă datoria neplăcută de a răspunde d-lui. 
Franasovici. 

Constat că, din cele expuse ieri de d-l. Franasovici rezultă că panamaua 
paşapoartelor ar fi numai un vis, că societatea „Cunard Line” ar fi o societate de 
transport, nu de emigrare și că, în consecinţă, nu avem emigrări din țară. 

Dar mă întreb, cum de totuși găsim în Brazilia, Cuba, Argentina şi Columbia 
mii de emigranți români, care mor acolo de foame? Cine le-a dat paşaport? Cine i-a 
transportat? Dacă societatea „Cunard Line” nu face emigrări, nu cumva, între 
societăţile care fac emigrări şi pe care le amintise ieri d-l. Richard Franasovici este 
una cu numele de ”Lloydul Regal Olandez”? 

Franasovici intervine şi spune, „da, este”. 

Şi apoi, dacă „este”, întreb pe d-l. Franasovici dacă are cunoştinţă că această 
societate nu este altceva, decât un birou clandestin al societăţii „Cunard Line”, 
având aceleaşi birouri, aceeași funcționari şi aceeaşi direcție. Dacă d-l. Franasovici 
nu ştie acest lucru, îl ştiu eu, care am fost chiar azi după masă — înainte de a veni la 
Cameră — în Calea Victoriei, pentru a constata acest fapt. 

După ce am arătat Adunării fotografiile cu afişele de propagandă luate în 
aceeaşi zi și la Gara de Nord, rolul lui Franasovici în aceste societăţi ”*, legăturile 


123 Textul integral, însoţit de „duelul” cu Richard Franasovici şi G. G. Mârzescu, în D.4.D., şedinţa 
de vineri, 7 noiembrie 1924, pp. 149-152; 157-159; 161; 164. 

cu Filipovici, de la „Petrolul Naţional”, intervenţii la Ministerul Muncii, declar: 
Rolul d-lui. Franasovici este pentru mine de ordin secundar, fiindcă prin interpelarea 
mea am vizat pe un alt domn, care până azi nu a dat nici un răspuns. 

Acesta este d-l. ministru Arthur Văitoianu, autorul moral şi vinovatul principal 
a panamalei pașapoartelor. Acesta a patronat și furtul urnelor. În orice ţară, un 
membru al guvernului, autor moral al unei panamale, în care figura ca şef al bandei 
fratele său, cel mai mare escroc al afacerii, s-ar fi retras de mult, imediat după 
izbucnirea scandalului. 

După ce am arătat vina acestui ministru, înşirând toate abuzurile şi fărădelegile 
săvârşite de acesta şi după ce recunoaşte că avea cunoştinţă, că în Statele Unite ale 
Americii erau admiși numai 7.400 emigranţi români, întreb unde s-a dus restul 
până la 20.000, care este numărul paşapoartelor date de Văitoianu? Evident că la 
Sao Paolo, ca să devină sclavi. 

Cine este deci marele vinovat? Cine răspunde pentru faptele criminale a 
generalului Alexandru Văitoianu, şeful bandei? 

Şi adresându-mă lui Arthur Văitoianu — arătând cu mâna spre el — exclam: „D-ta., 
d-le. ministru, eşti vinovat pentru arestarea fratelui D-tale” (Rumoare, aplauze). 

Şi termen cu cuvintele: „Eu cer un lucru; dacă mai există în ţara aceasta o lege, 
care prevede sancțiuni, acestea să fie aplicate tuturor. D-ta., d-le. Văitoianu, să nu 
mai fii pe banca ministerială, să nu mai ai funcțiuni, să nu mai ai drepturi politice”. 
Şi adresându-mă, în sfârșit, și Adunării, am terminat punându-i alternativa: 
„Alegeţi! Ori respectarea legii, ori anarhia!” 

După ce Madgearu arată şi el că Văitoianu poartă întreaga răspundere și Mirto 
se asociază şi el la instituirea unei anchete parlamentare — şi după răspunsul lui 
Franasovici, ia cuvântul ministrului Mârzescu", care declară că, numai o anchetă 
judiciară poate face lumină, „aşa cum voim noi ca să fie făcută” — își exprimă 
mirarea că opoziția nu a ridicat în parlament și chestiunea agitanților bolșevici 
intrați în ţară, „pentru că acei care ne-au dat Tatar Bunar-ul, sunt sprijinitorii 
acțiunii D-voastră”. 

Opoziția strigă: „Trăiască Tricolorul”; tumult, preşedintele agită zadarnic 
clopoțţelul. În acest moment Văitoianu arată d-lui. Lupu un dosar. Acesta aleargă la 
banca ministerială și strigă generalului Văitoianu: „Bandit, escroc! Ce agiţi acolo? 
Un ministru ce stă pe bancă şi ascultă, fără să răspundă la acuzaţiile ce i se aduc, 
este un escroc!”!% 

Cuvintele lui Mârzescu nu se mai aud. În incintă pumnii se încreștează. Spiritele 
agitate. Eu, apucând un scaun de la masa stenografilor, îl trântesc cu putere la 
pământ. O încăierare este gata să izbucnească între noi şi majoritate. 

În această atmosferă Grigore Filipescu se urcă la tribună și citeşte următoarea 
moțiune: 

„Adunarea Deputaţilor, având în vedere că în România, Coroana a socotit în 
atâtea rânduri că îndeplineşte rolul său constituțional punând capăt unor cârmuiri 
osândite de opinia publică, având în vedere că regele Carol a provocat retragerea 
guvernului Ion Brătianu în urma afacerii Maican, iar regele Ferdinand, plecarea 
guvernului Averescu, pe chestia Reșiţei, atrage atenția Suveranului asupra situației 
extrem de grele în care se găsește guvernul Brătianu în urma destăinuirilor aduse la 
tribuna Camerei. 

Dat fiind rolul de arbitru pe care Coroana a socotit de atâtea ori că trebuie să-l 
exercite, Adunarea Deputaţilor speră că Regele, simbol al demnităţii naţionale, nu 
va rămâne nepăsător față de faptele denunţate în această Cameră, care apasă asupra 
întregului guvern, prezidat de însuşi ministrul responsabil de fraudele comise, 
discreditând Statul Român în afară şi înăuntru”. 

Moţiunea este semnată de peste 70 de membrii din Partidul Naţional şi 
Țărănesc, în frunte cu Maniu, Vaida, Mihalache!” . 

Preşedintele Orleanu refuză această moțiune, pe motiv că, Coroana nu poate fi 
pusă la îndoială. 

Deputatul Iunian protestează şi spune că apelul la Coroană constituie o 
prerogativă a parlamentului, la care noi nu putem renunța; iar Gr. Filipescu declară: 
„Se insinuează de câțiva ani din partea majorității, că Regele are preferință pentru 
liberali. Regele trebuie să afle aceasta de aici, şi iarăşi trebuie să se ştie, că apelul la 
Rege nu poate să fie monopolul Partidului Liberal”. 

Deputatul Țoni D. (cu care am stat în puşcărie 5 ani și 2 luni la Sighet!) dă 
citire următoarei moţiuni a Partidului Naţional al Poporului, de sub conducerea lui 
Iorga: 

„Partidul Național al Poporului, care prin foaia sa „Neamul Românesc”, cel 
dintâi a denunțat — înaintea destăinuirilor de astăzi — organizarea exportului de 
sclavi români, fără a înţelege să urmărească scopuri de partid într-o chestiune de 
adevărat interes național, înfierează, în puterea principiilor de neclintită morală 
publică, pe care le reprezintă trecutul lui, traficul de pașapoarte dezvăluit. 


127 Sunt menţionaţi ca semnatari A 1. Vaida-Voievod, I. Mihalache, Gr. N. Filipescu, Ion Giurculescu, 
Victor Moldovan, G. Popp, Dr. Ciugureanu, Dr. N. Lupu, Iuliu Maniu, Sever Dan, Sever Bocu, V. 
Madgearu, V. Cazacliu, Gr. N. Iunian, N. loan, Ion Buzdugan, Mih. Popovici, P. Sfeclă şi alții; 
D.A.D., şedinţa de vineri, 7 noiembrie 1924, p. 161. 

Partidul Naționalist al Poporului, condamnând guvernul sub a cărui oblăduire 
s-a săvârşit traficul, cu păsuirea și ajutorul unor persoane oficiale, constată că el nu 
mai are autoritatea morală de a conduce destinele țării într-un moment excepţional, 
când cel mai neatins prestigiu poate scăpa țara de corupție şi anarhie. 

Topiţi de efectul acestor moţiuni, majoritate însărcinează pe deputatul Mircea 
Djuvara", care urcându-se la tribună, declară că majorităţile sânt solidare cu guvernul, 
citind următoarea moţiune: „Adunarea Deputaţilor, satisfăcută de declarațiile d-lui. 
ministru de Justiţie şi de acelea ale d-lui. subsecretar de stat de pe lângă Ministerul 
de Interne şi, sigur de opera întreagă și eficace a justiției, își exprimă încrederea în 
guvern şi trece la ordinea de zi”. 

Moţiunea guvernului a fost admisă de majorităţile liberale cu aclamații, moțiunile 
opoziţiei au fost respinse!"”. 

Abia după ce a fost admisă moţiunea majorității a îndrăznit și Văitoianu să ia 
cuvântul, dar fără a pronunţa vre-un cuvânt în apărare, încercând să treacă peste 
penibila sa situaţie prin o diversiune şi o lovitură cu telegrama trimisă d-lui. Lupu 
din Moscova, de la Internaționala a III-a Țărănistă (s. n.)”!. 

„Dramatica dezbatere a avut astfel un sfârşit deprimant” — scrie ziarul 
„Dimineaţa”; „Guvernul şi parlamentul s-au dovedit incapabili a-şi înţelege 
elementara datorie către țară, incapabili de a lovi fără cruţare în vinovaţi. Scăderea 
morală a acestui sfârșit este de același nivel în depravarea, din care au izvorât 
fraudele. Lucrurile rămân ca şi înainte. Vinovaţii își vor consuma averile pătate de 
sângele țăranilor aruncaţi peste oceane. Ne vom fi ales numai cu un roman 
senzaţional înscris în paginile „Monitorului Oficial” şi în coloanele tuturor ziarelor. 
Dar, cerut-au cetăţenii mai mult? Nu s-au mulţumit ei întotdeauna cu spectacolele, 
fără a trage ei însuşi concluziile? Şi, nu este sfidătoarea încheiere, o urmare a 
acestei pasivități obşteşti?” 

Scriitorul acestor rânduri a avut perfectă dreptate. Dezbaterile celor două şedinţe 
au fost înscrise în paginile dezbaterilor parlamentare a „Monitorului Oficial”, iar 
ziarele au scris romanul şi drama pașapoartelor. 


12 Anexe: Caricaturile lui Țoni D. şi Mircea Djuvara — n. V.M. 

139 Anexe: „Monitorul Oficial”, Dezbaterile Adunării din 6 XI și 7 XI publicate în n-rii. 12 şi 13 din 
18 şi 20 XI 1924, în original — s. V.M. 

B1 Asociindu-se la intervenţia lui N. Lupu, care arăta că „ministrul comunicaţiilor nici nu a asistat la 
cuvântarea mea în chestia telegramei şi nici nu a citit-o şi, nici nu a ştiut să dea un răspuns, s-a 
folosit de această telegramă, care a fost binevenită, la timp, pentru ca să marşandeze cu dânsa 
cealaltă chestiune, a paşapoartelor, a răspunderii lui în această chestie”, Victor Moldovan arăta 
şantajul practicat prin cuvintele „acelaşi şantaj îl face şi asupra primului-ministru”; D.A4.D., şedinţa 
de vineri, 7 noiembrie 1924, p. 164. 

Drama pașapoartelor 


În numărul din 8 noiembrie 1924 ziarul „Cuvântul? 


paşapoartelor”, în două părți şi câte patru acte fiecare. 


publică „Drama 


Partea a I-a a dramei 


Şedinţa cea mare... a avut loc.... 


(Voi da numai în rezumat această dramă, scrisă de distinsul gazetar Pamfil Şeicaru'**). 


Primul act 
Atacul d-lui. Moldovan 


La tribună, d-l. Victor Moldovan. Un tânăr concentrat, stăpânit, ochelarii îi dau 
un aer de student. Vorbește calm, fără accente tari, frazele par o curgere domoală 
de apă adâncă, cu o riguroasă metodă logică. 

Analizează problema, parcelând-o. Când zvârle o informaţie, se apleacă, îşi 
aşează ochelarii, răsfoiește un dosar, apoi, desfăşurându-l, îl înfățișează Camerei 
calm, sigur, ca o piatră pe care ar arăta-o, înainte de a lovi. 

D-l. Victor Moldovan are ceva din povestirea sobră a ţăranului şi din logica 
aspră a unui judecător de instrucție. 

Imaginaţia noastră completează datele, precise a d-lui. Victor Moldovan. 

Majoritatea ascultă treptat, cucerită de hexul tragic al amănuntelor...Este o 
poveste dureroasă, fantastică, ce depăşeşte cu mult povestirile lui Edgar Po& sau 
Williere de I'Isle-Ada. 

Banca ministerială ascultă, străduindu-se să-şi potrivească masca unei nepăsări 
ironice. Într-un colţ, uitat, d-l. Franasovici... izolat — faţa palidă... îşi reazimă capul 
în mâini... suferă. 

De sus, tribunele înţesate, mulțimea care se apleacă, într-o impozantă tăcere, 
pare însuşi țara... 


Actul IT 


Virgil Madgearu, un deputat care trebuie să învingă neascultarea obişnuită... 
are ceva din siguranța unui expert contabil...alunecă, pierde linia şerpuitoare... 
spre a se prăvăli lamentabil într-o retorică de Dalia... n-are simţul clasic al măsurii. 
Când a încheiat, risipise tot ceea ce cucerise. 


Actul III 


Mirto pledează. Finalul actului al III-lea pierde interes. 

Actul IV 


„... Richard Franasovici s-a strecurat printre acuzaţii, în tăcerea îngăduitoare, 
complice, a Camerei. 


Partea a Il-a a dramei 


La tribună, în replică, d-l. Victor Moldovan. 

Vocea lânoasă, molatică, de ieri, se concentrează într-o vază nuanță de asperitate. 
Argumentele de ieri, întreaga construcţie de apărare a d-lui. Richard Franasovici 
este atacată metodic, cu lovituri sigure şi neaşteptate de târnăcop. Retranşarea în 
statistica îndoielnică a fostului subsecretar de stat, răscolită cu o vigoare marcată de 
imposibilitatea înșelătoare a feţei...Cu o diabolică precizie, d-l. Victor Moldovan 
dovedeşte că „Lloydul Regal Olandez” este doar un pseudonim al societății 
„Cunard Line”...Franasovici, încercuit de golul ostil al majorității articulează un 
ştrangulat „n-am știut”. Și, print-o dibace schimbare de front, d-l. Victor Moldovan 
lasă, ca pe un svârlit după stânca Tarpciană, pe fostul subsecretar de stat şi porneşte 
la un atac, ce pe alocuri a luat nuanţa de sinistră cruzime, împotriva d-lui. Arthur 
Văitoianu. Argumentele spaţiale de pauze, care par sublinieri de mocnită revoltă, se 
succed sigure, neîndurate. 

D-l. Arthur Văitoianu pare un ogar încurcat în spini, încearcă rezistența unei 
negaţii repetate. D-1. Victor Moldovan este neîmblânzit, sinistru: „Escrocul, cel mai 
mare escroc al pașapoartelor, fratele dumitale, generalul Al. Văitoianu”, sau „D-ta 
ţi-ai dus fratele la puşcărie”. 

E o cruzime spusă cu un calm înfiorător, oribil, care ne-ar putea da o impresie 
de ceea ce a fost un Fouquier Tinqville al Revoluţiei Franceze, un Saint-Just cu 
fanatismul sângeros al justiției absolute. 

D-1. Victor Moldovan a încheiat simplu şi primejdios: „Ori ordinea legilor, ori 
anarhia”. 


Actul II 

D-l. Virgil Madgearu!" se urcă la tribună grăbit, cu paşi mărunți, târşâiți, de 
cimpanzeu, ţinând de braţ un ceaslov care aruncă o dâră de grozavă decepţie în 
rândurile opoziției şi de liniştitoare luminare în rândurile majorității. D-l. V. Madgearu 
dizolvă prosteşte concentrata impresie produsă de d-l. Victor Moldovan. 

Actul III 

Mirto pune concluzii ca la un proces penal... 

Actul IV 


Richard Franasovici, Mârzescu, Djuvara şi Văitoianu încheie drama... 

În acelaşi ziar apare şi un roman în foileton, în mai multe numere consecutive, 
intitulat: 

Paşaportul Negru 
Mare roman de moravuri politice de Ion Filimon 
(Pseudonim probabil, al lui Pamfil Şeicaru'**) 

Am primit scrisori de felicitare de la cunoştinţe şi necunoscuți. 

Din Prundu-Bârgăului am primit următoarea scrisoare: „Mult On. Domnule 
Deputat. Citesc aproape zilnic despre curajul D-tale. ce te lupţi numai pentru binele 
obştesc. Aşa cred că n-am greşit când am strigat Să trăiască Regele Partidului 
Naţional, Dr. Victor Moldovan, deputatul nostru. Să trăiască, să poată conduce cu 
glorie nesăvârșită, va numele să rămână în veci în Istoria Neamului. Aceste cuvinte 
le-am rostit la o masă frumoasă, în lăsatul de brânză, la mine în Casină, ridicând 
paharul în numele scumpului nostru deputat, urându-i cu toţii ani mulţi, fericiţi, 
învingerea nesăvârșită. Borgo Prund, la 27 XI 1924. În numele publicului. Să 
trăieşti! Ilarion Țiful s.s., proprietar de hotel; s.s. loan Tăut, președintele Casinet”. 

De la Comitetul judeţean al partidului nostru am primit o telegramă, prin care 
acesta, întrunit în număr de 16, mă felicită pentru păşirea bărbătească, etc, iar 
preotul, marele naţionalist Eliseu Dan din Suseni Bârgăului, îmi trimite o scrisoare, 
gratulându-mi la succesul avut înaintea neamului întreg și că el, din partea lui, îmi 
dorește ca bunul D-zeu să mă ţină la mulți ani, în deplină sănătate, cu zel şi suflet 
pentru cauzele neamului nostru, ignorate atât de mult şi de crud de despoţii de 
astăzi, etc”. 

Organizaţia partidului nostru, culoarea de verde a capitalei, a ţinut o mare 
adunare în sala „Locomotiva” din cartierul muncitoresc Calea Griviței, la care au 
participat Grigore Filipescu, părintele Man, deputat, Ilie Lazăr, De. Demetrescu, 
președintele Uniunii Avocaţilor din țară, Vas. Toncescu, membru în conducerea 
acestei uniuni, Ranetti. Acesta din urmă spune: „Am venit să cântăm prohodul de 
înmormântare a guvernului, care a murit politiceşte, că hoitul a început să miroase 
şi trebuie să facem apel, nu la Rege, ci la serviciul municipal de îngropare. Partidul 
Naţional are datoria să curețe atmosfera de hoție”. 

Deputatul Grigore Filipescu, fiul marelui Nicolae Filipescu, trage concluziile: 
„Această panama este așa de ruşinoasă şi de compromițătoare, încât se impune 
retragerea guvernului. Trebuie să multumim deputatului ardelean Victor Moldovan, 

care a avut şi curajul şi priceperea, să arate în parlament, cât este de compromițătoare 
pentru liberali afacerea paşapoartelor”!*€. 

Grigore Filipescu a luat inițiativa, proiectând un banchet în cinstea mea, cu 
bilete de intrare în formă de paşaport. Acest banchet a fost oprit la intervenția lui 
Şt. Cicio Pop, sub pretext că aş fi prea tânăr. Mai târziu, când am descoperit alte 
potlogării a lui Văitoianu, am aflat rostul acestei intervenţii. Într-o bună zi a venit 
la mine la Cameră Cicio Pop şi m-a rugat să nu mai continui campania împotriva 
lui Văitoianu. Am înţeles apoi de ce: ginerele lui Cicio Pop, maiorul Bertolon, a 
fost adjutantul generalului Arthur Văitoianu. Familiile erau în bună prietenie. 

Un epilog al acestei panamale ţin să mai amintesc: pictorul B'Arg mi-a trimis 
un mare portret caricatură, în culori, a lui Arthur Văitoianu, prezentându-l pe acesta 
la zidul infamiei, cu o placă atârnată pe piept, ce poartă inscripția: „Hoţi, nr. 1”. 

N-au lipsit nici versurile. Un învăţător din Fântânele, jud. Fălticeni, mi-a trimis 
nişte versuri privind deputaţii traficanţi din acest judeţ, iar foaia umoristică din 
Sibiu, „Neppendorfer Blätter”, nr. 45, din 2. XI.1924, trimite poezia „Ziim Pass- 
Skandal”!*. 

Așteptările opoziţiei au fost zadarnice. Brătianu, dictatorul, susținut de Regele 
cretin, nu s-a retras de la putere. Richard Franasovici a trecut, ca şi Văitoianu, la 
ofensivă și amenințări, înștiințându-l pe şef că, dacă vor fi siliți, vor da în vileag tot 
ceea ce ştiu. 

Propunerea mea citită în Cameră — semnată de 40 de deputaţi — pentru ridicarea 
imunităţii deputaţilor traficanţi, a rămas fără rezultat. Văitoianu a rămas în guvern 


şi voi avea ocazia să mă mai întâlnesc cu acesta la o dată apropiată!**. 


Discuţia la Mesaj 


În acelaşi timp se urma discuţia la Mesaj. Au vorbit trei lideri ai majorității: I. 
Vasilescu-Valjean, poetul Ion Pilat și Victor Iamandi. Toţi trei au făcut o critică 
severă partidelor de opoziţie, căutând să scoată în evidență superioritatea Partidului 
Liberal, ca un partid tare, omogen, disciplinat şi de tradiție. 

Vasilescu-Valjean şi-a început discursul constatând că „anul acesta, lupta de 


principii a fost brusc întreruptă de învinuirile izvorâte din criza morală, a cărei 


existență nimeni nu o poate tăgădui (s.n.)'”. 


136 Anexă: Caricatura lui Filipescu-n. V. M. 

137 La afacerea pașapoartelor. Anexe: Șapte documente (scrisori, telegrame, etc) — n. V. M. 

138 „Afacerea paşapoartelor, care a ocupat două lungi şedinţe ale Camerei — preciza presa locală, 
citând ziarul central „Argus” — a pus în evidență faptul că o încordare ireductibilă există între 
două facțiuni din sânul Cabinetului. Această încordare este atât de înaintată, încât sânt miniştrii 
care nici nu mai întrețin între dânșii, raporturi personale”; „Gazeta Bistriţii”, anul IV, nr. 22, 15 
noiembrie 1924, p. 1. 

15 Anexe: Caricatura lui Vâljean şi Pilat — n. V. M. 

„Am urmărit cu multă atenție tumultoasa şedinţă în care au luat cuvântul 
oratori de talia d-lor. Victor Moldovan, Mirto şi Madgearu. Evoluţiunile d-lui. Victor 
Moldovan m-au interesat îndeosebi. l-am descoperit toate calitățile, care pot 
caracteriza un mare orator”. 

Trece apoi la atac în contra Consiliului Dirigent... etc... afirmând că, aş fi 
reprodus incomplet tabloul acestei crize. 


Un facsimil 


Între timp, se petrece un fapt extraordinar. În ziarul „Lupta” apare în facsimil 
scrisoarea generalului Alexandru Văitoianu către fratele său, ministrul Văitoianu, 
trimisă din închisoare“. 

În urma acestei scrisori, escrocul a fost eliberat din puşcărie, fapt de a umplut 
de indignare opinia publică. 

Era un preludiu al mușamalizării afacerii paşapoartelor. 

Nu putea generalul să stea la puşcărie, în timp ce fratele său, ministrul, 


rămânea pe banca ministerială. 


Cazul Aman 


Interpelarea mea în cazul pașapoartelor făcuse în ţară vâlvă mare. 

Într-o zi am primit din partea văduvei marelui pictor Teodor Aman un bilețel, 
rugându-mă să trec pe la ea şi totodată, vizita unui actor de seamă al Teatrului 
Naţional, Valentineanu, care-mi comunică o potlogărie ruşinoasă săvârşită de 
ministrul Văitoianu față de văduva Aman. 

Cum în timpul discuţiei la Mesaj interpelările erau suspendate, m-am înţeles cu 
Vaida, ca să intervin pe cale de întrerupere a oratorului. 

Iată titlul sub care ziarele reproduc această şedinţă: 

„Hienele apar”, „O şedinţă extraordinară” („Adevărul””), „Miniştrii îşi linfichează 
influenţa” („Lupta”); „Înfrângerea canibalilor”. 


Aspecte parlamentare 


„Adevărul” scrie: „Punerea în libertate a generalului Alexandru Văitoianu, 
principalul element al escrocheriei cu pașapoartele a fost o adevărată provocare 
pentru opoziţie, care a ţinut să-și arate indignarea în şedinţa de sâmbătă a Camerei. 

Era la tribună în ziua de 24 noiembrie 1924 al treilea leader al majorităţii, 
deputatul Victor Iamandi, un tânăr talentat, omul lui Mârzescu, de la laşi. Rugat să 

vorbească şi de pașapoarte, Iamandi arată că faptele de acest fel le socoteşte simple 
incidente morale, inerente timpurilor de prefacere prin care trecem. 

Rolul acesta de a aprecia escrocheriile a fost prilejul bine venit pentru d-l. Victor 
Moldovan să strige indignat: „Ce simple incidente morale, d-le., când miniştrii d-v. 
fac trafic de influenţă”. 

Majoritarii sar ca arşi. Strigătele nu mai contenesc, iar corul majoritarilor — ca 
în piesele antice — a început să strige: Dovada, dovada, dovada. Președintele Camerei, 
d-l. Orleanu, a simulat indignarea şi a anunțat pe d-l. Moldovan, că-l trimite în 
judecata Comisiei de disciplină. În momentul acesta intervine d-l. Vaida, declarând 
răspicat că-și însuşeşte spusele d-lui. Moldovan, că sânt pe banca ministerială 
oameni care au făcut trafic de influență. 

Afirmația d-lui. Vaida a calmat indignarea preşedintelui, care de astă dată s-a 
mărginit a spune: „Ca un om de onoare, trebuie să produceţi dovada acuzaţiei ce ați 
pronunţat”. Vaida a răspuns: „Sunt gata să produc dovada” și d-l. Victor Moldovan 
i-a trecut imediat o scrisoare. 

S-a produs o tăcere de mormânt în Cameră. Majoritarii stăteau ca sub ameninţarea 
cuţitului de ghilotină, iar președintele, cu glasul înecat de emoție, a rugat pe d-l. 
Vaida să producă documentul după ce va termina d-l. Iamandi vorbirea sa. 

Ziarul „Cuvântul” scrie: „Majoritatea compactă. Numărul de efect se va 
produce...” 

Vorbind Iamandi de pretinsa criză morală, se produce un incident senzaţional. 

Saint-Just-ul Partidului Naţional, pe care tumultul majorităţii nu-l zdruncină, 
rosteşte răspicat (majoritatea scoate strigăte sacadate: „Jos, jos, jos”) „Sunt 
traficanţi de influenţă pe banca ministerială!” 

Urlete izbucnesc: „Dovada”. Preşedintele, speriat ca un cafegiu, căruia i se 
sparg oglinzile de cheflii, strigă, izbind cu ciocanul și agitând clopotul: „Nu pot 
îngădui o clipă o atare acuzație adusă băncii ministeriale”. D-l. Vaida răspunde 
îndesat: „Sunt gata” şi mâna strecurată calm în buzunarul hainei scoate o scrisoare 
ce o clipă dă impresia unei arme tainice, o agită în ochii băncii ministeriale și a 
majorităţii, care pornită într-o rostogolire de balot, urlă frenetic: „Dovada!”. 

Dr. Lupu, cu grija prefăcută de prestigiul băncii ministeriale, rosteşte: „Mă 
asociez la cererea majorităţii, nu se poate îngădui o aşa acuzaţie adusă băncii 
ministeriale”. 

Sentenţios, d-l. preşedinte declară: „La sfârşitul şedinţei veţi citi dovada”. 

„După o pauză d-l. Al. Vaida se urcă la tribună. Urmează episodul dramatic. 
Cu o voită introducere discursivă, chinuie intenţionat majoritatea, care enervată, se 
zbate în mârâituri abia stăpânite”. 

Dar surpriză, d-l. Vaida lasă cuvântul d-lui. Victor Moldovan, Opoziția își 
precizează intenţia: breşă în guvern, prin răsturnarea ministrului de Comunicaţii. 

Majoritatea rămâne uluită. D-l. Leonte Moldovan, ministeriabil cu vechime, 
încearcă o apărare, ce de fapt, este izolare a generalului Văitoianu de majoritate... 

Majoritatea era cu sufletul la gură. D-1. Mârzescu, singur pe banca ministerială, 
aşteaptă galben şi emoţionat. 

D-l. Vaida a declarat că, „atât pe D-sa., cât şi pe d-l. Moldovan i-a scandalizat 
că se face procesul opoziţiei de către urnele grăitoare, tocmai când sunt dovezi, că 
există miniştrii care au făcut trafic de influenţă... În rândurile majorităţii, spune 
Vaida, sânt şi oameni de bună credință, cinstiţi și cu grijă de viitorul ţării. Acestora 
li se adresează documentele, pe care le va produce d-l. Victor Moldovan, căruia Vă 
rog să-i daţi ascultare”. 

Majoritatea protestează. Greu se face liniște. 

„Ne abţinem de la orice comentarii — încheie gazetarul — faptele vorbesc de la 
sine, dureros de elocvent”. 

lată în rezumat declarația mea: 

„Aproape toţi vorbitorii care au luat cuvântul la Mesaj, au vorbit de criza 
morală prin care trecem astăzi. Datoria noastră, a tuturor, este să colaborăm 
pentru vindecarea ţării de această criză, de această boală cronică. 

În anul 1867, când ministrul de Finanţe era Strat, se făceau economii. 
Guvernul a suprimat fondurile din care se susţinea Şcoala de Arte Frumoase. 
Atunci Teodor Aman — unul din cei mai mari pictori ai neamului nostru, 
împreună cu alt profesor de la Belle Arte — a întreţinut din mijloace proprii 
şcoala timp de doi ani, până ce Statul a fost în stare să redea instituției banii de 
care avea nevoie. 

La moartea sa Aman a lăsat întreaga sa avere soţiei sale. 

D-na. Aman, în loc să vândă operele de artă rămase de la marele pictor, le-a 
donat Statului, în schimbul unei rente viagere. Casa în care este instalat Muzeul 
şi lucrurile de artă, au azi o valoare de 12 milioane. Văduva Aman în schimb, 
trăieşte azi în mizerie. A fost sfătuită să dea Statul în judecată, renta viageră 
fiind infimă. D-na. Aman însăşi a declarat: „Îmi iubesc prea mult ţara, ca să o 
fac de râs printr-un proces”. lar când mizeria, care nu iartă, i-a răpit şi ultimul 
mijloc de existență, d-na. Aman s-a hotărât să vândă amatorilor operele ce-și 
reţinuse, între care erau suveniruri şi albume cu picturi de familie. 

La locuinţa d-nei. Aman a fost un adevărat pelerinaj. Au venit negustori, 
misiţi, amatori de lucruri de artă, oameni cu înaltă situație, înalți demnitari. 
Între aceştia se găsea și d-l. general Arthur Văitoianu, ministru de Interne, 
însoţit de familia Franasovici şi familia Hoenig, rudele sale. D-l. Văitoianu a 
sfătuit-o pe d-na. Aman să nu vânză samsarilor comorile de artă ale marelui 
pictor. Statul va cumpăra, desigur, toate tablourile şi obiectele de artă, ca să 
mărească Muzeul Aman. D-l. Văitoianu s-a oferit să intervină la guvern, iar în 

schimbul acestui serviciu, i-a propus d-nei. Aman să-i dea un tablou şi albumul 

cu 17 gravuri executate de Aman. Văduva s-a învoit. Generalul a luat obiectele, 

s-a urcat în limuzină şi, dus a fost. 

Au trecut luni după luni. Zadarnic a aşteptat văduva, zadarnic a bătut la ușa 
generalului. Timp de doi ani bătrâna a fost purtată pe drumuri. A cerut 
restituirea obiectelor. Generalul a refuzat. Scrisorile nenumărate au rămas fără 
răspuns. În disperarea ei, d-na. Aman mi s-a adresat în termeni mișcători, 
cerându-mi sprijinul”. 

Am citit apoi Adunării scrisoarea d-nei. Aman pe care o încheia astfel: „Oare 
nu este de ajuns că duc o viaţă de privațiuni... trebuie să fiu acum despuiată şi de 
miniștrii statului”. 

„Nu trag nici o concluzie — am declarat la sfârşit. Las să vorbească documentele 
zdrobitoare”. 

Majoritatea rămâne uluită. 

În numele majorităţii, ia cuvântul deputatul Leonte Moldoveanu,!*! care 
mărturiseşte că expunerea mea i-a umplut sufletul de mâhnire şi amărăciune. Ceea ce 
cere d-sa. de la opoziţie este ca, turpitudinile unora să nu fie generalizate împotriva 
majorităţii şi băncii ministeriale întregi. Dacă faptul se va adeveri, el nu crede că pe 
banca ministerială, sau pe băncile majorităţii, să se găsească unul singur, care să nu 
tragă toate consecințele, care se impun după un asemenea act. Respinge cu indignare 
acuzația că, majoritatea s-ar putea solidariza o clipă măcar, cu acte de felul acesta. 

Ministrul Mârzescu a ţinut să sublinieze responsabilitatea privată a generalului 
Văitoianu. 

Văitoianu nu a fost prezent la ședința de dimineaţă, aşa că a avut tot timpul ca 
să-şi ticluiască până la şedinţa de noapte apărarea și să-și fabrice dovezile. Și de 
fapt, în ședința de noapte, a citit o scrisoare semnată de o rudă îndepărtată a d-nei. 
Aman, a unui agent de schimb cu numele Râmniceanu, care făcând elogiile d-lui. 
general Văitoianu, arată că acesta a cumpărat o parte din obiecte cu preț mai mare 
decât valoarea lor şi de aceea, văduva i-a trimis d-lui. Văitoianu drept cadou, tabloul 
şi albumul”. 

Scrisoarea mincinoasă, ticluită ad-hoc, a fost dezminţită de însuşi Râmniceanu. 

„4m fost la d-l. Râmniceanu — spunea Văitoianu — și i-am spus că, niște domni 
caută pete în soare”. 

Un deputat ripostează: „D-ta. eşti soare, d-le. Văitoianu”. 


141 Caricatura lui Leonte Moldoveanu. Scrisoarea originală a d-nei. Aman. Declaraţia autentificată la 
judecătorie. Testamentul lui Aman — n. V. M. 

142 Anexe: Caricaturi şi poezii apărute în ziare. Interviu cu mine şi cu d-na. Aman publicat în ziare — 
n. V.M. 

Se naşte un mare tumult, riposte, care se termină cu o provocare la duel a lui 
Mihail Popovici de către Manolescu-Strungă. 

Văitoianu a mai spus în cursul apărării, că ştie că i se pregătesc şi alte lovituri, 
dar promite că toate vor avea soarta acelorași dezmințiri. 

Văitoianu rămâne în guvern. Brătianu nu îndrăzneşte să-l dea afară. 

Ne vom mai întâlni cu acest maestru al falsurilor. 


Politica guvernului liberal faţă de țărănime și muncitorime 


Am arătat politica economică și financiară a guvernului liberal, care prin taxele 
de export asupra produselor agricole și de import, asupra uneltelor agricole, a 
păgubit agricultura țării cu 80—100 miliarde lei. Creditul țărănesc era mai puţin un 
miliard, pe când cel comercial-bancar era de 14 ⁄2 miliarde şi cel industrial, de 10 
miliarde. 

Politica sa economică a dus la secătuirea ţării, la lipsa de lucru şi la sărăcia 
generală a muncitorilor, care au fost nevoiţi să treacă la greve, manifestațiuni de 
stradă, care au fost în mod brutal reprimate. În acelaşi an 1924, guvernul aduce 
legea Mârzescu, care prevede condamnarea la muncă silnică pentru aceea ce se fac 
vinovaţi de propagarea ideilor comuniste. Partidul Comunist este pus în afară de 
lege. 


Chestia antisemită 


Guvernul luând măsuri împotriva studenţilor, urmează la Iaşi, în ziua de 24 
octombrie 1924, crima săvârşită de Corneliu Zelea Codreanu împotriva prefectului 
Poliției Manciu, achitat pe urmă de Curtea de Juraţi din Turnu-Severin. 

Prietenul meu, I. G. Perieţeanu, fost preşedinte al Uniunii Avocaţilor din ţară 
(cu care am stat 5 ani în puşcăria de la Sighet”), fost ministru, spune că a fost 
rugat să reprezinte în proces latura civilă, punându-i la dispoziţie un mare onorariu, 
dar că el a fost nevoit să recunoască, fiind rugat de o delegaţie de studenţi, care au 
făcut apel la patriotismul lui de român, de aşa manieră, încât a crezut că este mai 
bine să renunțe. Şi-mi spunea Perieţeanu că a făcut bine, deoarece avocatul 
Costaforu, care a acceptat această reprezentare, a fost lovit în plină ședință, în 
prezenţa completului de magistrați şi a juraţilor, care toţi purtau cocarde tricolore. 
A fost lovit cu ouă clocite, fără a mai putea pleda, iar după şedinţă a fost crunt 
bătut, de a stat săptămâni de-a rândul în pat. 

În această atmosferă se încheie anul 1924, cu comploturi, asasinate, stare de 
asediu, măsuri excepţionale. 

Epilogul pertractărilor de fuziune cu țărăniştii 


În ianuarie 1925 urmează un schimb de scrisori între Sever Dan, fostul secretar 
general al Partidului Naţional Român şi Mihalache, în care se arată motivele pentru 
care a eşuat fuziunea între Partidul Naţional Român și Partidul Țărănesc“. 

Intrigile lui Constantinescu-Porcu au început să-şi producă efectul. Goldiș îşi 
dă demisia din demnitatea de vice-preşedinte al partidului și, împreună cu Lupaș și 
Lapedatu, prezintă lui Maniu un memoriu, în care fac un amplu rechizitoriu 
conducerii partidului, reproşându-i o mulţime de acte, care au zădărnicit venirea la 


putere. 


Apelul lui Maniu 


La 23 ianuarie 1925 Iuliu Maniu publică un „Apel”. Constată că „de 6 ani, 
viața politică a României întregite prezintă icoana unui zbucium plin de pasiune, 
fără progres și fără cristalizare. 

Contrastul dintre realizarea strălucită a Unităţii Naţionale şi haosul politic ce 
i-a urmat de altă parte, îndurerează toate inimile patriotice, adânc mușcate de 
sentimentul dragostei de ţară. 

În vremea aceasta, un regim de partid despotic, rezultat din violentarea voinţei 
naționale, trăind dintr-un şir de fraude şi abuzuri fără capăt, sfidează protestarea 
unanimă a ţării și încearcă acum să-și consolideze definitiv monopolul economic şi 
politic asupra României. El pregăteşte, prin legiuirea reformei electorale, prin 
reforma administrativă, prin înfăptuirea comercializărilor, consacrarea definitivă 
a atotputerniciei sale, sclavia politică şi robia economică a ţării în serviciul 
capitalismului. 

Opoziția are datoria să reacționeze. Maniu face un apel frățesc la toate partidele 
democratice şi naţionale de a realiza o concentrare, unindu-se într-un singur partid'%. 

Baza principială şi programul politic a acestui partid fuzionat vor fi punctele 
stabilite cu ocazia tratativelor cu Partidul Ţărănesc; iar ca reunire, titulatura de 
Partidul Naţional- Țărănesc sau Partidul Naţional. Comitet Provizoriu, etc... 

Apelul termină astfel: „Fac acest apel dezbrăcându-mă de orice egoism de 
partid, în dorința de a contribui prin el la realizarea unui pas înainte în calea 
evoluţiunii politice a neamului românesc şi năzuinţa de a forma un partid de forță 
veritabilă, care va sta în serviciul unui naționalism hotărât, dar fără şovinism, a 
unei democraţii radicale şi curată şi a dreptății sociale, sprijinită pe o concepţie 
politică pătrunsă de simţul /ega/ității şi a moralei publice. 


144 Anexe: Schimbul de scrisori între Sever Dan şi Mihalache. Fotografia lui Sever Dan —n. V.M. 
145 Anexă: Apelul lui Maniu publicat în ziarul „România”. Caricatura lui Maniu — n. V. M. 

Cu ajutorul acestui partid se vor organiza forțele vii ale naţiunii, spre a se 
preface într-o puternică armă politică, pentru apărarea neamului nostru de orice 
pericol intern și extern și pentru înălţarea și strălucita dăinuire a ţării întregite și a 
Dinastiei Sale”. 

Acest apel a urmat incontestabil, în urma schimbului de scrisori Sever Dan- 
Mihalache şi în urma acţiunii grupului Goldiș. 


Fuziunea cu partidul lui Iorga 


Pentru ziua de 8 martie 1925 a fost convocat congresul partidului nostru pentru 
ratificarea fuziunii cu Partidul Naționalist de sub conducerea lui Iorga“. 

În același timp s-au dus tratative și cu partidul Averescan, care la început au 
decurs favorabil, dar apoi, au diminuat șansele unei înţelegeri. 


Fuziunea cu Partidul Țărănesc mai târziu. 


Politica emigrărilor 


Încă la începutul lunii decembrie 1924 am anunţat o nouă interpelare, arătând 
că Văitoianu a spus în Cameră, că ştie că i se pregăteşte afacerea Herberger şi că o 
așteaptă. 

Ei bine — am declarat — Vă rog, d-le. președinte, binevoiţi a fixa o zi apropiată 
pentru dezvoltarea acestei interpelări, pentru a lămuri opinia publică şi ţara, că 
autorul principal al panamalei pașapoartelor este însuşi d-l. ministru Arthur 
Văitoianu. Am cerut să mi se pună la dispoziţie dosarele. 

Pentru a mă documenta, am cerut prin Raul Crăciun, redactor al ziarului 
„Epoca”, lămuriri de la Deva, iar cu ziaristul Livianu, de la acelaşi ziar, m-am 
deplasat personal la Deva. Aici am fost primit de prietenul Petru Groza care, după 
ce am terminat cercetările, m-a condus la ruinele Cetăţii și la Muzeul de Antichităţi 
Romane, oprindu-se aici în faţa unei reclame originale a unei case de toleranță, în 
care era săpat în piatră, în relief, un phalocos impozant. 

Între timp am primit de la escrocul Filipovici, tovarăşul generalului Alex. 
Văitoianu, mai multe scrisori din închisoare, comunicându-mi numele unor 
parlamentari, precum şi a colonelului Dinicu, rudă cu generalul Văitoianu, 
traficanţi de pașapoarte. 

Dar nici Văitoianu n-a dormit. Și-a pregătit apărarea de maniera caracteristică a 
omului lipsit de orice scrupule. 


14 Fuziunea s-a realizat pe baza celor 10 puncte stabilite de comun acord; „Gazeta Bistriţii”, anul V, 
nr. 8, 15 martie 1925, p. 2. 

Interpelarea mea, fixată pentru ziua de 12 februarie 1925, a fost anunțată cu zile 
înainte, de presă... „D-l. Victor Moldovan a dat un caracter mai general interpelării 
sale, pe care a şi definit-o ca o cercetare a politicii de emigrare a regimului liberal”. 

Ziarele se ocupă şi de astă dată în articole de fond de această interpelare, 
intitulată: „Cinism neruşinat, Patriotism de paradă, Duelul Moldovan-Văitoianu, etc. 

La ședință a ţinut să asiste și Mihail Ferechide, preşedintele Senatului, aşezat în 
prima bancă, în fața oratorului”. 


Aspecte parlamentare 


„Lupta” scrie: „...În incintă se observă o mare enervare. 

Interpelatorul, deși informat că s-a pus la cale o nouă diversiune, prin înscenarea 
unei anchete secrete care s-a făcut în contra sa, nu s-a intimidat deloc, a dezvoltat 
metodic şi clar interpelarea sa, a prezentat documente, care au produs senzație...”. 

„Adevărul” scrie: „O şedinţă agitată, plină de incidente, altercaţii, învinuiri 
grave, apostrofe violente şi de unele precizări necesare şi interesante... 

„„„Pentru asistarea d-lui. Moldovan au fost prezenţi în discuție d-nii. Maniu și 
Vaida. 

D-1. Văitoianu a fost asistat și el de d-l. Alex. Constantinescu....”. 

Ziarul „Cuvântul” scrie: „... Argumentele se succed cu calmul unui rechizitoriu 
închegat, suplu, precis, logic... 

Pentru apărarea decisivă, d-l. Arthur Văitoianu. Capul uscăţiv, lunguieţ, de 
„levrier russe”, privirea ascunsă în orbite, glasul subțire ca un fir de sunet strecurat 
cu prudenţă, şi d-l. general Văitoianu se apără cu semeţie...; şi d-l. Văitoianu trece 
la atac; declaraţii, cereri de dare în judecată, plângeri, curg asupra d-lui. Victor 
Moldovan. 

D-1. Grigore lunian întreabă data acestei declaraţii, etc. 

D-1. general Văitoianu; ianuarie 1925. 

Totul se luminează”. 


Tată în rezumat dezbaterea! 


Am arătat Camerei că nu am fost condus de resentimente personale. Nu l-am 
cunoscut pe generalul Arthur Văitoianu, care are la activul său multe fapte rele. 
Văitoianu a exercitat un adevărat şantaj asupra mea spre a mă împiedica să-mi 
dezvolt interpelarea. A trimis doi inspectori generali administrativi, pe Goma şi pe 
Ştefănescu, care au cutreierat toate satele județului meu, pentru a căuta acte 
compromițătoare împotriva mea. Mi s-a trimis vorbă că s-au găsit. 


147 Dezbaterile şi textul pe larg în D.A.D., şedinţa de joi, 12 februarie 1925, pp. 1386-1407. 

Trecând la politica guvernului, arăt că traficul rușinos patronat de guvern nu 
este de dată recentă. Dorinţa românilor ardeleni de a se repatria după Unire a fost 
speculată încă începând cu anul 1919 de către Comisiunea trimisă de statul român 
în America. Șeful acestei comisiuni, comandorul Pantazi, în tovărășia unei agenţii 
de vapoare, a stors câte 150 de dolari de la români, acesta refuzând eliberarea 
paşapoartelor până ce nu se plăteşte această sumă. În chitanţă nu era indicat nici 
vaporul, nici data plecării. Acest trafic scandalos a avut drept urmare o anchetă din 
partea Ministerului Muncii din New-York, anchetă care este consemnată într-un 
raport oficial tipărit, pe care l-am prezentat Camerei. Peste 6.000 de români 
ardeleni au căzut jertfă acestui trafic. În petiţiunea românilor către ministerul 
american se întrebuinţează cuvinte ca „swindel” şi „rob”, adică înşelăciune şi jaf, 
iar în raport găsim calificativul de „trafic cu pașapoarte”. Raportul conchide că 
„s-au făcut fraude neînchipuite, se cerea românilor câte 150 de dolari şi apoi, erau 
lăsaţi pe drumuri, așa că exasperaţi, au devastat localul Misiunii, spre a omorî pe 
comandorul, care îi înşelase. Comandorul a fost silit de către autorităţile americane 
să restituie cei 135.000 dolari încasaţi ilegal. 

După ce am arătat şi citit dispoziţiile legilor americane, care califică aceste fapte 
drept crimă, a escrocherie și că, acest comandor, speculând pe muncitorii români, 
s-a purtat ca un escroc, se naște un scandal enorm. Majoritarii strigă: „insultă 
armata”; Mârzescu intervine: „să-mi măsor cuvintele şi să nu adresez acuzaţia de 
escrocherie unui ofițer, care face parte din cadrele armatei”. 

Deputatul Jonel Grădișteanu cere ministrului de Război să lămurească această 
chestiune. „Banca ministerială are datoria să vorbească”. O voce precizează: „Mai 
curând va răspunde banca, decât miniştrii”. 

Generalul Mărdărescu, ministrul de Război răspunde că, pentru prima oară ia 
cunoştinţă de acuzaţiile aduce comandorului Pantazi, că va institui o anchetă şi 
promite satisfacție. Mă roagă ca, în restul dezbaterilor, să evit cuvântul de escroc la 
adresa unui ofițer superior, care este în armata română. 

D-l. Lupu întreabă dacă se pune la îndoială un raport oficial? Madgearu 
întreabă de ce acest ofițer superior nu s-a sesizat de acuzațiile aduse de un raport 
oficial? lar Vaida întreabă pe ministrul de Externe de ce n-a intervenit ca să apere 
onoarea unui ofițer român acuzat de escrocherie, că el, Vaida, cunoaște pe funcționarii 
superiori din America fiind corecți şi dacă Moldovan nu-şi însușește concluzia 
raportului din delicateţe, şi-l însuşeșşte d-l. Vaida. 

Am amintit generalului Mărdărescu că în anul trecut, când am adus cazul Pantazi 
la cunoștința Camerei, d-sa. a făcut aceeaşi promisiune, comandorul însă, nu a fost 
sancționat. 

Această tristă afacere a fost începutul traficului. De atunci au urmat altele, ca 
cel de la Brăila. Am făcut tristul tablou al suferințelor îndurate de românii trimiși în 

sudul Americii, unde mor de friguri galbene, supuşi unor munci istovitoare, precum 
arată scrisorile primite şi ziarele ce apar dincolo de Ocean. De vină este acest regim, 
care a patronat, prin înalții săi demnitari, acest trafic ruşinos. Am citit scrisoarea 
generalului Alex. Văitoianu, prin care cere intervenţia fratelui său, ca să-l scoată 
din pușcărie, apoi, memoriul lui Filipovici către judecătorul de instrucţie, arătând 
că, nici unul din parlamentarii şi demnitarii amintiți în acest memoriu nu au fost 
sancționați. 

Am trecut apoi la cazul Herberger, care explică politica de emigrare a guvernului 
liberal şi complicitatea interesată a generalului Arthur Văitoianu. Mii de cetăţeni 
români exportaţi ca sclavi în scopul îmbogăţirii unor persoane din anturajul 
generalului. 

Acest Herberger era un agent al societăţii „Cunard Line” şi făcea o propagandă 
criminală în Ardeal pentru emigrare în Brazilia. 

(Când am fost la Deva am primit o broșură tipărită în ungureşte, cu frumoase 
ilustrațiuni, arătând minunile ce-i așteaptă pe emigranții în Brazilia)'*. 

Herberger era în posesia unei autorizaţii semnată de Arthur Văitoianu, pe 
atunci ministru de Interne. Siguranţa din Deva făcându-i dificultăţi lui Herberger, a 
intervenit departamentul Internelor printr-o telegramă cifrată, pentru a-l proteja pe 
acest individ. Funcţionarii cinstiți nu s-au intimidat şi l-au arestat pe Herberger 
pentru crima de îndemn la emigrare. La tribunal, Herberger se apără, declarând că 
el este nevinovat, deoarece este autorizat de Ministerul de Interne, de la care are 
concesiune secretă. Ministrul de Interne, întrebat, comunică tribunalului că Herberger 
nu are şi, nici nu putea să aibă vreo autorizație, dar ministrul de Interne comunică 
direct procurorului, că Herberger are autorizaţie să strângă adeziuni pentru emigrare. 
Astfel, afacerea Herberger a fost clasată. La ordinul lui Văitoianu, escrocul a fost 
pus în libertate, iar Franasovici a cerut telegrafic Siguranţei din Deva, ca să-i 
elibereze acestuia toate documentele compromițătoare găsite asupra lui, „întrucât 
ministerul avea cunoștință de activitatea acestui agent”. Cazul devenind suspect, 
Văitoianu i-a eliberat lui Herberger un certificat de onorabilitate şi un paşaport, cu 
care acesta a părăsit țara. 

Citind textul Codului Penal, am declarat că Văitoianu, vinovat de complicitate, 
trebuie să fie pedepsit pentru această crimă. 

Deputatul Ianculescu îmi strigă: „Eşti impertinent”. 

Eu îi ripostez: „Impertinent ești tu, iar miniştrii d-tale sunt criminali”. 

Referindu-mă la manifestul lui Brătianu, care promite cinste şi domnia legilor, 
întreb Adunarea ce măsuri înțelege să ia față de un ministru, care calcă în picioare 


148 Anexe: Documentele de propagandă a lui Herberger — tipărite, pentru emigrarea în Brazilia — n. V.M. 

crezul partidului, nenorocind zeci de mii de români, care în disperarea lor, ne 
blastămă și pe noi, care am putea să le venim în ajutor. 

Şi termin cu cuvintele: „Vă bateţi joc de sentimentul nostru naţional, de 
drepturile noastre politice, de dreptul nostru la viață. Nu vom tolera să fim trataţi ca 
iloţi în ţara noastră. Vă cerem răspundere”. 

Tătărăscu declară, în numele guvernului, că justiţia să fie lăsată să-şi facă 
datoria. 

„Noi înţelegem — declară Tătărăscu — solidaritate în muncă şi jertfă, nu în 
turpitudini şi mizerie morală. D-l. Moldovan caută însă să creeze o anumită 
atmosferă. Care a substratul acestei proceduri? Scrisoarea lui Sever Dan a produs 
deceptie”. (Vii proteste pe băncile opoziţiei ardelene). 

Voci: „Vorbiţi de pașapoarte”. Vaida insistă: „Ce-i cu Herbereger? (Tumult 
care durează câteva minute). 

Tătărăscu observă: „De el se va ocupa d-l. Văitoianu, pentru că-l cunoaşte mai 
bine”. (Ironii și aplauze pe băncile opoziţiei). „De șase ani, Partidul Naţional a 
reuşit să facă un singur lucru pozitiv: să încetăţenească în vocabularul nostru politic 
un cuvânt nou: „pertractări”. 

Aurel Dobrescu: „După cum D-vs, pașapoarte”. 

Tătărăscu: „Exploataţi acum un subiect nou, incidentul cu paşapoartele”. 

Girculescu: „Incident se numeşte tragedia celor 6.000 de români lăsați pe 
drumuri”. 

Tătărăscu: „Vă frământați şi agitaţi să treceţi de pe acele bănci, pe acestea 
(ministeriale) şi credeți că, exploatând chestiunea paşapoartelor, ne veţi dobori. 

Ei bine, cu regretul de a vă procura o nouă deziluzie, vă spunem: Nu cădem, nu 
plecăm. D-l. Moldovan va continua. Noi, la postul nostru, ne vom face datoria”. 

Văitoianu, luând cuvântul, constată că eu, persistând în campania contra D-sale. 
şi a rudelor sale, a rămas doar o străbunică a sa, la Râmnicu-Sărat, neatacată. 
Protestează contra învinuirilor ce i se aduc, la care ar trebui să răspundă cu dispreţ, 
dar din respect față de Cameră, va lămuri chestiunea pașapoartelor şi afacerea 
Herberger. 

Face apoi istoricul formalităţilor şi a normelor de eliberare a pașapoartelor. 
Spune că eu am fost de rea credinţă atacându-l cu patimă şi violență şi amenință că 
voi regreta. 

Arată că guvernul maghiar după Unire a trimis în Brazilia pe doi comisari, 
Herberger şi Laszlo, să facă rost ca, ungurii din Ardeal, nemulţumiţi în România 
Mare, să emigreze acolo. Recunoaşte că le-a dat autorizaţie ca să scurgă cât mai 
mulți străini, cât mai mulţi indezirabili, peste graniță. 

Maniu intervine și-l întreabă pe Văitoianu dacă cunoaște dispoziţia din legea 
paşapoartelor, care opreşte organizarea emigrării prin acord cu reprezentanții unui 
stat străin? 

Răspunde Duca, ministrul de Externe, întrebându-l pe Maniu dacă este împotriva 
emigrației străinilor? 

Maniu replică tot prin întrebare, dacă Duca, ca ministru de Externe, aprobă 
această politică şi dacă îi socotește pe cetăţenii români de altă naționalitate, drept 
străini? 

Repetând Duca întrebarea, Maniu răspunde că nu putem opri pe nimeni să 
plece, dar nu putem admite ca, din această dorinţă, să se facă trafic şi, mai ales, ca 
om de stat, nu tolerez frauda şi jefuirea emigranților pentru îmbogățirea partizanilor 
politici, ceea ce nu este tot una cu politica emigrărilor. 

Continuând Văitoianu, eu îl întrerup şi-l întreb de ce a dat pașaport lui Herberger 
şi, mă apropii de banca ministerială, pentru a auzi răspunsul. 

Atunci chestorul Manolescu-Strungă iese din bancă şi mă îmbrâncește. Toată 
opoziţia sare în picioare. Se naşte tumult. Şedinţa se suspendă. La redeschidere, 
Văitoianu vrea să continue, opoziţia însă nu-l lasă, până ce Manolescu-Strungă nu-și 
explică gestul, scuzându-se, că a crezut, că eu am voit să fiu agresiv. 

După ce Văitoianu caută să demonstreze că numai dragostea de român l-a 
călăuzit în politica emigrării, trece la atac şi declară, că eu am făcut un rău serviciu 
țării, el servindu-și numai neamul. 

Regretă că s-a vorbit de hoţii şi de fraude. „lată ce constată un raport făcut 
contra Consiliului Dirigent” şi citeşte un raport din anul 1920, în care se aduceau o 
serie de acuzațiuni unor persoane — nenumite — din Partidul Naţional 

Apoi, mă atacă pe mine personal, şi fluturându-mi o hârtie, mă întreabă dacă 
cunosc pe Martin Horeth, care afirmă că mi-a dat 2.000 de lei, ca să-i scot un 
pașaport? 

„Eşti o canalie”, i-am ripostat imediat. Majoritatea protestează amenințătoare. 
Scandalul izbucnește. 

Văitoianu citeşte apoi o altă declaraţie a unor femei şi apoi, o altă declaraţie, în 
care se arată că am primit 47.000 coroane pentru a le preschimba și că, nici până 
azi nu am restituit contravaloarea lor. 

Am declarat, că toți aceștia, şi pe agenţii lui Văitoianu, care au stors aceste 
declaraţii, i-am dat la Parchet. 

Deputatul Junian intervine și întreabă ce dată au toate aceste declarații? 

Văitoianu răspunde: „1925”. 

Opoziția în cor: „Să vă fie ruşine, să veniți cu astfel de înscenări”. lar eu mă 
adresez ironic către Văitoianu şi îi strig: „Hai să ne împăcăm, d-le. ministru!” 
(Mare ilaritate). 

D-1. Lupu observă : „Ştiu eu cum scoateţi aceste declarații”. 

Văitoianu încheie afirmând că „nu se impresionează de învinuirile ce i se aduc, 
ştiindu-și conduita curată. Pe cel care a slujit cu idealism armata română — nu-l pot 
atinge calomniile...” 

Replica mea va urma într-o şedinţă viitoare. 


Comandorul Pantazi îmi cere reparațiuni 


A doua zi, la 13 februarie 1925 se prezintă la mine, la locuinţă, doi domni: 
comandorul Theodorescu şi comandorul Bălănescu, însărcinați de comandorul 
Pantazi, spre a-mi cere reparaţiuni pentru cuvintele insultătoare ce i-am adresat în 
şedinţa Camerei din ziua de 12 curent. 

În ziua următoare, martorii lui Pantazi, cu martorii lui Mihai Popovici şi Victor 
Deleu încheie un proces-verbal în sensul căruia, vidarea acestor chestiuni de onoare 
se amână până ce se va pronunţa ancheta promisă de ministrul de Război, relativ la 


acuzaţiile aduse de mine’. 


Replica mea 


Pentru dezvoltarea replicii a fost fixată ziua de 19.Il. 1925. Ziarele descriu această 
şedinţă sub titluri ca: „O zi neagră pentru guvern, Replica d-lui. V. Moldovan este 
zdrobitoare pentru generalul Văitoianu. Mihai Popovici citește propunerea opoziției. 
Tumult, zăpăceala guvernului”. 


Aspecte parlamentare 

Ziarul „Adevărul” scrie: „Ieri a fost în Cameră epilogul în afacerea paşapoartelor. 
Partidul Naţional a propus drept încheiere a discuţiei o moţiune, care indirect, 
ducea la condamnarea celor care au traficat cu pașapoarte şi a celor care au tolerat 
acest trafic. Majoritatea fiind în număr, moţiunea a fost respinsă şi liberalii au 
profitat de ocazie ca să excludă de la 30 de ședințe pe interpelatorul incomod. 

Cu prilejul acestor dezbateri au răsunat în Cameră cuvintele cele mai grele, ce 
se pot spune unui om şi care fusese spuse unui ministru. Majoritatea se poate 
mângâia că prin numărul ei a salvat situaţia unui ministru, dar nu se poate felicita 
de expunerile făcute de reprezentantul opoziţiei contra acelui membru al guvernului”. 

Ziarul „România” scrie: „Publicul, pe care se vede, îl pasionează chestiunea, 
ocupase până la ultimul loc. În incintă un număr neobişnuit de deputaţi. Şedinţa a 
fost violentă, cu multe incidente și repetate suspendări de şedinţă pentru restabilirea 
liniştii. Situaţia guvernului a ieşit şi mai micşorată; copleşit de acuzaţii, pe care nici 


14 Anexe: Procesele-verbale a martorilor lui Pantazi şi ai mei, din 13 şi 16 februarie 1925 — n. V. M. 

nu mai avea îndrăzneala să le respingă, guvern și majorităţi au încercat prin tumult 
să atenueze impresia produsă”. 

Ziarul „Aurora” scrie: „Ziua interpelărilor ne dă o şedinţă tumultoasă, brutală, 
exasperată prin vulgaritatea unei majorităţi, care se simte rănită în chiar nodul 
existenţei sale. Zi de sfârşit de regim, huiduieli, răcnete şi chelălăieli dureroase”. 

D-l. Victor Moldovan începe a replica d-lui. Văitoianu cu declaraţiuni autentice 
drept răspuns la declaraţiunile citite de Văitoianu, făcute de două femei, care nu 
ştiu nici scrie, nici citi. 

Majoritatea este amorfă. 

Generalul Văitoianu procedează încet, pipăind terenul când i se pare că e mai 
bun decât speră, devine brusc, agresiv şi scandalul izbucnește spre marea plictiseală a 
lui Duca, marea uimire a d-lui. Mârzescu şi mai marea nepăsare a conului Alecu 
(Constantinescu-Porcu). 

Suntem în plină menajerie, într-o menajerie în care conul Tehașş (Th. Florescu, 
fost ministru de justiţie) pe neașteptate, transformat în agitator, dă drumul cuvintelor 
sale de ordine cu o nostimă revoltă strecurată printre bănci şi dinți. 

D-l. Moldovan nu acceptă insinuarea difamatorie a ministrului, majoritatea, 
solidară ca niciodată cu cel care i-a ales, nu acceptă insulta cu care d-l. Moldovan 
răspunde ministrului. Şi şedinţa se suspendă în mijlocul unui tărăboi parlamentar, 
spre marea bucurie a tribunelor”. 

Ziarul „Lupta” scrie: „La Cameră a fost ieri o mare afluență de deputaţi şi public 
spectator. Fusese anunţat duelul parlamentar Victor Moldovan-general Arthur 
Văitoianu cu prilejul replicii. A fost o şedinţă penibilă, violentă uneori până la 
trivialitate, iar fondul chestiunii n-a mai subzistat. D-l. Victor Moldovan a pus în 
relief nu numai metoda veche a înscenărilor împotriva adversarilor politici pe cale 
de denunţuri fictive sau semnate de persoane fără răspundere, ci şi metoda nouă, ca 
prin scrisori, particularii deputaţi să se vadă invitați la Parchet, în ajunul interpelării 
anunţate”. 

Un alt ziar scrie: „De pe urma expunerii d-lui. Văitoianu n-au fost lămurite 
acuzațiile... De felul cum s-au manifestat miniştrii rezultă că nu trimişii noştri la 
New-York au comis nereguli, ci că, autoritățile americane au comis falsuri, ci că, 
nu cei interpelaţi au comis nereguli, ci vinovatul este d-l. Moldovan. Mai presus de 
toate, un argument de bun simţ hotărâtor: dacă d-l. Moldovan s-ar fi simţit cu 
musca pe căciulă, nu ar fi atacat fără menajamente, cu adevărată cruzime, pe toți 
vinovaţii. D-l. Moldovan trece drept un om inteligent. 

În sfârşit, ziarul Partidului Liberal, „Viitorul”, scrie: „Interpelarea foileton, pe 
care agitatorul Victor Moldovan, împins de la spate de Maniu şi Vaida a dezvoltat-o 
la Cameră câteva şedinţe de-a rândul în numele Partidului Naţional, s-a sfârșit. 


3. Domnia regelui Ferdinand. Dictatura Brătienilor 203 


Despre deputatul care, mai mult a insultat, decât a interpelat, n-avem să ne ocupăm 
prea mult. El face parte din seria gălăgioșilor zvârliți în Parlamentul României 
Mari de masele, cărora în primii ani ai aplicării votului universal, nu li se poate 
pretinde să facă o mai bună selecțiune. Astfel de gălăgioși se elimină cu timpul din 
viața publică...Omul în care d-nii. Maniu și Vaida își puseră la un moment dat 
nădejdea aducerii la putere, n-a reuşit să aducă nici o acuzațiune întemeiată”. 

După această şedinţă conu Alecu Constantinescu trecând pe lângă mine, m-a 
invitat cu cuvintele: „Victore, de ce nu treci pe la mine?” Conu Alecu era mare 
meşter să cumpere conştiințele şi, ca ministru al Agriculturii şi Domeniilor, avea şi 
mijloace. Credea conu Alecu, că şi eu am bâzăit ca musca deasupra oalei cu lapte. 


A ; 150 
Iată în rezumat replica mea 


De la început am arătat că guvernul a urzit un adevărat complot împotriva mea, 
încercând să exercite o serie de presiuni. Ultima s-a produs chiar azi, înainte de a 
veni la această tribună, primind de la prim-procurorul de Ilfov invitaţia de a mă 
prezenta în ziua următoare la cabinet, pentru a da „oarecari” informaţiuni!S !. Întreb 
pe preşedinte, ce sânt eu, agent de siguranță sau poliţist, ca să dau informații 
parchetului. Dacă președintele nu consideră această scrisoare ca o violare a 
imunităţii parlamentare, eu o consider ca un act de teroare față de un deputat, care 
stă în faţa unei replici în parlament. 

Președintele — după ce i-am prezentat scrisoarea — răspunde, că este doar o 
scrisoare particulară şi că, sânt liber să răspund sau nu la această invitaţie. 

Întrerupe deputatul Diaconescu: „Acesta este un şantaj” (aplauze, protestări). 

Eu răspund preşedintelui că, ştiam şi eu că nu trebuie să mă prezint, dar îl rog 
să intervină să mi se suspende imunitatea şi, ca măsură egală, să se suspende şi 
imunitatea ministrului acuzat. Totodată, îl felicit pe subsecretarul de stat Tătărăscu, 
care a avut curajul, în calitate de coleg al ministrului acuzat, să declare că nu 
înțelege solidaritatea cu turpitudini şi măsuri imorale. 

În replică, întrebuinţez aceeaşi metodă ca şi Văitoianu faţă de mine, punându-i 
acestuia întrebări. 

ÎI întreb pe Văitoianu, dacă-l cunoaşte pe Ioan Dobre, avocat în București, 
client al Parchetului de Ilfov, care a profitat mult de pe urma activităţii rodnice a lui 
Văitoianu, desfăşurată la Ministerul de Interne. Întreb de unde i-a pus Văitoianu 
acestui om de casă la dispoziție, fondurile de s-a deplasat în judeţul meu cutreierând 
în noaptea de 24 spre 25 ianuarie satele, pentru a stoarce de la țărani neștiutori de 


150 Dezbaterile şi textul pe larg în D.4.D., şedinţa de joi, 19 februarie 1925, pp. 1582-1594. 
15! Anexe: Caricatura lui Orleanu, cotit pe banca preşidenţială. Scrisoarea parchetului din 19.11.1925, 
în original — n. V.M. 

carte declaraţiuni şi denunţuri redactate şi scrise de el, ca Văitoianu să le citească în 
parlament. 

Am prezentat Camerei o scrisoare originală, autografă, a acestui escroc, ca 
dovadă că scotea pentru bani pașapoarte pentru Brazilia, Cuba şi Mexic şi am arătat 
legătura ce există între acesta, Văitoianu şi colonelul Dimiu, cumnatul lui Văitoianu, 
trimis şi acesta în același scop la Bistriţa. Dobre se dădea drept succesorul actualului 
prefect de Bistriţa, pentru a putea opera mai uşor. Am adăugat: „După pene se 
cunoaşte pasărea, ca și Văitoianu după Dobre”. 

O voce: „Frumoasă familie”. 

Am citi apoi denunțul, ce l-am înaintat Parchetului Bistriţa la 17 februarie 
1925, cu nr. 376, împotriva lui Horeth Martin, împotriva celor două femei din 
Şimotelnic!*?, ce nu știu nici scrie, nici citi, împotriva țăranilor din Nușfalău'%, cei 
cu coroanele neschimbate, ca autori şi făptuitori, pentru declaraţiuni false, date cu 
rea credință, pentru a fi utilizate împotriva mea, ca şantaj politic, iar împotriva 
bandei nemernice: Traian Şimon, prim-pretor, Ion Pop, protopop în Nușfalău, 
fostul senator, instigatorul ţăranilor și în urmă, împotriva lui Dobre şi Văitoianu, ca 
complici (sic!) ai acestor crime. (Aplauze şi strigăte de bravo pe băncile Partidului 
Naţional). Totodată, am repetat cererea făcută președintelui să intervină să se suspende 
imunitatea, şi a mea, şi a lui Văitoianu, pentru a se putea da curs acestor denunțuri. 

În continuare, îl întreb pe Văitoianu dacă cunoaște un domn cu numele Pfefferman 
Ignatz? 

Răutu întrerupe: „ÎL cunoaşte, dar se uită jos”. 

Eu: „Aştept răspunsul”. lar adresându-mă preşedintelui îi spun: „Când m-a 
atacat d-l. ministru Văitoianu îmi punea întrebări în aceeaşi formă, dacă îl cunosc 
pe Horeth, dacă o cunosc pe Lina, prin urmare, am și eu același drept, să fac aceste 
întrebări”. 

Şi continui: „Nu-l cunoaşte, așa! Atunci îl cunoaște D-l. Manolescu-Strungă, 
care mi-a şoptit la ureche cu unele subînțelesuri: „O să auzi tu acum o chestiune cu 
o pădure şi un jidan de la Bistriţa”. 

Manolescu-Strungă confirmă că este exact. 

Eu: „D-l. Văitoianu are memoria slabă, poate din cauza bătrâneții”. Apoi, arăt, 
că şi colonelul Dimiu, cumnatul lui Văitoianu, mi-a trimis un domn, ca să-mi 
comunice, că mă roagă să-i amintesc numele în parlament, că în schimb îi va spune 
ceva sub mare discreţiune, anume: „D-l. colonel îţi trimite vorba, că d-l. Văitoianu 
te-a găsit într-o chestiune de şantaj și te-a dat la parchet. Prin urmare, d-ta., ca om 


152 Azi Simioneşti, în judeţul Bistriţa-Năsăud. 
155 Azi Mărişelu, în judeţul Bistriţa-Năsăud. 

tânăr în politică să fii prudent şi mai bine să laşi dracului aceste interpelări, că nu 
d-l. Văitoianu, ci d-ta., vei fi cel vinovat. 

Dacă Manolescu-Strungă şi Dimiu au știut de acest Pfefferman, daţi-mi voie să 
nu-l cred pe d-l. Văitoianu când afirmă că nu l-a cunoscut. Am citit apoi actul 
autentic, cu declarația d-lui. Pfefferman, că în ziua de 25 ianuarie 1925 a venit la el 
d-l. Dobre și încă un domn și 1-a cerut date compromițătoare împotriva mea, punându-i 
pe masă cinci pachete cu bancnote de câte 100.000 lei. Pfefferman declară: „Am 
văzut că aceşti domni sânt ai guvernului”. 

Voci din băncile opoziţiei: „Paşapoarte, pașapoartele sânt mănoase, rentează”. 

Dar eu îl întreb pe Văitoianu cine i-a pus lui Dobre la dispoziţie banii şi din ce 
fonduri? 

ÎI întreb apoi pe Văitoianu, dacă-l cunoaşte pe Alexandru Mihuţiu? 

Deputatul Ianculescu întrerupe. Eu îi aduc aminte că atunci când Văitoianu mă 
ataca, el mă avertiza: „Petre, Petre, nu scoate sabia, că te vei tăia!” 

Citesc declaraţia autentică a lui Mihuţiu, care declară că doi domni din Bucureşti 
i-au promis pașaport şi împlinirea oricăror dorinţe, dacă le va da împotriva mea 
date „să-mi astupe gura”!s*. 

ÎI întreb pe Văitoianu ce au găsit inspectorii generali administrativi trimişi de el 
la Prefectura Bistriţa, deoarece el, Văitioanu afirmase că acolo s-ar fi descoperit 
mari fraude cu pașapoarte; îl rog să-mi răspundă când şi unde am intervenit pentru 
paşapoarte şi-l rog şi pe d-l. ministru Chirculescu, care este de față”. 

Voci: „Răspunsul, răspunsul”. 

Deputatul Răutu: „D-l. Văitoianu nu are nimic de răspuns”. 

Altă voce: „Nu poate să-l dea”. 

Iar eu observ „că lui Văitoianu i-a stat graiul”. (mare ilaritate). 

Răspunde Chirculescu, ministrul Muncii, că nu am intervenit decât o singură 
dată, pentru fratele meu. 

Constat că Văitoianu nu are curajul să răspundă, cu toate că insinua: „Uite lista 
din judeţ, uite şi declaraţia!” Cum această declaraţie se referă la intervenţiunile de 
la Prefectură şi nu la cele din Minister, deoarece nu am călcat pragul ministerului şi 
nu am schimbat cu Văitoianu în viaţa mea două cuvinte, citesc adresa Prefecturii 
judeţului care arată că nici eu, nici altcineva nu a intervenit la acea prefectură 


pentru paşapoarte!5. 


154 Anexe: Dovada Parchetului Bistriţa despre înregistrarea denunțului făcut de mine. Declaraţiile 
autentice Pfefferman şi Mihuţiu — n. V. M. 

155 Anexe: Adresa Prefecturii şi scrisoarea avocatului Alzner — n. V. M. La solicitarea adresată 
prefecturii de „a i se certifica pentru câte paşapoarte a intervenit, când şi care sânt acele cazuri” 
instituţia a răspuns că în urma cercetării actelor „nu am aflat nici o urmă că d-l. Victor Moldovan 
sau altcineva ar fi intervenit de la 1 februarie 1922 (de când e prefect d-l. Haliţă) la această 
Prefectură pentru paşapoarte”; A.N.B-N., fond Prefectura județului Năsăud-prefect, d. 50/1925, f. 1. 

Şi adaug, „mi se face reproșul că sânt prea pătimașş și prea impulsiv; de astă 
dată nu găsesc cuvinte, cu care să calific acest procedeu al ministrului Văitoianu”. 

După ce am lămurit chestiunea personală, dând de gol tactica mârșavă a lui 
Văitoianu de a se folosi de acte şi declaraţii false, am trecut la fondul chestiunii. 

După ce Văitoianu nu a reuşit, prin tactica clasică: „Die Beste Vertreidigund ist 
der Hieb”"*, a revenit la vechea reţetă liberală, de a îmbrăca mârșeveniile în 
tricolor. Îmi reproşează că prin interpelarea mea am făcut cauzei românești un rău 
serviciu. Duca, elevul Înaltei Școli Bizantine, îi vine în ajutor, desfăşurând acest 
tricolor, pentru a-l acoperi pe Văitoianu şi guvernul. 

Ca răspuns la această paradă patriotică, declar că înțeleg și eu că, după 
suferințe seculare îndurate de românii din Ardeal, se cuvine ca aceştia să fie ocrotiți 
față de minorităţi. Nu înţeleg însă ca aceste minorităţi să fie tratate ca sclavi şi ca 
marfă de export. Prin exportul alor 80 de ciangăi — de altfel, buni patrioți — nu s-a 
schimbat proporția între numărul românilor şi a ciangăilor. Este cel puţin naiv să 
credem în acest argument. 

Am dovedit cu acte, că Herberger a venit în Transilvania cu autorizaţie din 
partea lui Văitoianu pentru a angaja sclavi pentru o casă de comerţ din Brazilia şi 
că, nu este adevărat că Herbeger a exportat numai unguri, ci și foarte mulți români, 
precum face dovadă adresa Direcţiunii Politice a Siguranţei. Acestor români li s-a 
schimbat şi numele şi religia, pentru a înșela autorităţile. Am arătat un caz concret, 
când un senator liberal, pentru a obţine pașaport, a schimbat numele din Bocu în 
Bock. 

Guvernul a făcut o mare greșeală când l-a ales pe Văitoianu, care până ieri, 
alaltăieri, era străin de neam şi sânge, să facă politică naţională. 

Văitoianu întrerupe şi întreabă: „Ce zice minoritatea?” 

Deputatul Răutu răspunde: „O să zică că nu a asistat la botez”. 

Deci Văitoianu, care a patronat şi exportul românilor, nu are dreptul să se ascundă 
după acest tricolor național, care nu trebuie mânjit. 

Arăt în sfârșit, că toate cifrele şi tablourile citite de Văitoianu privitor la 
propagandă şi la numărul agenţilor sânt dezminţite de către Comisiunea de emigrare, 
deoarece şi azi, toate cele 60 de agenții sânt în funcţiune. Nu-l putem crede pe 
cuvânt, că le-ar fi desfiinţat. 

Ca încheiere, întreb banca ministerială dacă înțelege să se solidarizeze cu 
activitățile desfășurate de Văitoianu, Dacă da, înseamnă că Văitoianu cunoaște 
multe păcate ale guvernului. Fac o dureroasă constatare, că în această țară nu mai 
este nici moralitate, nici justiţie. 


156 Cea mai bună apărare este atacul. 

Urmează la cuvânt Văitoianu 


După ce repetă afirmaţiunile, că ar fi luat măsuri pentru a împiedica emigrarea 
românilor ademeniţi de mirajul dolarilor, trece la chestiunea Herberger. Eu îl întrerup 
şi-l întreb de ce i-a dat acestuia pașaport, ca să scape şi, să scape şi el, Văitoianu. 

Văitoianu răspunde: „D-1. Moldovan este prea tânăr, dacă ar fi fost mai bătrân, 
nu ar fi făcut asemenea gafe, căutând tertipuri. Să ştii că vei găsi în mine omul...”. 

O voce: „Care nu roşeşte”. Altă voce: „Care fură urnele”. 

Văitoianu continuă: „care este în stare să ia răspunderea categoric, când este 
vorba de un interes superior de stat, cu sacrificiul persoanei mele. Eu n-am afirmat 
d-lor., nici odată, cum că d-l. Moldovan a făcut fraude sau a intervenit la Prefectura 
Bistriţa. Am arătat doar o listă care cuprinde 60 de nume și unul din acestea este 
Horeth. 

Şi după aceasta trece Văitoianu iar la o diversiune, insinuând în mod perfid, că 
i-aș fi procurat fratelui meu acte pentru a putea pleca în America, acte care erau de 
așa natură, că fratele meu ar fi putut să fie împiedicat de poliție ca să rămână în 
America. 

Am întrerupt imediat şi am ripostat: „D-le. ministru, precizează. Până nu 
precizezi, eşti un calomniator ordinar şi o canalie. 

Ceea ce a urmat se poate cu greu descrie. Întreaga Cameră a fost într-o clipă în 
picioare. Opoziția, fără deosebire, a cerut ministrului să precizeze acuzația. Majoritatea 
a cerut să fiu trimis în judecata Comisiei de disciplină. Vaida, Dr. Lupu, Gr. 
Filipescu protestează în contra acestei procedeu şi declară că, dacă Văitoianu nu 
precizează, nu va mai vorbi'“”. Fruntaşii opoziţiei se urcă la tribună. Dr. Lupu 
intervine la preşedinte și cere să atragă atenția generalului Văitoianu că, sau să 
precizeze, sau să accepte calificativul ce i s-a dat. Preşedintele Orleanu, prins de 
evenimente, care se precipitau, a rămas câteva momente interzis. Şi-a adus aminte 
că are un clopoțel şi d-sa. a început să-l agite cu furie. Zadarnică încercare. Şedinţa 
a trebuit să fie suspendată într-un adevărat haos. D-l. Văitoianu s-a aşezat calm şi 
palid pe banca ministerială, aşteptând trecerea furtunii. 

Astfel descriu ziarele acest incident („Lupta”) și în continuare: Când furtuna s-a 
potolit, Orleanu a deschis ședința şi mi-a dat cuvântul să mă explic. 

Am zis: „D-l. general Văitoianu a declarat că l-aș fi ajutat pe fratele meu să se 
servească de acte false”. 

Văitoianu: „Inexact”. 


157 Anexă: Caricatura lui Văitoianu gesticulând — n. V. M. 

Eu: „Sau cel puţin a dat, că să înțeleagă Camera. În urma acestui fapt, eu am 
declarat că este un calomniator ordinar. Ţi-am cerut precizări. Nu le-ai dat. Atunci 
am zis că eşti o canalie. Dacă D-ta. retractezi, retractez şi eu şi te rog să precizezi”. 

Președintele părea satisfăcut. Majoritate însă, într-un singur glas, a început să 
strige, bătând din pupitre: „La comisie, la comisie”. Din nou opoziţia s-a urcat la 
tribună să mă protejeze. 

Când s-a urcat şi Vaida la tribună, s-a strigat din majoritate: „La Budapesta”. 

Cu indignare stăpânită a răspuns Vaida: „Că m-aţi trimis la Budapesta mă lasă 
rece. Răspund: sânt aici și rămân aici. 

Ştiu că v-ar plăcea să merg la Budapesta şi să primiți ştirea, că am fost aruncat 
în Dunăre, ori spânzurați. Noi când am trecut Carpaţii, nu am venit cu mâinile goale. 
Eu am avut onoarea să aduc Actul Unirii. Oricât de mult v-ar plăcea Ardealul fără 
ardeleni, trebuie să vă împăcaţi cu existența noastră, a ardelenilor. 

Pentru că unul îşi pierde sărite şi strigă la Budapesta, asemenea vorbe merită 
numai dispreţ. 

Pentru altceva însă am luat cuvântul, ca să-l rog pe colegul Moldovan să 
retracteze, dacă preşedintele doreşte”. 

Urcându-mă, după intervenţia lui Vaida la tribună, declar: „Deoarece d-l. ministru 
Văitoianu a declarat că n-a spus, că eu aș fi produs acte false şi mie, și fratelui meu, 
declar şi eu că nu am spus nici când d-lui. ministru Văitoianu, nici calomniator, 
nici canalie. Dacă aș fi spus aceste cuvinte, |e-aş retracta. Deci, nu am ce să retractez”. 
(Aplauze pe băncile opoziţiei). 

Voci din majoritate: „La comisie, la comisie”. 

Scandalul potolit o clipă a reînceput. Ion Th. Florescu, fostul ministru de Justiţie 
conducea majoritatea. Pupitrele au intrat din nou în funcţiune. Opoziția în picioare, 
protestează. Preşedintele nu ştie ce să facă spre a potoli furtuna. Grigore Filipescu 
se repede la tribună şi în zgomotul asurzitor al majorității, protestează contra felului 
cum am fost tratat, atacând guvernul vehement. Din majoritate au pornit strigăte 
sălbatice: „Huo, huo”. Apostrofa lui Filipescu nu se aude din cauza vacarmului. 

După liniştirea Camerei, Văitoianu ia cuvântul în continuare, mereu întrerupt 
de d-l. Lupu şi Răutu. Trece la cazul Pantazi, căutând să tragă concluzia că nu aș fi 
de bună credinţă, deoarece acest caz ar proveni dintr-un incident, ce l-a avut Pantazi 
cu un oarecare Dionisie Moldovan în America, pe care Pantazi l-a dat la parchet. 
Văitoianu nu ştie dacă acesta, nu cumva este rudă cu mine, ceea ce ar putea explica 
ieşirea mea contra comandorului. 

Văitoianu încheie declarând că-şi ia răspunderea faptelor. 

La tribună se urcă Mihai Popovici, pentru a propune o moţiune şi declară'*: 


158 Anexă: Portretul lui Vaida — n. V. M. 

„După turburările acestea mari și după invectivele care s-au adus, în special 
împotriva d-lui. Victor Moldovan şi pe care le-a spulberat atât de desăvârşit şi le-a 
zdrobit complet, cred că e bine să trecem la altă ordine de idei”. Popovici spune că 
propunerea sa nu este de natură politică, ci reprezintă un act de justiţie socială, 
pentru a veni în ajutorul nefericiţilor, care au pătimit de pe urma paşapoartelor. 

Roagă pe deputaţi să accepte propunerea semnată de 50 de deputaţi. Cere 
urgenţă. 

Preşedintele, înainte de a consulta guvernul, pune la vot „urgenţa”, care a fost 
admisă. 

Banca ministerială rămâne consternată, ca şi preşedintele, care nu şi-a dat 
seama de gafă, decât după ce faptul se consumase. 

Propunerea prezentată de Popovici este o gravă condamnare a lui Văitoianu, 
Franasovici şi, inclusiv a guvernului. După ce arată crima săvârșită de acesta, 
pedepsită, conform legii, cu închisoarea până la trei ani şi pierderea drepturilor 
politice, deputaţii semnaţi propun ca: 

„Adunarea să invite guvernul să constate cu cea mai mare urgență pagubele 
reale suferite de ţărani, care au primit pașapoarte în mod abuziv prin mijlocirea 
societăţii „Petrolul Naţional” şi celelalte societăți de emigrare, care au funcționat 
din vina ministrului de Interne şi să le achite integral aceste pagube”. 

În urma acestei gafe, un conciliabil a urmat între miniștrii Duca, Mârzescu şi 
Constantinescu, care a cerut preşedintelui să pună imediat la vot propunerea. 
Atmosfera era încărcată. Au votat toți reprezentanții opoziţiei. 

Am asistat la despuierea scrutinului şi mi s-a părut că deputatul Juca, secretarul 
Adunării, introduce mai multe bile contra propunerii, conform obiceiului majorităţii 
de a falsifica rezultatul votului. Atunci am dat urna peste cap, bilele s-au răsturnat. 
Secretarul Gârboviceanu se repede la urnă cu bile negre, decis să o apere cu viaţa“. 
Iar majoritatea, în frunte cu Duca, au început să strige: „La comisie, la comisie”. 

Au fost de față miniştrii Constantinescu, Duca, Mârzescu, Dr. Anghelescu, 
Chirculescu, generalul Moșoiu, Al. Lapedatu, Tătărăscu, Cipăianu, care toţi au votat. 

Propunerea a fost respinsă. Eu am fost trimis la comisia de disciplină. 

Ministrul Constantinescu a mulțumit majorităţii pentru votul dat, „care a 
dejucat şi stigmatizat înscenarea opoziţiei”. 

Şedinţa a fost suspendată în timp ce Comisia de disciplină s-a întrunit pentru a 
ticlui propunerea de excludere. 

Guvernul, în special Duca, ţinea să aibă o satisfacţie reală, o răzbunare pentru 
neplăcerile suferite, o consolare. 


159 Anexă: Caricatura lui Mihai Popovici —n. V.M. 
1% Rezultatul a fost: votanţi, 166; majoritate regulamentară, 93; bile albe, pentru: 38; bile negre, contra: 
128; prin urmare, Adunarea a respins moţiunea; D.4.D., şedinţa de joi, 19 februarie 1925, p. 1593. 

La redeschiderea şedinţei, raportul Comisiei de disciplină dă avizul ca să fiu 
exclus pe timp de 30 de şedinţe consecutive din Adunare, pe motiv că „am provocat 
tumult, întrerupând dezbaterile prin apostrofe și insulte adresate d-lui. ministru de 
Comunicaţii, precum şi că am răsturnat una din urne, înainte de a se fi proclamat 
rezultatul votului, lovind pe deputaţi”!€!. 

Preşedintele îmi dă cuvântul în apărare". 

Declar: „Înainte de a trece la apărare, am să răspund d-lui. Văitoianu (Zgomot, 
întrerupere). 

Am dovedit în fața Parlamentului, că d-l. ministru Văitoianu este un criminal 
(tumult, zgomot, protestări, vociferări). 

Şi am dovedit în faţa Parlamentului că d-l. Văitoianu este un fa/sificator (se 
naşte tumult îngrozitor). 

Şi acum, d-lor., să-mi îngăduiți să vă dovedesc că ministrul D-voastră. s-a făcut 
de râs (protestări). D-l. ministru Văitoianu a amintit că am un văr cu numele de 
Dionisie Moldovan. Nu am avut şi nu am un văr cu un asemenea nume. Întrebaţi-l 
pe d-l. Leonte Moldoveanu, poate că e văr cu D-sa. (ilaritate). Acest domn Dionisie 
Moldovan astăzi se găseşte în București, este membru al Baroului şi tovarăș cu d-l. 
Constantin Bucşan. 

Dar, după ce v-am dovedit cine este vinovat, cine este păcătos (aplauze, protestări), 
D-voastre, care aţi făcut ceea ce ați făcut la alegerile generale, care cu L. Juca aţi 
făcut de multe ori la această urnă (aplauze) și în sfârşit, care aveţi pe banca ministerială, 
un ministru care a patronat furtul de urne şi traficul de paşapoarte, D-voastră, 
complici, n-aveţi autoritatea morală, să mă judecaţi pe mine”. 

După ce am bătut puternic cu pumnul în tribună, am coborât băncile opoziţiei, 


în aplauzele acesteia'%. 


Comentarii 


Colonelul Dimiu, cumnatul lui Văitoianu, mă prevenise că nu Văitoianu, ci eu 
voi fi cel vinovat şi sancționat. Epilogul era de prevăzut din declarațiile lui Ionel 
Brătianu, dictatorul, a procuristului Tătărăscu şi a lui Mârzescu, ministrul Justiţiei, 
care a fost convins sau învins să întindă mușamaua. 


16 


„Rezultatul votului: votanţi: 127; majoritatea regulamentară: 93; bile albe, pentru: 127. Adunarea, 
în unanimitate a admis concluziile raportului. D-lor., făcând aplicaţiunea art. 54 din regulament, 
exclud pe d-l. deputat Victor Moldovanu pentru 30 de zile de la şedinţe”; D.4.D., şedinţa de joi, 
19 februarie 1925, p. 1594. 

15 Anexă: Caricatura mea — n. V. M. 

163 Anexe: „Monitorul Oficial”, Dezbaterile Adunării din 19.II: 1925. Adresa Comisiei de disciplină 
privind excluderea mea — n. V. M. 

Din multe ziare citite aci din manuscris, numai comentariul ziarului „Patria”, 
care scrie că: „Energicul deputat Victor Moldovan a fost exclus din Cameră, fiindcă 
interpelarea dânsului a lămurit opinia publică asupra fraudelor şi volniciilor guvernului. 

Curat vorba ăluia: turcul te bate, turcul te judecă. Astfel de gesturi nu erau 
cunoscute în viața parlamentară a Vechiului Regat. Un singur mare puritan, marele 
dispărut Nicolae Filipescu avea îndrăzneala să înfiereze uneltirile nedemne ale 
membrilor Cabinetului. Dacă d-l. Moldovan nu s-ar fi expus cu energia tinereţii sale 
să înfigă spada în inima balaurului, desigur că incuria s-ar fi dezvoltat nestingherită. 

Intervenţia bravă a deputatului de Bistriţa a muiat încăpăţânarea forței de 
corupție şi a încurajat forțele apărătorilor. 

Împotriva acestor arme puternice, lipsite de demnitate, d-l. Moldovan n-a putut 
opune decât cinstea sa și dreptatea cauzei, ce o apăra. De o parte, justiţia susținută 
de un balcanism păcătos, de cealaltă, dreptatea apărată cu curaj și cinste”. 

La fel comentează ziarul „Neamul Românesc” a lui Iorga în articolul „Marele 
vinovat și-a luat pedeapsa” şi alt ziar, cu titlul „S-a făcut dreptate”. 

Au comentat pe larg şi toate ziarele ungurești şi străine, ca „Az Est”! „Az 
Ujsâg”"S%, „Magyarorszăg”%, cu titluri: „Sulyis panamavăd a român beliigyminister 


167 cina aa Aa ; n d A E 
ellen” *', „Moldovan hép viselő szerint a minister tettestărs és bün părtol6”!58. 


Duelul 


În ziua de 17 februarie 1925 s-au întrunit martorii mei și ai lui Pantazi pentru a 
hotărî constituirea unui juriu de onoare, care avea a se pronunţa dacă trebuie să 
aşteptăm rezultatul anchetei, sau trebuie să se dea imediat reparația cuvenită. Au 
fost desemnaţi din partea mea: Mihail Cantacuzino, fost ministru al Justiţiei, iar din 
partea lui Pantazi, lon Mitilineu, fost ministru de Externe. 

La data de 25 februarie 1925 juriul de onoare a hotărât că sânt îndreptăţit să 
aştept rezultatul anchetelor. 

Rezultatul acestei anchete era de prevăzut. O anchetă instituită de către Ministerul 
de Externe — liberal, la ordinele lui Duca şi a Ministerului de Război, la ordinele 
generalului Mărdărăscu, ministru liberal de război, deci organe ale guvernului 
acuzat, la dispoziţia regimului şi sub patronajul regelui, nu putea să ştirbească 
prestigiul comandorului şi prin aceasta, compromite regimul liberal. 


164 Seara”. 
165 Ziarul” („Foaia”). 
g „Ungaria”. 
167 Gravă acuzație în panaumaua cu paşapoartele împotriva ministrului de Interne”. 
168 După spusele deputatului Moldovan, ministrul este coautor şi părtaş. Anexe: Ziarele din țară şi 
străinătate — n. V. M. 

Cu toate că am dovedit în fața anchetei cu documente, crima comandorului 
Pantazi. Ancheta conchide, la absoluta nevinovăție şi onorabilitate a acestuia. Ce a 
declarat în fața comisiei de anchetă Vasile Stoica — care mi-a furnizat datele — nu 
ştiu, dar îl bănuiesc, că în urma presiunilor, fiind membru al corpului diplomatic, 
nu a avut o atitudine corectă'®. 

În consecință, martorii au fost de acord, că o ieşire pe teren este inevitabilă, 
fixând următoarele condițiuni: 

Arma aleasă: pistolul de duel. 

Se vor schimba câte un glonț de fiecare combatant. 

Distanța: 25 de paşi. 

Fiecare combatant asistat de câte un medic. 

Directorul luptei: generalul Zizi Cantacuzino Grănicerul. 

Întâlnirea, marți, 31 martie, de dimineață. 

Duelul a avut loc conform stipulațiilor de mai sus, pe locul din dosul 
hipodromului, la ora 8%. 

Am schimbat câte un glonţ, fără rezultat. 

Nu ne-am împăcat. 

Pantazi a ţintit și a avut de gând să mă ucidă, după cum mi-a comunicat ulterior 
Petru Groza. Pistolul era încărcat de însuși generalul Cantacuzino, cu gloanţe 
adevărate. 

Martorii mei la duel au fost Mihail Popovici şi Ilie Lazăr, care a măsurat distanța. 

Familia mea nu a știut nimic și a aflat abia când a primit soţia mea de la Maniu 
un bileţel însoțit de un buchet de flori. Sunt sigur, dacă aş fi fost adus pe targă, 
Maniu ar fi trimis o cunună. 

În ziarele de după masă a apărut cu litere mari știrea duelului. 

De la protopopul Eliseu Dan am primit la 3 aprilie 1925: 

„Mult stimate domnule deputat! 

Am citit în ziar despre duelul ce l-aţi avut cu fanariotul Pantazi şi că 
Atotputernicul Dumnezeu va scos teafăr din el. 

Este rar eroismul cu care v-aţi luptat în parlament, pentru a descoperi 
pungăşiile şi ticăloşiile celor sus puşi, care v-ar fi datori să respecte legalitatea 
şi adevărul şi care mai au nerușinarea de a sta în fruntea țării. 

Ne ținem mândrii şi făloşi de deputatul nostru și ne-am bucurat din adâncul 
sufletului când am văzut că duelul nu a avut urmări rele pentru D-voastră şi 
pentru noi. Am și făcut o Sfântă Slujbă şi m-am rugat lui D-zeu., să te ţină 


1% Anexe: Fotografia lui Mihail Popovici. Două invitaţii de la Ministerul de Externe. Procesele- 
verbale din 17. II, 25.1, 28.Ill. 1925. Declaraţia mea. Extras din Petiţia românilor adresată 
primarului din New-York şi din gazetele româneşti din America — n. V. M. 

mulți şi nenumărați ani în deplină sănătate şi în viitorul apropiat să te ridici în o 
altă poziție, din care să poţi împărți dreptate, adevărul şi legalitatea pentru toți 
fiii neamului nostru, iar pe trădători şi nevrednici să-i puneţi la locul ce-l merită. 
Să trăiţi! Cu Dumnezeu înainte. 
Cu deosebită stimă, Borgo-Suseni, la 3 aprilie 1925. 
Eliseu Dan, paroh”. 


Alegerea parţială la Reghin 


În martie a avut loc alegerea parţială la Reghin pentru un loc de deputat. Erau 
numai doi candidați: Voicu Niţescu, din partea partidului nostru şi Octavian Goga, 
din partea partidului averescan. Partidul Liberal n-a depus candidat. Brătianu — la 
sfârşitul legislaturii — avea nevoie să-și desemneze succesorul, pentru a-i ţine 
interimatul. L-a ales tot pe Averescu. De aceea Goga era considerat candidatul 
clandestin al guvernului. L-au sprijinit firește, sașii — oportuniști, ungurii lui 
Bernâdy din Târgu-Mureş, preoţii ortodocşi, la ordinul patriarhului Miron Cristea, 
studenţii universitari din Cluj, considerându-l antisemit și întreg aparatul de stat, la 
ordinul guvernului. 

Partidul nostru şi-a făcut și el propaganda cu afișe, foi volante și cu calendar cu 
chipul lui Voicu Niţescu și a celor doi prezidenți, Maniu și Iorga, partidele fiind 
fuzionate. Aveam acum doi şefi, caz unic în istoria partidelor politice, doi capi, ca 
şi vulturul pajurei austiace. 

N-au lipsit nici caricaturile, Goga înfățișat ca un făt scos din urnă de buric de 
către Ionel Brătianu şi cu versul: 


Poftiti la urna fermecată 
Sistemul meu e brevetat 
Un hocus-pocus şi pe dată 
Ți-l scot pe Goga deputat. 


În altă caricatură este reprezentat mulgând de-odată două vaci, una, cu numele 
„Mica — societatea pentru exploatarea aurului” — alta, cu numele „Blank” — banca 
Marmoros-Blank. 

Şi în sfârşit, caricatura; Goga reprezentat mititel cu o liră jos, lângă el, întinzând 
mâna spre o pungă mare...şi cu versuri la aceste caricaturi. 

Vaida mi-a trimis o telegramă de la Reghin cu următorul cuprins: La Râpa 
absolut necesară prezenţa ta, vino imediat”. 


170 Anexe: Telegrama lui Vaida. Şapte foi volante de propagandă electorală. Ziarul unguresc „Vilâg” 
(„Lumea”) din Târgu-Mureș, 21. III: 1925, cu titlul „Egység Bernády Goga és a român papok 
között” — „Unitate între Bernády, Goga şi preoţii români” — n — V. M. 

Pe Râpa de Jos şi de Sus le reprezentasem cu succes în Reforma Agrară — 
gratuit. Am primit la data de 18. I. următoarea scrisoare: „Prea Onorate Domnule, 
locuitorii comunei Râpa de Jos, cu multă bucurie am primit ştirea despre rezultatele, 
ce am obținut prin intervenţia Prea Onor. D-voastră, referitor în ale Reformei 
Agrare. 

Cu multă dragoste şi respect am luat la cunoştinţă raportul d-lui. loan Șulariu, 
în care constată că factorul principal a frumoaselor rezultate, ce ni s-au acordat, ați 
fost prea Onor. D-voastră. 

Subsemnaţii, în numele acestui popor, Vă rugăm, că până va putea dovedi 
recunoştinţa, să binevoiţi a primi mulțumirile cele mai sincere pentru intervenția 
ostenitoare, interesul și energia ce aţi dovedit întru realizarea aspiraţiunilor noastre 
şi Vă urăm: Mulţi, Mulţi ani, ca şi noi să ne putem manifesta recunoştinţa, ce etern 
nu se va şterge din sufletul locuitorilor noștri. Cu profund respect, semnaţi: Ilie 
Șulariu, învăţător, loan Groza, sub-primar, loan Crăciun, econom”. 

Satele acestea, în frunte cu primarul loan Șulariu, îmi erau foarte devotați. 
M-am deplasat acolo însoţit de lon Agârbiceanu. Satele s-au prezentat în grup 
compact, cu steag în frunte, aclamând pe Goga, dar toți, absolut toţi au votat cu 
Voicu Niţescu. Notarul comunal a rămas consternat la despuierea urnei. 

Voicu Niţescu a căzut. Indicaţia pentru succesorul guvernului trebuia să o dea 


alegerea lui Goga!”. 


Alegeri pentru Camera de Agricultură 


În ziua de 25 august 1925 au avut loc în judeţul nostru alegeri pentru Camera 
de Agricultură. 

În manifestul nostru am arătat că sânt două liste: una, a guvernului, cu cozile de 
topor şi cu saşii, care în toate timpurile au fost duşmanii cei mai neîmpăcaţi ai 
românilor, alta, este lista noastră, a opoziției unite, cu semnul „coasa şi secerea”. 
Semnul liberalilor este „crucea”. 


„Votaţi semnul nostru — încheie manifestul — iar „crucea” o lăsaţi la căpătâiul 


„cozilor de topor”, încheiem manifestul nostru!72. 


Am învins, cu 3.850 voturi româneşti, faţă de 1.400 voturi liberalo-săseşti. 


7! În schimb, presa locală consemna faptul că „La Reghin unde lupta era angajată numai între 
Partidul Naţional şi Partidul Poporului” a ieșit victorios Octavian Goga. Logica comportamentului 
alegătorilor era consemnată în constatarea că „majoritatea alegătorilor acestui colț al Ardalului şi-au 
dat perfect de bine seama că unul din candidaţi — indiferent de partidul din care face parte — 
reprezintă o personalitate atât de covârşitoare încât, dându-i votul, n-au făcut decât să dea 
expresiunea recunoştinței pe care o datoreşte țara și neamul lui Octavina Goga”; „Gazeta Bistriţii”, 
anul V, nr. 7, 1 aprilie 1925, p. 1. 

172 Anexe: Manifestele noastre — n. V. M. 

Saşii au protestat prin o declaraţie în „Bistritzer Deutsche Zeitung”. 


L.A.N.C. 


Îşi face şi Cuza apariția în județul nostru cu Liga Apărării Naţionale Creștine 
şi ne inundă cu manifeste şi cruci încârligate şi cu deviza: „In hoc signo vinces”!”, 
„România, Românilor”, „Jidanii în Palestina”, În curând va suna buciumul de alarmă”. 

Cuza apelează la români că „acum, când ţara este copleșită de elemente străine, 
parazitare şi dizolvante, să adereze și să se insinue sub Steagul L.A.N.C., cu deviza: 
„Hristos, Regele şi Națiunea”, cu zvastică. Acest apel îl face Cuza în vederea 
viitoarelor alegeri la Senat şi Cameră. 

Către noi, fraţii falnicilor graniţe, de la răsăritul plaiurilor românești, de la 
izvorul Someşului, de la Năsăud, de la Bârgău şi Bistriţa, adresează un apel special, 
citind din poeziile lui Mihai Eminescu și Andrei Mureșanu: 

„Cine a îndrăgit străinii, etc... şi 
„Preoţi cu crucea-n frunte, etc...” 
şi fixează itinerarul pentru luminarea și înălțarea poporului nostru. 

Turneul lui Cuza în judeţul nostru n-a fost prea „măreț” şi „glorios”. N-a putut 
să-l cucerească în viteză. „Apostolul neamului” n-a tulburat prea mult apele 
Someşului Mare! 


Invalizii 


Încă în anul 1921, în 22 februarie, am ridicat în Cameră chestiunea invalizilor, 
interpelând pe ministrul de Finanţe în ce privește acordarea licenţelor, arătând că 
sânt persoane care dețin zeci și sute de brevete, date de guvernul unguresc pentru 
servicii de spionaj contra românilor, pe când invalizii noștri bat toate drumurile, 
cerşesc pe străzi şi restaurante, pentru a-şi asigura în mod rușinos existenţa. 

De astă dată am intervenit în şedinţa din 11 decembrie 1925, interpelând pe 
primul-ministru şi pe ministrul Sănătăţii şi Ocrotirilor Sociale. 


175 Cu acest semn vei învinge. 

174 Anexe: Caricatura în culori a lui Cuza: „Jos Jidanii” şi manifeste cu fotografia lui Cuza şi cu 
crucea cârligată; „Monitorul Oficial” cu dezbaterile din 22. II. 1921 — n. V. M. Presa semnala 
apariția în județ a acestei formaţiuni politice, care „sub conducerea cunoscutului profesor 
universitar de la Iaşi, d-l. A.C. Cuza, şi-a făcut intrarea trimufală pe aceste plaiuri în zilele de 7 şi 
8 decembrie a.c. — greșeală evidentă de tipar, corect, 7 şi 8 noiembrie — n.n. În Bârgău şi pe 
Someş, ca şi la Bistriţa, Liga Apărării Naţionale Creştine şi-a dezvoltat prin oratori distinși: 
profesori universitari, avocaţi, programul său bogat de muncă, ce are ca scop suprem salvarea țării 
de străinii pripăşiți”. Au fost constituite organizaţii în Borgo Prund, Rodna, Năsăud şi Bistriţa, au 
fost sfințite steagurile, sub deviza „Hristos, Rege, Națiune”; „Gazeta Bistriţii”, anul V, nr. 22, 15 
noiembrie 1925, p. 3. 

Ziarul „Adevărul” scrie: „Într-o formă foarte mişcătoare, d-l. Victor Moldovan 
a adus în discuţia Camerei situaţia grozavă a invalizilor de război. 

În orice altă țară din lume, o comunicare ca aceea a deputatului ardelean ar fi 
provocat o puternică impresie. La noi a trecut neobservată, ca şi când ar fi fost 
vorba despre nelegiuirile de la Comitetul Agrar sau despre operaţiunile patriotice 
de comercializare. 

Este exasperantă starea de blazare a opiniei noastre publice și a moravurilor 
politice. Nimic nu mai mișcă, nimic nu mai entuziasmează. Trebuie vivificată!”S 
viața publică, altfel ne prăpădim”. 

Ziarul „Lupta” scrie: „Strigătul de durere a invalizilor de război. Comunicarea 
d-lui. Victor Moldovan. Fuga d-lui. N. Săveanu. Tăcerea d-lui. Brătianu”. 

„În şedinţa Camerei d-l. Dr. Victor Moldovan a ridicat chestiunea invalizilor de 
război şi a nefericitei lor soartă. Deși d-l. Săveanu, ministrul Sănătăţii se afla la 
început pe banca ministerială, s-a eclipsat de îndată ce a văzut despre ce e vorba. 
Cât despre Brătianu, care a refuzat să primească la minister delegaţia invalizilor, a 
preferat tăcerea. 

E interesant de relevat că la sfârșitul comunicării d-lui. Moldovan, opoziția a 
cerut guvernului să răspundă: „Ce le mai pasă — spune deputatul Onşinschi — dacă 
i-a scăpat la Mărăşeşti”. 

În rezumat, am comunicat că, afară, la ușa parlamentului, un grup de invalizi 
de război a împărţit un Apel adresat guvernului şi parlamentului, în care se arată că 
de 8 ani cer mila patriei, pentru mărirea căreia au rămas schilozi. De 8 ani li se 
promite „dreptate” şi ei mor cu blestemul pe buze, căci n-o văd'”€. 

Infirmitatea lor nu mai e o pildă de jertfă, ci o scădere, o nenorocire, care 
inspiră indispoziţie, dispreţ și hulă. Primul-ministru să îndeplinească făgăduinţa 
solemnă pe care a făcut-o astă vară. 

Apelul este semnat de un comitet ales în Congresul General de la Mărășești. 

Am arătat Camerei că sute de schilozi sunt muritori de foame, mari mutilaţi, cu 
picioare şi mâini amputate, orbi, care primesc o pensie, care variază în Vechiul 
Regat de la 100 la 417 lei, iar în teritoriile unite, de la 42 la 174 lei. Am prezentat 
Camerei certificatul unui sublocotenent, care primeşte o pensie lunară de 71 de lei. 

Noi suntem poate unica țară, care a închis cu nepăsare uşile în faţa invalizilor, 
până ce alte ţări, ca de pildă Franţa, a mărit cu 80% pensiile invalizilor. 

Întreb dacă primul ministru îşi mai reaminteşte ce a spus la Congresul Invalizilor 
din 22 august, că este mişcat de ideea, că se găseşte în mijlocul acelora, care şi-au 
vărsat sângele pentru apărarea ţării şi pentru făurirea României Mari — și că, a venit 


1 Reîmprospătată. 
176 Anexe: Apelul Manifest al invalizilor pe o coală mare, cu chipurile alor opt invalizi schilozi, fără 
picioare. Caricatura lui N. Săveanu —n. V. M. 

ca prin prezența sa, să-i asigure de toată dragostea guvernului. Și dacă, îşi mai 
reamintește că, cu ocazia, când delegaţia invalizilor i-a înmânat moţiunea votată la 
congresul ţinut la Mărășești, i-a asigurat de solicitudinea guvernului, care pregăteşte 
o lege specială pentru invalizi. 

Toate aceste făgăduințe au rămas neîmplinite. Delegaţia s-a ales cu vorbe 
frumoase. N-a mai fost primită în audiență. 

Tot aşa, întreb pe ministrul Ocrotirilor Sociale, N. Săveanu, dacă-şi aminteşte 
că la același congres, după „cuvintele calde a d-lui. prim-ministru”, le doreşte 
invalizilor, din toată inima, că, fiind el ministru a unui departament care are 
legătură cu invalizii, să poată traduce în fapt toate dorinţele sufletului său, care este 
aşa de cald pentru aceea, care s-au jertfit pentru întregirea neamului și că, va veni 
la toamnă cu proiectul de lege....A trecut toamna anului 1924, a trecut şi toamna 
anului 1925. 

Îndrăznesc să-l întreb pe primul-ministru, dacă înţelege să-și ţină cuvântul dat 
solemn în fața congresului de mii de invalizi de război? Şi-l întreb pe ministrul 
Săveanu, dacă înţelege să-și ţină cuvântul dat? 

Această nepăsare a revoltat până în adâncul sufletului pe toţi oamenii de bine. 

În sfârşit, arăt că s-a depus din inițiativă parlamentară, chiar a deputaţilor din 
majoritate, un proiect de lege, care constată că guvernul nu şi-a făcut datoria. 
Semnaţi: Soricu (poetul), Orleanu (chestorul), Juca (secretarului Camerei, mai 
târziu, ministru de Interne), Ungureanu (cel cu paşapoartele), Dr. Piso (de la Sibiu) 
şi alții. 

Aceşti deputaţi constată în expunerea de motive a proiectului de lege, că 
guvernul refuză astăzi să plătească invalizilor chiar şi pensiile derizorii de până 
acum. 

Întreb guvernul dacă consideră această iniţiativă ca un vot de blam. Iată 
recunoştinţa Patriei!” 


Averile grănicereşti 
Cu anul 1925 începe povestea Regnei. 


Prin Decretul nr. 3.845 din 21 decembrie 19251”, Regele sancţionează statutele 
Societății pentru exploatarea pădurilor din fostul Regiment II românesc de graniță 
de la Năsăud!%. 

Societatea se naşte având în vedere faimoasa lege privitoare la comercializarea 
şi controlul întreprinderilor economice ale statului, legea lui Tancred Constantinescu. 


17 M.O.”, nr. 3, 3 ianuarie 1926. 
178 Anexă; Statutele Regnei — n. V. M. 

Vom vedea în cursul anilor cum s-a conformat această societate prevederilor 
comercializării şi întrucât s-au îndeplinit prevederile opoziţiei! ”?. 

Scopul Regnei este de a exploata în regie toate pădurile, proprietatea celor 44 
comune, pentru ca prin gospodărire raţională să se ajungă la maximum de 
rentabilitate. 

Capitalul îl formează numai fabricile şi instalațiile. Preţul lemnului este cel de 
estimaţie a regiunii silvice. 

Controlul prin Consiliul Superior, sau prin Direcţiunea Regională Silvică, sau 
delegatul ei, în calitate de comisar al guvernului. 

Unul din primele Consilii de Administraţie era compus din următorii 12 
membri: Dr. Titus Mălai, Dr. George Linul, Dr. Victor Onişor, Dr. Leon Scridon, 
loan Timoc, Dr. Vasile Pahone, Ştefan Buzilă, Ion Aleman, Ion Pop, protopop, Dr. 
Laurenţiu Oanea, Ion Pecurariu, Dr. Andrei Buzdug; director, Gheorghe Avram. 


Dezastruoasa situație a Maramureşului 


În şedinţa din 22 iunie 1926 am adresat guvernului o interpelare în chestiunea 
exproprierilor din Maramureș!*. 

„Foaia Poporului” din Sibiu scrie: „Camera a auzit într-o şedinţă trecută 
amănunte din cele mai ruşinoase şi dezastruoase pentru o ţară — despre înstrăinarea 
Maramureșului. Majoritatea liberală, dacă mai are un pic de suflet, ar trebui să se 
cutremure. Este vorba despre cele mai mari proporţii ale unor înstrăinări, ce se pot 
închipui şi despre tovărăşia fructuoasă a unora care, şi în trecut, sub stăpânirea 


ungurească, au servit cauza străină în acest vechi pământ al Maramureşului. Astăzi, 


17 Pentru analiza activităţii societăţii şi a rezultatelor obţinute, vezi Marius Linul, Capitalul autohton 
în exploatarea pădurilor grănicereşti năsăudene: activitatea societăţii „Regna ” în perioada sa de 
existență, teză de doctorat, Universitatea “Babeş-Bolyai” Cluj-Napoca, Facultatea de Studii 
Europene, 2011; Pădurile judeţului Bistrița-Năsăud din cele mai vechi timpuri şi până astăzi, 
ediția a II-a, revăzută şi adăugită, Ed. Mesagerul, Bistriţa. 2005, cap. VI — „Pădurile din judeţul 
Bistrița-Năsăud în perioada 1919-1950”, pp. 185-330. 

Anunţată în trăsături generale încă în şedinţa de vineri, 22 ianuarie 1926, când preciza că 
„maramureşenii, descendenţii Voievodului Descălecător Dragoş-Vodă, se găsesc astăzi într-o 
situaţie economică grozavă şi disperată, nemeritată, față de trecutul acestui nobil popor şi 
ruşinoasă pentru ţara care îi cuprinde. Deposedaţi fiind de moşiile lor strămoşeşti, în cursul 
vremurilor, sub stăpânire străină, au ajuns astăzi de pradă şi batjocură tuturor speculanţilor fără 
suflet. Pământul Maramureşului, care este muntos şi păduros, nu poate sătura populaţia de acolo. 
Pământul arător este aşa de puţin, încât mălaiul şi ovăzul ce produce, abia ajung pentru 5 luni celor 
153.000 de suflete. Singura putință de a trăi ar fi lemnăritul şi creşterea vitelor. Munţii însă, 
pădurile şi păşunile se găsesc aproape toate în mâini străine. Statistica moşiilor din Maramureş ne 
dă o icoană adevărat jalnică. Se impunea deci aici, mai mult ca ori şi unde, o expropriere radicală, 
pentru emanciparea economică a acestei populaţiuni şi astfel izolată de restul ţării. Durere! 
Stăpânirea românească s-a arătat cel puţin tot aşa de vitregă ca şi cea străină. În nici o parte a ţării 
nu s-a abuzat într-un mod aşa de scandalos, de legea Reformei Agrare, ca în Maramureş”, D.4.D., 
şedinţa de joi, 21 ianuarie 1926, p.1.160. 

aceşti oameni se bucură, ca liberali, de cea mai întinsă libertate de acţiune 
împotriva țării. Pământul Maramureşului, munte, păşune, pădure, a ajuns cu totul în 
mâna străinilor şi a celor câtorva cozi de topor, celei mai nenorocite speculări a 
Reformei Agrare. 

D-l. deputat Victor Moldovan a anunțat la Cameră în această scandaloasă 
chestiune o interpelare, care va arăta ce nenorocite au fost achiziţiile liberale în 
acest judeţ şi ce mortală a fost lovitura, care s-a dat cu concursul liberal, tocmai 
acestui judeţ. 

lată cum scoate la iveală lucrurile un deputat cinstit şi vrednic. Trăiască deputatul 
Moldovan”. 

Ziarul „Patria” scrie: „Noi, timp de trei ani, ne-am ocupat de situaţia disperată, 
în care au fost aduşi locuitorii Maramureșului de vitregia unui guvern, care şi-a 
asociat pe toţi renegaţii, spre a specula nevoile unei întregi regiuni... Suntem 
bucuroşi, că această chestiune a fost adusă şi în parlament de d-l. deputat Victor 
Moldovan, care s-a făcut ecoul nemulțumirilor şi suferințelor unei populaţiuni 
oprimate de stăpânire”. 

lată comunicarea mea: 

„Maramureşenii, descendenţii voievodului descălecător de ţară Dragoş 
Vodă, se găsește astăzi într-o stare economică gravă şi disperată, nemeritată 
față de trecutul acestui nobil popor şi ruşinoasă pentru țara care-i cuprinde. 

Deposedaţi fiind de moşiile lor strămoșești în cursul vremurilor sub 
stăpânirea străină, au ajuns astăzi de pradă şi batjocură tuturor speculanţilor 
fără suflet. 

Pământul Maramureşului, care este muntos şi păduros, nu poate sătura 
populaţia de acolo. Pământul arător este aşa de puţin încât mălaiul şi ovăzul ce 
produce ajunge abia pentru trei luni, celor 153.000 de suflete. 

Singura putință de trai ar fi lemnăritul şi creşterea vitelor. Munţii însă, 
pădurile şi pășunile se găsesc aproape toate în mâini străine. Statistica moșiilor 
din Maramureș ne dă o icoană adevărat jalnică. 

Se impunea deci aici, mai mult ca oriunde, o expropriere radicală pentru 
emanciparea economică a acestei populaţii și de altfel, izolată de restul țării 
(aplauze). 

Durere. Stăpânirea românească s-a arătat cel puţin tot atât de vitregă ca şi 
cea străină. În nici o parte a ţării nu s-a abuzat într-un mod atât de scandalos de 
legea Reformei Agrare ca şi în Maramureș. 

În urma blestematului politicianism, Ţara Maramureşului a ajuns pe mâinile 
unor oameni inconştienți, renegaţi, trădători de neam, cointeresaţi la toate 
afacerile intrepuse pe spatele acestui nefericit popor. Toţi munţii, pădurile, 
păşunile marilor proprietari au fost scutite de expropriere (aplauze prelungite). 

Munţii composesoratului din Vişău, în întindere de mai multe mii de 
jughăre, au rămas scutiţi de expropriere pentru a fi jefuiţi şi devastaţi de aceşti 
politicieni, agenți ai firmelor străine. 

Moșia Pop Şimon, moşie câștigată pe vremuri prin fraudă de la țăranii 
maramureşeni a rămas scutită de expropriere în întindere de 28 mii de jughăre. 
Comunele Maramureşului nu mai au nici pădure, nici pășune (aplauze). 

Aceşti nefericiți oameni, din nobili ce erau pe vremuri, au devenit iobagii 
trustului Grândel şi ai unor agenţi fără scrupule, ca deputații Mihail Peter, 
Urdea János și Man Zoltán”. 

Voci: „Ruşine” (tumult mare). 

Din comuna Borşa am primit următoarea scrisoare: „Domnule deputat! Primind 
ştirea despre înalta şi părinteasca grijă, ce purtați față de noi, maramureşenii, 
aşternând la Cameră jalba unui colț de țară, ce se zbate în cea mai neagră mizerie, 
în numele celor care ne-am adunat și ne găsim la „Casa de Sfat” şi a tuturor 
borşenilor, precum şi a întregului Maramureş creştin, Vă urăm ani mulți și sănătate, 
ca să mai puteţi lumina drumul, pe care alţii, îl caută a-l umbri”. Borşa, 
Maramureş, 28 I. 1926. Virgil Şeuleanu și alte 10 semnături”"*!. 

Ziarul „Patria”: Agitaţia poporului din Maramureș. 

„Organizaţia judeţeană a Partidului Naţional din Maramureş, întrunită în 
şedinţa din Vişeul de Sus la 1 III. 1926, sub preşedinţia lui Dr. Gavril Iuga, protestează 
contra absolutismului paşalei Mihály Gábor, la adăpostul căruia se eludează legea 
Reformei Agrare, se scutesc de expropriere moşierii parazitari şi se jefuiesc averile 
strămoșești ale composesoratelor răzeșești, averile moşnenilor români de origine 
nobilă; protestează contra jafului averilor din Vişeul de Sus și Borşa, unde Mihăilenii 
cu familiile Papp și Roman, cu agenții lui Grâdel și deputații Mihali Palăi şi Ardea 
Jânos şi Man Zoltân, dezbracă românii de ultimele resturi de moşie. 

Mulţumim deputatului Victor Moldovan — arată rezoluţia organizaţiei — pentru 
comunicarea făcută în parlamentul ţării şi-l rugăm să dezvolte interpelarea chemată 
a lumina o parte din codrul hoțiilor de la nord-vestul ţării şi absolutismului renegato- 
cleptocratic”. 

Composesoratul Borșa avea 19 mii jughăre, iar cel din Vişeul de Sus, 24 mii 
jughăre. 

Nu mi s-au pus la dispoziţie dosarele cerute şi nu mi s-a fixat zi pentru 
interpelare. 


181 Anexă: Scrisoarea din Borșa — n V. M. 

Marea afacere cu traversele 


În şedinţa din 13 III. 1926 am făcut o interpelare în chestiunea exportului de 
traverse, arătând falsul operat în Jurnalul Consiliului de Miniştrii, prin care se dă 
liber la exportul de traverse!*?, afacere de care a profitat secretarul general al 
Ministerului de Industrie şi Comerţ, deputatul Gh. Leon. 

Interpelarea o termin, întrebând dacă acest Leon nu este identic cu exploatatorul 
de pădure, care a cumpărat pădurea contelui Bánffy, provocând răscoala țăranilor 


-183 
mop `. 


Moţii 


Ion I. C. Brătianu a scris în anul 1924 Amintiri din Tara Moților. 

„Cu gura căscată de emoţiune şi cu lacrimi în ochi sorbeam eroica poveste a 
Motilor, de mic copil — scrie Brătianu — iar după culcare, în pat, cu pleoapele 
închise, între vis şi realitate, vedeam desfăşurându-se bătăliile vitejești, în care 
românii se luptau cu lănci făcute din coase sau din furci şi cu tunuri scobite în 
trunchiuri de cireş, cercuite cu fier. Sau, asistam ca şi prezent, la iureşul lor, când 
călare și cu pălării bărbătești în cap, nevestele și fetele din Mărişel se iveau în fața 
honvezilor, pe când părinții, soții şi fraţii, îi atacau din ambele coaste, îi risipeau și 
îi nimiceau”!%*. 

Scrie mai departe: „În anul 1907 am vizitat Munţii Apuseni... După ce laudă 
natura de aici și oamenii... falnica înfățișare a bărbaţilor, frumusețea femeilor... 
amintindu-și pe drumul de ţară de strălucitele lupte a lui Iancu contra sângerosului 
Hatvany... la Abrud și Roșia, de fioroasele drame... după ce la Vidra intră în casa 
lui Iancu la marginea drumului, pe care nefericitul erou umbla cântând din fluier şi 
cu minţile pierdute... pleacă la Albac, satul lui Horea, oprindu-se în faţa bisericii 
de lemn, în care se rugaseră şi împărtăşiseră Horia şi tovarășii săi, o achiziționează 


182 După ce constata situaţia dezastruoasă a căilor ferate, „În nenumărate rânduri s-a arătat de la 
această tribună nenorocita situaţie în care se găsesc şi astăzi căile ferate române. Din cauza lipsei 
de traverse, căile ferate nu-şi pot reface liniile. Circulaţia trenurilor este primejduită în întreaga 
ţară, dar mai ales în Ardeal şi Basarabia, unde rețelele sânt expuse să-şi suprime traficul — Victor 
Moldovan interoga guvernul — „Rog pe d-l. ministru să ne lămurească dacă d-l. Gheorghe Leon, 
secretarul general al Ministerului de Industrie şi Comerţ şi secretar general al Consiliului 
Economic al guvernului, consiliu care a aprobat exportul traverselor, nu cumva este identic cu d-l. 
Gheorghe Leon, fost profesor universitar, fost director al Băncii Româneşti? Nu cumva este 
acelaşi d-l. Gheorghe Leon, exploatator de păduri, care cumpărând pădurea contelui Bânffy, a 
provocat nenorocirea moţilor de la Huedin, răscoala şi faimoasa afacere de la Răchițele şi 
nesfârşitul calvar al moţilor”?; D.4.D., şedinţa de sâmbătă, 13 martie 1926, pp. 1.498-—1499. 

18% Anexe: Fotografia mea apărută în ziare şi articolul din ziarul „Cuvântul” — n. V. M. 

184 Anexe: Broşura lui Brătianu cu „Amintirile” şi fotografia bisericii lui Horea — n. V. M. 

şi o reclădeşte în parcul său din satul „Florica” şi pentru a nu despărți amintirile 
acelora care au fost uniţi în credință şi luptă până la martir, părintele Piso din Brad, 
vice-preşedinte al Camerei liberale, îi dăruiește porțile împărăteşti din biserica lui 
Cloşca din Cărpiniş şi potirul din lemn de cireş de la biserica din Mesteacăn, unde 
jurase Crişan, iar de la tribunul Corcheș, acum bătrân de 80 de ani, primeşte un 
urcior vechi de peste 100 de ani şi gravura bătăliei de la Fântânele, în care moții lui 
Corcheş l-au bătut pe Vasvári... şi încheie Brătianu aceste amintiri: „Unde putea 
răsare mai vie, mai stăpânitoare, datoria ce ne impune asemenea moștenire clădită 
din aşa cumplite dureri şi atâta minunată credință”. 

Dar să vedem şi declaraţiile mincinoase făcute cu ocazia „Serbărilor comemorării 
centenarului nașterii lui Avram lancu”. 

În anul 1924, la 30, 31 august şi 1, 2 septembrie, s-au deplasat în Munţii 
Apuseni la Țebea, Câmpeni, Muntele Găina și în urmă, la Cluj, Regele, Guvernul, 
ASTRA, clerul, autorităţile și armată. 

La Ţebea, după ce depune o coroană pe mormântul lui Iancu, declară'*: 
„Atâtea veacuri de împilări n-au putut șterge de pe faţa Voastră dârză și îndărătnică 
mândria unei rase pline de putere, care-şi așteaptă acum o bunăstare bine meritată. 
Ştiu câte greutăți aţi îndurat și de aceea, dragostea şi grija mea părintească pentru 
îmbunătățirea vieţii voastre materiale și culturale vă este deplin asigurată... În 
faţa umbrelor acestor eroi naţionali ai Munţilor Apuseni și a întregului românism, 
mă îndreptez cu dragoste și stăruință către toți, îndemnându-i să se gândească mereu 
la greaua răspundere ce apasă asupra generaţiei noastre și la datoria imperioasă ce 
avem, de a fi cinstitori şi credincioși marilor jertfe, ce s-au făcut.” 

„Aşa să ne ajute Dumnezeu”! 

La Câmpeni, în cadrul şedinţei festive, după ce a vorbit preşedintele ASTREI, 
Vasile Goldiş şi Silviu Dragomir, a luat cuvântul Mitropolitul Primat care arată că 
„atâția nepoți nevrednici ai lui Iancu, fără suflet şi fără Dumnezeu, necinstesc 
memoria acestuia şi a tuturor mucenicilor unirii neamului, prin îmbogăţire pe 
socoteala celor mai vitale interese ale neamului!... cere „stârpirea incorectităţilor, 
slujind neamul, nu Mamona. Amin”. 

După vizita pe Muntele Găina, s-ar fi ferit de acest rege ipocrit şi i-ar fi trimis 
vorbă ca şi împăratului: „Toate au fost în zadar, un nebun şi un mincinos nu se pot 
înţelege”, iar lui Brătianu, care-l întreba „Ce vor Moţii”? i-ar fi răspuns: „Un 
muzeu la Vidra şi o cruce pe Muntele Găina”. 


1% Anexă: „Monitorul Oficial”, partea neoficială, din 22 septembrie 1924 —n. V. M. 

Interpelarea 
In apărarea moților 


În decembrie 1925 am făcut următoarea interpelare, reprodusă aici în rezumat: 

„Tot ce este glorie și vitejie în istoria naţională a Transilvaniei și mai ales tot ce 
este suferinţă şi jertfă în istoria noastră dincolo de munți, este legat de numele de 
Moţi. E neîntrecută pilda de jertfă pentru ţară, neam și glia strămoşească, dată de 
acest popor. 

Vă rog, d-lor. deputaţi, să vă reamintiţi din istoria timpurilor mai noi marea 
Adunare Naţională de la Alba-lulia. Peste 100.000 de români s-au adunat în această 
zi, spre a înfăptui cel mai măreț act al istoriei noastre. Moţii şi-au luat și aici sarcina 
cea mai grea. Adunarea a fost apărată de legiunile de gardă națională a Moților 
noștri. 

Dar vă reamintiţi și de ziua de 7 noiembrie 1918, ziua când Moţii din comuna 
Beliș, bărbați și femei, au fost arşi de vii de către detașamentul criminalului Urmânczy. 

Şi acum, iată răsplata moţilor: lacrimi, umilință, batjocură şi sărăcie este și astăzi 
răsplata Moților. Lanţurile grele ale stăpânirii străine s-au rupt, s-au rupt lanţurile 
politice, dar au rămas lanţurile iobăgiei economice. Și astăzi codrul Moților este 
doborât de loviturile de secure ale dușmanului de odinioară. Și astăzi Moțul este 
nevoit să ia drumul pribegiei. Se urcă la sute de mii amenda, ce se dă Moților în 
schimbul lemnelor, ce li se cuvin de drept. Moțul găsit în codru este şi astăzi crunt 
bătut de jandarmii României întregite. 

Dar să vedeţi, d-lor., răsplata ce o primesc Moţii de la puternicii zilei. Abia 
acum după șapte ani s-a judecat procesul ucigașului Urmânczy. Procesul firește, s-a 
judecat cu ușile închise. Numai ministrul de Domenii a fost de faţă de la începutul 
până la sfârșitul procesului, deși chiar el n-ar fi fost iertat să fie de faţă, deoarece se 
găsea la dosar un protest al Moților, care nu îngăduia acestui ministru să ia parte la 
judecarea procesului. 

Hotărârea adusă de Comitetul Agrar la 18 noiembrie cu nr. 949 este opera 
ministrului de Domenii. Prin hotărârea aceasta d-l. ministru respinge toate cererile 
de revizuire a Moților şi scuteşte de expropriere 7.610 jug. de pădure din masivul 
ucigașului Urmânczy, pentru a fi exploatate de un anumit baron Grâdel. Este același 
Grodel, care sărăceşte şi pe vitejii ţărani din Maramureş. 

Codrii seculari ai Moților, codrii unde a răsunat buciumul lui Iancu, codrul udat 
de lacrimi şi îngrăşat de sângele eroilor noștri, s-a dat, grație patriotismului d-lui. 
ministru al Domeniilor, pe mâinile străinilor şi ale dușmanilor. Vedeţi, aceasta e 
răsplata. 

D-le. Preşedinte, astăzi se găseşte în Bucureşti o numeroasă delegaţie de Moţi, 
veniţi din toate satele Munţilor Apuseni, pentru a se plânge din cauza acestei 
nedreptăți. M-am prezentat pentru ei la Ministerul de Domenii și am cerut să mi se 
pună la dispoziţie dosarul Urmânczy. Dosarul nu se găsește. Vă rog cu toată energia, 
ca să mi se pună la dispoziţie” !*. 

„Foaia Poporului” scrie: „...S-a găsit însă vrednicul, curajosul deputat Moldovan, 
care acum strânge cu uşa pe cei ce voiesc să nedreptăţească pe Moţi”. 

Delegaţia (din 27 comune) pornită la Bucureşti susţine că Moţii au fost jefuiți 
de pădurile din acele părţi, pentru ca să fie protejat contele Urmânczy și antreprenorul 
acestuia, un oarecare Tischler Mòr”. 

La această interpelare nu am primit nici un răspuns. Dosarul nu l-am văzut. 

Delegaţia Moților era compusă din următorii: Vasile loan din Scărișoara, Pasca 
George a Todea Dumitru din Arada-Horia și un alt moţ din Albac și alții. Am colindat 
cu ei la ministere, la Casa Centrală, după ce dosarul nu s-a găsit nicăieri, iar 
delegații au fost luaţi pretutindeni în bătaie de joc. 

Ziarul „Cuvântul” scrie un mare articol cu titlul „Să se facă dreptate Moților. O 
chestiune naţională care trebuie să agite întreaga opinie publică a ţării”, comentând 
interpelarea mea. 

Tot în acest ziar apare și un fulminant articol intitulat „Nu încercaţi mânia 
Moţilor”!S. 

M-am pregătit să dezvolt o mare interpelare în chestiunea Moților, îmbrăţișând 
întreg complexul Reformei Agrare, a exploatării masivelor păduroase, a minelor de 
aur — în special afacerea societății „Mica” — și toate celelalte probleme vitale ale 
Moților, dar m-am oprit din motive pe care le voi arăta. 

Părintele Piso, vice-preşedintele liberal al Camerei Deputaţilor, mi-a pus la 
dispoziție acte cu privire la „Mica”, iar Dr. Amos Frâncu, apărătorul Moților, precum 
şi inspectorul general, inginer silvic Bosie, mi-au pus la dispoziţie dosare, memorii, 
etc. 

Unu din aceste memorii mi-a adus o surpriză. Aici am găsit numele unor „nepoți 
nevrednici ai lui Iancu, fără suflet şi fără Dumnezeu, care preferă, necinstind 
numele lui Iancu şi a tuturor mucenicilor unirii neamului, îmbogățirea proprie, pe 
socoteala celor mai vitale interese ale neamului și în favoarea celor ce, totdeauna 
ne-au dorit pieirea, iar nu binele” — aşa cum i-a caracterizat Mitropolitul Primat. 


15 De o săptămână, de când am cerut nişte dosare pentru a putea dezvolta o interpelare — preciza 


Victor Moldovan — sunt anume dosarele şi chestiunea Urmânczy şi Grâdel. Rog pe d-l. ministru de 

Domenii să binevoiască să urgenteze ca să mi se pună cât mai degrabă aceste dosare la dispoziţie, 

pentru că chestiunea este foarte urgentă”; D.4.D., şedinţa de miercuri, 16 decembrie 1925, p. 812. 
157 Anexe: Cele două articole din ziarul „Cuvântul” — n. V. M. 

Spre marea mea consternare, am aflat că membrii marcanți din toate partidele 
politice au făcut cauză comună cu jefuitorii Moților. 

N-au lipsit nici fruntaşi ai Partidului Naţional Român. 

În memoriul adresat Ministerului Instrucțiunii Publice — după ce se invocă 
jertfele de sânge aduse de Moţi cauzei neamului românesc, se citează numele lui 
Valentin Poruţiu, avocatul contelui Bánffy, a lui Romul Boilă, avocatul baronului 
Kemény, a lui Oniţiu, cumnatul d-lui. Petru Groza, membru în Comitetul Agrar — 
precum şi numele lui Emil Haţieganu și a lui Petru Groza, membrii în consiliile de 
administrație a societăţilor exploatatoare. 

În continuare, memoriul arată rolul profesorilor universitari Negrea şi Leon și a 
lui Haţieganu, care ca şef de resort, a adus societatea „Călăţele” în Munţii Apuseni, 
după ce aceasta devastase 20.000 jug. pădure şi după ce Moţii în revoluţie, au 
izgonit-o din munţi... şi semnează delegații comunelor. 

Acestea cer măsuri disciplinare împotriva celor numiţi mai sus. 

Pentru a mă documenta, am cerut şi obținut de la Tribunalul Cluj, Secţia 
Firmelor, la data de 25 I. 1926, trei certificate, în care găsesc trecuţi ca membrii în 
Consiliul de Administraţie al societăţii forestiere „Călăţele”, pe lângă Herman 
Sennensieb din Cluj și Herman Setril din Viena şi pe Dr. Emil Haţieganu şi Dr. 
Petru Groza, iar la societatea forestieră „Râul Alb”, pe lângă Tischler Mor 
(Mauriţiu), Tischler Elemer, Dr. Brunner Iosif, Greiner Jutin şi pe Dr. Aurel Socol, 
deputat al Partidului Naţional Român şi pe Constantin Bursan, deputat al Partidului 
Liberal, omul de casă al ministrului de Domenii, şi în sfârşit, la societatea „Regatul 
Mare”, pe lângă alți străini, şi pe profesorul universitar Dr. George Leon, deputat 
liberal. 

Am fost în urmă rugat de conducerea partidului nostru să evit partea delicată a 
interpelării. Scârbit, am renunţat să dezvolt interpelarea. 

Dr. Amos Frâncu, care a cerut audiență la marele român Ionel Brătianu, n-a 
fost primit în audienţă'**. 

În cererea sa Frâncu apelează la primul-ministru să curme jaful şi nelegiuirea 
ce săvârşesc numitele societăţi pentru îmbogățirea absenteiștilor Urmânczy, călăul 
Motilor, contele „negru” Andrăsy, Bánffy şi evreul Tischler și să aplice sancțiuni 
exemplare organelor vinovate. „Moţii jefuiţi, schingiuiți de jandarmi şi pretor, 
băgaţi în temniță, iar acum chemaţi 59 la Tribunal pentru „răzvrătire” se încred în 
cuvântul Regelui şi parola lui Ionel Brătianu”. 

Iluzii deșarte. Regele i-a mințit, iar Brătianu i-a dat pe mâna conului Alecu 
(Porcu). 


1% Anexă: Certificatele eliberate de Tribunal, Secţia Firmelor și cererea de audiență a lui Amos 
Frâncu —n. V.M. 

Epilogul îl cunoaştem: Tischler Mor a fost ucis în sala de şedinţă a Tribunalului 
cu un glonț de revolver de către conducătorul unei delegaţiuni de Moti, căpitanul 
invalid Şianeu....iar Moţii îşi continuă tragedia aşa cum arată versurile lui Coşbuc, pe 


„Pământul nostru scump şi sfânt 
Că el ni-e leagăn şi mormânt 

Cu sânge cald l-am apărat 

Şi câte ape l-au udat 

Sunt numai lacrimi ce-am vărsat”. 

Cine este acest conu Alecu — Constantinescu — zis Porcu, o ştim de pe vremea 
„Potemkiniadei” cu împroprietărirea. 

Multiplele lui afaceri nu le cunosc. Un caz mi-a fost semnalat însă încă din anul 
1923, de către prietenul meu Voicu Niţescu, care la cererea mea, mi-a trimis un 
extras a Cărţii Funciare Braşov, care face dovada că conu Alecu a fost şi un mare 
şperțar, întocmai ca şi celălalt Constantinescu, Tancred. 

Conu Alecu a primit de la Consiliul Comunal Braşov un şperț aprobat de 
prefectul judeţului şi de ministrul de Interne. Şperțtul este compus dintr-un teren de 
peste 13 jug. păşune şi pădure cu lemn de construcţie... teren pentru construcţie în 
Valea Timișului, cu un preţ derizoriu de 50 de mii în total, când acest teren făcea în 
comerţul liber 1.245.000 lei. 

Voicu Niţescu observă în scrisoarea sa, că motivul pentru care cei câţiva saşi 
de la Consiliul orașului Brașov au dat acest teren ministrului este uşor de ghicit, în 
momentul când se aplică Reforma Agrară'%. 

Dacă „Porcu” a primit pe față acest mic şperţ, ne putem uşor imagina, ce a 
putut primi în taină de la Tischler Măr, pentru scutirea moșiilor magnaţilor Bánffy, 
Kendefy, Andrásy şi Urmânczy. 


Guvernul Averescu-Goldiş 


Guvernul liberal, înainte de a pleca de la putere, a înţeles că corecteze votul 
universal prin o nouă lege electorală, în sensul căreia partidul care obţine 40% din 
voturi, beneficiază de o primă, motivând cu nevoia de a asigura o legislatură paşnică 
şi o stabilitate a guvernului. 

Asigurarea primei pe calea furtului de urne, s-a dovedit că nu ar fi cea mai 
potrivită. 


189 Ă ai Ă Ă x : i 
Anexe: Scrisoarea lui Voicu Niţescu şi extrasul de carte funciară. Articolul intitulat „Porcul” cu 
caricatura ministrului Alex Constantinescu — n. V. M. 

Am văzut ce semnificație avea alegerea lui Goga la Reghin. Dar încă mai 
înainte, la sfârşitul anului 1924, ziarele aduceau zvonul unui aranjament în ce 
priveşte succesiunea lui Averescu! 

Ziarul „România” scrie la 8 noiembrie 1924: „De când liberalii au început să 
miroasă a cadavru, corifeii partidelor din opoziția camuflată, umilită de liberali, 
şi-a îndoit strigătele, şi, şi-a dublat emfaza. În țara desconsiderată în afară şi ruinată 
înăuntru, guvernele camuflate, guvernele paparude, guvernele paşapoarte, nu mai 
pot funcționa. Azi în marginea prăpastiei, în care stă să cadă, ţara are nevoie de un 
guvern sincer, democrat, perfect onest. Combinaţiunile de culise, aranjamentele 
mai dinainte făcute de cei ce se duc, nu mai pot fiinţa”. 

Ne reamintim de articolul lui Mille: „Regele şobolanilor”, în care scrie că 
„dorinţele lui Brătianu sânt ordine pentru acest Rege şi că celelalte partide, au un 
alt rol, decât să-i ţină locul, până ce se va reface în opoziție, care nu e decât un soi 
de vilegiatură”. 

Brătianu — cât trăieşte acest Rege — rămâne dictator. Combinaţiunile de culise 
își vor produce efectul. Mâini subțiri de cucoană vor deschide din nou lui Averescu 
porţile din dos. Locul soțului „lipsit de voinţă”, cum îl arată Știrbey!” pe Rege, va 
fi suplinit de altul. 

Ziarul „Epoca” ne arată cine este acest locţiitor al Regelui. lată ce ne descoperă 
directorul acestui ziar, Grigore Filipescu: 

„Lămuriri”: „La încrederea şi loialitatea ţării trebuie să corespundă însă 
încrederea şi judecata nesilinită a Coroanei. 

Pentru noi Coroana este factorul stabilizator şi balanța căreia nici o mână 
nemernică, nu trebuie să-i violeze chibzuinţa sau să-i falsifice normele de cântărire, 
pentru a-i dărâma prestigiul sau a-i escamota prerogativele. 

Noi vrem să avem siguranţa dăinuirii intacte a aşezământului nostru politic, aşa 
precum l-a chibzuit şi l-a alcătuit înţelepciunea și grija de viitorul ţării și înaintaşilor 
noștri, vrem garanţia ca porţiunea de suveranitate de care Națiunea s-a descărcat 
împărțind-o cu Dinastia, să nu ajungă pradă nici imposturii îndrăzneţe, nici 
apanajul bandei care încearcă astăzi să sugrume țara. 

De aceea, lupta noastră se îndreaptă exclusiv împotriva acestei bande, în capul 
căreia, ascuns cu ipocrizie, sub masca întunericului și a desfrâului, se află principele 
Știrbey. 

În Duma Rusiei, Purișkevici dezvăluind turpitudinile camarilei care dărâma zi 
cu zi imperiul, spunea: „Mă simt dator să dezvălui toate acestea, căci a le trece sub 


1% Anexa: Caricatura lui Averescu — n. V. M. 
191 Anexa: Caricatura neagră a lui Știrbey — n. V. M. 

tăcere, e mai mult decât o complicitate, este o adevărată trădare a interesului suprem 
național. Le strig, ca să le audă, cine trebuie să le audă”. 

Dreptatea cuvintelor lui a fost peste puțin confirmată de evenimente. 

Noi, care am văzut repetindu-se istoria ţareviciului Alexis, fiul lui Petru cel 
Mare, nu voim să vedem România trăind şi dureroasa dramă a nefericitului ţar 
Petru al III-lea, soţul Ecaterinei a I-a. 

De astă dată, dictatorul dă aranjamentului dinainte făcut o formă quasi- 
constituțională. Partidul Naţional, acum fuzionat cu partidul lui Iorga, reprezenta 
ceva în viaţa politică a țării. 

În articolul „Porcul”, pe care l-am citat mai sus, se arată că: „Între două regimuri 
politice — unul care sfârşeşte, unul care stă să înceapă — e vremea lui. Vremea 
intrigei şi a corupției. Vremea echivocului şi a dezorientării”. Conu Alecu — marele 
sforar — avea însărcinarea să pună la cale combinaţia de culise. Şi a reușit. 

Goldiş era nemulțumit în partid pentru multiple jigniri personale. Chestia cu 
preşedinţia Camerei în primul parlament al Federaţiei, când Maniu a stat impasibil, 
lăsând pe membrii partidului să-l voteze pe Iorga, şi altele. Goldiş, redactorul 
declaraţiei citită de Vaida în parlamentul unguresc și al Actului Unirii de la Alba- 
Iulia, se credea superior lui Maniu. El, vice-președinte al partidului, făcea de ani de 
zile o notă distinctă în partid. Acum câţiva ani trimisese de la Sibiu un memoriu lui 
Maniu — împreună cu Lupaș și Lapedatu — criticând aspru tactica urmată de Maniu. 
Dar ţinuta lui Goldiş avea şi o latură confesională — Goldiş, Lupaş, Lapedatu erau 
ortodocşi, iar Maniu, Vaida, Cicio Pop, uniți. 

Dar mai era şi un alt considerent care înlesnea jocul lui conu Alecu. Toţi aceşti 
trei aveau afinități cu liberalii. Lapedatu îşi avea fratele, pe Alexandru Lapedatu în 
Partidul Liberal, ministru și șef al organizaţiilor liberale din Ardeal. Acesta, ca 
ministru al Cultelor, l-a subvenționat pe Lupaș cu sute de mii de lei pentru editarea 
unor cărți. Goldiş era de trei ani membru în Consiliul de Administraţie la banca 
liberală „Banca Românească” şi în alte institute financiare brătieniste, încasând 
anual câte un milion două sute de mii de lei'?. Se colporta mai târziu că toţi trei au 
fost deseori la masa lui conu Alecu; aranjamente făcute dinainte cu liberalii și cu 
Goga. 

Goldiș, Lupaş şi Lapedatu publică împreună, la 5 aprilie 1926, un Manifest: 
„Cuvânt lămuritor către românii ardeleni”, prin care caută să justifice colaborarea 
lor cu partidul lui Averescu, criticând atitudinea lui Maniu, şovăiala, lipsa de 
perspicacitate, a pertractărilor interminabile... declarând, că vor păstra intactă 
ființa, tradiţia şi structura, întreaga doctrină a Partidului Naţional Român, iar într-un 


1% Anexe: Fotografia lui Goldiș şi caricaturile lui Goldiș, Lapedatu şi Lupaș. Manifestul din 5 aprilie 
1926 =- n. V.M. 

interviu, Goldiș declară că el va rămâne membru al acestui partid până la sfârşitul 
vieții sale... 

Iorga declară că Goldiş nu avea dreptul să ia cu dânsul firma unei case, pe care 
a părăsit-o, acuzându-l de trădare, iar în ziarul „Neamul Românesc” scrie un articol 
intitulat „Iuda”!”., 


Vina mea 


În aceste frământări politice intervine și greșeala mea, pricinuită din considerente 
familiale şi personale. 

Soţia lui Goldiș avea trei nepoate; Herbay. Una era soţia lui Silviu Dragomir, a 
doua, a lui Eugen Savu şi a treia, a lui Victor Man, cumnatul meu. Toţi trei l-au urmat 
pe Goldiș, stăruind să-l urmez şi eu. Căutau să-mi demonstreze că aş fi un mare 
naiv, deoarece până ce eu mă luptam în parlament cu liberalii, expunându-mi chiar 
şi viaţa, fruntașii partidului de înțelegeau de minune cu Brătienii, stând alături cu 
aceștia în consiliile de administraţie a băncilor şi întreprinderilor liberale. 

În urma activităţii mele neîntrerupte parlamentare, biroul meu de avocat începuse 
să dea îndărăt. Colegii mei — din provincie — ştiindu-mă prea ocupat şi expus 
politiceşte, se temeau că nu voi putea apăra cu succes procesele cu care mă însărcinau 
să le susțin la Înalta Curte de Casaţie, au început a mă părăsi rând pe rând. 

La zvonul că aş putea trece și eu cu Goldiș, m-au vizitat prietenii din partid. 
Aurel Dobrescu şi Ghiţă Crişan își exprimau regretul că nu i-am prevenit să treacă 
şi ei. Sever Dan şi Ilie Lazăr au căutat să mă reţină. Mihai Popovici mi-a telefonat, 
asigurându-mă că partidul îmi va purta grija şi că el mi-a câştigat deja două locuri 
în consiliul de administraţie. Mihai Popovici, care era și casierul partidului și încasa 
subvenţii de la firme cunoscute şi necunoscute, era membru în nenumărate consilii 
de administraţie, ca şi nepotul lui Maniu, Ionel Pop, marele ihtiosaur. Acesta profita 
de pe urma „unchiuţului” cum îl numeau pe Maniu în familie. De Mihai Popovici 
îmi spunea Ghiţă Crişan că ar fi realizat beneficii, de nici nu mai ştie cât are. Toate 
acestea, fireşte că mă indispuneau, dar totuși, am ezitat ca să-l urmez pe Goldiș. 

Plimbându-mă cu Aurel Dobrescu pe Calea Victoriei, se opreşte brusc o maşină 
şi Eugen Savu mă invită să vin la depunerea jurământului ca subsecretar de stat. 
Am refuzat. 

În această stare sufletească intervine Cicio Pop. 

Nici considerentele de familie, nici cele personale nu m-ar fi putut determina 
să-l urmez pe Goldiș, dacă nu intervenea gafa lui Ciceo Pop. 


1% Anexă: Caricatura lui Iorga - n. V.M. 

Maniu l-a trimis pe Cicio Pop, care m-a vizitat acasă. Ciceo Pop era o cunoștință 
a familiei noastre. Sora lui — soția medicului Alexandru Pop din Bistriţa — era cea 
mai bună prietenă cu mama soției mele, care în acel timp locuia la noi în București. 

Deci, Ciceo Pop a fost ales ca să mă convingă să nu-l urmez pe Goldiş. Dar în 
loc să caute cu argumente convingătoare să mă reţină, Ciceo Pop a pornit-o cu 
tunete şi fulgere (nu-l putea înghiți pe Goldiș). În faţa soţiei mele şi a mamei 
acesteia, a început cu blestem, să nu avem noroc de copila noastră, dacă voi trece la 
Goldiş. Această gafă total lipsită de bun simţ şi-a produs efectul. Ciceo Pop, în loc 
să dreagă, a stricat totul. La plecarea sa femeile au observat: dar mai poţi tu sta cu 
aceea, care îţi afurisesc familia. Ciceo Pop, membru în Consiliul de Administraţie a 
băncii liberale, care în tot timpul de patru ani n-a suflat un cuvânt în Cameră 
împotriva acestora şi a avut în chestiunea Văitoianu atitudinea arătată de mine, nu 
era indicat să-mi facă morală. Şi încă tot am mai ezitat. Din partid nu am demisionat, 
la jurământ nu m-am prezentat. 

În această situaţie au intervenit cei din judeţ, dornici de putere, în frunte cu Dr. 
Vasile Pahone, care îndrăgise prefectura, Dr. Laurenţiu Oanea, care nu fusese ales 
în legislatură şi Dr. Leon Scridon junior, etc. 

Evenimentele m-au copleșit. Am rămas cu Goldiș, fapt pe care l-am regretat 
mult, suferind în conștiința mea până în ziua când am reintrat iar în partidul — care 
după fuziunea intervenită — se numea Naţional- Țărănesc. 

Goldiș, Lupaş şi Lapedatu au fost excluşi din partid. În şedinţa Comitetului 
Executiv, Maniu a declarat că singur pe mine mă regretă. 

Cel mai pornit în ședință împotriva lui Goldiş, Lapedatu, Lupaş a fost Sever 
Bocu, care la o consfătuire, care a avut loc într-o cameră de hotel a lui Lapedatu, la 
care, în afară de Goldiș şi Lapedatu, am fost invitat și eu şi Bocu, la ieşirea noastră 
din hotel, Bocu mi-a zis: „d-apoi, mai pot merge eu cu ăştia, care nu mi-au oferit 
nici un portofoliu de ministru”! 

În comunicat, Comitetul Executiv hotărăşte — înfierând pilda de oportunism 
personal şi de imoralitate politică a celor trei — să-i excludă, avertizând organizaţiile 
că, orice întrebuințare cu titulatura partidului constituie un abuz și un act de 
escrocherie politică. 

La data de 18 aprilie 1926 se înscrie în partidul lui Averescu loan Vaida 
Voievod, fratele lui Alexandru Vaida, cu o scrisoare!” adresată lui Goga, la care 
acesta, precum şi Averescu, îi răspunde: „recunoscător pentru această importantă 
adeziune, văzând în acest act o dovadă vie a definitivei noastre închegări sufleteşti”. 


19 Anexe: Caricatura lui Bocu. Scrisoarea lui loan Vaida — n. V. M. 

Campania electorală 


La 2 mai 1926 Goldiş convoacă o mare adunare la Sibiu, la care am luat şi eu 
cuvântul, alături de cei trei, de Silviu Dragomir şi alții. După această „măreață” 
adunare, Goldiş se adresează „Națiunii Române”, multumind întregului popor 
ardelean și bănăţean, că i s-a făcut deosebita cinste de a-l proclama Președinte al 
Partidului Naţional Român şi declară că „va dărâma graniţele sufleteşti”. 

„Să strângem oastea neînfrântă în jurul gloriosului nostru Rege, Dezrobitorul, 
aducându-ne pururi aminte de scriptură: „Țara s-o iubeşti, pe Rege să-l cinsteşti”. 

Goga se adresează şi el cu un mare manifest către alegătorii din Ardeal, Banat, 
Crişana şi Maramureș, arătând că nu e acum ceasul potrivit pentru răscolirea 
greşelilor din trecut. „Numai împlinirea dreaptă a revendicărilor locale poate 
consolida ţara. Resimţind zbuciumări sufleteşti — spune Goga — şi dureri nepotolite 
încă, se apropie el de poporul Ardealului, în care a crezut totdeauna şi-i cere sprijinul 
pentru o operă de reparare și întărire. Nu ascultați de glasul neputincioşilor — 
încheie Goga — şi daţi la o parte dărâmătorii fără ispravă. După voturile voastre va 
străluci iarăşi în fața ţării, obrazul Ardealului”. 

Guvernul dă un manifest și în limba germană, arătând programul său economic 
şi de politică minoritară. 

Partidul Naţional (Maniu, lorga, Argetoianu) dă publicităţii un uriaş afiş cu 
chipurile celor doi şefi: Maniu şi lorga şi a unei incuse coase, şi pe care scrie: 
„Votaţi coasa”1%5! 

Chemăriștii (tineretul Partidului Naţional Român) din Cluj adresează o „Chemare 
către tinerimea română” semnată între alţii, de Paul Boilă, Dr. Iulius Coroian — 
rude a lui Maniu — de V.V. Tilea, fraţii Eugen şi Simion Haţieganu, Aurel şi 
Mircea Vaida Voievod (fiii lui Alexandru Vaida), care îl vor părăsi şi ei şi, împreună 
cu V.V. Tilea, pe Maniu, urmându-l pe Vaida și tot aşa, Adam Popa şi Pavel Pavel, 
şi alții.. 

Chemăriştii cheamă tineretul să dea ajutor Partidului Național Român, ca să 
ducă la izbândă „măreţele idei salvatoare pentru neam și țară”. 

Partidul Țărănesc dă şi el un manifest „Către Ardeleni”, anunțând că-şi întinde 
de azi înainte organizația pe tot cuprinsul Ardealului. 

Am văzut că a mai încercat o dată, dar fără rezultat. 

Manifestul arată...„că şovăiala şi slăbiciunea Partidului Naţional a îngăduit lui 
Brătianu, ca plecând de la putere, să recomande Regelui pe unealta sa, generalul 
Averescu”. 


195 Anexe: Manifestul lui Goldiș Manifestul lui Goga. Manifestul Guvernului. Afişul Partidului 
Naţional — n. V. M. 

Vine şi Liga Apărării Naţionale a lui Cuza, cu un manifest către „Fraţii 
Români” şi cere alegătorilor să voteze numai cu candidaţii ei, care au jurat pe sfânta 
cruce să scape țara de primejdia jidanilor și de pacostea jidaniților și arată cum 
acestea s-au folosit de banii jidanilor: la Marmorosch-Blank — Alex. Constantinescu 
(Porcu) şi Duca, liberali; Vaida şi Argetoianu — naţionali; lunian şi Răducanu — 
ţărănişti; gen. Coandă — averescan. Toţi aceștia primesc pe nemuncite, câte un milion 
pe an. 

Organizația Partidului Naţional din Gorj a răspândit o caricatură: Brătianu 


ținând în mână o păpușică cu o funduliță în păr, reprezentând pe Averescu”. 


În judet 


În faţa alegerilor generale, fixate pentru 25 mai 1926, a treia zi de Rusalii, 
comitetul judeţean al partidului nostru dă un manifest către alegători, arătând cauzele 
pentru care a acceptat colaborarea cu Averescu”. 

Tot astfel și Partidul Liberal, arătând şi el care sânt candidații la alegeri. 

La Cameră, din partea Partidului Naţional: Dr. Victor Moldovan, Dr. Laurenţiu 
Oanea, Dr. Leon Scridon. 

La Senat: Virgil Popescu, fost prefect și Emil Domide, fostul meu profesor la 
Năsăud. 

La liberali, la Cameră: Dr. Vasile Meruţiu, prof. univ., Dr. Dionisie Login, loan 
Pop, protopop. 

lar la Senat: loan Pecuraiu, și el fost profesor al meu la Năsăud şi Solomon 
Haliţă, fost prefect. 

La Liga lui Cuza, la Cameră: I.C. Cătuneanu, prof. univ., preotul Octav Mărcuşiu 
şi Titu Mălai. 

La Partidul Naţional (Maniu), la Cameră: Gh. Giuglea, prof. univ., Leonida 
Pop și Ştefan Lupu, profesori". 

Rezultatul alegerilor: Guvernul obţine pe ţară, 40%; Noi, în judeţ, 14.966 
voturi ; Partidul Naţional (Maniu), 5.672; Cuziștii, 2.753; Liberalii, 587 voturi. 


1% Anexe: Manifestele Chemăriștilor, a Partidului Ţărănesc, a Ligii lui Cuza și caricatura Partidului 
Naţional din Gorj — n. V.M. 

197 Anexe. Manifestul nostru şi diferite foi volante — n. V. M. 

1% Presa consemna oarecum diferit situația candidaturilor la Senat: a) pentru colegiul universal: Lista 
nr.l — Partidul Poporului şi Partidul Naţional Român: Virgil Popescu, fost prefect; Lista nr. 2 — 
Partidul Liberal: loan Pecurariu, profesor; Lista nr. 3 — Liga Apărării Naţional Creştine: Eliseu 
Dan, protopop; Lista nr. 4. — Partidul Naţional-Ţărănesc: Nicolau Rognean, avocat; „Gazeta 
Bistriţii”, anul VI, nr. 10, 15 mai 1926, p. 3. 

Parlamentul 


La deschiderea parlamentului am aşteptat ca Goldiş să-şi justifice pasul de la 
tribună şi să-şi clarifice situaţia în contradictoriu cu Maniu în faţa ţării. Goldiş, laş, 
n-a suflat nici un cuvânt. Ținuta aceasta a lui Goldiş ne-a pus și pe noi, care l-am 
urmat, într-o dilemă penibilă, atât față de majorităţi cât şi față de opoziţie. De bine, 
de rău, Goldiș era dator să se explice în fața Adunării, să aibă cel puţin, curajul 
elementar. 

Eu personal n-am luat parte la şedinţele Camerei, sau rar de tot, când asistam, 
mă retrăgeam în băncile din fund. Cum puteam să iau vreo atitudine de adversar 
politic față de aceea cu care mă luptasem alături. Eram ca vulturul căzut în 
captivitate, fără aripi. Îmi lipsea avântul, convingerea. Îmi aduc aminte azi de un 
pui de vultur mare, minunat de frumos, prins în Munţii Carpaţilor vecini judeţului 
nostru, pe culmile munţilor maramureşeni, pe care l-am văzut în curtea pușcăriei 
din Sighet, curte înconjurată cu ziduri înalte. Îi erau tăiate aripile. De câte ori se 
înălța spre înălțime, cădea zdrobit la pământ, trist, abătut, lipsit de libertate de a se 
avânta în văzduh, peste munţi și văi. Mă compar cu acesta. Așa eram şi eu. Mă 
durea în suflet, că mă găseam pe băncile, care nu-mi aparțineau. 


Activitatea extraparlamentară 


Astfel, am căutat să-mi desfășor activitatea în afară de parlament. Am 
continuat să reprezint şi să apăr comunele mele la Reforma Agrară. Unora le-am 
câștigat drepturi la fântâni de slatină (Șieuț), i-am apărat de amenzi, le-am câştigat 
dispense, etc. La Chintelnic am pus la cale clădirea podului, care lipsea de 10 ani, 
la trecerea căreia erau interesate şi comunele Sângeorzul Săsesc'”, Chiraleş, 
Vermeş, Țigău, Sâniacob, Sigmir, Crainimăt. Am intervenit de s-a urcat subvenția 
judeţului de la 300.000 la două milioane de lei pentru refacerea podurilor. Am 
câştigat sute de mii de lei ajutoare pentru biserici. Bistriţenilor de peste Pod le-am 
câştigat o păşune pe hotarul Budacului Săsesc”. Pentru cimitirul românilor 
bistrițeni am câştigat gratuit întreg materialul lemnos pentru îngrădirea acestuia, în 
lungime de sute de metri. Iar în calitate de inspector al Căminelor culturale l-am 
adus în judeţ pe arhitectul specialist în clădire de cămine, Flore Stănescu, din 
Ministerul Agriculturii, cu care împreună am vizitat cel mai multe comune românești, 
alegând locurile potrivite pentru clădirea de cămine, ce trebuiau să cuprindă sala de 
sfat, biblioteci, bancă cooperativă, consum, dispensar, baie, etc. Planurile se întocmeau 


gratuit". 


1 Azi Sângeorzul Nou, județul Bistriţa-Năsăud. 

200 Azi Budacul de Jos, județul Bistrița-Năsăud. 

21 Pentru activitatea acestei instituții, vezi fondul Căminul Cultural al județului Năsăud (1939—1949) 
păstrat la Serviciul judeţean Bistriţa-Năsăud al Arhivelor Naţionale. 

La Bistriţa acest arhitect a întocmit un plan grandios pentru o casă culturală, ce 
urma să fie ridicată pe terenul bisericii unite în faţa Palatului Administrativ al 
Prefecturii. În două adunări generale, ținute cu toţi bistriţenii, s-a hotărât clădirea. 
Toţi ţăranii s-au oferit cu muncă, cărăuşie, materiale, cărămizi, nisip, etc. Eu m-am 
oferit să le câştig un ajutor de la guvern. Planul însă a rămas neexecutat, din vina 
intrigii unui intelectual şi din lipsa de energie și inițiativă a protopopului Petringel, 
om cinstit, dar lipsit de vlagă. Și din vina acestuia a rămas şi cimitirul aşa cum este. 
Rugat de mine, inginerul orașului Dahinten a făcut un plan cum să fie trasate 
drumurile, parcelele de morminte. Prietenul meu, meşterul loan Sasu a făcut planul 
unei porţi de intrare în cimitir în stil românesc, iar eu am intervenit la C.F.R. pentru 
livrare gratuită de zgură pentru cărări. Totul a rămas baltă. 


Consiliul Județean 


La 29 V. 1926 a fost proclamată, ca singura listă depusă în termen, lista noastră 
a Consiliului Judeţean cu 24 consilieri şi 8 supleanţi, fiind eu capă de listă. 

Consilieri: Bejan Anastasiu, director la banca fostă „Bistriţiana”, colegul meu 
de liceu la Năsăud, Dr. Victor Mihăilaş, Dr. Leon Scridon senior, Marțian Iulian, 
marele cărturar Şotropa Virgil, fostul meu profesor la Năsăud, fost mare gazetar, 
om de ştiinţă, redactor al „Arhivei Someşene”, Dr. Alexandru Hăngănuţ, medic în 
Borgo Prund, Dr. Laurenţiu Oanea, deputat, Alex. Mihuţiu, ţăran, Const. Flămând, 
fost preot, profesor, Vasile Bichigean, profesor, colaboratorul lui Șotropa şi 
traducătorul documentelor din arhiva Bistriţei, Şt. Scridon, profesor, fost prefect, 
George Avram, inginer silvic, directorul „Regnei”, Ion Sas, meşter arhitect, Teodor 
Guțiu, fost subofițer, proprietar, Silvestru Mureşan, ţăran, Ion Archiudean, țăran şi 
Alex. Sângeorzan, țăran. 

Dintre saşi: Dr. Connerth Arthur, deputat, Dr. Berger Albert, director de liceu, 
fostul meu profesor la Bistrița și colaboratorul lui Iorga la Documentele Bistriţene, 
Dr. Berger Albert, fost judecător, avocat, Barth Michael, ţăran, Kreutzer G., țăran. 

Dintre unguri: Eugen Keretses, director de bancă, prietenul lui Pahone. 

Supleanţi: Dr. loan Monda, avocat, fostul meu coleg la Facultatea de Drept din 
Debrețin, Macedon Linul, profesor, Grig. Grapini, inginer, Ferezan Todor, avocat, 
Rauch loan, ţăran, Vlad Anton, farmacist, Bidner Michael, ţăran şi Florian Porcius, 


marele botanist, academician”?. Lista nu are colorit politic?05. 


202 Aici autorul memoriilor face o eroare, deoarece Florian Porcius a decedat la data de 30 mai 1906 
la Rodna. 

203 Comunicatul prefecturii menţiona că „Primul Preşedinte al Tribunalului Năsăud, în calitate de 
preşedinte al Biroului Electoral Central, cu considerarea la împrejurarea că până în ziua de 26 mai 
1926, ultima zi pentru propunerea candidaturilor pentru consiliile judeţene nu s-a propus decât o 
singură listă de candidaţi, cu deciziunea Nr. I A. 24/3 din 1926, pres. din 27 mai 1926 a proclamat de 
aleşi ca consilieri judeţeni în judeţul Năsăud pe următorii”, urmează lista celor aleşi, identică cu cea a 
lui Victor Moldovan; „Gazeta Oficială a judeţului Năsăud”, anul XXIV, nr. 22, 31 mai 1926, p. 60. 

3 . N 204 
Cu aceeaşi ocazie, Vasile Pahone 


județ un cuvânt, cerându-le sprijinul”%. 

Guvernul avea 5 miniştrii ardeleni: Goga la Interne, Petru Groza la Lucrări 
Publice, Goldiş la Culte, Lapedau la Finanţe și Lupaș la Ocrotiri Sociale, Sănătate. 

Guvernul însă n-a făcut ispravă în Ardeal. 

Goldiş nu s-a putut ţine de cuvântul dat solemn de a păstra „intactă ființa 
Partidului Naţional Român şi de a rămâne până la sfârșitul vieţii membru al acestui 
partid”. Partidul lui s-a contopit cu cel averescan. 


, numit prefect, adresează cetăţenilor din 


Vizita la Bistriţa 


În primăvara anului următor 1927, am fost numit, la stăruința lui Goga, 


subsecretar de Stat la Interne. Locul însă nu mi l-am ocupat și nu am funcţionat nici 


o singură zi”%. 


Câtva timp după numire am plecat la Bistriţa, pentru a mă interesa de nevoile 
judeţului. 


Primirea 


Ca fiu al judeţului mi s-a făcut o primire neobişnuită. 


Eram primul din acest județ, ajuns membru al unui guvern. „Gazeta Bistriţii” 


nr. 10 de la 1 mai 1927 descrie primirea, banchetul, interviul meu”. 


204 Prefect între 8 martie-14 aprilie 1920; 27 martie 1926-6 iunie 1927; loan Sigmirean, Adrian 
Onofreiu, Istoria judeţului...poz. 2, 6, p. 396. 
205 Redăm apelul, pentru a defini modul în care erau înţelese —cel puţin la nivel declarativ — aspiraţiile 
conducătorilor şi aşteptările de la cei conduși. „Lubiţi Concetăţeni! Din încrederea Înaltului Guvern 
am fost numit încă cu începutul lunei lui aprilie a. cor. Prefect al acestui judeţ şi tot de atât timp 
am preluat conducerea lui, dar lucrul mult şi împrejurările nu mi-au permis ca să Vă comunic 
aceasta şi pe această cale. Trecând peste lucrul mult şi peste alegerile de la Cameră şi Senat, mă 
grăbesc să-mi repar întârzierea, să Vă salut cu toată dragostea şi totodată, să-mi exprim şi adânc 
simţitele mele mulţumiri pentru dragostea, cu care m-aţi primit şi îmbrăţişat şi pe care aţi 
manifestat-o pentru mine atât de satisfăcător şi îmbucurător cu ocaziunea alegerilor de la Cameră 
şi Senat. Iubiţi concetăţeni! Cu această ocaziune ţin să vă declar, că nu Vă dau program peste ceea 
ce doresc să fac cât timp voi fi în fruntea judeţului, pentru că eu am un principiu şi anume „nu 
vorbele, ci faptele hotărăsc”. Programul meu e scurt, munca: munca cinstită şi dreptatea. Voi 
munci aşa cum ştiu, dar voi muncă cinstită şi dreaptă şi aceasta o pretind de la fiecare oficiant, fie 
de orice categorie şi de la fiecare cetățean al acestui judeţ, fie el de orice naţionalitate şi 
închinându-se el ori în care biserică sau sinagogă. Voi fi prietenul fiecărui care se va îndrepta către 
mine cu cereri juste, echitabile şi de interes obştesc. Cer concursul binevoitor a tuturor, pentru a 
servi binele obştesc, binele şi progresul poporului din acest judeţ. Cu acesta închei şi cer ajutor lui 
D-zeu. asupra muncii D-voastre şi a noastre, a tuturor”; „Gazeta Oficială... nr. 22, p. 57. 
Fapt întărit de Comunicatul Preşedinţie Consiliului de Miniştri — conform Decretului-Lege nr. 
3.262 din 27 septembrie 1940 — în care era publicată lista foştilor demnitari alcătuită de Ministerul 
Justiţiei în care nu figura Victor Moldovan şi confirmat de declarațiile lui Leon Scridon, din 16 
noiembrie, Laurenţiu Oanea, din 17 noiembrie şi Petre Papacostea, din 20 noiembrie 1959; 
Arhivele Naţionale ale României, fond Victor Moldovan, d. 14, f. 1-6. 
207 Anexe: „Gazeta Bistriţei”, nr. 10 din 1927, 1 Mai. Fotografia mea —n V. M. 

După ce trece în revistă activitatea mea pentru binele obştesc arată primirea 
entuziastă ce mi s-a făcut de întreaga populaţie. La marginea judeţului am fost 
întâmpinat de un număr mare de săteni cu fanfară, având în frunte pe subprefectul 
Alex. Pălăgieșu și pe prietenul şi fostul meu coleg de şcoală de la Năsăud, Vasile 
Buta, notar în Măgheruș. 

În gara Bistriţei era adunată populaţia Bistriţei în frunte cu prefectul, cu cei doi 
generali, cu primarul oraşului și reprezentanţii clerului şi a naționalităților. Am fost 
întâmpinat cu cuvinte de bun sosit din partea primarului sas Sanchen şi din partea 
prefectului Pahone şi condus într-un frumos cortegiu prin străzile pavoazate cu 
drapele până la locuința mea, unde mă așteptau bistriţenii în frunte cu Ion Sasu, cu 
o poartă de triumf”. 


Recepția 


La recepţie, care a avut loc în sala Prefecturii, s-au prezentat toate corporaţiile. 
Cei dintâi intră în sală „ortodocşii”, religia dominantă în stat, conduşi de 
venerabilul protopop Grigore Pletosu — fostul meu profesor la Năsăud — un stejar 
falnic şi mândru, care în cei aproape 80 de ani de viaţă a rezistat tuturor furtunilor, 
păstrându-și întreaga vigoare a tinereţii. Urmează românii uniţi, în frunte cu 
vrednicul protopop Petrinjel, saşii lutherani cu preotul Molitoris, romano-catolici 
cu preotul Meszko, reformaţi cu preotul Zsigmond și evreii cu rabinul. 

Au urmat apoi reprezentanții armatei, generalii Schotsch şi Cănciulescu, 
reprezentanții minorităților; saşii, conduși de profesorul Ihl, ungurii, corpul didactic, 
în frunte cu fostul meu profesor Emil Domide, senator, directorul liceului, şi pe 
urmă, reprezentanţii celorlalte autorități şi instituțiuni. 


208 Domnul Victor Moldovan, Subsecretar de Stat, sosind azi în orașul nostru, populaţia întreagă, fără 
deosebire de naţionalitate şi confesiune — consemna presa — i-a făcut una din cele mai călduroase 
şi entuziaste primiri. Domnul Victor Moldovan este fiu al Bistriţei, în care calitate, de când a eşit 
de pe băncile şcoalei a muncit neîncetat pentru binele obștesc, cucerind dragostea tuturor. Ca 
deputat în toate cele patru parlamente, de la Unire încoace, şi-a pus toată râvna sa întru ajutorarea 
populațiunii în toate nevoile ei. În special D-sa. s-a făcut apostolul Reformei Agrare, ajutând pe 
toţi îndreptăţiții să-şi capete drepturile lor, veghind cu cea mai mare atenţiune ca să nu se comită şi 
aici acele abuzuri, ce s-au comis aiurea cu nemiluita, şi grație D-sale., aceste abuzuri nu s-au 
comis în judeţul nostru, de unde dragostea nețărmurită de care este înconjurat de toţi locuitorii 
judeţului; „Gazeta Bistriţii”, nr. 10, 1 mai 1927, p. 1. În acelaşi număr sunt descrise recepţia de la 
prefectură, banchetul — care după relatarea presei, s-a desfăşurat „în sala otelului „ Central” — 
interviul acordat, sub titlul „Convorbire cu D-l. Ministru Victor Moldovan”, cu subiectele 
abordate: În ajutorul agriculturii, Bugetul judeţean, Drumuri și poduri, Pavarea oraşului, Planuri 
pentru viitor şi este consemnată comunicarea din partea unei delegaţii de țărani, a alegerii drept 
cetăţean de onoare al localității Prundu Bârgăului; Ibidem, pp. 2-3. 

Banchetul 


La banchet iau parte peste 300 de persoane, reprezentanţi ai clerului, armatei, 
magistraturii, a corpului didactic, a minorităților, industriei, comerțului, parlamentari 
şi săteni. 

Toastează: Pahone, generalul Schotsch, Petringel, senatorul Connerth, Molitoris, 
senatorul Virgil Popescu, av. Dr. Login, Meszko, Zsigmond. 


Interviul 


În interviul meu m-am ocupat de agricultură, buget, drumuri, poduri, datoriile 
oraşului și de planurile de viitor, în special de chestiunea averilor grănicereşti. 

Comunele negrănicerești au putut fi înzestrate cu păduri şi păşuni comunale din 
plusul proprietăţilor vecine săseşti””%; comunele însă de pe Valea Someşului şi a 
Bârgăului nu dispun de păduri şi păşuni comunale suficiente, fiindcă cele grănicerești 
constituie în bună parte averi cumulative. Va trebui deci revizuită defalcarea inițială, 
considerând că populaţia s-a înmulţit, a cărei izvor de existență este, pe lângă 
creşterea vitelor, şi exploatarea lemnului. 

Aceasta e dorinţa țăranilor grăniceri. 

În viitor, mă voi ocupa deci de această chestiune. 

Comuna Borgo Prund m-a ales în şedinţa din 18 aprilie 1927 cetăţean de onoare. 


Cărămida 
La reîntoarcerea mea în Bucureşti, coborând în Gara de Nord, am aflat de 
cărămida ce căzuse pe capul lui Averescu. Interregnul lui Averescu se terminase. 


Regele era grav bolnav. Brătianu nu-l mai putea lăsa pe locţiitorul său la cârma 
statului. Pentru 16 zile preia Barbu Știrbey guvernul, ca să-i urmeze regimul liberal. 


Dau năvală 


În „Gazeta Bistriţii” din 20 aprilie 1927 apare un articol care constată că „toată 
gloata fripturisto-averescană şi, în principal, corifeii locali ai tristei guvernări de 
ticăloasă memorie dau năvală spre porţile Partidului Liberal”. 


209 Sub titlul „Mulţămită publică” presa prezenta implicarea acestuia în probleme de interes local. „D-1. 
Victor Moldovan, deputat, ministru subsecretar de stat: Obține 10.000 de lei subvenție pentru 
biserica din Sebiş, de la Ministerul Cultelor şi Artelor. A reprezentat localitatea în procesul urmat 
RA. 1921 pentru păduri şi păşuni la Bistriţa şi Bucureşti. D-1. Victor Moldovan se felicită el pe el 
că, dând la o parte politica de partid, a avut norocul de a face politică de persoane, alegând norocos 
atari persoane, care au dovedit pe toate terenurile interesul ce-l poartă faţă de înaintarea 
alegătorilor săi, precum şi capacitatea de muncă în interesul ţării. 27 aprilie 1927. lonichiu Groze, 
paroh; Victor Simionca, prim curator”; „Gazeta Bistriţii”, VII, nr. 12, 22 mai 1927, p. 3. 

210 Aici autorul face o confuzie a publicaţiei citate. Numărul 8 al „Gazetei Bistriţii” apare la 15 aprilie 
1927, nr. 9 — ca ediţie specială, dedicat marelui incendiu de la Năsăud — la 23 aprilie, iar numărul 
10, la 1 mai. În nici unul din acestea nu se află publicat articolul din care citează Victor Moldovan. 

La vestea schimbării de regim, fostul prefect Dr. Vasile Pahone, urmat de 
Grigore Pletosu, Anastasiu Bejan, Dr. lon Lazăr, preot Victor Mureșan, Constantin 
Flămând, A. Vlad, Simion Pahone, Vasile Jeican, preoţii Bălan şi Măgherușan, 
învățătorul Costea, Dr. Bodescu, I. Tahiş, Teofil Uşeri, trec la liberali. 


Luptătorii Partidului Naţional 


Un alt articol publicat cu 5 ani în urmă, în gazeta liberală din Cluj, contestă 
faptul că Pahone ar fi fost peste 20 de ani membru în Comitetul Partidului Naţional 
şi că ar fi susținut alegerea lui Onişor. Dimpotrivă — constată autorul acestui articol, 
prof. O. Gherman — că după moartea deputatului Ciocan, Pahone a cerut sprijinul 
contelui Bethlen în interesul candidaturii sale proprii ca deputat guvernamental. 
Autorul mai arată că Pahone n-ar fi fost bun român, deoarece în calitate de avocat 
şi membru în Consiliul de Administraţie al băncii maghiaro-evreiești „Borgo 
vâlgy”?!! ar fi conlucrat la înstrăinarea averii românești de pe Valea Bârgăului. În 
anul 1915 a fost ales membru și mai târziu, președinte a băncii înfiinţate de călăul 
faimos al românilor, „Zăloghâz'?"?, stânjenind activitatea economică a institutelor 
româneşti şi că, în calitate de prefect de 15 zile, sub Consiliul Dirigent, primul său 
gând a fost să elibereze acestei bănci un permis de 60 vagoane de cereale. În 
consecință, dacă se intitulează acest Pahone „luptător al neamului românesc, 
aceasta este o sfidare nerușinată a conştiinţei românești””!?. 

Nu ştiu dacă corespund adevărului cele de mai sus, văd însă că liberalii l-au 
primit pe Pahone cu brațele deschise în partid. 

Eu, cât am colaborat cu Pahone, l-am ştiut un bun român şi un bun grănicer. 
Era cam mândru şi autoritar, fapt ce nu i-a prea adus popularitate. Avea o bună 
stare materială, primul automobil în judeţ l-a avut el. Iar în camera de primire a 
locuinţei sale atârna o mare fotografie din călătoria făcută la piramidele din Egipt. 

Faptul însă că a intrat activ în banca ungurească ”„Zâloghăz'”!* i-a fost fatal. 
Directorul Keretsztes Jenö a încurcat banca în fel de fel de afaceri dubioase. Banca a 
dat faliment. Averea lui Pahone și a celorlalți membrii din Consiliul de Administraţie 
au fost sechestrate. Keresztes s-a sinucis, iar Pahone a murit de supărare. 


21! Valea Bârgăului. 

212 Reuniunea de credit. 

213 Anexe: Cele două articole de gazetă şi portretul lui Pahone — n. V. M. 
214 Sau Casa de păstrare; vezi supra, nota 212. 


4. 
Regența (1927-1930) 


Sfârșitul dictaturii Brătieniste 


Anul 1927 înregistrează sfârşitul dictaturii lui Ionel Brătianu. 

Brătianu, văzând boala incurabilă a Regelui, îl îndepărtează pe Averescu de la 
putere, temându-se de o lovitură de stat. În locul acestuia — de acord cu cei din 
culise — vine la guvern camuflat — 16 zile — Barbu Știrbey, ca să-i urmeze iar 
guvernul jocul lui Ionel Brătianu. 

La 20 iulie moare regele. Urmează criza Monarhiei. Brătianu, bănuindu-l pe 
prințul Carol că ar putea fi împotriva intereselor sale, îl îndepărtează de la tron şi 
instituie o Regenţă, în care introduce, pe lângă prințul Nicolae, pe Gh. Buzdugan, 
prim-preşedinte a Înaltei Curți de Casaţie și pe Miron Cristea, Patriarhul României. 

Brătianu se socotea acum mai stăpân ca ori şi când pe soarta ţării. 

Dar propria lui soartă nu-i iartă. 

Moare şi el după câteva luni, la 24 noiembrie 1927. 

Îl urmează fratele Vintilă Brătianu, care nu mai e stăpân pe situaţie. 

Dar şi în partidele de opoziţie intervin evenimente surprinzătoare. 

Fuziunea Partidului Naţional Român cu cel al lui lorga se desface. Intervine 
fuziunea cu Partidul "Țărănesc, formându-se în sfârşit — după îndelungate pertractări — 
Partidul Naţional-Țărănesc. Lupu, Stelian Popescu şi Argetoianu părăsesc Partidul 
Naţional Român şi intră la liberali. Lupu, fost în 1907 prefect liberal, spoi socialist 
sui-generis, țărănist, intră la liberali, ca pe urmă să devină iar țărănist. Stelian Popescu, 
fost conservator, apoi naţional, e acum liberal. Argetoianu, fost conservator, averescan, 
independent, iorghist, naţional, devine liberal și, în sfârșit, șef al propriului său partid. 

Argetoianu și Stelian Popescu intră în guvernul lui Vintilă Brătianu, alături de 
Duca, Inculeţ, Nistor, C. Brătianu, Dr. Anghelescu, R. Franasovici, acum reabilitat, 
care va avea în curând ocazia binevenită de a se răzbuna pentru neplăcerile ce i-am 
pricinuit. 


Adunarea partidului Averescan 


La Cluj a avut loc în martie 1928 o mare adunare a Partidului Averescan 
„pentru a desăvârși unirea sufletească a României Mari, operă ce va sta la baza 
unei viitoare şi cât mai apropiate guvernări a Partidului Poporului”, crede oficiosul 
acestui partid, „Îndreptarea”. 

Au vorbit: Averescu, Goga, Goldiș, Lupaș, Dragomir, părintele Dăianu, Ion 
Agârbiceanu, Ghibu, Oteteleşanu, Brăiescu, Prie şi eu. 

Silviu Dragomir, cel achitat de Vaida în fieful acestuia, la Ighiu, îl vizează în 
cuvântarea sa pe fostul său patron, arătând că el, Dragomir, „face parte din generaţia 
revistei „Luceafărul”, care îndeamnă în Ardeal, ce se deştepta acum un sfert de 
veac, mai mult decât un curent literar. Era goarna de chemare a celor câţiva tineri — 
în frunte cu Goga — ca să impună o revizuire a moştenirii vechi, aruncând săgeți în 
aşa zișii fruntaşi de atunci, care nu vedeau măreţul răsărit de soare ce ne chema. 
Arhivele curților străine rezervă încă surprize pentru mulţi dintre fruntaşi, care până 
la 1918, fie că păzeau patrimoniul pajurei blestemate pentru moștenitorul nenorocit, 
pe care-l pândea coasta morţii, fie că se plimbau în ceasurile grele ale României, 
făurind planuri în iatacul lui Beldiman de la Berlin sau în cabinetul cutărui Erzberger. 
Niciodată însă Goga n-a părăsit concepţia sa politică, a Unităţii Naţionale. 

lată de ce, întărită prin Goldiș, care poartă în condeiul său tot ce a izvodit 
vechiul Partid Naţional în răstimp de 30 de ani, sântem mândri de trecutul nostru”. 

La fel se răfuiește şi marele scriitor şi, fost director, zeci de ani, al ziarului 
„Patria”, oficiosul de la Cluj al Partidului Naţional Român, Jon Agârbiceanu cu acest 
partid, pentru „a-și schimba atitudinea şi a-și revizui conștiința”. 

Goga arată că Partidul Naţional-Țărănesc, trimițţându-și reprezentanţi în guvernul 
lui Barbu Știrbey, care „a fost un coridor plin de umbre pentru a face drum 
Partidului Liberal”, şi-a pierdut dreptul unei protestări morale contra liberalilor. 

Sever Dan, care a făcut parte din acest guvern, mi-a confirmat, că scopul acestei 
colaborări a fost de a se ajunge la o înţelegere cu Partidul Liberal, înțelegere care a 
eşuat, deoarece Duca, aspirând la succesiunea şefiei Partidului Liberal, a sabotat 
această înțelegere. 

Goga arată în continuare că „guvernul actual s-a născut din intrigi, în pat 
nelegitim. Dar a urmat lovitura destinului, care l-a zdrobit pe Brătianu. Acesta s-a 
coborât în mormânt. Vintilă Brătianu se declară el însuşi, „provizoriu”. 

De Partidul Naţional-Țărănesc, ce să mai vorbim? De zece ani prezintă publicului 
scadenţe revoluţionare, pe care le preschimbă primăvara şi toamna. 

„Știu că pe vremuri dădeau certificate de obediență Habsburgilor. Dar dacă 
nu este cazul unei primejdii revoluţionare, este a unei destăinuiri sufleteşti”. 
Averescu face istoricul celor două guvernări răsturnate „în mod brutal”. Arată 

de ce au eșuat tratativele cu Partidul Naţional-Ţărănesc în anul 1919, observând că 
este inutil să intre în amănuntele pertractărilor „izbindu-se totdeauna de o 
inconsecvență şi nepotrivire dintre fapte şi vorbe”. Se ocupă de Partidul Liberal, 
„acaparator, lipsit de scrupule”. 

La întrunire au participat mulți intelectuali ardeleni. Au fost de faţă profesorii 
universitari Bratu, Stanciu, Oprean, apoi Zaharia Bârsan, şi Hodoş, foşti directori ai 

Teatrului Naţional, Ciortes, directorul Academiei Comerciale, Bornemisa, Laurenţiu 
Gherman, Alex. Dragomir, protopop Munteanu, ucis în 1940 de unguri la Huedin, 
protopopii Curea, Antal, Vasca, directorul Enescu, inginerul Bohăţiel, inginerul 
Hosu, directorul Bibliotecii Universitare, Barbu Eugen, profesorul Septimiu Popa, 
profesorul Horia Avram (de la Maieru), Victor Man, cumnatul meu și alții... 


Naţional- Ţărăniştii părăsesc Parlamentul liberal 


În şedinţa din 20 martie 1928, Ştefan Cicio Pop, în numele Partidului Național- 
Țărănesc, citeşte declaraţia de părăsire a parlamentului și de convocare a Adunării 
de la Alba-Iulia, pe ziua de 22 aprilie 1928. 

Răspunde Duca, că plecarea Partidului Naţional-Ţărănesc din parlament nu are 
nici o importanță. 

După o mare manifestaţie organizată la București, Maniu prezintă Regelui 
Moţiunea Adunării, la care Regele răspunde „că va examina situaţia. Acum nu 
poate să dea un răspuns, dar că este cu nepărtinire peste partide şi va judec când va 
veni momentul, cu dreptate”. 

Maniu aducând la cunoştinţă Adunării acest răspuns, partidul convoacă adunarea 
de la Alba-lulia. 


La Bistrița 
Alegerea unui senator 


Pentru alegerea unui senator, în locul rămas vacant la Colegiul Universal, s-a 
fixat ziua de 22 septembrie 19287. 

Trecuse jumătate de an de când Regele a răspuns lui Maniu, că va aviza când 
va veni momentul, cu dreptate. Pentru a forța acest aviz, Partidul Naţional "Țărănesc 
a hotărât la Alba-Iulia să întrebuinţeze orice mijloace. „Chemăriştii” de la Cluj i-au 
cerut lui Maniu să le îngăduie a pune în aplicare planul hotărât de „rezistență 
cetățenească”. 

Alegerea de la Bistriţa a fost prilejul binevenit de a pune în aplicare acest plan. 
Dovadă, articolul apărut în ziarul „Patria” din 21 septembrie 1928, nr. 105, cu titlul 
„Se mișcă țărănimea”. 

La Bistriţa trebuia să se dea disputa „pentru izgonirea guvernului şi pentru 
succesiune”. 


Aici autorul face o regretabilă confuzie. Între noiembrie 1927 şi iunie 1930, a funcţionat Regența, 
instituţie care asigura exercitarea prerogativelor monarhiei, în locul vacantat prin renunțarea la tron 
a principelui Carol în 1925 şi decesul lui Ferdinand, în 20 iulie 1927. 

Anexe: afişul Biroului Electoral al judeţului, cu secţiile de votare, semnat de C. Zaharia, prim- 
preşedinte al Tribunalului şi de grefierul I Kempfe — n. V. M. 

Vacanţa la locul de senator s-a produs în urma morţii lui Curteanu, fost director 
al băncii „Bistriţiana”, bancă înfiinţată — după cum am arătat — de socrul meu Man 
Gavril. 

În urma plecării noastre din partid — a mea, a lui Oanea, Scridon, Pecurariu, 
Domide, etc., — Partidul Naţional-Țărănesc era lipsit de oameni cu oarecare suprafață, 
aşa că la alegerile generale, Alex. Vaida a fost nevoit să ia el locul de cap de listă. 

Curteanu a fost şi el un om șters în viaţa politică şi nu prea bine cotat din punct 
de vedere moral, ca răspopit şi, în legătură scandaloasă cu dăscălița Colceriu. 

Actualul candidat, Nicolae Rognean, fost judecător, apoi avocat mediocru, nu 
însemna nici el ceva în viaţa publică. Mai era și bâlbâit și cam surd, nepotrivit de a 
se angaja în luptă. 

Guvernul, care era pe ducă, nu avea interesul să rişte o eventuală cădere, dar 
vedea în această alegere un bun prilej de expectativă pentru el şi de încăierare între 
cele două partide de opoziţie”. 

Candidatul minoritar sas, Mihail Englisch, nu conta. 

Soarta a căzut pe mine, să fiu eu ţapul ispăşitor al acestei lupte disperate”. 

Şanse aveam mari. Propaganda mea era de natură personală, nu de partid. Partidul 
averescan era inexistent, iar împotriva partidului, în care luptasem şi de a cărui 
membrii mă lega şi acum o prietenie, nu puteam scoate sabia. Astfel, am împărțit 
alegătorilor o broşură tipărită, pe copertă cu portretul meu, în care împrospătam 
acestora memoria asupra activității mele din trecut şi scrisorile de mulțumire 
primite din cele mai multe comune, cu iscălitura fruntaşilor, care arată cu recunoştinţă, 
că satele lor au azi pășuni şi păduri dobândite datorită grijii ce le-am purtat. 

Iar după o vizită făcută lui Goga la Ciucea, în drum spre Cluj — în maşină — Esca, 
directorul Băncii Agrare a improvizat nişte versuri cu un moto, pe care le-am tipărit 
şi răspândit în propagandă”. 

Motto: d-l. Nicolae Rognean, candidatul la Senat, e cam tare la urechi. Un 
țăran din ţinutul Năsăudului ne trimite următorul cântec: 

Năsăude, Năsăude, 
Candidatul tău n-aude, 

Când nu-i om cu firea-ntreagă 
Baiul tău cum să-nţeleagă? 


3 Anexă: Carte de intrare în localul de vot —n. V. M. 

4 Cei trei candidați au fost Nicolae Rognean, din partea Partidului Naţional-Ţărănesc, Victor 
Moldovan, din partea Partidului Poporului şi Mihail English, din partea minorității germane; 
„Săptămâna”, anul I, nr. 25, 15 septembrie 1928, p. 3. 

Anexe: Broşura de mai sus şi o carte poştală semnată de mai mulţi studenţi someşeni, care mă 
salută, ca pe „omul de valoare a județului, apărătorul țărănimii”- n. V. M. 

Tu zici hăis, el zice cea, 
Tu-i spui da, el spune ba, 
Tu-i spui buba ce te doare 
EI călui, habar nu are. 


Cine e român de viță 

Să dea votul pentru spiță 
Roata numai din obadă 
Face caru-n râpi să cadă 


Spiţa e puterea roții 

Cum e luna-n drumul nopții, 
Din ştampilă fă-i butuc 
Mândră ţară a lui Coșbuc. 


Să n-o facem de ocară, 

Cu toți surzii strânși din ţară 
Să se ducă vestea-n lat 

Că s-au pus surzii la sfat. 


Foaie verde măgheran, 
Daţi votul lui Moldovan, 
Şi-altă verde leuștean, 
Să trăiască Moldovan! 

Am împărțit alegătorilor foi volante și portretul meu, pe care l-am văzut şi după 
ani de zile în casele prietenilor mei săteni“. 


Şi astăzi — după 40 de ani — o femeie din Blăjenii de Jos, nepoată a unui delegat 
la Reforma Agrară, mi-a confirmat că şi azi păstrează portretul meu. Pentru această 


comună câştigasem pădurea, pe care o numeau pădurea Moldovan. 


Deci, n-am întrebuințat mijloace demagogice, nici injurii, față de adversarii mei. 
Nu cu aceleași arme au venit adversarii. Cunoscând situația mea din judeţ, 
convinși că nu vor putea duce lupta împotriva mea, au înţeles să-și îndrepte săgețile 
împotriva celor, care din nefericire, n-au ştiut să rămână acasă, împotriva „răgățenilor”. 


€ Anexă: Foaia volantă cu portretul meu — n. V. M. 
7 Redăm o „mostră” din imparţialitatea şi mesajul unui manifest electoral al lui Victor Moldovan adresat 
alegătorilor din localitatea Şieu-Măgheruş; „Săptămâna”, anul I, nr. 28, 6 octombrie 1928, p. 2-3: 


Avem şi noi singurelul vot 


Și-avem mare lipsă de un pod 


Dăm votul lui Moldovan 
Şi-i gata podul momentan 


Cu Moldovan trebuie votat 
Podul trebuie renovat, 

Să treacă orice călător 
Votăm cu Moldovan Victor. 


Cine a da votul altuia 
Nu-i va ajuta Precista. 

Începând din ziua de 7 septembrie m-au năpădit „răgățenii”, pentru a se lăuda 
pe urmă cu succes, dobândit prin asistenţa lor. S-au dat din locuinţa mea 50 de 
telefoane, anunțând situaţia strălucită, ce se prezintă pentru candidatul averescan. 

Era firesc ca Naţional- Ţărăniştii, care cunoşteau popularitatea mea, să se alarmeze. 
La o adunare în Lechinţa — în zi de târg — unde erau adunate toate satele din jur, am 
fost aclamat, ridicat sus pe mașina candidatului adversar, care jos în maşină, a fost 
nevoit să asculte ovaţiunile la adresa mea. 

Reuşita noastră părea asigurată. În tabăra cealaltă intrase descurajarea. Vaida, 
care-şi cedase, după alegerile generale locul lui Leonida Pop, îşi pierduse aureola 
de la început. 

În această situaţie intervine prostia fatală a fraţilor din Vechiul Regat, care într-o 
clipă schimbă balanţa electorală. În afară de prezenţa unor personalități de indiscutabilă 
autoritate, ca doctorul Ban, fost secretar general, viitor ministru, Brăiescu, fost primar 
de sector al Capitalei şi alţii... Tilică Ioanid“, fost secretar general la Ministerul de 
Interne, fost deputat de Turnu-Severin, fruntaş al partidului şi prieten intim al lui 
Goga, crezând că poate opera ca în Vechiul Regat, aduce cu sine o ceată de agenţi 
electorali, în frunte cu colonelul Milcoveanu, fost adjutant al lui Averescu. Aceștia, 
sosiți în numeroase automobile, se plimbă ostentativ prin oraș, înarmaţi cu bastoane 
grele, adevărate ciomege. Priveliștea asta i-a şocat în primul rând pe cetăţenii orașului 
şi pe cei de la sate şi a dat prilejul binevenit adversarilor, ca să-i agite împotriva 
„răgăţenilor” şi inclusiv împotriva mea, care — se zice — i-am chemat. 

După ce Alexandru Vaida făcuse deja cu o săptămână atmosferă împotriva mea, 
însoţit de o sută de foști parlamentari și de chemărişti, sosește şi bunul meu prieten 
popa Man, marele demagog şi agitator iscusit al maselor, turburând apele. 

Tilică Ioanid, şi el mare elector, se gândește într-o bună zi să dea o lovitură, ca 
la el acasă şi, să-l scoată pe popa Man” din circuit, dându-le astfel și celorlalți o lecţie 
binemeritată. Aflu, spre surprinderea mea, că avea de gând să-l invite pe popa Man 
prieteneşte — doar eram în bune raporturi — şi să-i taie barba. L-am oprit să facă 
această batjocură faţă de un prieten, făcându-l atent că la noi preoții în Ardeal sânt 
respectați și că o astfel de farsă mi-ar compromite alegerea. 

Dar Tilică loanid nu se lasă convins. A doua zi aflu, spre marea mea surprindere, 
că popa Man a fost răpit şi că este dispărut din judeţ. Revoltat de această faptă 
nechibzuită, am declarat imediat că alegerea mea din acest moment, este pierdută. 

Răpirea a fost executată de către Clonaru, fost prefect de poliţie în Ploieşti, cu 
adjutanţii săi. Plecând popa Man în dimineaţa zilei de 21 septembrie în propagandă 


5 Anexa: Portretul lui Tilică-loanid- n. V. M. 

” Anexe: Portretul lui popa Dumitru Man şi fotografia, reprezentându-l pe popa Man, vorbind la 
adunarea Frontului Renaşterii Naţionale organizată în sala Prefecturii din Bistriţa la data de 7 IV. 
1940 -= n. V.M. 

la sate, i s-a pus de-a curmezișul șoselei, între Măgheruș şi Sfântu, o maşină, 
barându-i drumul. Clonaru cu ai săi l-au sechestrat pe popa Man cu forța, urcându-l 
în mașina lor cu forța pentru a-l transporta până după alegeri la Turnu-Severin. La 
Petroşani însă, seara, la ora 10, oprind mașina în fața stației de benzină, popa Man 
a sărit din maşină strigând ajutor: „Săriţi, oameni buni, chemaţi poliţia”! S-a adunat 
lume multă. Dus la poliţie, popa a fost eliberat, anunțând pe cei de la Bistriţa, că 
soseşte. Aici, însoţit de Vaida, în mijlocul satelor, le-a ațâţat la răzvrătire şi răzbunare. 

Răpirea aceasta le-a servit adversarilor ca pretext pentru a trece la teroare şi de 
a pune în aplicare „rezistența cetăţenească”. 

Dimineaţa, la auzul acestui atac banditesc al „răgăţenilor” a urmat o adevărată 
răscoală. 

Cetele, cuprinse de o adevărată revoltă, aţâţate de conducătorii partidului: Mihai 
Popovici, Sever Dan, Ghiţă Crişan, Petre Poruţiu, Victor Eftimiu, Romul Boilă, 
Oşian, Aurel Lazăr, popa Bilţ, Emil Haţiegan, Aciu, Tămaș, în frunte cu Alexandru 
Vaida — și chemăriştii cu Cornel Bianu, Coroianu, Naşcu, fiul popii din Bârla — s-au 
adunat în fața casei mele, izbucnind în urlete: „Unde-i popa Man, tâlharilor. Să 
răspundă Victor Moldovan” și întreaga mulțime, înarmată cu pietre, bâte, etc., s-a 
năpustit asupra casei mele. Mulțimea condusă de Tudor Dan, Victor Marcu și Ion 
Sas a forțat poarta. Răgăţenii lui Tilică Ioanid, ameninţaţi cu moartea, au dispărut, 
salvându-şi viaţa. Eroul de la Mărăşeşti, decorat cu „Mihai Viteazul”, colonelul 
Milcoveanu şi-a uitat în locuinţa mea uriașa bâtă drept amintire şi, sărind peste gard, 
nu s-a oprit până în dosul gării. Ceilalţi, la fel, urmăriţi pe la hoteluri, lăsându-și pe 
loc automobilele cu cauciucurile sparte, s-au salvat cum au putut. 

Am rămas eu în locuinţă cu familia; soţia, fetiţa şi mama soţiei mele și, din cei 
mulți, unul singur, fostul căpitan ardelean din jandarmerie, Ignat. Văzând că 
mulțimea, în frunte cu Ion Sas, prietenul din copilărie — care, cu ocazia vizitei mele 
din 1926", mă așteptase cu poartă de triumf, cu fanfară și osanale — urcă scările, 
am deschis larg cele două aripi de la ușă și i-am întâmpinat cu revolverul în mână, 
cu cuvintele: „cel dintâi care trece pragul, răspunde cu viaţa”. Mulțimea, văzând 
atitudinea mea, s-a retras. 

Alegerea era compromisă. 

După fuga răgăţenilor, au dispărut — terorizați și amenințați cu moartea de către 
cetele fanatizate şi de către chemăriștii plecaţi la secţiile de votare — și ardelenii mei, 
delegaţi la aceste secţii. Ziarul „Patria” scrie în bătaie de joc: „A fugit şi veselul 
Prie, şi onctnosul Dăian, buridanicul Agârbiceanu, turmentatul moral şi alcoolicul 
Gabonaş Vasi (Osvadă) și levantinus-ţigan Tilică Ioanid” şi ceilalți, Marian Căluțiu, 


10 În realitate, în aprilie 1927. 

fost prefect, Constantin Bucşan, fost ministru, Dănilă Vasu, Harşia, Iosif Boca, 
foşti parlamentari, Aurel Baciu, viitor ministru. 

În lipsa acestor delegaţi, secţiile de votare, rămânând fără control, la discreția 
adversarilor, mi-am retras candidatura!!. 

În tot timpul acestor acte de teroare, autoritățile erau absente, având ordin să ne 
lase pradă acestor bande. Pe prim-procurorul Teofil Moldovan l-am văzut eu însumi 
în mijlocul cetelor, privind liniştit, fără a interveni. În schimb, a intrat în locuinţa 
mea pentru a cerceta cine a ameninţat cu revolverul. Poliţa absentă, armata absentă. 
Prefectul judeţului, Dionisie Login, fostul şef al averescanilor, acum prefect liberal, 
dar văr cu Rognean, avea ordin secret din partea lui Franasovici, cu care avusesem 
răfuiala binecunoscută. Alegerea aceasta era ocazia binevenită de a se răzbuna ?. 

Soarta a vrut ca — trecând prin zbuciumări şi lupte, cum a fost toată viaţa mea, 
dincolo și dincoace de baricade — să contribui în mod indirect la venirea la putere a 
Partidului Naţional Țărănesc”. 

După alegeri, Regența însărcinează pe Maniu cu formarea guvernului. 


1! Anexă: Telegrama de retragere a candidaturii — n. V. M. 

!2 Vezi manuscrisul, vol. III, pp. 467-471 (exemplarul păstrat la Arhive n.n.): scrisoarea lui Prie către 
Goga, extras din gazete, telegrame trimise preşedintelui Biroului Electoral, ministrului de Interne, 
de Justiţie şi Regenţă, scrisori, interviul d-lui. Banu, gazetarului Septimiu Popa, senator Alexan- 
drescu. Telegrame, scrisori, „Monitorul Oficial” şi o caricatură „Alegerea de la Bistriţa” repre- 
zentând un țăran răzimat de bâtă, râzând cum fug răgățenii — n. V. M. 

15 Alegerile au avut loc la 23 septembrie 1928. Partidul Naţional-Ţărănesc a obținut 8.746 voturi, 
Blocul Săsesc-Maghiar, 2.860, Partidul Poporului, 1.095. A fost ales cu majoritate absolută d-l. 
Nicolae Rogneanu, avocat; „Gazeta Bistriţii”, anul VIII, nr. 19, 28 septembrie 1928, p. 3. 

Restaurația 


Pe chestia Restaurației s-a desfăşurat o adevărată întrecere între Partidul 
Poporului și cel Național-Țărănesc. 

La 14. V. 1930 am primit următoarea scrisoare de la generalul Averescu': 

„Domnule, 

Doresc să am o idee cât se poate de exactă asupra modului cum este privită 
chestiunea Principelui Carol în ţară. 

Vă rog în acest scop a vă informa ce se gândește în această privinţă în toate 
păturile din judeţul D-voastră, atât în diferitele partide politice, inclusiv al 
nostru, cât şi în cercurile, care nu sânt colorate politiceşte. 

Vă rog însă ca în culegerea acestor informațiuni, să Vă abțineţi de a emite 
vre-o părere, căci important este, mai presus de orice, ca răspunsurile ce veţi 
obţine, să fie neinfluenţate. 

Îmi veţi face apoi o relaţiune absolut obiectivă, fără nici un comentariu, pe 
care mi-o veţi trimite personal pe adresa mea. s.s. Averescu, 14. V. 1930”. 
I-am răspuns „că persoana Principelui Carol este considerată la noi cu multă 

simpatie, câștigându-și la noi la Bistriţa, unde a stat mai mult timp, dragostea tuturor. 
Se ştie că Partidul Naţional-Țărănesc făcuse, în preajma Adunării de la Alba-Iulia, 
propagandă pe chestia Principelui Carol, propagandă care a prins în toate păturile 
sociale și că pot să afirm că o revenire în țară a Principelui va fi primită în judeţ cu 
un adevărat entuziasm, indiferent de culoarea politică”. 

Maniu, în discursurile sale de mai târziu (sept. 1934) arată care a fost atitudinea 
sa în ce privește revenirea prinţului Carol. 

Convingerile mele monarhice — spune el — m-au îndemnat să susţin ideea 
monarhică şi să servesc Dinastia, chiar şi atunci când şefii ei erau nedrepţi faţă de 
mine și faţă de partidul, din care fac parte. 

Considerând cele trei condițiuni esenţiale a menținerii ideii monarhice: stabilitatea, 
continuitatea şi autoritatea, el — Maniu — a fost de la început împotriva abdicării la 
tron a principelui și pentru Restaurație. 


! Anexă: Scrisoarea lui Averescu şi răspunsul meu — n. V. M. 

În anul 1925, în Consiliul de Coroană, cu toate că a fost rugat de un emisar al 
reginei Maria şi de însuşi regele Ferdinand, el a luat cuvântul împotriva propunerii 
de a se accepta abdicarea prințului. Iar după moartea regelui Ferdinand și a lui Ionel 
Brătianu, în timpul Regentței, a păstrat aceeaşi atitudine, acționând pentru revenirea 
lui Carol, dar sub anumite condițiuni, şi anume: 

— să aibă asigurări că, Carol (sic!) va domni în mod constituțional; 

— se va despărți de d-na. Lupescu, a cărei fatală influență asupra prințului îşi 

aruncă înainte umbra; 

— iar pentru a facilita restaurarea ordinii legale pe tronul României, prințul să 
fie, deocamdată, ales Regent, în locul lui Buzdugan, decedat între timp, locul 
fiind completat în mod numai provizoriu, de către Constantin Sărățeanu (rudă 
cu Vaida), care va demisiona. 

Pentru a pune la punct înțelegerea şi acceptarea acestor considerațiuni din 
partea lui Carol, Maniu l-a rugat pe prințul Nicolae să se deplaseze la Paris, la data 
de 18 iulie 1930, urmându-l pe acesta și Maniu, pentru a-l vedea personal pe Carol. 

Prinţul Carol a evitat însă aceste întâlniri. 

Asigurându-şi în prealabil atitudinea binevoitoare a lui Maniu, prin maiorul 
Precup, care s-a prezentat la Maniu la finea lunii mai 1930, comunicându-i acestuia 
că „Lupeasca va dispare şi că nu va veni în ţară”, prinţul a aterizat în ziua de 8 iunie 
1930 — fără veste — pe aerodromul din Bucureşti. 

Cu toate că Carol a venit prin surprindere pentru a evita acceptarea unor 
condițiuni, ce nu-i conveneau, Maniu a declarat totuşi, că „revenirea Prințului Carol 
nu a fost o surpriză pentru mine, nu a fost impusă guvernului meu de evenimentele, 
în faţa cărora a trebuit să mă plec, ci a fost un lucru ştiut şi voit de mine şi care l-aş 
fi putut împiedica cu mare ușurință, dacă aş fi voit — și că — măsurile luate de alții 
au fost cu totul inutile. Readucerea Prințului a fost o necesitate în scopul unei 
guvernări liniștite, care nu se putea face în absenţa unui pretendent la tron”. 

Ce amar s-a înşelat Maniu! 

Deja la prima întâlnire Carol s-a arătat indispus față de Maniu, care îi vorbea 
de Regenţă. Carol îi declară categoric lui Maniu, că vrea să fie proclamat rege, 
neacceptând ca chestiunea să fie tranşată prin etape, după planul lui Maniu. 

Carol nu accepta ca în prealabil să se anuleze divorțul cu principesa Elena și 
aranjarea îndepărtării d-nei. Lupescu. 

În astfel de împrejurări, Maniu îşi dă demisia. Regele însărcinează pe Mironescu 
ca preşedinte de Consiliu. 

Parlamentul îl proclamă pe Carol „Rege” 


După câteva zile — declară Maniu — partidul i-a impus să primească din nou 
preşedinţia Consiliului, fixând apoi cu Regele data de 20 septembrie 1930 pentru 
încoronarea acestuia şi a principesei Elena. 

Dar Regele n-a mai vrut să audă nici de încoronare, raporturile cu principesa 
Elena înrăutățindu-se. 

Lupeasca vine în ţară. Aflând Maniu acest fapt, îşi dă din nou demisia. Regele 
o primeşte cu plăcere. 

Regele n-a primit condiţiunile puse de Maniu, nici în ce priveşte Regența, nici în 
ce priveşte Lupeasca. Şi nu va accepta nici cea mai importantă, cea constituțională, 
după cum vom vedea, în desfăşurarea evenimentelor. 


Partidul Georgist 


Regele a evitat să dea lui Maniu asigurări, că va domni constituțional. El vrea 
să fie domn absolut. În locul dictaturii deghizate brătieniste, va aduce dictatura 
regală. În acest scop vor trebui fărâmițate şi pe urmă desfiinţate, partidele politice. 

Primul la rând este Partidul Liberal, pe care-l rupe în două cu ajutorul lui 
George Brătianu, fiul lui Ionel Brătianu, așa că avem acum două partide liberale, 
unul sub preşedinţia lui Vintilă şi altul, sub președinția lui George Brătianu. 

Acest nou partid se organizează și la Bistriţa. 

A fost ales preşedinte de onoare generalul Șeinescu din Bucureşti, preşedinte 
activ, Emil Comşa, vice-președinţi: director de școală Ieronim Galeș, fostul meu 
coleg la liceul din Năsăud, pentru care — condamnat la moarte de unguri pentru 
spionaj în 1940 şi dus la Budapesta — am intervenit prin ministerul de Externe, 
Anton Coşbuc, profesor, din Leşu. În comitet a fost ales Liviu Greabu, preot- 
profesor, Marius Buia, revizor şcolar, Jeican, preot, fostul meu aderent însuflețit, 
Vas. Coşbuc, preot în comuna Leşu, Irini Ion, director de şcoală din Rebrişoara, 
Valentin Nechiti, director școlar în Ilva-Mică. 


Manifestul Partidului Poporului din Ardeal, Banat, Maramureş” 


x» 


In care se arată că: „Vrem cârmuitori noi, la domnie nouă”, cuprinde lista foştilor 
demnitari, precum şi a membrilor, după alfabet, a partidului averescan din Ardeal, 
începând cu litera A: Agârbiceanu loan. 


x» 


? Anexă: Revista „Ţara Noastră” din 21 septembrie 1930, cu Manifestul Partidului Poporului din 
Ardeal — n. V. M. 


250 Victor Moldovan. Memoriile unui politician din perioada interbelică 


Călătorie în străinătate 


În anul 1926 am întreprins o călătorie în Ungaria, Austria, Germania, Franţa, 
Elveţia, Italia. 

Am vizitat Budapesta, Viena, Salzburg, München, Nürnberg, Königssee, 
Chiemssee, Berchtesgarden, Strasbourg, Paris, Versaille, Malmaison, Laussane, 
Geneva, Milano, Veneţia, Lido. 

În vara anului 1930 am plecat cu mașina (însoţit de soţie și cumnatul Emil 
Man) de la Bistriţa-Cluj-Napoca-Oradea, la Budapesta, de unde la Viena, Insbruk, 
Klagenfurt, Salzburg, Graz, Wleden am Wörterssee, în Italia, peste defileul munţilor 
Dolomiţi, prin pasul cu curbele dificile şi nesfârşite — Pordoi — Cortina d'Ampezzo, 
Bolzano, Meran, Landeck, unde se întâlnesc frontierele Austriei, Italiei, Elveţiei, la 
muntele Ortler. Ne-am urcat la Leinz prin Heiligenblut, până sub muntele Gross- 
Glockner, cu renumitul ghețar. 

Am parcurs cu maşina — condusă de mine — fără şofer, peste 10.000 kilometri”. 


Averile grănicereşti 
Înființarea Băncii grănicerilor năsăudeni 


La 6 septembrie 1927 a avut loc adunarea generală pentru înființarea Băncii 
grănicerilor năsăudeni, în urma proiectului emis de Regna şi Direcţiunea Silvică, cu 
un capital de 25 milioane, semnat de această direcţiune în numele celor 44 comune 
grănicerești. 

Consilieri: loan Aleman, Gheorghe Avram, Victor Onişor, Comănici, Al. 
Palagieşu, D. Login, Gh. Linul, V. Pahone, N. Rogneanu, L. Oanea, Tit Mălai, L. 
Scridon jun; cenzori: I. Chitul, Anton, Leon Bancu, Şt. Buzilă, L. Mihăiese?. 


Politica liberală la Regna 


Leonida Pop, acum deputat şi Tudor Dan caută să demaște manoperele politice 
de păgubire a grănicerilor şi într-un articol de gazetă arată că statutele societăţii 
Regna nu servesc interesele comunelor și dau prea mari drepturi și câştiguri celor 
de la conducere, fără controlul necesar şi fără garanţiile morale și materiale. 


3 Anexe: 33 cărţi poştale ilustrate — n. V. M. 

4 Un scurt istoric la Leon Scridon sen., „Înfiinţarea „Băncii Grănicerilor Năsăudeni”, în „Gazeta 
Bistriţii”, anul VII, nr. 21, 24 septembrie 1927, pp. 1-2. De la înfiinţare, instituția a avut parte de o 
polemică în presa locală; vezi în acest sens articolul semnat de Dr. Victor Corbu, „Treburi 
grănicereşti (Regna, Banca grănicerilor năsăudeni, Cămin studențesc)”, urmat de replica redacției, 
în Ibidem, nr. 25, 24 noiembrie 1927, pp. 1-3. 

„Domnii de la Regna să-şi pună întrebarea, oare de ce atâta nemulțumire în văile 
şi satele grănicerești şi de unde vine starea de spirit ostilă societăţii în forma ei de azi”. 

Arată apoi că moţiunea prezentată de către 22 de delegaţi la adunarea generală 
a societății Regna din 31 III. 1928, care cere să nu se voteze bilanțul pe 1927, până 
ce nu se va controla întreaga gestiune de către o comisie de experţi, n-a fost luată în 
considerare, din motivul trădării câtorva delegaţi, care şi-au retras iscăliturile, între 
cei dintâi, d-l. Dumitru Nacu, prezentatorul moțiunii şi câțiva preoți, sub influența 
unor personaje din clica profitoare, modele de tărie de caracter. 

Leonida Pop şi Tudor Dan declară că „numai o anchetă obiectivă şi severă ar 
putea înlătura relele. Numai o schimbare radicală a statutelor și anume: 

— înlăturarea politicii din societate; 

— înlăturarea perspectivelor de câştig şi îmbogăţire uşoară; 

— răspunderea cu întreaga avere; 

— control efectiv; 

— nivelul de reprezentare a comunelor proporțional cu cota de participare; 

— excluderea monopolizării exploatărilor; 

— Regna să fie independentă de Direcţia Silvică, funcţionarii uneia să nu fie în 

serviciul celeilalte; 

— cameleonii politică să se dea la o parte”. 

Vom vedea mai târziu comportarea domnilor Pop și Dan. Deocamdată, fără 
comentarii”. 

Urmează părerile altor corifei. 

Constantin Gălan din Ilva-Mare şi Traian Galben din Josenii-Bârgăului, delegații 
comunelor grănicerești formulează la 30 IX. 1929 programul țărănesc“, prin 
schimbarea statutelor grănicereşti din Districtul Năsăud. 

Acest program prevede alegerea unui Consiliu suprem în locul Comisiei de opt, 
compus din 44 de membrii aleşi de către comune, consiliu care va conduce de acum 
înainte toate instituţiile grănicereşti. 

În general, prevede: 

— să se mărească teritoriile de pădure pentru ș/aguri”; 

— să se mărească păşunile; 

— căzăturile să se vândă micilor industriași; 

— să se revizuiască segregările,; 

— să se reducă numărul ocoalelor silvice; 

— să se permită păşunatul cu caprele; 


5 Pe larg desfăşurarea adunării, sub titlul „Adunarea generală ordinară a societăţii „Regna” pentru 
exploatarea pădurilor grănicereşti”, în Ibidem, anul VIII, nr. 9, 1 mai 1928, pp. 1-10. 

€ Anexă: Programul țărănesc, 7 pagini bătute la mașină — n. V. M. 

7 Parchete destinate pentru exploatare anuală. 

Ce priveşte Banca Grănicerilor, programul declară: 

„Nu de bancă avem nevoie, care să ne dea banii noştri, pe împrumut cu 22%, 
ci de o bancă, care să dea împrumut grănicerilor cu o dobândă nu mai mare 
decât să poată acoperi spesele de administrație. Toate şcolile instituţiilor să fie 
la Bistriţa, fiind scutul cel mai potrivit. 

Regna e instituţia cea mai urgisită, declară programul. Dacă capitalul de 
200 de milioane, ce-l folosește Regna, l-am depune spre fructificare numai cu 
10%, cât am câștiga, față de câştigul care ni-l dă Regna şi, din care câştig își iau 
domnii jetoane, salarii, tantieme, sute de mii de lei pe an. „Mis Regna” cea 
dezmierdată, care are la dispoziţie toate averile grănicerești prin Direcţia Silvică 
şi prin Comisia de opt, trebuie să-şi arate în viitor altfel vitejia şi hărnicia, dacă 
vrea să îmbătrânească, ca să reziste contra atacurilor aduse de toată grănicerimea, 
apoi, de către „Cooperativa Grănicerul” (!), trebuie să se lase de unele vicii”. 
Se pare că porumbelul Emil Comşa cu „Cooperativa Grănicerul” stă în spatele 

lui Gălan şi Galben. 
Toţi făţarnici. Galben este omul lui Tudor Dan, Gălan, al lui Comșat. 


Fondurile grănicerești de la Năsăud 


În vederea alegerii „Comisiunii administratoare” a Fondurilor grănicereşti, fixată 
pentru ziua de 22 XII. 1930, Dr. Leon Scridon sen., membru în Comitetul fondurilor, 
face o aspră critică conducerii de până acum a acestei instituţiuni, pe care „nemuritorii 
străbuni au dat-o cu mintea lor limpede şi sufletul lor mare şi nobil”. 

Arată că Fondurile, nici azi, după 12 ani de stăpânire românească, nu au un 
statut şi un regulament de aplicare în conformitate cu regulamentul fundaţional și 
cu împrejurările schimbate, din care cauză se fac o mulţime de greșeli și pagube, în 
dauna fondurilor de bază ale comunelor, că fondul nu dispune de rezerve, că au un 
serviciu de administraţie greoi, costisitor şi birocratic, cu lefuri prea mari, care au 
sleit total fondul de burse şi că, tendinţa de a spori cheltuielile de administraţie — în 
lipsa totală de posibilități materiale — în această criză financiară, nu e bună. 

Fondul şcolar face cheltuieli mari, care nu stau în proporţie cu veniturile. 

Comunele, prin neprimirea fangentei au fost adânc perturbate. 

Scridon termină cu cuvintele: „Trebuie să avem sinceritatea şi curajul moral de 
a înțelege situaţia şi de a trage consecințele”. 


8 Ecouri ale disputei în jurul Regnei şi a Băncii grănicerilor năsăudeni în articolele „Scandaloase 
afaceri cu pădurile grănicereşti din judeţul Năsăud”, „Întâmpinarea d-lor. loan Aleman, director 
silvic, George Avram, director general al societăţii „Regna”, Ştefan Buzilă, protopop, adresată 
directorului ziarului „Curentul” cu privire la articolul „Fraude la Fondul grăniceresc din Bistriţa”, 
„O lămurire”, în Ibidem, anul IX, nr. 22, 11 octombrie 1929, pp. 1-3 și „Solidaritatea grănicerească”, 
nr. 23, 27 octombrie 1929, pp. 1-2. 

Administrarea pădurilor grănicereşti 


Gheorghe Avram, directorul Regnei publică în noiembrie 1930 un studiu despre 
Noi baze pentru administrarea pădurilor grănicereşti. 

Avram reproduce programul lui Gălan și Galben (recte Comşa), deosebindu-se 
doar prin faptul că nu face amintire de pășunatul caprelor în sămănăturile de pădure’. 
Ştim că chestia caprelor a jucat un mare rol la căderea în alegeri a generalului 
Averescu față cu prietenul Oanea. 

Timoc loan, consilier silvic pensionat, se miră cum se poate, ca un om de 
specialitate ca Avram să proiecteze reducerea ocoalelor silvice, fiind cunoscut faptul 
că înainte de 1890, când existau numai două ocoale, pădurile erau jefuite fără milă 
de către Steinmetz şi Melik. lar autonomia deplină ar duce administrarea pădurilor 
noastre la dezastru, prin certe, dezbinări, politică, intrigi, cum ne arată Comunitatea 
averilor grănicerești din Caransebeș. 


Să păstrăm tradiția grănicerească! 


În același an 1930, vine ca director silvic la Bistriţa, inginerul inspector silvic 
general Victor Precup. 

Acesta, în broşura intitulată Să păstrăm tradiția grănicerească. Apel către toate 
forțele vii ale graniței năsăudene susţine că ar fi constatat în graniţă o stare de spirit 
îngrijorătoare, ce l-a pus pe gânduri și o tendință, din partea unor rătăciți inconștienți 
și cozi de topor, care caută să scoată pădurile cumulative din comuniune, spre a le 
folosi în viitor ca păduri și pășuni comunale. El însă — Precup — în calitate lui de 
director silvic, va căuta să-i aducă şi pe cei rătăciţi la calea cea bună și va face tot 
ce-i stă în putinţă, în interesul paralizării acţiunilor dușmănoase şi subversive. 
Trebuie împiedicată — declară Precup — fărâmițarea patrimoniului cumulativ, ci, ar fi 
de dorit sporirea lui, prin înglobarea în el şi a pădurilor defalcate pentru trebuinţele 
populaţiei”. 


” Gheorghe Avram, Noui baze pentru administrarea pădurilor grănicereşti, Tipografia Minerva, 
Bistriţa, 1930, 16 p. Articol şi în presă sub titlul „Noi baze pentru administrarea pădurilor 
grănicerești”, în „Gazeta Bistriţii”, nr. 33—34, Suplimentul „Gazetei Bistriţii”, 20 noiembrie 1930, 
pp. 3-5. Tot aici sunt publicate „Bugetul Direcţiei Silvice pe anul 1931”, p. 1 şi „Observațiuni la 
articolul d-lui. I. Corbu”, pp. 2, 6. Analiza bugetului societății Regna în articolul „Reducerea 
retribuţiunilor funcționarilor de la societatea „Regna”, în Ibidem, nr. 35, 1 decembrie 1930, pp. 1-2. 
Propunerea de unificare a celor două instituţii care administrau averile grănicereşti, Direcţia Silvică 
şi „Regna” la George Avram, „Memoriu în chestiunea unificării Direcţiei Regionale Silvice şi a 
societăţii „Regna” prezentat Comisiei Silvice în şedinţa sa din 11 decembrie 1930 (completat cu 
unele detalii pentru o mai uşoară înțelegere)”, în Ibidem, anul XI, nr. 1, 3 ianuarie 1931, pp. 4-7. 
Vezi şi Dr. Leon Scridon, Reflexiuni şi păreri asupra situației fondurilor năsăudene, Tipografia 
Minerva”, Bistriţa. 1930, 24 p. 

10 Victor Precup, „Să păstrăm tradiţia grănicerească”, în „Gazeta Bistriţii”, anul X, nr. 24-25, 26 august 
1930, pp. 1-3. 

Precup greşeşte când crede că tradiţia grănicerească ar fi cea susţinută de el în 
această broșurică. Aceste averi au fost destinate să servească descendenților de 
grăniceri, pentru satisfacerea trebuinţelor de lemn şi de pășunat. De aceea, s-a făcut 
defalcarea lor în păduri şi păşuni cumulative, iar dorința lui Precup de a le îngloba 
şi pe cele deja defalcate cumulativ, constituie o mentalitate criminală, sau provenită 
cel puţin din prostie. 

Vom vedea cum acest imbecil va paraliza acțiunea mea — calificată duşmănoasă 
şi subversivă — considerându-mă probabil şi pe mine între cei rătăciți inconștienți!!. 


Alegerea unui senator la Bistrița 


În locul devenit vacant prin numirea senatorului Oţoiu ca administrator la 
Banca Naţională, s-a fixat ziua de 27 III. 19317. 

La această alegere ne-am prezentat trei candidați: Ştefan Buzilă, arhidiacon, 
din partea guvernului Naţional-Ţărănist; Laurenţiu Oanea, din partea partidului 
Liberal Brătienist, unde trecuse între timp și eu, din partea partidului Averescan. 

Propaganda am făcut-o toți trei prin întruniri, afișe și foi volante. 

Buzilă se leapădă acum de Regna, unde a fost membru în Consiliul de 
Administraţie şi spune că „dacă Regna merge azi rău, nu este din vina lui Leonida 
Pop, Rogneanu şi Tudor Dan, ci din vina lui Oanea şi Avram. 

Buzilă înşiră apoi minunile înfăptuite de guvern: 

— că acesta a dat Direcțiunii Silvice un împrumut fără dobândă de 6 milioane 

de lei; 

— că bursele se vot plăti până la Paști; 

— că este firesc ca după doi ani de guvernare nu poate curge lapte şi miere, 

când liberalii şi averescanii au lăsat o datorie de 18 miliarde lei şi când în 
toată lumea bântuie o criză năprasnică, dar că s-a câștigat un împrumut de 7 
miliarde de lei din străinătate. 

În sfârşit, domnul părinte arhidiacon se adresează „Prea onoraţilor fraţi preoți, 
fără deosebire de colorit politic şi confesional, ca să ia cu bucurie spre știre faptul 
că candidează un preot, fiind vorba de o cauză sfântă preoțească”. 

Oanea nu se lasă mai prejos şi arată că roata (Partidul Naţional-Țărănesc) 
mincinoasă a nenorocit ţara, aducând jale, sărăcie, amar în sufletele oamenilor. 

Face apoi o comparaţie între el și ceilalți candidați. 

D-l. Buzilă spune, că este un cumulard, preşedinte de tristă memorie la 
conducerea Fondurilor, pe care le-a prădat, făcându-și diurne mari — lucrând 
împreună cu nepriceputul Leonida Pop şi neputinciosul Nicolae Rognean în aşa 


1! Anexa: Broșura lui Precup —n. V. M. 
12 Gazeta Bistriţii”, anul XI, nr. 7, 16 martie 1931, p. 1. 


5. Domnia regelui Carol al II-lea (1930-1940) 255 


mod, încât studenţii nu-şi mai primesc bursele — că este membru în Comisia Silvică 
şi preşedintele Camerei de Agricultură cu diurne mari şi că, comunele au numai 
pagube și pierderi pe urma nepriceperii şi interesului personal al acestui candidat. 

La mine se dă Oanea urât de tot și într-un mod necinstit și perfid, debitând 
minciuni neruşinate, că „mi-a fost destul 3 luni de subsecretariat fără scaun, fără 
masă de scris, dar alături de fondurile secrete ale Ministerului de Interne și să nu 
dorm în noaptea cea de pomină a celor 13 milioane ale guvernului averescan, ca să 
am mijloace de propaganda atât de necuviincioasă, pe care o fac. 

Oanea trecuse doar cu mine în gruparea Goldiș și ştia că nu am primit numirea 
de subsecretar de stat. În timpul alegerilor averescane eram ca și el, simplu candidat, 
nu aveam nimic comun cu fondurile secrete electorale. Şi se ştie că cele 13 milioane 
le-a cheltuit Goga cu presa lui Ghibu şi cu revistele pentru popor, răspândite prin 
primării, ale unui mare literat — Mihail Sadoveanu — pe atunci, membru al partidului 
averescan. 

Oanea nu avea nevoie să recurgă la astfel de insinuări murdare. 

Eu, în cursul propagandei nu am utilizat aceleași mijloace mojicești, nu am 
atacat nici persoane, nici partide, am dat acolo şi colea câte o foaie volantă cu 
portretul meu, am dat şi eu versuri în limba română și germană, scrisori și un „Apel 
către consilieri și grăniceri”. 

Cele arătate de mine și acest apel au fost întru toate confirmate de scrisorile 
primite. „Conducătorii graniței se certau între ei. La toate adunările a fost un haos, 
neînțelegeri, amenințări, ceartă ca la târg de țigani”, mi se scrie din comuna Telciu. 

Salva se plânge că nu primește tangenta şi că d-l. președinte al Fondurilor 
răspunde: „nu sunt bani, nu avem nici 5 lei în casă”. 

De pe Valea Bârgăului mi se scrie: „Nu-ţi poţi imagina ce mare este mizeria pe 
valea aceasta, scumpă şi bogată. Oamenii sânt disperaţi şi hotărâți la cele mai rele... 

Fabricile Regnei stau de 4 luni şi nici nu vor mai funcționa... Comunele au 
hotărât să tragă la răspundere pe conducătorii Regnei. Valea Bârgăului cea renumită, 
azi nu este altceva, decât cimitir”. 

Din cei 1.078 consilieri ai comunelor judeţului, 811 erau români, 208 saşi, 45 
unguri, 14 evrei. 

La începutul campanie electorale l-am avut şi pe al 4-lea candidat, pe Dr. Titus 
Mălai, care însă și-a retras candidatura prin un manifest în care declara că 
„propaganda pentru alegerile Consiliului Judeţean a luat drumul nepotrivit cu 
cinstea şi haina preoțească. Pentru aceasta, fiind în fruntea listei cu semnul grebla, 
declar că nu susţin lista şi nu doresc a vota. Prin aceasta vreau să arăt că nu am nici 


15 Anexe: Propunerea de candidatură. 10 buc. manifeste, foi volante. Portrete şi fotografia luată în 
cimitirul din Năsăud, înfățişând pe Buzilă, acum vicar, în fruntea soborului de preoți la sfințirea 
crucii ridicată şi dezvelită de mine, la mormântul lui Vasile Naşcu — n. V. M. 

un fel de legătură cu Comșa-Gălan şi nici pe viitor nu voi avea, ca unul care 
niciodată nu am înţeles să mă lapăd de marile interese ale graniţei. Nu vreau să 
amestec treburile grănicereşti cu cele politice şi mai cu seamă, nu vreau să lupt 
contra Partidului Naţional-Țărănesc”. 

Ingerinţele organelor administrative, a prefectului, pretorilor, notarilor, etc., au 
fost la înălțime. 

Popa Buzilă a fost ales senator". 


Guvernarea naţional-ţărănistă 


Partidul Naţional-Țărănesc a ajuns la cârma ţării într-un moment când toată 
lumea era zguduită de o puternică criză economică. Această criză, între anii 1929— 
1933 a întrecut prin durata şi efectele ei toate crizele economice mai dinainte. Criza 
industrială s-a împletit cu cea agrară. Criza industrială, cu urmările ei, şomajul, 
reducerea salariilor muncitorilor, a determinat scăderea cererii de materii prime şi 
de produse alimentare agricole, iar criza în economia rurală a determinat, la rândul 
ei, scăderea cererii produselor industriale. Preţul produselor agricole a suferit 
scăderi catastrofale. A izbucnit în toată țara şi o puternică criză de credit. Deficitul 
bugetar în anul 1931 a atins cifra de 10 miliarde lei. În urma micșorării puterii de 
cumpărare a populaţiei, numărul falimentelor s-a dublat. La cererea experţilor străini 
s-au aplicat curbele de sacrificiu în anii 1930, 1932 şi 1933. S-a înrăutățit situația 
învăţătorilor, pensionarilor, invalizilor de război, a căror salarii şi pensii nu erau 
plătite cu lunile. 

Învăţătorii din județul nostru nu şi-au primit salariile lor de mizerie de 4 luni. 
Ei se adresează guvernului, arătând că au ajuns cerşetori, avizaţi la mila sătenilor 
pentru o bucată de pâine, pentru a nu-și lăsa copiii să moară de foame, și se 
întreabă „oare d-l. Maniu, care trăieşte azi liniştit pe Rivieră, se gândeşte la jalea și 
deznădejdea ce a lăsat în ţară?” Domnul Nacu întreabă într-un articol „să nu 
vorbeşti de rău de deputaţi şi mai ales de cumnatul prefectului (Leonida Pop), care 
alunecat pe partea democratismului integral, se îneacă în mlaştina murdară şi 
puturoasă a unei vieţi destrăbălate, dând exemplu de bună purtare poporului (Aluzie 
la faptul că trăieşte în concubinaj cu servitoarea profesorului Teodor Şimon). 

Țărănimea silită de criză să-şi vânză produsele pe un preţ de nimic, amenințată 
a i se scoate la mezat ultimele lucruri din casă, se îndatora la bănci şi particulari, 
cămătari, cu dobânzi de la 40—60 şi chiar 100%, iar primele de export ce le primeau 
exportatorii, prime suportate de contribuabili, au intensificat şi mai mult ruinarea 


14 Rezultatul alegerilor: Ștefan Buzilă, 602 voturi; Victor Moldovan, 516; Laurenţiu Oanea, 128; 
„Săptămâna”, anul IV, nr. 153, 28 martie 1931, p. 1; „Gazeta Bistriţii”, anul XI, nr. 8, 1 aprilie 
1931, p.1. 


5. Domnia regelui Carol al II-lea (1930-1940) 257 


gospodăriilor ţărăneşti. De cele două legi de conversiune a datoriilor agricole au 
profitat în primul rând moşierii îndatoraţi. 

Pentru a ieși din criză, guvernul a contractat în aul 1929 împrumutul de stabilizare 
de 100 milioane dolari, cu o dobândă de 7% plus 4% comision, acceptând controlul, 
comisionul unor experți străini, concesionând şi telefoanele în 1930, iar în anul 
1931 a contractat împrumutul de dezvoltare, în valoare de 8.628 milioane lei, din care 
au intrat efectiv în ţară 7.800 milioane, restul a trecut în dobânzi şi rambursarea 
unor avansuri. Împrumutul a fost garantat prin tutun, sare, explozive și acceptarea 
unor controlori permanenţi asupra veniturilor şi cheltuielilor statului, asupra Băncii 
Naţionale și asupra regiilor autonome ale statului. 

În același timp Vaida sprijină mişcarea de dreapta, îndeosebi Garda de Fier. 

Mişcările populaţiei sărăcite și a muncitorilor iau proporții. În urma concedierilor 
masive, a reducerii zilelor de muncă, a lipsei celor mai elementare măsuri de 
protecție a muncii, de persecuție, muncitorii de la Lupeni declară în ziua de 5 
august greva. Poliţiştii, jandarmii şi armata trimisă de prefectul Rozvan, ca să 
înăbușă greva, deschid focul asupra muncitorilor aflaţi în curtea uzinei electrice a 
uzinei și ucid mai mulți muncitori minieri, rănind pe alți vre-o sută dintre aceștia. 
Acest masacru sălbatic a avut ecou printre muncitori, îndemnându-i de a căuta 
ieşirea din criză prin luptă revoluţionară. 

Situaţia aceasta critică a guvernului a fost exploatată de partidele din opoziţie, 
pentru a cere Regelui înlăturarea regimului acestui partid. 

Am arătat în manifestul partidului averescan, publicat în revista „Ţara 
Noastră”, în care ardelenii, cu Goga în frunte, cer „cârmuitori noi la domnie nouă. 
Păcatele regimului sânt pe buzele tuturor” — se arată în manifest — şi înşiruie aceste 
păcate: introducerea în Regenţă — de dragul rubedeniei — a unui magistrat fără relief 
(Sărăţeanu) — legea administrativă — o lovitură criminală împotriva unităţii de stat — 
reînviind graniţele vechi în jurul celor 7 directorate, nenumărate sarcini fiscale, 
oraşele date pe mâna străinilor şi sustrase unui firesc proces de reparațiune a 
nedreptăţilor istorice săvârşite împotriva elementului românesc. Risipa banului 
public. Populaţia satelor dată pradă cămătarilor. Derută financiară, monopolul 
chibriturilor, concesiunea telefoanelor. 


Congresul Partidului Liberal. Duca ales preşedinte 


În ziua de 21 și 22 februarie 1931 a avut loc congresul Partidului Liberal, care 
a ratificat de şef pe Duca. 

În expunerea sa Duca arată că „vina cea mare a Partidului Naţional-Ţărănesc 
este că a renunţat la menţinerea spiritului de autoritate, făcând posibilă dezlănțuirea 
tuturor puterilor destrămătoare a acestei țări şi a crizei morale, care bântuie 
pretutindeni, nemulțumind în gradul cel mai adânc toate clasele şi toate categoriile 

sociale, muncitori, plugari, funcţionari, industriaşi, comercianţi, etc. Datoria noastră 
este să spunem „Destul!” 

Partidul şi regimul de la guvern n-au dreptul să invoce scuza crizei mondiale, 
fiindcă de doi ani de zile n-au făcut nimic pentru a atenua efectele acestei crize. 
Deci, cerem cu toată hotărârea înlăturarea fără întârziere a regimului actual”. 

În ce privește raporturile cu Coroana, Duca accentuează că partidul său înțelege 
să înconjure Tronul cu loialitate perfectă și cu devotament întreg, pentru ca Regele 
să poată îndeplini marea menire, care-i este dată în dezvoltarea și consolidarea 
României întregite. 

Se ştie că în preziua Restauraţiei, Partidul Liberal şi mai ales, Duca şi Stelian 
Popescu au pornit o virulentă campanie împotriva revenirii prințului Carol, 
ponegrindu-l în ziare. După Restauraţie, Vintilă Brătianu, cerând audiență Regelui, 
s-a umilit şi în numele partidului, a făcut mea culpa. 

Congresul aduce o moțiune prin care cere îndepărtarea guvernului național- 
țărănesc şi declară, că Partidul Liberal este gata să ia întreaga răspundere a situaţie. 

Abia trec două luni și Regele însărcinează pe Nicolae Iorga cu formarea noului 
guvern. 


Guvernul Nicolae Iorga 
„Uniunea Naţională” 


Iorga, în cartel cu liberalii formează guvernul „Uniunii Naţionale”. În fruntea 
liberalilor se găsește C. Argetoianu, fost conservator, apoi averescan, independent, 
iorgist şi acum, liberal. Iorga face apoi cartel şi cu Cuza!?. 

Alegerile au fost fixate pentru zilele de 1, 4, 6, şi 8 iunie 1931. 

La alegerile de deputaţi s-au prezentat în judeţul nostru zece liste: 

1. Uniunea Naţională, cu Dr. Titus Mălai, Dr. Arthur Connerth şi Gavril 

Bochiş, director; 
2. Partidul Naţional-Țărănesc, cu popa dr. Dumitru Man, profesor la teologie, 
Dr. Vasile Buta, fost prefect şi Dr. Traian Login, avocat; 

3. Partidul Poporului, cu Dr. Victor Moldovan, Dr. Victor Man, cumnatul 

meu și Octavian Salvan, profesor la Năsăud; 

4. Partidul Ţărănesc a lui Dr. Nicolae Lupu, cu Dr. Andrei Buzdug, Dumitru 

Candale din Poiana-llvei și Alex. Avram din Leşu; 
5. Partidul Social-Democrat, cu I. Popescu din Cluj, I. Pentekyer şi Şt. Borșa; 


15 Anexe: Caricatura lui Iorga. Publicaţia Biroului Electoral Central cu tabloul secţiilor de votare. 
Propunerea de candidatură. Autorizație semnată de Averescu. Buletine de vot — n. V. M. 

6. Partitul Evreiesc, cu Dr. Iuliu Halberg, avocat, Dr. Izrael Scherf, avocat şi 
Izrael Rachnnt, comerciant, toți trei asasinați de hitlerişti în camera de 
gazare în anul 1940. 

7. Liga contra cametei, cu Buta Mihai, mecanic din Bistriţa, Suia Augustin 
din Nimigea și Varga Constantin din Moruţ; 

8. Partidul Liberal Georgist, cu I. Berceanu, ing., Bucureşti, Comşa Ervin din 
Dorna şi lanul loan, din Năsăud; 

9. Partidul Maghiar, cu Gyárfás Elemér din Diciosănmărtin!'€, Szekely Alex şi 
Beké Edmund. Acest din urmă a devenit deputat după 1940, sub ocupația 
maghiară a Transilvaniei; 

10. Liga Apărării Naţionale Creștine, cu Mărcuşiu Octav., preot, Pavel Onul 
din Ilva-Mare şi Pop Victor din Telciu”. 

În alte judeţe s-a prezentat la alegeri şi Blocul muncitoresc-țărănesc, precum şi 

gruparea lui Corneliu Zelea Codreanu. 

Vedem deci că Regele a reușit să fărâmiţeze partidele. Avem două partide 
liberale şi un nou partid țărănesc, cu doctorul Lupu, care i-a părăsit şi pe liberali. 
Volică Antonescu, fost conservator, apoi naţional, cu Maniu, acum îşi are propriul 
partid, Liga contra cametei, iar pe Grigore Filipescu, fost conservator, apoi naţional, 
îl găsim în anuarul pe 1924 trecut ca membru în Comitetul de Direcție a partidului 
averescan, ca pe urmă să-și facă și el propriul lui partid, Vlad Ţepeş, din care face 
parte şi generalul Cantacuzino — Grănicerul, mai târziu fruntaș în Garda de Fier. 
Este acelaşi Cantacuzino, care a condus duelul meu cu comandorul Pantazi. 

Eu am candidat şi la Cameră şi la Senat. 

La Senat, la Colegiul universal am avut 5 liste: 

1. Partidul Poporului, cu Victor Moldovan; 

2. Uniunea Naţională, cu Laurenţiu Oanea; 

3. Partidul Liberal Georgist, cu Macedon Maiorean; 

4. Liga Apărării Naţional Creştine, cu loan Șchiopul, comerciant din Prundu- 

Bărgăului; 

5. Partidul Naţional-Ţărănesc, cu Nicoale Rogneanu; 

La Senat, Colegiul Consiliilor comunale-judeţene am avut 6 liste: 

1. Uniunea Naţională, cu Vasile Bichigean, directorul liceului din Năsăud; 

2. Partidul Ţărănesc al Dr. Lupu, cu Victor Varna din Prundu-Bârgăului; 

3. Partidul Poporului, cu Victor Moldovan; 

4. Partidul Naţional-Ţărănesc, cu Dumitru Man; 


16 Azi Târnăveni, în judeţul Mureş. 
17 Listele şi în „Gazeta Bistriţii”, anul XI, nr. 14, 27 mai 1931, p. 3; „Săptămâna”, anul IV, nr. 160, 23 
mai 1931, p. 1. 


260 Victor Moldovan. Memoriile unui politician din perioada interbelică 


5. Independent Alexandru Pălăgieş, subprefect pensionat; 

6. Partidul Liberal Georgist, cu Macedon Maiorean'$. 

La alegerile de deputaţi am avut 15 secții de votare, prezidate de magistrați 
integrii și corecți. 

La fiecare secție am avut delegaţi și asistenţi”. 

S-a pornit o propagandă vie”. 

Vicarul Tit Mălai, supărat pe mine că am cerut alegătorilor să nu voteze iar un 
popă, îmi contestă dreptul de a mă amesteca în treburile grănicereşti şi exclamă în 
apelul său că „se vor scula din morminte vicarul Marian, Moisil şi Vasile Naşcu și 
vor striga din răsputeri, să audă cei slabi de înger: Plecaţi, domnilor, la Bucureşti, 
şi în țara câinelui, de unde aţi venit. Granita nu vrea cui străin în casa ei”. 

Vicarul nostru uită că eu, în calitate de parlamentar ales al poporului, de care 
nu am înţeles să-mi bat joc, nu am numai dreptul, dar şi datoria ca să-l reprezint în 
toate chestiunile sale vitale — apărându-i interesele — fie grăniceri sau negrăniceri. 
Şi am această datorie şi față de familia mea. Dacă eu am venit din ţara câinelui — 
cum afirmă iubitul nostru frate întru Christos — soţia mea şi fiica mea sânt descendenți 
de grăniceri, după Many Ștefan din Zagra, care a slujit nu numai la altar, dar şi în 
oastea graniţei și sânt descendenții marelui revoluţionar Grigore Man, condamnat 
după răscoala țărănească din 1763 la moarte şi executat de habsburgi. 

Să fie liniştit vicarul nostru. Dacă se va scula Vasile Naşcu din mormânt, pe 
care vicarul l-a uitat sub mărăcini și bălării zeci și zeci de ani, încât abia s-a putut 
găsi urma lui, va vedea că are acum, în sfârșit, o cruce de piatră, în care este 
sculptat în relief emblema graniţei cu legionarul şi vulturul roman, şi că are pe casa 
unde s-a născut la Feldru o placă comemorativă, precum şi bustul lui în bronz. 
Poate că n-ar striga să plec în ţara câinelui. 

De altfel, nu e ruşine să fii din ţara câinelui, din ţara lui Coşbuc. Și obârşia lui 
Coşbuc este tot din regiunea Dej, ca şi a tatălui meu. Familia Coşbuc a venit la 
Hordou de pe moşia lui Horváth din Ilişua. 

Ce priveşte testamentul şi legiuirile lăsate de la strămoşi, le-am citi şi eu. 
Mi-a rămas de la socrul meu Gavril Man, ediţia originală din 1872 Instrument 


15 Gazeta Bistriţii”, nr. 14, 27 mai 1931, p. 3. 

19 Vezi lista acestora în manuscrisul de la Arhive — n.n. — pp. 514-515 — n. V.M. 

% Ibidem, pp. 516-526. Pentru a ilustra, redăm și aprecieri din presă, care consemna printre 
promisiuni, acelea că „locuitorii vor fi scutiți a mai plăti adiționalul, cu globalul şi proporționalul... 
unde nu vor mai exista şomeri, muritori de foame, căci în locul băltoacelor va curge în mijlocul 
drumurilor, numai lapte şi miere, ca odinioară în Canaanul Galileiei”. Iar concluziile se impuneau 
de la sine. „Pe temelia slăbită a ţării s-a mai clădit un regim, spre care azi se îndreaptă ultimele 
nădejdi ale unei naţiuni ale cărei bună-credință — prea des exploatată — a ajuns la sfârşit”; 
„Săptămâna”, nr. 163, 13 iunie 1931, pp. 1-2. 

21 Anexe: 11 afişe și foi volante şi poezii electorale — n. V. M. 

fundaţional” semnat de preşedintele Grigore Moisil, vicar episcopesc foraneu alu 
Rocnei și asesoriu al Consistoriului gr.cat. alu Gherlei şi de Basiliu Nașcu, 
proprietariu în Feldru, învăţătoriu la şcoala principale şi directoriu la amintitele 
fonduri, care dispune ca spesele administrațiunii să nu fie de totu în disproporțiune 
cu veniturile”. 

Descendenții de grăniceri nu cer nici ei altceva şi nici eu, reprezentantul lor 
politic. 

N-aş vrea să scad eminentele calități a personalității lui Titus Mălai. Este un 
om de cultură. După refugiul nostru la București, slujbele sale bisericeşti în capela 
pusă la dispoziţie de către ordul călugărițelor şi mai ales predicile sale, au făcut o 
adâncă impresie. 


Rezultatul alegerilor 


Guvernul a obţinut 192 de mandate, plus prima de 95 mandate (din care 71 
liberale); naţional-ţărăniștii, 30 de mandate; averescanii, 10; lupiştii, 7; georgiștii, 
12; cuziştii, 8; Liga contra cametei, 6; social-democraţii, 8; Blocul Muncitoresc- 
Țărănesc, 5 mandate. În judeţul nostru au fost aleşi Tit Mălai, cu 8.863 de voturi, 
Dumitru Man, cu 5.288, Victor Moldovan, cu 4.350 de voturi”. 

Lista maghiară a avut 1.319, social-democrații, 1.282, Liga, 1.061, evreiască, 
1.037, georgiştii, 777, lupiştii, 722 şi cuziştii, 568 voturi. 

În cele 8.863 voturi ale lui Tit Mălai se cuprind voturile săsești, considerând că 
Connerth Arthur era al II-lea pe listă. Succesul guvernului nu este prea strălucit”. 

În Ardeal — ca averescani — am reușit numai eu, Dănilă Vasu în Făgăraş. Goga 
nu s-a putut alege numai în Vechiul Regat. La național-țărăniști lipsește Vaida, 
Sever Dan, Romul Boilă, Petre Poruţiu, Aurel Lazăr, Bilţ, Aciu, Tămaş, care au 
asistat la alegerea lui Rognean din 1928. 


2 Anexe: Insturmentu fundaționale, Clusiu, 1872 — titlul complet, Instrumentu fundaţionale pentru 
institutele de învățiemântu și ecuațiune de in Districtulu Naseudului în Transilvania, Clusiu, 1872 
— n.n. Fotografia: Tit Mălai şi alături de el vicarul Buzilă la dezvelirea monumentului ridicat de 
mine în memoria „Mureșenilor” în Rebrişoara. Revista „Ramuri”, mai 1947. Comentarii despre 
neamul lui George Coşbuc. Scrisori de la ţărani —n. V. M. 
Au mai fost aleşi senatori, la Colegiul Universal, Laurenţiu Oanea, cu 5.934 de voturi, iar la 
Colegiile Comunale, Vasile Bichigean, cu 567 de voturi, ambii din partea Uniunii Naţionale; 
„Gazeta Bistriţii”, anul XI, nr. 15-16, 18 iunie 1931, p. 1. 
Iar perspectiva era descrisă de presa locală în culori sumbre. „Cu ocazia alegerilor, nici un partid nu 
ne-a asigurat că va fi în stare a îndrepta situaţia rea economică a ţării şi că va scoate, mai ales 
plugăria, din criza în care se zbate. Aceasta fiind starea reală — consemnează presa — urmează ca în 
conducerea gospodăriei noastre, să ne aranjăm în aşa fel, încât să putem rezista cât mai mult în 
aceste vremuri grele, căci alegerile, prin schimbarea oamenilor de la cârmă, nu vor putea aduce 
atât de repede o îmbunătăţire simţitoare în situaţia economică de azi — s.n. Noi nu avem altă 
scăpare, decât, în primul rând, să ne acomodăm noilor condiţii de viaţă grea a acestei crize. lar ca 
să putem rezista, ne trebuie trei lucruri mai întâi: muncă, cruțare şi prevedere”; Ibidem. 

Prefect al judeţului a fost numit profesorul Ştefan Scridon, membru al Partidului 
Liberal, un bărbat foarte cumsecade, cu care am colaborat în interesul județului”. 

După ce am fost ales la Cameră, m-am dezinteresat de cele două alegeri la 
Senat şi am plecat la București. Lumea era nedumerită dacă am renunţat sau nu, 
după ce, la ordinul prefectului, s-a bătut toba în toate satele că eu nu mai candidez 
la Senat. Totuși, am obţinut 3.598 voturi, față de 1.922 a lui Rognean, deci aproape 
dublu. 

Ziarul „Săptămâna” din Bistriţa scrie: „e de remarcat că, cu toate că partidul 
averescan nu prea are membrii în judeţul nostru, Dr. Victor Moldovan a întrunit 
totuşi un număr considerabil de voturi, atât la Cameră, cât şi la Senat, ceea ce este 
dovada unei simpatii mari, de care se bucură deputatul nostru în județ”. 

La alegerile parţiale de senator din 1928 Rognean obținuse 8.746 voturi, iar 
acum, numai 1.095. Acum — nefiind nici eu, nici el — sprijiniți de guvern, rezultatul 
s-a inversat. 

La Senat, Colegiul Universal, a fost ales prietenul meu Laurenţiu Oanea, iar la 
locul de senator al Consiliilor Comunale, Vasile Bichigean. 

Din partea unui grup de învăţători năsăudeni am primit din Zagra, la 26 iunie 
1931, următoarea scrisoare: 

„Domnule Moldovan, Întruniţi la Zagra, în o chestie ocazională, deşi târziu, 
dar bazați pe dictonul „ce întârzie, nu rămâne”, ţinem să vă felicităm pentru 
reușita în alegeri şi vă dorim a fi mereu slujitorul patriei şi adevăratul reprezentant 
a celor ce şi-au pus nădejdea în om şi nu culoare. La mulţi ani! Semnati: loan 
Micu, învăţător, preot Bulea, loan Fetti, în Suplai, Rusu, învăţător în Mocod, 
loan Zinvleiu, învățător director, loan Blaga, învăţător director, Sever Hurdea, 


învățător Runcu Salvei, Emil Cleja, învăţător, Mititei”. 


Starea de spirit din Ardeal în discuţia Camerei 


În şedinţa din 31 VIII. 1931 m-am adresat — după o prealabilă înţelegere cu 
Octavian Goga — primului ministru N. Iorga cu următoarele cuvinte: 

„Întreb pe d-l. prim-ministru dacă are cunoștință că în Consiliul de 
Administraţie al Creditului Ipotecar Agricol constituit în timpul din urmă cu 
ajutorul străinătăţii pentru a remedia necesitățile agricultorilor din ţară, din 6 
delegați numiţi de guvern, Ardealul românesc, cu o populație de 4 milioane de 
suflete nu este reprezentat, în vreme ce minoritatea săsească şi-a găsit exponentul 


25 Anexa: Portretul meu. Biletul prefectului Scridon din 3 VI. 1931, rugându-mă: „Dragă Victore, te 
rog fii așa de drăguţ, să treci pe la prefectură. Aş vrea să te consult într-o chestiune politică” — n. V. M. 
26 Anexe: Portretul lui Oanea. Scrisoarea învăţătorilor. 2 caricaturi în colori reprezentând pe Maniu în 
haine ungurești, pe Madgearu bătând o tobă şi fuga lor din fața alegătorilor şi a contribuabililor — 


n. V.M. 

ei în persoana d-lui. Fritz Konnerth, distinsul fost deputat de Sibiu. Fără a pune 
la îndoială câtuși de puţin dreptul minoritarilor de a participa la îndrumarea 
vieții economice a ţării, cred, că interesele unităţii de stat nu pot fi servite 
lăsând jumătate din teritoriul nostru, ale cărui aspecte particulare în materie de 
proprietate și producţie trebuie urmărite şi puse de acord cu marile probleme 
ale economiei naţionale. 

Cer un răspuns din partea d-lui. prim-ministru, pentru a şti dacă cumva ne 
găsim în faţa unei speciale concepţii politice, care potrivit antecedentelor de 
până acum, ar vedea nevoile din Ardeal prin prisma minoritară”. 

A doua comunicare: 

„În pragul închiderii Sesiunii extraordinare a Corpurilor Legiuitoare îmi 
îndeplinesc o datorie patriotică aducând la cunoştinţa d-lui. prim-ministru, că 
de la constituirea guvernului și până azi populaţia din Ardeal în mod constant 
se consideră lipsită de raporturi politice normale cu guvernul țării, în care nu se 
găseşte reprezentată după uzanţele bine stabilite de la Unire încoace. În lipsa 
d-lui. Iuliu Haţiegan, numit ministru al Ardealului cu situaţia nelămurită, absent 
continuu şi de la Consiliul de Miniștri și de la ședințele Parlamentului, și cu doi 
secretari onorifici, având numai pe d-l. Rudolf Brandsch ca singurul subsecretar 
de stat efectiv, legăturile fireşti dintre țara mamă şi Ardeal nu pot progresa în 
vederea unei necesare consolidări”. 

D-l A.C. Cuza: Vorbiţi în numele populației din Ardeal? 

Victor Moldovan: „Da. Atrag luarea aminte asupra gravelor consecinţe politice 
ce pot deriva din această concepţie de centralism exagerat care pierde din vedere 
axioma că un spirit de unitate nu poate rezulta decât din satisfacerea dreaptă a 
revendicărilor locale. 

În situaţia actuală, nedumerirea stăpâneşte întreg Ardealul, fără deosebire de 
partide politice, iar valul de nemulțumire ameninţă să ia proporţii regretabile, pentru 
care răspunderea nu poate cădea decât asupra acelora, care din primul moment au 
pierdut din vedere soluțiile fireşti de întărire a vieţii noastre de stat. 

D-l. prof. lorga: În ce priveşte numirea d-lui. Konnerth, ea nu mă interesează. 
D-1. ministru de Finanţe are dreptul să numească pe cine vrea. 

De altfel, toată această chestiune nu este decât o intrigă de care nu ţinem 
seama, cât despre ameninţări, sântem aici, ca să întrebuințăm contra oricui turbură 
țara, toate mijloacele de care dispunem. 

D-l. Octavian Goga: Întrebarea d-lui. Moldovan nu este făcută cu spirit de 
ostilitate. 

Cererea d-lui. Moldovan este perfect îndreptățită. Nu avem nimic împotriva 
d-lui. Konnerth, dar nici nu putem admite ca nici un român ardelean să nu fie în 


264 Victor Moldovan. Memoriile unui politician din perioada interbelică 


Consiliul de Administraţie al unei atât de importante instituţii agricole. În al doilea 
rând, marea problemă a guvernării D-vs. este că daţi ardelenilor impresia că există 
o legătură între Ardeal şi guvernarea din centru. 

Deci, nu trebuie să vedeţi o amenințare în declaraţia d-lui. Moldovan, ci o 
constatare a unor stări regretabile și care ar trebui înlăturate cu o oră înainte. 

D-le. Prim-ministru, Vă urez să rezolvaţi criza care este în raporturile D-vs. cu 
viața politică din Ardeal, în vacanţă, până la toamnă. 

Nu este vorba însă de ameninţări. Cine se va ridica să turbure ideea de stat 
printr-un gest de ameninţare, veţi avea dreptul să-l puneţi la locul lui. 

D-I. N. Iorga: Voi uza de acest drept. 

D-l. Oct. Goga: D-le. Prim-ministru, nu trebuie să lăsaţi Ardealului impresia că 
este orfan politiceşte. 

D-l. N. Iorga: În ce priveşte lucrul din Consiliul de Administraţie, voi interveni 
la d-l. ministru de Finanţe, ca să figureze un ardelean la Creditul Agricol. 

Cât priveşte legăturile organice cu Ardealul, a doua zi după ce am venit la 
guvern, m-am adresat celor mai reprezentativi oameni politici din Ardeal care sânt 
în Partidul Naţional- Țărănesc, şi n-am obținut decât sprijinul d-lui. Emil Haţiegan 

D-sa. este și în momentul de față reprezentant al Ardealului în guvern. 

D-nii. Meteş și Stanciu au fost numiţi subsecretari de stat în urma indicaţiilor 
d-lui. Emil Haţiegan. 

Nu înţeleg de ce un avocat care a făcut zgomot mare în judeţul lui, ar putea să 
reprezinte mai mult Ardealul decât aceşti doi cărturari: Meteş și Stanciu. 

Aceşti doi oameni de ştiinţă fac tot atât de mult, cât acei oameni politici care se 
ascund după clopotniță. 

D. Iorga insistă asupra legăturilor sale sufletești cu Ardealul şi încheie cu 
afirmaţia că în ziua când se va încheia un front ardelean, d-sa. va lupta împotriva 
acestui front, bizuindu-se pe intelectualii ardeleni, aflați de mult în Regat, cum e de 
pildă marele poet şi marele răscolitor de suflete, d. Oct. Goga. 

DI. O. Goga: În replică spune că n-a pus niciodată la îndoială sentimentele d-lui. 
Iorga pentru Ardeal şi n-are nimic de reproșat nici celor trei reprezentanți ai 
Ardealului în guvern. 

Dar, trebuie să tragă o linie de demarcaţie bine precizată între vrednicia intelectuală 
şi activitatea politică, care înseamnă legătura aceea cu tot valul molecular, cu toate 
milioanele de atomi care constituie sufletul românesc dintr-o provincie. 

Nu se poate guverna decât prin prisma revendicărilor locale, care trebuie văzute 
şi satisfăcute. 

Dacă vreţi să nu nască mișcări regionale și dacă vreți să înlăturați nemulțumirile, 
vă rog să satisfaceți nevoile locale ale Ardealului — încheie Goga — prin oamenii de 
acolo, care ei, să fie colaboratorii D-vs. 

Cât despre primejdia pentru unitatea noastră naţională, această primejdie nu 
există. (aplauze prelungite pe toate băncile). 

D-l. Victor Moldovan: Domnule prim-ministru. ..(întreruperi). 

D-le. Prim-ministru, n-aş vrea să rămâie nelămurită o chestie personală. N-am 
fost condus de nici o adversitate față de d-vs... 

D-l. prof. Iorga: Eu vă cunosc de mult, sunteți unul din cei mai de treabă tineri 
din Ardeal. 

În privința caracterului şi intenţiunii D-vs., n-am cea mai mică îndoială, dar vă 
asigur, că ați tras cu pușca în apă, fiindcă ceea ce doreaţi d-vs. se spune altfel, 
atunci când se vorbeşte cu astfel de oameni decât cu oamenii care erau deprinși — 
doar ne cunoaștem de atâta vreme — să-i învârtiţi de la tribuna aceea. Eu n-am 
păcatele acelora, și, prin urmare, față de mine şi intenţiile mele nu se poate potrivi 
tonul pe care d-vs. l-aţi întrebuințat. 

Atunci de ce v-aţi mai urcat la tribună ca să dați acelora din mâinile cărora aţi 
scăpat de curând, o satisfacție pe care ei n-o merită și care pe noi ne doare? 

D-l. Victor Moldovan: Noi sântem animați de cele mai bune sentimente față de 
d-vs. şi înțelegem să colaborăm cu d-vs. la opera de îndreptare a ţării. 

D-1. prim-ministru N. Iorga întinde mâna d-lui. Moldovan şi îl felicită”. 

Cu această intervenție a mea am moşit şi carierea politică a lui Valer Pop. Iorga 
neavând în acel moment un alt deputat ardelean potrivit, l-a numit pe Valer Pop 
ministru al Ardealului în locul lui Iuliu Haţiegan. Valer Pop îşi începuse activitatea 
politică ca antisemit, împreună cu Tit Mălai şi Valer Roman la Cluj. Acum se 
găsesc Valer Pop şi Tit Mălai alături la Iorga, iar mai târziu se va găsi Valer Pop 
alături de Valer Roman, la liberali. 


Activitatea extraparlamentară 


Pentru comuna Telciu am intervenit în ce priveşte menţinerea circumscripţiei 
sanitare şi pentru împrumutul la Banca Generală de Economii. Primăria, prin 
proces-verbal, îmi aduce mulțumiri. 

Preotul Vasile Coşbuc — georgist — din comuna Leş, împreună cu ginerele său, 
notarul Anton Şirlincan, viitor prefect, precum și un număr de peste 120 de ţărani 
cu semnături îmi mulțumesc pentru menţinerea notariatului în comuna Leş și mă 
asigură de sprijin în viitor. Deciziunea s-a publicat şi în biserică. 

Tot astfel mă roagă românii din Dipşa, în frunte cu alt georgist, preotul Vasile 
Jeican, ca să intervin pentru reînființarea notariatului, asigurându-mă de sprijin fără 
considerare de partid. 


?7 Text reprodus după cel publicat sub titlul „Starea de spirit în Ardeal în discuţia Camerei. Cuvântarea 
deputatului nostru Dr. Victor Moldovan”, în „Săptămâna”, anul IV, nr. 170-171, 8 august 1931, p. 3. 

Am intervenit pentru construirea de poduri la Sântioana şi alte părți, cum arată 
scrisoarea prefectului Scridon. 

Şi cu ajutorul lui Goga am intervenit „pentru păstrarea neștirbită a aşezămintelor 
de cultură de la Năsăud, vechiul centru grăniceresc românesc cu tradiţiile lui, 
menționând că aceste aşezăminte trebuie păstrate pe deasupra oricărei oportunități 
trecătoare”. 

Profesorul Iorga, la îndemnul lui Argetoianu, ministrul Finanţelor, pentru a 
face economii, hotărâse desființarea unei serii întregi de școli. Am reușit să salvez 
gimnaziul de fete din Năsăud, primind telegrame de recunoştinţă — dar am salvat — 
rugat fiind de episcopul Hosu -şi şcolile din Gherla, intervenind la Iorga, care ţinea 
mult la mine. 

Am primit telegramă de mulţumire de la sinistraţii din Năsăud. 

Tot astfel, o scrisoare de mulțumire de la Asociaţia pensionarilor civili şi militari 
din Năsăud, precum şi o scrisoare de la „Uniunea muncitorilor constructori” a 
grupului Bistriţa, români, sași, unguri. 

Guvernul Iorga n-a reuşit să combată criza economică. S-a scumpit chiar şi 
pâinea. Ţăranii refuză să plătească impozitele, muncitorii fac greve. 


Regna 


În anii aceştia se deschide o pagină şi mai urâtă în istoria graniţei: frământări, 
certuri, calomnii, insulte, turburări în jurul administraţiei şi exploatării averilor 
grănicerești. 

Averile au fost puse într-un greu impas. În ziua de 26 iulie 1931 a avut loc o 
adunare, prezidată de prefect, la care au luat parte membrii Comisiei de opt, ai 
Consiliului de Administraţie a societăţii Regna și parlamentari, precum și inspectorii 
Simionescu şi Ionescu, trimiși în anchetă de către ministrul Agriculturii, în urma 
unui memoriu în care Emil Comşa susține, că în administraţia societăţii Regna s-au 
petrecut abuzuri și jafuri de 400 milioane lei, în dauna averilor grănicereşti. 

Apariția unui grup de 25 de țărani, aduşi de Comşa, a provocat tumult, protestări. 

Gazeta „Săptămâna” din 8 august arată că „interesele, certurile, anchetele duc 
spre o destrămare completă în interesul anumitor cointeresări”*. 


28 Relatarea consemnează şi alte aspecte. „În ziua de 26 iulie au fost convocați la o adunare „de mare 
importanţă şi strict confidențială” reprezentanţii grănicerimii, care — printr-o stupidă întâmplare a 
telegrafului — au primit înştiinţarea exact după terminarea acestei adunări”. lar motivul convocării 
era reprezentat de „un memoriu adresat d-lui. ministru lonescu-Siseşti de către Emil Comşa în ziua 
de 25 iunie, în care susţinea că la administraţia societăţii Regna s-au petrecut abuzuri şi jafuri de 
circa 400 de milioane lei în dauna averilor grănicereşti”; Ibidem, p. 1. În data de 25 august a avut 
loc o mare adunare grănicerească în Prundu-Bârgăului. Organizată la iniţiativa lui Victor Moldovan, 
s-a încheiat cu întocmirea unui proces-verbal cu hotărârile adoptate. Cele mai importante direcţii 
expuse de Victor Moldovan se refereau la prezentarea rezultatelor anchetei ministeriale la Regna şi 

Fraţii Corbu şi situaţia Regnei 

Medicul-colonel Corbu se adresează opiniei publice din graniţă cu strigătul de 
alarmă: „Treziți-vă odată şi cereţi să se facă ordine în averile grănicerești”, iar 
fratele său Joan Corbu îmi trimite la data de 2 octombrie 1931 o broșură”, în care 
arată că nu i-ar fi trecut prin minte, că se vor comite astfel de abuzuri, o luptă 
scârboasă pentru încasarea de tantieme după venituri inexistente. 

Cum se poate — scrie Corbu — că s-au prevăzut tantieme de 3.309.000 lei, iar 
comunelor, un dividend de numai 2.530.000 lei? 

„D-l. deputat Victor Moldovan, pe baza informaţiilor de la ancheta ministerului, 
a spus că ar fi vorba de deficite de 60 milioane şi vreo 10 milioane plătite fără să 
fie justificate. Şi, ce va fi când vor ajunge acolo bandele flămânde ale partidelor 
politice, al căror ideal e buzunarul și căpătuiala fără muncă, din averea publică. 
Regna urma să fie suprimată și înglobată în Direcţia Silvică. 

Trebuie să se asigure comunelor un minimum de venit din fructul muncii sale 
de sute de milioane. 

În sfârşit, adaugă: Previn pe grăniceri să nu facă cauză comună cu Comşa şi 
soții, mascaţi azi în partid georgist. Comisarul încă e georgist”. 


Uneltirile Comșa-Berceanu 

Comşa întocmeşte un memoriu pe care-l prezintă ministrului şi în care arată 
abuzurile Comisiei de opt, care a avansat societăţii Regna în anul 1927, iar în 1928, 
48 milioane, fără dobândă și fără aprobarea comunelor şi că a dat pentru 
constituirea Băncii grănicerilor, 23 milioane. 

Tot astfel arată abuzurile societăţii Regna, care prin statutele sale şi-a creat un 
monopol şi că aceste trei instituțiuni au jefuit averile grănicereşti cu suma de 
aproximativ 400 milioane lei, începând cu anul 1925. 


Direcţia Silvică, expunerea proiectului de lege pentru organizarea averilor, al pădurilor şi păşunilor, 
unificarea Regnei cu Direcţia Silvică, necesitatea segregării proprietăţii; Ibidem, nr. 174, 29 august 
1931, p. 1. 

? Anexă: Broşura lui Corbu — n. V. M. Vezi şi „Regiunea Silvică-Regna. Intervenția d-lui. Dr. T. 
Dan”, în Ibidem, nr. 175, 5 septembrie 1931, p. 1. Titlul broşurii lui Comşa, La situația Regnei 
(Societate pentru exploatarea pădurilor grănicereşti năsăudene), Cluj, la 2 octombrie 1931, 13 p. 
Vezi şi apelul lui Victor Moldovan, intitulat „Domnilor Consilieri, Frați Grăniceri”, în care — după 
ce evoca figurile legendare ale „moşneagului Todoran din Bichigiu”, Vasile Naşcu, „care cu 
stăruință şi îndârjire v-a scăpat averile din ghearele vulturului cu două capete de la Viena” — se 
punea la dispoziţia urmaşilor foştilor grăniceri cu apelul: „Acum este rândul vostru! Ridicaţi 
steagul graniței. Porniţi la luptă. Mă chemaţi-voi fi cu voi”; Arhivele Naţionale ale României, fond 
Victor Moldovan, d. 15, f. 1. 

Ancheta 


Este delegat inspectorul general administrativ Alex. Ştefănescu. Pe acest domn 
l-am cunoscut personal. El singur mi-a recunoscut că, cu ocazia afacerii paşapoartelor 
a fost trimis împreună cu inspectorul Goma ca să câştige date compromițătoare 
împotriva mea, pe care să le poată utiliza Văitoianu în parlament. Acest inspector 
era capabil la orişice şi se putea uşor şperțui. 

Acest inspector raportează ministrului că a constat fapte cu mult mai grave, că 
societatea Regna se găseşte în pragul falimentului, că comunele nu primesc nici un 
beneficiu şi că, în schimb, membrii Consiliului de Administraţie au încasat anual 
tantieme de 4.500.000 lei. 

El, Ștefănescu, opinează să se numească imediat un comisar al guvernului, care 
va proceda imediat la dizolvarea Comisiei de opt şi la înlocuirea ei. 


Berceanu, Comisar al guvernului 

Ministrul Argetoianu“ dă la data de 9 XI. 1931 următoarea rezoluţie: 

Se aprobă propunerile raportului. D-nii. Inspector general Hodor şi inspector 
general Petre Florian vor constitui comisia de verificare. D-l. inspector, inginer 
agronom Jon Gh. Berceanu se va numi comisarul guvernului pe lângă Comunitatea 
de avere a Fondului grăniceresc de la Năsăud. 

Dintr-un dosar al ministerului s-a aflat că Laurenţiu Oanea, în calitate de 
parlamentar, a făcut diferite intervenții pentru numirea lui Berceanu ca comisar al 
guvernului. 

Berceanu însă n-a fost primit în graniţă, nici de Direcţiunea Silvică, nici de 
Regna, aşa că a trebuit să fie revocat. În locul lui a fost numit fostul coleg de 
şcoală, prietenul Dumitru Tomuţa, consilier silvic grănicer, fiu de ţăran, om ce se 
bucura de incontestabilă autoritate morală. 


De ce s-a împuţit brânza? 

La această întrebare a mea, ce o publicasem în gazeta „Săptămâna”, nr. 19551, 
mi-a răspuns la data de 31 III. 1932 directorul general al societăţii Regna, Gh. 
Avram, tot în „Gazeta Bistriţii”, nr. 8-97. 


30 Anexe: Caricatura lui Argetoianu. Raportul inspectorului Alex. Ștefănescu (6 p., la maşină) — n V. M. 

31 În scrisoarea lui Victor Moldovan este relatată deplasarea delegaţiei grănicerești la Bucureşti şi 
apoi, este acuzat dur directorul Regna, Gheorghe Avram; „Săptămâna”, anul V, nr. 195, 12 martie 
1932, p. 1. 

32 Acesta a identificat trei puncte în care „s-a împuţit brânza” şi concluziona că „adunarea generală 
din 31 martie, şi nu d-l Precup şi Dan, va fi chemată să hotărască dacă administraţia acestor păduri 
în viitor se va face de stat, cu controlul proprietarilor, sau de comune, cu controlul statului”; 
„Gazeta Bistriţii”, anul XII, nr. 8-9, 25 martie 1932, pp. 2-6. În acelaşi număr sunt publicate şi 
articolul lui Macedon Linul, „Reflecţii la situaţia averilor şi pădurilor grănicereşti de la Năsăud. 
Importanţa adunării generale din 31 Martie a.c.”, Ibidem, pp. 1-2 şi un articol semnat X.V., 

Delegaţiile care plecau la Bucureşti nu mai conteneau să se înfrunte unele pe 
altele, ca să poată stăpâni exclusiv averile grănicereşti. 

De o parte, Avram cu Oanea, Măhăilaş, Tit Mălai, care cer moartea Direcţiunii 
Silvice, pe de altă parte, Tudor Dan şi popa Man, care cer moartea Regnei. 

Directorul silvic Aleman era lăsat de Avram să sugă la două vaci. La fel ar fi 
dorit şi Precup. Înainte de a-și ocupa postul, l-a întrebat pe Avram, va avea şi el 
venitele laterale pe care le-a avut Aleman, ca să-și poată consola nevasta. Îl roagă 
pe Avram să nu se reducă tantiemele. În schimb el, Precup, va face ca duşmănia ce 
se manifestă împotriva Regnei să se schimbe într-o situație favorabilă. Scrisoarea 
către fratele Gheorghe o termină Precup cu îmbrăţişeri şi cu mult drag şi dor. 

Cum însă, în urma referatului consilierilor Boldur şi Petre Ioan, trimişi într-o 
nouă anchetă, pofta lui Precup nu se poate satisface, se împute brânza. 

Cu Tudor Dan se împuţise încă mai dinainte, după ce Regna nu-i aprobase 
suma de 250.000 lei pentru o intervenţie la Bucureşti. 


Administraţia necinstită a averilor grănicereşti 


La 23 II. 1932 am făcut la Cameră următoarea interpelare: 

... Aceste averi, proprietatea celor 44 comune din fostul district de graniță de la 
Năsăud reprezintă o valoare de aproape 6 miliarde lei. Astăzi nu aduc proprietarilor 
nici un venit. Ba, ce este mai grav, din venitul averilor nu se pot plăti nici salariile 
funcţionarilor Direcţiunii Silvice. Astăzi fondul are numai datorii şi se va găsi în 
pragul falimentului. 

Cauza acestei situațiuni o găsesc, pe lângă criza care bântuie toată lumea, în 
lipsa de prevedere, dar mai ales în păcatele administratorilor de astăzi, care dovedit, 
fără îndoială, că nu caută interesul obştesc, ci numai profitul lor personal. 

Fondul este administrat de către Direcţiunea Silvică şi este exploatat de către 
societatea Regna. Conducătorii acestor două instituţii caută să se excludă unii pe alții, 
pentru a rămâne singuri pe teren și pentru a putea profita de afacerile şi comisioanele 
de milioane ce le aşteaptă din concesionarea şi înstrăinarea acestor averi. 

Asistăm de ani de zile la o luptă ruşinoasă ce se dă între aceste două tabere. Nu 
lipsesc nici denunţurile care dovedesc vinovăția și a unora, şi a altora. Din cele 
câteva rapoarte, câte am văzut, am constat cu mare surprindere, că administratorii 
Regnei au încasat milioane de tantieme atunci când venitul societăţii nu le îngăduia 
acest lucru și am constat că conducătorii Direcţiei Silvice au încasat sume de mii în 


„Reflexii asupra articolului „Iar chestia pădurilor grănicereşti” apărut în „Gazeta Bistriţii”, Nr. 6-7 
din 10 Martie 1932”, Ibidem, pp. 6-7. Vezi articolul citat, în care se relatează conţinutul interpelării 
lui Victor Moldovan în şedinţa Camerei din 23 februarie 1932, în Ibidem, nr. 6-7, 15 martie 1932, 


pp. 2-3. 

diurne şi onoruri nejustificate şi au lucrat până la un timp mână în mână cu cealaltă 
tabără pentru exploatarea în folosul propriu a averilor ce li s-au încredinţat. 

Toate proiectele întocmite de aceste instituțiuni în vederea unei noi administrațiuni 
caută să restrângă cât mai mult administraţia cumulativă pentru a putea profita de 
ea conducătorii de azi. 

Pentru a curma aceste abuzuri și pentru a putea pune sfârşit unei administrațiuni 
necinstite şi păgubitoare, se impun măsuri energice, care văd că întârzie să le ia d-l. 
ministru al Agriculturii”. 


Apelul Comitetului de inițiativă 


În frunte cu prefectul, preşedintele Ştefan Scridon şi cu membrii: Emil Domide, 
director de liceu, Aurel Şorobetea, director de liceu, Macedon Linul, profesor, Petre 
Rognean, revizor şcolar, Emil Mărcuș, profesor, Dr. loan Monda, avocat, Toader 
Zăgrean, director școlar, Dr. Leon Mihăiese, prim-notar judeţean, loan Partene, 
profesor, Mihai Lipan, profesor, Dumitru Nacu, avocat, Emil Ştefănuţ, profesor, 
Alex. Onoae, avocat, Dr. George Anton, avocat, convoacă pe fruntașii grăniceri la 
o consfătuire pentru ziua de 29 III. 1932 în sala mare a prefecturii pentru a căuta o 
soluţie de mântuire a averilor grănicereşti, expuse destrămării progresive din cauza 
luptei fratricide între cele două tabere, spre rușinea acestei granițe. 

Acest apel s-a făcut în vederea adunării generale a societăţii Regna, pentru ziua 
de 31 III. 1932. 

În aşteptarea acestei importante adunări, unii și-au făcut reflecţiile prin gazete, 
alţii prin broşuri. 

Comşa dă şi el o broșură, în care cere menţinerea Regnei, după ce în memoriul 
anterior prezentat ministrului, arătase că Regna a fost părtaşă la jefuirea celor 44 de 
comune cu aproximativ 400 milioane de lei şi-l laudă pe Laurențiu Oanea, şi-l 
atacă pe Tudor Dan. 

Ce caută Comşa la adunarea generală? 

Cea mai importantă broşură este însă cea a lui Tudor Dan, Adevărul cu privire 
la exploatarea pădurilor grănicerești de la Năsăud prin societatea Regna. 

Este o broşură nesemnată, pe 52 de pagini, care în loc de semnătură, arată că, 
ce scrie în broșură ar fi „Vox populi, Vox Dei”. 


33 Presa locală a acordat spaţii largi acestei interpelări. Vezi „În chestia pădurilor grănicereşti de la 
Năsăud la Cameră”, în „Gazeta Bistriţii”, anul XII, nr. 6-7, 16 martie 1932, pp. 2-3; „Administrarea 
necinstită a averilor grănicerești. Interpelarea d-lui. deputat Victor Moldovan ţinută în ziua de 23 
februarie 1932”, în „Săptămâna”, anul V, nr. 196, 26 martie 1932, p. 1. 

%4 Anexă: Apelul prefectului (Comitetul de iniţiativă). Broşura lui Comşa — n. V. M. 

35 Anexă: Broșura lui Dan — n. V. M. Broşura este nesemnată şi singurul indiciu privind autorul este 
cel oferit de Victor Moldovan. 

Broșura este împărțită pe capitole: 

— Epoca războiului; 

— Caracterul societăţii Regna și ilegalitățile constituirii; 

— O particularitate a lui Avram demnă de relevat; 

— Afacerile; 

— Câştigul comunelor de la Regna; 

— Protestările adunărilor generale; 

— Epoca lui Comșa; 

— O altă pagină neagră ce apasă asupra intelectualilor din graniță; 

— Epoca crizei și a răzbunării proastei administrații din trecut a societății Regna, 

care încep deodată cu venirea noului director silvic la 1 aprilie 1930; 

— Să ne cunoaştem bobocii; 

— Statul întrebuințat ca sperietoare; 

— Bilanţul pe 1931; 

— O altă neruşinare şi o alunecare de la adevăr. Proiectul de statut; 

— Ce ne-a adus Regna autonomă. 

Tudor Dan, după ce arată că fosta administraţie sub stăpânirea ungurească, ne-a 
făcut fabrici de cherestea, linii ferate de peste 150 km., ne-a clădit edificiile pentru 
Direcţia Silvică la Bistriţa și pentru școale în comune, şcoli, biserici, primării, 
locuinţe — constată că azi vedem numai jaf, nepricepere, ipocrizie, senilitate, 
minciună, ticăloșie spurcată, potlogării — buruieni crescute în ograda lui Belzebub, 
care au provocat dezastrul averilor grănicerești. 

Beneficiarul sfântului patrimoniu grăniceresc a fost d-l. senator Laurenţiu Oanea 
şi tovarăşul în toate, d-l. Avram. 

Tudor Dan arată bilanţurile false, ticluite în scopul de a se da tantieme de câte 
1 milion consilierilor. Trece apoi la afacerile Regnei, cea cu plutăritul, Scheiber, 
cea cu lăzile. Arată pierderile de sute de milioane. 

Şi îi terfeleşte pe toți pe rând. De Avram spune că a încasat în decursul alor 5 
ani, în salarii şi diurne, 8 milioane de lei; de Tit Mălai, antisemitul, că ar fi primit 
şperţuri de la firma Kornis şi Lomas, pentru a încuibări pe evrei în pădurile noastre, 
de mine se ocupă în mod special şi spune că „Victor Moldovan este cel mai şiret 
dintre toți. Pe toţi îi ascultă, tuturor le zâmbeşte, promite tot, face puţin, dar îi place 
să câştige mult. Are legături intime cu Berceanu, deci cu Emil Comşa, însă nu se 
arată cu ei. Mai are legături strânse şi cu Mălai. Toţi împreună au îndreptat 
Ministerul de Interne către Comisia de opt. D-l. Victor e foarte şiret, îi place să stea 
la întuneric ca şobolanii şi de acolo să încurce iţele, ca un drac înaripat, iar când 
iasă la lumină, îi place ca lumea să-l creadă înger”. 

lacă, ăştia sânt oamenii, declară Dan. Dacă n-ar fi fost Comisia de opt cu bărbaţi 
ca Dr. Dan, Leonida Pop, etc., aceştia ar fi desființat de mult Direcţia Silvică şi azi 
ar dicta în graniţă: Avram, Oanea, Mălai, Berceanu, Comşa. 

Fiți gata grăniceri! 

Moartea averilor grănicereşti 

Sub acest titlu apare în nr. 1 a gazetei „Graniţa” — organ pentru apărarea 
intereselor grănicerilor — din 10 VII. 1932 (Proprietar-editor, Dr. Laurenţiu Oanea, 
director, Dumitru Nacu) un articol semnat de Nacu. 

Ce s-a întâmplat? 

La adunarea din 31 III. 1932 s-a hotărât desființarea Regnei și a Direcţiei 
Silvice şi întocmirea unui statut în care să fie înscrise drepturile de folosinţă şi 
administrație pe seama comunelor proprietare, aceste două instituţiuni unificându-se 
şi reducându-şi personalul la posibilitatea de plată din veniturile realizate anual. 
După ce acest statut ar fi fost terminat, prefectul urma să convoace adunarea 
constituantă a graniței. 

Dar iată că, până la această adunare constituantă, cade guvernul Iorga şi Regele 
însărcinează pe Vaida cu formarea guvernului. 

Tudor Dan, vaidist, profită de această ocazie. Nesocoteşte hotărârea adunării 
generale din 31 III. 1932 şi-l determină pe Vaida, ca prin un jurnal al Consiliului de 
Miniştrii”S, să desființeze numai societatea Regna, numindu-se ca lichidatoare 
Direcţiunea Silvică. 

Această gazetă publică jurnalul şi ordinele date de minister sub titlul „Ordinele 
ilegale”. 

Nacu arată că acest jurnal a fost stors prin inducerea în eroare a Consiliului de 
Miniştri de către Dan și Precup. Motivul este cel vechi, că Dan să ajungă a lichida 
Regna, pentru a încasa zeci de milioane cu lichidarea şi Precup, care a intrat cu 
gândul de jaf, să-și poată umple buzunarele. „Nelegiuirii îi vom răspunde cu 
nelegiuire — declară Nacu — nu vom lăsa ca ultima bucată de pâine să fie furată din 
gura copiilor noștri...Fiţi gata! Săriţi cu toţii! Apăraţi-vă avutul!” 

Iar sub articolul de fond apare o notiță: 

„N.B. Aceste dispoziţiuni, fără nici o bază de drept sunt fructul lui Tudor 

Dan şi a haimanalei de Victor Moldovan, lingăul tuturor dosurilor bărbaţilor 

politici, numai pentru a-şi mai cumpăra un palat în Bucureşti cu şapte milioane. 

Aceasta este haimanaua de care trebuie să vă feriţi, vă linge pe față dacă voiți şi 

la spate numai să-i dați votul, apoi vă frige”. 


35 Anexă: Jurnalul nr. 692 din 16 VI. 1932 al Consiliului de Miniştri — n. V. M. „Prin Jurnalul 
Consiliului de Miniştri Nr. 692 din 16 iunie 1932, se aprobă propunerea pentru desfiinţarea 
societăţii Regna din Bistriţa şi numeşte ca lichidator, Direcţia Silvică Bistriţa, care administrează 
fondul grăniceresc, în baza legilor în vigoare şi care va prelua activul şi pasivul acestei societăţi, 
sub beneficiul de inventar, până la completa lichidare. Lichidarea se va face în conformitate cu 
avizul Consiliului Superior al administrării întreprinderilor publice, ţinând seama de codul comercial 
şi de legile de lichidare judiciare în vigoare”, vezi şi „Monitorul Oficial”, nr. 145, 23 iunie 1932, 
pp. 3.954-3955. 

Sânt aceleași calomnii și insulte, care mi le face şi Tudor Dan în broşura sa. 

Mai târziu — vom vedea — Nacu îmi trimite o telegramă cu totul cu alt conținut. 

Am fost terfelit şi de una şi de cealaltă tabără, şi de cei de la Direcția Silvică şi 
de cei de la Regna cu Nacu și Oanea. 

Comunicarea mea din Parlament din februarie 1932 face dovada, că nu am 
părtinit nici pe unii din cele două tabere. 

Supărarea ambelor tabere a mers aşa de departe, încât prietenul meu Laurenţiu 
Oanea a declarat la 25 august 1932, că „până la urmă, toţi oamenii noștri buni vor 
combate nebunia lui Moldovan, pe care trebuie să-l facem imposibil în granița 
noastră print-o campanie dusă grănicereşte, fără deosebire de partid. 

Astfel am ajuns să fiu ţapul ispăşitor. 

Aici se termină deocamdată pagina urâtă din istoria graniței. 

Va urma alta și mai urâtă, care va duce nu la păgubirea vremelnică a 
descendenților de grăniceri, ci la pierderea pentru totdeauna a posibilităţii de a-și 
întregi pădurile şi păşunile comunale, prin o politică mioapă şi criminală, care a 
avut în vedere numai interese personale. 


Ruptura din Partidul Poporului 


La 25 octombrie 1931 a avut loc congresul Partidului Poporului pentru realegerea 
mareşalului Averescu ca şef al partidului. Dintre ardeleni au fost prezenți: Goga, 
Lupaș, Tăslăuan, Bucşan şi eu. 

Averescu face un important expozeu. 

La început, o privire retrospectivă. 

Arată cum în anul 1917 Barbu Știrbey a pus la cale o întrevedere cu regele 
Ferdinand, care apoi l-a determinat să intre în politică. Regele era sub tutela tiranică a 
lui Brătianu, care la curte era numit „le grand Homme””. Regele era un fel de 
prizonier. Din cauza aceasta — spune Averescu — au fost posibile metode oculte şi 
perfide, care au răsturnat guvernul său, înlocuindu-l cu o serie de guvernări, care au 
dus unul după altul carul statului și ţara întreagă pe povârnișul ruinării economice. 
Regele, chiar pe pragul agoniei a fost siluit de politicieni, aşa că ultimul său act al 
domniei sale i-a fost stors cu cruzime cinică. Faimoasa cărămidă a căzut ca din 
senin pe capul partidului, urmând un guvern de paie de câteva zile, apoi un guvern 
liberal detestat, care s-a prăbușit după un an și apoi guvernul național-ţărănist, care 
a fost una din cele mai mari deziluzii. 

Averescu trece apoi la situaţia creată de regele Carol II. 

După ce național-țărăniștii și-au creat din Regenţă un instrument — spune 
Averescu — însușindu-și puterea suverană prin înlocuirea regentului Buzdugan, 


37 Marele om. 

decedat, cu rudă alor doi membrii din guvern (Vaida, M. Popovici), s-a convins că 
Regența n-a corespuns aşteptărilor. De aceea, mințile s-au îndreptat cu înflăcărare 
mistică peste hotare, acolo unde se găsea fostul moştenitor de tron. 

Averescu se aștepta acum să fie el chemat la putere, după ce se întrecuse cu 
Partidul Naţional-Ţărănesc de a-l readuce pe Carol. Dar vede că guvernul Maniu 
este înlocuit prin guvernul Mironescu. 

Acesta, dezertat din partidul lui Averescu, intrând în guvernul de o lună a lui 
Take Ionescu, primind acum un rol de paie în guvernul de o zi, om fără capacitate, 
nu era potrivit să formeze guvernul. 

În consecință, Averescu pune problema: Care este spiritul Constituţiei de o 
parte, și prerogativele Coroanei, de altă parte? 

Între aceste prerogative şi sentimentul general trebuie să existe o legătură. Nu 
se poate asocia acestor prerogative noțiunea de arbitrar, căci am putea ajunge la 
exagerații care ne-ar aminti vremurile lui Caligula — declară Averescu. 

Comparaţia aceasta extraordinară constituie un atac direct şi violent la adresa 
lui Carol. Ştiu din istorie că Caligula şi-a numit un măgar și consul. 

Cum se poate — întreabă Averescu — ca să nu fie chemat la putere partidul său, 
instrument de guvernare încercat și cu excelente rezultate, încercându-se cu Titulescu 
şi apoi cu lorga-Argetoianu, prin surprindere. Cu două zile înainte de a fi însărcinat 
Iorga cu formarea guvernului, Mironescu şi Mihalache au declarat că se bucură de 
încrederea Suveranului. Fapt evident că sântem serioși! Ca o bombă dintr-un 
aeroplan ascuns după nori, a căzut pe capul ţării guvernul lorga-Argetoianu. Într-o 
țară cu opinie publică formată şi cu simţ serios de răspundere, Argetoianu ar fi fost 
nevoit să iasă de mult din viața publică. 

Averescu crede să partidul său este lovit de anatemă din cauza intransigenței 
sale, fiind el călăuzit în viaţă constant şi cu demnitate de sentimentul datoriei fără 
zig-zaguri sau servilism. De aceea lozinca: orice, afară de un guvern Averescu. Şi 
pentru a nu sta în calea partidului, Averescu declară că renunță la candidatură. A 
fost însă, totuşi, reales. 


Tendinţa de nimicire a partidelor 


Atacul principal îl îndreaptă Averescu contra Regelui, pentru tendinţa imorală 
de a destrăma și nimici partidele. 

„Cum a putut germina o astfel de idee fantastică în creierul unui om de stat cu 
simțul răspunderii?” întreabă Averescu. 

„Partidul nostru s-a bucurat în această imorală activitate de onoarea unei 
speciale atenţiuni”, constată Averescu, făcând aluzie la acţiunea lui Goga, care nu a 
luat cuvântul la acest congres, cu toate că a fost solicitat prin voci: „Goga, Goga, să 

vorbească Goga!” la ceea ce Averescu a observat: „Să mă iertaţi, domnilor. Aici nu 
suntem nici la întrunire, nici la teatru, ca să-şi aclame favoriţii săi”. 

Se ştia deja de acţiunea lui Goga, pusă la cale de Rege, care duce la ruptura 
partidului. 

După acest congres a urmat o polemică prin circulări între Averescu şi Goga, şi 
la convocarea Comitetului Executiv”. 

Averescu, în circulara sa adresată președinților organizaţiilor judeţene, cere 
acestora ca pe membrii, care nu rezistă ademenirilor, să-i considere excluşi din 
partid. Încercarea de a rupe partidul, în ideea unei veniri la putere, Averescu o 
consideră o aventură dăunătoare ţării. 

Goga credea că în curând se va forma un guvern de concentrare, în care va 
avea un rol preponderent. 

Goga în circulara sa declară că „își împlineşte o sarcină dureroasă pe deasupra 
oricăror considerente de ordin sentimental, pe care i-o impune datoria către ţară. De 
un an Averescu, prin atitudinile sale turbură respectul faţă de Coroană, știrbind 
prestigiul acesteia, încercând prin intimidare să smulgă factorului constituţional 
puterea, lăsând după fiecare atac o portiță de înțelegere. Dacă Averescu declară că 
atâta vreme cât este d-sa. în fruntea partidului, acesta nu va putea fi chemat la 
guvern, ce rost mai are acest partid? Întemeiat pe dreptul de fondator al partidului 
şi chivernisitor al zilelor de mâine al acestuia, Goga își ia libertatea de acţiune și 
convoacă Comitetul Executiv, ca acesta să decidă de atitudinea pe care a luat-o 
preşedintele lui. 

Comitetul s-a convocat pentru ziua de 12 III. 1932 în sala restaurantului Enescu, 
cu cărți de intrare personale. Cei prezenţi au hotărât ruperea partidului. Goga şi-a 
format Partidul Naţional-Agrar, care mai târziu a fuzionat cu Liga lui Cuza. 


Revenirea mea în Partidul Naţional-Ţărănesc 


Eu nu l-am urmat pe Goga. În timpul acesta mă găseam acasă, bolnav de 
lumbago-ișias"?. M-au vizitat prietenii lui Goga, în frunte cu Bucşan, cumnatul lui 
Goga, pentru a mă determina să plec cu ei. Am refuzat, luându-mi şi eu libertatea 
de acțiune. 

În urma insistențelor de ani de zile a prietenilor mei din Partidul Național- 
Țărănesc și în special a lui Maniu, pe care l-am vizitat personal, am revenit în acest 
partid, care în acel moment de găsea în opoziție. 


38 Anexe: Fotografia membrilor Comitetului de Direcţie, între care Goga, Goldiş, Lupaş, Groza, Bucşan, 
Filipescu, eu, etc. Caricatura lui Averescu şi a lui Bucşan —n. V.M. 

3 Anexă: O carte poştală ilustrată de la băile Kissingen, ce-mi trimite Averescu la 12 august 1931 cu 
„Cele mai bune şi călduroase salutări” — n. V. M. 

În prealabil, i-am scris mareșalului Averescu o scrisoare, în care i-am arătat 
frământările mele sufleteşti, ce le-am avut tot timpul cât am fost despărțit de Partidul 
Naţional-Ţărănesc. L-am vizitat apoi personal pe Averescu, care m-a înţeles ce i-am 
destăinuit şi mi-a declarat că nu se supără pe mine, dar îl condamnă pe Goga. 
Averescu a fost în viaţa sa particulară un om cu bun simţ, simpatic, ținea la mine şi 
în timpul boalei mele s-a arătat cu multă atenţie, trimiţându-mi aparatul său electric 
pentru a mă trata. 

Ţin să amintesc că într-o şedinţă anterioară a Comitetului Executiv, Averescu a 
arătat în expunerea sa, că în anul 1926 a primit însărcinarea de a forma guvernul 
prin o înțelegere cu Brătianu, pentru a împiedica venirea la putere a lui Maniu. 

Declaraţia aceasta m-a surprins în mod neplăcut. Deci Averescu nu avea dreptul 
să se plângă în expozeul său la congres de metode oculte, care l-au răsturnat, fiindcă 
aceleaşi metode l-au adus şi pe el de două ori la putere. 


Guvern Vaida 


La 7 iunie 1932 a fost însărcinat Vaida cu formarea guvernului. 

Vaida a dizolvat parlamentul, făcând noi alegeri. 

Cu ocazia revenirii mele în Partidul Naţional-Ţărănesc și mai înainte, de câte 
ori era vorba de această revenire, toți conducătorii partidului au declarat, că nu 
încape nici o îndoială, că din acel moment mi se recunoaşte şefia organizaţiei judeţene. 
Preşedinte era în același timp Leonida Pop, vărul lui Ionel Pop, nepotul lui Maniu. 

La 8 iunie 1932 Ghiţă Crișan, secretarul regional pentru Ardeal și Banat comunică 
lui Leonida Pop că, conducerea provincială a partidului a fixat candidatura mea, 
rugându-l să-mi rezerve locul, care este capul de listă. Să ia contact imediat cu 
mine pentru a putea depune de urgenţă lista. Leonida Pop nu a respectat această 
dispoziţiune a conducerii. Pentru a nu provoca de la început frământări, am trecut 
la Senat. Conducerea nu i-a dat lui Leonida locul de cap de listă. L-a luat Vaida. 

S-au depus 13 liste: 

La Cameră au fost aleşi: Vaida, Connerth și Leon Scridon junior (acum în 
calitate de Naţional-Agrar, gogist). Vaida optând pentru Cameră, Leonida Pop a 
rămas deputat. 

Vaida a obţinut 14.438 voturi, partidul lui Duca, 1.807, georgiştii, 397, cuziștii, 
752, socialiştii, 692 voturi. 

La Senat s-au depus 4 liste. 

Eu am obţinut 76%. La alegerile se senator al Consiliilor a fost ales prof. univ. 
dr. Alex. Borza. 

Anul trecut, în opoziție fiind, am obţinut la Cameră 4.300 voturi, Scridon acum, 
2.069. 

Anul trecut la Senat, Oanea fiind la putere, a obţinut 5.934 voturi, eu acum, 
8.598, iar Nacu, 638 voturi. 

Partidul lui Averescu a obţinut în anul acesta, în loc de 4.300 voturi, câte am 
luat eu în opoziţie, numai 43 voturi, dovadă că acest partid nu exista în judeţ“. 


Reorganizarea Partidului Naţional- Ţărănesc 


Partidul Naţional-Țărănesc nu avea în judeţul nostru nici un fel de organizație 
structurată. Singurele organizații politice erau ale mele personale, organizațiuni 
puternice, care cu toate că erau cu sufletul în Partidul Naţional-Ţărănesc, m-au 
urmat totuşi în diferite alegeri”. 

După revenirea mea, comunele s-au pus pe lucru și au înjghebat organizațiuni 
admirabile, ca de pildă cea din comuna Șanț, unde s-au înscris 450 de membrii în 
frunte cu toți actualii şi foştii demnitari, primari, consilieri, preoți, învățători, 
studenţi, meseriași, țărani, ca preşedinte fiind ales Sabin Cotul, licențiat în drept. 
Această organizație, adresându-se Comitetului Central din Bucureşti, declară că 
„numai sub conducerea acestui fiu al judeţului (Victor Moldovan), remarcat prin 
vasta sa activitate constructivă naţională și politică, dublată de rara sa însuşire de 
organizator şi stăpânitor al maselor poporului, Partidul Naţional-Țărănesc se va 
putea închega în judeţul nostru, mai ales în vremurile grele de azi, când suntem 
hărţuiți de atâtea partide politice de tot soiul. Vasta, vechea și trainica popularitate 
a d-lui. Victor Moldovan, creată prin muncă, cinste şi vrednicie, va fi în același 
timp şi popularitatea Partidului Naţional-Ţărănesc”. 

Tot așa, în comuna fruntașă //lva Mare, se organizează partidul în frunte cu 
protopopul Iuliu Ciorceriu, ca preşedinte, Ieronim Galeş, învăţător, director, fostul 
meu coleg de şcoală, fost membru în Comitetul Executiv, georgist, preot Bidian şi 
alți fruntaşi. 


4 Anexă: Ziarul „Săptămâna” din 30 iulie 1932 — n. V. M. La Cameră, rezultatul a fost: Partidul 
Naţional-Ţărănesc, 14.438 voturi; Partidul Naţional-A grar (Goga), 2.069; Partidul Naţional-Liberal 
(Duca), 1.087; Partidul Ţărănesc (Dr. Lupu), 1.363; Partidul evreesc, 859; Partidul maghiar, 854; 
Gruparea Uniunea Naţională, 768; Liga Apărării Naţionale Creştine, 752; Partidul Social-Democrat, 
677; Partidul "Ţărănist-Democrat, 677; Sfatul Negustoresc, 401; Partidul Naţional-Liberal, 397; 
Partidul Poporului (Averescu), 43. Presa consemna că „au candidat pe anumite liste oameni cu totul 
străini de judeţul nostru, dar în schimb suntem satisfăcuţi prin aceea că, alegătorii, ignorându-i 
aproape cu totul, le-au administrat o lecţie binemeritată”. La Senat, Lista nr. 1, a Partidului 
Naţional-Liberal, 638 voturi; Lista nr. 2, a Partidului Naţional-Ţărănesc, 8.589; Lista nr. 3, a 
Partidului Naţional-Agrar (Goga), 1.158; Lista nr. 4, a Partidului Țărănesc (Lupu), 859. A fost ales 
d-l. Victor Moldovan. La alegerea de senator la Consiliile comunale şi judeţene, Lista nr. 1, Dr. Al. 
Pălăgieşu, 60; Lista nr. 2, Dr. A 1. Borza, 926; anulate, 2 voturi. A fost declarat ales d-l. Alex. 
Borza. Prin urmare, învingerea Partidului Naţional-Ţărănesc e evidentă”, „Săptămâna”, anul V, nr. 
208, 30 iulie 1932, pp. 1-2. 

4l Anexe: Circulara mea către președinții organizaţiilor mele personale. Adresa organizației comunei 
Șanț către Comitetul Central. Scrisoarea preotului Butuza — n. V. M. 


278 Victor Moldovan. Memoriile unui politician din perioada interbelică 


Şi tot astfel s-au organizat comunele După Târg, precum rezultă din scrisoarea 
preotului Emil Butuza, care scria la 2 octombrie 1932 că, în comunele unde a fost 
s-au înscris cu însuflețire toți, absolut toți românii şi adaugă: „mai mult din 
dragoste față de D-vs., binefăcătorul dezinteresat şi singurul bărbat politic de mare 
valoare în judeţul nostru, ba, chiar unul dintre cei mai de frunte politicieni din 
întreaga ţară, ne-am grupa cu toţii în jurul steagului Partidului Naţional-Țărănesc și 
în jurul D-V., rugându-vă să luați cât mai curând conducerea organizaţiei noastre 
judeţene, spre binele locuitorilor grăniceri şi negrăniceri din județ”. 

Numai prefectul Vasile Buta, cumnatul lui Leonida Pop — în loc să sprijine 
acțiunea mea — a căutat să împiedice reorganizarea cu toate mijloacele, pornind o 
prigoană împotriva celor care semnau imprimatele trimise de mine, ameninţându-i 
prin organele sale administrative, că vor fi urmăriți fără cruţare pentru impozite, că 
se vor face secvestre. Cei doi cumnaţi, văzându-și periclitată atotputernicia în județ — 
în loc să caute buna înțelegere — au recurs la toate mijloacele ca să-mi paralizeze 
acțiunea. 

Dr. Leon Bârsan, medic, însă vicepreşedintele organizației judeţene și preşedintele 
organizaţiei orașului Bistriţa mi-a oferit de la început preşedinţia oraşului şi mi-a 
scris că toți oamenii de bine doresc să mă vadă președinte al organizației judeţene 
cu autoritate sus şi jos și cu organizaţie model“. 


Convocarea Congresului județean pentru 8 noiembrie 1932 


Membrii partidului văzând că Leonida Pop tergiversează convocarea congresului 
judeţean, hotărăsc să convoace peste capul preşedintelui titular în mod statutar, 
congresul „deoarece... în forma anarhică în care se găseşte partidul nostru în judeţ 
nu mai putea da față împrejurărilor”. 

Congresul este convocat de reprezentanţii a peste una treime din comitetele 
locale, cu majoritatea absolută a membrilor comitetului judeţean, pentru ziua de 8 
XI. 1932. 

Reorganizarea a avut un ecou extraordinar, precum arată semnăturile din acest 
convocator. 


“ Faptul era sesizat şi de presă. „Se ştie că d-l. Victor Moldovan are în judeţul nostru o grupare 
personală, care l-a urmat întotdeauna, indiferent de colorit politic şi de partid. Din această grupare 
partea cea mai importantă erau partizani de-ai Partidului Naţional, care s-au bucurat în primul rând 
de reintrarea d-lui. Victor Moldovan în Partidul Naţional-Țărănesc”. Efectul acestei reîntoarceri era 
văzut ca fiind acela că a renunţat la gruparea personală, subordonându-se intereselor partidului. În 
acest sens, redăm circulara amintită la nota anterioară: „Domnule preşedinte, În urma intrării 
noastre în Partidul Naţional-Țărănesc, Vă rog binevoiţi a lua imediat înţelegere cu reprezentanţii 
organizaţiei Partidului Naţional-Ţărănesc din comuna D-voastră pentru a fuziona şi reorganiza cât 
mai curând partidul. În scopul acesta Vă trimit anexat imprimatele proceselor-verbale. Cu toată 
stima, ss. Victor Moldovan”; Ibidem, p. 3. 

% Anexe: Scrisoarea lui Dr. Bârsan — n. V.M. 

Leonida Pop nu respectă convocarea congresului nici la intervenţia vărului său, 
Ionel Pop. 

Rugat de Maniu, am convenit să convocăm congresul la o altă dată, de comun 
acord. 

În şedinţa Comitetului județean — fiind iminente alegerile administrative — am 
fost desemnat cu unanimitate și aclamaţiuni cap de listă pentru alegerea Consiliului 
Judeţean. 

Congresul se convoacă pentru ziua de 18 XI. 1932. 

În preajma acestui congres, Leonida Pop îl trimite la mine pe prefectul Buta, 
cumnatul său, care mă roagă să convin la alegerea alor doi preşedinţi, unul efectiv, 
celălalt de onoare, şi anume, eu, președinte efectiv, iar Leonida Pop, președinte de 
onoare, ca să nu fie considerat ca învins. 

Leonida Pop însuşi îşi calcă cuvântul. La Congres, după fixarea candidaturilor 
pentru Consiliul Judeţean, suspendă în mod arbitrar şedinţa. Văzând atmosfera ostilă, 
mă roagă să continuăm congresul imediat după Crăciun, declarând că el va demisiona 
şi mă propune pe mine să fiu ales preşedinte cu aclamaţiuni. 

A trecut însă Crăciunul, Anul Nou şi Boboteaza, iar Leonida Pop nu mai are de 
gând să-şi țină angajamentul. Scrisoarea mea, ce i-am adresat, rămâne fără răspuns". 

În această situaţie m-am adresat preşedintelui şi secretarului general regional al 
Partidului Naţional-Țărănesc, cerându-le să intervină, pe motiv că nu puteam admite 
ca actualul preşedinte să zădărnicească, din interese personale — în mod abuziv — 
lucrările congresului cerut de comitet şi de totalitatea organizațiilor locale din judeţ. 
În judeţ domnește anarhia. Partidul se grupează în Moldoveniști şi Leonida-iști, 
fapt de care profită adversarii. 

Comisia specială, compusă din N. Costăchescu, preşedintele Senatului, Virgil 
Potârcă, fost ministru, aduce la data de 16 III. 1933 hotărârea ca d-l. Crişan să fie 
autorizat să ia măsuri pentru convocarea congresului, cu scopul de a alege noul 
comitet. Congresul să fie prezidat de d-l. Crişan, sau de vicepreşedintele comitetului, 
în prezenţa d-lui. Crișan“. 

Între timp, în ședința Senatului, cu ocazia alegerii biroului, am fost ales 
vicepreședinte al Senatului. 

lar la 4 decembrie 1932 s-a ales Consiliul Județean, cu mine în frunte, fiind 
Leonida Pop pe locul al doilea. 


4 Anexe: Convocarea pentru 18 XI. 1932, semnată de Leonida Pop. Scrisoarea profesorului Lupu 
Ştefan către congres. Scrisoarea mea adresată lui Leonida Pop —n. V. M. 

15 Scrisoarea mea către Gh. Crișan. Listele consilierilor judeţeni şi ai oraşului. Manifestele electorale — 
n. V.M. 

La 11 decembrie 1932 are loc alegerea Consiliului orașului Bistriţa. Pe listă 
figurează Petringel, Dr. Bârsan, Ştefan Lupu şi lon Sas, acesta fiind ales sub-primar. 
Este primul sub-primar românesc în cetatea Bistriţei. 

Orașul se găsea până la acea dată, tot sub conducerea exclusiv săsească, cu 
toate că românii erau acum în majoritate faţă de saşi. 

Încetul cu încetul am schimbat numirea străzilor“. Saşii păstrează emblema 
feudală de „oraş liber regesc” şi culorile săsești, roş-albastru, dovedindu-se şi după 
Unire, soviniști încăpățânaţi. Îmi amintesc când în primii ani — după începerea 
carierei mele de avocat — m-am prezentat cu românii mei de la „podul Jelnei” 
(Hrube) pentru a cere de la oraş recunoașterea dreptului de proprietate asupra 
micilor parcele, pe care românii îşi clădiseră de peste 30 de ani căsuţele lor — 
hrubele — și cuptoarelor pentru arderea cărămizilor şi ţiglelor. Parcele erau însă 
întăbulate pe numele oraşului. A trebuit să iau o atitudine foarte hotărâtă şi 
amenințătoare împotriva funcţionarului sas care se împotrivea cu îndârjire. Tot aşa 
se purtau şi ceilalți funcţionari saşi față de „moi rumunu”, în frunte cu consilierul 
Geist, ginerele protopopului săsesc. 


Funeraliile lui Ion Grădişteanu 


În ziua de 31 ianuarie 1933 au avut loc funeraliile naţionale a fostului ministru 
Ionaș Grădișteanu. Au asistat patriarhul Miron Cristea, Iuliu Maniu, președintele 
Consiliului de Miniştri, Mironescu, vicepreşedintele Consiliului de Miniștri, miniștrii 
Mirto, Voicu Niţescu, Crişan, I.G. Duca, Dinu Brătianu, N. Săveanu, Stelian Popescu, 
Dr. Anghelescu, Xeni, Oct. Goga, Mitilineu, Al. Lapedatu, Lupaș, generali, 
parlamentari, etc. 

A vorbit Mironescu, N. Săveanu, Oct. Goga, popa Man, Topa, Mândrescu, etc. 

Eu am ţinut, în numele Senatului, următoarea cuvântare: 


15 De altfel, Victor Moldovan a fost „din întâmplare, venit să ne cerceteze”, după cum afirmă prefectul 
Ioan Şerban, încă în 17 martie 1920, când ofiţerii Regimentului de Vânători de Munte din Bistriţa 
au schimbat denumirea unor străzi din Bistriţa, dându-le nume din familia domnitoare a României, 
fapt ce a declanşat nemulţumirea şi protestul saşilor, A.N.B.-N. fond Prefectura județului Năsăud- 
prefect, d. 149/1922, f. 29. O încercare ulterioară a avut loc în anul 1921, când Victor Moldovan s-a 
adresat subprefectului. „Cetind apelul din „Gazeta Bistriţei” referitor la denumirea străzilor din 
Bistriţa, am onoare a face următoarea propunere, preciza Victor Moldovan la 6 mai 1921. Una din 
străzile principale să fie numită după marele poet născut în acest oraş: Andrei Mureşan. Alta din 
străzile tot principale să fie numită: Petru Rareş, ca un simbol al unirii desăvârşite. Petru Rareş, 
domnitorul Moldovei, a fost stăpân pe oraşul şi pe ţinutul Bistriţei şi a avut chiar şi casă aici”; 
Ibidem, d. 149/1922, f. 9. Abia în anul 1934, în baza Hotărârii Comisiei Interimare a oraşului 
Bistriţa, nr. 1.065/12-308/1935, au fost schimbate denumirile străzilor, în locul celor vechi, de 
sorginte săsească, impunându-se denumiri româneşti; vezi pe larg acest proces şi evoluţia denumirii 
străzilor oraşului de-a lungul timpului la Adrian Onofreiu, „Oraşul Bistriţa-Habitat şi toponimie”, 
în „Anuarul Inistitutului de Istorie Cluj”, XXXV, 1995, pp. 295-322. 

„Întristată adunare, 

În numele Senatului, al cărui membru de drept era Ionică Grădişteanu, mă 
închin cu venerație în fața sicriului ce cuprinde trupul neînsuflețit al celei mai 
viguroase și reprezentative personalități a patriotismului românesc. 

În numele Senatului, aduc un ultim omagiu marelui și nobilului său suflet. 

Dragostea nețărmurită de țară, dragostea, mai presus de orice grijă pământească, 
voință dârză și hotărâtă, credinţa neclintită în izbânda dreptăţii l-au călăuzit o 
viață întreagă. 

În activitatea sa parlamentară Ion Grădișteanu s-a impus prin autoritatea sa 
morală necontestată, prin caracterul său integru şi prin entuziasmul cald pentru 
toate cauzele naţionale. 

Dar, mai presus de toate, personalitatea acestui erou s-a impus prin lupta sa 
îndârjită pentru dezrobirea fraților săi subjugați de dincolo de hotare. 

Istoria acestei dezrobiri, istoria marelui război de reîntregire, istoria unității 
neamului nostru nu se va putea scrie fără a pune la loc de frunte şi cu litere 
neşterse numele lui Ion Grădișteanu. 

Faimosul proces al Memorandum-ului, Liga Culturală, Acţiunea Naţională, 
Consiliul de Coroană, toate manifestările mari naţionale dinainte şi din preajma 
marelui război rămân legate de numele acestui mare patriot, care în momente 
de mare zbucium şi de grea îndoială, a știut să aleagă calea ce duce la întregirea 
neamului. 

Ion Grădișteanu rămâne înscris în rândul marilor propovăduitori ai unităţii 
naţionale, în rândul eroilor și făuritorilor României Mari. 

Datorăm lui Ion Grădişteanu o neştearsă amintire şi o veşnică recunoştinţă”. 
Răspunsul familiei decedatului: 

„Stimate domnule vicepreşedinte! 

Familia lui Ion C. Grădişteanu şi eu, fiul său, Vă mulțumim d-voastră şi 
Senatului României, în numele căruia aţi vorbit pentru proslăvirea memoriei 
scumpului nostru dispărut. 

Aţi arătat activitatea sa parlamentară și ați subliniat că această activitate a 
culminat cu politica sa de naționalism integral, la realizarea căruia a luptat fără 
preget. 

Această recunoaştere a idealului care l-a călăuzit este cu atât mai prețioasă, 
cu cât a fost exprimată prin graiul d-voastră, fiu băştinaş al Ardealului. 


Cu cele mai distinse consideraţiuni, s.s. M.I. Grădişteanu”. 

Regim constituțional sau Dictatură 


Regele acceptă principiile de bază ale reformei administrative şi programul 
economico-financiar al lui Maniu, dar când acesta cere înlocuirea directorului 
general al Poștelor, atmosfera devine încordată. „D-na. Lupescu — spune Maniu — și 
anturajul Regelui au văzut că iau în serios hotărârea de a guverna eu însumi și a 
curăța Curtea Regală şi serviciile publice de elementele ce i-au făcut Regelui atâta 
rău”. lar când Mihalache cere Regelui înlăturarea prefectului poliţiei, Marinescu şi 
a comandantului jandarmeriei, generalul Dumitrescu, tatăl lui Puiu Dumitrescu, 
secretarul Regelui, acesta refuzând, Maniu se solidarizează cu Mihalache şi își dă 
demisia”. 


Politica de persuasiune 


Începe o nouă etapă de destrămare a partidelor. De astă dată, este rândul 
Partidului Naţional-Țărănesc. După sciziunea Goga, după plecarea lui Argetoianu, 
Stelian Popescu, trecuţi la liberali, a lui Gr. Filipescu, trecut la Averescu a lui Em. 
Antonescu, care-și face Liga contra cametei, a lui Goldiș, a lui lunian, care-şi face 
Partidul Ţărănist-Democrat şi a doctorului Lupu, care-şi face Partidul Ţărănesc, 
este acum rândul fratelui Alexandru Vaida, care până ieri era gata la ordinele 
fratelui Maniu. 

Azi, „fratele Alexandru” nu mai este de părere cu fratele Iuliu. El crede în 
politica de persuasiune. Regele trebuie luat cu blândeţe şi de-a binelea. Şi Vaida, 
perspicace, se gândeşte și la viitor. El, masonul înscris în 1919 în Loja de la Paris, 
azi colorat întrucâtva antisemit, dar făcând parte din consiliile de administraţie a lui 
Blank și a altor semiţi, arată tineretului, că el este şi pentru numerus clausus și 
pentru numerus valachicus. 

Discuţiunea între fratele Alexandru şi fratele Iuliu ia proporții până ce, într-o 
bună zi, la începutul lunii mai 1933, Maniu îi adresează lui Vaida — „dragul meu 
Alexandre” — o scrisoare, în care îi comunică că, în urma divergenţelor de păreri 
privitor la chestiunile politicii de stat, ce s-au ivit între ei, demisionează din președinția 
partidului în mod irevocabil, dar rămâne soldat disciplinat al partidului“. 

La propunerea lui Mironescu, partidul alege pe Vaida preşedinte. 

Această divergență va duce mai târziu la ruptură și va avea repercursiuni — 
după cum vom vedea — şi în organizația noastră judeţeană. 


47 Anexă: Caricaturile lui Maniu şi Mihalache — n. V. M. 

48 Anexe: „Patria” din 11 XI. 1932, cu articolul „Scrisori deschise către Iuliu Maniu”, de Valer 
Moldovan, profesor universitar şi broşura Istoria unei legende: Iuliu Maniu, scrisă de N. Iorga — 
n. V.M. 

Guvernarea lui Vaida 


Vaida a avut o guvernare nenorocită. De numele lui Vaida se leagă măcelul de 
la Lupeni şi luptele de la Atelierele Griviţa. 

Muncitorii ceferişti, convinși că revendicările lor nu vor putea fi satisfăcute 
decât pe calea unor lupte, au declarat la data de 2 februarie 1933 grevă, în jurul căreia 
s-au strâns, în semn de solidaritate, mii de muncitori din celelalte întreprinderi din 
capitală. Guvernul a fost nevoit să satisfacă o serie de revendicări. La câteva zile 
însă, guvernul a trecut la represalii: a introdus starea de asediu, a arestat pe conducătorii 
muncitorimii, a dizolvat organizațiile muncitorești, a sigilat sediile şi a interzis 
ziarele lor. 

În faţa acestei situaţiuni, la 15 februarie 1933, 7.000 de ceferişti au declarat din 
nou grevă pentru imediata eliberare a celor arestați şi pentru respectarea tuturor 
revendicărilor câștigate la 2 februarie, împotriva stării de asediu, pentru existenţa 
comitetelor de fabrică şi a sindicatelor C.F.R., care fuseseră dizolvate. Greva a fost 
însoțită de ocuparea atelierelor de către muncitori. Muncitorimea din celelalte 
întreprinderi, de peste 12.000 s-a strâns în jurul atelierelor. S-a trecut la sălbatice 
represiuni. A fost trimisă armata să înăbuşe lupta, trăgând în muncitori. Răpuşi de 
gloanţe au căzut muncitori, zeci de greviști au fost răniţi, iar peste 200 arestaţi. 

„Covârşiţi de armată, străpunşi de baionete, izbiţi cu patul puștii, târâți spre 
poartă şi aruncaţi în camioane, muncitorii continuau să strige lozinca de luptă: 
„Jos asasinii muncitorimii” („Scânteia”). 

După înăbușirea în sânge a luptelor de la Griviţa, s-a înscenat un proces împotriva 
conducătorilor muncitorilor ceferiști, care au fost condamnaţi la ani grei de temniţă. 

Acum câteva luni, înainte de decedarea sa — după ce am fost eliberați din 
închisoarea de la Sighet — fostul meu prieten 7. G. Periețeanu, distins literat, fostul 
președinte al Uniunii avocaţilor din România, fost ministru al Comunicaţiilor în 
guvernul de alegeri al lui Vaida de la 7 iunie până la 11 august 1933, mi-a comunicat 
următoarele: 

„În calitatea mea de ministru al Comunicaţiilor am primit în mai multe 
rânduri delegaţii de muncitori ceferişti, aducându-mi prin memorii la cunoștință 
revendicările lor, pe care le-am examinat şi le-am găsit fondate. Ele consistau 
între altele: a) punerea lucrătorilor pe picior de egalitate cu toți salariaţii statului, 
prin acordarea drepturilor de îndemnizare la locuinţe şi scumpete, pe de o parte, 
iar pe de altă parte, prin reglementarea concediilor; b) schimbarea sistemului 
defectuos de pensionare, deoarece, dat fiind mortalitatea specifică acestui 
mediu, cifrată la aproximativ 50 de mii, cei mai mulţi nu ar fi putut niciodată 
să-şi reguleze drepturile de pensie, decât la 80 de ani, deci după deces. 

La toate acestea se adaugă foamea, mizeria, lipsa de interes pentru sănătatea 
muncitorilor, condițiile de muncă, fără sală de mese, băi, ateliere acoperite la 
secția de reparat vagoane, expuse la ploaie, ger, arșiță, abuzuri, șperţuri. 

Memoriul l-am trimis în studiu Căilor Ferate — mi-a spus Perieţeanu — dar 
acolo am întâmpinat rezistenţa generalului lonescu, care nu izbutea să vadă 
problemele şi înlătura politica socială”. Am împiedicat, în sfărșit, prin sfaturile 
mele, ţinerea unei întruniri de protest, dar mi-am dat bine seamă că într-o bună 
zi, nemulțumirile înăbușite vor izbucni. Autorităţile nu au satisfăcut atunci nici 
cel puţin, parte, dezideratele muncitorilor. Căile Ferate au tergiversat, iar eu 
plecând din minister, nu am avut posibilitatea de a rezolva cererile. Am amintit 
cu ocazia aceasta că, dacă nu se vor satisface cererile, vor fi mișcări. 

După plecarea mea a urmat d-l. Mirto ca ministru al Comunicaţiilor. 

Fiind propus ca martor la proces din partea muncitorilor, am făcut depoziţii 
în favoarea acestora, cu toate că eram deputat majoritar şi vicepreşedinte al 
Camerei. În calitate de fost ministru al Comunicaţiilor, având îndatorirea legală 
de conştiinţă, n-am putut spune decât adevărul. Dacă Regia Autonomă C.F.R. n-a 
putut remunera munca istovitoare a lucrătorilor din ateliere din cauza bilanţurilor 
deficitare, aceasta nu însemnează că revendicările acestora nu erau juste. 

În capul băncii acuzaților era Gh. Gheorghiu-Dej”. 

Până aici declaraţiile lui Perieţeanu. 

Au fost audiaţi și Manoilescu și Dr. Lupu. Manoilescu a declarat că dezechilibrul 
bugetului căilor ferate se datorește politicii proaste, pe care o conduce expertul 
străin. Lupu a declarat că dezinteresul și jaful duce instituția căilor ferate la dezastru. 
După ce a făcut critica guvernului şi a instituţiei Curţii Marţiale, arată că s-ar fi 
putut evita vărsarea de sânge, dacă s-ar fi procedat cu mai mult tact. 

De curând mi-a comunicat prietenul Teofil Sauciuc-Săveanu, fost ministru în 
guvernul Vaida, în timpul evenimentelor sângeroase de la Atelierele Griviţa, că el 
n-a ştiut nimic de cele petrecute acolo, dar nu a ştiut nici Vaida, şeful guvernului. 
Ba, ce este şi mai straniu, însuşi Mirto, ministrul Comunicaţiilor i-a declarat, că totul 
s-a petrecu fără ştirea şi peste capul lui, care era ministru de resort. Toată răspunderea 
cade pe șefii armatei din București și pe șeful suprem al acesteia, Regele. 

Deci guvernul Vaida era un guvern păpușă. 

Tot Perieţeanu mi-a povestit în legătură cu această regie autonomă un caz 
interesant. I s-a prezentat — fiind ministru — o ofertă pentru furnituri de instalațiuni 
electrice la calea ferată, una de către controlorul expert francez şi alta, din partea 
unui grup american. Oferta controlorului era mai scumpă cu multe milioane lei 
decât cea americană. Totuşi, căile ferate au fost nevoite să accepte oferta franceză, 


* Anexă: Caricatura generalului Mihail Ionescu — n. V. M. 

la insistența controlorului, peste capul ministrului. Perieţeanu a raportat lui Vaida, 
americanii au făcut demersuri diplomatice Totul a fost în zadar. 


Atitudinea inconsecventă şi arbitrară a lui Vaida 


Să vedem cum a înţeles Vaida să aplaneze conflictul în organizaţia noastră 
judeţeană şi cum a înțeles să procedeze în rezolvarea chestiunilor noastre grănicereşti. 

Am văzut cum Vaida — intrigat de Tudor Dan — a nesocotit hotărârea adusă de 
adunarea generală a societăţii Regna din 31 III. 1932. 

Cu această lipsă de tact va proceda Vaida şi în celelalte probleme. 

După multe peripeții, Dr. Leon Bârsan a convocat congresul pentru ziua de 30 
mai 1933. 

În gazete apare următorul articol: 

„„Grandiosul congres judeţean al Partidului Naţional-Ţărănesc din judeţul 

Năsăud. 

25.000 de membrii îşi trimit delegaţii la congres. 
Entuziasta alegere de preşedinte a d-lui. Victor Moldovan, etc...”. 

Congresul s-a desfășurat cu toată demnitatea cetăţenească. S-au trimis telegrame 
lui Maniu şi Vaida. 

În afară de mine, care am ţinut un expozeu asupra situaţiei politice, au vorbit 
Pavel Molnar, Emil Molnar, Ion Petringel, Ion Sas, Gh. Matei, Sabin Cotul şi 
țăranul Iulian Pop din Ilva Mică. 

Comisia specială din Bucureşti a partidului a aprobat procesul-verbal al 
congresului“. 

Dar iată că intervine din nou arbitrariul și inconsecvenţa lui Vaida. 

La data de 6 iunie 1933 primesc de la organizaţia provincială adresa semnată 
de Vaida prin care se declară hotărârile aduse în congres ca nule şi neavenite, 
constatând că congresul a fost convocat nestatutar. Dispune ca Leonida Pop, care 
rămâne pe mai departe preşedinte, să convoace alt congres, simultan cu celelalte 
congrese judeţene din Ardeal şi Banat. 

Adresându-mă lui Vaida cu un memoriu, am protestat împotriva acestei 
dispoziţiuni, arătând că, congresul a fost convocat cu știrea, aprobarea şi chiar 
ordinul conducerii partidului. I-am amintit lui Vaida că el însuși a vizat hotărârea 
comisiei speciale și a dat el însuşi ordin lui Leonida Pop să convoace congresul. A 
declara nul și neavenit un congres la care au participat reprezentații alor 25.000 de 
membrii înscriși, nu este cea mai fericită soluţie. 


50 Anexe: Convocarea congresului pentru 30 V. 1933. Diferite scrisori şi manifeste, semnate de 
Leonida Pop, Bârsan, Şt. Lupu, prefect Buta. Discursurile ţinute la congres. Adresa semnată de 
Vaida şi Crişan din 6 VI. 1933. Fotografii de la congres —n. V. M. 

Concomitent, a plecat la Bucureşti o delegaţie, compusă din Bârsan, Petringel, 
Sas, Beşuan, prezentându-se la Vaida. 

Observ, că Vaida a procedat și de astă dată în urma intrigilor lui Tudor Dan și a 
prietenilor acestuia. 

Ziarele scriau reportaje despre lupta dintre manişti şi vaidişti, de la Bistriţa. 

De aceea, i-am adresat lui Maniu la 15 VII. 1933 un memoriu, arătându-i ce s-a 
petrecut în județul nostru din lipsa de tact a lui Vaida. 

Vaida, convingându-se în urmă, că congresul a fost convocat în mod statutar a 
promis că va trimite o anchetă la Bistriţa. 

Abia la sfârşitul lui octombrie a fost delegat ca arbitru Emil Haţiegan, vaidist. 


Maniştii la Sovata 


În septembrie același an, maniştii s-au întrunit la băile Sovata pentru o 
consfătuire intimă. 

Considerat şi eu ca fiind în aceste vederi politice ale lui Maniu am fost rugat cu 
stăruință de a participa, iar pentru cazul că nu m-aș fi reîntors de la Karlsbad, să 
trimit o telegramă de adeziune. Ionel Pop, care împreună cu Aurel Socol, mi-au făcut 
invitaţia, era doar vărul lui Leonida Pop”. Dacă rămânea Maniu șef al partidului, 
judeţul nostru nu ar fi trecut prin ţigănia care a dat prilej ziarelor să se ocupe de 
dezbinările din partid. 

Chestiunea șefiei din judeţ s-a rezolvat înainte de venirea delegatului lui Vaida 
prin forta împrejurărilor. Vaida căzând de la putere, trebuiau depuse candidaturile 
pentru noile alegeri. Partidul avea nevoie în opoziție de combatanți. Zvârcolirile lui 
Leonida — depunând lista sa — au fost zadarnice. Partidul nu i-a dat autorizația 
cuvenită. Buta în schimb, s-a împăcat cu situaţia. 

Vaida a avut o guvernare zbuciumată, grea, tulburată de criza economică, de 
curbele de sacrificiu, controlori străini, de grevele muncitorilor și de represaliile 
sângeroase de la Atelierele Griviţa. 

Această guvernare a avut reperscursiuni urâte şi în județul nostru, după cum am 
văzut şi mai ales cu ocazia adunării grănicerești de mai târziu, provocând răscoala 
țăranilor. 


5l Anexe: Fotografia cu I. Molnar Titu Pop, Emil Molnar, Petringel,Sabin Cotul, Sas, Cincea, Herţia, 
Bârsan, Pavel Molnar, iar eu la mijloc. 8 fotografii: sectoarele organizaţiei Bistriţa. Scrisorile lui 
Ionel Pop şi Socol. Fotografiile organizaţiilor din Bichigiu, Poiana Zăgrii şi Telciu şi Valea Şieului — 
n. V.M. 

Averile grănicerești. Lichidarea societăţii Regna 


Direcțiunea Silvică, luând la data de 8 iulie 1932 conducerea efectivă a societăţii 
Regna în lichidare, a instituit două comisiuni: una, pentru inventarul societăţii, 
compusă din A. Bejan, Teodor Şimon, N. lanul, M. Echim, T. Adace, I. Barna, Tr. 
Galben, și alta, de lichidare, compusă din Precup, Dan și Gr. Tonia. 

Comisiunea de inventariere constată că în decursul activității sale, societatea 
Regna a avut o pierdere de 214.498.747 lei și o datorie de 62.104.599 lei. 

Comisiunea de lichidare — ca să nu ajungă societatea Regna la faliment — 
hotărăşte: 1) continuarea exploatării în regie; 2) refacerea creditului pierdut. Pentru 
împlinirea acestui program primeşte de la Ministerul Agriculturii un avans de 10 
milioane lei. Pe Precup îl deleagă să plece în Orient pentru a studia nevoia pieții, 
intenționând Direcția Silvică să concesioneze exploatările unor consorţii financiare. 

Pentru a trece apoi Regna la Direcţiunea Silvică în forma unui serviciu comercial 
şi pentru a putea lucra cu abatere de la legea contabilităţii publice, Direcţiunea 
Silvică a întocmit un proiect de lege pentru a completa legea din 1890. 

„Cu gândul la Dumnezeu şi la vitejia tradițională a străbunilor grăniceri” 
subcomisiunea de lichidare „a sărit cu bărbăție la cârma corabiei amenințate cu 
cotropirea de uriaşele valuri ale crizei economice financiare”, scrie Precup în articolul 
său din „Revista graniței năsăudene” din decembrie 1932. 


Anchetă la societatea Regna 


În urma cererii Direcţiunii Silvice ca lichidatoare, care arată că gestiunea 
societății Regna s-a făcut în mod neregulat, ministerul instituie în ianuarie 1933 o 
anchetă. 

În referatul anchetei se constată că Tribunalul, prin sentinţa din 13 II. 1933 
declară anulate hotărârile adunării generale din 31 III. 1932 în ce privește bilanţurile 
pe 1930 şi 1931 şi trimiterea la parchet”. 

Constată următoarele falsuri: 

— în ce priveşte repartizarea beneficiului pe anul 1928, dividendul comunelor, 

în loc să fie 13.226.634 lei, a fost trecut numai cu 6.613.817 lei; 

— la evaluarea activului nu s-a ţinut seama de situaţia reală, trecând în bilanț 

sume mult ridicate decât cele reale, rezultă o diferenţă de 55.268.940 lei. 

— fondul de pensiuni figurează în bilanţ cu 3.849.832 lei, în loc de 727.104 lei; 

— preţurile de vânzare se reduceau după vânzare, făcându-se bonificări în favoarea 

cumpărătorilor, aşa, pentru firma Warwach și Spiegel și alții, 3.040.55 lei; 


52 Anexă; Referatul anchetei (15 pagini scrise cu maşina) — n. V. M. 

— la Banca grănicerilor a avut o pierdere de 5.027.979 lei; 
— a făcut vânzări cu prețuri mici, predând în schimb cumpărătorilor materiale 
de calitate superioară; 
— salariile, diurnele, însumează 6 milioane de lei, din care primeşte directorul 
Avram 670.000 lei. 
Ancheta conchide; pagubele suferite de comune sunt prea însemnate, pentru a 
fi lipsite de sancţiuni. 


Grănicerii se prăpădesc de boli şi mor de foame 


În timpul ce conducătorii se răfuiau cu parchetul, comunele tângeau în mizerie. 
Descendenții grănicerilor umblau flămânzi şi în zdrențe. 

Am fost în comuna Găureni, unde cred că până la mine, n-a pătruns picior de 
deputat. Ceasuri am mers cu prietenii mei pe o cărăruie peste dealuri, până să ajungem 
în sat. Nu cred să mai fie undeva vreo cocioabă de primărie ca la Găureni şi o 
strajă a acestei primării, cum am văzut aici”. Astfel este cinstită vitejia tradițională 
a străbunilor, care au adus grănicerilor glorie la Arcole, Aredo de Veneţia. 


O stare disperată 


Sub acest titlu publică Sabin Cotul, un tânăr cu suflet şi dragoste față de țăran, 
al cărui fiu este, un articol în gazeta „Săptămâna” din 21 III. 1933, în care arată că: 
„în granița năsăudeană au avut loc în anii din urmă frământări de tot soiul, 
dezlănţuiri de patimi, care de care mai trăsnite, încercări de răsturnări şi prefaceri, 
jafuri şi abuzuri din cele mai îndrăzneţe, care toate, în mod fatal, ne-au dus acolo 
unde era natural să ajungem, în dezastrul de azi... dezastru şi pustiu în sufletele 
acestor sărmani oameni, încolții de mizerie și foame şi împinși de cârmuitorii acestor 
bunuri în braţele disperării... Pe câtă vreme, cei ce au administrat aceste averi se 
tolănesc în scaune moi, în mijlocul unui belşug de basm — adevărații proprietari — 
urmaşii cătanelor negre, descendenții falnicilor grăniceri...sânt târâţi din post în 
post spre închisorile tribunalelor, pentru a ispăși crima de a fi luat din propria lor 
cămară, un boţ de mămăligă, pentru a potoli foamea copiilor lor... 

Noroc că s-a mai găsit încă un salvator. Un om al datoriei, care niciodată nu a 
înşelat așteptările acelora care şi-au pus nădejdea în el. Un om care a pătruns până 
în cele mai adânci ascunzișuri ale sufletului poporului, care a ştiut să facă din 
propriul său glas trâmbiţa de alarmă, ori de câte ori acest popor drag lui, a fost 


55 Anexe: 4 fotografii din comuna Găureni. O plângere semnată de 162 de muncitori țărani din 
comuna Maieru, din 14 V. 1933, în care arată că ei mor de foame, în timp ce, cei de la Regna şi 
Direcţia Silvică trăiesc în belşug — n. V. M. 

apăsat de greul vieţii şi răutatea cârmuitorilor... In granița năsăudeană răsună cam 
adeseori pe plaiuri şi prin poiene refrenul lui Coşbuc: 


„Să nu dea Dumnezeu cel Sfânt...” 


Delictele silvice 


Direcţiunea Silvică întocmeşte proiectul de lege ca să poată exploata pădurile 
grănicerești după bunul plac, evitând legea contabilităţii publice, iar directorul 
Precup caută să înglobeze şi pădurile comunale în cele cumulative, ca să poată 
concesiona cât mai mult lemn consorţiilor străine; în schimb, nimeni nu se gândeşte 
de unde provin cele peste 28.000 delicte silvice în valoare de peste 14 milioane lei. 
25.000 de țărani grăniceri au fost daţi în judecată, unii duși la închisoare, batjocoriți 
şi ruşinaţi. Ministrul de Justiție a suspendat, la stăruința mea, în două rânduri, 
executarea pedepsei. 

Care este cauza acestei nenorociri, am arătat într-un manifest al meu. Lipsa de 
înțelegere a durerilor şi nevoilor țăranilor, de o parte, și mai ales, lăcomia scârboasă, 
setea de avere nemuncită. 

„Faceţi defalcarea, dați comunelor pădure și păşuni, strig într-una, de cinci 
ani şi mai bine. Priviţi la Parva, unde cumulativul intră în poarta bisericii şi, vă 
mai miraţi că avem delicte silvice”. 

În urma audierilor mele din 7 IV. 1933, Regele a grațiat prin decret toate aceste 
delicte silvice”. 


Defalcarea şi drepturile țăranilor grăniceri 


Sub acest titlu am scris în decembrie 1932 o broșură în care am arătat această 
problemăs€. 

S-au întocmit o serie de proiecte şi anteproiecte pentru o nouă aşezare a averilor 
grănicerești. Toate acestea însă sufereau într-o formă sau alta de aceleaşi păcate ca 
şi societatea Regn. Toţi se gândeau mai mult la interesul personal şi, să restrângă 
cât mai mult drepturile țăranilor, moştenite de la strămoși și consfinţite prin legi. 

Nimeni nu voia să audă de defalcare. S-a spus despre mine că sunt un om 
periculos, un bolşevic, care vreau să destram averile grănicereşti. 

De aceea, cererile comunelor grănicerești pentru defalcare, pe care le prezentam 
ministrului Radian și care dăduse rezoluția „Direcțiunea Silvică va examina cererile 


5 Anexa: Articolul lui Sabin Cotul — n. V. M. 

55 Anexe: Invitaţia la audienţă, trimisă de mareşalul Curţii Regale. 2 manifeste în legătură cu delictele 
silvice —n. V.M. 

5 Anexe: Broşura mea despre defalcare. Cererea mea originală, cu rezoluţia ministrului Radian. 
Cererea prezentată lui Voicu Niţescu — n. V. M. Titlul broşurii, Defalcarea şi drepturile țăranilor 
grăniceri, Tipografia Naţională G. Matheiu, Bistriţa, decembrie 1932. 

comunelor şi va referi asupra necesităţilor arătate, cum şi asupra posibilităților de 
realizare” le-am reţinut până la schimbarea guvernului, când prietenul meu Voicu 
Niţescu, ministrul Agriculturii, l-a delegat — la cererea mea — pe Dumitru Tomuţa, 
inspector general silvic, ca să facă referatul. 

La cererea către Voicu Niţescu am anexat cererile comunelor Salva, Mocod, 
Parva, Ilva-Mare, Ilva-Mică, Măgura, Leşu, Șanț, Budacul Românesc, Mijloceni, 
Prundul, Tiha, Mureșenii și Bistriţa Bârgăului, etc (26 la număr). 


Referatul lui Tomuţa 


După ce Tomuţa face istoricul proprietății şi administrației, a pădurilor şi pășunilor, 
care au fost stăpânite secole în urmă de aceste comune, etc.., arată starea actuală a 
pădurilor defalcate pentru folosirea proprie a comunelor. 

Tomuţa constată că: „dacă acum 40 de ani, când s-a făcut defalcarea, erau 
suficiente pădurile defalcate și mulțumite chiar și comunele cărora nu li s-a putut 
defalca întreaga suprafață constată necesară, astăzi însă, după ce populaţia s-a 
sporit mult, și în urma dispoziţiilor art. 32 din Legea Agrară a Transilvaniei, care 
le-a declarat de păduri comunale, în unele comune chiar s-a dublat... este firesc ca 
suprafaţa defalcată să fie insuficientă pentru cea mai mare parte a comunelor 
situate mai departe de munte. 

După studiile făcute de Direcţia Silvică rezultă că lipsa este, față de numărul 
populaţiei de azi, de 34.384 jug., iar socotită după cotele prevăzute de Legea 
Agrară, ar reveni la 32.218 jug. 

După cercetările făcute de Tomuţa rezultă că comunele ar fi mulțumite dacă li 
s-ar defalca din pădurile administrate cumulativ încă circa 9.812 jug. „Completarea 
deci a pădurilor defalcate este reală şi imperios necesară — declară Tomuţa. Nu e 
admisibil ca atunci când în toată Transilvania, comunele au fost împroprietărite cu 
păduri pentru nevoile rurale, populaţia comunelor grănicereşti proprietare de 
veacuri, să fie lipsite de materialul de lemn necesar”. 

Tomuţa mai constată că „astăzi, când industria forestieră trece prin cea mai 
mare criză, în urma căreia pădurile administrate cumulativ, nu numai că nu pot 
produce nici un beneficiu, nici direct, nici indirect, dar încă administrația este 
nevoită a contracta împrumuturi şi a face mari datorii în contul proprietăţii 
cumulative, este foarte greu de convins populaţia aproape muritoare de foame, 
lipsită chiar şi de beneficiul indirect al proprietății cumulative, adică de lipsa de 
lucru, de mai bine de doi ani — de binele ce se va produce cândva, în viitor, care îi 
va asigura buna stare, dacă se va păstra intactă proprietatea cumulativă — este greu 
a o face să renunţe la defalcare, suferind și de lipsa de material lemnos în mijlocul 
pădurilor, în centrul munţilor, mai mult chiar decât populaţia de la câmpie, care 

pe lângă cerealele necesare, are şi lemne suficiente din pădurile cu care au fost 
împroprietărite. Cred că nu e bine a se abuza de răbdarea populaţiei. 

În ce priveşte situația actuală a pășunilor, Tomuţa constată că, comunele mai 
au nevoie de încă 5.780 de jug. 

Tomuţa menționează că „lipsa de pășune este potestată în mare parte prin 
faptul că păşunile alpine, în loc să fi fost îngrijite în trecut de comune şi de Direcţia 
Silvică, au fost lăsate şi invadate prin însămânțări pe cale naturală de pădure, iar 
ulterior, stăpânirea românească, punând mai multă grijă în gospodăria silvică, prin 
rectificări de hotare, a anexat porțiunile astfel împădurite la pădurile administrate 
cumulativ, micşorând prin aceasta suprafaţa păşunilor alpine, tocmai în comunele 
cele mai lipsite, Parva, Leşu, Feldru, Mijlocenii Bârgăului... 

Tomuţa conchide: „Găsim că în situaţia actuală, când principalul şi aproape 
singurul izvor de câştig și trai a populației din comunele de munte este creştere 
vitelor, pământul pentru cultură agricolă lipsind cu desăvârşire, tot aşa cum lipseşte 
şi ocazia de lucru în exploatările şi industria forestieră, o mare parte a comunelor 
grănicerești au lipsă de păşune comunală și deci au dreptul să ceară completarea 
acelora prin transformarea în păşuni a unor suprafeţe din păduri”. 

Tomuţa propune să se revină asupra rectificărilor de limită a păşunilor. În ce 
priveşte completarea prin transformarea unor porțiuni păduroase, este nevoia unei 
legi speciale. 

În orice caz — declară Tomuţa — e mai bine să li se dea strictul necesar de bună 
voie, decât a lăsa să-şi ia cu de la sine putere, pe cale anarhică. 

Tomuţa termină astfel temeinicul şi cuprinzătorul său referat, scris cu maşina 
pe 16 pagini: „Aplicând măsurile propuse prin prezentul studiu, şi în măsură cât 
mai redusă, s-ar putea satisface lipsurile populaţiei semnalate prin petițiile depuse 
de d-l. senator Victor Moldovan, împăcând în acelaşi timp şi interesele obşteşti ale 
comunelor grănicereşti și în general, interesele economiei forestiere ale țării, cu 
nevoile populaţiei, fără a cărei colaborare, aceste interese ar fi periclitate”. 

Tomuţa este, precum vedem, de o părere diametral opusă părerii lui Precup, 
care voia să înglobeze în cumulativ şi porțiunile deja defalcate. 

Dar Precup face tot ce îi stă în putere, în interesul paralizării acţiunilor 
dușmănoase şi subversive. Rând pe rând respinge cererile comunelor, care se puteau 
satisface şi în baza legii din 1890. 

„Nu e prudent să întinzi struna răbdării populaţiei — scrie Sabin Cotul în 
„Săptămâna” din 14 IV. 1933 — și mai ales atunci când cererile ei sânt juste şi 
realizabile, pierzându-și răbdarea şi împrumutând natura fiarelor cu care convieţuiesc 
în creierii munţilor, actul ei poate avea urmări regretabile, consecinţe grave”. 


57 Anexă: Referatul lui Tomuta — n. V. M. 

Modificările la legea XIX din 1890 pentru administrarea 
pădurilor comunale din fostul District al Năsăudului 


Direcţiunea Silvică, lichidând societatea Regna, abrogă statutele acesteia şi 
întocmeşte altele în care se prevăd noile organe de administraţie ale Direcției 
Silvice Regna şi anume: 

— Consiliul de Administraţie şi Consiliul de Direcţie; 

— Consiliul Cenzorilor; 

— Direcția Silvică. 

Consiliul de Administraţie se compune din 6 membrii aleşi de comunele 
proprietare şi 6 membrii de drept: directorul silvic, un jurist, un specialist în chestiuni 
economice-financiare, un contabil, prefectul judeţului și administratorul financiar. 

Cei 6 membrii ai comunelor proprietare se aleg de către delegaţii consiliilor 
comunale la prefectură, sub preşedinţia prefectului. 

Este deci clar: comunele proprietare nu au cuvânt. Cei 6 membri vor fi desemnaţi 
de prefect. Precup şi Dan și-au asigurat preponderența. Vor tăia şi spânzura. 

În același timp Direcţia Silvică întocmeşte un anteproiect pentru modificarea 
legii XIX din 1890, pe care-l trimite comunelor ca în timp de zece zile să se 
pronunţe asupra lui prin dresarea unui proces-verbal. 

După ce caută în expunerea de motive să capteze bunăvoința comunelor, arătând 
că „de la înființarea Regnei a luat naștere mărul de ceartă între grăniceri, tot 
urmând interese, scopuri ascunse. 

Propune ca, Comisiunea Silvică să fie investită cu toate atribuțiunile cuvenite 
proprietarului în ceea ce priveşte economia şi bugetul. 

Cu derogare de la legea Contabilității Publice, Direcţiunea Silvică poate exploata, 
industrializa şi valoriza produsele silvice prin arendare, închiriere, concesionare, 
regie, în conformitate cu un regulament profesional. 

Şi în sfârşit, considerând că Tudor Dan şi Leonida Pop, mari vânători, au nevoie 
de vânat, care se poate arenda şi vânătorilor străini pe sume destul de considerabile, 
anteproiectul prevede că „pentru aranjamentele culturilor intensive de vânat şi 
păstrăvi se vor putea expropria terenele necesare”. 

Comunele s-au pronunțat: Parva, Sângeorz-Băi și Tiha Bârgăului, resping acest 
anteproiect, da capo. Ilva-Mare, Leșu, Năsăudul, Bistriţa-Bârgăului, cer să se convoace 
o adunare generală, o constituantă. 

Toate comunele cer ca beneficiul comunelor să nu fie mai mic de 50%. Nici 
una din comune nu acceptă dispoziţia ca exploatarea să se facă cu derogare de la 
legea contabilităţii publice. 

Astfel, proiectul Comisiunii Silvice cade. 

Ilva-Mică observă, că „Direcţia Silvică vrea să fie dictator, că conducătorii se 
gândesc numai la buzunarul lor. Să fie stăpâni pe averile moștenite”. 

Valea Bârgăului adresează ministrului Agriculturii un protest, arătând că, 
Comisiunea Silvică nu ține seamă de dezideratele comunelor, înțelegând să 
îngrădească drepturile țăranilor. Cer să se introducă cinstea în Graniţă. Gestiunea 
să fie scoasă de sub influența politică. 

În sfârşit, la 24 III. 1933, primarii comunelor grănicereşti, în adunarea lor mi-au 
dat unanim împuternicire să pregătesc eu modificarea legii vechi şi să găsesc 
soluţia pentru a putea începe imediat lucrările necesare pentru întregirea pădurilor 
şi pășunilor comunale. 

După ce am studiat anteproiectul Comisiunii Silvice, studiul inginerului silvic 
V. Şuteu, textul propus de adunarea Gălan şi soţii, proiectul comunităţii grănicerești 
din Caransebeş, etc., am pregătit un proiect de lege. 

Considerând că, comunele şi-au exprimat dorinţa de a dezbate noua lege într-o 
adunare, am pus la punct, în colaborare cu prietenul meu Tomuţa primul articol 
pentru a-l supune fără întârziere parlamentului. 

Legea am prezentat-o din inițiativă parlamentară Senatului, de unde a fost trecută 
la Cameră"®. A fost publicată în nr. 96 din 28 V. 1933 în „Monitorul Oficial”, 


Un vis împlinit 
Sabin Cotul a publicat în gazeta „Săptămâna” următorul articol: 

„După aproape 10 ani de frământări, populaţia satelor grănicerești, plimbându-și 
amarul pe la porţile tuturor răsfăţaților norocului fără nici un rezultat, cântând 
mereu în cor cântecul jalnic al lipsurilor sale, cântec ce începea şi isprăvea cu 
vorbele „vrem păduri şi păşuni, nu vrem milă, cerem din al nostru”, până ce în 
sfârșit, acest cântec a găsit răsunet într-o inimă mare, generoasă și nobilă. 

Era un vis, visat ziua de descendenții de grăniceri, fie răzimaţi în ciomagul 
păstoresc, în urma turmei dezvălugite de lipsa hranei, fie scăldat de sudoarea 
ce se prelinge de pe frunți trudite pe coarnele unui plug abia târât pe brazda 


58 Prezentată cu expunerea de motive şi avizată cu nr. 38, în şedinţa din 12 aprilie 1933 ; DA.D, 
şedinţa din 12 aprilie 1933, pp. 4.285-4.288, după ce în prealabil fusese dezbătută cu expunerea de 
motive şi avizată de Senat în şedinţa din 7 aprilie 1933 — Dezbaterile Senatului, şedinţa din 7 
aprilie 1933, pp. 2.112—2.15, în continuare, D.S. — şi apoi votată în şedinţa din 10 aprilie 1933; 
D.S., şedinţa de la 10 aprilie 1933, p. 2.124. 

5 Anexe: Studiul inginerului V. Şuteu. Legea propusă de mine. Articolul lui Sabin Cotul — V. M. 
Legea a fost votată în şedinţa Senatului din 10 aprilie 1933, şi s-a adoptat cu „majoritatea de 
şaptezecişişase voturi contra unu” şi în Camera Deputaţilor în şedinţa din 12 aprilie 1933, cu 
„unanimitatea de unasutăcinci voturi”. A fost promulgată cu Decretul-regal nr. 1.247 din 24 aprilie 
1933; „M.0”, nr. 96, 27 aprilie 1933, pp. 2945-2946. 

sărăciei, ori plimbat prin codrii în tovărășia securei delicvente, vis moţăit pe 

prispele caselor dezbrăcate, însoțit de priviri pustii din portița ogrăzilor păjiștite. 

Era un vis frumos, visat noapte de noapte, dar prea adesea întunecat de 
fantomele diferitelor regime politice şi a cârmacilor averilor acestor sărmani 
visători, care turburau odihna tuturor acelora, care ştiau că zorile îi aşteaptă sub 
fereastră cu întregul cortegiu de amare lipsuri. 

Visau și legau nădejdile lor de viaţă, de acest vis. Aşteptau cu statornicie și 
credinţă apariţia îngerului bun, chemat să gonească fantomele și să izbândească 
visul. 

Îngerul bun a venit. 

Visul lor s-a izbândit. 

Visul lor s-a împlinit în ziua de 10 aprilie. 

În această zi, care va rămâne adânc măreaţă în istoria averilor grănicerești, 
se va pomeni un nume: Victor Moldovan și o faptă: Legea defalcării. 

D-l. Victor Moldovan a pus din nou, greutatea personalităţii sale în cumpăna 
dreptăţii şi dreptatea a învins. 

În ziua de 10 aprilie s-a votat în Senat „Legea pentru modificarea unor 
dispozițiuni din Legea pentru administrarea pădurilor comunale din fostul district 
al Năsăudului”“. 

Legea defalcării a fost primită cu emoție și entuziasm, de către tineri și bătrâni. 
Tinerii văzând în această lege temelia unei vieţi noi mai bună, iar bătrânii rostind 
sfânta frază: „şi acum, Doamne, slobozeşte pe robul tău” vor pleca liniștiți, când 
ceasul va suna, vărsând o ultimă lacrimă pe slova acelei legi de recunoștință către 
Dumnezeu şi mulțumită către Victor Moldovan, văzând cu ochii visul lor împlinit 
şi soarta copiilor lor asigurată. 

Prin înfăptuirile realizate, d-sa. arată din nou dragostea nețărmurită pe care o 
poartă faţă de populația din judeţul nostru, având conştiinţa împăcată că îşi face pe 
deplin şi cu abnegaţie datoria față de acei care l-au ales”. 

După votarea acestei legi am trimis directorului silvic Precup cererile comunelor 
Salva, Mocod, Parva, Ilva-Mare, Ilva-Mică, Măgura, Leşu, Budacul Românesc, 
Rebra, Poiana Ilvii, Feldru, Runc, Romuli, Telciu, Şanţ, Mureşenii, Tiha, Bistriţa, 
Susenii, Mijlocenii, Josenii, Rusu Bârgăului, comunicându-i că aceste cereri le-am 
ridicat de la referatul d-lui. Tomuţa cu asentimentul directorului general Horia 
Lazăr, pentru a i le prezenta în vederea rezolvării lor în sensul noii legi. 


40 Un vis împlinit”, în „Săptămâna”, anul VI, nr. 225, 26 aprilie 1933, p. 1. În acelaşi număr mai sunt 


publicate „Iertarea delictelor silvice obţinută de d-l. senator Victor Moldovan de la M.S. Regele”, 
Ibidem, iar sub titlul generic „Noi înfăptuiri”, Expunerea de motive şi textul legii, Ibidem, p. 2. 
Analiza prevederilor referitoare la iertarea delictelor silvice în detaliu, în articolul „Delictele 
silvice”, în Ibidem, nr. 226, 4 mai 1933, p. 1. 

Rugându-l să binevoiască a întocmi în baza acestor cereri lucrările necesare, a 
le prezenta Comisiunii Silvice pentru aviz şi a le trimite apoi comunelor pentru 
afișare — i-am comunicat că am luat în faţa directorului general al Regimului Silvic 
angajamentul că voi supraveghea, în calitate de parlamentar și reprezentant al 
comunelor, toată procedura. 

L-am rugat pe directorul silvic să-mi aducă la cunoştinţă la timp toate demersurile 
ce va întreprinde". 

Directorul silvic Precup şi Comisiunea Silvică — cu Tudor Dan şi Leonida Pop 
în frunte — se codeau să rezolve cererile de defalcare. 

În expunerea de motive a legii mi-am rezervat dreptul de a propune şi modificarea 
restului legii, pentru a înstăpâni pe acești vrednici descendenţi de luptători de 
averile lor strămoşeşti. 

Cum dorinţa unanimă a comunelor era să se dezbată şi pune la punct proiectul 
acestor modificări în adunarea generală a comunelor, am convocat în acest scop pe 
reprezentanții comunelor pentru ziua de 23 iulie 1933, dând următoarele instrucțiuni: 

Frați Grăniceri! 

În rândul comunelor grănicerești domnește o vie agitaţie și o veche 
nemulțumire, care se manifestă cu toate ocaziile împotriva sistemului învechit 
şi bolnăvicios, după care se cârmuiesc şi gospodăresc averile grănicereşti. 

Cauzele acestei stări de lucruri sunt multe și felurite. 

Una dintre acestea este şi legea grănicerească din 1890, care îmbătrânind, 
nu mai poate ține pasul cu vremurile de azi. Nimeni nu a înţeles mai bine decât 
D-tră. poporul, acest netăgăduit adevăr. 

Ani de-a rândul ați cerut adunare generală grănicerească în vederea modificării 
legii și alcătuirea ei în spiritul timpului de azi. Nimeni însă nu v-a ascultat. 

În virtutea mandatului meu primit de la toate comunele grănicereşti, am 
depus spre votare, din inițiativa Senatului, prima parte a acestei legi. Această 
primă parte a legii grănicereşti şi care privește defalcarea unor porţiuni din 
pădurile cumulative, în vederea întregirii pășunilor şi pădurilor comunale, în 
măsura nevoilor de azi, a fost votată de Cameră şi de Senat, aprobată de Consiliul 
de Miniştri şi sancționată de M.S. Regele. 

În urma acestei legi, care răspunde unor arzătoare nevoi ale populaţiei, 
nimeni nu va mai putea împiedica înfăptuirea cererilor drepte ale comunelor 


6l Sub titlu „Defalcarea” presa consemna iniţiativa lui Victor Moldovan astfel: „Avem informaţii 
sigure, că d-l. Victor Moldovan va interveni la Direcţiunea Silvică pentru a începe cât mai grabnic 
cu punerea în aplicare a legii defalcării. Defalcarea va începe cu câteva din cele mai lipsite comune, 
ca Şanţ, Romuli, Mureşenii-Bârgăului. Domnul senator va lua parte la lucrările de defalcare pe 
teren în toate comunele care au înaintat cereri de întregirea păşunilor şi pădurilor comunale”; 
Ibidem, nr. 226, 4 mai 1933, p. 1. 

grănicerești, care până acum, deși proprietare de averi neprețuite, se zbăteau în 
ghearele sărăciei și deznădejdii. 

Urmează acum să se modifice şi restul legii şi îndeosebi, să se stabilească 
prin lege, cine şi cum să administreze şi gospodărească averile grănicerești, 
pentru a mântui de la pieire ceea ce mai este de mântuit și a sfârși odată cu 
nelegiuirile din trecut. 

Noua lege trebuie să redea acestor averi adevărata lor menire, aşa cum au 
visat-o strămoşii d-voastră., care pentru a le dobândi au scăldat în sânge din 
sângele lor viteaz, toate plaiurile Europei, în lungul veacurilor trecute. 

Cu toate că am avut putinţa să modificăm și restul legii, n-am făcut-o fără 
ştirea şi învoirea d-voastră., fiind convinși, că o lege de însemnătatea celor 
grănicerești trebuie să izvorască din cuminţenia poporului, întrunit în Sfatul cel 
mai grăniceresc. 

Averile grănicereşti se găsesc azi împotmolite la o răscruce. A sosit deci 
ceasul cel de al 11-lea, ca toți fiii buni ai graniţei, ridicându-se la înălțimea 
înaintaşilor lor — inimă cu inimă și mână în mână — să participe la adunarea 
generală grănicerească în care se va decide odată pentru totdeauna dreptul 
d-voastră. la viaţă, al copiilor şi nepoților d-voastră., precum şi soarta acestor 
averi, pentru care s-au vărsat râuri de sânge şi s-au jertfit mii de vieţi. 

Adunarea generală grănicerească se va ține la Bistriţa, în ziua de duminică, 
23 iulie 1933, orele 10 a.m., în sala Gewerbeverein . Această adunare va înscrie 
o pagină nouă în istoria averilor grănicerești. Atârnă de cuminţenia noastră, a 
tuturor, ca această pagină să o scriem cu litere de aur sau cu blestem și rușine. 

Frați grăniceri! 

Adunarea generală pe care am cinstea că o convoc, la repetata d-voastră. 
stăruință, este o adunare care trebuie să întreacă în măreţia şi mărimea ei pe 
toate celelalte adunări grănicerești ţinute vreodată. 

De aceea, eu vă rog, să trimiteţi la acest mare sfat două rânduri de delegați, 
şi anume: 

I. Delegaţi oficiali ai consiliilor comunale, care vor fi investiţi cu delegaţie 

dată prin încheiere de către consiliul comunal și, 

II. Delegaţi din partea obștii, aleși în adunarea poporului din comună. 

Delegații vor avea în adunare drept de vot. 

Domnii primari sunt rugaţi să aducă la cunoştinţă pe toate căile obişnuite în 
comună, importanţa și data adunării generale, să convoace consiliile comunale 
în şedinţă extraordinară și adunarea poporului pentru a alege delegaţi care să 
participe în mod obligatoriu la adunarea generală grănicerească. 

Delegații consiliilor comunale vor fi poate terorizaţi şi înfricați de către 
anumiți dușmani ai poporului, împiedicându-i să participe. Să nu vă daţi 

înapoi, nu aveţi de dat nimănui socoteală de faptele voastre, decât conştiinţei și 
poporului, care şi-a pus încrederea în voi. Sunteţi obligați să-i slujiți așa după 
cum cer interesele lui. 

În afară de delegaţii consiliilor și obştei, vă rog să vină toți bărbaţii satelor 
noastre grănicereşti, ca astfel să arătăm lumii întregi care este adevărata voință 
a urmașilor lui Tănase Tudoran, mort pe roată, și a „Cătanelor negre” şi să mai 
facem dovada, că întreaga grănicerime este conştientă şi ştie să răspundă 
chemării, atunci când se pecetluieşte soarta ei. 

Veniţi cu toţii, pentru că avem nevoie de cuminţenia şi sfatul tuturor. 
Dovediţi că sunteţi vrednici de marii d-voastră. înaintaşi, care fără să cunoască 
oboseala, au cutreierat lumea, atunci când îi chema datoria. 

Veniţi, răspunderea este mare și în faţa conştiinţei și în faţa istoriei 
grănicereşti. 

Bistriţa, la 12 iulie 1933. 

Victor Moldovan, senator, vicepreşedinte al Senatului”?. 


Adunarea generală a grănicerilor împiedicată cu scandal 


Cei interesaţi în menţinerea situaţiei actuale au făcut demersuri pentru a 
zădărnici adunarea. 

Prefectul Buta a dat ordin consilierilor comunali, oprindu-i să vină la adunare, 
ba, s-a deplasat personal, însoţit de căpitanul de jandarmi la Telciu, Romuli și în 
alte părţi, oprind lumea să vină la adunare. Cum eram gata şi eu să plec la Telciu, 
unde mi se pregătea o poartă triumfală, am fost primit cu o cuvântare însuflețită a 
primarului şi a învățătorului director Aurel Groze. 

După ce prefectul a cutreierat zadarnic comunele a căutat să-i determine pe 
intelectualii din graniţă — convocându-i la o consfătuire la Năsăud — ca să semneze 
un protest împotriva mea, pe motiv că nu sunt grănicer. Nu s-a găsit nimeni ca să 
semneze acest protest. 

În această situaţie Tudor Dan a plecat la protectorul său Vaida, care şi de astă 
dată — lipsit de tact — face prostia de a se preta la intrigile lui Dan, trimițându-mi 
următoarea tele gramă®: 

„Victor Moldovan, senator, Bistriţa. Rog contramandaţi adunarea convocată 
pentru 23 iulie; este inadmisibil să abuzezi în acest fel şi de titlul de 
vicepreşedinte al Senatului, dobândit de la partid şi de încrederea mea; aş 
regreta dacă buna mea credință și dorința mea de a pune capăt certelor şi 


% Anexe: Convocarea pentru adunarea din12 iulie 1933. Gazeta „Roata” nr. 1, din 15 VII. 1931. 
Alegerea mea ca preşedinte de onoare la Banca Federală — n. V. M. 

& Anexe: 3 fotografii cu primirea în comuna Telciu. Protestul din comuna Șanț adresat prefecturii, 
semnat de sute de țărani. Telegrama lui Vaida — n. V.M. 

neînțelegerilor din sânul organizației ar fi înşelată, după ce ai promis că vei fi 
disciplinat. Stop. Sper că nu voi fi pus în imposibilitatea de a restabili ordinea 
şi pacea. Stop. Grănicerii singuri sânt îndrituiți de a discuta prin delegaţii lor 
aleşi treburile grănicereşti în urma convocării prin prefect. stop. Nefiind 
autorizată apariţia foaiei „Roata” trebuie să fie sistată fără amânare apariţia, ca 
să nu fiu constrâns a lua dispoziţii în consecinţă. Stop. Alex. Vaida-Voievod”. 

După această telegramă — venind din Bucureşti — Tudor Dan s-a lăudat că a 
reușit să mă zdrobească. Alex. Vaida ţine aşa de mult la el, încât îl primeşte la orice 
oră, chiar şi în pat. 

Am contramandat adunarea, dar nu am reuşit să opresc lumea să vină la Bistriţa. 
Țăranii s-au prezenta în ziua adunării într-un număr extraordinar şi neobişnuit de 
mare. Găsind sala adunării închisă, s-au adunat în faţa casei mele, cerându-mi 
lămuriri, pe care am fost forțat să le dau. Nemulțumirile care clocoteau de ani de 
zile au izbucnit, luând proporţii fatale, dacă nu reuşeam să liniştesc masele. Au 
urmat manifestaţiuni atât în faţa prefecturii cât şi a Direcţiei Silvice“. 

Delegații comunelor s-au prezentat cu împuterniciri în toată regula; procese- 
verbale dresate în adunări generale a obştilor, procuri speciale pentru consilierii 
aleși, semnate de primari. Au fost aleşi, la Măgura Ilvei, de pildă, peste o sută de 
delegaţi, actuali și foști primari și consilieri comunali. S-a prezentat şi comuna lui 
Leonida Pop, Poiana Ilvei, şi comuna lui Tudor Dan, Susenii Bârgăului. 

Delegații au semnat proteste la adresa Regelui și lui Vaida-Voevod. Au semnat 
delegaţii comunelor Ilva-Mare, Ilva-Mică, Leşu, Poiana Ilvei, Măgura Ilvei, Șanț, 
Maieru, Feldru, Parva, Rebra, Salva, Coşbuc, Telciu, Bichigiu, Mocod, Năsăud, 
Mureşeni, Tiha, Bistriţa, Susenii, Mijlocenii, Josenii, Rusu Bârgăului, Monor, 
Mărişel, Sântioana, Budac, Ragla“. 

În protestul lor adresat Regelui, delegații celor 44 comune grănicerești, indignați 
de jaful ce se petrece în averile grănicerești, pentru care strămoşii au adus necalculate 
sacrificii, protestează cu toată energia împotriva opreliştii d-lui. prim-ministru, Dr. 
Alexandru Vaida-Voevod, la intervenţia nelegiuitului avocat Dr. Tudor Dan, jurist- 
consultul Direcțiunii Silvice din Bistriţa, prin care s-a interzis adunarea generală 
grănicerească convocată de d-l. vicepreşedinte al Senatului, Victor Moldovan, la 
repetita lor stăruință”. Această adunare a fost convocată în scopul redactării noului 


S Anexe: 8 fotografii în fața casei mele, a prefecturii și a Direcţiei Silvice — n V. M. 

ic, „Adunarea grănicerească, convocată de d-l. senator Victor Moldovan pe ziua de 23 iulie 1933 în 
Bistriţa a fost amânată la intervenţia primului-ministru Dr. Alexandru Vaida-Voevod. Amânarea 
acestei adunări, la care s-au hotărât să vină o mulţime de lume, n-a fost primită cu bucurie de 
țăranii grăniceri. Dânşii aşteaptă cu mare nerăbdare — consemna presa — de la d-l. senator 
Moldovan, care în calitate de parlamentar a făcut mult bine pentru judeţ, o cât mai grabnică 
îmbunătăţire a legilor grănicereşti, ca să poată trăi şi ei după aceste averi, câştigate cu sânge de 
înaintaşii lor”; „Săptămâna”, anul VI, nr. 231, 19 august 1933, p. 1. 

proiect de lege. Delegații cer convocarea pentru încetarea abuzurilor în aceste averi, 
jefuite ca în codru. 

În protestul către Vaida reprezentanţii comunelor, în numele întregii granițe, 
protestează cu toată energia împotriva actului arbitrar şi neîntemeiat. „Strigăm din 
răsputeri respectarea drepturilor noastre de proprietari asupra acestor averi şi 
încetarea jafului în gospodăria grănicerească. 

Adunarea este dorinţa noastră cea mai puternică, de la care nu abdicăm nici cu 
preţul vieţii, căci de aceasta depinde soarta noastră, a copiilor şi nepoților noștri, 
ameninţaţi de cea mai cumplită mizerie. Cerem sancţiuni pentru nelegiuiți”. 

După adunare, la 27 iulie 1933 au adresat comunele //va-Mare şi Măgura Ilvei 
câte un memoriu, adresat Regelui, lui Vaida şi lui Maniu, cu sute de semnături, prin 
care își exprimă indignarea din cauza opreliştii de a se aduna la Bistriţa, unde s-au 
prezentat călări şi pe jos, peste munţi şi peste văi, cu riscul vieţii, fiind circulația 
întreruptă din cauza viscolului şi ploilor torențiale... pădurile ni se taie, se vând, se 
pradă, nu ştim unde merge câștigul”. Cer defalcare. „Pe prefectul şi pe alți domni 
sătui, nu-i doare de foametea noastră. Nu recurgem la alte acte, atâta timp cât glasul 
nostru nu va suna în pustiu şi cât dorinţele noastre juste vor fi la timp satisfăcute, 
ca să nu ajungem şi noi în situaţia secuilor”. 

Rusul Bârgăului semnează la 30 iulie 1933 un memoriu cu Ion Parasca, primar, 
10 consilieri în frunte şi 251 de grăniceri în care arată: 

— văzând stare deplorabilă în care se află averile grănicereşti; 

— văzând că bunele intenţiuni ale unor oameni care ar vrea să muncească pentru 

a scăpa aceste averi de la ruina completă, sunt sabotaţi de interese meschine 
ale acelora, care n-au văzut în aceste averi decât izvorul de grabnică și sigură 
îmbogățire, în dauna descendenților de grăniceri; 

— văzând că adunarea generală grănicerească convocată cu asentimentul nostru 

de către d-l. senator Victor Moldovan, a fost contramandată; 

— pentru a nu ajunge la ocara străinilor și de disprețul urmașilor, noi, cu 

nestrămutată dorință de a slava ceea ce se mai poate salva din aceste averi, 
de cei ce şi-au ales ca deviză „Virtus Romana Rediviva”, cerem, pentru a 
restabili o gospodărie model: 

— adunarea generală grănicerească,; 

— punerea în aplicare a legii defalcării... 

— o lege, ca acei care vor administra cu rea credință, să fie deposedaţi de dreptul 

de descendenţi de grăniceri; 

— să se lichideze Regna şi Comisia de opt. 

Comuna Salva la 28 iulie 1933, într-un memoriu adresat Regelui, semnat de 
145 de locuitori, fiii acelor bravi ostaşi, cer să li se facă dreptate: 

1. să se convoace adunarea generală a grănicerilor în termenul cel mai scurt 
posibil, în care să ni se dea lămuririle necesare de felul cum au fost 
administrate averile grănicerești; 

2. îndepărtarea din funcțiile ce le ocupă, toţi acei care au jefuit aceste averi şi 
tragerea lor la răspundere; 

3. aplicarea momentană a legii defalcării. 

Dacă nici acum nu ni se face dreptate, atunci nu ne rămâne decăt să ne-o căutăm 

singuri“. 


Protestul meu adresat lui Alex. Vaida 


Între hârtiile mele am găsit două copii diferite, două variante ale protestului 
meu“. În primul memoriu, care-i ţinut într-un ton calm, am arătat cum au decurs 
evenimentele, anexând şi memoriile comunelor Rusul, Josenii, Mijlocenii, Tiha- 
Bărgăului, Leşu, Salva, Feldru, Romuli, Șanț, etc., şi încheierile comunelor Mocod, 
Ilva-Mare, telegrama comunei Parva, pentru a-l lămuri pe Vaida asupra situației reale. 

Între altele, am arătat că am cutreierat satele la ordinul lui Vaida, pentru a 
înregistra nemulțumirile şi a le canaliza, căutând lecuirea lor. „D-vs. nu cunoașteți 
că sunt unul din puținii parlamentari care au ştiut să-și facă datoria. Cunosc mai 
bine decât oricine lipsurile şi necazurile oamenilor. Consider chestiunea grănicerească 
ca una tot așa de importantă ca şi cea a Moților şi a Maramureşenilor, pe care le-am 
îmbrățișat pe vremuri. Am crezut că nemulțumirile trebuie canalizate prin legi. Am 
convocat încă în anul 1931 o mare adunare grănicerească, în care s-au pus primele 
baze ale viitoarelor modificări ce trebuie aduse legii din 1890. Nimeni nu s-a 
supărat că adunarea a fost convocată de un negrănicer. Dacă am convocat-o pe cea 
din 23 iulie, am făcut-o numai cu gândul de a-mi face datoria faţă de acei, care 
m-au trimis în parlament. Chiar faptul că nu sunt grănicer și nu am beneficiat din 
averile grănicerești, a determinat toate comunele să mă roage pe mine să mă pun în 
fruntea lor. ..Chestiunea grănicerească este o chestiune de onoare. Societatea 
Regna ne-a lăsat un pasiv de 60 milioane la bănci, iar Direcţiunea Silvică, un pasiv 
de 27 de milioane la stat, toate, în sarcina acestor averi. Legea defalcării se 
sabotează de către înşişi Direcţiunea Silvică. Fondurile grănicereşti sunt complet 
secătuite. Abuzurile şi ilegalităţile se desăvârşesc zi de zi şi sunt dovedite de 
ancheta ministerului. Deznădejdea și-a atins culmea”. 

Celălalt memoriu este ținut într-un ton foarte pornit. „Nu pot crede că telegrama 
este dictată de D-vs., învinuindu-mă că abuzez de calitatea de vicepreşedinte al 
Senatului, ci de acei care, abuzând de buna D-vs. credință, își fac toate nelegiuirile 


% Anexe: 29 bucăţi (delegaţii, procese-verbale, proteste) — n. V. M. 
© Anexe: Cele două variante ale protestului meu — n. V. M. 

şi jafurile în averile locutorilor acestui judeţ. Aş regreta dacă aţi da ascultare 
necinstiților certați cu Parchetul şi tuturor intriganților... cred că nu mai sunt copil, 
care să primească lecții de disciplină... sunt mai grănicer decât orice grănicer, fiind 
ales cu mulți ani înainte cetățean de onoare al comunei Prundu-Bârgăului şi acum, 
de curând, în adunare reprezentanţilor celor 25 mii membrii înscriși în partidul 
nostru, membru de onoare al întregii granițe... nu iau nici o răspundere... măsurile 
nebunilor au provocat şi vor provoca anarhia şi revolta în judeţ. 

Prin împiedecarea aplicării legilor, comunele au început să-şi facă ele rânduială 
în averile grănicerești. Comuna Mocod și-a făcut drum cu vitele prin plantaţiunile, 
pentru care s-au cheltuit milioane, pentru ca să ajungă la adăpătoarea închisă de 
Direcţiunea Silvică. Comuna Parva a intrat cu săcurile în pădurea cumulativă, ca 
să-și întregească pășunea furată prin Direcţiunea Silvică. Comuna Ilva-Mare se 
pregătește ca să ridice șinele liniei ferate industriale. Toate comunele își vor face 
dreptate”. 

Comuna Şant, într-un memoriu scris cu mașina pe 4 pagini, adresat Ministerului 
Agriculturii, semnat de 329 locuitori, declară că „comuna noastră este într-o stare 
mult mai grea decât multe din comunele din Maramureş şi din Munţii Apuseni... 
populaţia noastră rabdă cea mai neagră mizerie, literalmente fiind pieritoare de 
foame... 

Direcţiunea Silvică refuză sub diferite pretexte aplicarea legii defalcării, între 
altele, că este inaplicabilă... Viaţa noastră nu înseamnă nimic în ochii profitorilor... 
răbdarea noastră a ajuns la sfârşit... cerem aplicarea cât mai neîntârziată ca să nu 
fim împinși de situaţia noastră îngrozitoare, la acte de disperare”. 

Şi la sfârșit, declară: „disperarea ne face să încercăm această ultimă cale, dacă 
nu ni se face dreptate, ne vom face-o noi. 

Vom dovedi prin înşine că legea defalcării este aplicabilă și, vai de cei, ce se 
vor opune puhoiului de lume flămândă şi batjocorită. Decât să pierim ca niște 
mizerabili de foame, vom pieri mai bine luptând pentru un drept al nostru sfânt. 

Nu credem că parlamentul era preschimbat în casă de nebuni atunci când a 
votat această lege”. 


Răscoala ţăranilor grăniceri din județul Năsăud 


În ziarul „Lupta” apare un interviu al meu sub acest titlu, iar în ziarul „Dimineaţa” 
din 28 iulie 1933, apare un articol cu titlul „Agitaţia comunelor grănicerești”, 
reproducând o fotografie cu „Țăranii în faţa prefecturii”. 

În acest articol se arată că toate barierele orașului au fost închise cu detașamente 
de trupe. Cu toate acestea, peste 5.000 de grăniceri, fruntașii tuturor comunelor 
grănicerești, au străbătut în oraș... 

Ziarul „Cuvântul” din 28 iulie 1933 scrie sub titlul „Răzvrătirea ţăranilor 
grăniceri din județul Năsăud. Asaltul maselor împotriva Direcţiunii Silvice şi a 
Prefecturii” şi arată că „mulțimea răzvrătită cerea moartea hoţilor de la aceste 
instituţiuni, amenințând cu revoluţie şi vărsare de sânge... numai cu mari sforțări a 
fost împiedecată de a devasta palatul Direcţiunii”. 

Ziarul „Curentul” mai scrie două articole, unul cu titlul „Revolta ţăranilor 
grăniceri din judeţul Năsăud. Concentrări de poliţie şi jandarmerie. Intervenţia 
Parchetului. Asaltul maselor. Fuga prefectului şi a directorului silvic” și arată că cei 
5.000 de grăniceri, postându-se în faţa casei mele, m-au scos pe sus din locuinţă, 
pentru a le da explicaţiuni. „Am venit zeci de kilometri pe jos, cu picioarele toate 
băşici...fără ispravă, numai morţi ne vom reîntoarce. Spiritul care domnește în 
judeţ împotriva conducerii promite o adevărată revoluţie, cu urmări dezastruoase”. 

În celălalt articol, cu titlul „Madridul la Bistriţa”, „Cuvântul” scrie despre 
„mucenicii acestor canonite comune grănicerești, cronic dijmuite de samsari şi 
şperțari”. Arată dispariția din metropola judeţului a prefectului — doctorul titrat şi 
parafat — a directorului silvic și a jurist consultului păcătoasei Direcţiuni Silvice, alt 
vânat pădureț”. 

În ziarul „Universul” apar anchete, iar în ziarul „Țara Noastră” sub direcția lui 
Goga, apare la 2 august 1933 un articol cu titlul „Revoluţia din Bistriţa. În jurul 
mişcării țăranilor grăniceri”, articol inspirat probabil de Leon Scridon, în care după 
ce face istoricul societăţii Regna, arată că Tudor Dan, favoritul lui Vaida, în tovărăşie 
cu Precup, săvârşind o serie de abuzuri, caută să concesioneze — eludând legea 
contabilităţii publice — parchetele în valoare de zeci de milioane, societăţii evreo- 
maghiare „Lomaş”. 

Arată că directorul silvic sabotează legea specială de defalcare, executând 
împăduriri, care au costat multe milioane, chiar în cursul acestei primăveri, pentru 
a împiedica posibilitatea transformării unei părți de pădure în păşune...și că, față 
de această brutală rea voinţă, s-a creat o stare de spirit de supremă agitaţie... Vaida 
să-şi dea seama că nu mai poate patrona asemenea flagrante ilegalităţi, frizând 
escrocheria. 

Şi ziarele ungurești scriu articole de fond. „Kelcti Ujsàg 
Maghiar, ce apare la Cluj, arată pe larg cauzele răscoalei ţărăneşti... fuga celor 
vinovaţi în faţa celor 5.000 de țărani revoltați... şi face o comparație între fostul 
regim unguresc — cinstit — şi cel actual, necinstit. 

Până și ziarele săsești se ocupă de evenimentele acestea. „Siebenbiirgisch 
Deutsches Tageblatt” din Sibiu arată nemulţumirile din cauza administraţiei rele, iar 
revistele ilustrate publică aspecte de la „impresionanta manifestaţie de la Bistriţa”. 


68a gazeta Partidului 


68 Răsăritul”. 

„Ilustrațiunea Română” reproduce trei scene de la adunarea generală a 
. S a Au i 409 
descendenților grăniceri din județul Năsăud”. 


Raportul lui Tomuţa, comisarul guvernului 


Tomuţa în raportul său către guvern cu nr. 171.835 din 9 august 1933 arată cele 
petrecute la Bistriţa şi cauzele care au dus la revolta țărănimii. „Cu toată opreliştea 
prefectului, consiliile comunale și-au trimis delegații oficiali, ba, au fost comune, a 
căror consilii s-au prezentat în întregime. S-au prezentat cel puţin 2.500-3.000 de 
țărani grăniceri. Lumea agitată a pornit spre reședința Direcţiunii Silvice, spre a da 
afară conducerea actuală, în speţă, pe d-l. director silvic V. Precup şi pe jurist 
consultul Dr. Tudor Dan şi că, numai cu greu a putut fi reținută de către oameni cu 
răspundere de la o adevărată devastare a reședinței Direcţiei Silvice. 

Explicaţia marii nemulțumiri — constată Tomuţa — este faptul că, din 1929 
comunele grănicereşti nu mai primesc nimic, cu toate că sub titlul de lichidare, 
Regna funcționează şi azi. Comunele se găsesc într-o stare de mizerie de neînchipuit. 

Tomuţa arată că sub-comisia de lichidare, contra legii, lucrează mai departe 
fără să fi dat socoteală, cu toate că ar fi trebuit să se limiteze la lichidare. Tocmai 
pentru a schimba sistemul de valorizare s-a desființat Regna. 

Țăranii văd că încă nu s-a început nici un fel de lucrare din cele necesare 
pentru punerea în aplicare a legii defalcării. 

Nu au redus bugetul de personal la capacitatea de plată a averilor. 

Trebuie să dea comunelor ceea ce li se cuvine, căci altcum proprietatea este 
condamnată pieirii. Să se satisfacă nevoile din codrul de crâng (lemne de foc), să se 
reducă revoluţia, să se facă defalcare și să nu mai urmeze politica de struți. 

A crede că țărănimea din graniță se va resemna să stea cu mâinile în sân și să 
sufere de lemne necesare sau să lase să le moară vitele de foame este cel puţin naiv. 
Nu este bine să lăsăm populația ca prin anarhie și delicte să-şi facă de cap, 
devastând şi brăcuind. 

Populaţia se întreabă cum alții au fost împroprietăriți, iar ei, grănicerii, să nu 
poată fi împroprietăriți din al lor. 

Dacă nu se aplică legea defalcării, existența pădurilor este ameninţată a fi 
ruinată prin devastare. 


Cronica grănicerească 


În „Revista Graniţei Năsăudene” 1933, nr. 7—-8-—9, de sub direcţia lui V. Precup, 
apare cu titlul de mai sus şi subtitlul „Adunarea grănicerească din 23 iulie 1933. La 


© Ziarele „Lupta”, „Dimineaţa”, „Cuvântul”, „Curentul”, „Keleti Ujsăg”, „Siebenbiirgische Deutsches 
Tageblatt”, „Ilustraţiunea Română” — n. V.M. 

direcţie se fură, se fură, se fură. Legea defalcărilor...Lomaş”, un articol semnat de 
Dr. Tudor Dan în care se laudă, că în timp ce el şi-a pus totul în slujba averilor 
grănicerești... Victor Moldovan a căutat — stârnind o furtună — să recolteze în mod 
mişelesc succese şi voturi. 
Întreb pe aceşti calomniatori — apostoli farisei — de ce nu fac arătare la Parchet?” 
Tudor Dan se ocupă apoi de „matele pestrițe” Oanea, Avram, Comşa, „care şi-au 
vârât mâinile până în coate în jecmăneală, dând averile de râpă”. 


Denunţul meu 


Ca să satisfac nedumerirea lui Tudor Dan am înaintat în calitate de parlamentar, 
Ministerului Agriculturii un denunţ la 9 III. 1933, cu nr. 24.607, cerând sancțiuni 
împotriva celor vinovaţi, atât de la Regna, cât şi de la Direcţia Silvică. 

M-am referit la constatările făcute în mod oficial cu ocazia anchetei făcută în 
contra societăţii Regna și, la constatările făcute recent prin ancheta făcută în contra 
Direcţiunii Silvice. 

Ministrul Voicu Niţescu a trimis acest denunț la Parchet. 


CAPS 


În „Monitorul Oficial” nr. 232 din 9 octombrie 1933 apare „Memoriul asupra 
administrării pădurilor celor 44 comune foste grănicereşti din judeţul Năsăud”. 

Pentru a ieşi din impasul în care se găseau...Direcţia Silvică, Comisia de opt, 
recte Tudor Dan, au cerut şi obţinut aprobarea guvernului pentru a trece administrarea 
pădurilor grănicereşti la Casa Autonomă a Pădurilor Statului, CAPS. 


Lichidarea societăţii Regna prin Direcţia Silvică a dat greş 


Ancheta a dovedit că Direcţia Silvică continuând exploatarea și tratând 
concesionările la diferite firme, şi-a încălcat atribuțiunile. 

Adevărul asupra administrării averilor grănicereşti de ieri şi de azi, în lumina 
perspectivelor acordului cu CAPS să justifice actul acestui acord. Recunoaşte că au 
tratat cu societatea „Bucovina” şi cu „Lomaş” şi constată că „lumea era neliniştită, 
cerând să nu mai facem comerţ. Comunele cereau bani și nu mai aveau răbdare şi 
nici încredere. 

În această situație am cerut ajutorul statului. 

În același timp face Dan o comparaţie între munca titanică şi cinstea lui şi a lui 
Precup de o parte şi între regniştii buhăiţi de averile câştigate, care au îngreunat 
comunele cu pagube de peste 350 milioane şi datorii de peste 85 milioane lei. 


70 Anexe: Denunţul meu. Referatul anchetei contra Direcţiunii Silvice (22 pagini scrise cu maşina) 
făcut de insp. Gen. D. Grozescu. „Monitorul Oficial” nr. 232 din 9 X. 1933 —n. V.M. 

CAPS-ul însă va da — declară Tudor Dan — din preţul lemnului la tulpină, 45% 
ca tangentă a comunelor, iar din restul de 55% va face administraţie. 

Tudor Dan evită însă să arate că CAPS primește un comision de 12/% pentru 
desfacerea materialelor și că el şi-a asigurat și pe mai departe postul de jurist 
consult în administraţia CAPS. 


Demisia lui Tomuţa 


Tomuţa, comisarul guvernului pe lângă Direcţia Silvică îşi dă demisia, arătând 
că interpretând greşit sensul legii din 1890, s-a trecut administrarea pădurilor 
grănicereşti la CAPS”. 

În ziua de 20 oct. 1959 m-am întâlnit întâmplător cu Gh. Avram. Nu ne-am 
văzut de zeci de ani. El m-a recunoscut. Eu nu. Atunci el mi-a spus că el e Avram. 
Care Avram, de la Bistriţa? Avram de la Regna! Întâi l-am recunoscut după voce. 
Văzându-l cam jerpelit la îmbrăcăminte, l-am întrebat în glumă: unde sânt, 
domnule Avram, milioanele ce le-ai încasat de la Regna? Mi-a explicat că Regna a 
fost o societate bună, că el ar fi salvat-o, dar nu a putut, din cauza crizei economico- 
financiare mondiale, a faptului că Direcţia Silvică a fixat preţuri exagerate pentru 
material şi din cauza domnilor ca, Tudor Dan, marele escroc, care împreună cu 
Precup, au jefuit sute de mii cu ocazia lichidării, că erau gata să cedeze administraţia 
lui Anhauch, dar la sfatul lui — a lui Avram — Voicu Niţescu a aprobat concesionarea 
la CAPS. 


Opinia publică 


Tinerii intelectuali grăniceri, grupaţi în jurul Cercului studenţilor năsăudeni 
„George Coşbuc” din Cluj se sesizează de situaţia nenorocită constatată în granița 
năsăudeană și într-o broșură redactată de studentul Emil Sângeorzan, Păreri asupra 
așezămintelor Grănicereşti de la Năsăud, autorul mă informează „asupra preocupărilor 
generaţiei de mâine din granița năsăudeană”. 

Se arată în broşură situaţia fondurilor, a burselor, a administraţiei, răspunderile, 
politica, oamenii vechi şi noi, cinstirea strămoşilor. Conducătorii n-au fost la înălțimea 
chemărilor, au politicianizat instituțiile, introducând toate metodele necinstite şi 
mârşave”. 


7! Anexe: „Revista Graniţei Năsăudene”. Demisia lui Tomuţa — n. V. M. 

72 În procesul-verbal nr. 5-1933 al cercului, din seara de 31 martie 1933, se arată că „şedinţa plenară 
a Cercului Studenţilor Năsăudeni „George Coşbuc”, după ce a ascultat expunerea făcută de către 
colegul nostru d-l. Emil Sângeorzan, privitoare la instituţiile grănicereşti considerând că nici unul 
din membrii săi — în lipsă de alte informaţii — nu mai are nimic de adăugat, îşi însuşeşte întru totul 
conţinutul ideilor cuprinse în paginile următoare şi cere ca această broşură să fie dată publicităţii, 
ca emanând de la colectivitatea studenţilor grăniceri. Deci această broşură este prima publicaţie ce 

Guvernul liberal I.G. Duca 


Guvernul Vaida cade în noiembrie 1933. Urmează un guvern liberal, prezidat 
de Duca. 

La 20 decembrie 1933 avem alegeri generale. Am fost ales la Cameră din 
partea Partidului Naţional-Ţărănesc. Leon Scridon, ca Naţional-Agrar (Goga), după 
ce a fost liberal, naţional-Goldiş, averescan, acum gogist, ca să devină apoi, iar 
liberal. Al treilea la Cameră cu programul Uniunii Agrare (Argetoianu) a fost ales 
Aurel Millea, avocat în Cluj. 

La Senat a fost ales Oanea și Anastasiu Bejan, cu program liberal”. 

La câteva zile după alegeri, la 29 decembrie 1933 Duca a fost asasinat la Sinaia 
de către membrii Gărzii de Fier, pe care Duca o dizolvase. 


Guvern Tătărăscu 


A urmat Tătărăscu ca şef al guvernului. Cu ocazia validărilor am ţinut un discurs 
la data de 14 februarie 1934, în care am arătat în fața Camerei cum au decurs 
alegerile la noi în judeţ, în vechiul Regat şi îndeosebi, în secuime”. 


Congresul Partidului Naţional- Țărănesc la Bistriţa 


În sfârşit, s-a prezentat delegatul trimis de Vaida, pentru a pune capăt neînțelegerilor 
din sânul organizaţiei noastre judeţene. 

Emil Haţiegan, fost ministru, membru şi el în diferite comisii de administraţie — 
alături de Vaida — delegatul lui Vaida a fost întâmpinat la sosire de ambele grupări. 
A lipsit numai Leonida Pop. 


apare în cadrul Cercului nostru, rămânând însă proprietatea literară a autorului ei, care este totodată 
şi însărcinat cu eventuale informaţii ulterioare, dacă va fi cazul”; Emil Sângeorzan, Păreri asupra 
Aşezămintelor Grănicereşti Năsăudene, Tipografia Naţională „G. Matheiu” Bistriţa, f.a., p. 4. 

„În alegerile generale parlamentare au fost declaraţi aleşi următorii candidaţi: în locurile de 
deputat: 1. Dr. Victor Moldovan, membru marcant al Partidului Naţional-Ţărănesc. E născut în 
Bistriţa. Înainte de război a profesat avocatura, apărând, fără onorarii, pe toți nevoiaşii. După 
înfăptuirea unităţii naţionale a păşit în viaţa politică ca membru al Partidului Naţional, fiind ales 
aproape în toate legislaturile. A fost subsecretar de stat, iar sub ultima guvernare naţional-ţărănistă, 
vicepreşedinte al Senatului. Aproape că nu este comună în judeţ, căruia să nu-i fi făcut bine, în mod 
gratuit. Cunoscându-i-se sufletul bun şi dezinteresat, toți obijduiţii i s-au adresat ca unui părinte. E 
cel mai iubit şi popular bărbat politic din judeţ. Capacitatea şi voinţa de muncă îl îndreptăţesc la 
demnități înalte în viitoarele guvernări naţional-ţărăniste”; „Săptămâna”, anul VII, nr. 237, 27 
ianuarie 1934, pp. 1-2. Vezi şi Lista nominală a d-lor. deputați pe judeţe. Alegerile generale din 20 
decembrie 1933, Bucureşti, 1934, p. 13. 

„Duelul” oratoric în şedinţa din după amiaza zilei de 14 ianuarie 1934, în .D.4.D., şedinţa din 14 
ianuarie 1934, pp. 296-300. 

Ziarul liberal „Răsunetul” din 10 VI. 1934 publică un articol scris de Dumitru 
Nacu, „Vine ministrul”, bătându-şi joc de „„mascarada” ce s-a făcut în onoarea d-lui. 
Haţiegan ”. 

Din fotografiile acestui congres se pare că, congresul nu a fost chiar o mascaradă. 

Am fost ales preşedinte al organizaţiei judeţene. 


Regna 


La propunerea prefectului Nacu, propunere făcută îndată după schimbarea 
guvernului, în scopul „pentru a se pune stavilă fără întârziere abuzurilor cauzate 
comunelor şi daunelor provenite prin funcționarea ilegală a Comisiunii silvice”, 
Ministerul Agriculturii decide: 

— art. I. Comisiunea silvică este şi rămâne dizolvată; 

— art. II. Pentru verificarea gestiunii Direcţiunii Silvice şi a lucrărilor de 
lichidare se numeşte o comisie interimară, compusă din prefectul judeţului, 
ca preşedinte, avocatul statului şi, un expert contabil. Această comisiune — 
Nacu, Anton şi Bejan — va conduce gestiunea și pregăti lichidarea societății 
Regna până la convocarea adunării generale. 

— art. 3. Postul de avocat particular angajat cu contract pe lângă Direcția 
Silvică se desființează”€. 


Adunarea generală a societăţii Regna 


La adunarea generală din ziua de 11 VI. 1934 au luat parte, în afară de 
reprezentanții comunelor grănicereşti, Dr. Laurențiu Oanea, numit comisar al 
guvernului. Adunarea a fost prezidată de A. Bejan. 

Eu am fost prezent, fiind invitat ca oaspe. 

S-a hotărât: 

1. Aprobarea bilanţurilor pe anii 1930, 1931 şi 1932; 

2. Stabilirea daunelor suferite de societate din partea statului şi a gestionarilor 

lichidatori, daune de 128.559.514 lei; 

3. Refuzul de a se da descărcare gestiunii de lichidare a Direcţiunii Silvice; 

4. Anularea jurnalelor prin care s-a șters firma Regna, s-a decretat lichidarea 

şi s-a încheiat acordul cu CAPS; 

5.  Menţinerea societății Regna. 

Deci Regna este reînființată. 

Se constată că în urma reducerii capitalului şi a abscrierii pierderilor, societatea 
rămâne cu un capital de 5 milioane şi rezerve de 20 milioane lei. 


75 Anexă: Articolul din „Răsunetul”. 15 fotografii — n. V. M. 
76 Anexe: Propunerea prefectului Nacu adresată ministrului Agriculturii. Decizia dată de minister — 
n. V.M. 

Gazeta „Răsunetul” din 20 VI. 1934 arată că „dezbaterile au decurs în cea mai 
bună frățietate grănicerească, manifestându-se acele adevărat spirit grăniceresc, 
care se nutrește din tradiția şi virtutea străbună a marilor luptători grăniceri...”. 


Memoriile lui Nicolae Drăgan, în numele cărturarilor grăniceri, locuitori 

în Cluj 

Intelectualii din Cluj, descendenți de grăniceri, se întrunesc în zilele de 31 
octombrie și 3 și 21 noiembrie 1934, sub preşedinţia lui Nicolae Drăgan, prof. 
univ. şi îşi trimit delegații la minister, arătând în două memorii nedumeririle lor 
față de noua situaţie, şi cerând ca ministrul să-i asculte pe cei, care nu-l slăbesc cu 
propunerile lor. 


Regia Cooperativă Regna 
Societatea pentru exploatarea pădurilor grănicerești din judeţul Năsăud 


Opiniile intelectualilor dezinteresați din graniță au fost considerate numai în 
parte. Consiliul de Miniştrii, în ședința sa din 22 XI. 1934 („Monitorul Oficial” nr. 
274 din 27 XI 1934)” decide: 

Se reînființează Direcţia Silvică. 

Administrarea de către CAPS încetează. 

Exploatarea şi comercializarea produselor lemnoase se va face conform legii 
pentru organizarea și administrarea pe baze comerciale a întreprinderilor și avuțiilor 
statului. 

Fosta societate Regna se va transforma în regie cooperativă, în care scop se va 
convoca o adunare generală extraordinară. 

Pentru a împăca granița cu ideea Regiei Cooperative s-a aranjat vizita miniștrilor 
Valer Pop şi Negură. 

La 6 decembrie 1934 în cadrul unei „impunătoare manifestații grănicerești la 
Năsăud”, Valer Pop îndemna pe grăniceri „să asculte de glasul moşilor şi strămoșilor 
şi să privească viitorul generaţiilor. Guvernul a jurat grijă ca averile să fie numai 
ale D-voastră”, iar Negură spune că „guvernul va pus la dispoziție averile voastre, 
dezrobindu-vă. Noi vrem ca făina ce curge aici din belşug să curgă în sacii D-voastră”, 

Oanea, la rândul său declară: „de azi înainte în acest colț de ţară s-a făcut 
lumină și răsare soarele mântuirii. Populaţia cu atâtea virtuți de arme şi românism 
intră în drepturile ei, pe care alții le-au batjocorit şi pe care unii le-au furat”. 

Şi în sfârșit, Regna asigură pe grăniceri că „noii cârmuitori vin ca solii unui 
viitor mai fericit, vin ca porumbeii lui Noe, când s-au reîntors cu ramura de măslin 


A . Xa: 78 
în cioc, semnul scăpării de potop” ”. 


7! Memoriile din 2 şi 22 XI 1934 semnate de Drăgan. „Monitorul Oficial” din 27 XI 1934-n V.M. 

După această minunată pregătire a graniţei, în ziua de 28 ianuarie 1935, adunarea 
generală a societăţii falite Regna își schimbă firma societăţii în „Regie Cooperativă”. 


Jaful în averile grănicereșşti de la Năsăud. Averi de miliarde date pe mâna 
unor profitori politici 


În şedinţa Camerei de la 29 ianuarie 1934 am adresat ministerului Agriculturii 
următoarea interpelare”: 

„Este o adevărată crimă ceea ce se săvârşeşte astăzi în administrarea averilor 
grănicerești din fostul District al Năsăudului. 

După ce ideea cooperatistă a fost complet compromisă în acest judeţ, prin 
cooperativa forestieră, așa zisă „Grănicerul”, care a păgubit Centrala Cooperativelor 
şi pe societari cu aproape 30 milioane lei şi a cărui director a fost condamnat la 
4 ani de închisoare pentru crima înșelăciunii, după ce societatea Regna, azi 
falită, a păgubit aceste averi cu peste 214 milioane şi are datorii vechi de peste 
100 milioane, iar conducătorii ei au fost trimiși de către Ministerul Agriculturii, 
sesizat de mine, în faţa Parchetului, pentru fals în bilanţuri și alte crime şi delicte, 
vine acum d-l. ministru al Agriculturii și Domeniilor să facă o nouă societate, în 
care contopește cele două instituții compromise în judeţ: Cooperativa și Regna. 

Este, fără îndoială, că d-l. ministru al Agriculturii și Domeniilor a fost condus 
de cele mai nobile şi curate intențiuni, când a obținut acel Jurnal al Consiliului 
de Miniștrii, prin care se dă ființă societății care se va numi „Regia Cooperativă”. 

D-l. ministru cunoştea desigur pofta nemăsurată a acelor care aşteptau cu 
nerăbdare să pună mâna pe aceste averi. De aceea, nopțile nedormite, săptămânile 
şi lunile de griji şi frământare ale d-sale. pentru a găsi soluţia cea mai fericită. 

Regret să constat că n-a găsit-o. Intenţiunile nobile şi curate ale d-sale. au 
fost dejucate de către cei interesaţi. Măsurile luate prin Jurnalul Consiliului de 
Miniștrii vor duce în mod fatal la dezastrul acestor averi. 

Jurnalul prevede vânzarea materialului lemnos din mână liberă, fără 
licitaţiune publică. O adevărată nenorocire, domnilor deputaţi! O avere ce are 
peste 112.000 hectare de pădure, cu posibilităţi anuale de peste 250.000 m° 
răşinoasă nu poate să fie vândută din mână liberă, fără licitație publică. O avere 
ce conţine cel mai frumos masiv lemnos din această ţară, evaluat, după preţurile 
scăzute de azi la peste două miliarde lei nu poate să fie dată pe mâna unor 
oameni suspectaţi de proprii lor partizani politici. 

Împotriva măsurilor luate s-au alarmat și revoltat toți oamenii de bine din 
graniță, toți țăranii și toți intelectualii, fără deosebire de partid, în frunte cu d-l. 


78 Revistă cu discursurile ţinute la 6 decembrie 1934 — n. V. M. 
7 Anexă: Interpelarea mea, neprescurtată — n. V.M. 

dr. Nicolae Drăgan, profesor universitar, decanul Facultăţii de Filozofie şi 
Litere, membru al Academiei Române, preşedinte al Comisiunii Interimare a 
municipiului Cluj, deci membru distins al Partidului Naţional Liberal. 

Toţi fruntașii liberali l-au acuzat, în mod public, pe d-l. senator Oanea și pe 
prefectul Nacu, acest bașibuzuc al judeţului, că acești doi tovarăşi urmăresc 
numai interesele lor personale. 

Toate încercările şi protestele delegațiunilor ce s-au prezentat d-lui. ministru 
au fost zadarnice. 

Ieri, în ziua de 28 ianuarie s-a întrunit adunarea generală a societăţii falite 
Regna, pentru a-şi schimba faţa în Regia Cooperativă Regna. 

Prefectul a dat tuturor consiliilor comunale ordine severe, indicând nominal 
persoanele alese pe sprânceană, care vor trebui delegate pentru adunarea generală. 
Consiliile, parte, nu au respectat aceste ordine ilegale şi abuzive, parte, chiar 
s-au abținut de la adunare, temându-se de furia poporului. 

Adunarea însă a luat o turnură neașteptată. Sute și mii de țărani au năvălit 
la oraş. Cordoanele de sergenţi și jandarmi, ce barau intrările oraşului, au fost 
sparte de mulţime; a fost chemată armata în ajutorul acestora şi cordoanele 
acestea au fost rupte; nici prefectul, nici judecătorul de instrucţie n-au putut să 
liniştească poporul, până ce n-a recurs prefectul la o stratagemă condamnabilă, 
minţind poporul că adunarea va hotărî licitaţiune publică. 

Vă puteţi închipui, domnilor deputaţi, ce revoltă stăpânește azi judeţul, când 
s-a aflat că populaţia a fost mințită și înşelată de către prefectul județului... 

Culmea îndrăznelii o constituie însă faptul, că d-l. senator Oanea, care este 
şi comisarul guvernului, nici n-a aşteptat înființarea cooperativei şi, cu o 
săptămână înainte, a dus cu sine, de aici, din Bucureşti, patru oferte bine ticluite 
a celor patru asociaţi ce lucrau pe aceeaşi mână şi a vândut, prin Direcţia 
Silvică, fără licitaţie publică şi fără respectarea formelor legale, 17.000 m”. 

Nu crede d-l. ministru al Agriculturii și Domeniilor, că un ideal compromis 
odată nu poate să fie refăcut prin oameni suspectaţi în faţa opiniei publice? 

Întreb pe d-l. ministru cum crede că această societate camuflată va putea 
exploata un masiv păduros de 214.000 hectare fără un leu capital? 

În Jurnalul Consiliului de Miniştri se prevede că, contribuţia la capitalul 
societar rămâne limitată exclusiv la aportul adus deja de comunele asociate la 
societatea Regna. 

Nu ştie oare d-l. ministru că acest aport este astăzi nul, societatea având 
peste 200 milioane pagube, peste 100 milioane datorii vechi şi peste 40 milioane 
datorii noi, cu funcționari și pădurari neplătiţi de luni de zile? 

Nu crede d-l. ministru că Jurnalul Consiliului de Miniştrii a văzut lumina în 
momentele cele mai critice pentru exploatarea materialului lemnos, când în lipsă 

de orice capital lasă nelucrate perioada de recoltă, cele două luni, decembrie şi 
ianuarie, când se scot lemnele din pădure... 

Cei peste 130 de mii m° lemn rotund vor putrezi în pădure, pricinuind 
acestor comune noi pagube de zeci de milioane. 

Are d-l. ministru cunoştinţă că, în fruntea acestor averi a funcționat de la 
venirea actualului guvern până ieri, o comisie interimară din trei persoane, fapt 
absolut nelegal şi nemaiauzit, de când există aceste averi? 

Aceste trei persoane au fost, prefectul judeţului, senatorul judeţului şi 
avocatul bunurilor, oameni cu interese opuse funcțiunii ce deţineau. 

Are cunoştinţă d-l. ministru că această comisie interimară a risipit averile 
ce le-a încredinţat lor ministerul, într-un mod nebun, acordând gratuităţi ce 
întrec 18.000 m” material lemnos? 

Are cunoştinţă d-l. ministru că prefectul judeţului, membru al acestei comisii 
interimare, a deturnat din redevenţele destinate comunelor suma de două milioane 
de lei, pentru a face comerț cu porumbul? Aceste două milioane lei nu au fost 
nici până astăzi restituite, nici justificate? 

Are cunoștință d-l. ministru că, tot această comisiune a plătit sute de mii de 
lei unor creditori, ale căror creanţe sunt trecute pe tabloul datoriilor ce trebuiau 
reduse în conformitate cu legea pentru asanarea datoriilor agricole? 

Şi mai ales, întreb pe d-l. ministru, dacă are cunoştinţă că denunţul ce l-a 
înaintat ministerul — sesizat de mine — Parchetului, pentru fraudele de peste 200 
milioane lei, a fost clasat fără motive, cu toate că fraudele au fost constatate în 
mod neîndoielnic, de către organele Ministerului Agriculturii şi Domeniilor? 

Ce măsuri înţelege să ia d-l. ministru pentru încetarea acestor abuzuri, 
pentru răspunderile penale şi materiale şi pentru preîntâmpinarea abuzurilor ce 
se pregătesc în viitor? 

Nu crede oare d-l. ministru că se impune în mod stăruitor un control sever 
din partea statului şi revenirea la sistemul licitaţiilor publice, sistem cerut de 
toată suflarea din graniţă, țărani și intelectuali, proprietari ai acestor bunuri, 
date pe mâna unor oameni suspectaţi de toată lumea.” 

Interpelarea mea a deșteptat un viu interes, atât între intelectualii, cât şi țăranii 
grăniceri. 

Emil Sângeorzan mă felicită într-o scrisoare din 5 II. 1935, alături de alți oameni 
care privesc unele lucruri sub un alt unghi decât cel a interesului personal şi arată că 

„am pus fierul roșu pe nişte răni ce trebuiau mai de mult tratate cu această 

metodă. 

Vă rog să stăruiți în acţiunea începută şi să nu cruțaţi nici una din potlogăriile 
ale patriotarzilor ce-și bat joc de oameni, de morală şi de D-zeu. 

Deci să fiți asiguraţi că, oricând, activitatea d-voastră. se va găsi pe linia 
normală a intereselor generale, întotdeauna veţi găsi la spatele d-voastră. un 
pachet de oameni obiectivi, care vă vor aproba şi sprijini”. 

De la un ţăran am primit o scrisoare anonimă, în care îmi comunică că „mi 
se umple inima cu bucurie vărând că sânteți singurul bărbat, care mai ţine la 
dreptate, căci în interpelarea dumitale ai spus adevărul... acești oameni geșeftari 
sânt ruşinea județului... lemnele au fost geşeftuite, după cum spun jidanii din 
Dorna, care au cumpărat din lemn prin geșeftărețul popă din Telciu, Grigore 
Pop, cel cu mălaiul, om care murdăreşte reveranda popilor, trimisul lui Nacu și 
Oanea și care împarte câştigul cu ei, care a primit, împreună cu tatăl-său, 
200m;, tot gratis... 

Gândul nostru este, domnule deputat, să vă strângem mâna, că aţi spus 
domnului ministru purtarea acelor oameni, huiduiţi de toată suflarea grănicerească 
şi disprețuiţi, care-şi fac averi prin sudoarea noastră şi, să loviți şi de acum 
planurile lor murdare... cu dumneata suntem toți”. 


Statutele Regiei Cooperative Regna 


Comisarul guvernului întocmeşte un statut şi încearcă să strecoare în acesta ce 
nu i-a reuşit prin Jurnalul Consiliului de Miniştrii. 

Oficiul Naţional al Cooperaţiei, sesizat în urma interpelării mele, constată prin 
referatul inginerului inspector Minescu următoarele: 

„Potrivit delegaţiei primită de la d-l. ministru, am examinat statutul, aducându-i 
importante modificări, deoarece prin dispoziţiunile sale s-ar fi putut da posibilitatea 
acestei regii să nu corespundă scopului pentru care a fost înființată, ci să treacă la 
concesiuni de păduri, la bugete umflate, la bilanţuri nereale şi la exploatări prin 
intermediari. Ca concluziune, inspectorul propune să nu se aprobe înființarea 
acestei regii, „pentru a nu se compromite de la început ideea regiei cooperative, 
decât atunci când va face dovada sigură că a aranjat plata datoriilor și dispune de 
cel puţin 60 milioane lei numerar, necesar unei activităţi normale a întreprinderii”*. 

Oficiul Naţional al Cooperaţiei decide: viza nu se va da decât după ce statutul 
se va pune de acord cu legea şi după ce regia se va pune la punct cu fondul de 
milioane necesar exploatării. 


Replica lui Laurenţiu Oanea 


În şedinţa din 5 II. 1935 a Senatului, Oanea ia cuvântul în replică, arătând că 
vom fi lăsați în pace noi, grănicerii, fără deosebire de partid, căci pe chestiunea 
averilor noastre suntem cu toţii de acord, iar d-l. Victor Moldovan, care nu este 
grănicer, ar fi bine să nu se amestece în această chestiune”. 


50 Scrisoarea lui Sângeorzan și a ţăranului. Referatul Oficiului Naţional al Cooperaţiei, neprescurtat — 
n. V.M. 

După ce face istoricul administrării averilor grănicerești, arătând că datorită 
infiltrării nenorocitei politici averile au ajuns în 1929 la pagube de 219 milioane de 
lei și datorii şi că acum d-l. ministru caută o nouă modalitate mai potrivită pentru 
exploatare — regia cooperativă — trece la atac, după reţeta lui Văitoianu, accentuând 
din nou că „d-l. Victor Moldovan nu este grănicer, este mai puţin chemat ca să ne 
facă morală, pentru că d-sa. este chemat să răspundă la unele întrebări, pe care le 
pun, sau le dezvolt, d-sa. să răspundă de ce a luat de la CAPS 100.000 lei în contra 
voinței noastre, a grănicerilor? Şi, după ce pune şi alte întrebări, pe care nu le 
precizează, se înfăşoară în tricolor, promițând că regia cooperativă va face cazarmă 
pentru Batalionul I de gardă regală, un sanatoriu pentru corpul silvic din toată țara 
şi altul, pentru scriitori și ziariști. 

În fond, n-a răspuns cu nici un cuvânt la interpelarea mea. Suma de 100.000 lei 
am ridicat-o „în contra voinţei acestor grăniceri”, să ridic busturile lui Vasile Naşcu, 
care a salvat aceste averi, apoi, pentru crucea la mormântul lui Nașcu, lăsat de 
nerecunoscut, de batjocură sub bălării şi pentru placa de bronz pe casa lui din Feldru. 

A urmat apoi la cuvânt D.R. Ioanifescu, care nu ştiu de cine a fost pus la cale, 
de a îndreptat un atac fulminant „împotriva figurilor culpabile, a foștilor mânuitori 
de fonduri, apăruţi din umbra tenebroasă a Regnei”. 

Ministrul Negură constată şi el, că „datorită unor conducători înclinați spre rău, 
societatea Regna a mers din pagubă în pagubă... deturnându-se fondurile... şi că, 
pentru a împiedica pentru viitor fraude şi nereguli... a fost nevoit să recomande 


regia cooperativă”! 


Cooperaţia şi comunităţile de avere 


Însărcinat de partid și rugat în special de ministrul Răducanu, am luat parte la 
discuţiunea legii Cooperaţiei. 

În ziua de 27 II. 1935 am ţinut un discurs lung, având aerul că fac obstructie. 
De fapt, aceasta era intenţia lui Răducanu. Am căutat să-i satisfac dorinţa, vorbind 
trei ore (s.n.). În acest discurs m-am ocupat şi de administrarea averilor grănicerești*?. 

Aspecte parlamentare. 


51 Anexă: „Monitorul Oficial” partea III, din 4 III. 1935, cu discursurile lui Oanea, loaniţescu şi 
Negură —n. V.M. 

52 Anexa: Discursul meu la proiectul legii Cooperaţiei. Trei ilustraţiuni din Munţii Vrancei — n. V.M. 
Discursul în partea referitoare la problemele din graniţă începea cu o constatare dureroasă. „Este o 
adevărată crimă, ceea ce se săvârşeşte astăzi în administrarea averilor grănicereşti din fostul district al 
Năsăudului”. După ce arată că ideea cooperatistă a fost compromisă aici, prin crearea cooperativei 
forestiere „Grănicerul”, care a produs o pagubă de 30 milioane de lei, după ce Regna a cauzat o 
pagubă de 214 milioane de lei, „vine acum d-l. ministru al Agriculturii şi Domeniilor să facă o nouă 
societate, în care contopeşte cele două instituţiuni compromise în judeţ: „Cooperativa” şi „Regna”; 
D.A.D., şedinţa de marţi, 29 ianuarie 1935, p. 551. 


314 Victor Moldovan. Memoriile unui politician din perioada interbelică 


În broşura de sub acest titlu, distinsul ziarist de la „Lupta”, Radu Matei, se 
ocupă şi de mine, arătând că pe vremuri „cu o cuvântare scurtă am stârnit furtună şi 
protestare în rândurile majorității liberale”, că „am fost eroul legendar al unor 
şedinţe, în care pupitrele au fost scoase din ţâţâni, în care banca ce duce la tribuna 
rezervată oratorilor a fost smulsă și transformată în baston. 

„„„Parcă văd şi acum scena în fața băncii ministeriale, când d-l. Victor Moldovan 
arunca acuzaţiuni grave d-lui. general Văitoianu, ministrul de Interne, în timp de pe 
la spate era lovit de d-l. Maltezeanu, ginerele ministrului atacat. Ce epocă de glorie! 
Astăzi d-l. Victor Moldovan s-a mărginit să critice un proiect de lege într-un cadru 
obiectiv și cu ton prudent”. 


Conifera 


La 11 II. 1935 pleacă la București o mare delegaţie de țărani grăniceri, ca să 
prezinte ministrului Agriculturii oferta societății Conifera*?. 

Acest grup de ţărani se prezentase și ziarului „Dimineaţa”, unde se luase o 
fotografie cu aceşti țărani, având la mijloc pe redactorul gazetei. Într-un ziar, scos 
ad-hoc, zis independent, „Avântul” al judeţelor Someş şi Năsăud, cei de la 
Conifera publică „oferta” care prevede concesionarea tuturor pădurilor grănicerești 
pe timp de 10 ani. 

Tot aici apare şi un articol scris în vederea adunării cooperativei Regna, 
convocată pentru ziua de 4 V. 1935. 

Articolul face apel ca grănicerii să nu se lase ademeniți de anumite sirene, căci 
vor fi siliți, ca și moţii, să apuce toiagul pribegiei, biciuiţi de cea mai cruntă 
mizerie. „Sf. Treime grănicerească, compusă din prea cunoscutele fețe Laurenţiu 
(Oanea), Tase (Bejan) şi Mitică (Nacu) ahtiază după o îmbogăţire rapidă, în 
schimb, Conifera face ca în existența mizeră şi întunecată să apară zorile unei vieți 
noi, infinit mai bună, aducătoare de mulţumire şi prosperitate generală”. 

În adunarea reprezentanţilor comunelor grănicerești din 4 V. 1935, s-au votat 
modificările propuse de Oficiul Naţional al Cooperaţiei, statutele Regiei 


5 Vezi pentru detalii, Oferta societăţii „Conifera” pentru concesionarea pădurilor grănicereşti şi 
Tratativele duse de Direcţiunea Silvică Năsăud în legătură cu această ofertă, Tipografia 
„Minerva” Bistriţa, 1936. 

5 Articolul lui loan Goga, „Problema grănicerească din jud. Năsăud şi soluţionarea ei echitabilă şi 
definitivă”, în care face un „excurs” al problemei, enunţând ca repere, „Administraţia averilor prin 
Direcţia silvică”, „Intervine rolul nefast al Regnei”, „Oferta societăţii Conifera”, „Apariţia şi 
dispariția CAPS-ului”, „Regna redivius”, „În atenţia d-lui. ministru Sassu” şi expune în final 
concluzia: „în aceste condițiuni, concluzia noastră este pentru concesiune”; „Avântul”, Organ 
săptămânal independent al jud. Someş şi Năsăud, anul I, nr. 7, 2 mai 1935, pp. 2—4. 

Cooperative, s-a ales noul Consiliu de Administraţie şi s-a aprobat mutarea cooperativei 
Regna la Năsăud*?. 

Corespondentul ziarului „România Nouă” de la 1 V. 1935 observă că „descendenţii 
grănicerilor au ştiut să-și facă datoria față de memoria înaintaşilor lor”. 

Frământările în jurul acestor averi ajung la apogeu. Toţi caută se le acapareze. 

Dar tinerii studenţi de pe Valea Bârgăului, ca şi cei de la Cluj, îşi ridică glasul 
de protest în ziarul „Valea Bârgăului”, şi cer, în primul număr apărut în ianuarie 
1936, „Să se facă o dată lumină în graniță”. 

În acest articol se arată că „politica nefastă s-a strecurat în sufletele grănicerilor 
şi sub forma cea mai deşănțată a pregătit paraziții, care au ros temelia graniței, 
pregătindu-i în felul acesta întunericul în care se zbate... au apărut hienele, care în 
espectativa unei îngrăşări peste noapte, n-au şovăit o clipă de a arunca zâzania între 
oameni și de a mâna averile grănicereşti cu paşi repezi spre pierzare. 

Astăzi, când se împlinesc 10 ani de la înființarea societăţii Regna, în loc de a 
ne opri o clipă, spre a privi cu mândrie îndărăt, ne cutremurăm și ne acoperim fața 
şi ochii cu ambele mâini, de rușinea și dezastrul din graniță, în care ne găsim. 

Pentru astfel de specimene viţioase, cred că, şi în regimul unguresc, ștreangul 
le mânca gâtul”. 


In acelaşi ziar, nr. 4, citim un articol şi mai violent, în care se arată că „asistăm ca 


martori oculari la cel mai tragic deznodământ din istoria noastră grănicerească”*”. 


5 Au participat toţi delegaţii, membrii Comisiei de opt, d-l. senator Laurenţiu Oanea, comisarul 


guvernului şi d-l. senator Atanasie Bejan. La această adunare s-au votat modificările propuse de 
Oficiul Naţional al Cooperaţiei Române şi s-a votat actul constitutiv a Regiei Cooperative „Regna” 
şi a statutelor definitive”; „Săptămâna”, anul VIII, nr. 250, 12 mai 1935, p. 1. Vezi pe larg noile 
statute elaborate de Regia Cooperativă „Regna”, Actul constitutiv şi statutele. Pe copertă se află 
menţiunea că „Regia Cooperativă „Regna” şi-a început activitatea la 23 august 1935. Broşura mai 
conţine Procesul-verbal de autentificare, procesul-verbal de înregistrare în registrul firmelor, Extrasul 
din actul constitutiv şi statutele societăţii, certificatul privitor la autentificarea actului constitutiv şi 
a statutelor, toate întocmite de Judecătoria Mixtă Năsăud şi ca anexe, Jurnalul Consiliului de 
Miniştri nr. 2.434 din 31 mai 1934 „privitor la încetarea administrării pădurilor grănicereşti prin 
CAPS şi reînfiinţarea Direcţiei Silvice” şi Jurnalul Consiliului de Miniştri nr. 911 din 24 mai 1935 
„privitor la aprobarea actului constitutiv şi a statutelor, precum şi la autorizarea de funcţionare a 
Regiei Cooperative „Regna”. Sediile Direcţiei Silvice şi a fostei „Regna” au fost mutate de la Bistriţa 
la Năsăud. „Înfiinţătorii acesteia — Regiei Cooperative „Regna” — n.n. — însă cred, că averile 
grănicereşti se vor putea exploata şi administra mai bine din Năsăud, deoarece acolo a fost sediul 
Regimentului II de garniţă. Săptămâna aceasta s-a şi făcut mutarea cu căruţe a mobilei, arhivei şi a 
funcţionarilor, atât de la noua cooperativă cât şi de la Direcţia Silvică. La Năsăud aceste instituţii 
sunt instalate în localul internatului liceului Gh. Coşbuc”; „Săptămâna”, anul VIII, nr. 260, 21 iulie 
1935, p. 1. Vezi şi „Adunarea generală a reprezentanţilor comunelor grănicereşti din jud. Năsăud”, 
în „Avântul”, nr. 8, 10 mai 1935, p. 3. 

Anexe: Ziarul „România Nouă” din 1 V. 1935 — n. V.M. 

Anexe: Ziarul „Valea Bârgăului”, nr. 1 și 4- n. V. M. Pe aceeaşi linie se înscrie şi efortul datorat lui 
Leon Scridon senior, care publică un istoric al problemei şi propune o serie de măsuri, sub titlul „O 
reprivire asupra lucrurilor şi stărilor în jurul gospodăriei fondurilor grănicereşti: şcolar şi de burse 
din Năsăud. Acţiuni şi străduinţe pentru îndreptarea stărilor de la fonduri şi pentru apărarea intereselor 

Skoda 


Una din cele mai senzaţionale şi pasionante dezbateri a avut loc în Afacerea 
Skoda. 

Regele montase această afacere pentru a se răzbuna și pentru a-l compromite 
pe Maniu. Doctorul Lupu şi Octavian Goga au fost puși la cale ca să ridice chestiunea 
în parlament, iar Stelian Popescu să pornească o campanie în ziarul „Universul”. 

Maniu era atacat pe chestiunea contractelor cu casa Skoda pentru furnituri 
necesare înzestrării armatei. I se imputa că, contractele ar fi oneroase, împotriva 
intereselor țării, prin faptul că s-au comandat piese, care se puteau fabrica şi în țară 
şi că, la încheierea acestor contracte, au intervenit influenţe politice interesate şi 
mituiri de persoane apropiate cercurilor chiar a lui Maniu. 

La ordinul Regelui, s-au operat descinderi la sucursala din Bucureşti a casei 
Skoda, s-au sechestrat aici dosare și a fost arestat chiar directorul Seleţki, pe lângă 
care s-au făcut în închisoare presiuni pentru a indica anumite persoane, în special, 
pe Maniu. 

Aceste contracte s-au încheiat sub guvernarea lui Maniu, la 17 III. 1930. În vremea 
aceasta eu nu eram în parlament. 

Guvernul de acum, a lui Tătărăscu, era potrivit să se preteze la această campanie 
de compromitere. 

La iniţiativa Partidului Naţional-Țărănesc, s-a instituit o comisiune de anchetă, 
compusă din 30 de deputaţi din toate grupările politice şi 23 de senatori. Comisiunea 
a cercetat 7 luni această afacere. Raportorul ei general a fost deputatul Aurelian 
Bentoiu, unul din cei mai distinși juriști ai Baroului de Ilfov, ajutat fiind de sub- 
raportori speciali. 

S-au audiat martori, ale căror depoziții s-au consemnat în 6.000 de pagini. 
Dosarele cercetate au fost în număr incurs. 

Obiectul anchetei avea două întrebări: 

1. Dacă contractul este sau nu, oneros: 

2. Dacă sunt sau nu, anumite persoane care au traficat pe seama contractului, 

lăsându-se a fi mituite? 

Partea delicată a raportului era această a doua chestiune, în care era vizat însuși 
Maniu, în mod indirect, prin persoana lui Romul Boilă, soţul nepoatei sale Livia, 


acestora”, în „Săptămâna”, anul VIII, nr. 277, 1 decembrie 1935, pp. 2-3; nr. 278, 8 decembrie 
1935, pp. 2-4; nr. 279, 14 decembrie 1935, pp. 2-3; nr. 280, Crăciun 1935, pp. 3—5. Iar în adunarea 
comunelor de „După Târg” din 28 ianuarie 1936, profesorul năsăudean pensionat Teodor Şimon a 
făcut un larg expozeu, reprodus în extras sub titlul „Administrarea şi exploatarea pădurilor 
grănicereşti. Cuvântul comunelor de „După Târg”, în Ibidem, anul IX, nr. 287, 16 februarie 1936, 
pp. 2—4; nr. 289, 1 martie 1936, pp. 1-3. 


5. Domnia regelui Carol al II-lea (1930-1940) 317 


născută Pop, sora deputatului Ionel Pop și fiica fostului vicar de la Năsăud, Ion 
Pop. 

Comisiunea de anchetă parlamentară a depus două rapoarte, unul, de către 
deputatul Armand Călinescu, în numele membrilor din Partidul Naţional-Ţărănesc 
şi altul, de către raportorul general, deputatul Aurelian Bentoiu. 

Călinescu analizează pe larg contractul încheiat cu uzinele Skoda, dar se ocupă 
mai puţin cu persoana Boilă, pe care nu-l amintește. 

În schimb, Aurelian Bentoiu are un capitol special în raportul său, intitulat 
„Trafic. Cazul Boilă. Situaţiunea d-lui. Boilă”, cu subtitluri ca „Mijloacele d-lui. 
Boilă. Actul Bosel. Actul Radermahcer. Seriozitatea actelor invocate. Condiţia 
juridică a minelor”. 

Cine să-l apere? Maniu s-a oprit la mine, rugându-mă şi insistând să primesc 
această însărcinare grea și neplăcută, pe care Ghelmegeanu se mira cum de am 
primit-o. 

Luni de zile am fost nevoit să studiez această afacere, problema minelor, a 
exploatării aurului, consultând experți, biblioteca Institutului Geologic și examinând 
toate afacerile arătate în raportul Bentoiu, afaceri dubioase a lui Boilă. 

Guvernul tergiversa — pentru a complace Regelui — discutarea în parlament a 
afacerii. 

În ziua de 29 1. 1935 am întrebat de la tribuna parlamentului: 

„Cine are tot interesul să amâne discuţiunea raportului Skoda? Desigur că 
guvernul caută cu orice preţ să perpetueze o atmosferă de suspiciune şi de 
calomnie criminală, prin discursuri rostite de d-l. Brătianu şi prin broşuri menite 


să fie răspândite prin toate județele”®. 


5 Anexe: Raportul comisiuni de anchetă parlamentară (68 de pagini tipărite, din care 12 pagini se 
ocupă cu traficul — cazul Boilă) — n. V. M. 

„D-le. Preşedinte — acuză Victor Moldovan — încă înainte de sărbători am arătat de la această 
tribună faptul, ce mi se pare cel puţin straniu că deja, cu trei zile înainte de a se depune raportul în 
afacerea Skoda, dosarele d-lui. Boilă au fost retrimise la Curtea de Apel din Cluj. Or, aceste dosare, 
pe care se sprijină raportul d-lui. deputat Bentoiu, dosare fără de care discuţiunea nu va putea să 
aibă loc, nu au sosit aici nici până în ziua de astăzi. Vă întreb, d-lor. deputaţi, cine are tot interesul 
să amâne discuţia raportului Skoda? Noi, Partidul Naţional-Ţărănesc, care am cerut prin d-l. 
deputat Madgearu, secretarul general al partidului, ancheta, sau guvernul care doseşte dosarele? 
Cine este acela care nu doreşte să se facă lumină în această afacere scandaloasă? Desigur că 
guvernul, care caută cu orice preţ să perpetueze o atmosferă de suspiciune şi de calomnie criminală 
prin discursuri rostite de şeful Partidului Liberal şi prin broşuri redactate de către aşa zisul cerc de 
studii al Partidului Liberal, broşuri menite să fie răspândite prin toate judeţele ţării, prin prefecţii 
regimului liberal, pentru a-şi putea prelungi cu un ceas mai mult agonia care se pare inevitabilă”; 
D.A.D., şedinţa de marţi, 29 ianuarie 1935, p. 549. 

Discursul meu 


În sfârşit, la 22 III. 1935 am luat cuvântul, după ce într-o şedinţă precedentă, 
Călinescu şi Ghelmegeanu se ocupaseră cu chestiunea contractelor. 

Ziarul „România Nouă” din Cluj, din 24 III. 1925, scrie la „Ultima oră”, sub 
titlul „D-l. Victor Moldovan rostește un magistral discurs în chestia Skoda”, arătând 
că „în şedinţa de ieri a Camerei, a luat cuvântul d-l. Victor Moldovan, deputat de 
Bistriţa, pentru a combate raportul Bentoiu. 

D-1. Victor Moldovan a vorbit fără întrerupere patru ore și jumătate, raportând 
un strălucit succes, într-o expunere magistrală, documentată, obiectivă, calmă şi 
întemeiată pe documente, ireproşabil ca fond şi formă, d-lui. Victor Moldovan i-a 
reuşit să elucideze toată înscenarea... Deputaţii au fost vădit emoţionaţi... D-l. 
Moldovan a fost ascultat cu multă atenţie şi adesea întrerupt de majoritate”. 

La coborârea de la tribună a fost felicitat de întreaga opoziţie, iar majoritatea a 
recunoscut că, în sfârşit, s-a făcut lumină în această tenebroasă înscenare”. 

Argetoianu a rămas până la sfârşitul şedinţei, curios să vază cum voi putea să-l 
apăr pe Maniu”. 

„România Nouă” a publicat discursul meu în mii de exemplare, răspândite în 
ţară. 

De la Boilă am primit o telegramă în care arată că „sunt mândru de apărătorul 
meu, îl felicit pentru strălucita apărare, lumina nebiruitoare față de pornirile iadului”, 
iar Vasile Pahone îmi trimite felicitări pentru „formidabilul succes”. 

Tot „România Nouă” din 22 III. 1935 publică un articol de fond, „S-a demascat 
îngrozitoarea înscenare ticluită împotriva lui Romulus Boilă. Concluziile discursului 
magistral a d-lui. Victor Moldovan...”, arătând că „D-l. Victor Moldovan, curajosul 
deputat de la Năsăud, un debateur, temut parlamentar, a ridicat mănuşa și într-o 
magistrală apărare, într-o documentată expunere făcută în faţa țării, a zdrobit toate 
argumentele adversarilor, a risipit toate bănuielile fanteziste. A rupt vălul de pe 
obrazul acestei mafii şi a dovedit în mod neîndoios, pentru orice om de bună credință, 

% Anexe: Cuvântarea mea din 29 I. 1935 şi caricatura lui Dinu Brătianu. „România Nouă” din 24 III. 
1935 —n. V.M. 

”! Victor Moldovan sintetiza astfel apărarea lui Maniu: „D-l. Maniu, în mentalitatea sa, pe care noi o 
găsim nepotrivită cu mentalitatea noastră de astăzi, l-a împiedicat pe Romul Boilă ca să insiste la 
Ministerul Industriei şi Comerţului, pentru rezolvarea acestei cereri, fiindcă d-sa. spunea: nu pot 
admite ca o rudă a mea, în timp ce eu sunt prim-ministru, să intervină la un membru al guvernului 
pe care eu îl prezidez. Acesta a fost, d-lor. deputaţi, motivul pentru care a rămas nerezolvată cererea 
de validare a acestor mine, introdusă, mi se pare, încă de la 1926. Opt ani de zile această cerere a 
rămas nerezolvită”; D.4.D. , şedinţa de vineri, 22 martie 1935, p. 2099; dezbaterile în ansamblul lor 
în afacerea Skoda, în şedinţele de vineri, 22 martie, marţi, 26 martie şi miercuri, 27 martie 1935, în 
Ibidem, pp. 2.039-2.104; 2.115-—2.130; 2.164-2.175; 2.186-2.227, 2.230-2.256 


5. Domnia regelui Carol al II-lea (1930-1940) 319 


că în speță avem de a face cu una dintre cele mai monstruoase înscenări 
politicianiste... 
Trebuie să recunoaştem că întreaga Cameră a rămas profund impresionată de 


expunerea luminoasă a d-lui. Victor Moldovan””?. 


Minele de la Baia de Arieş 


Boilă încheiase o serie de contracte pentru punerea în valoare a minelor. La 
început, în calitate de administrator, apoi, în calitate de arendaş al minelor. La 21 
X. 1927 încheiase contractul cu Leon Bosch, reprezentantul unui grup belgian. La 
28 III. 1929, cu Bosel, reprezentantul unui grup elveţian-englez, la 5 IX. 1930, cu 
W. Radermacher, iar la 1 XII. 1933, cu Saătermeister. Nu s-a ales nimic din aceste 
contracte, doar avansuri şi împrumuturi de milioane pentru Boilă. Goana lui Boilă 
după bani, afacerile sale multiple, le-a plătit scump „unchiul Giulucă (Maniu)”. 
Contractele acestea au lăsat în urma lor o adâncă suspiciune”. 


Aktiebolaget Transfer Stockholm 


Considerând faptul că cunoșteam problema exploatării minelor, Boilă m-a 
rugat să mă interesez de valorificarea acestor mine. 

Prin cunoştinţele mele am luat legătura cu una din cele mai mari societăți svedeze, 
Aktiebolaget Transfer din Stockholm, care făcea parte din grupul „Enskilda Bank 
Wallenberg”, cel mai puternic grup financiar svedez. Timp de peste doi ani am dus 
tratative pentru înființarea unei societăţi anonime. Inginerul Holger Graffmann, 
administrator delegat și director, a venit în repetate rânduri la Bucureşti. După ce 
am schimbat nenumărate scrisori şi telegrame, prin care am stabilit condiţiile 
înființării unei mari societăţi, la care să fie interesate și alte grupuri internaționale 
engleze, franceze, germane (Oppenheimer), m-au vizitat şi ceilalți directori, ca van 
Dolden şi Callisendorf. 

După ce am făcut în ţară, la Întreprinderile Miniere şi Metalurgie ale Statului 
din Transilvania (RIMA) din Baia-Mare, apoi la Zlatna, la Petroşani, prin expertul 
Băncii Naţionale, prof. dr. lonescu-Bujor, geologul Cruglicov, iar în Germania, la 
Reichenberg-Arnaiă, analiza minereurilor din Baia de Arieș; după ce am luat contactul 
personal cu ing. Lăzărescu, directorul de la RIMA; după ce am pus la dispoziția 
svederilor rezultatele obţinute de societatea „Mica” și în sfârşit, după ce am pus la 
punct şi chestiunile financiar-valutare, luând contact cu administratorul Băncii 


x» 


” Anexă: Discursul meu publicat de către „România Nouă” în ediţie specială și ziarul din 27 II. 1935 — 
n. V.M. 

% Anexe: Contractul de arendă Maniu-Boilă. Contractele Bosel şi Radermacher. Procura originală, 
legalizată, pe care mi-a dat-o Boilă —n. V. M. 

Naţionale şi cu sub-secretarul de stat Leon, de la Ministerul de Industrie şi Comerţ, 
directorul Graffmann a venit însoțit de profesorul universitar inginer L.D. Jenssen, 
de la uzinele L6kken din Norvegia şi însoţit de inginerul de mine Bos Christiansen, 
pentru a vizita împreună minele și pentru a lua probe ca să le analizeze în 
laboratoarele din străinătate”. 

Cu aprobarea Direcţiunii Minelor din minister şi a Direcţiunii Generale a Minelor, 
au luat aceşti experţi svederi personal, în asistenţa delegatului ministerului, probe 
din minele de la Baia de Arieş şi Rovine-Bucureşti, le-am împachetat — 3.000 kg. — 
în 43 de saci sigilați şi le-am trimis în Svedia. Rezultatul analizelor în conţinut de 
aur şi argint a fost surprinzător de favorabil, confirmând toate analizele precedente. 

La prima vizită, ce am făcut cu aceşti străini la Baia de Arieş, am fost decepționat 
de halul în care se găseau minele: clădirile deteriorate, maşinile primitive, galeriile 
surpate, puţul principal inundat de ape. Impresia a fost detestabilă. 

În schimb, experţii străini au putut să vadă la Brad minele model ale societăţii 
„Mica”, înzestrate cu maşinile cele mai moderne, muzeul de minereuri al societăţii, 
iar trecând prin aproape întreg ținutul Munţilor Apuseni, au putut să admire pe 
țăranii noştri moţi, spălând în Arieş nisipul cu aur, precum şi steampurile ţărăneşti. 
Străinii au rămas profund impresionați de cele văzute la noi. 


Intriga Regelui 


După toate tratativele privind înfiinţarea societăţii, directorul Graffman a primit 
un avertisment discret, că înfiinţarea acestei societăți nu ar fi pe placul Regelui. 
Regele Carol nu putea admite ca Maniu să ajungă să-și vază minele valorificate. 
Grupul svedez asociat cu celelalte grupuri internaționale nu-și puteau risca capitatul 
într-o ţară, în care însuşi Regele sabotează economia naţională. 

Toată munca mea neobosită, de zi cu zi, doi ani de-a rândul, a fost zădărnicită. 

Dar ce este mai urât din toată această afacere, a fost comportarea lui Boilă. 
Repetatele mele deplasări la Brad, la Baia de Arieș și la celelalte mine a lui Maniu, 
cercetările neobosite în galeriile acestor mine, corespondenţa, studiile, analizele, 
intervenţiile la autorităţi, împreunate cu tratative, n-au fost onorate de Boilă, care 
mai târziu, utilizând rezultatele analizelor dobândite de mine, a vândut minele de la 
Baia de Arieș unei societăți din ţară, afiliată unei societăți străine”. Nu m-a întrebat 
nici măcar de cheltuielile mele efective, după ce i-am salvat toate minele, prin 
amendamentele mele în discuţia la Cameră a proiectului de lege a minelor. După 
textul prezentat Camerei, Boilă ar fi pierdut, din 1.485 de hectare, 1.313 hectare la 


9% Anexe: Cărţile de vizită a lui Graffman, van Dolden şi Bor Christinasen — n. V. M. 

95 Anexe: 9 fotografii de la Baia de Arieş făcute de Christiansen (concesiuni, aflorismente, oraşul, 
minele, minerii şi eu cu experții în fața intrării în mină; un spălător de aur, moţi). 6 felicitări 
ilustrate primite de la Graffman şi Christiansen — n. V. M. 

Rovine, iar în Baia de Arieş, ar fi pierdut din cele 2.300 de hectare, 2.180 de 
hectare. 

Ar fi rămas deci, la Baia de Arieş cu 120 de hectare. 

l-am reabilitat numele, i-am reabilitat minele, salvându-le. I-am apărat „unchiuţul” 
față de un Rege răzbunător. Faţă de toate aceste servicii, Boilă s-a arătat lipsit de 
cel mai elementar bun simţ al recunoștinţei. 


Sciziunea lui Vaida 


Am arătat tendinţa Regelui de a destrăma partidele. După George Brătianu şi 
după Goga urmează acum Vaida. 

Lui Vaida nu-i mai convenea să fie mereu satelitul lui Maniu. Vrea să fie şi el 
în sfârşit şef al propriului său partid, cu program aparte, cu „numerus valachicus”. 
Îşi formează deci „Frontul Românesc”. 

Îl urmează 11 foşti miniştrii și o serie de şefi de organizaţii județene, mai ales 
din Vechiul Regat, în frunte cu Costică Anghelescu, Virgil Potârcă, iar din Ardeal, 
eu, Sever Dan, Voicu Niţescu, Mihai Şerban, Tilea. 

Vaida este viu criticat. Este nevoit să demisioneze odată cu căderea guvernului, 
din preşedinţia Partidului Naţional-Țărănesc. Este ales Mihalache. 

Acţiunea lui Vaida — care pe vremuri declarase că „numai boul este consecvent” — 
este considerată ca una de circumstanţă, de echivoc, potrivindu-se maxima: „predică 
apă şi bea vin”, considerând că făcea parte din o serie de consilii de administraţie, 
alături de semiţi. Deci numerus valachicus este potrivit să fie înlocuit prin numerus 
lichelicus. 

Intransigentul (?) Sever Bocu îi trimite lui Maniu o telegramă la 26. II. 1935, în 
care îi comunică, că Delegaţia Permanentă a județului Timiș-Torontal respinge tendința 
de diversiune a numerus valachicus, creată pentru a sparge solidaritatea naţională. 
Iar organizaţia judeţului Cluj se reorganizează. La fel, celelalte județe. 

Comitetul Executiv al Partidului Naţional-Țărănesc dă la data de 24 III. 1935 
următorul comunicat: 

1. Partidul rămâne pe linia programatică stabilită de Comitetul Central Executiv. 

2. Incidentele desfășurate prin aşa numita „acţiune Vaida” nu au la bază temeiuri 

propagandistice. Aceste incidente sunt de natură disciplinară și statutară... 
Nu se pot admite acte de anarhie. 

Prin acest comunicat, Vaida şi toţi care îl urmează sunt consideraţi ca nemaifăcând 
parte din partid. Vaida, care în calitate de președinte regional pentru Ardeal și Banat 
a săvârșit acte de anarhie — așa cum le-am constatat în judeţul nostru — se consideră 
înlăturat de la această şefie. 

A fost ales în locul lui Vaida ca șef al organizaţiei regionale pentru Ardeal, Mihai 
Popovici, iar ca secretar general — după decesul lui Ghiţă Crişan — am fost ales eu”. 

N-au lipsit, în urma acestei sciziuni, nici incidentele, ca cel de la Sibiu, când 
Tilea cu bătăuşii săi ne-a încercuit și asediat la hotelul Bulevard, până în momentul 
când au sosit făgărăşenii pentru a asista la adunare și când s-a încins în faţa 
hotelului o adevărată încăierare cu bâte şi pietre. 

Mihalache a rostit la 17 dec. 1935 o cuvântare, arătând sinceritatea de antisemit 
a lui Vaida şi Goga. 

Duplicitatea lui Vaida și a oamenilor săi o cunoaştem, Emil Haţiegan și Tilea 
făcând parte din consiliile de administraţie a societăţilor care au jefuit pădurile moţilor, 
provocând calvarul acestora şi răscoalele. Duplicitatea lui Vaida o cunoaștem de 
când făcea parte din banca Marmorosch-Blank, care i-a nenorocit pe ardeleni cu 
schimbul coroanelor. Duplicitatea sa o cunoaştem de când făcea parte din Consiliul 
fabricii de piele Dermata a lui Farkas Mozes”, alături de Auschnit, Anhanch și alți 
„frontişti”, cântând în acelaşi timp în strună cu Emil Haţiegan, numerus valachicus. 

Mihalache arată participarea lui Goga la Banca Anglo-Română și diferite alte 
întreprinderi, alături de evrei și discursul lui Goga la instalarea rabinului Niemerower*. 

Îmi aduc aminte, când într-o zi, după „trădarea” lui Goldiş, în 1927, întâlnindu-l 
pe Vaida pe Calea Victoriei, salutându-l, Vaida nu mi-a răspuns. Acum Vaida 
repetă fapta lui Goldiș. Rămâne ca alţii să judece, întrucât diferă acțiunea lui Vaida 
față de acea a lui Goldiș. Acesta s-a pretat la intrigile lui Brătianu, recte Ferdinand, 
ca să-l înlăture pe Maniu, azi Vaida se pretează la intrigile lui Carol pentru același 
scop, cu deosebirea numai că Goldiş a procedat în momentul schimbării de guvern. 
Fapt pentru care a fost calificat, și el şi cei ce l-au urmat, drept „fripturiști”. 

Goga face parte și el din aceeași categorie, odată, prin acţiunea ce a dus la 
desfiinţarea Consiliului Dirigent şi venirea la putere a lui Averescu, iar pe urmă, 
prin spargerea partidului averescan. 


Campania pentru răsturnarea guvernului 


Toate partidele de opoziţie au pornit o campanie pentru răsturnarea guvernului 
Tătărăscu. Partidul Naţional-Țărănesc a organizat adunări în toată fara. 

Eu, în calitate de secretar general regional, am participat la toate aceste adunări 
în Ardeal și Banat. 


% Anexe: Comunicatele Partidului Naţional-Ţărănesc — n. V. M. 

97 Anexe: Certificatul Tribunalului privind Consiliul de Administraţie a Uzinelor Dermata. Un manifest 
despre Haţiegan — n. V. M. 

% Anexă: Discursul lui Mihalache despre Vaida și Goga în broşura Țărănism şi naționalism — n. V. M. 

La Arad am ţinut o mare adunare împreună cu Armand Călinescu în sala 
teatrului, la care au luat parte toți intelectualii partidului şi o imensă masă de țărani 
în costumele lor pitoreşti. 

La Satu-Mare s-a ţinut o adunare în piața mare, prezidată de Maniu. 

La Baia-Mare s-a ţinut o conferință cu participarea tuturor canonicilor. Am fost 
oaspetele canonicului Breban. 

La Bădăcin am fost împreună cu Mihai Popovici, oaspetele lui Maniu. 

La Timișoara s-a ţinut o adunare grandioasă sub cerul liber. 

La Braşov, o adunare la care au luat parte Maniu. Mihalache, M. Popovici, N. 
Lupu şi toți fruntașii. 

La toate aceste adunări, precum și în adunările populare, Maniu a atacat chestiunea 
constituțională și chestiunea delicată a Lupeştii, făcând aluzie la viaţa imorală a Regelui. 


Adunarea la Bistrița 


La Bistriţa s-a ținut adunarea în ziua de 13 X. 1935. Aici au participat reprezentanții 
partidului din întreaga ţară, din Bucureşti, Moldova, Oltenia, Basarabia, Bucovina, 
în frunte cu Mihalache, președintele partidului. 

Au participat M. Popovici, Sanciuc-Săveanu, preşedintele Bucovinei, Mihail 
Ralea, directorul ziarului „Dreptatea”, M. Ghelmegeanu, D. Moldovan, preşedintele 
organizaţiei Cernăuţi, Dr. Alvirescu, preşedintele organizaţiei Câmpulung Bucovina, 
Vas. Serdici, preşedintele organizaţiei Târnava-Mare, V. Kerciu, directorul ziarului 
„Ordinea”, A. Popovici, vice-preşedintele organizaţiei Cluj. 

În afară de acestea, a luat cuvântul Victor Motogna, conferenţiar universitar, 
Victor Jinga, preşedintele tineretului din Ardeal şi Banat, Victor Şioldea, Vasile 
Buta, învățătorul Nicolae Moldovan, Cornel Pop, Nicolae Onoae. 

Adunarea a fost deschisă de mine. Sala Gewerbeverein a fost plină”. 

Toate acestea trebuiau să culmineze în marea adunare proiectată pentru 14 XI. 
1935 la București. 


” Anexe: 17 fotografii de la adunarea de la Bistriţa a Partidului Naţional-Ţărănesc — n. V. M. În 
cuvântul său, Victor Moldovan a spus: „Forţele ardelene ale Partidului Naţional-Ţărănesc s-au 
prezentat în faţa d-vs., domnilor preşedinţi, demonstrându-şi întreaga lor credinţă şi neclintitul lor 
devotament. Vă prezentăm azi, domnule preşedinte, batalionul de gardă şi de elită năsăudean, gata 
pentru luptă. Cu toţii facem zid în jurul d-vs., pentru crearea statului țărănesc, pentru crearea 
viitorului de aur al acestei ţări”. Apoi, salută prezenţa numeroşilor oaspeţi din Bucureşti, din 
Bucovina, Moldova, Basarabia, şi celelalte părți ale ţării şi declară şedinţa deschisă”; „Săptămâna”, 
anul VIII, nr. 272, 20 octombrie 1935, p. 2. 

Adunarea Partidului Naţional Creştin 


Partidul Naţional-Creştin — după fuziunea Partidului Naţional-Agrar a lui 
Goga, cu Liga Apărării Naţionale Creştine a lui Cuza — cu doi şefi, organizează și 
el o serie de adunări. 

În adunarea de la Cluj'%, ţinută la 27 X. 1935 Goga răspunde lui Mihalache cu 
privire la adunarea proiectată pentru 14 XI. 1935 şi declară: „Mihalache a spus că 
va merge la Bucureşti cu mulțimile, să dea năvală şi să ia puterea! Ei bine, vreau 
să-i arăt că mulțimea este cu noi. Nu mă duc la București să iau puterea cu năvală, 
căci ea are să ne fie dată de M.S. Regele”. 

Goga însă s-a înşelat amar. Regele l-a mințit și pe el, şi pe Mihalache. Dar 
intriga Regelui a reuşit, îndemnându-l pe Goga ca să organizeze pentru aceeași zi 
de 14 XI. 1935, adunarea la Bucureşti, pentru a provoca o încăierare. Conducătorii 
Partidului Naţional-Țărănesc întrevăzând la timp manevra Regelui, au contramandat 
adunarea. 


Alegerile parțiale la Hunedoara și Mehedinţi 


La Mehedinţi a reuşit doctorul Lupu, iar la Hunedoara, Ghiţă Crişan. 

La alegerea de la Hunedoara am luat şi eu parte, având sectorul Brad, unde am 
avut un succes desăvârşit. La aceste alegeri am avut și sprijinul prietenului Petru 
Groza cu Frontul său al Plugarilor. Ghiţă Pop avea legături cu MADOSZ, care 
intrase în legături cu Frontul Plugarilor. 

Partidul lui Goga a desfășurat aici o propagandă mare. L-am văzut pe Silviu 
Dragomir şi pe doctorul Banu la Deva purtând la butonieră crucea cârligată. 

La București Goga-Cuziștii manifestau pe stradă cu lozinci antisemite. Curentul 
de dreapta luase mari proporţii, mai ales a Gărzii de Fier. 


Construcţia liniei ferate Salva-Vişeu 


În toamna anului 1937 un grup financiar cehoslovac mi-a făcut propunerea 
privind construcția liniei ferate Salva-Vișeu, la care să participe şi statul român. Am 
discutat acest proiect cu Maniu, care mi-a dat o scrisoare către Hodja, preşedintele 
Consiliului de Miniștri Cehoslovac. Eram buni prieteni, de când am fost amândoi 
colegi în parlamentul din Budapesta. 


100 La care au defilat — potrivit presei locale — peste 2.500 (!) de țărani din judeţul Năsăud, în frunte cu 
colonel T. Sbârcea, insp. şcolar T. Pavel, Dr. Ionel Scridon, Dr. I Ceuca, I. Popoviciu, Dr. Leon 
Scridon senior şi junior; Ibidem, nr. 274, 3 noiembrie 1935, p. 3. 

M-am prezentat cu această scrisoare la Hodja, care m-a primit cu multă 
amabilitate, arătând tot interesul pentru proiect şi a promis tot sprijinul'"!. Dar 
proiectul s-a lovit de anumite interese oculte sprijinite de Ghelemgeanu şi Madgearu. 


Era la mijloc interese de-a cumnatului lui Madgearu '®”. 


Iar guvern Tătărăscu 


Expirând mandatul de patru ani a guvernului liberal, Regele îl însărcinează tot 
pe Tătărăscu cu formarea noului guvern. 

Ar fi fost indicat Partidul Naţional-Țărănesc, considerând rezultatele alegerilor 
parţiale. 

Maniu, în vederea alegerilor generale, încheie un cartel electoral cu Zelea 
Codreanu. Prin acest cartel, Maniu recunoaşte Garda de Fier ca o forţă politică de 
guvernământ. Cartelul a fost viu criticat, considerând, pe de o parte, ideologia 
Partidului Naţional-Țărănesc, de altă parte, ideologia de dictatură a Gărzii de Fier, 
dar mai ales prin faptul că Maniu era pe lângă păstrarea alianțelor cu puterile, care 
ne-au garantat frontierele, până ce Zelea Codreanu declarase că, în 48 de ore de la 
venirea la putere a Gărzii de Fier, România va merge alături cu Germania hitleristă. 

În alegerile generale ce au avut loc în decembrie 1937, guvernul Tătărăscu a 
căzut, neîntrunind nici cele 40% din voturile exprimate. Codreanu obţine un formidabil 
succes. Parlamentul rezultat din aceste alegeri n-a mai fost convocat. 


Guvern Goga 


Regele, în loc să însărcineze partidele, care au avut cele mai multe voturi, îl 
însărcinează pe Goga cu formarea guvernului. Partidul lui Goga obţine numai 9% 
din voturi. Guvernul lui Goga desfăşoară un puternic val de teroare și șovinism, 
promovând politica apropierii de Germania hitleristă. 

Din guvern făcea parte Gigurtu, la Comerţ, Eugen Savu, la Finanţe, pentru ca 
să dispună fondurile pentru alegeri; Cuza, fără portofoliu, fiul acestuia, la Muncă, 
Micescu, la justiţie, gen. Antonescu, la Război. 

Guvernul dizolvă parlamentul şi fixează noi alegeri pentru ziua de 2 III. 193 

Regele însă, avertizat și speriat de proporţiile ce a luat mișcarea de dreapta și 
politica progermană hitleristă, anulează decretul privitor la aceste alegeri. 


103 
8... 


10! Anexă: Fotografia mea la Pistgan, 8 VIII. 1937 —n. V. M. 

1% Începută în 1937, linia a fost gata pe distanța de15 km., între Salva şi Telciu la 3 octombrie 1939; 
a fost dată în folosinţă până la Vişeu abia după 10 ani, în 28 decembrie 1949; vezi detalii în Căile 
de comunicaţie și transporturile din judeţul Bistriţa-Năsăud, Ed. Mesagerul, Bistrița, 1999, pp. 
320-340. 

103 Anexe: Caricaturile lui Cuza și Goga. Caricatura lui Goga cu Iunian — n. V. M. 

Goga cade de la putere la 8 II. 1938, fapt ce l-a zdruncinat și amărât profund, 
grăbindu-i sfârşitul vieții. 

Şi-a dat seama şi Goga, că Regele îl întrebuinţează, ca şi pe George Brătianu, 
ca şi pe Vaida, ca şi pe Tătărăscu, și pe lunian, numai drept unealtă pentru destrămarea 
partidelor. 

Omul regelui în guvernul Goga-Cuza era acum Armand Călinescu, care şi el 
fusese câştigat de Rege pentru a servi acelaşi scop. Odată cu acesta au părăsit 
Partidul Naţional-Țărănesc elemente distinse, ca Gafencu, Ralea, Ghelemegeanu, 
Andrei, Dinu Simian şi alţii. 

Pe Dinu Simian, prietenul nostru comun, îl trimisese Călinescu la mine, pentru 
a mă invita să intru şi eu în guvern, oferindu-mi portofoliul pe care-l voi alege. Am 
refuzat. 


Demisia mea din Partidul Naţional- Ţărănesc 


În acelaşi timp am demisionat și eu din Partidul Naţional-Ţărănesc, renunțând 
la toate demnităţile, pe care le avusese se secretar general regional şi secretar general 
ad interim. 

I-am adresat lui Maniu o scrisoare, în care i-am arătat ca motive de ordin 
personal că în urma faptului, că am fot neîntrerupt reținut de agendele partidului de 
la îndatoririle mele față de familie, cât şi nevoit să-mi nesocotesc cele profesionale, 
am ajuns în situaţia precară materială de a fi ameninţat cu vânzarea silită a casei 
mele, neputând plăti ratele datorate la Creditul Urban. 

I-am arătat lui Maniu că eu nu am înţeles să amestec îndatoririle mele politice, 
folosind influenţa mea pentru a face afaceri, ca alţii din partid, amintindu-i exemple 
pe care le cunoştea, ca a lui Mihai Popovici, despre care Ghiţă Crişan afirmase, că 
posedă azi o avere de însuşi el nu mai ştie cât are, afaceri cu şosele, chibrituri, etc. 
şi mai ales, cazul lui Ionel Pop, despre care Augustin Popa arătase într-o şedinţă 
publică a partidului, că deţin peste 30 de locuri în consilii de administraţie şi posturi 
de jurist consult la diferite întreprinderi liberale şi minoritare, apărând interese 
potrivnice partidului şi neamului românesc. 

Dar în afară de acest afacerism tolerat de șeful partidului şi în afară de acel 
nepotism, m-a determinat să-mi trag consecințele, duplicitatea şefilor. Nu puteam 
uita când Alex. Vaida, membru în Consiliul de Administraţie al băncii Marmorosch- 
Blank, alături de adversarii politici A. Constantinescu (Porcul), I.G. Duca, Argetoianu, 
gen. Coandă, etc, a căutat după prima mea interpelare, să mă oprească să continui 
campania împotriva acestei bănci, însărcinată de ministerul de Finanţe Take Ionescu 
cu conducerea schimbului de coroane, acest scandalos schimb sărăcind cu o singură 
lovitură, muncitori, meseriaşi, funcționari și ţărani ardeleni, cu micile lor economii. 

Acelaşi Vaida care, împreună cu Emil Haţiegan n-a ezitat să stea alături la 
uzinele Dermata ale lui Farkas Mozes, cu cavalerul de Anhacuh şi Max Auschnit, 
agitând în acelaşi timp tineretul anitsemit cu „numerus valachicus”. 

Şi nu am putut uita că un alt fost preşedinte, Ştefan Cicio Pop a fost acela, care 
a încercat fără succes să mă roage ca să renunţ la lupta împotriva criminalului 
general Văitoianu, considerând că ginerele său, maiorul Birtolon, a fost adjutantul 
lui Văitoianu. Raporturile de familie meritau mai multă atenţie decât cele ale poporului. 

Dar scandalul cu calvarul moţilor, provocat de fruntașii partidului. Şi în sfârşit, 
arbitrariul şi reacționarismul lui Vaida, care a provocat răscoala ţăranilor în judeţul 
meu. 

Mi se părea intolerabil, ca în vreme ce eu luptam — făcându-mi datoria față de 
cei ce m-au ales — şefii mei să caute să mă împiedice, ocrotind pe dușmanii 
poporului. Mi se părea intolerabil ca în vreme ce eu mă expuneam la excluderea 
din adunare, la insulte, bătăi şi la riscul vieţii, fruntașii partidului să stea alături cu 
adversarii partidului în consiliile de administraţie ale unor societăţi străine. 

I-am declarat lui Maniu că în astfel de împrejurări, prefer să mă retrag din viața 
politică. Scrisoarea i-am trimis-o lui Maniu prin Ghiţă Pop. 

Maniu personal, era incontestabil, un bărbat integru, perfect cinstit, sobru, aproape 
ascet, dezinteresându-se de cele materiale. 

Într-o zi văzându-l în camera de la hotelul Athéné Palace, l-am găsit cu izmene 
deşirate. 

Am arătat în discursul meu în afacerea Skoda mentalitatea acestui om, care era 
în viaţa publică, aşa cum se cere, un „vir bonus”. Dar exagerat până la culpă. Un 
adevărat bărbat politic, un om de stat, trebuie să aibă înţelegere şi pentru cele 
materiale, pentru bunurile necesare statului şi cetățenilor, căutând să îmbunătățească 
traiul oamenilor. 

El lăsa frâu liber afaceriştilor, mai ales nepoților, iar partidul își acoperea 
nevoile pentru întreținerea Clubului, presă, electorale, prin ceea ce cerşea casierul 
Mihai Popovici, ca ajutoare de la diferite întreprinderi, faţă de care partidul avea în 
schimb anumite obligaţii. Pilda cea mai elocventă a dat-o Maniu cu propriile sale 
mine de aur, pe care în loc să le considere ca o bogăţie naţională, le-a dat pe mâna 
unui aventurier neputincios, care întâmplător, îi era şi nepot prin alianță. 

Nu așa se conduce o ţară. 


Constituţiunea Regelui Carol al II-lea 


După căderea guvernului Goga la 8 II. 1938 se constituie un guvern, care 
reunea pe foştii preşedinţi de Consiliu de Miniştri, în frunte cu patriarhul Miron 
Cristea. 

Din guvern făceau parte gen. Arthur Văitoianu, Al. Vaida, Mironescu, dr. 
Anghelescu, N. Iorga, Tătărăscu, apoi, Voicu-Niţescu şi Costică Angelescu, vaidişti, 
dr. Costinescu, M. Cancicov, Iamandi, liberali, Argetoianu, lonescu-Siseşti, gen. 
Antonescu şi Călinescu, homo regius. 

Membrii guvernului au semnat noua Constituţie promulgată la 27 II. 193 
Regele declară că a fost primit „cu entuziasm de ţară, ceea ce i-a bucurat inima”%5. 

În guvern sunt reunite extremele. 

Regele avea nevoie de Călinescu, ca să suprime mişcarea de extremă dreaptă, 
pe care chiar Regele o încurajase la început, dar de care îi era teamă acum. 

Îmi aduc aminte de o convorbire ce o avusesem ocazional cu Călinescu, plecând 
împreună cu trăsura de la o vizită ce o făcusem lui Mihalache acasă. Călinescu mi-a 
declarat că dacă ar avea el răspunderea situației, ar şti el cum să procedeze față de 
legionari. 


104 
8. 


Atât Călinescu cât și Iamandi au fost adversari pronunțați ai Gărzii de Fier. 
Amândoi au avut în parlament ieşiri violente față de această mişcare. Călinescu 
prezentându-se ca martor în procesul după asasinarea lui Duca, a cerut condamnarea 
asasinilor, iar cu ocazia alaiului „Moţa, Marin”, a protestat violent de la tribuna 
Camerei. 

Călinescu caută să justifice atât divorţul său cu Partidul Naţional-Ţărănesc, cât 
şi prorogarea noii Constituţii de către Regele Carol, arătând că regimul democrat în 
România s-a auto-discreditat, când două partide diametral opuse ca concepţie politică 
s-au prezentat aliate în fața țării, că toate elementele anarhice erau dezlănţuite şi că 
ne găseam pe marginea prăpastiei şi că, în faţa noastră se deschide perspectiva 
războiului civil sau închinarea la străini. 


Dictatura Regală 


Profesorul universitar Aurelian R. lonaşcu, într-o broșură comentează noua 
Constituţie şi constată „nevoia sănătoasă a cerinţelor naţionale, pe care prevederea, 
înțelepciunea şi iubirea nemărginită de ţară a Marelui nostru Suveran a ştiut-o 
desluşi la timp, scutind ţara de frământările, pe care cu toţii le întrezărisem”. 


104 Anexe: Broşura cu noua Constituţie. Portretul patriarhului. Facsimilul declaraţiei Regelui şi a 
semnăturilor pe Constituţie. Tabloul reprezentând pe Rege în mijlocul membrilor guvernului — n. V. M. 

105 Proclamaţia Regelui către poporul Său”, în „Săptămâna”, anul X, nr. 327, 13 februarie 1938, p. 1. 
A urmat „Plebiscitului” pentru adoptarea Constituţiei. Pentru Năsăud, acesta a avut ca rezultat, 
dintr-un număr total de 867 votanţi, 855 pentru şi 12, contra; iar dintre locuitorii din alte comune, 
domiciliați în Năsăud, 17 pentru şi nici unul împotrivă; A.N.B.-N., fond Primăria orașului 
Năsăud-administraţie, d. 219/1938, f. 1. 

Noua Constituţie prevede: 

— Regele este capul statului (art. 30). 

— Puterea executivă este încredințată Regelui (art. 32). 

— Puterea legislativă se exercită de Rege (art. 31). 

— Miniştri au răspundere politică numai faţă de Rege (art. 35). 

— Adunarea Deputaţilor se compune din deputaţi aleşi din trei categorii: 

a) Agricultură şi muncă manuală; b) Comerț și Industrie; c) Ocupaţiuni 
Intelectuale (art. 61). 

— Senatul se compune din senatori numiți de Rege, senatori de drept şi senatori 

aleşi. 

La 31 III. 1938 apare decretul-lege prin care se înfiinţează un Consiliu de 
Coroană. Regele numeşte consilieri regali pe mareşalul Prezan, generalul Arthur 
Văitoianu, Al. Vaida, Mironescu, lorga, dr. Anghelescu, Argetoianu, generalul 
Balif, A.C. Cuza, Victor lamandi, lon Mihalache, lon Antonescu. 

Tot atunci apare decretul-lege prin care toate partidele politice sunt dizolvate. 

La 24 II. 1938 apare decretul-lege prin care se introduce pedeapsa cu moartea 
pentru asasinatul politic. 


Memorandul 


Maniu, inspirându-se după Memorandum-ul din 1892 prezintă Regelui în 
decembrie 1938 un Memorandum al românilor din Transilvania semnat de Maniu, 
preşedinte al Partidului Naţional-Țărănesc, Mihai Popovici, preşedinte regional şi 
Sever Bocu, vice-președinte al Partidului Naţional-Țărănesc. 

După ce Memorandumul arată luptele din trecut ale ardelenilor, pline de jertfe, 
în slujba ideilor de libertate naţională, de dreptate socială și de democraţie — apoi, 
pactul de la Alba-lulia — memorandum-ul constată că toate aceste drepturi ale 
națiunii au fost consecutiv nesocotite de către factorul constituțional, înainte şi 
după Restauraţie. 

Cele cinci alegeri generale şi treisprezece guverne, mai ales cel din urmă, 
prevesteşte tendinţe de dictatură. Guvernul Goga a dat naştere la anarhie, lăsând să 
se întrevadă şi mai mult spiritul de nesocotire a voinţei naționale și a dreptului 
constituțional al naţiunii. În sfârşit, numirea guvernului prezidat de Patriarh, înlăturarea 
parlamentului, generalizarea stării de asediu, suspendarea partidelor politice şi 
impunerea unei noi așezări de stat, au dovedit tuturor că Regele este hotărât a 
instaura un regim dictatorial. Această Constituţie vădeşte starea de conflict între 
Coroană și țară și situaţia de autocrat a purtătorului Coroanei. 

Memorandumul cere respectarea drepturilor şi libertăților democratice şi a 
tradiţiilor de libertate, pe care le calcă această dictatură. Şi în special, respectarea 
principiilor fundamentale ale Adunării de la Alba-Iulia, din 1 decembrie 1918. 

Reîntronarea ordinei constituționale, întemeiată pe principiile democraţiei 
naționale, pe reprezentanță parlamentară reală a națiunii, pe un regim de legalitate, 
respectuos faţă de drepturile civile şi politice a tuturor cetăţenilor, desfiinţând 
starea de asediu. 

Acum, când în viaţa internaţională se produc evenimente de extremă importanță, 


pi pile OR -4x106 
starea de conflict dintre Coroană și Națiune nu poate fi menținută `’. 


106 Anexă: Memorandul tipărit pe 10 pagini. Fotografia osândiților pentru Memorandumul din 1892 — 
n. V. M. 


6. 
Frontul Renașterii Naţionale (1938-1940) 


Legea Frontului Renașterii Naţionale 


La 16 decembrie 1938 apare Legea Frontului Renașterii Naţionale, iar la 5 I. 1939, 
regulamentul. 

În raportul lor către Consiliul de Miniștri, Miron patriarhul, preşedinte, Călinescu, 
ministru de Interne şi Iamandi, ministru al Justiţiei, arată că în locul partidelor, al 
regimului fărâmițării națiunii şi a luptelor sterpe între fiii aceleiaşi țări, trebuia un 
nou regim, de unificare a energiilor naţionale. 

Într-un discurs al său, Călinescu face procesul partidelor, demonstrând că în cei 
20 de ani ai regimului de partid, voința națională n-a fost respectată, parlamentul 
era doar o fațadă în dosul căreia hotăra clubul, programele n-au fost înfăptuite, elanul 
sufletesc a lipsit, interesele superioare ale țării desconsiderate, dând loc ambiţiunilor 
personale, urii și discreditării reciproce. 

Prin articolul 1 „se înființează Frontul Renaşterii Naţionale, ca unică organizațiune 
politică de Stat, cu scopul de a mobiliza conștiința națională în vederea unei acţiuni 
solidare şi unitare româneşti de apărare și propășire a Patriei şi de consolidare a 
Statului”. 

Prin articolul 2 se prevede că Frontul Renaşterii Naţionale „urmăreşte înălțarea 
Patriei prin întărirea ideii naţionale şi a solidarităţii fiilor ei, întărirea familiei ca 
celulă socială, crearea unei vieți spirituale prin dezvoltarea credinţei creştine şi a 
culturii autohtone, propășirea materială prin obligativitatea şi cinstirea muncii”. 

Articolul 6 prevede că „activitatea politică se desfăşoară în cadrul organizațiunilor 
culturale şi a organizaţiilor profesionale și că minoritățile își pot valorifica în secţiuni 
proprii, drepturile”. 

Articolul 7 prevede că „Frontul Renaşterii Naţionale este obligat să propage 
ideologia sa, formând spiritul public. El reprezintă interesele cetățenești şi profesionale 
pe lângă guvern”. 

Organele deliberative sunt: Directoratul şi Consiliul Superior, compus din membrii 
ce reprezintă cele trei categorii: Agricultură și muncă manuală, Comerţ și Industrie, 
şi Ocupaţiuni Intelectuale. 


! Anexă: Regulamentul Frontului Renaşterii Naţionale — n. V. M. 

Organele de execuţie sunt: secretarii generali, de ținut, de judeţe, de plasă și 
comunali. 

Membrii care ocupă funcțiuni poartă uniformă. 

Ca formațiuni auxiliare se înfiinţează unități de Gardă Naţională. 

Deviza: Regele şi Națiunea — Muncă şi Credinţă. 

Salutul: Cel roman şi pronunţarea cuvântului „Sănătate”?. 


Secretarii generali 


Au fost numiţi secretari generali trei profesori universitari: Nicolae Cornăţeanu, 
fost ministru al Agriculturii, pentru categoria Agricultură şi muncă manuală, 
Vâlcovici, fost ministru, pentru categoria Comerţ şi Industrie și Silviu Dragomir, 
fost ministru, pentru categoria Ocupaţiuni Intelectuale. 


Rezidenţii Regali 


Prin reforma administrativă ţara a fost împărțită în ținuturi, care întruneau circa 
10 judeţe; ca prefecți au fost numiţi ofiţeri superiori, pentru a fi degajaţi de 
clientela politică, iar în fruntea ținuturilor au fost numiţi rezidenţi regali’. 

Au fost numiţi rezidenți regali, generalul Hanzu, generalul Dănilă Pop, generalul 
Scărişoreanu, Al. Gane, Al. Marta, generalul Negruzzi, N. Ottescu, V. Cădere. Unii 
dintre ei au fost înlocuiți mai târziu, prin prof. univ. Dr. Coriolan Tătaru, la Cluj şi 
Flondor, la Cernăuţi. 


Aniversare 


La 27 II. 1939, la împlinirea unui an de la promulgarea Constituţiei, Mitropoliții 
Ardealului trimit Regelui o telegramă de omagiu cu următorul text: 

„Poporul român din Ardeal, Banat, Crișana şi Maramureș, întruniţi la 

aniversarea unui an de la sancţionarea noii Constituţii în Cetatea Albei-lulii, la 


2 Legea Frontului Renaşterii Naţionale, Biblioteca Frontului Renaşterii Naţionale, Nr. 2, „Monitorul 
Oficial şi Imprimeriile Statului. Imprimeria Centrală Bucureşti”, 1940, 25 p.; vezi şi articolul 
„Despre F.R.N.”, în „Săptămâna”, anul XII, nr. 349, 22 ianuarie 1939, p. 1; „Frontul Renaşterii 
Naţionale”, în „Năzuinţa”, Bistriţa, anul I, nr. 6, 1 ianuarie 1939, p. 1-2; „Rostul Frontului 
Renaşterii Naționale”, nr. 9, 22 ianuarie 1939, p. 3; „Organizarea Frontului Renaşterii Naţionale” 
nr. 11, 5 februarie 1939, p. 3. 

3 Cele 10 ţinuturi au fost Bucegi, Olt, Timiş, Someş, Mureş, Suceava, Prut, Nistru, Dunărea de Jos, 
Marea. Judeţul Năsăud a făcut parte din Ținutul Someş, alături de Bihor, Cluj, Sălaj, Satu-Mare, 
Maramureş, Someş, cu reşedinţa la Cluj şi rezident regal, generalul Hanzu, înlocuit mai târziu cu 
Coriolan Tătaru; C. Hamangiu, Codul general al României. 1856-1939, volumul XXVI, 1938, partea 
a Il-a, p. 1.528 (harta), textul integral al Legii administrative din 14 august 1938, promulgată cu 
Înaltul Decret Regal nr. 2.919/1938, în Ibidem, pp. 1.471-1528. Motivația către rege — un adevărat 
program al noilor aşezăminte constituţionale — între pp.1.529-1.577. 

chemarea şi conducerea celor doi mitropoliți ai Ardealului, Vă exprimă toată 
adânca mulțumire pentru ordinea salvatoare şi întăritoare a Ţării, pe care a-Ţi 
instituit-o atunci cu minte înaltă şi cu braţ puternic. De asemenea, Vă asigură, 
Maiestate, de iubirea şi devotamentul său nețărmurit și Vă roagă a Vă bizui pe 
el în desfăşurarea înţeleaptă de viitor a acestei noi orânduiri, ca şi în tot ce veţi 
face pentru întărirea Națiunii Române şi pentru apărarea Ţării. 

Să Trăiţi, Sire, mulţi ani îndelungaţi pentru a vedea cum se înalță, ca un 
fruct al ostenelilor Majestății Voastre, tot mai puternică şi mai mândră, scumpa 
noastră Românie. 

s.s. Nicolae, Mitropolit ortodox al Ardealului; 
s.s. Alexandru, Mitropolit gr-cat. al Ardealului”. 
Prof. univ. Al. Borza trimite o telegramă în numele Asociaţiei Generale a 
Românilor Uniti, iar preotul Dumbrăvescu, în numele Asociaţiei Preoţilor Ortodocși. 
Compatriotul nostru Liviu Rebreanu trimite următoarea telegramă: 

„Primului Conducător genial al neamului şi organizator original al Ţării, 
glorie eternă. Dumnezeu Vă dăruiască sănătate, Sire, să Vă puteţi înfăptui toate 
gândurile, spre mândria și fericirea României”. 


Defilare 


Cu ocazia acestei zile a avut loc o mare manifestaţie în fața Palatului Regal. 

Au defilat în uniformă și în rânduri ostăşești, toți fruntașii Frontului Renaşterii 
Naţionale şi membrii guvernului. Vedem în primul rând și în frunte pe fratele 
Alexandru Vaida, ţinând mâna stângă lipită de şold, cea dreaptă, ridicată drept salut 
şi păşind militărește alături, în aceeaşi postură cu grăsanul de Argetoianu, apoi, pe 
mititeii Armand Călinescu şi Victor lamandi, mai încolo, pe Mişu Ghelmegeanu, 
Ralea, etc”... 

Când privesc acum aceste chipuri, mă gândesc cum de a fost posibil ca oameni 
serioşi să se preteze la un astfel de circ. Dar trebuie să ne dăm seama că era un fel 
de psihoză, un curent căruia nu toţi i-au rezistat. Chiar şi un Nicolae Iorga se 
mândrea cu uniforma de rezident regal. 

Şi pe urmă am fost luat şi eu de acest curent, acceptând un rol, de un fel de 
director de arenă“. 


Textul unui apel preliminar către popor, semnat de aceeaşi doi ierarhi, sub titlul „Chemare”, în 
„Săptămâna”, anul XII, nr. 351, 19 februarie 1939, p. 1. Articolul omagial, sub titlul „Aniversarea 
noii Constituţii”, în Ibidem, nr. 352, 12 martie 1939, p. 1. 

Anexe: 5 fotografii de la defilarea Frontului Renaşterii Naţionale (Aspecte de la „înălțătoarea 
manifestaţie pentru aniversarea noii Constituţii)” — n. V. M. 

„Curentul” amintit s-a propagat până la nivelurile de jos. „Cetăţenii oraşului Bistriţa — consemna presa 
locală — fără rezervă şi din dragă inimă se înscriu în listele Frontului Unic de Renaştere Naţională, 

Inscrierea mea în Frontul Renașterii Naţionale 


După cinci luni de la înființarea Frontului Renașterii Naţionale, la 11 V. 1939, 
i-am trimis lui Călinescu următoarea scrisoare: 

„Dragă Armand. În sfârşit, după frământări, am luat hotărârea de a intra în 
Frontul Renașterii Naţionale. Cunoşti legăturile ce le aveam cu Maniu. Nu i-am 
rămas obligat cu nimic, dimpotrivă, ca şi tine, l-am servit pe vremuri în situațiuni 
grele şi delicate... Totuşi, mentalitatea ardelenilor, care în mod inerent face parte 
şi din caracterul meu, a cerut timp ca să iau hotărârea, care alţii au luat-o mai 
devreme, dar poate, cu mai puţină convingere. 

Ştii că demisionasem de mult din partid. În decembrie, când s-a semnat 
Memorandumul, eram în străinătate. 

Am convingerea că politica îndrumată de M.S. Regele şi înfăptuită de tine 
a fost singura salvatoare pentru țară. Firește, unii văd mai bine. 

Tu ai avut darul să vezi la timp, unde şi cum trebuie căutată mântuirea ţării. 
Prevederile tale au fost geniale. 

Am o singură mângâiere, că dintre prietenii tăi, n-am fost singurul mai puțin 
prevăzător. Ghelmegeanu, bunul tău prieten, a venit tot în urmă, iar Andrei, care 
era mai intransigent, a venit şi mai pe urmă. 

Dintre ardeleni, cred că eu am fost acela, care m-am bucurat mai mult decât 
orişicare, de simpatia şi prietenia ta. De aceea, și dorința mea de a te urma, care 
însă se lovise de mentalitatea, pe care o cunoşti. 

Acum însă vin să-ți declar că procesul meu sufletesc îmi porunceşte să-mi 
fac datoria la locul unde pot servi ţara. 

Mă înscriu necondiţionat. 

Dacă crezi că puterile mele, energia şi autoritatea morală, de care dispun, 
pot să fie utile, rog să dispui. 

Cu vechea prietenie, s.s. Victor Moldovan”. 


În audiența ce a urmat a doua zi ne-am îmbrățișat ca vechi și buni prieteni. 


gata să-şi pună toată munca în cadrele acestui front unitar, adânc convinşi, că în chipul acesta, de 
armonică conlucrare, se vor promova mai bine interesele Țării, Neamului şi Coroanei”; 
„Săptămâna”, anul XI, nr. 348, 25 decembrie 1938, p. 1. Aceeaşi realitate era surprinsă şi în 
articolul „Populaţia din Bistriţa aderă cu entuziasm la Frontul Renaşterii Naţionale”, în „Năzuinţa”, 
anul II, nr. 7, 8 ianuarie 1939, p. 2. Pentru sinceritatea acestui demers, reținem doar faptul că toți 
funcţionarii şi acei care aveau legături cu autorităţile statului nu au avut de ales şi s-au înscris în 
partidul unic, alternativa era pierderea locului de muncă; vezi listele cu aceştia la A.N.B.N,, 
fondurile Garda Naţională a Frontului Renaşterii Naţionale Năsăud, Prefectura județului Năsăud. 

În ziarul „Timpul” a apărut la 20 V. 1939 declaraţia mea de înscriere în Frontul 
Renașterii Naţionale”: „Cunoscutul fruntaş ardelean Victor Moldovan s-a înscris în 
Frontul Renaşterii Naţionale. Domnul Victor Moldovan, cunoscutul fruntaş ardelean, 
fost secretar general al Partidului Naţional-Ţărănesc din Ardeal, s-a înscris în Frontul 
Renașterii Naţionale, adresând următoarea scrisoare d-lui. Preşedinte al Consiliului 
de Miniştrii: 


Domnule Prim-Ministru! 


Procesul sufletesc care m-a frământat de multă vreme, îmi poruncește azi 
să Vă solicit înscrierea în rândurile Frontului Renașterii Naţionale. Convins că 
noua ordine în stat a fost o necesitate în situaţia dată, cred că orice rezervă ar fi 
nejustificată. Mă întreb dacă datoria îmi impune să stau la o parte, protestatar 
față de această nouă ordine, doritor de revenirea celor trecute, sau dacă îmi 
impune încadrarea într-o solidaritate națională față de primejdiile ce ne pândesc 
de pretutindeni. 

Trebuie să recunoaştem cu toată francheţea că nici un partid politic — 
hărţuite cum erau între ele — n-ar fi putut face față evenimentelor şi că numai 
noua ordine izvorâtă din voința, îndemnul și dragostea nețărmurită de ţară a 
M.S. şi înfăptuită cu energia şi curajul D-voastră, D-le. Prim-Ministru, au salvat 
țara de mari frământări. 

Datorită acestei noi ordini, statul nostru se bucură azi de linişte înăuntru, de 
siguranţă la hotare şi de întregul său prestigiu. Numai uniţi, vom putea păstra 
integritatea și suveranitatea țării noastre. 

Primiţi, Vă rog, D-le. Prim-Ministru, asigurarea stimei mele”*. 

La câtva timp au avut loc alegerile pentru parlamentul convocat pentru ziua de 
7 VI. 1939. 

Am fost nevoit să-mi pun candidatura, dar nu m-am deplasat nici o singură zi 
în circumscripția mea. 

Nu doream să fiu ales, pentru a nu da impresia, că m-am înscris în Frontul 
Renașterii Naţionale pentru a parveni. 

Am căzut, fireşte, în alegeri. 


7 Anexă din ziarul „Timpul” —n. V.M. 
i „Năzuinţa”, Bistriţa, anul II, nr. 26, 28 mai 1939, p. 2. 

Regna 


Dar să vedem ce s-a întâmplat între timp la Regna. 


O nouă anchetă 


În baza unei adrese a Ministerului Cooperaţiei s-a făcut o nouă anchetă la 
Regia Cooperativă Regna de către consilierul silvic I. Fonay de la Inspectoratul de 
Control al Ministerului Agriculturii şi inginerul silvic, inspector general, I. Băleanu, 
de la Direcția Regimului Silvic. 

Procesul-verbal semnat de aceştia, constată la 21 I. 1938, că din cercetarea 
sumară a puținelor acte — fiindcă Regna a refuzat să le pună la dispoziție registrele, 
pentru a vedea modul de conducere — rezultă: 

— că Regna a vândut prin bună învoială fără licitație publică, deci cu încălcarea 

statutelor, prin intermediul cooperativei „Înfrățirea” din Telciu (popa Grigore 
Pop) material din pădurea lui Warwach şi Spiegel — 12.000 m;, cu 82 lei m;, 
în loc de 112 lei m°. 

— Regna primeşte de la Direcția Silvică materialul cu jumătate preţul real, iar 

pentru a „înşela” adunarea generală, supraestimează cheresteaua aflată în 
depozite şi falsifică bilanţul”. 


Crima 


Comisia de opt sub preşedinţia prefectului I. Partene, constată cu prilejul 
discuţiei bilanţului pe anul 1936-1937, că „nu defalcare cu consecinţe dezastruoase, 
ci se cere împădurirea cât mai castă, deoarece în ţara Năsăudului numai pădurea 
aduce folos ţăranului”. 

Această politică interesată o consider drept criminală. În urma acestei politici 
condamnabile, și criminale, comunele se găsesc azi fără păduri și pășuni comunale 
suficiente. 


O nouă conducere la Regna 


În judeţul nostru a fost numit prefect colonelul Dumitrache”, care de la început 
şi-a luat nasul la purtare, împodobindu-se cu pene străine. 

Îndată după numirea sa, a angajat o mare serbare pentru dezvelirea statuii lui 
Andrei Mureşan, nesocotind faptul că dezvelirea se făcuse deja de mine. 


” Anexă: Procesul-verbal de anchetă, pe 5 pagini bătute la maşină — n. V. M. 
10 Prefect între 10 februarie 1938-17 octombrie 1939; loan Sigmirean, Adrian Onofreiu, Istoria 
județului... poziţia nr. 18, p. 396. 

La Regna a numit o nouă conducere, numind ca președinte pe profesorul Iulian 
Dumitru!!. 


Denunt la parchet 


Iulian Dumitru se adresează ministrului Agriculturii şi cere să i se trimită 
rezultatul anchetei privind abuzurile, săvârşite de directorul Zăgrean, abuzuri care 
au pricinuit comunelor pagube de 22.630.807 lei, prin faptul că a fixat prețuri 
nereale, extrem de scăzute, sub jumătatea prețului de piață, la materialele predate 
cooperativei Regna. 


Reintrarea mea în luptele şi frământările din graniță 


Toate aceste evenimente s-au petrecut în timpul, când eu eram retras din viaţa 
politică. 


Memoriul meu 


După intrarea mea în Frontul Renașterii Naţionale, am predat lui Călinescu un 
memoriu privind preocupările ardelenești, rugându-l să le accepte drept program de 
guvernământ”. În acel memoriu am adus chestiunea tineretului ardelean, chestiuni 
administrative, economice, arătând cum în trecut s-a dispus „de nobis, sine nobis!*” 
aducându-se din Vechiul Regat o mulțime de demnitari și funcționari, înlăturându-se 
cei din Ardeal — iar de altă parte, s-au pus temeliile exploatării bogățiilor ardelene 
prin capital şi oameni din Regat. Am cerut numiri masive în administrație, finanțe, 
magistratură a tinerilor ardeleni, am adus apoi chestiunea moţilor şi în sfârșit, 
problema comunităţilor de averi şi regionale‘. 


T Bilanțul acestei implicări în articolul „Refacerea şi organizarea averilor grănicereşti. Prețioasa 
contribuție a d-lui. colonel Ioan Dumitrache, prefectul județului”, în „Năzuinţa”, anul II, nr. 12, 12 
februarie 1939, p. 3. Vezi şi serialul de evocare a trecutului istoric la Ioan S. Pavelea, „Chestiuni 
grănicereşti”, în Ibidem, nr. 13, 19 februarie 1939, p. 3; nr. 32, 9 iulie 1939, p. 4; nr. 34, 23 iuie 
1939, p. 4; nr. 35, 30 iulie 1939, p. 4; nr. 38, 20 august 1939, pp. 3—4. 

12 Anexe: Cererea lui Iulian Dumitru. Memoriul predat lui Călinescu — n. V.M. 

13 De noi, fără de noi, cunoscută formulă a petiționarismului ardelean, care definea starea în care s-au 
aflat românii ardeleni până la 1918. 

14 Finalul în chestiunile grănicereşti preciza: „se spune în istoria graniţei năsăudene că împăratul Iosif 
al II-lea, care a vizitat ţinutul Năsăudului, văzând casele împrăştiate pe coastele dealurilor, a dat 
poruncă să fie aduse la vale şi să fie deschise de îndată drumurile. Astfel au luat naştere frumoasele 
comune de pe graniţă. O măsură energică de amploare regească se impune şi astăzi. Descendenții 
grănicerilor trăiesc în tradiţia disciplinei şi autorităţii. În 2-3 ani, toate comunele îşi pot reface 
şcolile, primăriile, etc., şi nu va fi nici o comună de graniţă care să nu-şi aibă, nu casa, ci palatul 
Căminului Cultural. De la Iosif al II-lea ar fi întâia faptă înscrisă în istoria graniţei năsăudene cu 
slove de aur închinate graţiei regale, la capitolul glorioasei domnii a Regelui Carol al II-lea, Regele 
Culturii şi Părintele ţăranilor”; Ibidem, nr. 37, 13 august 1939, p. 3. 

Vremuri noi la granița năsăudeană 


Demersul intelectualilor din Cluj 


La 6 VI. 1939 intelectualii grăniceri din Cluj au înaintat primului-ministru 
Armand Călinescu o întâmpinare, prin care — arătând că le-a venit la cunoştinţă, că 
actualii conducători ai Regnei intenţionează să predea întreaga gestiune și exploatare 
a averilor grănicereşti Casei Autonome a Statului, îl roagă să dispună: 

1.  Păstrarea autonomiei averilor grănicereșşti. 

2. Excluderea C.A.S —ului, având în vedere trista amintire, pe care a lăsat-o în 

trecut, ducând la revolta țăranilor grăniceri. 

3.  Păstrarea actualei Cooperative Regna sub controlul sever al statului, sau 
reîntoarcerea la licitaţia publică. 

4. Dacă au fost unii nevrednici în trecut, care au adus pagube prin activitatea 
lor arbitrară, să fie deferiţi justiției și pedepsiţi, iar în locul lor să fie numiţi 
alții, dovediți cinstiți şi vrednici. 

Semnează: N. Drăganu, prof. univ., decanul Facultăţii de Filologie și Litere, 
prorector al Universităţii, membru al Academiei Române, fost primar al Clujului, 
Aurelian lonaşcu, prof. univ., Dr. Titus Mălai, canonic al Bisericii Catedrale din 
Cluj, preşedintele Fondurilor grănicereșşti, Dr. loan Buia, Dr. Alex. Pop, fost procuror 
general, Dr. Alex. Buia'. 


Raportul Rezidentului Regal 


La 7 VI. 1939, Rezidentul Regal Dr. Coriolan Tătar înaintează această întâmpinare 
primului-ministru Călinescu, arătând „situaţiunea dezastruoasă a averilor grănicerești, 
care au ajuns izvor de îmbogăţire şi jaf pentru unii potențaţi ai zilei, care prin sisteme 
de exploatare ingenios ticluite, au nenorocit toată grănicerimea. 

Din cercetările odonate de noi — raportează Rezidentul Regal — am verificat că în 
urma administrației dezastruoase de până aici, Cooperativa Regna nu şi-a îndeplinit 
îndatoririle cu conștiinciozitate și în timp de patru ani (1934-1938) fond de rezervă 
nu au. În bilanţ figurează fonduri inexistente. Fonduri de refacere nu sunt. Fond de 
pensiune nu există, iar beneficiile comunelor au fost reduse la sume fără importanță. 
Capitalul în numerar nu există. Cooperativa are datorii mari. Cheltuielile de 
administrație sunt dezordonate şi stabilite după bunul plac al fiecăruia. 

Pentru a verifica situațiunea — continuă raportul — am delegat pe d-l. inspector 
general Dr. Joe Gherman, care ne-a prezenta raportul confidenţial, cu care ne-a cerut 


15 Anexa: Întâmpinarea intelectualilor din Cluj — n. V. M. 

instituirea de urgenţă a unei Comisiuni interimare pentru a preîntâmpina și a opri 
orice noi afaceri, care sunt în perspectivă”. 

Rezidentul propune numirea unei Comisiuni interimare, compusă din următoarele 
persoane: 1) Victor Moldovan, avocat, preşedinte; 2) Dr. Nicolae Drăgan, prof 
univ., Prorectorul Universităţii din Cluj, membru al Academiei Române; Dr. Cornel 
Pop, avocat, Bistriţa; 4) Dr. loan Buia, medic, Cluj; 5) Olimpiu Ghiţia, inspector 
şcolar, Cluj; 6) Leon Bancu, director de bancă, Năsăud; 7) Vasile Scurtu, profesor, 
Satu-Mare; 8) Dănilă Pop, avocat, București, iar ca delegat al Comisiunii silvice a 
comunității de avere, pe d-l. inginer inspector general silvic, Dumitru Tomuta, 
București. 

Eu am propus numirea deputaţilor Leon Scridon şi Victor Şioldea. 

Chestiunea a fost examinată şi de către ministrul Agriculturii, Nicolae Cornăţeanu, 
de directorul general Grozescu, subdirectorul Cooperaţiei, Vâlceanu şi de Tomuta, 
pronunţându-se toți pentru o imediată înlocuire a Consiliului Regnei. 

La data de 28 VII. 1939 am primit, cu nr. 94.752/2.996/1939 următoarea adresă: 


„Domnului Victor Moldovan, avocat, fost ministru, Năsăud 


Avem onoarea a vă face cunoscut că, prin deciziunea nr. 2.786 dată în 
şedinţa din 27 iulie 1939, Comitetul de Direcţie al Institutului nostru, având în 
vedere dispoziţiunile art. 35 din Decretul-lege nr. 134 din 20 ianuarie 1939, a 
dizolvat actualul Consiliu de Administrație şi Comisiunea Cenzorilor în funcție 
la Regia Cooperativă Regna din Năsăud şi a numit în loc o comisie interimară 
formată din domnii: În Consiliul de Administraţie: 1) Victor Moldovan, avocat, 
fost ministru; 2) N. Drăgan, profesor universitar; 3) Dr. Victor Şioldea, avocat, 
deputat, 4) Dr. Cornel Pop, avocat; 5) Dr. loan Buia, medic; 6) Grigore Şutu, 
țăran din comuna Josenii Bârgăului; 7) Dănilă Pop, avocat; În Comisiunea 
Cenzorilor: 19 Dr. loan Pupeză; 2) Profesor Ştefan Lupu; 3) Traian Chitul, 
primarul oraşului Năsăud”. 

Institutul Naţional al Cooperaţiei. 


Nicolae Drăgan nu a primit numirea, trimițându-mi o telegramă, în care arată 
că, de o parte, funcțiunile sale în Universitate și la Academie, iar de altă parte, 
sănătatea cam șubredă, îl oprește de a risca să nu-şi facă datoria față de acei care 
şi-au pus în el încrederea. 


Instalarea noului Consiliu 


Instalarea a avut loc în ziua de 2 VIII. 1939, în prezenţa prefectului colonel Dr. 
Florian Medrea”, a profesorului universitar Gociman, membru în Consiliul de 


16 Anexă: Raportul Rezidentului Regal — n. V. M. 

Administraţie al Institutului Naţional al Cooperaţiei, a directorului Vâlceanu şi a 
Inspectorului contabil din aceeaşi instituție, a inspectorului silvic Pavel Zăgrean, 
director silvic şi a fostului Consiliu de Administraţie, în frunte cu fostul preşedinte, 
prof. Iulian Dumitru, precum şi a foştilor cenzori. 

Decursul şedinţei şi cuvântările rostite sunt redate în ziarul „Năzuinţa” din 6 
VIII. 193915, arătând că instalarea s-a făcut „într-o atmosferă de înaltă reculegere 
sufletească”, că a fost şi va „rămâne istorică în viața acestei instituţii”. 

Ziarul arată că numirea noului consiliu a avut de acop de a realiza o destindere 
în viaţa sufletească a țăranilor şi intelectualilor năsăudeni, care în ultimul timp era 
atât de învrăjbită și, de a înfăptui o îmbunătățire materială a Regnei. 

Şedinţa a fost prezidată de Gociman, care constată „atmosfera în care a decurs, 
ce nu-și află asemănare în tot trecutul societății Regna”, că „era dezgustătoare 
priveliştea din trecut, provocată de patimi și pofte de câștig şi nedemnă de numele, 
vrednicia şi mândria sufletească a înaintaşilor grăniceri”. 

Faţă de rezervele exprimate de fostul preşedinte, prof I. Dumitru, că eu nu aș fi 
descendent de grăniceri şi că, în consecinţă, nu aş avea căderea să mă ocup de 
chestiunile grănicereşti, rezerve ce mi s-au făcut în repetate rânduri, am replicat că 
„nimeni nu-mi poate contesta că am avut cel puţin același suflet ca oricare descendent 
de grăniceri faţă de durerile, față de sărăcia, faţă de batjocura, ce s-a adus țărănimii 
din această graniță şi că am reprezentat cu tot elanul năzuinţele spre mai bine ale 
acestui colț de ţară. Rezervele acestea sunt cu totul nejustificate, deoarece soția mea 
este fiica unuia din cei mai mari luptători ai graniței pentru câștigarea așa numiţilor 
numiţi revendicaţi. Și de altfel, am fost declarat de nenumărate comune grănicereşti 
cetăţean de onoare al acestora. 

Rolul meu în actuala conducere este să trasez liniile mari pentru o adevărată 
renaştere în viaţa graniţei, atât pe tren cultural, social, cât și material. 

Nu se poate ca într-un ţinut cu proprietăți de miliarde, să mai tolerăm biserici 
dărăpănate, şcoli şi primării descoperite, ţărani, descendenţi ai falnicilor grăniceri, 
îmbrăcaţi în zdreanţe și roși și mâncaţi de toate bolile sociale, iar copiii lor muritori 
de foame. 

Prefectul Medrea constată că prezența mea în fruntea Consiliului de Administraţie — 
considerând caracterul, cultura, trecutul, personalitatea covârșitoare, încercată şi 
consacrată — constituie o chezăşie şi garanție nediscutabilă pentru bunul mers al 
societăţii. 

Victor Șioldea constată că „personalitatea preşedintelui Victor Moldovan, care 
cunoaşte munţii, văile, necazurile şi sufletul graniţei, care, prin trecutul său, este o 


17 Prefect în perioada martie 1939 — „„Năzuinţa”, anul II, nr. 18, 26 martie 1939, p. 1 — octombrie 1939 — 
Ibidem, nr. 47, 22 octombrie 1939, p. 1. 
15 Anexe: Telegrama lui Drăgan. Gazeta „Năzuinţa” din 6 VIII. 1939 — n. V.M. 

sinteză a omului dedicat vieții publice, este garanția că... redresarea Regnei va fi 
încununată de succes... Victor Moldovan, în întreaga sa viață pe tărâmul public, stă 
ca o pildă a liniei catoniene, făcând totul pentru colectivitate. 

La fel constată și Cornel Pop”. 


Postul de radio din Bucureşti 


Constată că numirea d-lui. Victor Moldovan în fruntea Cooperativei Regna a 
provocat o nemaipomenită însuflețire în populația graniţei năsăudene”. 


Datoriile 


Petru a salva Regna și consolida situația ei financiară, trebuiau în primul rând 
aranjate datoriile. 

În acest scop s-a ținut la ministerul Agriculturii o şedinţă la care au participat, 
în afară de mine, directorul Grozescu, prefectul Medrea, în calitate de preşedinte a 
Comisiei de opt, Tudor Dan și I. Pop, membrii acestei comisii, Buia şi Dănilă Pop, 
din partea societăţii Regna, Mandache, delegatul Institutului Naţional al Cooperaţiei 
şi inginerul Teodorescu, delegatul Institutului pe lângă Regna. 

S-a dresat un proces verbal cu data 21 IX. 1939 cu privire la eşalonarea datoriilor 
către Direcţia Silvică”. 


Uneltirile lui Tudor Dan 


În anii aceştia s-au schimbat cam des prefecţii judeţului. După colonelul 
Dumitrache şi colonelul Medrea, numit inspector general administrativ, a urmat 
colonelul Al. Cristescu. 


19 Pe larg desfăşurarea adunării şi luările de cuvânt, în articolul „Vremuri noi în graniţa năsăudeană. 
Instalarea noului Consiliu al regiei cooperative „Regna” s-a făcut într-o atmosferă de înaltă reculegere 
sufletească şi de renaştere națională. O şedinţă ce va rămâne istorică în viaţa acestei instituţii”, în 
„Năzuinţa”, nr. 36, 6 august 1939, pp. 1-3. Rezidentul Regal Coriolan Tătaru, a răspuns telegramei 
omagiale trimisă de Victor Moldovan prin cuvintele „Cu nespusă bucurie iau cunoştinţă despre 
manifestarea gratitudinii populaţie grănicereşti şi, impresionat de înălțătoarea atmosferă de frăţietate 
în care s-a făcut instalarea noului Consiliu al „Regnei”, Vă rog să primiţi şi să tălmăciţi tuturor 
mulțumirile mele profund simţite deodată cu urarea ca sub noua conducere „Regna” să prospereze 
şi să recolteze succese cât mai strălucite”; Ibidem, nr. 40, 3 septembrie 1939, p. 1. 

Anexă: Comunicatul de la radio — n. V. M. „Una din cele mai principale probleme ale Văii Someşului 
năsăudean — spunea comunicatul de la Radio — o constituie administrarea averilor grănicereşti ale 
celor 44 comune fruntaşe ale judeţului Năsăud. De buna chivernisire a acestei averi, evaluate la 
câteva miliarde de lei, depinde starea economică a ținutului, starea culturală şi în general, întreaga 
viaţă a populaţiei grănicereşti. Noua schimbare a conducerii Cooperativei Regna ilustrează noua 
concepţie înstăpânită de regimul Frontului Renaşterii Naţionale: prezenţa d-lui. Victor Moldovan, 
cunoscutul fruntaş ardelean, la conducerea averilor grănicereşti, constituie dovada armoniei ce 
însufleţeşte astăzi ţara Năsăudului”, Ibidem, nr. 37, 13 august 1939, p. 1. 

21 Anexe: Procesul-verbal pentru eşalonarea datoriilor pe 8 pagini, scris la maşină — n. V. M. 

Se pare că Tudor Dan a pus mâna pe acest colonel, care în calitatea sa de 
prefect, era preşedintele Comisiei de opt. Cu ajutorul acestui colonel, Tudor Dan 
încearcă din nou să-şi realizeze planul de a torpila Regna şi a o îngloba ca un fel de 
secție comercială la Direcţia Silvică, pentru a putea manevra după bunul plac. 

În şedinţa din 7 XI. 1939 a Comisiunii Silvice se ia în discuţie ratificarea 
convenției încheiată la Ministerul Agriculturii privitor la eşalonarea datoriilor Regiei 
Cooperative Regna şi Direcţiunea Silvică. 

Tudor Dan arată că, Cooperativa are o datorie față de Direcția Silvică — rezultată 
din neplata preţului la tulpină — de 60 milioane de lei și că, nu este exclus ca peste 
o zi, două, Direcţiunea să aibă noi pierderi, de zeci şi zeci milioane de lei. 

Deci, avertizează Comisia Silvică că actualul sistem cooperatist este impropriu 
şi ne duce la ruină. Toţi câți au o fărâmă de răspundere la conducerea acestei 
graniţe să caute salvarea acestor averi. 

El preconizează exploatarea printr-o secție comercială la Direcţiunea Silvică. 

Inginerul Buzilă vede şi el în sistemul cooperatist numai pierderi. 

Profesorul Șorobetea după ce constată că „în trecut s-a greşit mult”, este de 
părere că „nici o surcică nu putem da Regnei aşa cum i-am dat-o”. 

Protopopul Simion Pop nu-şi poate părăsi optimismul, mai ales acum când la 
conducerea ei este un om de o covârșitoare importanţă şi putere de realizare cum 
este d-l. Victor Moldovan. 

Anton Vlad, primarul comunei Prundu Bârgăului este şi el pentru a se da 
posibilitate conducerii Regnei de a încerca redresarea. 

Dr. Graţian Fetti tace un rechizitoriu şi declară că nu din cauza defecțiunii 
sistemului nu a dat Regna până acum roade, ci din cauze ce rezidă în condițiunile 
de moralitate şi cinste a conducătorilor, ce s-au perindat până azi şi care s-au 
prezentat în cete şi clici și monopoluri de familie, care se traduceau pentru graniță 
în pagube de zeci de milioane. 

Este de părere să se ratifice convenţia, „având în vedere că ministerul, prin noua 
conducere, a luat iniţiativa redresării acestor averi și cum conducerea este onorată 
de preşedinţia d-lui. Dr. Victor Moldovan, care încă nu a avut timpul necesar de a-şi 
concretiza năzuințele de mai bine. 

Comisiunea decide: 

Se ia act de propunerea unui proiect de modificare a legii din 1890 prezentat de 
către d-l. Tudor Dan, care proiect urmează să fie discutat într-o şedinţă viitoare”. 

Tudor Dan nu se astâmpără şi prin colonelul Cristescu convoacă Comisia Silvică 
la o şedinţă pentru ziua de 11 XII. 1939, în care, în absența lui Tomuta, cu concursul 
lui Zăgrean, directorul silvic, pune la cale decizia de schimbare a actualului sistem 


?2 Anexă: Procesul-verbal din 7 XI. 1939 a Comisiunii Silvice, 14 pagini scrise la maşină — n. V. M. 

de exploatare, înlocuirea legii din 1890 şi însărcinarea unei delegații, care să ceară 
ministerului Agriculturii să-și însușească punctul de vedere al Comisiei Silvice. 

Dumitru Tomuţa însă adresează ministrului un protest împotriva „farsei regizate 
de Tudor Dan şi de către prizonierul acestuia, directorul silvic Pavel Zăgrean, 
arătând că sub forma lichidării lente a Regnei, se urmărește exploatarea în regie, 
prin Direcţia Silvică, a pădurilor grănicereşti, ţintă urmărită de 5 ani de către Tudor 
Dan, lichidare care a fost cea din anii 1932-1933, care s-a terminat cu pagube de 
zeci de milioane și cu reclamaţiune la Parchet”. 


Vizita Rezidentului Regal la Năsăud 


Tudor Dan a mai făcut o ultimă încercare cu ocazia vizitei Rezidentului Regal 
la Năsăud, de a-l convinge pe acesta de necesitatea sistemului preconizat de el, dar 
a fost combătut de Nicolae Drăgan și de Rezidentul însuşi. Eu nu eram prezent”. 

La data de 3 I. 1940 am înaintat o acţiune penală împotriva lui Zăgrean pentru 
gestiune frauduloasă. 

Între hârtiile mele am găsit o notiţă, scrisă de Dănilă Pop, cu următorul cuprins: 

„Dr. Tudor Dan a declarat în faţa Consiliului Tehnic al Pădurilor, de față 
fiind domnii ingineri consilieri silvici Demetriu Atanasescu, preşedinte şi loan 

Comarnici, vice-preşedinte, că d-l. Tomuţa este vinovat că bagă bețe în roate, 

căci altcum, d-lor., s-ar înţelege că toţi vrem să furăm”. 


Dansul morții 


Între timp, se petrec în ţară evenimente de un tragic sinistru. Un adevărat dans 
macabru al morţii. Călinescu, ca să suprime mișcarea legionară, care luase proporții 
fantastice, a arestat pe toţi tinerii legionari, executându-i în masă prin închisori. 

Am reușit să salvez doi din judeţul meu: pe tânărul Bulbuc, student la medicină 
şi pe Murăşan, fiul antreprenorului de pompe funebre din Bistriţa. În urma garanţiei 
luate de mine, Călinescu, pe care l-am găsit la ministerul de Interne în conferință cu 
celălalt adversar de moarte al legionarilor — cu Iamandi — a dispus telegrafic 
eliberarea celor doi tineri legionari, ceea ce înseamnă că le-am scăpat în ultimul 
moment viața — de a nu fi executaţi în închisoarea din Râmnicu-Sărat. 

Am făcut acest act şi pentru alţii. Dar nu am avut nici o recunoştinţă, dimpotrivă. 
Bulbuc, după ce a ajuns secretar general la ministerul Propagandei sub regimul 
antonescian-legionar, s-a exprimat că aş fi trimis părintelui lui telegrama despre 


* Anexe: Convocarea şi decizia din 11 X. 1930. Protestul lui Tomuţa — n. V. M. 
* Anexe: Gazeta „Năzuinţa” despre vizita Rezidentului. Notiţa lui Dănilă Pop şi denunţul meu la 
Parchet — n. V. M. 

eliberarea sa, fără să fi mișcat vre-un deget pentru el, că mi-aş fi atribuit un merit 
mincinos. Această ofensă nu am putut-o uita. 

Iar Mureşan s-a purtat tot așa de urât. În vara 1955 — reîntors acasă din puşcăria 
de peste 5 ani de la Sighet, bolnav, fără avere, fără pensie, având nevoie de îngrijire 
medicală, i-am cerut un mic împrumut. La două zile după ce i-am făcut vizita, mi-a 
telefonat să-l aştept în faza casei. A sosit cu maşina proprie și mi-a oferit nişte parale 
ca la un cerşetor, scuzându-se că nu are mai mult. Avea, doar, ca fost legionar la 
putere, apartament propriu, maşină și o întreprindere de pompe funebre în București. 

După ce Călinescu a suprimat o serie de tineri legionari, au urmat conducătorii. 
În absenţa Regelui, pe când acesta era în drum spre țară, venind de la Londra şi de 
la vizita făcută lui Hitler, Călinescu pune la cale asasinarea lui C. Zelea Codreanu 
şi a celorlalți conducători, într-un mod cu totul laş. Hitler nu a iertat lui Călinescu 
acest oribil asasinat. 

În pre-seara asasinării lui Călinescu, ne-am văzut în restaurantul Continental. A 
doua zi am văzut pe șoseaua, unde a fost Călinescu ciuruit de gloanţe, cadavrele 
legionarilor, trimiși de Hitler, întinse pe locul asasinării, în văzul şi oroarea trecătorilor. 

A urmat o retorsiune teribilă. Generalul Argeşanu, însărcinat cu preşedinţia 
Consiliului, împreună cu Marinescu, prefectul Poliţiei, a dispus — la ordin înalt — 
decimarea legionarilor pe tot cuprinsul țării. În fiecare județ au fost împuşcaţi câte 
3-4 legionari sau pretinși legionari, desemnaţi după bunul plac de prefectul judeţului 
şi expuşi apoi văzului public. 

La noi în judeţ a scăpat ca prin minune popa Costan din Rebrişoara, în schimb 
a fost împușcat un țăran din Susenii Bârgăului și Alexandru Găină, din Feldru. 

După venirea legionarilor la putere a urmat răzbunarea acestora: Argeșanu, 
Marinescu, Iamandi și asasinii lui C. Zelea Codreanu, au fost masacrați în închisoare. 

După acest masacru a urmat cel oribil al evreilor şi cel al lui Iorga şi Madgearu. 

Pagini scrise cu sânge. 

În octombrie 1939 urmează guvernul lui Argetoianu. 


Frontul Renașterii Naţionale 
La Făgăraș 
Încă pe când era Călinescu în viaţă am ţinut câteva adunări în cadrul Frontului 
Renașterii Naţionale 
Invitat de prietenul meu, plugarul loan Aron, fost deputat şi vice-preşedinte al 
organizaţiei judeţene a Partidului Naţional-Ţărănesc din judeţul Făgăraș, ne-am 
deplasat în comuna Nou/-Român, pe malul Oltului, unde erau întruniţi cu acest 


prilej toţi fruntașii politici ai judeţului, din toate fostele partide. Erau de faţă Dr. 
Giurea, prim-medic judeţean, fost vice-preşedinte al organizaţiei Naţional-Ţărăniste, 

Nic. Vlaicu, fost prefect, I. Pica, fost prefect, E. Bârsan, directorul Federalei 
Cooperativelor, profesori, ingineri, preoți, etc., și întreg satul, care fusese împodobit 
cu covoare şi flori”. 

Au vorbit Aron, Pica, părintele Dobrin. 

Această adunare a avut loc la 21 VIII. 1939. 

Aron, între altele, a spus: „O acţiune de luminare şi de sprijinire a nevoilor 
ardeleneşti se cere. Noi vă sprijinim şi ne bucurăm de prezenţa d-vs., d-le. Moldovan, 
fiindcă vă cunoaştem de mult ca pe un fruntaş al vieţii noastre politice şi, ca pe un 
bărbat corect şi moral şi, cu o situație socială și politică, pe care v-aţi păzit-o cu 
eroism, în timpuri de mari ispită și aceasta vă face cinste. Noi ştim că drumurile d-vs. 
printre noi sunt făcute cu gândul curat de a vă informa la faţa locului despre starea 
adevărată a lucrurilor”. 

Părintele Dobrin spune: „D-le. Moldovan, fiindcă am făcut liceul în ţara de baştină 
a d-vs., în Năsăud, unde este un izvor de românism, vă pot spune, că vă cunosc de 
acolo, unde activitatea d-v. este cunoscută de toată lumea, iar numele d-v. este alături 
de marii luptători naţionali din țara poetului Coşbuc. Acolo este leagăn de suflete 
mari”, 

Eu am încheiat cuvântările, subliniind — ca ardelean — tradiţia noastră de unire 
între toți românii. 


La Poiana Ilvii 


La Poiana Ilvii am avut o adevărată sărbătoare. 

Am fost însoţit de Cornel Pop, Vasile Buta, Dănilă Pop, Titu Pop, Ion Sasu, Nic. 
Moldovan, Nic. Onoaie, Șt. Lupu, Pop-Baldi, gazetarul Goga şi de soţia și fiica mea. 

La marginea comunei ne-a întâmpinat un grandios banderiu”, însoţindu-ne 
până în faţa bisericii, unde ne-a aşteptat tot satul, în frunte cu preotul şi intelectualii 
localnici. 

Au ținut cuvântări preotul, Vas. Buta, înv. Nic. Moldovan, un ţăran fruntaș. S-au 
produs căluşarii, a urmat hora, etc. Discursurile acestei adunări sunt reproduse în 
ziarul „România”. 


Reorganizarea. Faza a Il-a 


Am arătat că, în conformitate cu Legea Frontului Renașterii Naţionale au fost 
numiţi ca organe executive trei secretari generali. 

Se pare că Regele n-a fost mulțumit de această organizare şi de conducerea 
Frontului Renașterii Naţionale. 


25 Anexă: O fotografie cu fruntașii din județul Făgăraş — n. V. M. 
% Alai, cortegiu. 

De aceea, înființează un Minister al Frontului. ÎL numeşte pe profesorul universitar 
Constantin Giurescu, ministru al Frontului Renaşterii Naţionale şi pe lângă el, pentru 
cele trei categorii, câte un secretar general. 

Pentru categoria Agricultură și muncă manuală îl numeşte pe marele proprietar, 
om de al lui Argetoianu, Apostoleanu, în locul lui Cornăţeanu, la categoria Industrie 
şi Comerţ îl menține pe Vâlcovici, iar la categoria Ocupaţiuni Intelectuale mi se face 
mie oferta, în locul lui Silviu Dragomir, ofertă pe care am primit-o la 21 octombrie 
1939, după oarecari ezitări, la stăruința prietenilor şi îndeosebi, la propunerea 
Rezidentului Regal Tătaru şi a ministrului Giurescu”. 


Instalarea 


După o consfătuire a secretarilor generali ai Frontului Renașterii Naţionale cu 
Argetoianu, a avut loc în ziua de 24 octombrie 1939 în sala Adunării Deputaţilor, 
şedinţa Consiliului Superior al Frontului, sub preşedinţia prof. univ. Rădulescu- 
Motru, în prezenţa lui A. Vaida, președintele Adunării Deputaţilor şi a întregului 
guvern, în frunte cu Argetoianu, primul-ministru. 

Am vorbit eu, apoi Apostoleanu, Argetoianu... 

Eu am spus între altele: „Vin spre Domniile Voastre hotărât a-mi face întreaga 
datorie. Las îndărătul meu un zbucium de 20 de ani de zile, cu melancolia unei 
despărțiri definitive, dar cu satisfacția unei despărţiri venite la timp... sunt și rămân 
în slujba ţării şi a Neamului meu... Să arătăm că în vinele noastre curge vijelios 
sânge românesc, care s-a vărsat pentru idealul țării românești şi pentru onoarea 
neamului nostru. Din acest ceas nu mai aparțin nimănui, decât misiunii mele”. 

În ziarul „Tribuna” din Cluj apare un articol la 25 octombrie 1939, în care, între 
altele se arată că: 

. „ne grăbim să subliniem cinstirea d-lui. dr. Victor Moldovan, atât de 
iubitul port-stegar al rosturilor româneşti din Ţara Năsăudului, unde a întronat 
acea robustă înţelegere pentru nevoile populației românești, în locul hatârului 
politic de ieri şi al toleranţei venale. Facem această încrestare cu atât mai mult 
cu cât, cunoscând îndeaproape pe noul secretar general, știm că aduce în postul 
de luptă şi de mare răspundere al Frontului Renașterii Naţionale nu numai 


27 Ă A : A : : v; N 
„O mare bucurie a provocat în sufletul poporului român numirea domnului Victor Moldovan în 


demnitatea de secretar general al Frontului Renaşterii Naţionale, pentru categoria Ocupaţiuni 
Intelectuale. Noul conducător al acestei organizațiuni naţionale e un fiu al judeţului Năsăud, fiind 
născut şi crescut la Bistriţa. Locuitorii acestui judeţ îl cunosc de mult şi foarte mulţi îl consideră ca 
pe un părinte al lor. De aceea, această numire le-a făcut o deosebită mândrie”. În continuare, presa 
reproduce declaraţia de principii a noului numit: „Cuvântul meu de prezentare este simplu şi sobru: 
îmi voi face datoria cu toată hotărârea de a fi folositor Țării şi neamului românesc”; „Năzuinţa”, nr. 
48, 29 octombrie 1939, pp. 1-2. 

spiritul unui intelectual de rasă, ci mai ales, rodnicia de 20 de ani, pusă exclusiv 
în slujba Ardealului şi Coroanei. 

Ştim pe noul demnitar ca pe un prețuitor al Bisericii, Cărţii şi trecutului 
nostru ardelenesc şi românesc. 

Vorbesc despre aceasta atâtea biserici ajutorate în ţinutul Năsăudului, editarea 
revistelor „Arhiva Someşană”... de către Regia Cooperativă Regna, a cărui 
președinte este... ridicarea monumentului lui Andrei Mureşan la Bistriţa, a 
drumeagului luptător Vasile Naşcu la Năsăud... realizări care evidenţiază energiile 
renovatoare ale bărbatului care ştie să răscolească instinctele de venerație ale 
neamului față de trecut. 

Am asistat nu de mult la emoţionanta manifestare de tinereţe şi puritate 
sufletească de la Năsăud, cu prilejul serbărilor dezvelirii crucii-monument de 
către d. Victor Moldovan în amintirea lui Vasile Naşcu. 

lată de ce, noi ardelenii salutăm cu bucurie pe omul care poartă în suflet 
nobila vehemență a creaţiunii cu o mare înțelegere pentru toate problemele 
provinciei de dincoace de Carpaţi”. 

În ziarul „Năzuinţa””* apare sub titlul „Omul nădejdilor și înfăptuirilor mari” 
un articol care reproduce un articol scris de marele scriitor Camil Petrescu în ziarul 


4: 23329 
„România”. 


Consiliu la Palat 


La câteva zile după instalarea noastră am avut la Cotroceni un Consiliu prezidat 
de Rege, la care a luat parte şi Argetoianu, Giurescu, Urdăreanu, ministrul Palatului. 
Cu toate că nu am fost în prealabil informat ce se va discuta, am fost nevoit să iau 
şi eu cuvântul pentru a arăta felul cum înţeleg să procedez în acţiune de propagandă 
şi consolidare a Frontului Renaşterii Naţionale. 


Adunări 


La Năsăud 


Am înţeles să inaugurez seria de adunări în judeţul meu. 

Însoţit de Apostoleanu am sosit, la trei zile după instalare, la 27 octombrie 
1939 la Năsăud. La intrarea în oraş ne-a întâmpinat un banderiu de călăreți. 
Înconjurat de acesta până în Piaţa Unirii, am fost salutaţi de primarul Traian Chitul 
şi de Garda Naţională, sub comanda inspectorului general silvic Constantin Țipa. 


28 Anexe: Articolul din „Tribuna” şi din „Năzuinţa” — (nr. 48, 29 octombrie 1939, pp. 1-2 n. n) — n. V.M. 
Anexă: Ziarul „România” din 3 XI. 1939. „O impresionantă manifestare a Frontului Renaşterii Naţionale 
în grănicerescul ţinut al Năsăudului. Cuvântările...” — n. V. M. 

Primirea noastră în sala festivă a Primăriei, pe care erau arborate drapelele 
naționale, s-a transformat într-o impozantă manifestaţie, la care au participat toți 
intelectualii Năsăudului și țăranii din Năsăud și Rebrișoara. 

Întrunirea solemnă a fost prezidată de patriarhul graniței, veneratul profesor 
Iuliu Moisil. 

Au asistat vicarul Buzilă, preotul Bichigean, directorii şcolilor, profesori, 
învăţători, inginerii, funcționarii Regnei şi Direcţiunii Silvice, prefectul, colonel 
Cristescu, comandantul gărzilor, căpitan Grigoriu, fostul prefect Şerban, Leon Bancu, 
fostul prefect Nacu, deputatul Şioldea, Cornel Pop, Dănilă Pop, Nic. Onoaie, Tr. 
Chitul, etc. 

Au rostit cuvântări Moisil, Buzilă, dir. Şorobetea, C. Pop, Grigoriu, Chitul, 
Şioldea, țăranul Maftei George, Apostoleanu'”. 

Eu am subliniat importanța Graniţei Năsăudene, ca izvor de energie națională, 
focar de suflet şi solvă românească, care a dat o ilustră pleiadă de oameni mari în 
slujba neamului, preoţi cucernici, înalţi ierarhi și dascăli plecaţi în Vechiul Regat, 
ca Bădulescu-Bodoni, Fabian Bob, Iuliu Moisil, întemeietorul cooperativei în 
Regat, Mureşenii — întemeietorii gazetăriei româneşti, Coșbuc, Rebreanu... 

Pentru judeţul nostru au fost numiţi trei secretari: Cornel Pop, pentru Agricultură 
şi muncă manuală, Nic. Onoaie, pentru Industrie şi Comerţ şi Dr. Teofil Tanco, 
pentru Ocupaţiuni Intelectuale. 

Leon Scridon jun. a fost numit secretar de ținut pentru categoria Agricultură şi 
muncă manuală. 


Ținutul Mureş 


La Alba-Iulia am ţinut la 10 XI. 1939 adunarea secretarilor de ţinut în vederea 
organizării cadrelor. Au vorbit prof. Horia Teculescu, secretar de ţinut, plugarul 
Aron, dr. Preda, col. Domşa, etc. 

Am cerut secretarilor o acţiune vie și susținută pentru refacerea morală şi 
unirea tuturor, uitând ceea ce ani de zile ne-a învrăjbit şi ne-a despărțit”. 


3 Anexe: Fotografie de la manifestaţia din Năsăud — n. V. M. „Întâmplarea fericită aduce cu sine — 
menţiona Victor Moldovan în cuvântul său — ca, de aici, noi doi (cel de al doilea, Gheorghe 
Apostoleanu) să pornim la muncă intensă şi rodnică, la luptă pentru biruinţa totală a Frontului 
Renaşterii Naţionale — ca misionari şi stegari secretari generali ai Frontului Renaşterii Naţionale — 
numiţi prin înalta solicitudine a Celui ce conduce destinele neamului spre culmile fericirii şi 
progresului. N-am venit la onoruri, nu căutăm la demnități, deoarece n-am ştiut că vom fi însărcinaţi 
să îndeplinim acest rol în lupta şi munca naţională ce trebuie să o ducem”; Ibidem, nr. 50, 12 
noiembrie 1939, pp. 2-3. 

31 Anexe: Ziarul „România” din 10 XI 1939 despre Adunarea din Ţinutul Mureş — n. V. M. 

Grandioasa manifestaţie de la Cluj 


La 12 LX. 1939 s-a ţinut la Cluj marea adunare, la care au participat zeci de mii 
de oameni din toate judeţele Ardealului. A asistat întreg guvernul, în frunte cu 
preşedintele Consiliului, Argetoianu. 

Şedinţa festivă s-a ţinut în sala Teatrului Naţional. A fost deschisă și prezidată 
de Al. Vaida, preşedintele Adunării Deputaţilor. 

Vaida în cuvântarea sa vorbind de minoritățile din Ardeal a citat versurile ce le 
cântam şi eu la serbările de mai în fața clădirii protopopului sas. Era cântecul 
național al saşilor: 


Siebenbiirgen Land des Segens Transilvanie, ţară binecuvântată 
Land der Fülle um der Kraft Țară a belșugului şi a puterii 
Siebenbürgen süsse Heimat Transilvanie, dulce patrie 
Unser teuers Vaterland A prețioasei noastre țări natale 
Sei gegrüsst in deiner Shöne Fii salutată în frumuseţea ta, 
Und ŭm alee deine Sõhne Iar in jurul tuturor fiilor tăi, 


Schlinge sich der Eintracht Band, Să se împletească panglica armoniei”. 


Adică, comenta Vaida, — să se încingă în jurul tuturor fiilor Ardealului legământ 
de unire şi de înţelegere, toți Românii, Saşii, Ungurii, Deci, să ne îmbrăţișăm și să 
cântăm cu însufleţire pentru patria noastră comună. Dar Vaida se pare că a uitat de 
„Unio trium nationum”. Românii nu aveau „Süsse Heimat” (dulce patrie) şi erau 
robii celorlalte națiuni privilegiate. 

După Vaida am urmat eu primul la cuvânt. 

lată câteva pasagii din cuvântarea mea: 

„Tinutul plin de vlagă românească a Someșului se simte mândru de a găzdui 
aici, în Cetatea spiritualităţii ardelene, cea dintâi adunare de mari proporţii a 
Frontului Renașterii Naţionale. 

Mai avem dreptul, domnilor şi fraților, de a apuca acele vremuri, pe care le-am 
urmărit timp de douăzeci de ani fără a izbuti să le ajungem. Sunt aici în Ardeal, 
ca şi pretutindeni în ţară, probleme cu caracter local care se cer rezolvate fără 
amânare. Ele nu se opun ideii de solidaritate, ci dimpotrivă, o întăresc, întocmai 
cum fundamentul unei arhitecturi proptit în diferite puncte ale spaţiului susțin 
temeinic clădirea. 

Avem aici o bogăţie de energie adunată în porţile vieţii. Deschidă-se 
porţile ca unda ei să se reverse în largul vieţii românești ca apa unui izvor de 
munte, limpede şi răcoritor. Avem aici un pământ care trosneşte de bogăţie, de 


* Traducerea a fost asigurată de editori. 

deasupra şi dedesupt. Pornească o largă energie valorificatoare, în care ardelenii 

să găsească nu compensație, ci glasul tainic al înfrăţirii lor cu pământul în care 

le dorm părinţii. Piară odată pentru totdeauna prejudecata revizionismului 
agresiv. Înceapă, în sfârșit, epoca frățescului amestec de oameni și de energii 
care nu provoacă amărăciune, ci înviorare”. 

Şi am mai spus: 

„Să ridicăm de aici, din Clujul atâtor frământări naţionale, cel dintâi strigăt 
de frăție, menit să bată cu aripi de vultur întreg cuprinsul ţării românești și să 
cheme toată suflarea la o frățească şi nezdruncinată solidaritate. Pornească 
deci, de aici, din Cluj, acest strigăt ca un glas ridicat din adâncurile pământului, 
în care zac trupurile părinţilor și ale strămoșilor noștri, pornească ca o chemare 
venită din lumea celor care au visat frăție românească și au murit de dorul ei, 
pornească și răzbească pretutindeni, în vuietul orașelor și în freamătul potolit al 
satelor, ca să trezească şi să zguduie conştiințele în acelaşi simţ de frăţie”. 

A urmat la cuvânt țăranul Filip Vasile din Salva, senatorul Urzică, reprezentantul 
muncitorilor, Pascu, reprezentantul industriașilor şi comercianților, Dr. Bartha, 
reprezentantul comunității maghiare, apoi Giurescu, Argetoianu şi prof. univ. Sofronie, 
secretarul Ţinutului. 

Discursurile au fost difuzate din sala Teatrului prin megafoane plasate pe întreg 
cuprinsul oraşului, înţesat de lume. 

Pentru organizarea acestei adunări m-am deplasat împreună cu directorul Bădăuță 
din Ministerul Propagandei, cu o zi înainte, la Cluj. 

Judeţul nostru a dat unul din cele mai frumoase și impunătoare grupuri de țărani, 
atât de pe Valea Someșului, a Bârgăului cât şi a Șieului, După Târg. 

Gazeta „Năzuinţa” scrie: 

„Luând cuvântul d-l. Victor Moldovan, secretar general al Frontului Renaşterii 
Naţionale, fiu al judeţului nostru, cu prea cunoscuta-i vervă și înțelepciune, a 
căutat să aducă Ardealului nostru românesc, un nou omagiu, o nouă preţuire a 
rostului său istoric şi a poziţiei ce el are în cadrele României întregite şi unite. 

După încheierea cuvântărilor, într-o ordine perfectă se face defilarea ... se 
perindă pe dinaintea ochilor pitoreştile costume regionale ale celor 7 judeţe din 
inut şi marșul cadenţat al torentelor de țărani cu figuri bronzate, pare un capitol 
de basm, căci pe locurile peste care trece acum victorios convoiul înfrăţirii 
naţionale, nu cu mulţi ani în urmă, pe aceleaşi ulițe treceau părinţii noştri 
încovoiați de greutatea jugului străin, iar în loc de sunete vioaie de trompete, le 
țineau tovărășie zuruitul lanțurilor ungurești. 


6. Frontul Renașterii Naţionale (1938—1940) 351 


Pe buzele tuturor se vedea mijind zâmbetul de mulțumire când au început 


să treacă în ropotele aplauzelor primele coloane de „cătane negre”? . 


Marile festivități la Alba-lulia 


La 1 decembrie 1939 au avut loc marile serbări a comemorării Unirii de la 
Alba-lulia. 
Ziarul „România” ne descrie aspectele acestei adunări: 

„Alba-Iulia a trăit ieri — scrie „România” — înfiorarea marii zile de 1 
decembrie 1918. După 21 de ani aceeași țărani cu suflete curate de munte au 
coborât plaiurile în bătrâna cetate a lui Mihai Viteazul. 

De ieri încă oraşul a prins să freamăte de convoiurile care soseau compacte, 
în căruţe, pe jos sau călări, din toate colțurile ținutului Mureş: de la pitoreștile 
costume ale mărginenilor, de la portul sobru a moţilor, descinși în rânduri ca 
pentru o bătaie a sufletului din tăinuiţii Munţi Apuseni, întocmai cum ar fi 
sunat din nou tulnicul lui Horea şi Iancu, de la portul liniştit al mureşenilor, al 
răşinărenilor, poienarilor şi al celor de pe Târnave și până la ţinute pline de 
demnitate a țăranilor din părțile Sebeșului, de pretutindeni au izvorât nesfârşite 
şiruri de oameni, care încă din timpul nopţii au umplut întregul oraş al Albei- 
Iulii, de freamătul curat de pădure şi de cântec. 

Peste ei flutura sărbătoreşte pădurea de steaguri și de ghirlande proaspete”**. 

Şedinţa în sala festivă a fost prezidată de prof. univ. dr. luliu Moldovan, 
preşedintele ASTREI. 

După deschidere, primul am luat eu cuvântul. Între altele, am arătat că „se 
împlinesc 21 de ani de când această istorică cetate răsună de glasul celor o sută 
de mii de români ardeleni, veniți să-și mărturisească cu putere hotărârea şi 
voinţa lor de unire. 

Bătrânele ziduri ale cetății s-au cutremurat atunci în temeliile lor ca şi cum 
le-ar fi zguduit mâna lui Dumnezeu, ca să se dezmorţească şi să fie martorele 
celei mai falnice din zilele istoriei noastre românești. 

Dreptatea după care am însetat și pentru care ne-am zbătut atâtea sute de 
ani, trebuia văzută şi simțită de zidurile Albei-lulii, pentru că ele văzuseră prin 
vremuri atâtea nedreptăți şi atâtea suferinţe de poporul românesc, încât nu era 
cu putință să nu vadă şi izbânda lui cea mai strălucită. 


33 Anexe: Articolul din „Năzuinţa”. 3 fotografii, una reprezentând sala festivă, iar două, pe țăranii din 
judeţul nostru în frunte cu moşneagul din Ruştior, purtând drapelul flancat de doi trâmbiţaşi. 
Țăranul moşneag era tatăl preotului Negrea din Ruștior — n. V. M. Articolul „Din prag de vreme 
nouă”, în „Năzuinţa”, nr. 51, 19 noiembrie 1939, pp. 1-2. 

34 Anexă: Articolul din „România” — n. V. M. 

Deasupra mândrei porți împărăteşti gemuseră şi suspinaseră scrâşnindu-și 
durerea, neuitații noştri martiri Horia, Cloşca și Crișan. Sub zidul negru de pe 
marginea de dincolo a cetăţii se zvârcoliseră trupurile lor frânte pe roată, stropind 
cu sânge piatra trufaşă, care pentru români nu însemna trăinicia în viaţă liberă, 
ci robie prin lungime de veacuri. 

Aceleaşi ziduri au cunoscut mai apoi descălecarea lui Avram lancu în 
fruntea pâlcurilor de moţi, aducând dovada unei sărăcii cumplite, dar și a unui 
suflet înflăcărat de focuri care nu se sting niciodată. 

lar mai demult, aceleaşi ziduri au privit cu uimire intrarea domnului 
Munteniei, a viteazului între viteji, Mihai, care a despicat cel dintâi zorile 
Unirii ce avea să se înfăptuiască câteva sute de ani mai târziu. 

Am socotit că nu putem lăsa să treacă această zi de decembrie fără ca noi, 
care ne străduim să ducem la izbândă marele gând al renașterii naționale, să 
venim aici ca să ne închinăm amintirii acestei zile şi să ne pătrundem de 
simțământul dragostei de ţară şi al dragostei de neam. 

lată-ne deci în cetatea Alba-luliei, adunaţi cu mic, cu mare, de o parte, să 
prăznuim sfânta zi a Unirii, iar de altă parte, ca să ne oţelim sufletele în hotărârea 
nestrămutată de a păzi ceea ce am izbutit să facem acum 21 de ani cu voia lui 
Dumnezeu și cu jertfele noastre. 

Să ne îndreptăm gândurile spre cei care au luptat şi au sângerat de dragul 
unirii şi să le aducem aminte smerită închinare. Să ne aducem aminte de toţi 
acei români, care prin truda și osteneala lor au călăuzit, de o parte, vechea 
Românie, iar de altă parte, Ardealul, purtând prin beznă şi prin grele primejdii 
făclia Unirii. 

În sfârşit, ţin să arăt că tot Frontul Renaşterii Naţionale este chemat să 
împlinească şi năzuinţele speciale ale provinciilor reunite în hotarele României. 

Avem și noi, ardelenii, asemenea năzuințe fireşti şi drepte, care trebuie 
împlinite, în interesul țării. Au fost la cârmă felurite guverne, venite la putere 
sub semnul celui mai aprig ardelenism. Ele n-au izbutit. 

Îi revine Frontului Renaşterii Naţionale datoria să împlinească aceste 
drepte năzuinţe sub semnul celei mai desăvârşite solidarităţi naționale”. 


35 Anexe: 4 fotografii. Programul comemorării. Diferite invitaţii — n. V. M. Victor Moldovan încheia 
cu apelul „De aceea, vă adresez de aici, din cetatea Albei-luliei chemarea mea de ardelean către 
Ardeleni: Veniţi, fraţilor, în Frontul Renaşterii Naţionale; aduceţi tradiționala voastră dragoste de 
neam şi de Rege în patrimoniul acestei organizaţiuni de istorică misiune şi înfăţişaţi acu cu curaj şi 
cu încredere toate bucuriile şi toate durerile voastre”; „Veniţi să slujim Țara şi Regele. „„Cuvântarea 
d-lui Secretar general Victor Moldovan, rostită în marea adunare de la Alba-lulia a Frontului 
Renaşterii Naţionale”, în /bidem, nr. 54, 10 decembrie 1939, p. 3. 

La Ploieşti și Cernăuţi 


Tot în decembrie 1939 am participat la întrunirea intelectualilor din Ploiești şi 
la o adunare la Cernăuţi. 

La Ploieşti, şedinţa a fost prezidată de Giurescu. Au vorbit reprezentanții tuturor 
categoriilor: ingineri, arhitecţi, profesori, învăţători, avocaţi, medici, pensionați. 

A vorbit arhitectul Enescu, secretarul Ţinutului Bucegi, am vorbit eu şi Giurescu. 

Eu am accentuat rolul intelectualilor pentru ridicarea satelor, izvorul nesecat al 
energiilor naţionale. 


Acţiunea de îndrumare pe teren 


Pentru îndrumarea cadrelor am pornit o acțiune vie pe teren. La 31 XII. 1939 
am prezidat o conferință la Timişoara, la care au luat parte toţi secretarii de Ținut și 
de judeţ şi toţi parlamentarii: Alex. Iancu, C. Beşa, Rafiroiu, secretari de Ţinut, Ion 
Țeicu, Octav Furlugeanu, ginerele secretarului Petala, Grig. Popescu, fost secretar 
general de minister, Jercan, Merşa Pavel, Mârza, Aurel Damian, Birtolon, ginerele 
lui Şt. Cicio-Pop, ţăranul Nic. Adam, fost deputat țărănist, Eftimie Gherman, fost 
deputat socialist, etc, precum şi secretarii de plasă: Petre Nemoian, fost ministru, 
Romulus Boldea, preşedintele comunităţii de avere Caransebeş, A. Herlea, fost 
deputat naţional-ţărănist, etc. 

După cuvântul de bun sosit, ce mi-a adresat Rezidentul Regal A. Marta, s-au 
discutat problemele ardelene și bănăţene în cadrul solidarităţii naţionale“. 


Marea adunare de la Oravița 


În același ritm am continuat să ţin întruniri în toată țara şi în anul 1940. 

În ziua de 8 ianuarie 1940, invitat de deputatul Dr. Ioan Ţeicu, am ţinut o 
adunare la Oraviţa, în sala istoricului Teatru din această localitate, arhiplină cu 
intelectuali, meseriaşi şi ţărani din Valea Caransebeşului, Caraş, Amlaș şi restul 
judeţului. 

Au vorbit doctorul Teicu, protopop Musta, care a fost elev al liceului din 
Năsăud, revizorul şcolar, şeful gărzilor, etc. 

Doctorul Țeicu arată că generaţia noastră a asistat la împlinirea visului nostru 
de veacuri, dar şi la năruirea idealurilor legate de împlinirea acestui vis, partidele 
politice târând ţara întregită în lupte sterile, care au înveninat viața noastră națională. 
Arată necesitatea unirii desăvârşite. 

În cuvântarea mea am spus printre altele: 


3% Anexe: Fotografia conferinței din Timişoara. Două felicitări de anul nou 1940 din partea 
Rezidentului Regal Victor Iamandi şi George Apostoleanu — n. V. M. 

„Am venit la Oraviţa, ca să vă aduc solie de vremuri noi. Aici la Oraviţa, 
acest altar al frumosului, unde au răsunat de atâtea ori avântatele şi neîntrecutele 
noastre cântece naţionale, unde limba strămoşească s-a cizelat în guri meştere 
cu vorbă atrăgătoare, unde această limbă a ajuns la străluciri de diamant și unde 
nemuritorul Eminescu a suspinat câteva din clipele zguduitoarei şi viforoasei 
sale vieţi, am venit să rostesc lozinca de unire veșnică și indestructibilă între 
Români. 

În continuare am apus: „Aici s-a trăit o viață socială în înțelesul plin al 
cuvântului, aici s-a trăit o viață culturală de nivel apusean, în concurență cu 
neamuri de oameni, care aveau protecțiunea unor grandioase imperii, aici a trăit, 
a crescut şi a înflorit ASTRA de câte ori a avut nevoie de un nou suflu de viaţă, 
şi-a găsit Fondul de teatru cea dintâi casă aşezată pe temelii solide, aici au 
poposit trubadurii de dincolo de Carpaţi, aici au răsunat acordurile vii şi săltăreţe 
ale lui „Crai Nou”, aici a fost izvorul muncii româneşti cântate în alămuri fine 
şi în glasuri pline de căldură vibrantă. 

Am venit aici să vă cer aceste calități pentru unirea tuturor Românilor într-un 
gând şi într-o simtire, în spiritul imnului cântat de bardul Andrei Mureşan”. 


Adunarea de la Lugoj. Bănăţenii cer îndreptăţirea elementului românesc 


După ce am vizitat Reşiţa şi Bocşa Montană, am prezidat conferinţa cadrelor 
din Severin la Lugoj, la 9 I. 1940. 

După 20 de ani de dezbinări şi certuri bănăţenii au pornit la acţiunea de 
refacere morală și materială a mândrei lor provincii. 

La această conferință s-au strâns fruntași din toate categoriile sociale pentru a 
sărbători sub binecuvântarea celor două biserici naţionale înfrățirea românilor 
bănăţeni. 

După cuvântările episcopului unit Dr. I. Bălan și al protopopului ortodox Dr. 
A. Mihăiescu în numele episcopului Vasile, au urmat la cuvânt deputatul Gr. 
Popescu, în numele parlamentarilor severineni, Dr. Liviu Peia, secretar, în numele 
intelectualilor, Dr. A. Peteanu, în numele ASTREI, av. Dr. Lăzărescu în numele 
Baroului, Dr. Bejan, în numele medicilor, prof. Dr. Bârlea, în numele corpului 
profesoral, dir. Şoimu, în numele corpului învăţătoresc. Au mai vorbit col. R. Boldea, 
președintele Comunității de avere din Caransebeş, salutându-mă ca preşedinte al 
grănicerilor de la Năsăud, şi a vorbit deputatul Dr. Țeicu, mult aplaudat, accentuând 
tradiția românească a bănăţenilor şi a vorbit deputatul Gherman, despre importanța 
problemelor de ordin economic. 


37 Anexe: Ziarul „Dacia” din 7 I 1940 despre adunarea din Oraviţa cu portretul meu şi a lui Ţeicu. 
Patru fotografii — n. V. M. 

Gr. Popescu arată silința elementului românesc în economia Banatului şi a Țării, 
subliniind într-o documentată expunere, că în judeţul Timiș, din 330 întreprinderi 
industriale, numai 7 sunt româneşti, din 373 societăţi anonime, numai 14 sunt 
românești, din 71 bănci, numai 19 sunt românești, iar tipografiile din Timișoara, 
sunt 27 minoritare şi abia 5 româneşti. 

La toate aceste probleme am ţinut să răspund, mărturisind că „aflându-mă în 
Lugoj, îmi dau seama că mă găsesc în însăşi inima Banatului... unde îmi revine 
datoria de a cerceta conservarea patrimoniului românesc, paralel cu acţiunea de 
ridicare economică şi socială, care este impusă fără amânare. 

Aici în Banat, ca şi în Ardeal, se pun două probleme mari... Cea dintâi este 
problema de reculegere politică, iar cea de a doua, așezarea elementului românesc 
pe poziţia economică justă la care are dreptul din toate punctele de vedere. 

... Dominația unei ţări este iluzorie atâta vreme cât ea nu e stăpânită în 
temeiurile ei reale: în avuţiile și bunurile ei... 

Să recunoaștem cavalerește că s-au scurs 20 de ani în zădărnicii, în vreme ce 
împrejurul nostru se organizează puternic viaţa economică a altor neamuri. 

Frați bănăţeni, a venit ceasul celei de a doua biruință naţională: a venit ceasul 
aşezării elementului românesc în drepturile sale frăţești. 

Adresându-mă reprezentanţilor celor două biserici, mi-am exprimat sentimentul 
de adâncă mulțumire, de nespusă bucurie, a prezenţei lor. 

Dorinţa tuturor este ca în sânul comunității românești să domine iarăşi acea 
înfrățire confesională care a stăpânit întotdeauna sufletele românești, atunci când a 
fost vorba de idealul național... aşa cum uniţi s-au prezentat la Blaj în 1848 pe 
Câmpia Libertăţii, vlădicii români...”. 

După întrunire i-am făcut episcopului Bălan — care-mi era prieten — o vizită“. 


Adunarea la Satu-Mare 


La 14 I. 1940 am ţinut în sala Teatrului din Satu-Mare întrunirea cadrelor din 
Satu-Mare și Maramureş. 

Înainte de a începe conferinţa, am făcut un pelerinaj într-un cortegiu impunător 
la statuia lui Vasile Lucaciu, unde în semn de recunoştinţă pentru luptele duse de 
„leul de la Siseşti”, am depus o coroană de stejar. 

Şi de astă dată au fost reprezentate bisericile surori prin protoereul stravrofor 
Rezdea, consilier eparhial al bisericii ortodoxe și de arhidiaconul Aurel Dragoș, al 
bisericii unite. Au participat secretarii judeţelor, prof. univ. Sofronie şi lonaşc, 


38 Anexă: Ziarul „Dacia” din 11 I. 1940 care arată că „elita intelectualilor din Lugojul tradițiilor 
româneşti aderă cu entuziasm la programul Frontului Renașterii Naţionale”. Două fotografii — n. V. M. 

parlamentarii: Anderco, Ilie Barbu, Bohăţel şi doctorul Ilea, organizatorul școlilor 
țărănești din Maramureş. 

Au vorbit și reprezentanţii minorităților maghiare şi germane. 

Reprezentantul ASTREI a vorbit despre problemele regiunii de graniță, iar 
secretarul Simionescu ne-a arătat o statistică şi mai alarmantă ca aceea prezentată 
de Gr. Popescu la Lugoj. 

În răspunsul meu am accentuat necesitatea împlinirii dreptelor revendicări, căci 
dacă undeva zvâcneşte avertismentul dramatic al vremurilor, este cu mai multă 
putere acolo unde se întind hotarele ţării”. 


Măreaţa adunare patriotică de la Oradea 


După conferința ministerială ținută la Cluj în localul Rezidenţei Regale, prezidată 
de Tătărăscu, la care s-au discutat probleme ale Ardealului şi la care am luat şi eu 
cuvântul, am plecat a doua zi, în 21 I. 1940, însoțit de prof. univ. Sofronie şi lonașc 
şi de alţi prieteni la Oradea, unde am ţinut o întrunire cu conducătorii asociaţiilor 
culturale şi cu intelectualii Bihariei şi a regiunii de vest a ţării. 

Au răspuns chemării mele cu atâta elan, încât conferința cadrelor s-a transformat 
într-o măreață adunare naţională, cu participarea tuturor categoriilor profesionale, 
în frunte cu cei doi episcopi a bisericilor româneşti. Un adevărat bloc al solidarității 
naționale, „de la vlădică până la opincă”. 

După vizitele ce le-am făcut celor doi episcopi: Dr. Nic. Popovici, episcopul 
român ortodox al Orăzii şi Dr. Traian Valeriu Frențiu, episcopul român unit, am 
trecut în revistă în fața Teatrului, unitățile gărzii. 

Sala Teatrului frumos pavazată şi împodobită a fost neîncăpătoare pentru 
lumea care a căutat să asiste. 

După înţeleptele şi patrioticele cuvântări şi binecuvântări a celor doi episcopi, 
au urmat dezbaterile, într-un spirit cu totul nou; nu s-a mai discutat despre interese 
mărunte, nu s-au aruncat cuvinte de vrajbă. 

Cea mai importantă problemă, care s-a pus de către toți oratorii, a fost aceea a 
afirmării tineretului, care n-a fost suficient încadrat în viaţa noastră de stat. 

Au vorbit: dr. Nic. Maior, secretar, despre tineret, dr. Nic. Mocanu, secretar, 
despre trecutul glorios al Bihorului, dr. Popovici, secretar, despre ridicarea standardului 
de viaţă a păturii ţărăneşti, Gh. Dumitrescu, despre naţionalizarea economiei, dr. G. 
Găldău, despre problema sănătății publice, dr. Cătana, directorul liceului Gojdu, despre 
pregătirea elitelor, dr. T. Popa, preşedinte ASTRA, d-na. V. Candrea, preşedinta 
Reuniunii femeilor române, deputat St. Soos, în numele comunității maghiare, deputat O. 


3 Anexe: Șase fotografii de la Satu-Mare şi discursurile — n. V. M. 

Ciordaş, fiul martirului de la Beiuş, despre efectele regionalismului politicianism, 
prof. univ. Sofronie şi lonaşc, despre perspectivele tineretului. 

D-l. Nicolae Zigse, fost ministru, membru în Consiliul Superior al Frontului 
Renaşterii Naţionale a spus: „S-au evocat aici figurile mari ale Bihorului, care au 
trasat în trecut directivele de luptă națională pentru eliberarea Ardealului din jugul 
străin. Nu ne von face datoria decât atunci când vom merge pe urmele arătate de 
aceşti mari înaintași ai noştri, care de acolo, din morminte, ne trimit glas de 
poruncă: să ne unim într-un mănunchi puternic”. 

După toate aceste cuvântări, luând cuvântul, am răspuns la chestiunea privind 
inferioritatea elementului românesc în economia ţării, la chestiunea tineretului, 
referindu-mă la sfârşit la apelul făcut de conducătorii celor două biserici româneşti 
şi de către toţi ceilalți vorbitori, să fim uniţi în gânduri, uniţi în simţiri, căci numai 
astfel vom putea apăra patrimoniul nostru naţional şi repunerea elementului românesc 
în drepturile sale fireşti...“. 


Doleanţele Moților. Marea adunare de la Huedin 


În ziua de 29 I. 1940 am ţinut o adunare la Huedin, orăşel la poalele Munţilor 
Apuseni. La intrarea în oraş, unde era ridicată o poartă de triumf, am fost întâmpinați 
de intelectualii şi țăranii moţi, în frunte cu protopopul Muntean, martirul de mai 
târziu, ucis mişeleşte în toamna aceluiaşi an de către bandele ungurești. 

Eram și aci însoțit de prof. univ. Sofronie şi lonaşc, Aurel Gociman, care prezidase 
instalarea mea la Cooperativa Regna, de inginerul N. Gherman, ginerele lui Alex. 
Vaida, etc. 

Dr. Andrei a rostit cuvântul de bun sosit, după care am trecut în revistă garda 
impunătoare condusă de generalul Ivaşcu. 

Adunarea a avut loc în sala festivă a şcolii primare. 

După Vas. Pascu, secretar, a luat cuvântul Al. Andrei, care mulțumindu-mi 
pentru neobosita şi inimoasa activitate, arată că această măreaţă manifestare în 
momente de încordare internaţională își are tâlcul ei. 

Vorbind de minorităţi — oratorul constată — că „am dat deja de la început o largă 
posibilitate de afirmare minorităților etnice, asigurându-le toate libertăţile. Acţiunea 
de revizuire şi moralizare a spiritului public pe baze creștinești, reglementează buna 
şi rodnica convieţuire a elementului autohton cu minoritățile conlocuitoare. Iată de 
ce, pentru cei ce suntem sortiți să trăim aici, având pe lângă noi și minoritari, 
manifestarea de azi trebuie să fie cea mai conștientă şi cea mai viguroasă afirmare 
a voinţei de libertate şi de veșnică încadrare în granițele României întregite”. 


“0 Anexe: Șase fotografii și expunerea mea — n. V. M. 

Această cuvântare şi manifestarea cu ocazia acestei adunări a contribuit 
incontestabil la spiritul de răzbunare a concetăţenilor unguri din Huedin, cu ocazia 
invaziei trupelor ungurești. 

Dr. Septimiu Rusu, secretar, constatând că în sală s-a adunat tot ce este 
românesc, expune doleanţele Motilor. 

Au mai urmat la cuvânt ing. Mircea Gogan, Peculea şi țăranul Ion Potrea, şi 
profesorii universitari, după care s-a făcut o expunere, reflectând la cele arătate de 
oratori, şi dorind — așa cum a spus și badea Ion Potrea — bine în ţară şi pace la 
hotare. 

Am plătit şi eu pentru această manifestaţie naţională în timpul cât eram în 
puşcăria de la Sighet. 

Într-o zi a venit cu anchetatorul meu şi un altul, mai superior, având în mână 
un ziar, în care era reprodusă manifestaţia de la Huedin. De acest bandit am fost 
apostrofat şi pălmuit. Era incontestabil un ungur şovinist, îmbrăcat în uniforma 
română. 


Frontul Renașterii Naţionale 


Regele, obişnuit să schimbe guvernele, îl înlocuieşte la sfârşitul lunii noiembrie 
1939 pe Argetoianu cu Tătărăscu. 

Dar regele este nemulțumit şi cu Frontul Renașterii Naţionale și îi schimbă din 
nou organizaţia şi conducerea. 

Este a treia fază de reorganizare. 

La data de 19. I. 1940 apare noua lege a Frontului Renaşterii Naţionale, care 
prevede acum la conducere în locul ministrului, un preşedinte, trei vice-președinţi, 
un secretar general, trei prim-secretari pe categorii, şi o comisie superioară, compusă 
din preşedinte, un vice-preşedinte, secretarul general cu cei trei prim-secretari şi 
comandantul gărzilor. 

La fel se prevede organizarea la Ținut, judeţ, comună cu președinte și trei secretari, 
comandantul gărzii, sfat şi adunare generală. 

Legea mai prevede ca până la constituirea adunărilor şi sfaturilor — organele de 
conducere pe comună, judeţ, inut vor fi numite de către forurile superioare. 


Conducătorii Frontului Renaşterii Naţionale 


La data de 23 I. 1940 Regele numește: 

Ca președinte al Frontului Renaşterii Naţionale, pe Alex. Vaida Voevod, consilier 
Regal, preşedintele Adunării Deputaţilor; 

Ca vice-președinte, pe Gh. Tătărăscu, consilier regal, preşedintele Consiliului 
de Miniștri; 

Ca secretar general, pe C. Giurescu, ministru; 

Ca prin secretar, pentru categoriile Agricultură şi muncă manuală, pe Nic. 
Cornăţeanu, fost ministru al Agriculturii, în locul lui Apostoleanu; 

Ca prin-secretar pentru categoriile de Industrie şi Comerţ. Pe I. Bujoiu, fost 
ministru de Industrie şi Comerţ, în locul lui Vâlcovici; 

Iar ca prim-secretar pentru categoria de profesiuni Intelectuale, tot pe mine. 


Lista preşedinţilor de Tinuturi şi judeţe 

Preşedinţii de Tinuturi ai Frontului Renaşterii Naţionale 
Ținutul Bucegi: Mihail Ghelmegeanu, ministru de Interne; 
Olt: Ion Gigurtu, fost ministru; 

Marea: Mihail Ralea, ministrul Muncii; 

Dunărea de Jos: Radu Portocală, ministru; 

Nistru: Dr. Cazacu, ministru; 

Prut: Petre Andrei, fost ministru; 

Suceava, Gh. Vântu, ministru; 

Mureş, Mihail Şerban, fost ministru; 

Someş: luliu Moldovan, fost ministru; 

Timiș: Silviu Dragomir, fost ministru. 


Preşedinţii de judeţe 

Ținutul Bucegi: 

Judeţul Ilfov: I. Vântu, primar de sector al Capitalei; 

Teleorman: Stan Ghiţescu, fost ministru; 

Argeş: Mihail Ghelmegeanu, ministru; 

Muscel: Istrate Micescu, fost ministru; 

Vlaşca: D. Iuca, fost ministru; 

Prahova: Gh. Ivănceanu; 

Buzău: R. Nistor; 

Braşov: Voicu Niţescu, fost ministru; 

Trei Scaune: Victor Jinga, fost ministru, etc, etc, foşti miniştri, secretari generali 
de ministere, scriitori. 

Ținutul Someş:"! 

Judeţul Cluj: Adam Popa, fost prefect; 

Bihor: Nic. Zigre, fost ministru; 

Someş: Dum. Man, popa; 

Sălaj: Sever Dan, fost ministru; 

Satu-Mare: C. Ardeleanu; 


+ Autorul face aici o confuzie, scriind „Judeţul Someş”. 

Maramureş: Dr. V. Ilea; 

Năsăud: A lonaşcu. 

Ca secretari pentru Ținutul Someş au fost numiţi Leon Scridon junior, pentru 
categoria Agricultură şi muncă manuală, N. Gherman, pentru Industrie și Comerţ, 
şi Sofronie, pentru profesiuni Intelectuale. 

Ca secretari pentru judeţul Năsăud au fost numiți Cornel Pop, Nicolae Onoae şi 
Teofil Tanco. 

În şedinţe consecutive, ţinute la sediul Frontului Renașterii Naţionale din 
București au fost invitaţi fruntaşii vieţii publice la consfătuiri, unde am desemnat și 
propus numirile, selecționând din toate fostele partide: elitele. 

Profesorul universitar A.C. Cuza, consilierul Regal m-a rugat în mod special să 
sprijinesc numirea oamenilor fostului partid în frunte cu fiul său Gh. Cuza, 
prezentându-mi o listă scrisă de el personal. 

În această listă propune pe fiul său ca preşedinte pentru Ținutul Nistru, iar ca 
membrii în Consiliul Superior propune pe fiul său, prof. Gh. A. Cuza, pe D.R. 
loaniţescu, Tilică Ioanid, Prof. Ion Savin, A C. Cusin, Prof. Ion Sân-Giorgiu, prof. 
Drăgănescu, Urziceanu. 

Tot astfel, propune în această listă și pe preşedinţii de judeţe. 

La 27 şi 29 II. 1940, am primit din Roma două cărți poştale ilustrate cu Forul 
Traian şi Colegiul Român, una, semnată de mitropolitul Al. Nicolescu şi episcopul 
Iuliu Hosu, a doua, semnată de aceeaşi şi de episcopul Valeriu Frențiu. 

Prima are textul: „Binecuvântarea Romei eterne pentru familia întreagă”, a 
doua are textul: „În sf. slujbă din catacombele romane ne-am amintit şi de Exc. 


= = ia . A cc. z sd 4D 
Voastră ca să reușşiți cu bine în opera mare a redresării sufletești a țării”. 


Frontul Renașterii Naţionale 


La 14 III. 1940 (s.n.) Regele — nestatornic — trece la o nouă reorganizare. Este 
faza a patra. 

În locul lui Giurescu, pe care-l mută la ministerul Propagandei, mă numește pe 
mine ca secretar general (s.n.), iar în locul meu, ca prim-secretar pentru ocupațiuni 
Profesionale îl numește pe ministrul Justiţiei, Aurel Bentoiu. Astfel, fostul meu 
adversar în chestiunea Skoda devine colaboratorul meu. 

Urdăreanu, ministrul Palatului şi sfetnicul intim al Regelui mi-a comunicat, că 
Vaida îl propusese pe fostul ministru Victor Cădere, ca secretare general, dar că el — 
Urdăreanu — m-ar fi propus pe mine în urma impresiei ce făcusem cu ocazia 
conferinței ținută la Cotroceni, prezidată de Rege. 


“ Portretul lui Leon Scridon. Lista completă a preşedinţilor de judeţe. Notiţa originală a lui Cuza. 
Cele două cărți poştale de la Roma —n. V. M. 

Instalarea 


Solemnitatea instalării mele ca secretar general al Frontului Renaşterii Naţionale 
a depăşit, datorită cuvântărilor rostite, caracterul protocolar, transformându-se într-o 
manifestare de valoare politică. 

Au participat Alex. Vaida Voevod, C. C. Giurescu, ministru, R. Portocală, 
ministru, S. Dragomir, ministru, dr. Petre Țopa, subsecretar de stat, Cornăţeanu, 
fost ministru, Bujoi, fost ministru, Bentoiu, ministru, P. Georgescu, comandantul 
gărzilor, Jinga, fost ministru, deputaţii Scridon, Ciordaş, Bruderiu, Hulea, președinți, 
secretari, deputați, senatori, etc. 

Au vorbit Vaida, Giurescu, Bentoiu, gen. Georgescu. 

Giurescu adresându-mi-se a spus: „Am avut prilejul, în cele cinci luni de activitate, 
cât am lucrat împreună, să preţuiesc însușirile lui Victor Moldovan, spirit politic, 
nedându-se înapoi de la muncă, străbătând în lung și în lat Ardealul, el a dat dovadă 
de energie, de tact şi de credinţă”. 

Gen. Georgescu a spus: „Persoana d-lui. Victor Moldovan ne este cunoscută. 
Trecutul său de vajnic luptător pe tărâmul național, firea d-sale. calmă, care ascunde 
însă multă energie, experiența căpătată în activitatea politică, cunoştinţa sufletului 
mulțimilor, de care a dat dovadă, că ştie să-l cultive, sunt chezășie sigură, că și în 
această mare demnitate, va fi la înălțimea chemării”. 

Alex. Vaida spune: „În ceea ce priveşte pe Victor Moldovan, amândoi suntem 
ardeleni şi ca atare, mă întreb, dacă nu vom fi suspectaţi de regionalism. Departe de 
mine gândul — continuă Vaida — de a prezenta o scuză cu anticipație, pentru că 
simţul experienţei regionale, dragostea de locurile pe care te-ai născut şi trăieşti, nu 
este altceva în pasiunea omului din fruntea treburilor obşteşti, decât o părticică din 
totalitatea şi armonizarea sforțărilor obşteşti pentru o cât mai bună gospodărie a 
tării”. În continuare Vaida mi-a adus cuvinte de preţuire privind personalitatea, 
energia și competenţa mea. 

În cuvântarea mea” am arătat care este programul meu: acţiune pe teren, 
acțiune vie şi dinamică în toate colțurile țării, pentru a înviora spiritele, legându-le 
de idealuri“. 


# Spicuim ideile subliniate de însuși autorul lor. „Frontul Renașterii Naţionale a fost creat pentru a 
realiza unirea tuturor în vederea ridicării nivelului moral şi material al patriei noastre... Unirea aceasta 
se va putea realiza însă numai printr-o acțiune vie şi dinamică... Se cere o unire pozitivă a forțelor 
neamului... Frontul trebuie să-şi mobilizeze toate resursele spre a angrena națiunea în acest sentiment 
şi spre a-l răspândi în toate colțurile ţării... Suntem obligaţi a susține pe teren actele guvernului... 
Avem datoria de a începe fără zăbavă o vastă acțiune de înviorare a spiritelor, legându-le de idealuri, 
pozitive şi imediate, cum sunt pilda regală de muncă şi abnegaţie, înzestrarea armatei, ajutorarea 
familiilor celor concentrați... Îmi propun a crea din țelurile principale ale Frontului câteva stimulente 
pozitive, care vor determina imediata punere în mișcare a organizaţiilor noastre locale”; „Frontul 
Renașterii Naţionale în slujba Ţării”, în „Năzuinţa”, anul II, nr. 69, 24 martie 1939, pp. 1-2. 

La ziarul „România ” 


După instalare, primind la sediul Frontului vizita d-lui. Cezar Petrescu, fondatorul 
şi directorul ziarului „România”, i-am întors a doua zi vizita însoţit de colaboratorii 
mei, primii secretari și comandantul gărzilor. 

La redacție am fost întâmpinați de Cezar Petrescu şi de întreg personalul 
redacțional şi administrativ. 

Cu această ocazie, Cezar Petrescu a ţinut o frumoasă cuvântare, terminând cu 
deviza: „Regele şi Națiunea sunt poruncile noastre. Nici nu am slujit altceva până 
acum. Nici nu vom sluj altceva şi de acum înainte. 

Cezar Petrescu, mare scriitor şi meşter al condeiului a făcut în cuvântarea sa 
niște comparații minunate, zicând: „Venind aici, veţi avea prilejul de a Vă pătrunde, 
d-lor. o clipă de sensul deopotrivă de înalt și efemer, adânc și ingrat al acestei 
meserii ingrate, în care grădinarii de flori de o zi, se irosesc cu o generoasă dărnicie 
ca să poată oferi în fiecare dimineaţă parfumul proaspăt al unei recolte de flori 
trecătoare, ce însă nu rămân sterpe, căci chiar şi puful de păpădie suflat de vânt, 
poartă sămânţa viitoarelor rodiri sub pieritoarea lor aparenţă”. 


Conferinţa cu comandanții gărzilor, cu președinții Ţinuturilor şi judeţelor 


Am luat parte la conferinţa convocată de Alex. Vaida cu comandanții din 
întreaga țară a gărzilor: generali, colonei. 

În zilele de 16, 17 şi 18 III. 1940 am avut conferinţa cu toţi președinții Ținuturilor 
şi judeţelor, unde s-a discutat organizarea şi situația politică și administrativă. 
Conferinţa a fost prezidată de Vaida, asistat de Tătărăscu. 

Iar în Comisiunea Superioară am continuat cu numirea demnitarilor Frontului 
Renaşterii Naţionale. Prietenii mei Voicu Niţescu şi Sever Dan m-au rugat să numesc 
în judeţele lor pe cei indicaţi de ei, dorință ce le-am împlinit. Regele însă şi-a 


+ Anexe: 6 fotografii. Ziare. Telegrame de la miniştri, foşti miniştri, episcopi — Vaida, Şerban, Baciu, 
Ghelmegeanu, Radian, Zigre, Jinga, Horia Georgescu — scrisori, dintre care una de la generalul 
Niculiţă Anton, care mă felicita, dorindu-mi putere de a îndrepta răul care bântuie în ţară şi în 
special acela încuibat în graniţa noastră năsăudeană — n. V. M. „Domnul Victor Moldovan, fost 
ministru, a fost numit în postul de Secretar General al Frontului Renaşterii Naţionale. Această 
numire este menită de a aduce un mare folos atât mişcării de refacere naţională, cât şi întregului 
nostru popor...Alesele însuşiri ale d-lui. Victor Moldovan — consemna presa — trecutul său curat şi 
plin de jertfe pentru înălțarea poporului român, constituite cea mai puternică dovadă a puterii de 
muncă şi a distincţiei sufleteşti a noului Secretar General al Frontului Renaşterii Naţionale. I s-a dat 
ţării un demnitar luminat şi destoinic, care o va sluji cu pricepere şi devotament, realizând întru 
totul programul Frontului, la conducerea căruia l-au înălţat vrednicia şi dragostea de muncă”; „O 
numire însemnată”, în Ibidem, nr. 68, 17 martie 1940, p. 1. Aprecierea şi poziţionarea importantă în 
cadrul scenei politice este relevată şi de articolul laudativ scris de Victor Moldovan la aniversarea a 
doi ani de la promulgarea Constituţiei; vezi articolul „Aniversarea a doua, a României înnoite”, în 
Ibidem, nr. 66, 3 martie 1940, p. 1. 

exprimat părerea ca să cam las la o parte cererile lui Vaida în ce priveşte oamenii 
acestuia (!), fapt ce m-a surprins, fiind doar Vaida preşedintele Frontului. Vaida de 
altfel, mi-a lăsat puteri depline și nelimitate în ce privește organizarea și conducerea 
Frontului“. 


Audienţe la Rege 


Audienţele de lucru le aveam destul de frecvent, Regele fiind foarte interesat 
de mersul organizării. Cu ocazia acestor audienţe Regele era foarte apropiat, chiar 
familiar, comunicativ, intim şi glumet. Se interesa de ținuta conducătorilor politici 
şi de felul acestora de gândire. Era inteligent, citit, aşa că o discuție cu el privind 
programele și ideologiile şi a altor ţări, nu era ușoară. 


Pomenirea memoriei martiriului ardelean Dr. Ion Ciordaş. 
Parastas de la Biserica Unită 


În ziua de 6 IV. 1940 a avut loc un parastas întru pomenirea martiriului Dr. Ion 
Ciordaş. Am asistat împreună cu August Filip, fost ministru, reprezentantul lui 
Argetoianu, gen. Georgescu, Nic. Zigre, fost ministru, Caius Brediceanu, fost 
ministru, Tiberiu Brediceanu, fost şef de resort, marele compozitor, un reprezentant 
al lui Mitiţă Constantinescu, guvernatorul Băncii Naţionale, Voicu Niţescu, fost 
ministru, etc., şi familia. 

Zigre în cuvântarea sa își amintește de elanul românesc din Bihor din acele 
momente întunecate din 1919. Subliniind personalitatea martirului arată că acesta 
s-ar fi putut refugia la Oradea, dar a ţinut să-i ocrotească pe ceilalți români din Beiuș. 

La 4 IV. 1919 a fost ridicat de căpitanul ungur Verbâczy, dus într-o comună 
lângă Beiuș și îngropat de viu. 

Preotul s-a rugat ca Dumnezeu să-i răsplătească jertfa pe altarul naţiunii“. 


Circulara nr. 11 


Drept urmare a programului meu de activitate pe teren, anunţat cu ocazia 
instalării, am dat către preşedinţii județelor la 9 IV. 1940 o circulară, prin care am 
dispus convocarea sfaturilor judeţene şi organizarea cadrelor comunale şi de plasă, 
subliniind că în spiritul tradiţiilor ardelene, slujba religioasă pentru depunerea 


45 Anexe: Două fotografii de la vizita la ziarul „România” și ziarul cu discursul lui Cezar Petrescu şi 
al meu. Două fotografii de la conferința cu comandanții gărzilor. Proces-verbal al şedinţei Comisiunii 
Superioare a Frontului Renaşterii Naţionale semnat în original de Vaida, de mine, de Cornăţeanu, 
Bentoiu, gen. Georgescu —n. V. M. 

“ Anexă: Fotografii de la parastasul lui Dr. Ciordaş — n. V. M. 

jurământului să fie oficiată de preoţii bisericilor surori într-o frățească colaborare, 
iar în sfatul comunal să fie numiți preoţii ambelor confesiuni. 

Am cerut ca respectând sentimentul poporului, să se procedeze la numirea 
sfaturilor prin consultaţiuni — quasi rostiri — populare, considerând că numirea cadrelor 
locale însemnează intrarea în realităţile mari și profunde ale vieţii româneşti”. 


O viguroasă acțiune pe teren. Adunarea cadrelor din județul Năsăud 


În ziua de 7 IV. 1940, zi de duminică, s-a desfăşurat la Bistriţa într-o atmosferă 
neobișnuit de sărbătorească o mare adunare cu prilejul depunerii jurământului a 
gărzilor naționale şi a constituirii sfatului judeţean. 

Conform programului meu am ținut să inaugurez aici, în oraşul meu natal 
acțiunea pe teren pentru crearea unui organism viu, adâncind rădăcinile Frontului 
în adeziunea populară. 

Au participat: gen. Georgescu, gen. Ivașcu, comandanții din Ţinutul Someș, 
Dr. Leon Scridon, ing. N. Gherman și prof. univ. Sofronie, secretari de Ţinut: prof. 
univ. Aurelian lonaşc, preşedintele org. județene Năsăud, popa Man, președintele 
organizaţiei jud. Someş, Dr. Adam Popa, președintele org. Cluj, Dr. Mihail Prall, 
preşedintele secţie germane a oraşului Bistriţa, prof. Robert Clemens, preşedintele 
secției germane Năsăud, Crăescu, Manu, Ilieşiu, directori ai Frontului Renaşterii 
Naţionale, Dr. I. Lazăr, decanul Baroului, Dr. Leon Scridon senior, fost prefect, 
Ionel Scridon, medic, prof. A. Şorobetea, directorul liceului Năsăud, Dr. Tudor Dan, 
fost deputat, Victor Şioldea, deputat, Emil Poruțiu, colonel, prefectul judeţului, 
colonel Teodor Sbârcea, primarul orașului Bistriţa, căpitan Grigoriu, comandantul 
gărzilor Năsăud, patriarhul graniţei, prof. Iuliu Moisil, Dr. Cornel Pop, Dr. N. 
Onoae şi Dr. Tanco, secretari ai Frontului Renașterii Naţionale de judeţ, Dr. Buia, 
medic, Dr. Traian Chitul, primarul oraşului Năsăud, Dr. Bălan, av., Dr. Cornel 
Mureşan, av., fostul primar al orașului Bistriţa, G. Mathei, tipograf, toți fruntașii 
intelectuali şi meseriaşi, toți țăranii bistrițeni, doamne, domni, etc. 

În ciuda vântului năprasnic, care a bântuit, țăranii au venit din toate colţurile 
judeţului. 

La orele 10 Piaţa Unirii devenise o mare de capete. În mijlocul careului, statuia 
lui Andrei Mureșan stăpânea freamătul mulțimilor adunate să dea dovadă de 
desăvârșită solidaritate de simţire românească. 

După un călduros cuvânt de bun sosit rostit de primarul colonel Sbârcea, înainte 
de începerea serviciului divin, am trecut în revistă toate formațiunile. 


*7 Anexe: O fotografie a mea în mijlocul feciorilor și fetelor de la Năsăud, veniţi în Capitală pentru a 
participa la concursurile de dansuri naţionale. Circulara nr. 11. Conferinţa de presă — n. V. M. 


6. Frontul Renaşterii Naţionale (1938-1940) 365 


A urmat apoi serviciul divin pentru depunerea jurământului. Pentru prima dată 
au văzut românii bistrițeni şi năsăudeni slujind la acelaşi altar preoţii ortodocşi 
alături de cei uniți. 

În numele celor două biserici — asistând 7 preoţi — au vorbit protopopul ortodox 
Victor Mureşan și arhidiaconul gr-cat. Ion Petrinjel, insistând asupra unirii în cuget 
şi simțiri, urmând apoi la cuvânt generalul Petre Georgescu. 

Primit cu urale — după ce generalul Georgescu arată că însemnătatea acestei 
frumoase serbări o ridică prezenţa mea, fiu al Bistriţei — am arătat în cuvântarea 
mea, că momentul de faţă îmi evocă evenimentele de acum douăzeci de ani, când 
în această piață ne-am găsit cu toții uniți în aceleași gânduri şi simţiri, pentru a 
sărbători Unirea cea mare și veşnică. Momentul de față câştigă însă în grandoare 
prin faptul că pentru înâia oară îi vedem împreună în deplină mulțumire sufletească 
pe un brav cavaler al ordinului Mihai Viteazul cu un general, fiu al Ardealului, care 
a fost silit în trecutul război să lupte de cealaltă parte a baricadei. Astăzi, ei sunt 
uniți pe acelaşi plan de simtire și ideal, slujbași ai aceloraşi credințe. 

Dar mai deplină e multumirea noastră când îi vedem pe cuvioşii noştri părinţi 
uniți şi înfrățiți pentru a sluji la același altar, însufleţiţi de bunul gând al înțelegerii. 

După terminarea solemnităţii din Piaţa Unirii, ne-am îndreptat spre prefectură, 
unde în faţa tribunei împodobită cu brad şi drapele, a avut loc defilarea. 

Înainte de începerea defilării, un grup de fete și flăcăi din comuna Blăjenii de 
Sus, sub conducerea directorului școlar Mizgan, au executat dansuri naţionale. 

A urmat apoi defilarea, în frunte cu fanfara din comuna Telciu — călăreţi cu 
pană de curcan pe căciulă, din comun Mocod, conduşi de Ionel Pahone, formațiunile 
gărzilor naţionale cu căpitanul Grigoriu — şi cele ale Frontului, în frunte cu prof. 
univ. lonașcu şi cei trei secretari; apoi, grupuri de țărani din plăşile Șieu, Lechinţa, 
Bârgău, Rodna, Năsăud și Bistriţa şi a saşilor, conduse de Robert Clemens. Defilarea 
a fost încheiată de Reuniunea meseriașilor români sub conducerea lui George 
Matheiu şi de fanfara comunei Sărăţel. 

În sala festivă a prefecturii, împodobită cu scoarțe românești, steaguri, flori, 
etc., s-a desfăşurat solemnitatea constituirii sfatului judeţean și al orașului Bistriţa. 

Au luat cuvântul: lonaşc, Sofronie, gen. Georgescu, Cornel Pop, Ion Lazăr, 
Şioldea, Adam Popa, părintele D. Man, Leon Scridon, Gherman, iar la sfârşit am 
făcut o expunere în ce priveşte numirea sfaturilor comunale“. 


48 Anexe: 22 de fotografii din adunarea de la Bistriţa. „Bistritzer Deutsches Zeitung” din 12 IV. 1940 
despre această adunare cu portretul meu. Ziarul „Năzuinţa” din 14. IV. 1940 cu două articole: 
„Dorul de viaţă nouă” şi „Marea adunare a Frontului Renaşterii Naţionale din Bistriţa” — n. V. M. 
Presa a reţinut ca subtitluri la cel de al doilea articol, „Solemnitatea depunerii jurământului Gărzii 
Naţionale din judeţ”, „Cuvântarea d-lui. Victor Moldovan”, „Defilarea Gărzii Naţionale din Bistriţa 


şi judeţ”, „Întrunirea de la Prefectură”, consemnând şi faptul că „masa comună a avut loc la 
restaurantul Braedt, din str. I.C. Brătianu, compusă din 70 de tacâmuri” şi unde au toastat Victor 

La Sălişte s-a ținut prima adunare model 


La 14 IV. 1940 — zi de duminică — a urmat o altă adunare tot în Ardeal, la 
Sălişte. De astă dată pentru consultarea poporului în vederea numirii preşedintelui 
şi membrilor sfatului sătesc. 

După primirea noastră la Sibiu, întâmpinați de intelectualii de aci: prefect, 
primar, deputaţi, secretari, în frunte cu doctorul Nicolae Comşa, preşedintele Frontului 
Renaşterii Naţionale a judeţului, rectorul Academiei Teologice, D. Stăniloaie, rostind 
cuvântul de bun sosit, am plecat la Săliște. 

Chipul în care s-a desfăşurat constituirea sfatului comunal de aici urma să fie 
pildă pentru toate satele din țară. 

La chemarea clopotelor, săliştenii tineri și bătrâni, în haine de sărbătoare şi 
tradiționalele lor costume naţionale, ne-au aşteptat în curtea bisericii, unde primarul 
a rostit cuvântul de bun sosit. După ce am trecut în revistă formațiunile Frontului, 
reuniunile culturale şi economice, bătrânele organizaţiuni de meseriaşi, cele ale 
pompierilor și a delegațiilor din satele vecine, doritori să ştie cum trebuie să 
procedeze în satul lor, am luat parte la sf. liturghie în biserică, oficiată de venerabilul 
protopop Dr. Dum. Borcea, înconjurat de un sobor de preoți. 

După terminarea slujbei religioase, s-a ţinut în sala de festivități a școlii primare 
întrunirea. 

Primul a luat cuvântul Dr. Nic. Comşa, fiu a Săliştei, un vechi luptător naționalist 
din garda Vas. Lucaciu, Vaida, Maniu, Goldiș, Şt. C. Pop, amintind de luptele 
electorale şi votul pe faţă a săliştenilor, ce a adus biruinţa la alegerile de sub 
stăpânirea maghiară din 1905. 

În continuare, doctorul Comşa a spus: „Dumnezeu a dat gând bun d-lui. Victor 
Moldovan ca să găsească cea mai nimerită metodă: consultarea poporului. Prin 
aceasta s-a continuat tradiția, pe care noi mărginenii și în special săliştenii, o respectăm 
cu străşnicie, în problemele care interesează obştea. Roadele acestei consultări s-au 
văzut în domeniul cultural și economic”. Amintind de Statutul Organic a lui Şaguna, 
de organizarea şcolilor confesionale şi de mărginenii cu şcoala vieţii de la Sălişte, 
negustori, care aşezaţi pe Valea Oltului, a Bârgăului, etc., unde au dus cultură și 


Moldovan, Emil Poruţiu, Dr. Leon Scridon senior, Dr. Mihail Prall. „La ora 18, înalții oaspeţi au 
părăsit cu automobilele oraşul Bistriţa, îndreptându-se spre Apahida, de unde au luat trenul spre 
Capitală”; „Năzuinţa”, anul III, nr. 72, 14 aprilie 1940, pp. 1-2. Instalarea propriu-zisă a fost 
consemnată mai târziu. În cadrul unei consfătuiri desfăşurată la Bistriţa, la care au participat prof. 
univ. Dr. G. Sofronie, secretar F.R.N. pentru Ținutul Someş, prof. univ. Dr. Aurel lonaşc, preşedintele 
F.R.N. din judeţul Năsăud, au fost instalate Sfatul judeţean şi orăşenesc, de asemenea, s-a decis ca 
„preşedinţii şi secretarii de plasă ai F.R.N., prezenţi la adunare, să ţină, în cel mai scurt timp 
probabil, întruniri populare pentru 3—4 comune, în cadrul cărora să se facă constituirea şi instalarea 
Sfaturilor F.R.N. din toate comunele judeţului”; nr. 76, 12 mai 1940, p. 3. 

lumină, încheie: „întotdeauna trebuie să lupţi în serviciul obştei, pentru a te ferici 
pe tine”. 

După cuvântările prefectului, după simţitele cuvinte rostite de protopop şi după 
cuvântarea gen. Grigorescu, am luat eu cuvântul, amintind de timpurile când am 
vizitat pentru prima dată Săliștea, cu prilejul unei serbări culturale, organizată de 
ASTRA la Sibiu. „Ne-am deplasat un grup de studenți în această comună românească, 
de unde au pornit atâtea acţiuni românești. Impresia pe care am avut-o atunci mi-a 
rămas neștearsă în inimă. Mi-aduc aminte cum aici, în marginea pădurii, s-a întins 
o horă a săliştenilor. Astăzi, asemenea horei de atunci, să încingem una pe întreg 
cuprinsul țării. Să fie hora de înfrățire națională”. În continuare am spus: „Amintirile 
mele se duc departe. Se ţin de o conferință naţională la Sibiu, la care au participat 
toți fruntașii vieţii noastre politice. Mă aflam într-un colț al sălii şi ascultam 
cuvântarea — pe care am reținut-o până astăzi — cuvântarea plină de căldură şi 
avânt, rostită de doctorul Nicolae Comşa. 

Când am luat hotărârea să-mi aleg una din cele 15.000 de comune, câte are ţara 
românească, alegerea mi-a fost uşoară. Am zis, de aici, din Sălişte, trebuie să 
pornească suflul de înviorare a satului românesc. 

De aici să dăm semnalul de nouă rânduială în ţară după voia poporului, îndreptând 
rugi către Dumnezeu pentru limpezirea şi luminarea gândurilor noastre”. 

A urmat constituirea şi depunerea jurământului”. 

După adunarea de la Sălişte am plecat la Făgăraş, pentru a asista la închiderea 
cursurilor Şcolii superioare țărănești. 

La 20 IV. 1940 am dat o circulară pentru eternizarea memoriei eroilor neamului, 
prin înființarea monumentelor naturale şi a parcurilor în fiecare sat prin serbări ce 
se vor desfăşura în ziua de 5 V. 1940 pe întreg cuprinsul țării. 


Impresionanta manifestaţiune în județul Gorj 


După adunările organizate în Ardeal, la Bistriţa şi Sălişte, am trecut în Vechiul 
Regat, unde la invitaţia marelui scriitor Cezar Petrescu, am ales pentru prima întrunire 
judeţul Gorj, prezidat de acesta. 

Adunarea a avut loc în ziua de 24 IV. 1940 în oraşul Târgu-Jiu, oraş de la poalele 
Parângului. Oraşul îmbrăcase veşminte de zile mari. Piaţa din faţa bisericii era 
tixită de lume din oraș și judeţ. Erau prezenţi toţi intelectualii și șefii instituțiilor. 

Însoţit de Cezar Petrescu, preşedintele organizaţiei județului Gorj, de dr. Grigore 
Geamănu, secretar al Frontului Renașterii Naţionale judeţean, viitorul secretar al 
Consiliului de Stat, de care nu mă leagă azi cele mai onorabile aprecieri, de gen. 
Georgescu, col. Viişoreanu, comandantul gărzilor, am fost primiţi de col. Leoveanu, 


“ Anexe: Ziarul cu toate cuvântările și desfășurarea adunării şi 9 fotografii — n. V. M. 

prefectul județului, Staicu, primar, Batănescu, şeful org. din oraş, secretari, etc. După 
trecerea în revistă a gărzii, am asistat la serviciul divin, oficiat de șapte preoți. Era 
zi de sărbătoare, Sfântul Gheorghe. 

După cuvântările col. Bădescu, col. Viişoranu, gen. Georgescu, a urmat solemnitatea 
instalării sfatului judeţean şi a lui Cezar Petrescu, care a avut loc la primăria orașului, 
prezidată de mine. 

După depunerea jurământului, Cezar Petrescu a luat cuvântul. 

Vorbind despre Frontul Renașterii Naţionale Cezar Petrescu spune: „Asprele 
vremuri care s-au abătut asupra Europei şi rânjesc la graniţele păzite de ostașii 
noştri de pe zonă, aceste vremuri s-au grăbit a dovedi cât de mistuitor a fost gândul 
Suveranului de a ne înmănunchia într-un singur partid politic. Cine ar fi avut oare 
autoritatea răspicată pentru a porunci potolirea patimilor şi strângerea rândurilor? 
Nu pot încheia fără a întoarce gândul smerit către marele nostru Suveran prin care 
ne aflăm apăraţi faţă de primejdiile de afară din hotare și de primejdiile ce se aflau 
în noi. Să-i adresăm de aici cuvântul de slavă şi de recunoştinţă. Să ne așternem la 
muncă şi să ne amintim că asupra noastră ochiul său veghează, judecându-ne. 
Monarhia se confundă cu fiinţa noastră istorică, trecând peste oameni şi generaţii, 
dincolo în timp”. (După instalarea Republicii Socialiste România, Cezărică şi-a 
cam schimbat părerile!%). 

Am răspuns oratorilor, îndemnându-i să păşim cu vigoare pe drumul misiunii 
noastre: 

„Să ne pătrundem de binecuvântata atmosferă a acestei minunate zile şi 
închinându-ne adânc în fața măreției neîntrecute a lui Dumnezeu, să ne arătăm 


vrednici de darurile pe care le revarsă asupra plaiurilor românești”S!. 


In comuna Novaci 


Am trecut după masă în fruntașa comună Novaci, comună așezată la umbra 
munţilor, unde am fost întâmpinați în sunet de fanfară de întreg poporul într-un 
zăvoi fermecător, în mijloc cu preoţii în odăjdii. 

După slujba religioasă şi a cuvântărilor rostite de directorul şcolii, de președintele 
băncii populare, de deputatul Mischie şi de Cezar Petrescu, a urmat consultarea 
poporului şi luarea jurământului. 

Cezar Petrescu a vorbit la fel ca şi în Târgu-Jiu: „să ne îndreptăm ochii ca la o 
stea călăuzitoare către marele nostru suveran, Majestatea Sa Regele, care ne-a întărit 
oștirea pentru a ne apăra hotarele şi care ne poartă grija pentru a ne ajuta să ridicăm 
satele din mâhniri și necazuri”. 


5 Nota V. M. 
5l Anexe: O fotografie din Târgu-Jiu în aşteptarea serviciului religios, cu mine, Cezar Petrescu, Grig. 
Geamănu, etc.. — n. V.M. 


6. Frontul Renaşterii Naţionale (1938-1940) 369 


În cuvântarea mea am remarcat că, trecând de o parte și cealaltă a munţilor, 
găsesc aceeaşi oameni voinici, purtând cu mândrie acelaşi port. Comuna Novaci are 
același tip de țărani, ca cei de la Făgăraș și Sălişte, aceleași gospodării, fiind trecuţi 
pe vremuri aci, din părțile noastre ardelene. 


La Gura Humorului 


După adunările din Ardeal şi Vechiul Regat a urmat Bucovina. Aici s-a dezvelit, 
în cadrul unei ceremonii la Gura Humorului, în ziua de 5 V. 1940, bustul reginei 
Maria de către voluntarii bucovineni. Au luat cuvântul ministrul Nistor, comandantul 
Străjii Ţării, Sidorovici, Gh. Vântu, subsecretar de stat, Flondor, rezident regal şi 
eu. Au asistat intelectuali şi țărani”. 


Intrunire la Străşeni — Lăpușna 


În ziua de 12 V. 1940 — zi de duminică — am sosit la Chişinău — Basarabia, unde 
am fost întâmpinat pe peronul gării de rezidentul regal, Grigore Cazachin, de dr. 
Cazacu, preşedinte de Ținut, Vladimir Cristi, deputat, fost ministru în Sfatul Ţării, 
gen. Boiţianu, deputați, secretari și şefii instituţiilor. 

De aici am plecat în comuna Străşeni, unde a avut loc o întrunire, în cadru 
căreia s-a instalat — după o consultare a poporului — sfatul comunal după obişnuita 
solemnitate. S-au ţinut cuvântări de către arhiepiscopul Efrem Tighineanu, rezidentul 
regal, deputaţi, etc. 

Înainte de adunare s-a oficiat în biserica din dealul satului o sf. liturghie de 
către un sobor de preoţi, iar rugăciunea a fost rostită de către arhiepiscop, răspunsurile, 
de către corul căminului cultural. Au asistat toți fruntaşii satului. 

În cuvântarea mea am spus că țăranii noştri de pretutindeni cer de la Dumnezeu 
pace, ca să muncească în tihnă şi cu prisos ogoarele, veselindu-se de frumoasele 
daruri ale vieţii. 

La Chişinău am ţinut o cuvântare, care nu am trecut-o în memorii, fiind aici 
vorba de soarta Basarabiei”. 


Adunarea ţinută la Silistra 


Am trecut în Dobrogea. 

Tot într-o zi de duminică, 19 V. 1940 a avut loc o măreaţă adunare la Silistra, 
capitala judeţului Durostor. Mii de oameni băştinași, români, macedoneni, minoritari: 
bulgari, turci, au participat la această adunare. 


5 Anexă: O fotografie de la Gura Humorului — n. V. M. 
53 Anexe: Trei fotografii de la Străşeni — n. V. M. (N.B! Afirmația este semnificativă pentru modul în 
care au fost gândite şi scrise memoriile” — n.n.). 

Însoţit de ministrul Ralea, președintele Ținutului, N. Cornăţeanu, prim-secretar, 
ministrul Horia Grigorescu, gen. Georgescu, am fost primiţi de doctorul Petre 
Topa, preşedintele organizaţiei judeţene și oficialitățile orașului, iar de macedoneni 
călări, în costumele lor pitoreşti, am fost conduşi, străbătând străzile până în Piaţa 
Păcii, în aplauzele populaţiunii. 

În tribuna ridicată aici au luat loc generalii, deputaţii, primarii și ceilalți 
intelectuali. 

Un sobor de preoți în frunte cu episcopul Gherontie a Tomisului a oficiat slujba 
religioasă. Luându-se jurământul membrilor sfatului, întreaga asistență formată de 
câteva mii de dobrogeni a luat poziție de onor, iar fanfara a intonat Ruga Frontului. 

A vorbit Țopa, accentuând că aici există un suflet românesc şi o credință 
nestrămutată în viitorul neamului: „Suntem aici în vechea ţară a lui Mircea Voievod. 
Aici au venit şi românii macedoneni. În Balcani, în leagănul lor, au dat dovadă, că 
au ştiut să-şi apere graiul și credinţa sub scutul bisericii şi al şcolii”. 

Au mai vorbit E. Cialic, primarul oraşului Călărași, V. Covată, în numele județului 
Caliacra, lordan Lefterov, care mărturiseşte devotamentul minorităţii bulgare, 
muftiul Sadic Ibrahim, care arată că „Versete din Coran ne îndeamnă, ca poporul 
musulman să fie credincios patriei, ori unde poate fi patria noastră, deci aici unde 
drapelul țării își înclină umbra cu silueta moscheiei”. 

Au vorbit apoi gen. Georgescu, ministrul Grigorescu. 

Ministrul Ralea, președintele Ținutului, a spus: „Ne-am adunat cu toţii într-o 
sfântă solidaritate, și dacă astăzi suntem uniţi, înlăturând orice dezbinare, aceasta o 
datorăm M.S. Regelui, care ne-a redat liniştea necesară traversării unor vremuri 
crâncene”. (Şi Ralea, ca și Cezar Petrescu, au uitat mai târziu aceste elogii aduse 
monarhiei**). 

Eu am făcut apel, ca şi ceilalți, la unire şi solidaritate, după ce am arătat că, am 
venit pătruns de un sentiment aproape religios aici, unde inscripţiile au nume de 
veterani ai legiunilor romane, mulţi de origine getică, pe acest pământ, plin de 
amintiri istorice, etc”. 


Manifestaţia populară la Tulcea 


La 26. V. 1940, zi de duminică, a avut loc solemnitatea depunerii jurământului 
sfaturilor săteşti din întreg judeţul, la Tulcea. 

Preşedintele judeţului, Matei Vasiliu, convocase toate sfaturile deja constituite. 
Oraşul era împodobit de sărbătoare, cu steaguri şi ghirlande de flori. În piaţă se 


5 Nota V. M. 
55 Anexe: 11 fotografii şi discursul meu în întregime — n. V. M. 

ridicase o tribună înconjurată de mii de tulceni, orânduiţi în perfectă ordine și 
disciplină, fiecare organizaţie purtând placarde. 

În tribună au luat loc Cornăţeanu, gen. Georgescu, Matei Vasiliu, cavaler al 
Ordinului Mihai Viteazul, Rezidentul Regal, Paul Goma, cel care pe vremuri fusese 
trimis de Văitoianu, ca în calitate de inspector general să caute date compromițătoare 
împotriva mea, prefectul Șerbănescu, deputați, intelectuali. 

Un sobor de preoţi a oficiat serviciul religios, înainte de a trece în revistă 
organizaţiile Frontului. 

După ce preşedintele a luat legiuitul jurământ, au urmat cuvântările. Au vorbit 
protoereul, un țăran, deputatul S. Rădulescu, Matei Vasiliu, gen. Georgescu, 
Cornăţeanu. După ce am încheiat eu şirul cuvântărilor, am asistat la punerea pietrei 
fundamentale a Casei Sănătăţii şi a Școlii de fete. Am vizitat satele din împrejurimi 
şi am participat la o consfătuire cu pescarii, împreună cu Cornăţeanu. 

Cornăţeanu convocase la Vâlcov pe pescari la o consfătuire spre a cerceta 
problemele lor de breaslă. 


Conferinţe la Radio 


La 21 IV. 1940 am vorbit la radio în cadrul „Ora Națiunii” despre „Frontul 
Renaşterii Naţionale în serviciul Națiunii”. Conferinţa a fost reprodusă în ziarul 
„Năzuinţa”*. Ziarul „Tribuna” scrie: „Cuvântătorul este o figură bine cunoscută în 
viața politică a acestei țări, o energie creatoare în domeniul cultural şi mai ales 
național, în care şi-a creat o prea frumoasă reputaţie”. 

La 21 V. 1940 am revenit în faţa microfonului tot în cadrul „Ora Națiunii”, 
vorbind despre „Unitatea românească în serviciul apărării țării”. Cu această ocazie 
am declarat: „Poporul a îmbrățișat cu un sănătos instinct de conservare prilejul de 
a-şi organiza solidaritatea națională. Pot anunţa că Ținuturile, judeţele şi municipiile 
sunt complet organizate, iar plășile şi comunele urbane sunt în curs de organizare. 
În cel mult o lună de zile Frontul Renașterii Naţionale va fi aliniat de la un capăt la 
altul al țării, reprezentând Națiunea într-o unitate de simtire și acţiune indescriptibilă. 

La 8 VI. 1940 am ţinut a treia şi ultima conferință la radio despre „Noua ordine 


morală şi politică a României”. 


5 După ce aprecia rolul radioului ca mod de comunicare — „preţuiesc nespus de mult posibilitatea de 
a împărtăşi ţării frământarea sufletului meu” — Victor Moldovan definea esenţa conferinţei, arătând 
că „vremurile de astăzi nu sunt potrivite discuţiilor care ne aşezau altădată la întinse expuneri de 
păreri, sub protecţiunea zilelor senine”, de aceea, lozinca prezentului pe care-l trăia ţara era „Națiunea 
înarmată... Fraţi Români de pretutindeni, să dăm sufletul nostru întreg naţiunii înarmate să dăm 
Țării tot ce ni se cere pentru întărirea şi siguranţa ei. În felul acesta, fiecare dintre noi va fi ostaş al 
naţiunii române înarmate şi părtaş al unui glorios capitol de istorie”; „Năzuinţa”, nr. 75, 5 mai 1940, 
pp. 1-2. 

57 Anexe. Conferinţele — n. V. M. 

Adunarea de la Bucureşti 


La 2 VI. 1940 a avut loc marea adunare din Bucureşti, la Arenele Venus, la care 
au luat parte peste 15.000 de oameni, cu prilejul sfințirii steagurilor organizaţiilor 
comunale și de plasă din întreg judeţul Ilfov. 

Adunarea a fost prezidată de mine. 

Au luat parte ministrul de Interne, Mihai Ghlemegeanu, preşedintele Ţinutului 
Bucegi, I.G. Vântu, preşedintele judeţului Ilfov, I. Bujoi, prim secretar, Gh. Vântu, 
subsecretar de stat, primari, deputaţi, militari, intelectuali, demnitari, etc. 

Un extraordinar de numeros sobor de preoți a oficiat slujba religioasă, după 
care a urmat depunerea jurământului şi sfinţirea steagurilor. 

Au vorbit M. Stati, secretar județean, av. Slătineanu, un ţăran, I.G. Vântu şi 
Ghelmegeanu. 

Eu, în cuvântarea mea am declarat: 

„Am mulțumirea să anunţ, că organizarea Frontului Renaşterii Naţionale se 
încheie astăzi prin impunătoarea manifestaţie a Ilfovului. La 16 iunie va începe 
altă fază pe teren, într-unul din judeţele țării”. 

După terminarea adunării toţi cei de față s-au încolonat în frunte cu soborul de 
preoți şi am pornit spre mormântul FEroului Necunoscut, unde împreună cu I. G. 
Vântu am depus o coroană de flori. A urmat o grandioasă defilare pe Calea Victoriei. 
Seara a avut loc o manifestaţie în fața Palatului. 

Am raportat Regelui că perioada de organizare a Frontului s-a încheiat şi că 
organizaţiile sunt gata să pornească la drum spre a-şi adânci rosturile în opera de 
întărire morală și materială a țării“. 


Faza finală 


În această fază finală a organizării am primit numeroase telegrame din întreaga 
ţară, din partea conducătorilor de Ținuturi şi judeţe: 

— de la ministrul Mih. Ralea, preşedintele Ținutului Marea; 

— de la ministrul Radu Portocală, președintele "Ținutului Dunărea de Jos, care își 
exprimă adânca satisfacție pentru munca ce am depus la desăvârşirea organizației; 

— de la ministrul Traian Pop, care-și exprimă toată simpatia; 

— de la miniştrii Bentoiu și Cornăţeanu, prim-secretari, care mă asigură de 
dragoste şi concurs; 

— de la ministrul Silviu Dragomir, care a fost întâiul secretar pentru categoria 
Profesiuni Intelectuale la înființarea Frontului şi care acum, în calitate de 


58 Anexe: 7 fotografii şi Raportul către Rege (5 pagini scrise la maşină) — n. V. M. 


6. Frontul Renaşterii Naţionale (1938-1940) 373 


preşedinte al Ţinutului Timiş, îmi urează spor la muncă și cel mai deplin 
succes în opera la care lucrez cu atâta energie și entuziasm; 

— de la ministrul Popovici, preşedintele Severinului bănăţean, interpretul 
sentimentelor de gratitudine pentru energica activitate pe care o depun în 
afirmarea renașterii naționale; 

— de la dr. Cazacu, preşedintele Ținutului Nistru, care exprimă sentimentul de 
gratitudine şi convingerea adâncă de izbândă sub înțeleapta mea oblăduire; 

— de la Em. Tătărăscu, fratele primului-ministru, deputat, care îndreaptă un gând 
sincer şi devotat către acela care duce fără odihnă o luptă crucială pentru 
reuşita unei strălucite idei; 

— de la fostul ministru de Interne Iuga, care-și exprimă cele mai bune urări 
pentru reușita misiunii mele, asigurându-mă de disciplină şi deplină ascultare; 

— de la foștii miniştrii Mircea Cancicov și Nic. Zigre, care mă asigură de tot 
devotamentul, etc, etc; 

— de la Aurelian lonaşc am primit două telegrame, care mă asigură de întregul 
devotament și caldă afecţiune; 

— iar de la Dumitru Nacu, care pe vremuri mă socotea o „haimana”, am primit 
următoarea telegramă: 

„Membrii Frontului Renașterii Naţionale din comunele grănicerești 
Telciu, Romuli şi Coșbuc, întruniți cu entuziasm în mare adunare de 
alegere a sfatului comunal, prin mine vă trimit expresiunea celor mai calde 
sentimente de dragoste şi devotament, asigurându-vă că, urmărindu-vă pe 
drumul de meritată ascensiune, sânt mândri că astfel marile dvs. calităţi vor 
spori în aceste grele vremuri potenţialul de întărire al neamului, căruia îi 
sacrificăm toată puterea de muncă, cu tot marele dvs. suflet. Sănătate! 
Dumitru Nacu”, 


Solidaritate naţională 


Organizarea s-a desfăşurat într-un ritm neobişnuit de accelerat, punând în 
mişcare toate forțele vii într-o atmosferă de solidaritate. 

S-ar părea că rezultatele obţinute ar putea fi considerate ca un progres și o 
ameliorare față de trecutul regim politicianist, căci iată de constată profesorul 
universitar O. Ghibu într-o scrisoare deschisă adresată lui Oct. Goga şi publicată în 
broşura După cinci ani de la Unire. De ce mergem spre dezastru?, broşură ce mi-a 
trimis autorul ca omagiu, la data de 26 VI. 1924: 

„Nu este de mirare că astăzi mai puţin de şase ani de la Unire, în loc să 
putem înregistra în cuprinsul țării o stare sufletească generatoare de mulțumire 


s Anexe: Telegramele primite — n. V. M. 


374 Victor Moldovan. Memoriile unui politician din perioada interbelică 


şi de fericire și un progres înfloritor, întâlnim la fiecare pas numai ruine şi 
dezordine morală şi materială. Bilanţul acestor ani este, în adevăr, înspăimântător 
sub toate raporturile, şi el ne sare în ochi din fiecare colț de gazetă şi din fiecare 
cuvânt al celui din urmă cetăţean ajuns la disperare: solidaritatea națională a 
dispărut, iubirea frăţească şi omenia, asemenea; respectul de lege nu mai există; 
încrederea în forţele noastre și în viitorul nostru a suferit naufragiu complet; 
sentimentul de jertfă şi entuziasmul pentru binele public nu se mai întâlneşte 
decât prin excepţie; patriotismul se găseşte doar în discursurile festive ale 
guvernanților, autoritatea Statului este profund compromisă. Pretutindeni numai 
interese meschine, dezbinări, nedreptăţi strigătoare la cer, nerușinare, răutate, 
descurajare, sărăcie, cu întreg cortegiul lor de urmări funeste. 

Atâta rău cât ne-a făcut în patru ani de zile plaga politicianismului fără 
scrupule, nu ne-a făcut politica ungurească într-o mie de ani. Ungurii ne-au slăbit 
forţele materiale, dar ei nu ne-au putut distruge sufletul; politicianismul a izbutit 
să ni-l fărâme aproape cu totul”. 

Solidaritatea naţională a fost de la început /eit-motivul tuturor manifestărilor 
mele, începând cu înscrierea în Front — impusă de datoria de a mă încadra într-o 
solidaritate națională față de primejdiile ce ne pândeau de pretutindeni — și, la fel, 
la toate întrunirile, toate cuvântările şi toate exteriorizările gândirii mele. 

Nici o aluzie la alte doctrine şi acţiuni politice străine, ca fascism, hitlerism, etc. 


Unitatea românească 


M-a preocupat Unirea Naţională, unitatea sufletească, românească. 

În sensul acestui program a luat un prim loc respectarea tradiție noastre 
ardeleneşti de unire frățească politică şi confesională. 

Nu puteam trece peste această tradiție inițiată de capii noştri bisericeşti încă cu 
prilejul mişcărilor noastre naţionale, din care a ieşit memorabila petițiune Supplex 
Libellus Valachorum, semnată de episcopul ortodox Gherasim Adamovici şi de 
episcopul unit loan Bob, petițiune prin care ceream reintegrarea românilor şi drepturile 
lor de a fi recunoscuţi a patra națiune, egal îndreptăţită cu Ungurii, Saşii şi Secuii. 

Această mişcare politică din 1784 coincide cu mișcările noastre țărănești ale lui 
Horia, Cloşca şi Crișan din Munţii Apuseni și ale lui Tănase Todoran din granița 
noastră năsăudeană, care au dus la restituirea drepturilor noastre strămoşeşti. 

Tradiţia aceasta s-a păstrat în cursul vremii la toate evenimentele mari politice 
şi culturale ale românilor ardeleni. 

În anul 1848, pe Câmpul Libertăţii de la Blaj au prezidat cei doi mitropoliți 
români, ortodox şi unit. La fel, la înființarea asociațiunii culturale ASTRA şi la 
Fondul de Teatru. La fel, la conferințele naţionale din 1861 şi 1863, convocate de 

cei doi capi ai bisericilor românești surori. Și în sfârșit, la Marea Adunare de la 
Alba-lulia în 1918 cu cei doi episcopi: Cristea și Hossu, alături. 

În Conferinţa Naţională din 1861 s-a anunţat în mod solemn, că „Toţi românii, 
fără deosebire de confesiune, sunt fraţi de sânge şi că afurisit era să fie acel român, 
care va mai încerca să strice această legătură sufletească”. 

Fidel acestei tradiții, m-am străduit să menţin în cadrele Frontului unitatea 
sufletească, frățească a celor două biserici surori, ceea ce mi-a reuşit la toate 
întrunirile: la Lugoj, Oradea, Bistriţa, etc., iar pentru a încununa această unire 
românească am proiectat o mare adunare la Sibiu, în colaborare cu ASTRA și cu 
asistenţa celor doi mitropoliți din Ardeal, proiect care nu a putut fi realizat din 
cauza politicii nestatornice a Regelui, care va trece la o nouă fază de organizare a 
Frontului, după cum vom vedea. 

Tradiția aceasta ardelenească de bună înţelegere între cele două confesiuni am 
cunoscut-o chiar în sânul familiei: tatăl meu era unit, mama mea, ortodoxă. Nu am 
auzit acasă un cuvânt, o aluzie, cu privire la confesiune. Mama mea umbla la biserica 
unită, care era peste drum de noi. lar după ce a venit Grigore Pletosu la Bistriţa, 
venea și protopopul ortodox Pletosu la Bobotează la noi. 

Intoleranţa, zâzania, neînţelegerea între cel două biserici, a început odată cu 
dezbinările politice. 

Protopopul Dăian de la Cluj într-un articol al său arată că „Biserica românească 
despărțită ar trebui să fie ca doi brazi într-o tulpină, ca doi ochi într-o lumină, deci 
într-o deplină unire sufletească şi iubire frățească. 

După Unirea din 1918 s-au lansat diferite păreri şi proiecte pentru unificarea 
celor două biserici. 


Unirea Religioasă 


O dată cu Unirea politică a românilor, în anul 1919, a fost trimis la Roma 
canonicul Nicolescu. Vizita aceasta este privită cu ochi buni de către unii din 
oamenii politici influenţi a Vechiului Regat, partizani a convertirii bisericii române 
la unire cu Roma, nemulțumiți de nivelul bisericii din Vechiul Regat. 

Încă în anul 1923 profesorul Onisifor Ghibu, pe care-l cunoşteam de mult, când 
cu ocazia sfințirii catedralei ortodoxe din Sibiu eram găzduit în seminarul teologic 
de acolo — Ghibu fiind pe vremea aceea teolog, eu, student universitar — a lansat 
prin gazete lozinca unirii celor două biserici românești. 

În articolul său din „Adevărul” publicat la 27 VII. 1923 este de părere că „Procesul 
vieţii religioase a neamului nostru nu este încă încheiat. Noi ne prezentăm în 
Transilvania din punct de vedere religios sfâşiați în două; în ortodocşi şi uniți. 
Această sciziune, care nu foloseşte nimănui, dar care în schimb, aduce incalculabile 

prejudicii, atât vieţii religioase, cât şi celei naționale, trebuie să înceteze. Poporul 
român trebuie să ajungă şi la deplina unitate românească, fără de care cel puţin în 
Transilvania, nu va fi niciodată linişte și adevărată unire sufletească”. 

Ghibu consideră unirea unei părți a românilor din Transilvania cu biserica 
Romei ca una din cele mai mari metehne, cu urmări dezastruoase asupra întregii 
noastre vieți naționale. Crede că deosebirea între ortodocși și uniți fiind neînsemnată 
şi artificială, un plebiscit, neinfluențat de preoțimea de sus, ar duce cu unanimitate 
la unirea religioasă a tuturor românilor. Unirea cu Roma nu a influenţat întru nimic 
sufletul poporului şi nici nu a rupt unitatea sufletească în masele de jos — aceleaşi 
cărți, aceeaşi preoţi. Deosebirile le ştiau doar vlădicii și preoții, poporul, nici azi nu 
are habar de ele. 

Ghibu crede că formula: Unire cu Roma este profund antipatică. 

A urmat o discuţie publică, la care au luat parte teologi și mireni, între care şi eu. 

Iorga, într-o conferinţă ținută în ianuarie 1940 este de altă părere. 

În conferinţa sa despre „Concepţia românească a ortodoxiei”, Iorga declară că: 
„Ortodoxia este pentru națiune, iar nu aceasta pentru ortodoxie” şi constată că 
„Teofil şi protopopii, care au iscălit cele patru puncte, au fost oameni cuminţi, 
păstrând legea românească şi că legătura cu Papa este foarte folositoare şi mai 
simpatică decât legătura cu Patriarhul de la Constantinopol”. Iorga consideră biserica 
unită respectuoasă față de întreaga noastră tradiţie religioasă. Această biserică a 
adus reale şi esențiale servicii ideii naţionale. 

În anul 1940 s-a ridicat din nou problema unirii religioase. Urdăreanu, ministrul 
Palatului, mi-a comunicat că Regele este pentru unirea bisericii ortodoxe cu Roma. 
Preşedintele Asociaţiei foştilor ortodocşi şi un episcop unit erau desemnaţi să plece 
în scopul realizării acestui proiect, la Roma“. 

7. 
Monumente grănicereşti 


Monumentele grănicereşti! 


Încă de tânăr deputat m-a preocupat cultul eroilor din ţinutul nostru. M-a 
preocupat în primul rând cultul marelui nostru bard al deşteptării noastre naţionale, 
născut la Bistriţa, Andrei Mureșan. 
zugrav portretul în mărime naturală a lui Andrei Mureșan, reprezentat în atitudinea 
lui revoluţionară, cu țăranul iobag la picioarele sale, rupând lanţul. Tabloul acesta, 
executat în ulei, destinat unei Case Naţionale, l-am dăruit recent Muzeului Bistriţa”, 
la îndemnul inimosului conferențiar universitar Teodor Ghiţan. Mai târziu, prin 
anul 1940, am achiziţionat la un anticar din Bucureşti portretul lui Andrei Mureşan, 
executat de marele pictor Pop din Braşov. L-am dăruit tot Muzeului din Bistriţa. 

Am realizat însă mai târziu ridicarea unui important monument în bronz la 
Bistriţa. 

Primăria orașului, având de primit de la Ministerul Apărării Naţionale o 
importantă sumă pentru imobilele sale — ocupate ani de zile de unităţile sale, fără 
ca Primăria să primească chiriile restante — m-a rugat să stărui şi să intervin. Mi s-a 
oferit un onorariu ca avocat, procentual, care s-a ridicat la 100.000 lei. 

Acest onorariu l-am destinat ca prim fond pentru ridicarea monumentului, a 
cărui cost s-a ridicat la 300.000 lei. Diferenţa până la această sumă am acoperit-o 
prin diurna pe o zi, ce am solicitat-o drept contribuție Senatului şi Adunării 
Deputaţilor, membrii acestor corpuri aprobând cu unanimitate propunerea mea’. 

Monumentul a fost executat de sculptorul Cornel Medrea. 


! În legătură cu această temă vezi şi rezumatul în scrisoarea adresată de Victor Moldovan la 24 
aprilie 1958 lui Emil Precup, în A.N.B.-N., fond Emil Precup, d. 186/1. 

? În prezent se află expus în holul de la intrarea în sala de studiu de la Serviciul judeţean Bistrița- 
Năsăud al Arhivelor Naţionale — n.n. 

3 Amintim doar că o iniţiativă la nivelul Transilvaniei a avut începutul la 16 martie 1920, prin 
lansarea unui „Apel-Români din patru unghiuri” a „românilor de dincolo şi de dincoace de 
Carpaţi”; sumele colectate urmau să fie depuse la banca „Albina” în contul „Statuia lui Andrei 
Mureşanu”, sub egida ASTRA. La acest apel au răspuns prin colecte de bani multe din localităţile 
județului Bistriţa-Năsăud de atunci; vezi pe larg la A.N.B-N., fond Prefectura judeţului Năsăud- 
prefect, d. 53/1923, 47 f, passim. 


378 Victor Moldovan. Memoriile unui politician din perioada interbelică 


Când a sosit statuia colos la Bistriţa, aşezată în curte la mine, lumea venea ca la 
o minune, bistrițenii neavând până atunci ocazia, să vază un monument în bronz. 

Am ales Piaţa Unirii, în faţa bisericii, ca loc potrivit pentru a fi ridicată statuia. 

La săparea fundaţiei au luat parte descendenţii poetului Andrei Mureşan. 

Piatra fundamentală a fost ridicată în ziua de 15 septembrie 1934, în ziua când 
am împlinit 50 de ani, în cadrul unei mari solemnităţi, la care au asistat toți 
intelectualii şi țăranii bistrițeni. 

În 1940, cu ocazia cedării Transilvaniei ungurilor, statuia a fost transportată la 
Sibiu şi readusă după ieşirea ungurilor, la Bistriţa, dar din păcate, nu a fost aşezată 
pe soclul original, ci lângă biserica săsească, pe un soclu rămas de la unguri”. 


4 Presa din epocă contrazice afirmaţia autorului. „Datorită însă naţionalismului şi hărniciei d-lui 
deputat Victor Moldovan, marii bărbaţi ai acestui ţinut îşi vor avea monumentele, prin care 
amintirea lor să nu fie uitată. Din fondurile adunate de d-sa., a fost turnat în bronz, pe lângă câteva 
busturi, statuia lui Andreiu Mureşianu, ce va fi aşezată în parcul din faţa bisericii române unite din 
Bistriţa, locul naşterii şi copilăriei sale. Ceremonia punerii pietrii fundamentale a avut loc 
duminică, 15 septembrie ac. — 1935, s.n. — în prezenţa mulţimii de locuitori, a delegaţiei primăriei 
orăşeneşti şi a strănepoţilor poetului”. Au luat cuvântul protopopul loan Petringel, Victor Moldovan. 
La temelia statuii a fost depus actul fundaţional cu următorul conţinut: „Memoriei lui Andreiu 
Mureşan. Această statuie a fost turnată în bronz de profesorul sculptor C. Medrea din Bucureşti în 
1934, al IV-lea an de glorioasă domnie a Majestății Sale Regelui Carol al II-lea, la iniţiativa şi 
neobosita străduinţă a d-lui. Victor Moldovan, deputat de Năsăud. Prin acest monument s-a tradus 
în fapt dorința Românilor din acest ţinut, de a se eterniza memoria poetului deşteptării noastre, 
tocmai în localitatea unde acesta s-a născut şi a copilărit. Lucrările pentru aşezarea statuii, a cărei 
turnare în bronz s-a plătit din fondurile adunate de domnul deputat Victor Moldovan au început în 
ziua de 2 septembrie 1935 — s.n. — Sfinţirea pietrii fundamentale a fost oficiată de protopopul 
român unit al Bistriţii, loan Petringel, asistat de preoţii de la biserica greco-catolică locală: Vasile 
Tătaru, loan Sângeorzan, Aurel Bungărdean, loan Boteanu, Teodor Macrea şi Victor Cotoc. 
Preşedinte Victor Moldovan, vice-preşedinte, loan Petringel, secretar loan Sângeorzan, membrii: 
Ştefan Lupu, Ghiţă Matheiu, loan Sasu, loan Bozga, Mihail Encean, Toma Toader, Vasile Sângeorzan, 
Pavel Urs a Goroaii, Aurel Filimon. Poliţaiul oraşului: Nicolae Pop Baldi”. Fanfara românească a 
cântat după aceea „Deşteaptă-te Române, după care serbarea a luat sfârşit”, „Săptămâna”, anul VIII, 
nr. 269, 22 septembrie 1935, pp. 1-2. Odiseea statuii a continuat însă, astfel că serbarea oficială de 
inaugurare s-a ţinut la data de 21 noiembrie 1938. Un articol „semnal”, Şt. Lupu, „Crezul lui Andrei 
Mureşanu”, în „Năzuinţa”, anul I, nr. 1, 27 noiembrie 1938, p. 1. Relatarea pe larg a ceremoniei, 
sub titlul „Grandioasa manifestaţie naţională din Bistriţa”, în Ibidem, nr. 2, 4 decembrie 1938, p. 3—4. 
Vezi şi mărturiile documentare la Adrian Onofreiu, „Din dosare de arhive: 1938 — Statuia lui Andrei 
Mureşanu la Bistriţa”, în „Amfiteatru U B”, Bistriţa, 2001, anul I, nr. 4, iunie, p. 2; Ibidem, nr. 6, 
august, p. 2; Ibidem, nr. 8, octombrie, p. 2; Ibidem, nr. 9, noiembrie, p. 2. În 1939 s-a constat „că pe 
soclul statuii nu era nici o inscripţie”; „Săptămâna”, anul XII, nr. 354, duminică, 21 mai 1939, p. 1. 

Demersurile pentru readucerea statuii au început la 11 mai 1946, când Primăria s-a adresat 
Inspectoratului General Administrativ-Circumscripţia III Cluj; apoi, Primăriei Sibiu, la data de 6 
iulie 1946. Răspunsul primit a fost înaintat Universităţii „Regele Ferdinand” Cluj şi Corpului 6 
Teritorial Cluj, care au confirmat că „nu au nici un fel de pretenții”. Prin decizia nr. 4.654 din 10 
ianuarie 1947 s-a aprobat proiectul de montare a statuii. Devizul de lucrări, executate în regie directă 
în perioada 28 octombrie-9 noiembrie 1946 s-a ridicat la suma de 1.722.990 lei. Postamentul inițial 
a fost micşorat cu 1 m. din înălțimea de 6.5 m. Recepţia finală s-a făcut la data de 1 martie 1947; 
A.N.B-N., fond Primăria orașului Bistriţa, d. 3/1946, passim. 

Imortalizarea Figurilor Grănicerești” 


Într-o bună zi mi-a căzut în mână o gazetă cu un articol scris de studentul Emil 
Sângeorzan din Feldru. 

Studentul arăta revoltat indiferența intelectualilor grăniceri, care nu respectă 
cultul marilor înaintași, care le-au dat posibilitatea unui trai îmbelşugat, conservând 
şi apărând averile grănicerești. Câte şi mai câte încercări de a aduna fondurile 
necesare pentru ridicarea unui monument lui Vasile Nașcu au fost zadarnice. Fondurile 
s-au irosit. 

Sesizat de acest articol emoţionant, care mi s-a pierdut odată cu dosarele 
voluminoase privind monumentele, m-am hotărât să fac eu, ceea ce nu au făcut cei 
chemaţi. 

Cum însă eram considerat de unii din conducătorii politici şi culturali, ca un 
nepoftit, intrus în afacerile grănicerești, ca o haimana, ca unul ce a venit din ţara 
câinelui, am căutat să găsesc o formulă acceptabilă de a putea acţiona. Chiar și 
venerabilul profesor Iuliu Moisil m-a repudiat ca negrănicer, el, care propaga cultul 
strămoșilor, scriind biografiile înaintaşilor în „Arhiva Someşană”. 

Am făcut apel la tineret, convocând o întrunire unde ne-am constituit într-un 
„Comitet pentru ridicarea monumentelor grănicereşți”. 

Iar pentru a împăca lumea, l-am ales pe prof. Iuliu Moisil şi pe Virgil Şotropa, 
preşedinţi de onoare. 

Sub președinția mea s-a constituit comitetul, în care au intrat doctorul I. Bodescu, 
Iuliu Morariu, Sabin Cotul, loan Domide, Silviu Cotu, Anton Coşbuc, Titu Pop, Victor 
Cotoc, Samson Cozonac, loan lonaşc, Lazăr Zavaschi, Petru Pop, Victor Coşbuc, 
Oct. Buia, Virgil Guțiu și Emil Sângeorzan, ca preşedinte a comisiunii de presă”. 

În calitate de preşedinte al acestui comitet m-am adresat la data de 27 III. 1933 
directorului silvic Precup, rugându-l să treacă în buget o sumă de cel puţin 100.000 
lei pentru ridicarea monumentelor grănicereşti. Comisiunea Silvică însă nu a luat în 


€ Presa anunţa proiectele în acest domeniu sub titlul „Eternizarea unor figuri măreţe — busturi A. 
Mureşanu, Naşcu, basoreliefuri Iacob şi Ioachim Mureşan”, „Săptămâna”, nr. 259, 14 iulie 1935, p. 1 
şi relua informaţia sub titlul „în curând va inaugura mai multe monumente pe care domnia sa le 
ridică în cinstea figurilor măreţe grănicereşti şi culturale din judeţ” în articolul „Țara statuelor”, în 
Ibidem, nr. 267, 8 septembrie 1935, p. 3. 

7 Activitatea fructuoasă a acestui organism era menţionată de presă. Sub formă de „Invitare”, s-a 
publicat următorul text: „Domnii membrii în Comitetul pentru ridicarea monumentelor grănicereşti 
sunt rugaţi să ia parte la şedinţa ce va avea loc în ziua de sâmbătă, 7 septembrie a.c. ora 10 a.m., în 
locuinţa d-lui. Victor Moldovan, având următoarea ordine de zi: Chestiunea ridicării monumentelor 
grănicereşti. Bistriţa, la 28 august 1935; Preşedinte: V. Moldovan; secretar, S. Cotul. Notă: Şedinţa 
s-a convocat la Bistriţa pentru ca domnii membrii să poată vedea monumentele deja realizate, care 
se găsesc depozitate la locuinţa preşedintelui” (s.n.); „Săptămâna”, anul VIII, nr. 266, 1 septembrie 
1935, p. 2. 

considerare cererea mea, tergiversând rezolvarea ei. La 19 V. 1934, într-o şedinţă 
ținută după ce trecuse mai mult de un an de zile, Comisiunea Silvică îmi respinge 
cererea „trimiţând-o comunelor grănicereşti, ca acestea să-şi dea avizul, dacă 
consimt să contribuie cu tangentele lor la ridicarea monumentelor grănicereşti de 
către domnul Victor Moldovan”. 

Abia după ce am intervenit la minister, am putut să obţin această sumă. 

Conducătorii grăniceri au rămas consecvenţi de a aşterne praful uitării peste 
măreţele personalități ieşite din sânul graniţei. Au uitat şi de astă dată să aprindă 
flacăra sacră în amintirea strămoşilor, care le-au lăsat moştenire frumoşii munţi, cu 
păduri şi păşuni, câştigaţi prin truda și cu preţul sângelui! 

Emil Sângeorzan ne arată în broşura Păreri publicată în anul 1933, în cadrul 
„Cercului Studenților Năsăudeni „George Coșbuc” părerile sale asupra Aşezămintelor 
Grănicereşti Năsăudene. Pe exemplarul ce mi-a trimis din Cluj scrie „Petru a vă 
informa asupra preocupărilor de mâine din Granița Năsăudeană”. 

După ce constată că „Noi, tinerii şi nepricepuții studenți, neiniţiaţi în tainele 
încâlcite ale manevrelor de suprafață și de culise, începem să credem, că generația 
de conducători, care leagă şi dezleagă totul în averile şi a ținutului nostru drag, n-a 
fost la înălțimea chemării sale. 

De când ne-am trezit — scrie Emil Sângeorzan — la pricepere, noi, cea mai tânără 
generaţie, ne frământăm să descoperim ceva închinat idealului pur. Nu trudim în 
zadar”, şi continuă astfel: „În toamna anului 1931 un grup de studenţi, descendenţi 
de grăniceri din aceea cu dragoste față de ținutul şi trecutul lor, au luat iniţiativa şi 
au consimțit să li se reţină din bursele lor o sumă oarecare, ce era menită să formeze 
sâmburele unui fond pentru ridicarea unei cruci pe mormântul părăsit al învățătorului 
Vasile Naşcu”. Dar On. Fonduri răspund grupului de studenţi că „atari operațiuni 
nu cad în atribuţiunile Comisiunii administratoare... nu pot lua în dezbatere cererea 
studenţilor”. Pentru aceste fonduri s-a luptat Vasile Naşcu 17 ani fără repaus. 

„Noi nu-i calificăm, judece-i lumea după faptele lor... Vivere militare est 

(A trăi înseamnă a lupta). Ori viaţa unui om, a unei generaţii, ori a unui popor, 

se judecă după ceea ce a gândit şi a făcut”. 


Repararea unei nedreptăţi 


L-am rugat pe sculptorul Medrea ca să-mi execute bustul lui Vasile Naşcu, 
precum şi o placă comemorativă pentru casa acestuia din Feldru. Totodată, să-mi 
facă proiectul unei monumentale troițe în piatră pentru comemorarea lui Tănase 
Todoran şi a celorlalți martiri eroi, executaţi după răscoala din 1763. 


5 Anexe: Cererea mea şi procesul-verbal al Comisiunii Silvice din 19 V. 1934 — n. V.M. 

Medrea mi-a turnat în bronz bustul lui Vasile Naşcu în mărime supranaturală — 
în două exemplare — unul l-am predat comunei Feldru, pentru a fi ridicat în fața 
Căminului Cultural proiectat de mine, al doilea l-am depozitat în Muzeul de la 
Năsăud, pentru a fi ridicat în Năsăud, pe locul desemnat de mine, în faţa locuinţei 
vicarului, în unicul parc, dincoace de biserică şi Valea Caselor, care urma să 
primească denumirea de parcul „Vasile Naşcu”. 

Dezvelirea acestor busturi o proiectasem pentru ziua de 4 X. 1940, în cadrul 
unei mari sărbători, la care să participe toată Granița, reprezentanţii guvernului, ai 
asociaţiilor culturale, didactice, şcolile, coruri, muzici. 

Nistor, biograful lui Vasile Nașcu scrie într-o notiţă că înmormântarea lui Vasile 
Naşcu a avut loc într-o zi de 4 octombrie şi că în aceeași zi a avut loc şi balul 
studenţilor”. Astfel a fost onorată memoria celui care s-a străduit, ca nimeni altul, 
să salveze averile grănicereşti!”. 

De aceea, alesesem şi eu ziua de 4 octombrie, dar evenimentele internaţionale 
mi-au zădărnicit acest plan, precum şi altele". 

Mai târziu — după reîntregirea Ardealului — am adresat primarului Lupu din 
Năsăud o cerere, rugându-l să amenajeze acest parc şi să ridice statuia fără 
concursul meu, trimițându-i şi planul locului, dar nu am primit nici un răspuns. 
Cererea mea cred că ar trebui să fie înregistrată la Primărie ?. 


” În accepțiunea din epocă, elevi din cursul superior a gimnaziului din Năsăud. 

19 Deși preşedintele Comisiunii administratoare a fondurilor grănicerești a cerut amânarea serbării, 
părere la care s-a raliat şi vicarul Grigore Moisil, cei doi nu au reuşi să oprească derulare evenimentelor. 
Astfel, sicriul „pleacă spere cimitirul „Comoara”, clopotele îl plâng până la mormânt, unde după 
rugăciunile îndătinate a fost scoborât. Cei care au aflat cu cale a-l petrece până aici se reîntorc, şi 
groparii aruncă pământul petros iarăşi în groapă. Clopotele au încetat, iar zgomotul surd produs de 
căderea pământului şi petrilor pe sicriul de scânduri din ce în ce dispăru, pe când mormântul era 
ridicat ca semn, că acolo doarme cineva somnul de veci — în Năsăud se iluminează unicul hotel pe 
acel timp, astăzi numit „hotelul Rahova”, pe care însuşi V. Naşcu l-a scos din ghearele erariului pentru 
fond. În acesta începu a cânta o muzică țigănească și domnii profesori, apoi alți domni, dame și 
domnişoare jucară până dimineaţa la balul din 4 octombrie; Nestor Şimon, Vasile Naşcu. Viaţa și 
faptele lui, Năsăud, 1911, p. 525. Fragmentul este reprodus şi în articolul „Înmormântarea lui 
Vasile Naşcu. Balul din 4 octombrie 1867”, în „Năzuinţa”, nr. 44, 1 octombrie 1939, p. 2. Evocarea 
personalităţii de către Iuliu Moisil, „Vasile Naşcu”, în Ibidem, nr. 45, p. 2. 

1! Victor Moldovan a predat cele două busturi în perioada derulării evenimentelor din august 1940 lui 
Iuliu Moisil. „D-l. Victor Moldovan mi-a încredinţat păstrarea acestor busturi în august 1940, şi se 
află de prezent în „Muzeul Năsăudean” — preciza Moisil la 1 iulie 1946. Urmează acum ca aceste 
busturi să se aşeze, spre aminitire şi recunoştinţa Salvatorului averilor grănicereşti în comuna 
Feldru şi în Năsăud, cu învoirea d-lui. Moldovan”. Iar dezvelirea urma să fie făcută „la 2 octombrie 
a.c., când se împlinesc 80 de ani de la moartea lui, cu fastul cuvenit, cel pentru Năsăud, în grădina 
dinaintea liceului „G. Coşbuc”, cel din Feldru, în grădina dinaintea Căminului Cultural din acea 
comună”, A.N.B-N., fond Administraţia fondurilor grănicereşti năsăudene, d. 249, f. 8. Proiectul 
nu s-a materializat atunci; vezi infra, nota 12. 

12 înregistrată într-adevăr, sub nr. 349/19 II. 1947. În scrisoare Victor Moldovan face la început un 
scurt istoric al preocupărilor pentru ridicarea unui bust lui Vasile Naşcu, aminteşte de inițiativa lui 
Emil Sângeorzan din 1930, apoi iniţiativa studenţilor „someşeni” din Cluj, cu început în anul 1932, 

Soclurile în granit pentru cele două busturi le comandasem la Cluj, executate 
după planurile lui Medrea. Le-am achitat, dar nu le-am putut lua în primire, tot din 
cauza evenimentelor ce au urmat. 

Pe casa lui Vasile Naşcu în Feldru am făcut placa comemorativă executată în 
bronz. 

lar pentru mormântul lui Vasile Nașcu am comandat tot la Cluj o frumoasă 
cruce în granit, care poartă pe ea săpat în relief, emblema grănicerească cu vulturul, 
lupoaica şi ostașul legionar. 

Mormântul părăsit a lui Vasile Naşcu nu s-a putut identifica numai după 
anevoioase cercetări făcute din însărcinarea mea de către directorul silvic Şuteu, 
care a executat şi fundaţiile acestei cruci. 

Locul mormântului a fost complet acoperit de bălării. Dacă-mi aduc aminte, 
locul mormântului părăsit a fost de mine fotografiat și reprodus în gazetă, probabil 
din Bistrița”. 


O recunoștință târzie, dar binevenită 


Sub acest titlu scrie prof. Șt. Lupu un articol în ziarul „Năzuinţa”!“ şi arată că 
„în lupta pentru redobândirea averilor, Vasile Nașcu a desfăşurat o muncă uriașă, 
câștigându-și nu numai renume, ci şi dreptul la recunoştinţa urmaşilor grăniceri. 
Aceştia însă l-au răsplătit cu o nemaipomenită nepăsare. Pe când aceștia știau să se 
înfrupte din roadele ostenelilor lui Vasile Naşcu, nu știau nici care e mormântul în 
care se odihnesc osemintele aceluia care a scăpat averile grănicereşti din ghearele 
răpitorilor. O mai mare nedreptate, ca să nu zicem, ticăloşenie, față de amintirea 
acestui mare înaintaş, nici că se putea”. 


pentru a ajunge în prezent şi a enumera realizările: „Identificând în cimitirul din Năsăud mormântul 
lui Vasile Naşcu, acoperit în întregime cu bălării, i-am ridicat crucea, care o cunoaşteţi. Pe casa lui 
Vasile Naşcu din Feldru am ridicat o placă de bronz. Iar la Muzeul din Năsăud am depus două 
busturi mari ale lui Vasile Naşcu din bronz. Unul l-am destinat pentru Feldru, celălalt, pentru 
Năsăud”. Cel pentru Năsăud era pus „la dispoziţia Primăriei, pentru a-l ridica pe terenul de lângă 
biserica gr-cat., teren care cred că ar trebui amenajat în „Parcul Vasile Naşcu”. Anexez o fotografie 
a bustului şi una a terenului — ambele păstrate ca anexe n.n. — unde cred că ar trebui ridicat bustul. 
Dacă sunteţi de acord, domnule Primar, Vă rog binevoiţi a-mi comunica hotărârea D-voastră”. 
Răspunsul Primăriei, în nota obişnuită, preciza că „În lipsă de fonduri, lucrarea neputându-se 
executa, se va reveni asupra ei, când situaţia financiară a Primăriei se va îmbunătăți”, A.N.B.-N., 
fond Primăria orașului Năsăud-administraţie, d. 328/1947, f. 1-2. 

Articolul reprodus din „Gazeta Bistriţii”, 1931, în Ibidem, pp. 1-2. 

Titlul articolului — în care este reprodus „şirul cuvântărilor” şi apoi conţinutul telegramelor adresate 
autorităţilor de la Bucureşti şi a celor primite de Victor Moldovan la nivel local, sub semnătura lui 
Şt. Lupu — „Repararea unei nedreptăţi”, în /bidem, nr. 46, 15 octombrie 1939, p. 2. 

Sfinţirea monumentului 


Sfinţirea şi dezvelirea crucii a avut loc în ziua de 4 octombrie 1939, după un 
serviciu religios, oficiat de către vicarul Ștefan Buzilă, înconjurat de toți preoţii din 
Vicariatul Rodnei”. 

Au asistat un mare număr de intelectuali şi țărani, în frunte cu descendenţii lui 
Vasile Naşcu din Feldru, profesori şi elevi ai şcolilor din Năsăud. 

Pioasa ceremonie a început în biserică şi s-a continuat la mormântul lui Vasile 
Naşcu. 

A urmat în sala festivă a localului Regnei comemorarea lui Vasile Naşcu. Şirul 
cuvântărilor l-a deschis Dr. Tr. Chitul, primarul Năsăudului, după care au luat 
cuvântul A. Şorobetea, directorul liceului, prof. Iuliu Moisil, directorul Muzeului, 
Nic. lanul, comandantul străjerilor, prof. Ștefan Lupu, directorul liceului Bistriţa, înv. 
Leon Leonte, în numele Asociaţiei învăţătorilor din judeţ şi Iuliu Oprea, directorul 
şcolii primare. 

S-au recitat poezii patriotice, elevi liceului s-au produs cu cântece și cu fanfara 
condusă de prof. Emil Ștefănuţ. 

lar la masa comună, servită în sala de gimnastică a liceului, s-au rostit cuvântări 
de Iuliu Moisil, Șt. Buzilă, Dr. Cornel Pop, Dr. Victor Şioldea, ing. Şuteu. 

Am primit telegrame de la dăscălimea română şi de la alţii €. 


Ridicarea unui bust lui George Coșbuc 


Tot sculptorul Medrea mi-a pus la dispoziţie şi bustul lui George Coşbuc, 
modelat după figura poetului, pe când acesta era în viaţă. Este deci bustul cel mai 
fidel. Acesta l-am destinat să fie așezat în faţa casei din Hordou. Comandasem și 
soclul, după proiectul lui Medrea. 

Pentru cumpărarea casei din Coşbuc am dus tratative cu preotul Coşbuc din 
Parva, delegatul rudelor. Aveam de gând să inaugurăm în această casă Muzeul 
Coşbuc, achiziţionând de la văduva din Bucureşti obiectele, ca mobilă, bibliotecă, 
fotografii, etc. Tot aici aveam de gând să deschid Casa Naţională pentru săteni, iar 


15 Circulara „Comitetului de iniţiativă pentru ridicarea monumentelor grănicereşti” din 2 octombrie 
1939, după ce preciza că „având deci în vedere, activitatea atât de bogată pe care a desfăşurat-o cu 
atâta energie în toate domeniile — în acele timpuri grele de stăpânire vitregă, pentru tot ce era 
românesc — se cuvine ca, cinstirea memoriei lui Vasile Nașcu să fie făcută într-un cadru demn de 
trecutul lui” invita la serbare „pe lângă reprezentanții tuturor autorităţilor din județ şi delegaţii celor 
44 de comune grănicereşti, în frunte cu preoții, învățătorii şi primarii comunali” şi expunea programul 
după care urmau să aibă loc ceremoniile: ora 9 — Serviciul Divin, în biserica gr-cat; ora 10 ! Serviciul 
religios la crucea ridicată în cinstea lui Vasile Naşcu, în cimitir; ora 11 1⁄2 , desfăşurarea programului, 
în sala „Regna”; A.N.B-N., fond Primăria orașului Năsăud-administraţie, d. 225/1939, f. 3—4. 

15 Anexe: 8 fotografii — n. V. M. 

pentru tineret proiectasem amenajare curţii şi grădinii pentru petreceri şi joc, 
pavilion, etc. Şi această inaugurare era proiectată pentru toamna anului 1940 cu 
concursul şi asistența Academiei Române, a guvernului, etc. 

Acest bust a fost mai târziu ridicat pe locul proiectat de mine. 

Gazeta „Năzuinţa” publică un articol elogios. 


Todoran din Bichigiu 


Medrea mi-a făcut proiectul unei grandioase troiți, în amintirea lui Tănase 
Todoran și al tovarășilor săi martiri. Această troiță, în mărime de 5—8 metri, urma 
să fie executată în granit, cu numele înscrise în relief al eroilor executaţi de 
habsburgi și menită să fie ridicată pe platoul „Mocirla” din Salva. 

Acest proiect mi-a dispărut cu ocazia evacuării casei mele din Bistriţa. 

Proiectul a rămas neexecutat din aceleaşi motive, aceleaşi evenimente, ce au 
urmat în toamna anului 1940. 


Răscoala țărănească din Granița Năsăudeană 


Ţin să subliniez controversa în ce priveşte cauza acestei răscoale. 

Istoriografii, în special cei de religie ortodoxă, în frunte cu prietenul meu Silviu 
Dragomir, susțin că răscoala lui Tănase Todoran ar fi avut un caracter confesional. 

Chiar şi istoriografii mai tineri, descendenți ai grănicerilor, mi-au comunicat că, 
dacă citim cele două volume ale lui Silviu Dragomir, Istoria dezrobiri religioase a 
Românilor din Ardeal (lucrare pe care mi-a dat-o şi mie Dragomir) şi analizăm în 
mare frământările social-politice şi religioase, ne dăm seama de încadrarea răscoalei 
lui Todoran. 

Chiar și Nicolae Drăgan, într-un articol publicat cu ocazia comemorării lui 
Horia, scrie în martie 1935", că revoluţia lui Tănase Todoran ar fi fost împotriva 
militarizării şi a Unirii, că fricțiunile confesionale se explică prin faptul că Unirea 
era încă proaspătă, că propaganda pentru ea şi reacţiunea împotriva ei mai dăinuiau. 

Fondul revoluţiei a fost deci confesional — susține Drăgan — şi n-a fost social- 
național, cum a fost răscoala lui Horia... 

Dacă Nicolae Drăganu ar fi cunoscut izvoarele istorice, trebuia să recunoască 
că tot ce a scris despre originea și cauzele revoluţiei lui Horea se potriveşte din fir 
în păr cu originea, cauzele şi caracterul răscoalei lui Todoran. 

Revoluţia lui Horia, ca şi a lui Todoran a pornit cu ocazia militarizării graniței, 
după asigurări primite de la Curtea din Viena că vor fi declaraţi „oameni liberi”, 


17 Anexă: Articolul lui Drăgan, „Cum trebuie înţeleasă revoluţia lui Horia” — n. V. M. 

asigurări ce n-au fost respectate. Şi revoluţia lui Horia a avut un caracter accesoriu 
confesional, ca și a lui Todoran. 

Dar să vedem izvoarele istorice (Vezi Memoriile mele, vol. VI, pag. 969—984, 
precum și studiul meu despre „Mişcări țărănești din Valea Rodnei”!5). 

Şi azi podereiul Salvei este uitat, iar memoria martirilor, care s-au jertfit pentru 
libertate, uitată şi ea. 

Rămâne ca tinerii istorici ai ținutului nostru să facă cunoscută această pagină şi 
să stabilească şi numele descendenților acestor eroi!?. 

Gavrilă Man (Many) credem că este unul din aceşti descendenţi — după Grigore 
Man (Many) (Vezi și studiul lui Drăgan din „Arhiva Someşană””0). 

Precum Horia, Cloșca şi Crişan sânt socotiți în rândul marilor eroi şi martiri 
naţionali, considerând că în urma jertfei lor de sânge, au fost abrogate legile 
Aporbatae Constitutiones, aşa trebuie să fie considerați și Tănase Todoran şi soţii 
săi eroi şi martiri naționali, considerând că în urma răscoalei din 1763 şi a execuției 
căpeteniilor acestei răscoale s-a emis patenta prin care grănicerii au fost scoşi de sub 
supușenie, priviţi liberi și restituiti în toate drepturile şi libertăţile lor cetățenești. 


Cătanele negre 


Un alt proiect ce mă preocupa a fost ridicarea unui mare monument în memoria 
glorioasei bătălii de la Arcole. 

Acest monument ce urma să se ridice în Piaţa Năsăudului, în fața bisericii, era 
imaginat de mine într-un grup de cinci ostaşi grăniceri în sumane negre, în poziție 
de apărare, în frunte cu stegarul Reu — de o parte, parapetul unui pod. Pe soclu, în 
față, un basorelief, reprezentând bătălia cu Napoleon în fruntea armatei franceze, 
iar de cele două părţi ale soclului, medalia de aur şi drapelul zdrenţuit de gloanțe; 
în spatele soclului emblema graniţei cu : „Virtus Romana Rediviva”. Sculptorul 
Medrea era să vină la faţa locului și să studieze tipul bărbaţilor din ţinutul nostru”. 


15 Nota V. M. 

1 O situaţie „la zi” a preocupărilor recente şi modalităţilor de interpretare la Mircea Gelu Buta, 
Adrian Onofreiu, Etica utilizării violenței, în „Tabor”, Revistă de Cultură şi spiritualitate 
românească, editată de Mitropolia Clujului, Maramureşului şi Sălajului, Cluj-Napoca, anul VI, nr. 
5, august 2012, pp. 50-51. 

% Nicolae Drăganu, „Date privitoare la istoria comunei Zagra”, în „Arhiva Someşană”, Năsăud, 
nr.9/1928, pp. 65-78. 

?1 La copia depusă la Muzeul din Năsăud am anexat fotografia de la Arcole şi portretul lui Napoleon 
la Arcole —n. V.M. 

Petru Rareş 


La Bistriţa proiectasem statuia lui Petru Rareş pe locul din faţa primăriei, unde 
se găseşte azi statuia lui Andrei Mureşan. 

Ca inscripție pe soclu proiectasem cuvintele lui Petru Rareş dintr-o scrisoare 
trimisă primarului Bistriţei: „Wyr wollen des sayn und eyn gresser als wyr gewest 
sayn”. 

Proiectasem şi busturile celorlalți bărbați proeminenți din Graniţă a fi aşezate 
în faţa Căminelor Culturale; al lui Fabian Bob, Răul, nepotul eroului stegar de la 
Arcole, în comuna Rusu Bârgăului; ale vicarilor Gr. Moisil şi Marian, la Şant şi 
Zagra; al locotenentului George Pop, cel care căzuse în luptele cu Napoleon” „cu 
floare la ureche”, la Leșu. Portretul acestuia îl achiziţionasem în vederea ridicării 
acestui bust”. 

Toate dosarele, proiectele, corespondenţa, chitanţele privind monumentele, s-au 
prăpădit cu evacuarea locuinţei mele din București. 


Bănulescu-Bodoni 


În ce priveşte biografia lui Bădulescu-Bodoni, ţin să remarc următoarele: 

Mă întreb care să fi fost numele lui de origină? Cred că a fost Bodoni, la care a 
adăugat mai târziu numele ce sună mai româneşte. 

Ca de pildă, cazul prietenului meu, fostul ministru al Bucovinei, Sauciuc-Săveanu. 

Iuliu Moisil, scriind în „Arhiva Someşană” biografia mitropolitului Gavril 
Bănulescu-Bodoni, declară: „după datele ce avem, Gavril Bănulescu s-a născut în 


?2 Căci vom fi acela ce am fost şi încă mai mult de atâta — traducere V. M. 

% Aici autorul face o confuzie. Locotenentul George Pop din Leşu a căzut, ca ofiţer în Regimentul 50 
de linie, în bătălia de la Custozza, din 24 iunie 1866; vezi pe larg, „George Pop. Locotenent primar 
la regimentul 50 de linie, mare duce de Baden”, în Nestor Şimon. Restituiri, volum îngrijit de Adrian 
Onofreiu, Academia Română, Centrul de Studii Transilvane, Cluj-Napoca, 2012, pp. 221-235. 

24 Anexă: Ziarul „Săptămâna” din 25 VII. 1935 cu articolul „Pentru generaţia care creşte” — n. V. M. 
După ce aminteşte de faptul că tinerii ar fi ajuns la maturitate, fără a cunoaşte trecutul, dacă Iuliu 
Moisil şi Virgil Şotropa nu ne evocau personalitatea bărbaţilor marcanţi din graniţă şi au „dezgropat 
din negura uitării faptele glorioase ale vechilor grăniceri”, articolul amintea că dacă „acum, mai pe 
urmă, deputatul d-l. Victor Moldovan nu strângea fonduri, din care au fost turnate în bronz figurile 
unor mari luptători pentru dreptatea şi cultura românească, ieşiţi din cuprinsul acestor văi şi care 
monumente urmează să fie inaugurate în cadrul unor serbări cu adevărat naţionale. Fapta d-lui. 
deputat Victor Moldovan — continuă articolul — care deşi nu e grănicer, însă are cultul oamenilor 
însemnați din trecutul graniţei, nu trebuie interpretată ca intenţia unui politician, ce urmăreşte crearea 
unei popularități, fiindcă şi-o are asigurată de mult, ci, ca voinţa unui om, ce năzuieşte spre vremuri 
mai frumoase şi de aceea, voieşte ca generaţia ce se ridică din aceste văi să fie educată în cultul 
oamenilor mari, pe care ni i-a dat ţinutul nostru”; „Săptămâna”, anul VIII, nr. 261, 28 iulie 1935, p. 1. 

Bistriţa-Năsăudului, care credem că este Bistricioara Bârgăului, unde mai există 
familii cu numele Banu”. 

Moisil greşeşte. 

În cartea mea de botez sunt notaţi ca nănaşi Gregoriu Bodoni, lânos Béldi şi 
Caterina Schankebank, în casa căruia m-am născut în strada Badergasse (partere). 
Pe Bodonyi l-am cunoscut. Era bun prieten cu tatăl meu. Vorbea cu mine numai 
româneşte. Nu ştiu dacă a fost român sau ungur şi nu m-am interesat pe vremuri de 
originea lui. Dar azi îmi dă de gândit acest nume de Bodonyi (Bodoni) şi mă întreb 
de unde vine numele mitropolitului. 

Ce privește numele de Banu, există şi în Bistriţa numeroşi membrii ai familiei 
Banu. 

În anul 1766, când s-a născut mitropolitul încă nu exista Bistricioara Bârgăului, 
ci abia după militarizarea Văii Bârgăului — 1783. 

El s-a născut în orașul Bistriţa, unde a făcut probabil primele studii la liceul 
latino-săsesc. 

Vezi Istoria Bisericii din Basarabia. În veacul al XIX-lea, sub Ruși, de prof. Nic. 
Popovschi, Chişinău, Tipografia Eparhială, Cartea Românească, 1931, în care se 
arată că „Arhiepiscopul Dimitrie Sulima a obţinut din locul nașterii al mitropolitului 
Gavril un act în limba latină, privitor la familia acestuia... Actul era întocmit la 
Bistriţa... de administraţia urbană”. După acest act, pronumele mitropolitului era 
Bănulescu. Pronumele Bodoni, Gavril trebuie să şi-l fi însuşit în oraşul Bistriţa de 
la vre-un Bodoni, care l-a crescut. 

În 1766 ocupă loc de învăţător în şcoala din Năsăud, dar peste un an trece la 
Iaşi, unde a fost numit profesor de limba latină la Şcoala Domnească”. 

Vezi şi lucrarea de G. Bezoiconi, Profiluri de ieri şi de azi, pag. 26, „Românii 
deschizători de drumuri în cultură”, la pag. 33, Editura Carabaş, str. Gen. Berthelot, 
nr. 3, Buc, 1943, unde se arată că „Mitropolitul Gavril Bănulescu-Bodoni s-a născut 
la 1766 la Bistrița Transilvaniei. El a studiat la Kiev și în Grecia, a fost profesor la 
Şcoala Domnească din laşi, iar la 1791 a fost hirotonit episcop al Cetăţii Albe. La 
1793 a ajuns arhiepiscop al Ecaterinoslavului, cu reşedinţa în Poltava. La 22 VIII. 
1794, invitat de vice-amiralul de Ribas, a sfinţit locul unde urma să se întemeieze 
Odesa şi în special, locurile pentru cele dintâi biserici din localitate, printre care şi 
viitoarea catedrală. Gavril a fost ctitorul casei Arhierești din Odesa şi al mănăstirii 
Sf. Adormiri, fondată pe moşia donată de un alt român, Alexandru Tăutu. Numit la 
1799 mitropolit al Kievului, patru ani mai târziu el s-a retras la pensie, așezându-se 
la Odesa, apoi la Dubăsari, dar a fost rechemat ca să conducă biserica din Principatele 


*5 Iuliu Moisil, „Mitropolitul Gavril Bănulescu-Bodoni 1750-1821” în „Arhiva Someşană”, nr. 
21/1937, pp. 697-701. 

Române, pe timpul războiului dintre anii 1808-1812. După această dată și până la 
moarte, ce a urmat la 1821, mitropolitul Gavril a fost un vrednic organizator al 
vieţii bisericeşti din Basarabia, unde — la Chişinău — a întemeiat seminarul teologic, 
prima tipografie și multe alte aşezăminte. El a fost conducătorul boierimii locale în 
toate manifestările ei, menite să apere vechile privilegii, legislaţia şi obiceiurile 
pământului. 


Ion Creangă 


Se pare că şi marele povestitor lon Creangă a fost de la noi. Un nepot al lui 
Creangă, mare arhitect în Bucureşti, s-a exprimat ocazional în acest sens. Și preotul 
din Sântioana, Bidian, întrebându-l, mi-a comunicat că este de aceeaşi părere. 

Ion Creangă în Amintirile sale scrie că tatăl și frații săi „au pribegit din Ardeal 
la Pipirig”. Noi credem că această pribegie a fost după răscoala lui Tănase Todoran. 

Vezi studiul meu „Mişcările țărănești din Valea Rodnei”. 


Evocarea memoriei 
lui Iacob şi a lui Ioachim Mureşan la Rebrișoara 


În ziua de 16 VI. 1940 — zi de duminică — am sosit la Năsăud. Era ziua menită 
să inaugureze o nouă etapă în activitatea Frontului Renașterii Naţionale. Încă la 2 
VI. 1940, în marea adunare de la Bucureşti, am anunţat că în ziua de 16 VI. 1940 
va începe activitatea pe teren într-unul din județele ţării, spre a servi ca model 
tuturor celorlalte. Am ales o comună din judeţul nostru, comuna şefului meu de 
cabinet, Nicolae Ilieşiu, comuna fruntaşă Maieru. 

Pe Ilieşiu l-am trimis cu zile înainte ca să pregătească comuna. Urma să inaugureze 
aici anchetele gospodăreşti şi centrele de muncă. 

Acest prilej l-am folosit pentru dezvelirea monumentului, ridicat de mine în 
comuna Rebrișoara, Mureşenilor, lui Iacob şi Ioachim Mureşan, executat în basorelief 
tot de sculptorul Medrea”. 

Acestei serbări i-am dat un caracter naţional, invitând reprezentanţii guvernului 
şi personalități proeminente a vieţii româneşti. A participat, în numele guvernului, 
ministrul Propagandei, C. Giurescu și subsecretarul de stat, Țopa; din partea Frontului 


% Manifestările s-au dorit complexe. Pe lângă dezvelirea plăcii comemorative a lui Ioachim şi Iacob 
Mureşan mai erau preconizate depunerea jurământului Sfaturilor F.R.N. din plasa Năsăud, 
inaugurarea primei tabere de muncă a premilitarilor şi punerea pietrei fundamentale a casei de Sfat 
model a F.R.N la Maieru, sfinţirea noilor case ale sinistraţilor din Sângeorz-Băi, iar pentru ziua de 
luni, 17 iunie, o marea adunare gospodărească la Năsăud. Erau date ca şi certe participarea 
preşedintelui F.R.N, Alexandru Vaida Voevod şi a secretarului general, Victor Moldovan; 
„Năzuinţa”, nr, 81, 16 iunie 1940, p. 1. 

Renașterii Naţionale, prim-secretarii Bujor şi Cornăţeanu, foşti miniştrii, gen. 
Georgescu şi gen. Ivașcu, gen. Szeletti, comandantul general al premilitarilor, prof. 
universitari Sofronie și Ionașcu, preşedinţi de judeţe, municipii şi Ținut, d-nul. Ilea, 
din Maramureş, Leon Scridon, Aurelian Popescu-lalomiţa, prof. Balint-Turda, 
Cialic-Caliacra, prefect Poruțiu, dr. Nacu, fost prefect, dr. George Linul, deputat 
Şioldea, dir. Silvic Şuteu, av. Bălan, dr. Vidican, dr. Fetti, prof Şorobetea, etc, etc. 

Am sosit la Năsăud cu vagon special, gara a fost frumos împodobită. Ţăranii 
grăniceri ne aşteptau în frumoasele lor costume. Fanfara cânta „Pe-al nostru steag e 
scris Unire”, iar primarul dr. Chitu ne-a rostit cuvântul de bun sosit. 

Pe peronul gării se aflau reprezentanții comunității săsești: Molitoris, protopopul 
Bistriţei şi Prall şi Clemens, şefii poliției. 

La intrarea în comuna Rebrișoara am fost întâmpinați de un banderiu de călăreți 
într-un pitoresc alai. 

Sfințirea monumentului şi serviciul religios a fost oficiat de către un sobor de 
preoți în frunte cu Tit Mălai, delegatul episcopului Hossu și vicarul Şt. Buzilă. lată 
cum aduce cu sine soarta să ne întâlnim aici foștii adversari politici în deplină 
armonie prietenească. Tit Mălai nu mă mai trimite în ţara câinelui şi-mi îngăduie și 
mie să proslăvesc pe vrednicii săi strămoşi grăniceri. 

La această serbare au ţinut să asiste şi membrii familiei Mureşenilor: văduva 
marelui compozitor lacob Mureșan, luliu Mureşan, Zoe Mureșan şi Joe Gherman, 
soțul acesteia, inspector general administrativ. 

După ce am dezvelit monumentul, au rostit cuvântări Tit Mălai, prof. Iuliu 
Moisil; un țăran a recitat o poezie închinată Mureşenilor. A vorbit Giurescu. După 
cuvântarea mea au fost prezentate frumoasele și interesantele obiceiuri din Țara 
Năsăudului: „Cununa de grâu”, Țurca-cântece din fluier” şi „O nuntă țărănească”, 
toate acestea organizate de harnicul şi inimosul preot I. Costan”. 

De la Rebrișoara ne-am reîntors la Năsăud, unde a avut loc, în piaţa din fața 
bisericii, depunerea jurământului sfaturilor din plasa Năsăudului. 


?7 Presa a relatat pe larg momentele serbării, cu subtitlurile „Sosirea la Năsăud. Dezvelirea 
monumentului lui Iacob şi Ioachim Mureşianu la Rebrişoara. Cuvântările”. Obiceiurile prezentate 
au fost „Cununa de grâu”, „Turca”, diferite cântece din fluier şi o nuntă ţărănească, „mireasă fiind 
Reghina Buzilă — soţia vicarului Ştefan Buzilă — nuntă care a înveselit asistența”; „Năzuinţa”, nr. 
82, 23 iunie 1940, pp. 1-2. De asemenea, a fost publicată şi cuvântarea rostită de Victor Moldovan, 
axată pe evocarea personalităţii doar a lui Iacob Mureşan. „ Aici, sub bronzul lui putem lega 
mănunchiul noilor idealuri pe care le căutăm, şi de aici, de sub bronzul lui — preciza Moldovan — ne 
putem duce în Capitala Țării, spre a le aşeza la temelia renaşterii naţionale”, Închinare lui Iacob şi 
Ioachim Mureşianu. Cuvântarea d-lui. Victor Moldovan, secretar general al Partidului Națiunii, 
rostită cu prilejul dezvelirii monumentului acestor doi mari luptători naționaliști”, în /bidem, nr. 83, 
30 iunie 1940, p. 3. Cuvântul „patriarhului” graniţei năsăudene, Iuliu Moisil, sub titlul „Din viaţa 
lui Iacob şi Ioachim Mureşianu”, în Ibidem, nr. 86, 21 iulie 1940, p. 3; nr. 87, 28 iulie 1940, p. 3. 
Evocarea cea mai recentă a celor două personalităţi, la Leon Muthi, Jacob şi Ioachim Mureşanu — 
patronii spirituali ai şcolii din Rebrişoara, judeţul Bistriţa-Năsăud, Ed. Eikon, Cluj-Napoca, 2012. 

S-a oficiat o slujbă religioasă. Lumea forma un impozant careu în faţa tribunii. 

După cuvintele profesorului lonaşc, gen. Georgescu, Cornăţeanu, a urmat la 
cuvânt secretarul Frontului Renașterii Naţionale de plasă, D. Nacu, fost prefect, care 
evocând trecutul glorios a cătanelor negre, se adresează către mine, fosta „haimana” 
de odinioară, cu cuvintele: 

„Vă rugăm cu respect, d-le. secretar general, a primi din partea Năsăudului ca 
un mic omagiu față de marea onoare, ce i se face prin înaltele situațiuni ce deţineţi, 
expresiunea înaltului nostru respect și asigurarea nețărmuritului nostru devotament. 
Armata noastră mândră a Năsăudului, mândră prin tradiţie şi înălțată prin calitățile 
sale trupeşti şi sufleteşti, Vă stă la dispoziție”. 

Plecarea la Maieru n-a mai avut loc, fiind rechemat urgent la Bucureşti, la un 
Consiliu, prezidat de Rege, după cum vom vedea. 


Cămine culturale 


Încă prin anii 1930-1936 m-a preocupat înființarea Caselor Culturale. ÎL adusesem 
cu mine pe arhitectul din ministerul Agriculturii — Flore Stănculescu — cu care am 
vizitat comunele judeţului nostru, desemnând locuri potrivite pentru clădirea acestor 
cămine. Planurile adaptate terenului urma să le facă acest arhitect, specializat în 
această materie. 

L-am adus și la Bistriţa, unde mi-a făcut un plan grandios pentru o clădire — 
Casa Culturală — pe ternul bisericii unite, vis a vis de Palatul Prefecturii. 

Am avut mai multe adunări cu ţăranii bistrițeni, care s-au obligat să contribuie 
cu muncă, cărăuşie, materiale. Ţăranii erau însuflețiți că vor avea în sfârșit și ei o 
Casă Naţională — mai frumoasă decât aceea a saşilor — Gewerbeverin, cu săli de 
petrecere, cinematograf, teatru, restaurant, săli de citire, bancă, cooperativă, băi, etc. 
Eu mă angajasem să le câștig ajutor bănesc. Totul s-a ratat din vina unor conducători, 
lipsiţi de vlagă și a intrigii altora. 

La Feldru s-a înfiinţat un frumos cămin, la care am fost ales eu şi Leon Scridon 
sen., fiu al comunei, președinți de onoare”. 


Monumente culturale, istorice 


Judeţul nostru are o serie de monumente istorice. În primul rând, vechile 
biserici, apoi şirul de case „Subgălete” din piaţa Bistriţei, casa unde a stat Petru 
Rareș, în Uliţa Pungarilor“, casa fostului primar decapitat, fiindcă trecuse în tabăra 


?8 Anexe: 16 fotografii. Circulara mea pentru organizarea anchetelor gospodăreşti — n. V. M. 

Anexă: Gazeta „Săptămâna” despre căminul din Feldru — n. V. M. Despre perioada de început a 
acestei activităţi vezi şi A.N.B.-N., fond Căminul cultural al județului Năsăud (1939-1949). 

3 Beutlergasse, azi str. Dornei. 

lui Petru Rareș, apoi, resturile zidurilor înconjurătoare a Cetăţii şi în sfârşit, 
bisericuţele de lemn, din care cumpărasem pe cea de la Chiraleș, clădită înainte de 
1700 şi frumos zugrăvită în interior. Aveam de gând să o mut în cimitirul român 
din Bistriţa, pentru a fi păstrată. A rămas însă pe loc, neridicată”!. 


Regna. Situaţia financiară 


Am văzut că Regna a fost preluată de către consiliul prezidat de mine, cu o 
sumă considerabilă de datorii, atât la minister, cât şi la Casa Autonomă a Pădurilor 
Statului. 

La conferința ce am avut la ministerul Agriculturii, am căutat să eșalonăm 
achitarea acestor datorii: 

Aveam datorii vechi: 26.041.857; 
Datorii la minister: 14.757.140; 
Datorii la C.A.P.S.: 36.497.090, în total, 54 milioane lei. 

Aveam deci nevoie de 135 milioane lei ca să putem pune la punct situația 
financiară a societăţii Regna și să punem ordine în gestiunea ei. 

Era o problemă grea şi o răspundere mare. 

Dar am reuşit. 


Asanare datoriilor 


La stăruințele mele guvernul a adus, în baza rezoluţiei primului-ministru 
Tătărăscu, la 23 V. 1940, un decret-lege prin care: 

— suma de 10 milioane lei dată de ministerul Agriculturii în anul 1932 o consideră 

ca un ajutor nerambursabil; 

— datoria către C.A.P.S. o reduce la 11.917.612 lei, pe care Regna o va plăti în 

termen de 30 de ani, fără dobândă; 

Prin acest decret, situaţia financiară a Regnei a fost cu mult ușurată. 

Victor Șioldea, în broşura sa Dare de seamă asupra activităţii cooperativei 
Regna de la 30 VIII. 1940 până la 23 VIII 1944, în capitolul „Faptele”, la pag. 22, 
are obrăznicia să afirme „că debitul Regnei faţă de C.A.P.S. a redus-o suma, cu 
suma de 38.107.645 lei”. 

Mă întreb cum putea fi redus acest debit cu suma de 38 milioane, când debitul 
față de C.A.P.S. era, conform decretului-lege, mai puţin de 12 milioane lei. Dar ne 


31 Anexă: Fotografia bisericuţii din Chiraleș. Actele de cumpărare și descrierea inscripţiilor — n. V. M. 

3 Anexă: Fotocopia decretului-lege — n. V. M. 

3 Victor Şioldea, Dare de Seamă asupra activităţii Regiei cooperative „Regna” dela 30 august 1940 
până la 23 August 1944, Bucureşti, 1945, 57 p. 

vom mai ocupa de acest bandit, cel mai mare pe care l-a pomenit vreodată granița 
năsăudeană. 


Silvarom 


Doctorul Buia, vice-președintele Consiliului de Administraţie ne-a prezentat 
într-o zi un domn cu numele Edgar Bayer, directorul unei mari societăţi forestiere 
din Berlin: „Deutsche Forst und H6lzwirtschafts m.b.H., care avea în România o 
filială: Silvarom. 

Regna a încheiat cu această societate un contract la data de 19 V. 1940. 

Tratativele au fost duse de Buia și Dănilă Pop. 

Regna i-a vândut acestei societăți 12.000 m” cherestea răşinoasă, disponibilă la 
perfectarea acestui contract şi 100.000 m? lemn rotund răşinos, provenit din 
tăieturile de vară şi toamnă a anului 1939, trecut prin gatere şi scos pe rampa de 
sortare a uzinelor sale, precum și lemnul rotund subțire, care nu se va debita prin 
gatere — cu preţul prevăzut în tarif. 

La 25 V. 1940 Direcţia Silvică cere Rezidentului Regal să intervină la Institutul 
Naţional al Cooperaţiei pentru aprobarea imediată a contractului, arătând că, orice 
amânare ar fi dăunătoare intereselor comunelor grănicereşti, întrucât, dacă preţurile 
ar scădea — în cazul că, contractul nu se încheie — cooperativa niciodată, nu va avea 
ocazia bună de a plăti în întregime preţul lemnului la tulpină, cu care este datoare, 
în sumă de 70 milioane şi astfel, niciodată, cele 44 de comune nu vor ajunge la 
drepturile lor juste. Regna, prin lipsa capitalului de rulment, va vegeta. 

Prin acest contract Regna ajunge imediat la suma de 105 milioane lei. 

Acest contract, conform calculelor tehnice precise, în raport cu piaţa, este foarte 
rentabil, bun şi salutar pentru graniță. 

Ar fi prima dată în graniță, că această regie, după 20 de ani, satisfăcând obligaţiilor 
sale, ar plăti comunelor dividenda şi Direcţiei Silvice creanţele, ca aceasta, la rândul 
ei, să poată plăti tangente, adică renta pădurii, comunelor. 

„Orice aşteptare, în condițiile actuale ale cooperativei Regna, care de la 
început nu a avut capital de rulment și care, mai ales astăzi, în lipsa de credite, 
suferă de acest inconvenient, înseamnă o eventuală catastrofă”. 

În baza acestei adrese, Rezidentul Regal a intervenit la Institutul Naţional al 
Cooperaţiei, arătând situaţia gravă şi cerând aprobarea, căci în caz contrar, „urmarea 
ar fi o catastrofă pentru populaţia celor 44 comune din judeţul Năsăud, în număr de 
peste 70.000 de suflete. Vă aducem aceasta la cunoştinţă, pentru a fi acoperiţi de 
răspundere”. 

Oficiul Naţional al Cooperaţiei a aprobat contractul. 

La 15 VI. 1940, Direcţiunea Silvică a întocmit un memoriu, arătând în mod 
obiectiv, lipsit de orice patimă sau părtinire, activitatea societății Regna de la anul 
1926 până la anul 1939, inclusiv”. 


Adunarea generală a Regiei Cooperative Regna din Năsăud 


Pentru ziua de 20 VI. am convocat adunarea generală a Regiei Cooperative 
Regna la Năsăud. 

Întrucât am fost reţinut la București, şedinţa ţinută în sala festivă a Societăţii, a 
fost prezidată de vicepreşedintele Dr. loan Buia. 

Înainte de deschiderea şedinţei, Nic. Ilieşiu citeşte scrisoarea mea adresată 
doctorului Buia: 


„Domnule Vicepreşedinte, 


În urma însărcinărilor ce le deţin în Frontul Renaşterii Naţionale fiind 
reținut la București în ziua de 20 iunie a.c., Vă rog pe D-vs. să prezidaţi 
adunarea. 

Cu această ocaziune, Vă rog să binevoiți a arăta adunării generale că suntem 
pe calea cea bună de a asigura societății Regna nu numai un mers normal, ci şi 
un progres real. 

Prin contractul încheiat cu societatea Silvarom am asigurat plata prețului la 
tulpină, în consecință plata tangentelor şi a dividendelor către comunele proprietare 
şi totodată, şi capitalul rulant pentru bunul mers al societăţii. 

Prin proiectul de asanare aprobat în principiu de guvern am scăpat societatea 
Regnei de o bună parte a datoriilor. 

Scăpată în bună parte de datorii și realizând contractul cu Silvarom, consider 
societatea Regna salvată. 

De aici încolo comunele vor primi tangenta şi dividendul şi se va cunoaşte 
adevăratul rol al averilor strămoşeşti. 

Vă rog să arătaţi adunării generale, că şi de aici înainte îmi voi pune toate 
puterile mele în serviciul cauzei, cu dragoste şi cu cinste. 


Victor Moldovan”. 


Au asistat la adunare prefectul judeţului, colonelul Emil Poruţiu şi delegaţii 
Institutului Naţional al Cooperaţiei, un inginer inspector silvic şi un inginer contabil. 

Remarcăm între delegații comunelor — în afară de membrii Consiliului de 
Administraţie şi ai Comitetului de Cenzori, Dr. Tit Mălai, Dumitru Nacu, Anton 
Vlad, Iacob Ghiţia, preot Macrea, înv. E. Păcurariu, Dr. St. Pop, Mihăilaş, preot 


3 Anexe: Contractul cu Silvarom. Raportul Direcţiunii Silvice şi adresa Rezidentului Regal către 
Institutul Naţional al Cooperaţiei — n. V.M. 

Grig. Pop, Ovidiu Bulbuc, Vasilica Moisil, părintele Costan, prof. univ. lonaşcu, 
preot Emil Ştefănuț, prof. Scurtu, dir. Şorobetea, Dr. Graţian Fetti, preot Valeriu 
Hrenciu, preot Zinveliu, Emil Dumitru, Traian Buzilă, etc, etc. 

Dr. Cornel Pop, consilier, citeşte darea de seamă şi activitatea consiliului în 
anul 1939: problema asanării datoriilor, organizarea tehnică şi administrativă, 
industrializarea materialului lemnos şi în sfârşit, latura culturală, care „a fost tratată 
cu atenție deosebită, societatea acordând importante ajutoare în bani şi material, 
Căminul Cultural Judeţean, Muzeul Năsăudului, şcolii din comuna Poiana Ilvii, 
Mititei, etc. — precum și sinistraţilor de incendiu din comuna Sângeorz-Băi, cărora, 
în vara anului 1939, focul le-a mistuit 17 gospodării şi care au primit gratuit tot 
materialul lemnos. 

Am înţeles să-i ajutăm și pe grănicerii țărani să-şi reclădească casele lor, după 
ce mulți intelectuali grăniceri şi-au clădit casele lor somptuoase din beneficiile 
acestor averi. 

M-am deplasat personal în comuna Sângeorz-Băi unde am stat de vorbă cu 
sinistraţii. 

Procesul-verbal al adunării a fost redactat de Dănilă Pop. 

În gazeta „Tribuna” părintele Costan a făcut o dare de seamă, din care extragem 
cuvântările. 

La această adunare, poate unică în analele adunărilor societății Regna, în ce 
priveşte armonia ce a domnit în tot cursul adunării, au luat cuvântul: Dr. Tit Mălai, 
Dumitru Nacu, Şioldea, prof. Scurtu, Ilieşiu, Matei Şirlincan, în afară de Buia, 
Cornel și Dănilă Pop, Şt. Lupu, etc. 

Dr. Tit Mălai care „insistă asupra situației și împrejurărilor excepționale în care 
a trebuit să lucreze actualul Consiliu de Administraţie, a cărui activitate a culminat 
în tendința și reușita ireproşabilă de a lichida datoriile vechi, elogiază puterea de 
muncă, dragostea şi personalitatea distinsă a d. Victor Moldovan, președintele 
cooperativei Regna, care cu hotărâre de grănicer veritabil depune toate strădaniile 
pentru înflorirea graniţei năsăudene şi binele obștesc. 

Mergând pe acest drum înainte se asigură deplina autonomie grănicerească”. 

Dumitru Nacu exprimă mulțumirile Graniţei, întregului consiliu, pentru activitatea 
rodnică desfăşurată. 

Prof. Scurtu exprimă admiraţia pentru actualul consiliu şi în special pentru d. 
Victor Moldovan, care cu autoritatea-i recunoscută a reuşit să întroneze pacea şi în 
Graniţă. 

M. Șirlincan director general al Regnei, declară că, de când există Regna, din 
1926 n-a avut un bilanţ aşa real, ca cel prezent. 

Procedându-se la votarea uninominală, s-a aprobat cu unanimitate darea de 
seamă, bilanţul, descărcarea gestiunii, contractul Silvarom, etc, etc., după ce Dumitru 

Nacu felicită consiliul şi în special pe Victor Moldovan, pentru consolidarea 
situaţiei financiare a societății Regna, considerând că contractul încheiat constituie 
unica salvare a societăţii în împrejurările actuale, iar Cornel Pop — în sfârşit — 
„asigură pe grăniceri de toată dragostea și devotamentul — până la sacrificiu — a d-lui. 
Moldovan (aplauze puternice), care este hotărât a-şi duce la bun sfârşit misiunea 
spre ridicarea și prosperarea comunelor grănicereşti”. 

De la adunare am primit următoarea telegramă: 

„Delegații grănicerilor năsăudeni, întruniţi în adunarea generală a Cooperativei 

Regna, regretă nespus imposibilitatea de a avea în mijlocul lor pe valorosul 
președinte, reţinut în Capitală de multiplele-i ocupații în interes naţional. În 
duhul vechilor tradiţii grănicereşti, urmașii cătanelor negre, trimit năvalnic 
iubitului lor preşedinte-grănicer, adânca gratitudine pentru dragostea, strădania 
şi permanenta grijă arătată pentru consolidarea şi prosperarea Regnei, binele 
obştesc şi înflorirea graniţei. Suntem alături de D-v., cu încredere desăvârşită, 
admirație şi devotament neţărmurit. Cu Dumnezeu înainte și Sănătate. Ion Buia, 
vicepreşedinte”. 

În sfârşit, această adunare îmi recunoaște prin cuvântul autorizat al lui Tit 
Mălai, calitatea de grănicer veritabil. 

Aci termin deocamdată capitolul despre averile grănicereşti. 

Au fost poate pagini nu prea frumoase. Regret că a trebuit să le scriu. 

Nu sunt eu chemat să trag concluzii. Tot ce am scris, am relatat cu bună 
credință, obiectiv şi fără părtinire, întrucât eu nu am fost personal interesat. 

Mă doare că am fost nevoit să scriu fapte a unor persoane de care mă leagă și 
azi o prietenie veche, cu care mențin și azi raporturi de prietenie, persoane, care pe 
tărâm național au dovedit nepreţuite calităţi și care au adus neamului românesc 
reale şi mari servicii, ce vor rămâne în istoria noastră, a Transilvaniei. 

S-au făcut incontestabile greşeli şi abuzuri, dar suntem în sfârșit, oameni cu 
scăderi și calităţi — cu păcate. Numai Tu singur, ești fără păcate, ne învaţă religia. 

Un singur păcat însă nu l-aş ierta: Păcat de moarte! Sabotarea defalcării, pe 
care o cerea toată granița, proprietarii țărani ai acestor averi. 

Consecințele acestei sabotări inconștiente, poate chiar interesate, au fost şi sunt 
fatale pentru această țărănime, a cărei existență este legată de lemnul din pădure şi 
de creşterea vitelor. 

Azi, comunele grănicerești au rămas fără pădure și fără pășune comunală. 

A fost o adevărată crimă săvârşită de administratorii acestor averi”. 


35 Anexe: Procesul-verbal al adunării din 20 VI. 1940. Lista nominală a delegaților. 4 fotografii a 
sinistraţilor din Sângeorz-Băi —n. V. M. 


8. 
Partidul Națiunii (1940) 


Partidul Națiunii 


Am arătat că în ziua de 16 VI. 1940, când mă găseam la Năsăud pentru a pleca 
de acolo în comuna Maieru, unde era să inaugurăm anchetele gospodăreşti, am fost 
chemat de Palat urgent la Bucureşti. 

După marea adunare ţinută la 2 VI. 1940 la București, m-am prezentat în 
audienţă Regelui, predându-i raportul, în care arătam încheierea de organizare a 
cadrelor, precum şi programul pentru viitor. Regele părea foarte satisfăcut. 

Reîntors la București am avut o mare surpriză. Regele se hotărâse pentru o nouă 
organizare a Frontului. 


Este a V-a 


Am fost invitat la Palat, unde sub preşedinţia regelui s-a ţinut un consiliu, la care 
au luat parte: E. Urdăreanu, ministrul Palatului, eu, în calitate de secretar general, 
Cornăţeanu, Bujoi şi Bentoiu, în calitate de prim-secretari, acesta din urmă şi în 
calitate de ministru al Justiţiei, gen. Georgescu, comandantul gărzilor, Ghelmegeanu, 
preşedinte de Ținut şi ministru de Interne, Andrei, preşedinte de Ținut și ministru al 
Educaţiei Naţionale. 

S-a pus problema transformării Frontului în Partid al Națiunii. Am fost solicitaţi 
să ne pronunțăm în această problemă. 

S-au ţinut mai multe şedinţe. Mi-am luat notă despre tot ce s-a vorbit. 

Ghelmegeanu a făcut o largă expunere. Am avut impresia că proiectul este 
rezultatul unor discuţiuni între el și Urdăreanu, cu consimțământul regelui. 

Ghelmegeanu a arătat că trebuie să mergem un pas înainte în organizarea 
regimului totalitar, considerând că Frontul nu corespunde complet nevoilor politice. 
Iniţiativa regală abia a prins. Regele este aranjat. În el este ultima noastră nădejde. 
Să facem ultima noastră încercare. Numai Regele mai ţine coeziunea poporului 
român. De aceea, orice formaţie poate veni tot numai în numele Majestății Sale. 

Viitorul partid trebuie să fie un organism viu, combativ. Cei care nu vor intra în 
partid vor fi consideraţi în afara naţiunii active. Partidul trebuie să aibă o autoritate 
reală. 

Ghelmegeanu arată apoi cum trebuie să fie organizaţia sătească, în care se 
înglobează străjeri, premilitari. Vorbește de serviciul ștafetelor, călări, cicliști, etc. — 
de muncă obştească, de echipe, de activitate prin care lumea se uneşte, de cete, de 
stoluri, roiuri, vecinătăți cu staroste — toate generațiile trăind la un loc viața de partid. 

Tot astfel să fie și organizația de plasă, de oraş. Aici pe profesiuni, pe stradă şi 
cartier. 

În ce priveşte organizarea superioară, singurul cheag şi pivot este Seful Suprem, 
MS. 

Noua organizare îmbrăţişează totul — este totalitar, autoritar. 

Mai vorbeşte de un fel de directorat, stat major, consiliu naţional şi de primatul 
național, românesc. 

Andrei, care pare să fi fost în prealabil iniţiat în ceea ce se proiectează, a vorbit 
în acelaşi sens despre ideea de autoritate instaurată complet prin persoana regelui, 
păzitorul ideii permanente a națiunii, despre caracterul naţional al noului partid, de 
necesitatea unei minorităţi active. 

După ce au luat şi ceilalți cuvântul, eu nefiind de loc iniţiat în ceea ce se 
proiectează, a luat cuvântul Urdăreanu, care declară că noua etapă de organizare 
nu este de fapt o schimbare sau o desființare a Frontului, ci o adaptare a acestuia la 
nevoile reale ale momentului, pe baza rezultatelor obținute până acum prin munca 
noastră. Proiectul actual tinde la o dezvoltare a elementului politic, cel profesional 
căzând pe planul al doilea. Urdăreanu arată care este proiectul. 

Regele luând cuvântul arată că nu mai putem merge cu paşi normali. Nevoile 
actuale cer pași giganți. 

Faptul că se tinde la această transformare nu poate fi considerat ca o critică la 
adresa Frontului. Evenimentele pretind să nu pierdem vremea. Să dăm organizației 
noastre o nouă infuziune, să lărgim cadrul politic. Elementul economic îl vom 
încadra mai târziu. Să creem în cadrul acestui partid o naţiune activă. 

Bujoi luând cuvântul a declarat că nu este oportun ca regele să fie conducătorul 
acestui partid. 

Regele însă a fost de altă părere. Nu în zadar s-a frământat el tot timpul, ca să 
renunţe la acest ideal al său. Toate manifestările, toate acţiunile sale tindeau spre 
realizarea acestui deziderat fierbinte de fiecare zi. Dorea să fie nu numai Domnitor, 
ci şi Conducător, Duce, Fiihrerul naţiunii sale. 

În sfârşit, i s-a împlinit dorinţa urmărită cu premeditare și stăruință din primul 
moment al suirii sale pe tron’. 


! În discursul rostit la radio la 22 iunie 1940 regele preciza că „forurile superioare ale Frontului 


Renaşterii Naţionale au făcut apel la Mine ca să preiau conducerea supremă a organizaţiei politice 
unice şi totalitare „Partidul Națiunii”. Am primit această sarcină, convins fiind că îndeplinesc o 
înaltă datorie către Țară şi Națiune... Păşind deci astăzi la desăvârşirea noului drum, trasat de 

Soarta însă nu-i va îngădui să se bucure îndelung de această biruinţă. 

Eu voi fi ales de soartă ca să-i vestesc peste puţină vreme sfârşitul atotputerniciei 
sale. 

După ultima şedinţă ţinută în Consiliul prezidat de Rege, plecând spre casă în 
aceeaşi trăsură cu Ghelmegean și Bujoi, am comentat cele petrecute, întrebându-ne 
cine vor fi demnitarii acestui nou partid. În urma faptului că Ghelmegeanu a fost 
raportorul principal al acestor şedinţe şi din aluziile acestuia noi bănuim că 
Ghelmegeanu va fi numit secretar general al acestui partid’. 


Regele Conducător Suprem 


În dimineaţa zilei următoare am citit în ziare textul următorului Decret-Lege: 

„Sub înalta Conducere Supremă a Majestății Sale Regelui s-a alcătuit 
Partidul Națiunii. 

Majestatea Sa Regele a binevoit a promulga astăzi următorul Decret-Lege: 

Asupra raportului Preşedintelui Consiliului nostru de Miniştri şi al ministrului 
nostru secretar de stat la departamentul Justiţiei, 

Văzând Jurnalul Consiliului de Miniştri, 

Văzând Avizul Consiliului Legislativ, 

În temeiul art. 46 din Constituţie, 

Am decretat şi decretăm: 


Decret-Lege 

Pentru transformarea Frontului Renaşterii Naţionale în „Partidul Națiunii”. 

Art. 1. Frontul Renașterii Naţionale devine partid unic şi totalitar sub 
numirea de „Partidul Națiunii”. 

El va funcţiona sub conducerea supremă a Majestății Sale Regelui. 

Art. 2. Partidul Națiunii îndrumează viața morală şi materială a naţiunii și a 
statului român. 

El este instituţiune de drept public. 

Art. 3. Conducătorul suprem numeşte forurile superioare ale partidului care 
sunt singurele răspunzătoare. 


Constituţia din 1938, fac calda urare Partidului Națiunii, deci Țării organizate, unite şi totalitare 
(s.n.), ca rezultatele ce le vom dobândi să dea liniştea şi siguranţa viitorului României”; „Discursul 
Majestății Sale Regelui rostit la Radio”, în „Năzuinţa”, nr. 83, 30 iunie 1940, pp. 1-2. În acelaşi 
număr sunt reproduse „Cuvântarea d-lui. ministru Urdărianu, şeful Statului Major al Partidului 
Națiunii, ţinută la Radio” (p. 2) şi articolul-program al preotului T. Ciuruş (p. 1). Textul discursului 
regal şi în A.N.B-N., fond Primăria orașului Năsăud-administrație, d. 240/1940, f. 1. 

Anexe: Raportul lui Bentoiu în original şi raportul Comisiunii Supreme F.R.N. în original, semnat de 
Alex. Vaida Voevod, Gh. Tătărăscu, Victor Moldovan, Cornăţeanu, Bujoi, Bentoiu, Gen. Georgescu — 
n. V.M. 

Art. 4. Normele de organizare, funcţionare şi disciplină vor fi hotărâte de 
Conducerea Supremă. 
Dat în Bucureşti la 21 iunie 1940. 
Carol. 
Preşedintele Consiliului de Miniştri, Gh. Tătărăscu; 
Ministrul Justiţiei, Aurelian Bentoiu”. 


Acest Decret-Lege este precedat de raportul ministrului de Justiţie către Consiliul 
de Miniştri şi de raportul Comisiunii Superioare a Frontului către Rege’. 
Cu aceeași dată s-a publicat și „Decretul pentru apărarea ordinii publice unice 
şi totalitare”. 
La data de 22 VI. 1940 regele dă următoarele Înalte Decizii: 
„Partidul Națiunii 
Înalta Decizie Nr. 1. 
Art. 1. Partidul Națiunii va păstra deviza, emblemele şi uniforma F.R.N. 
Art. 2. Conducerea supremă se va exercita prin Statul Major al Partidului. 
Conducerea supremă de va exercita de către un Secretariat General, 
subordonat şefului de Stat Major al Partidului. 
Dată în Bucureşti azi 22 iunie 1940, Carol, r”. 
„Partidul Națiunii 
Înalta Decizie Nr. 2. 
Pe baza articolului 3 din Decretul-Lege nr. 2.056 din 21 iunie 1940, fac 
următoarele numiri: 
D. Ernest Urdăreanu, ministrul Casei Regale, ca Şef de Stat Major al 
Partidului. 
D. Victor Moldovan, ca secretar General al Partidului. 


Dată în București, azi, 22 iunie 1940, Carol, r”. 
„Partidul Națiunii 
Înalta Decizie Nr. 3. 
Până la aşezarea Partidului Națiunii pe noi baze, 
Decid: 
Art.l. Organizațiile Ținutale, Judeţene şi Comunale vor fi girate de actualele 
cadre F.R.N. 


3 Textul, însoţit de referatul către Consiliul de Miniştri, în C. Hamangiu, Codul general al 
României. 1856-1941. Volumul XXVIII. 1940. Partea I. pp. 998-999. 

$ „Decret-Lege pentru apărarea ordinii politice unice şi totalitare a Statului Român” din 22 iunie 
1940, în Ibidem, pp. 999-1 .000. 

Art. 2. Şeful de Stat Major al partidului este însărcinat cu ducerea la 
îndeplinire a prezentei Deciziuni. 
Dată în Bucureşti, azi 22 iunie 1940, Carol, Ea 


Nu m-am aşteptat la această numire, considerând că nu am fost nici întrebat, 
nici inițiat și consultat în ceea ce priveşte transformarea Frontului în Partidul 
Națiunii şi, cu atât mai puţin, în ceea ce priveşte numirea ca secretar general al 
acestui partid. 

Am fost menținut de la prima mea numire, din 21 X. 1939 la conducere, în 
timp de toți ceilalți conducători eminenti, profesori universitari, miniştrii, membrii 
ai Academiei Române, ca Giurescu, Silviu Dragomir, Vâlcovici, Bujoi, Cornăţeanu, 
Bentoiu, au fost, pe rând, abandonaţi şi înlocuiţi. 

Nu am fost omul Camarilei, protejatul ei. Nu am cunoscut-o şi nu am văzut-o 
vreodată pe „duduia” Lupeasca. Într-un memoriu, în faţa unei comisiuni, am arătat 
că menţinerea mea ca şi conducător are o singură explicaţie: munca dezinteresată 
în slujba neamului. 

Ocazional, Urdăreanu a făcut aluzie privitor la situaţia mea materială, care în 
acel moment nu era strălucită. Lăsa să înţeleg că se vor îngriji şi de mine. Am 
răspuns evaziv, că nu este nici o grabă. Chestiunea nu s-a mai pus. 

În ziua de 24 VI. 1940 a apărut a 4-a Decizie: 


„Partidul Națiunii 
Înalta Deciziune Nr. 4. 

Art. 1. Marșul Partidului Națiunii va fi pe viitor: „Pe-al nostru steag e scris 
unire”, de Ciprian Porumbescu. 

Art. 2. Cei ce vor servi Regele şi Națiunea în cadrul partidului, sunt ostaşi 
ai Partidului Națiunii. 

Art. 3. Casa Partidului Națiunii va funcţiona cu începere de la 27 iunie a.c. 
în Palatul Sturza din Piaţa Victoriei (fostul Minister al Afacerilor Străine). 

Art. 4. Toată corespondenţa, atât de la organele în subordine, cât și din 
afară, va fi adresată Secretariatului General. 

Sănătate! 

Dată în Bucureşti, azi, 24 iunie 1940. Carol, r. 

Şef de Stat Major al Partidului Națiunii, Ernest Urdăreanu”. 


5 Anexe: Deciziile originale, semnate de rege — n. V.M. Textul şi în „Năzuinţa”, nr. 83, 30 iunie 
1940, p. 1. 
$ Fapt confirmat în „Năzuința”, nr. 84, 7 iulie 1940, p. 4. 

În acest palat s-a amenajat un biroul somptuos pentru Conducătorul Suprem, 
regele, pentru şeful de Stat Major, ministrul Casei Regale, Ernest Urdăreanu şi unul 
pentru mine, instalând la etaj birourile funcţionarilor Secretariatului General. 


Rugăciune și marșuri ale partidului 


Marele compozitor bănăţean Sabin V. Drăgoi ne-a compus: 

— un marş rustic: Cerul şi pământul țării; 

— un marş tineresc pentru gărzile plugăreşti; 

— un marş pentru copii: Tinereţea tării; 

— un marş eroic, chemare: Țara şi Regele; 

— un marş vesel, senin, tineresc, pentru studenţi: Drum Nou. 

Textul la Ruga Partidului Națiunii, cât şi muzica, este opera lui Drăgoi, iar 
textul la marşuri este făcut de poetul Grigore Bugarin. 

Le-am imprimat pe discuri. 

Ne-a făcut şi marele legionar, poetul prof. Radu Gyr versurile la muzica lui 
Drăgoi, primind pentru devotamentul (!) şi prestaţia sa onorariul cuvenit. 

Distinsul scriitor, romancier și gazetar Cezar Petrescu şi-a adus și el osanalele 
Partidului Națiunii şi în special, Regelui: Scutul Patriei, într-un articol „Patria mai 
presus de toate”. 

Şi acest bard al nostru, ca și scumpul nostru compozitor, au uitat azi ce au 
glorificat ieri”. 

Decretul-lege pentru apărarea ordinii politice unice şi totalitare a statului român 
prevede ca toţi cetăţenii să fie înscrişi în Partidul Națiunii, că nici o activitate 
potrivnică acestei noi ordini nu poate fi tolerată. 

Nu poate fi funcționar public cine nu este membru al acestui partid, nici să facă 
parte din vreun consiliu sau comitet de conducere al vreuneia din profesiunile 
libere, sau din vreun consiliu al unei întreprinderi. 

Toţi sunt obligaţi să se înscrie în partid până cel mai târziu la data de 1 VIII. 
1940. 


Inscrierile 


Pentru înscrieri s-au organizat birouri speciale. Urdăreanu, însoţit de mine, s-a 
prezentat şi el demonstrativ la biroul de înscriere“. 


Anexe: Toate marşurile, etc., ale lui Drăgoi, articolul lui Cezar Petrescu, facsimilul (fotocopie) 
chitanţei lui Radu Gyr - n. V.M. 

La Bistriţa, în data de 1 iulie 1940, în sala festivă, sub conducerea prefectului Emil Poruţiu au fost 
demarate procedurile de înscriere. După cuvântul profesorului Ştefan Lupu „publicul, în corpore, în 
frunte cu d-nii colonel Emil Poruţiu, prefectul judeţului Năsăud şi prof. Ştefan Lupu, s-a îndreptat 

Ardelenii 


Încă înainte de transformarea Frontului am primit de la fostul ministru Dr. loan 
(anci) Pop din Alba-Iulia, fruntaș al Partidului Naţional-Țărănesc, unul din cei mai 
devotați oameni ai lui Maniu şi principalul organizator al evenimentelor de la 1 
decembrie 1918 de la Alba-Iulia — la 7 VI. 1940 — o cerere de înscriere în Frontul 
Renașterii Naţionale, arătând că dorește să-și facă de aici înainte datoria de român 
şi cetățean în acest Front, punându-se în aceste zile grele la dispoziţia acestuia cu 
devotament pentru a fi utilizat în slujba țării și a regelui, oricând și oriunde. 

Concomitent, am primit şi cererea de înscriere a fruntașilor, foşti conducători ai 
Partidului Naţional-Ţărănesc, foşti deputaţi, senatori, în frunte cu Alex. Baba, 
protopopul Alba-luliei. Semnează avocaţi, medici, profesori, funcţionari de bancă, 
preoți, meseriaşi, cerând să dispun de însuflețita lor adeziune, după cum vor cere 
interesele mari ale neamului, căruia îi închină cu drag toate puterile lor. 

lar după înființarea Partidului Națiunii am primit un memoriu adresat regelui, 
semnat în numele generaţiei tinere din Ardeal de către foştii deputaţi național- 
ţărănişti Pavel Pavel, doctor în drept, diplomat al Institutului de Înalte Studii 
Internaţionale din Paris, dr. Aurel Buteanu, preşedintele Sindicatului Presei Române 
din Ardeal şi Banat şi de Iuga. 

Prin acest memoriu ei cer admiterea lor în rândurile ostaşilor Partidului Națiunii. 

În memoriu se arată că tineretul ardelean și bănățean înţelege semnificația 
întreagă a vremurilor de azi şi îşi dă seamă că a sosit clipa când salvarea patriei este 
suprema lege. 

Regele a răspuns personal acestui tineret”. 


Legionarii 


Problema delicată se punea însă faţă de legionari. Regele ţinea ca și aceşti 
adversari ai săi, să fie încadrați în Partidul Națiunii. 

Se zvonea că Horia Sima trecând frontiera din lugoslavia în România travestit, 
ar fi fost prins şi adus la București. Nu am verificat acest zvon, dar știu că 
Ghelmegeanu, ministrul de Interne şi apoi Urdăreanu, ministrul Casei Regale au 
dus în urmă tratative cu Horia Sima pentru înscrierea legionarilor în partid. 


apoi spre localul fostului hotel „Central” din Piaţa Regele Ferdinand I, unde s-a înscris în Partidul 
Națiunii, într-o ordine şi disciplină depline. Înscrierile continuă, constatându-se o mare afluență de 
public, încât putem afirma că nimeni din acest colț de ţară nu va rămâne neînscris, dovedindus-se 
prin aceasta unitatea desăvârşită a românismului de aici”; „O înălțătoare manifestaţie de solidaritate 
românească la Bistriţa. Cum s-au făcut înscrierile în Partidul Națiunii”, în „Năzuinţa”; nr. 84, 7 
iulie 1940, p. 3. 

Anexe: În original, scrisoarea lui Dr. I. Pop, memoriul intelectualilor şi a tineretului din Ardeal şi 
răspunsul regelui — ciornă scrisă în întregime de mâna regelui şi semnată de el (cu corecturi, 
ştersături, etc.) —n. V. M. 

L-am văzut pe Horia Sima pentru prima dată, în birou, la Palat la Urdăreanu. 
Acesta [l-a poftit] pe Horia Sima să ia loc; am avut impresia că Horia Sima ar fi 
cam puţin manierat, judecând după comportarea stângace și încrezută. 

Horia Sima a avut apoi în două rânduri întâlniri cu Ghelmegeanu la mine în 
locuinţă. 

După aceste tratative am primit de la Urdăreanu adeziunea de înscriere a 
legionarilor, adeziune ce a urmat în baza ordinului dat de Sima. 

lată textul ordinului dat de Horia Sima: 


„Chemare către legionari, 
Camarazi, 

Lumea se clatină din temelii şi în curând va urma o nouă aşezare a 
neamului şi ţărilor. Patria noastră ar putea și ea să fie încercată. 

Întru ocrotirea pământului ei sfânt, din îndemnul Majestății Sale Regelui 
Carol al II-lea şi sub înalta lui conducere, s-a întemeiat „Partidul Națiunii”, ca 
organizaţie unică și totalitară, menită să facă faţă împrejurărilor ce vor veni. 

Drept aceea, ordon tuturor legionarilor şi prietenilor lor, să se înscrie de 
îndată în acest Partid al Națiunii, unde ca soldați devotați ai lui, să-şi servească 
cu credință şi cu toate puterile Țara şi Regele ei; să aștepte în liniște și cu 
încredere deplină viitorul şi să înalțe zi şi noapte rugăciuni pentru binele 
patriei. București, 23 iunie 1940. Horia Sima”. 


În urma acestui ordin, toți fruntaşii legionari, cu Ion Zelea Codreanu — tatăl lui 
Corneliu, asasinat cu asentimentul regelui — declară: 
„Dragă Camarade, 

Văzând chemarea adresată legionarilor la înaltul îndemn al Majestății Sale 
Regelui Carol al II-lea, declarăm prin aceasta că ne înscriem în Partidul 
Națiunii, pentru salvarea hotarelor Patriei şi viitorul Neamului Românesc. 
Bucureşti, 23 iunie 1940. Ion Zelea Codreanu; colonel St. Zăvoianu; A. H. 
Ibrăileanu, avocat, Galaţi, C. Gane, avocat, scriitor; Dr. Ilie Colhan, avocat; 
P.P. Panaitescu, prof. univ.; doctor Niţă Nedelcu, medic primar; N. Noveanu; 
M. C. Lefter, avocat, Galați; Dinu Paul, licenţiat Academia Comercială; E. 
Nedelescu, student, Radu Budişteanu; Dr. Şerban Milcoveanu; preot Ilie I. 
Imbrescu; Dr. Augustin Bidian; Nicolae Petrașcu; Horia H. Cosmovici; Mailat, 
avocat; Dr. Radu Capriel, doctor în științe comerciale; prof. Ion Costea; Dorin 
Hasnaș; prof. Bordeianu; C. Pelicude; 4. Bulbuc; Dr. Alex. N. Popovici, medic 
chirurg primar; Dr. Ion Muşat, chirurg al Spitalului Filantropia; Dr. V. Şteopoae, 
asistent universitar, Dr. Nicolae Romanescu, medic legist şef; Valer Neagoe; 
Turcu Octavian, diacon; Dr. Mişu Georgescu; Dr. N. Nicodim Noveanu; inginer 
Virgil Ionescu; Rusali Olariu, profesor; Dr. Iosif Weselowsky, medic; docent I. 
Bazgan; Dr. Dan Mavrodin, medic primar; Ilie Gârneaţă, avocat; Corneliu 

Georgescu, avocat, Radu Kironovici;, Simion Lefter, prof. Paul Gălăţeanu; Mişu 
Orleanu; Andrei Coste; Principe Al. Ghyka; Ilie Vlad Sturza; Radu Ghenea; 
Dr. A. Vindeanu!. 


La 28 VI. 1940 Horia Sima intră în guvern ca subsecretar de stat la ministerul 
Educaţiei Naţionale, dar după o săptămână își dă demisia. 

Înscrierea lui Horia Sima și a legionarilor nu a fost și nici nu putea fi sinceră. 

Am dus şi eu tratative cu Bidian, Biriş, Budiştean, Roșu, Sturza. 

Unii din ei au intrat mai târziu în guvern, ca Budiştean, Bidian, Noveanu, dar 
au fost desconsideraţi, neavând asentimentul șefului. 

Intrarea legionarilor în partid a rămas fără a duce la vreo colaborare. O înţelegere 
organică a fost cu neputinţă. 


Liberalii 


În aceeaşi zi, 23 VI. 1940, face și Dinu Brătianu un Apel către membrii Partidului 
Naţional-Liberal. Eram la Ghelmegeanu când Urdăreanu ne-a comunicat la telefon 
textul acestui Apel, care este următorul: 

„Ascultând apelul Majestății Sale, a Regelui Carol al II-lea, în împrejurările 
grele de astăzi, toți Românii, dintr-un sentiment de solidaritate națională, trebuie 
să-şi strângă rândurile în jurul tronului. 

Membrii Partidului Naţional-Liberal, partid care a fost întotdeauna dinastic, 
nu pot să nu răspundă chemării făcute de către capul Statului. 

De aceea, cu libertatea de conştiinţă garantată prin Constituţie, păstrând în 
sufletul nostru credinţele, ce ne-au însuflețit de 80 de ani, Vă sfătuiesc să vă 
înscrieţi în noul organism politic, prezidat de M. S. Regele, a cărui înţeles de 
căpetenie pentru noi este: apărarea neștirbită a drepturilor și a hotarelor 
României. Bucureşti, 23 iunie 1940. D. Brătianu”. 


Partidul născut mort 


Prin transformarea Frontului în partid, activitatea acestuia a intrat la un punct mort. 

Am văzut că, în conformitate cu dispozițiile art. 4 a Decretului din 21 VI. 1940, 
„normele de organizare, funcționare și disciplină a Partidului Națiunii vor fi hotărâte 
de Conducerea Supremă”. 

Iar în conformitate cu dispozițiile Deciziei nr. 1, această Conducere Supremă 
„se va exercita de Statul Major al partidului”. 

Prin Decizia nr. 2 este numit șeful acestui Stat Major, fără să existe vreun Stat 
Major. Prin Decizia nr. 3, pe care o alătur aici se prevede așezarea partidului pe 
noi baze. Şi acestea lipsesc!!. 


19 Anexe: Ordinul scris în întregime şi semnat de Horia Sima şi Declaraţia legionarilor semnată de 
aceștia, ambele, în original. Caricatura lui Ion Zelea Codreanu — n. V. M. 
1! Anexe: Înaltele Decizii Nr. 3, 6, 7 semnate de rege, în original —n. V. M. 

Deci avem un partid fără de norme de organizare, funcționare şi disciplină, 
fiindcă lipseau şi Conducerea Supremă, Statul Major. Aveam un şef de Stat Major, 
dar fără Stat Major. 

Avem un partid fără aşezare pe o nouă bază. 

În schimb, aveam un Conducător Suprem a unui partid născut mort. 

Abia după reîntoarcerea mea din Berlin, la mijlocul lunii august, se discută 
într-o comisiune prezidată de Gigurtu alcătuirea unei organizaţii centrale. Gigurtu — 
această nulitate, parvenit prin îmbogățirea sa din aurul moților — era acum preşedintele 
Consiliului de Miniștri şi şeful de Stat Major al Partidului Națiunii. Regele ştia că 
Gigurtu este agreatul nemților, a Partidului Naţional-Socialist, a cărui bunăvoință 
căuta acum să o câștige prin această numire”. 

În această comisiune au luat cuvântul: Ghelmegeanu, Manoilescu, Băbeanu, 
Bujoi, Bentoiu, Dr. Noveanu şi Gigurtu. 

Urma să se înființeze şapte secţiuni pe lângă Secretariatul General, organizarea 
quasi pe ministere, un fel de organizare cum o vedem azi în jurul Comitetului Central 
a Partidului Comunist. 

Şi acest proiect a rămas nerealizat, în urma evenimentelor internaţionale, care 
le-au dat toate proiectele peste cap”. 


Berlin 


La 4 VIII. 1940 am primit din partea regelui, prin Urdăreanu, însărcinarea de a 
pleca la Berlin. Însărcinarea mea nu era clar definită, precizată. Trebuia să sondez 
terenul politic la Berlin, luând contact cu oamenii guvernului și a Partidului Național- 
Socialist. 

Am plecat cu avionul. La aeroport m-a așteptat ministrul României la Berlin, 
Romalo. 

De la început am constatat că atmosfera este aici nefavorabilă regelui. 

Acesta însărcinase și alte persoane cu aceeași misiune. Unul dintre aceștia se 
pare că a fost ministrul Germaniei la Bucureşti, Fabritius, pe care l-am întâlnit în 
Berlin. 

La 4 VIII. 1940, când am plecat la Berlin, guvernul la noi era prezidat de 
Tătărăscu, iar ministru de Externe era Argetoianu, cu care am luat contact înainte 
de plecare. 

După sosirea mea la Berlin, guvernul fusese deja schimbat. Şeful guvernului 
şi şef al Statului Major al partidului era acum Gigurtu, iar ministru de Externe, 
agreatul legionarilor și a nemților, Manoilescu. 


zi Depunerea jurământului şi lista membrilor cabinetului Gigurtu, în „Năzuinţa”, nr. 84, 7 iulie 1940, 
p. 4. „Din declaraţiile făcute de noul guvern rezultă că pe plan extern Guvernul înţelege să facă o 
politică de integrare sinceră în sistemul creat de axa Berlin-Roma, iar pe plan intern, Guvernul este 
ferm hotărât să asigure ţării liniştea şi ordinea de care are nevoie astăzi mai mult ca oricând”; 
Ibidem, nr.85, 14 iulie 1940, p. 4. 

15 Anexe: Procesu-verbal al Comisiunii prezidată de Gigurtu — n. V. M. 

De aceea, m-am reîntors după o săptămână, tot cu avionul din Berlin, pentru a 
lua contact cu aceştia, care mi-au dat o delegaţie în scris, în numele regelui și al 
guvernului, semnată de Gigurtu şi Manoilescu, prin care mă însărcinau că iau contact 
cu membrii guvernului şi a partidului nazist. 

Constatând însă atmosfera ostilă regelui, am evitat acest contact, considerându-l 
inutil, mai ales după ce am aflat că Hitler caută să-l detroneze pe regele Carol şi că, 
menţinerea acestuia mai departe pe tronul României ar fi condiționată de 
acceptarea unui „Gaiileieter” pe lângă rege". 

Am avut o întrevedere — în afară de câţiva fruntaşi ai partidului nazist — cu un 
singur om al guvernului din Berlin, cu ministrul Muncii, doctorul Ley, care după 
audiență mi-a trimis la hotel un pachet cu borşuri de propagandă — fără importanţă — 
şi niște fotografii de la audienţă. 

Între timp am primit două telegrame semnate de Manoilescu, pentru a mă 
reîntoarce la București, fiind reclamat de nevoile partidului. 

Am stat la Berlin de la 4-11 VII. şi de la 20 VII.—3 VIII. 1940. 

În acest interval am văzut o serie de fruntaşi legionari stabiliți la Berlin și reținuți 
acolo, la dispoziţia hitleriștilor. Acolo l-am cunoscut pe Sturza, viitorul ministru de 
Externe şi pe Vojen, viitorul ministru la Roma, în timpul legionarilor. 

În vitrine, la librării, am văzut cartea lui C. Z. Codreanu Die Eiserne Garde!5 Şi 
pretutindeni, fotografiile lui Codreanu și Goga. 


Legația din Berlin 


În timpul şederii mele în Berlin, am cunoscut, în afară de ministrul Romalo, 
omul regelui, la care am fost invitat în timpul şederii mele la Berlin, pentru a face 
cunoștință cu oameni ai ministerului de Externe, şi pe ceilalți membrii ai Legaţiei: 
pe Brabeţeanu, ministru diplomat, pe Orbonaş, atașat comercial, pe Puiu Onişor, 
consul, fiul lui Victor Onişor, pe Caragea, consul general, pe Ilens atașat de presă, 
fratele generalului Ilens, fost ministru de Război — cu care am stat în puşcăria de la 
Sighet — pe colonelul Vorobchievici, simpatizant legionar și pe Tulescu, atașat 
cultural, care pretindea a fi informat că Hitler ar avea de gând să facă Transilvania 
un stat tampon, naţional, între România și Ungaria'€. Aceeaşi informaţie mi-a dat-o 
şi un tânăr austriac, care pretindea că lucrează la Viena la acest proiect. 

În tot timpul cât am stat la Berlin am fost supravegheat de confidentul regelui, 
Romalo, secondat de serviciul secret şi al nemților, care îmi urmăreau toţi paşii, 
Romalo informându-l mereu pe rege. 


14 Anexe: Fotografia hotelului în care Romalo mi-a reținut un apartament; 3 fotografii — n. V. M. 

15 Garda de Fier. 

1% Anexe: O caricatură reprezentând pe Hitler după un paravan, manevrând cu sfori un legionar — 
n. V.M. 

Ultima audiență 


După cele două telegrame trimise de Manoilescu m-am reîntors imediat cu 
avionul la Bucureşti. Avionul a fost pilotat de marele campion Bâzu-Cantacuzino. 

Deja la aeroport mă aştepta un trimis al regelui, ca să vin de îndată la Palat. 
Regele fierbea de nerăbdare, să afle rezultatul misiunii mele. 

Sosit la Palat, m-a întâmpinat Urdăreanu cu cuvintele: „repede, repede — regele 
vă aşteaptă”. 

În biroul regelui erau deja prezenţi, chemaţi de rege, în așteptarea sosirii mele, 
Gigurtu şi Manoilescu”. Aceştia şedeau tăcuţi o parte la perete, nu departe de biroul 
regelui. 

I-am raportat regelui, franc şi deschis, fără înconjur, ceea ce am aflat la Berlin 
şi anume: 

— că atmosfera pentru el este ostilă; 

— că i se reproşează felul de a conduce ţara îndeosebi schimbarea mereu a 

guvernelor; 

— că Hitler cere ca regele să accepte pe lângă tron un „Gauleieter”; 

— în sfârşit, că ar avea de gând să-l detroneze. 

Acest raport al meu a produs consternare. Regele n-a scos un cuvânt, nici 
Gigurtu, nici Manoilescu. Numai Urdăreanu — jenat — a propus să continuăm 
conferinţa în ziua următoare, pretextând că eu aș fi obosit de drum. 

Această zi de mâine nu a mai urmat. 

Eu n-am mai fost invitat la Palat. 

De Partidul Națiunii — fireşte — nu m-am mai interesat din acest moment. Era 
mort. 

Informaţiile mele au fost juste. La patru săptămâni după această audienţă a 
urmat arbitrajul de la Viena, iar la cinci săptămâni de la aceeași discuţie, detronarea 
regelui. 

Regele, probabil era prevestit şi din altă parte de intenţia lui Hitler. De aceea, 
era nerăbdător să aibă confirmarea şi din partea mea. 

Hitler nu-i putea ierta regelui călcarea cuvântului dat cu ocazia întrevederii din 
Berlin. Nu-i putea ierta asasinarea lui C. Z. Codreanu și a celorlalți fruntași legionari, 
devotați cauzei germane. 


17 Anexe: Caricatura lui Manoilescu — n. V. M. 


9, 
Sfărâmarea integrităţii teritoriale a României (1940) 


Arbitrajul 


În ce privește soarta Ardealului de Nord, tratativele prealabile au avut loc la 
Turnu-Severin, conduse din partea României de către Valer Pop. 

I se oferise această misiune întâi lui Silviu Dragomir, dar acesta a refuzat. 

Se pare că Valer Pop se oferise și pentru tratativele de la Viena, însoţindu-l pe 
Manoilescu. Era de credință că acolo îl aşteaptă tratative serioase. Eram întâmplător 
la gară, când a plecat la Viena un vagon întreg încărcat cu acte și statistici elaborate 
de dr. Manoilă. 

Se cunoaște de ajuns cum ne-a fost impus arbitrajul. Cunoaştem şi comportarea 
lamentabilă a lui Manoilescu. 

Ziarul „Voința Transilvaniei” publică fotografia lui Ribbentrop, Ciano, Teleki, 
Manoilescu şi Valer Pop, primind defilarea după semnarea dictatului.. 

Toți aceştia au avut un sfârșit tragic: Teleki s-a sinucis, Ribbentrop a fost 
spânzurat, Ciano a fost împuşcat la ordinul lui Musolini, socrul său, Manoilescu 
calificat trădător, Valer Pop ostracizat. 

Valer Pop a căutat să se scuze că nu a semnat arbitrajul, deci nu l-a acceptat și, 
cum însărcinarea a fost dată în mod colectiv, arbitrajul ar fi nul de drept. 

„Der Spiegel” revista vest germană din 20 III. 1967, la pag. 90, reproduce din 
lucrarea Staatsmânner und Diplomaten bei Hitler”, de Andreas Hillgriiber, Editura 
Bernard und Graefe, Frankfurt, consemnarea protocolară a convorbirii pe care a 
avut-o Gigurtu, fost preşedinte de Consiliu de Miniștri, la data de 26 VII. 1940 cu 
Hitler: 

Textual: Hitler nutzte seine Gesprăche mit Politikern ai Ungarn, Rumânien 
und Bulgarie num die Spannungen zwichen diesen Staaten wegen gegenseitigen 
Gebiets-anspriiche zu vermindern. Hier sei absolute Wahrhaftigkeit am Platze, riet 
Hitler dem rumänischen Ministerpresidenten Ion Gigurtu am 26 Juli 1940 auf dem 
Berghof. Man müße der rumänischen Bevölkerung erklären, daß sie zur Vermeidung 
von neuen Spnnungen — Opfer hinnehmen miifen. 


! Anexe: Fotografia din ziarul „Voința Transilvaniei”. Nota informativă a lui Valer Pop - n. V. M. 
? Oameni de stat și diplomați din timpul lui Hitler. 

Hitler hatte Erfolg: Am 30 August 1940 beschloBn Ungarn, Rumänien und 
Bulgarien in dem von Hitler vermittelten Wiener Schiedsgericht ihre Hânde ruhen 
zu laBen, Ungarn erhielt von Rumänien große Teile Siebenbiirgens”. 

În drumul lor la Berchtesgadens îi întâlnisem pe Gigurtu și Manoilescu în gara 
din Budapesta şi în parcursul până la Viena îi prevenisem ce se pot aştepta de la 
Hitler. 


3 Hitler a folosit discuţiile cu politicieni din Ungaria, România şi Bulgaria pentru a diminua tensiunile 
între aceste state, datorate pretențiilor teritoriale reciproce (n.b.!.). Aici este locul dreptăţii supreme, 
a sfătuit Hitler pe prim-ministrul român Ion Gigurtu la 26 iulie 1940 la Berghof. Va trebui să se 
explice populaţiei românești că, pentru evitarea unor noi tensiuni, va trebui să ia în considerare 
unele sacrificii. Hitler a avut succes. La 30 august 1940 Ungaria, Romania şi Bulgaria au hotărât 
(n.b.!) prin Dictatul de la Viena, mijlocit de către Hitler, să nu se opună, Ungaria primind de la 
România părți întinse din Ardeal. 


10. 
Abdicarea regelui Carol al II-lea (1940) 


Abdicarea 


În ziua de 6 IX. 1940 regele a abdicat. 

În această zi legionarii au organizat o manifestaţie ostilă în faţa Palatului. 

Plecarea din ţară — egală cu fuga — a fost urmărită de legionari, care au aşteptat 
în gări trenul regal, trăgând în el cu mitraliere, căutând a-l opri pentru a-l ucide pe 
rege şi tovarăşii lui. 

În aceeași zi Stelian Popescu publică un articol într-o ediţie specială: — a 3-a — 
a ziarului său „Universul” cu titlul „A abdicat”. 

„A abdicat acela, de care generaţiile viitoare îşi vor aduce aminte ca de cea 
mai mare pacoste căzută vreodată pe capul României — scrie Stelian Popescu — 
francmasonul și amantul desfrânatei jidoavce, adusă să fie tovarăşă şi 
inspiratoarea degeneratului, epileptic, alcoolic şi amoral, şi sadic. 

Zece ani țara întreagă a fost jefuită ca în codru sub pretext de înarmare, iar 
când inamicul s-a ivit la hotare, a consimțit la ciuntirea ţării, dezonorându-ne. 

Tinerimea țării a fost asasinată mișelește în ochii înmărmuriți a unui popor 
blând. 

Țara a rămas fără prieteni... în mijlocul unei Europe încleștată într-o încăierare 
unică în istoria lumii. 

Azi, când calvarul pe care am fost destinați să-l ispăşim, a fost urcat şi cancerul 
care rodea vlaga acestui neam a fost stârpit...” 


Stelian Popescu aduce omagii noului stăpân, generalului Antonescu, omului 
providenţial. 

În sfârșit, a putut şi Stelian Popescu să se răzbune faţă de acela, care tot timpul 
îl numea peștele văduvei lui Cazzavilan, aluzie la modul cum a ajuns Stelian Popescu 
proprietarul celui mai răspândit ziar din România. 

Demisia mea din Partidul Națiunii 


În ziua următoare, 7 IX. 1940 am comunicat generalului Antonescu demisia 
mea din Partidul Națiunii. 

La 8 IX. 1940 am comunicat ministrului de Interne, că suma de 9.925.000 lei 
ce s-a dat partidului, se găseşte neatinsă de mine la Preşedinţia Consiliului de 
Miniştri. 

Am arătat că nu am întrebuințat această sumă din motivul, că nu vedeam încă 
create condițiunile politice pentru a putea organiza partidul pe temeiuri sănătoase și 
folositoare țării. 

La 9 IX. 1940 am înaintat Consiliului de Miniştri declarația mea pentru 
controlul averii. Am fost primul care mi-am înaintat declaraţia, cu toate că numele 
meu nu era trecut în lista demnitarilor publicaţi în „Monitor”. 

Cu aceeaşi dată am primit de la ministerul de Interne adresa prin care, din 
ordinul generalului Ion Antonescu, Conducătorul Statului, Partidul Națiunii este 
desființat. 


La Budapesta 


În ziua de 19 IX. 1940 am plecat la Budapesta pentru a apăra în faţa Comisiunii 
Româno-Maghiare interesele județului nostru. 

Am căutat să salvez judeţul nostru, ca să nu treacă, în baza Arbitrajului, la 
Ungaria. 

Aveam o ofertă de schimb din partea senatorului Gyărfas. Acesta ne-a oferit o 
parte a judeţului nostru în schimbul oraşului Diciosânmărtin! şi a unui teritoriu cu o 
populaţie în majoritate maghiară. 

Gyărfas se angajase că va obţine aprobare guvernului de la Budapesta. 

În urma raportului Oficiului nostru Statistic însă, oferta Gyăefas n-a putut fi 
acceptată. Era în dezavantajul României”. 


1 Târnăveni. 

? Anexe: Adresa mea către Ministerul de Interne, adresa pentru controlul averii. Adresa privind 
desființarea Partidului Națiunii şi actele primite de la Gyărfas (4 scrisori, memoriu şi propunerea, 
pe 8 pagini) —n. V.M. 

Fondurile Frontului Renaşterii Naţionale și Partidului Națiunii 


Generalul Antonescu a instituit la Consiliul de Miniştri, în afară de Comisiunea 
controlului averii a foștilor demnitari și o Comisiune pentru controlul fondurilor 
Frontului Renașterii Naţionale, a Partidului Națiunii şi a Serviciului Social. 

Credea că va da aici de mari nereguli şi fraude, fiind vorba de fonduri secrete şi 
că astfel va putea discredita pe foştii conducători ai acestor instituțiuni. 

Iar s-a înşelat Domnia Sa. Atât eu cât şi Giurescu am purtat o gestiune curată, 
corectă şi la lumina zilei. 

N-am aşteptat să fiu citat și îndată ce am aflat de existența acestei comisiuni, 
m-am prezentat ca primul, depunând toate dosarele privind gestiunea fondurilor. Le 
aveam aşezate în casa de fier așa cum intraseră zilnic. Le-am depus fără a le mai 
controla, ştiind bine că, această comisiune preconcepută de ideea de a găsi fraude, 
nu va putea găsi nici un fel de iregularitate. 

Totodată, am depus şi un memoriu în care am protestat pentru faptul, că s-au 
dat ziarelor comunicate, în care se anunța, că după depunerea raportului final contabil, 
se va deschide procedura judiciară pentru a se fixa responsabilitatea pentru anumite 
fraude constatate, derivând din Legea pentru apărarea patrimoniului public şi derivând 
din neregulată gestiune, precum şi responsabilitatea morală derivând din cheltuielile 
inutile și conştient risipitoare. 

Comisiunea aceasta n-a avut prilejul să deschidă vreo procedură judiciară, 
fiindcă n-a putut găsi nici în sarcina mea, nici a predecesorului meu — Giurescu — 
nici cea mai mică neregulă în gestiunea fondurilor. 

Am accentuat că fondurile ce le-am primit au fost de natură secretă, că nu eram 
obligat să dau socoteală nimănui şi că eram în drept să distrug toate actele privind 
întrebuinţarea acestor fonduri. Cu toate acestea am păstrat toate actele, depunându-le 
controlului, pentru a se vede, că pot da socoteală de ultimul ban mânuit, la lumina 
zilei. 

Pentru a lămuri felul cum am mânuit și economisit aceste fonduri secrete, am 
arătat comisiunii că eram obligat, în conformitate cu hotărârile Comisiunii Superioare 
a Frontului, să procur materialul de propagandă, placarde, carnete de membru, 
steaguri, insigne, etc, etc. Mi s-au făcut fel de fel de oferte ademenitoare, prin care mi 
se puneau în vedere câştiguri personale. Le-am respins categoric, precum am refuzat 
ca neactuale, cheltuielile pentru organizarea laboratorului fotografic, cinematografic, 
megafoane, camionete, a căror cost se proiectase la zeci de milioane. Iar obligat 
fiind să pun la dispoziţia organizatorilor Frontului Renașterii Naţionale judeţene, 
Ținutale, etc., pentru propagandă, deplasări, chirii, etc., o sumă de peste 55 milioane 
lei, le-am dat acestora mai puţin de a zecea parte, făcând economii. 

Am declarat în memoriu, că nu pot îngădui ca prin comunicate în ziare să se 
arunce un văl de oprobriu asupra trecutului meu de luptă și de zbucium, căci onoarea 
îmi este singurul patrimoniu moral şi social, de care dispun după treizeci de ani de 
viață politică. 

Sub raportul onestității în viața publică nu voi raporta nici o nedreptate. 

Dacă totuşi am prezentat actele justificative pe care le consider acte destinate 
să servească spre împăcarea conştiinţei mele, am făcut-o ca să arăt că, n-am ce 
scunde, dimpotrivă, am cu ce mă mândri, căci puţini vor fi aceea, care au gestionat 
ca şi mine, fonduri secrete la lumina zilei, atunci când bine ştiam, că întrebuințarea 
acestor fonduri nu este nicăieri înregistrată, că nimeni nu mi-a ceru socoteală, ci, 
dimpotrivă, îmi punea la dispoziţie orice sumă aş fi cerut şi când, de la început, am 
ştiut că eventuala socoteală dată primului ministru constituind o simplă formalitate 
de descărcare, puteam să distrug toate actele. 

Dacă le-am prezentat deci, am făcut-o ca să arăt opiniei publice, că am lucrat 
cu suflet, cu dragoste de ţară şi cu cinste”. 


Incheiere 


Odată cu demisia din Partidul Națiunii m-am retras şi din viaţa politică. 

Închei aceste amintiri cu toamna anului 1940, cu toate că aş avea de relatat din 
anii următori amintiri extrem de interesante, dar şi dureroase, pe care acum le dau 
uitării. 

O luptă-i viaţa, deci te luptă 

Cu dragoste de ea, cu dor 

Ori care-ar fi sfârșitul luptei 

Să stai luptând, căci ești dator. 

Pe seama cui? Te lupţi pe seama tuturor (Coşbuc). 


Am dus în acești peste 20 de ani, o viață agitată, zbuciumată, înfruntând cu 
pasiune și temperament — în lupte politice şi naționale — situații delicate şi uneori, 
primejdioase. 

Non numerare dies, nisi bonus* 

Așa ne învață o maximă latină. Să amintim numai zilele bune. Eu — trecând 
peste această maximă — am amintit şi cele bune și cele rele. 

Am făcut şi fapte bune și fapte rele. 

Suntem oameni cu calităţi şi cu defecte. 


3 Anexe: Adresa mea către Comisiunea de anchetă — 12 pagini scrise cu maşina şi anexe. Procesele- 
verbale ale Comisiei Superioare a Frontului Renaşterii Naţionale din 8 IV., 20 IV. 1940. Actele de 
descărcare. Adresele cu socotelile, etc, etc. — n. V. M. 

* Nu socoti decât zilele bune. 

Numai Tu, Doamne, eşti fără greşeli, fără păcate! 

Vitus nemo si nascitur. Lumea e așa cum este, și ca dânsa suntem noi. 

Una din greșelile mele, ce mi se poate reproșa, este faptul că l-am urmat pe 
Goldiș, lăsându-mă antrenat de rude, de lipsa de tact a lui Șt. C. Pop (duşmanul lui 
Goldiș), de slăbiciunea mea. Dar dacă nu intervenea Cicio Pop, eu nu plecam cu 
Goldiş. Rămâneam în Partidul Naţional, ocupând aici demnități de primul rang. 

Altă greșeală a fost când am trecut în Frontul Renașterii Naţionale. Aici am fost 
de bună credinţă. Ar fi poate o scuză, că tot aici au greşit şi bărbaţi de talia lui Iorga, 
Vaida, Argetoianu, Dinu Brătianu, Mihalache, ca să nu mai amintesc pe prim- 
secretarii, preşedinţii de inut, judeţe, etc., foşti miniştrii, profesori universitari, 
membrii ai Academiei Române... 


O frescă istorică 


Amintirile mele constituie o frescă istorică a luptelor naţionale purtate de românii 
ardeleni înainte de Unire, precum și a celor politice și parlamentare, după Unire. 

Din această frescă desluşim figurile celor, care au jucat un rol în aceste lupte şi 
frământări. 

Desluşim portretele membrilor fostei dinastii, a șefilor politici, a lui Maniu, 
Vaida, Brătianu, Averescu, Mihalache, Iorga, Goga, Cuza... a criminalilor de pe 
banca ministerială, ca Alex. şi Tancred Constantinescu, Văitoianu, Franasovici, 
portretele lui Şt. C. Pop, Haţiegan, Tătărăscu, Călinescu, Zelea Codreanu... 

Poți zidi o lume-ntreagă, 

Poţi s-o sfărmi, orice a-i spune, 

Peste toate, o lopată de ţărână se depune (Satira I, Eminescu). 
Cu adevărat deşertăciune sunt toate și 

Viaţa aceasta este umbră şi vis, că 

În deşert se turbură tot pământul, 

Precum a spus Scriptura 

Când dobândim lumea, atunci în groapă 

Ne sălăşuim 

Unde împreună sânt împărații şi săracii. 

Aceasta a fost soarta aproape a tuturor, aici amintiţi, a lui lonel, Vintilă, Dinu 
Brătianu, a lui Maniu, Vaida, Averescu, lorga, Goga... 

Aceasta a fost şi soarta lui Ferdinand şi Carol. 

Plimbându-mă cu ani în urmă în parcul din Budapesta, „Vâărosliget”, am văzut 
în mijlocul unei întinse peluze o piatră de proporţii mici, ca o piatră de hotar, pe care 

am citit o inscripţie de un singur cuvânt: „Fuit'”. Era piatra în amintirea primarului 
care a înființat parcul. 

La Bistriţa ruinele zidurilor de apărare a oraşului ne amintesc de cele trecute, în 
cimitir, foştii mei prieteni, cunoscuți, la fel în cimitirul din Năsăud, foștii mei profesori 
şi prieteni, de odinioară. 

Îi voi mai întâlni oare pe alte meleaguri? 

Stăm înmărmuriţi în fața minunăţiilor acestei lumi şi a vieţii care creşte şi 
descreşte, a luminii, care gonește bezna, a morții şi a renașterii, care se succed fără 
de încetare, una după alta, mereu schimbătoare și mereu, aceeași. 

Nil nove sub sole. 

Vreme trece, vreme vineri 
Toate-s vechi şi nouă toate (Glosa, Eminescu). 


Şi puful de păpădie, suflat de vânt, poartă sămânţa viitoarelor rodiri, sub 
peritoarea lor speranţă. 
Omnia preterent, redeunt, nihil interit’. 
Totul trece, totul revine, nimic nu moare. 
Panta Rei. 
Tout meurt, mais tout ressuscite 
(Camille Flammarion, Réves étoilés, p. 86). 


Confiés á la terre ainsi qu-un grain futile, 

Nous en ressortons sous ton regard fertile, 

Mon Dieu, refleuris — nous par es dons inconnus! 

A des coeurs sans verdure, à des fronts déjà nus, 

Viens imposer demain ta féconde puissance! 

La mort c'est le primtemps, c'est notre renaissance. 
(Henri de Latouch, directeur du... Figaro). 


Wir alle sind Staukârnchen in diesem 
Firchbaren Orkane, der über die Wlet jegt, ünd 
Werden willenlos herumgetrieben — ob dem 
Untergange oder der Auferstehiing entgegen, 
Steht dahin — Nicht ob wir leben oder sterben 


A fost, a existat. 

Nimic nou sub soare. 

Totul trece, totul revine, nimic nu moare. 

Încredinţaţi pământului, asemeni unei seminţe neroditoare, 
Renaşte, sub privirea ta fertilă, 

Dumnezeule, înfloreşte-Ne cu darurile Tale necunoscute! 
Cu inimi fără verdeață şi cu frunţi deja goale, 

Vino mâine să-ţi impui puterea Ta rodnică! 

Moartea înseamnă primăvară, ea este renaşterea noastră. 


o a nt 

ist die Haiiptsache, sondern wie wir tun 
(O. Czernin către Regina Elisabeta, Im Weltkrieg, p. 123%). 
Moartea? Un episod a vieţii universale. 
Unio mystica — cu cel etern. 
Ich vermache Gott meine Seele, 
Und der Erde meinen Leib', 
(Testamentul lui Michelangelo, 1564). 
Je crois en Dieu". 
Astfel îşi termină testamentul Victor Hugo (Vezi Enciclopedie en image, Librarie 
Hachette, p. 61). 


Grâces, Vous rendues, Seigneur bien-aimé, qui par la lumière de la nature 
nous avez guides vers la lumière de Votre Glorie. 


J'ai achevé l'oeuvre à laquelle Vous, m'avez appelé, et voici que je jubile 
dans Votre créations dont Vous m'avez donné de révéler les splendeurs aux 
hommes. Amen!” 

(Johann Kepler, Sa prire. Selections”, Reders-Digest, 1971). 


Bucureşti, 10 II: 1960'4. s.s. 


? Noi toți suntem firişoare de praf în acest 
Înspăimântător uragan ce mătură peste lume și 
Suntem purtați fără voia noastră — fie spre moarte, fie spre înviere — 

Nu dacă trăim sau murim este important, ci cum o facem. 
(O. Czernin către Regina Elisabeta, În războiul mondial, p. 123). 

1 Încredinţez lui Dumnezeu sufletul meu 
Și pământului, trupul. 

11 Cred în Dumnezeu. 

12 Haruri, aţi sosit, Prea bunule Dumnezeu, Voi, care prin lumina naturii, Ne-aţi condus spre lumina 
Gloriei Voastre. Am terminat opera spre care Voi m-aţi chemat şi iată că eu jubilez în creaţiile 
Voastre, în care Voi m-aţi îndemnat să dezvălui splendorile oamenilor. Amin! 

15 Rugăciune. Crâmpeie. 

14 O carte ilustrată din Vatican, din 3 III. 1942 —n. V.M. 

Anexa nr. 1. 


Regestrul documentelor infrapaginale 


Memorii din anii 1884-1920, 204 pagini, 
limbile română, germană, ungară, vol. | 
1. Fotografii la paginile: 59Y, 64Y, 65, 115Y. Caricaturi la paginile: 107, 141, 143, 
150, 151”, 162, vol. I 
2. Introducere, de Victor Moldovan, 1959 ianuarie 1, vol. I, pag. 3-5. 
3. Descrierea oraşului Bistriţa, vol. I, pag. 5-14. 


4. Dăianu, dr. Elie, Supplex Libellus Valachorum — text original şi traducere, Sibiu, 
1901, 66 pagini, vol. I, p. 17. 


5. Act ce conţine date personale ale lui Constantin Moldovan, tatăl lui Victor 
Moldovan; limba ungară, vol. I, pag. 26. 


6. Contract de cauţiune și vânzare — 1822; adeverinţă de vânzare — 1825, limba 
germană, vol. I, pag. 28 -29. 


7. Act de donaţie către Biserica parohială unită greco-catolică din Bistriţa, făcut de 
Victor Moldovan pentru pomenirea părinţilor săi Constantin şi Maria. 
8. Scrisoarea lui Nicolae Drăganu către Victor Moldovan, 1925 dec. 22, Cluj, vol. I, 
pag. 30”. 
9. 2 Certificate de studii aparținând lui Victor Moldovan — 1903 iunie 27, limba 
maghiară, vol. I, pag. 41, 42. 
10. Moldovan, Victor, Impresii — note manuscrise, 24 pagini, vol. I, pag. 49. 


11. Decret regal prin care i se conferă lui Victor Moldovan diploma de absolvire a 
studiilor de drept, 1912 iunie 28, Târgu Mureş, vol. I, pag. 53. 

12. Victor Moldovan anunţă deschiderea biroului de avocat în Bistriţa, vol. I, pag. 54”. 

13. O plenipotență elaborată de cancelaria avocatului Victor Moldovan în 1921, vol. I, 
pag. 55”. 

14. Plenipotenţă dată de Lajoş lancușor, către avocații Victor Moldovan şi Victor Manu, 
spre a-l reprezenta pe el și pe moștenitorii lui în toate problemele juridice, 1914. 

15. „Meseriaşii români din Bistriţa” — articol de ziar, vol. I, pag. 61. 

16. Adresă primită de Victor Moldovan din partea „Reuniunei Meseriaşilor români din 
Bistriţa”, 1932 aprilie 16, Bistriţa, vol. I, pag. 62. 

17. Convocare, semnată de Gavril Manu şi Gavril Tripon, trimisă lui Ilie Juga la 18 
mai 1892 pentru a lua parte la acţiunea Memorandului, vol. I, pag. 63" 


18. Convocator al comitetului organizației comitatense la Bistriţa în 28 aprilie 1914, 
vol. I, pag. 67. 

19. 


20. 


21. 
22: 


23. 


24. 


25; 


26. 


27. 


28. 


29. 


30. 
31. 


32. 


33. 


34. 


35. 


Victor Moldovan. Memoriile unui politician din perioada interbelică 


Extras din matricula botezaţilor a bisericii Bistrița-Năsăud pe anul 1892 noiembrie 
20, pe numele Gabriela Manu, viitoarea soţie, vol. I, pag. 70. 


Extras din registrul stării civile pentru căsătoriţi pe anul 1913, pe numele lui Victor 
Moldovan şi Gabriela Manu, eliberat la 15 august 1949, vol. I, pag. 71. 


Ciorna unui document din 1918, vol. I, pag. Say: 


Extras de deces pe numele lui Samoil Poruţiu — 1914 dec. 5, Bistriţa, limba maghiară, 
vol. I, pag. 75. 


Adeverinţă eliberată de inspectoratul minelor, prin care se spune că Tobias Sandor 
Arnos face parte din Societatea minieră din Abrud — Zlatna, 1870 iulie 19, limba 
germană, vol. I, pag. 77. 


Inspectoratul minelor din Zlatna adevereşte moștenitorilor lui Tobias Sandor că 
sunt cooptați membri în societatea minieră din Zlatna, 1879 iulie 22, Zlatna, limba 
ungară, vol. I, pag. 78. 


Inspectoratul minelor din Zlatna adevereşte că Tobias Amalia, căsătorită Poruțiu, 
este cooptată la Societatea minieră din Saint-Micloş Miscoltzi — 1873 februarie 5 
Zlatna, limba maghiară, vol. I, pag. 79. 


O carte poştală ilustrată trimisă de Victor Moldovan soţiei sale Gabriela Moldovan 
în 1916, vol. I, pag. 86” 


Apelul guvernului de la Budapesta, semnat de Stefan Tisza, către popor, de a 
subscrie la împrumutul de război, al cărui termen de subscriere se prelungise, 27 
mai 1915, Budapesta, vol. I, pag. 87. 

Declarațiunea revoluţionară de la 12 oct. 1918 — articol de ziar, vol. I, pag. 90. 
Manifest adresat românilor ardeleni în 1918. Pe el sunt tipărite poezii patriotice de 
A. Mureşanu, C. Porumbescu, Vasile Alecsandri, vol. I, pag. 91. 

Conferinţa d-lui Vaida Voevod la Oradea — tăietură de , vol. I, pag. 92Y: 

Manifest adresat locuitorilor de către Sfatul poporal al comitatului Bistriţa-Năsăud 
în 1918, vol. I, pag. 93. 

Proclamația Comitetului Naţional Român şi a deputaţilor saşi către popor, semnată 
de Johan Hock, Th. Mihalyi şi Wilhelm Melzer — imprimat, limbile maghiară, 
română, germană, vol. I, pag. 95. 

Manifest adresat de secția Consiliului Naţional Român din Senatul Naţional 
Român din Ardeal către românii ardeleni la Cluj în 3 noiembrie 1918, semnat de 
Amos Frîncu, vol. I, pag. 98. 

Apel către popor pentru a face economie de produse şi a se împiedica foametea, 
(1918), Cluj, limbile maghiară, română, germană, vol. I, pag. 100. 

Articol de ziar ce reprezintă „Protestul către popoarele lumii şi convocarea 


adunării naționale de la Alba-Iulia”, plus alte 2 articole de ziar, (1918) nov. 20-21, 
vol. I, pag. 102, 102Y 


36. 


37 


38. 


39. 


40. 


41. 
42. 


43. 
44. 


45. 


46. 


47. 


48. 


49. 


50. 


51. 


52. 

Adresă de mulțumire trimisă lui Victor Moldovan de către Muzeul de istorie al 
Partidului Muncitoresc Român pentru cele 2 manifeste originale din 1918, 1960 
mai 6, vol. I, pag. 104. 


„Decret-lege relativ la Reforma Agrară din Transilvania, Banat şi Țările Ungurene”, 
publicat în „Monitorul Oficial” nr. 117 din 12 sep. 1919, Bucureşti, 1919, 37 pag., 
vol. I, pag. 114. 


Ordonanţă dată de colonelul Gherescu, comandantul Brigadei XIII-a Infanterie, la 
1918, decembrie, către populația din Ardeal (Reghin), 12 sep. 1919, limbile ungară, 
română, germană, vol. I, pag. 119. 


Două ordonanțe semnate de maior D. Coroamă, comandantul trupelor române din 
comitatul Bistriţa-Năsăud, către locuitori, la 5 decembrie 1918, Semnează şi 
vicecomite-, vol. I, pag. 120. 

Adresă de mulțumire către toți locuitorii din județul Bistrița-Năsăud, semnată de 
prefectul Gavril Tripon pentru aportul pe care şi l-au adus cu ocazia primirii 
regelui Ferdinand şi a reginei Maria în oraşul Bistrița, Bistriţa, 27 mai 1910, vol. I, 
pag. 125. 

Constituţiunea României — ediţiune oficială, laşi, 1918, 30 pagini, vol. I, pag. 130. 
Manifestul Partidului Naţional Român către cetăţenii alegători, 1919 septembrie, 
16 pagini, vol. I, pag. 134. 

Vlad, Aurel, Răspuns și lămuriri — Orăştie 1920, 36 pagini, vol. I, pag. 148. 
Scrisoarea doctorului Vasile Pahone către Victor Moldovan, din 14 martie 1920, 
Bistriţa, vol. I, pag. 155-157. 

Invitaţie primită de Victor Moldovan din partea regimentului Vânători de Munte 
semnată de Carol, Principele României şi a Reginei Maria în orașul Bistriţa, 13 
noiembrie 1919, vol. I, pag. 160. 

„Generalul”. Însemnări despre generalul Averescu din volumul II Războiul nostru 
în note zilnice de Nicolae Iorga, Ipagină dactilografiată, vol. I, pag. 165. 

Apel către poporul român din Transilvania, Banat, Crişana, Selaj şi Maramureș — 
semnat de foşti senatori şi deputați — O. Goga, loan Suciu, Petru Groza ș.a., 1920 
mart. 31, Bucureşti, vol. I, pag. 166. 

Apelul Partidului Naţional Român către Națiunea Română, semnat de Comitetul 
Executiv la 2 aprilie 1920, vol. I, pag. 168. 

Hotărârile Adunării Naţionale din | Decembrie 1918. Hotărârile Congresului din 
24 aprilie 1920 cu programul Partidului, Cluj, 1920, 30 pag., vol. I, pag. 170. 
„Neamul românesc pentru popor” — revistă, Nr. 8, din 22 martie (4 aprilie) 1920, 
vol. I, pag. 172. 

Înfățişarea țărănimii noastre sub conducerea domnului general Averescu, primul 
ministru al României, 16 pag., vol. I, pag. 175. 


Generalul Averescu şi improprietărirea țăranilor, 15 pag., vol. I, pag. 176. 

54. 


55. 
56. 


57. 


58. 


59. 
60. 

62. 


63. 


64. 


65. 


66. 


67. 


68. 


69. 


70. 


71. 

Afişul de propagandă al Partidului Poporului în preajma alegerilor din 3 iunie — 6 
iunie 1920, vol. I, pag. 177. 


Apelul profesorului Vasile Gr. Borgovanu către popor, în scopul alegerii generalului 
Averescu, 1920, vol. I, pag. 179. 


Apel către toți grănicerii năsăudeni! — Năsăud, 31 martie 1920, vol. I, pag. 185. 
Proces-verbal dresat în şedinţa Biroului Electoral Central ținută la 18 mai 1920, 5 
pagini imprimate, vol. I, pag. 186. 

Adresă oficială trimisă Biroului de Informaţie din Bistriţa de către Victor Moldovan 


prin care anunță că va ţine discursuri în diverse comune în vederea alegerilor, 
Bistriţa, 4 mai 1920, vol. I, pag. 194. 


Invitarea către popor să participe la o adunare poporală, (1920, mai), vol. I, pag. 197. 
Discurs către alegători, 2 pag. Manuscrise, vol. I, pag. 198. 


Telegramă despre rezultatele alegerilor generale pentru Adunarea Deputaţilor din 
Vechiul Regat, Basarabia şi Bucovina, ( 1920, iunie 3), vol. I, pag. 203. 


Memorii din anii 1920-1924, 324 pagini, vol. II 


Caricaturi la paginile: 1“, 24Y, 122, 154”, 166, 168, 169, 173, 194, 207, 228, 235, 
238, 249, 250, 251, 257, 259, 260, 262, 269, 284, 288, 290, 306, 311“, 312", 318, 
323, Vol.I. 

Înştiinţare — pe care o face Comitetul Agrar, reprezentat de Const. Garoflid, de a 
proceda la înfăptuirea reformei agrare în Transilvania, Banat şi Țările Ungurene — 
(1920), foaie volantă, vol. II, pag. 2. 


Convocare primită de Victor Moldovan din partea preşedintelui Partidului Naţional 
Român — Iuliu Maniu, 1920 oct. 9, Cluj, vol. II, pag. 2. 


Scrisoare deschisă către alegători și alte 2 acte în legătură cu adunarea ce urma a se 
ține în comuna Borgo-Prund în 25 ianuarie 1921, vol. II, pag. 14-16. 


Cuvântare ţinută în Bistriţa la un an după constituirea guvernului Averescu, vol. II, 
pag. 18. 


Apelul conducerii Partidului Naţional Român din Sălaj către alegătorii din Crasna 
să aleagă pe Ion Lepădatu în locul decedatului Mureşan, vol. II, pag. 20. 


Carte de intrare la secțiunile de votare ale circumscripției electorale din Crasna pe 
numele lui Victor Moldovan, 1921 august 15, Zalău, vol. II, pag. 21. 


Scrisoare oficială primită de Victor Moldovan de la Duiliu Zamfirescu şi I. Al. 
Brătescu-Voineşti, 28 iulie 1921,vol. II, pag. 26. 


Victor Moldovan anunță poliția de Stat că „vineri, 4 oct. 1921, Partidul Naţional 
Român va ţine o adunare poporală la Bistriţa”, vol. II, pag. 28. 


Afiş în care se anunță adunarea din 4 octombrie 1921 a Partidului Naţional Român, 
vol. II, pag. 30. 


Chemare la luptă ! — a Partidului Naţional Român — afiş, vol. II, pag. 41. 


72. 


73. 
74. 


75. 


76. 

78. 


79. 


80. 


81. 


82. 


83. 


84. 


85. 


86. 


87. 


88. 


89. 


90. 

Manifestul electoral al Partidului Național Român din Cluj, 1 februarie 1922, semnat 
de I. Maniu, V. Goldiş, Al. Vaida Voevod, Ştefan C. Pop, Sever Dan, vol. II, pag. 43. 


Manifest semnat de învățătorii din Ardeal, vol. II, pag. 45. 


Scrisoare oficială către Biroul de organizare a Partidului Național Român, din 14 
oct. 1920, semnată de V. Pahone şi Victor Moldovan, vol. II, pag. 49. 


Scrisoare semnată de Andrei Buzdug şi adresată lui Ioan?, Cluj: 25 ianuarie 1922, 
vol. II, pag. 54. 


Afişe, manifeste și programe din campania electorală a anului 1922, vol. II, pag. 
56, 59, 60, 62, 66. 

Scrisoare primită de Victor Moldovan de la Ionescu Berbecaru, Bucureşti, februarie 
1922, vol. II, pag. 57. 


Scrisoarea doctorului Victor Onișor către Victor Moldovan, Cluj, 17 II 1922, vol. 
II, pag. 68. 


Certificat de alegător pe numele lui Victor Moldovan — 1922 febr. 14. Adeverință 
de alegător pe numele lui Mihai Doroftei — 1922 febr. 15. 2 cărți de intrare la 
secţiile de votare pe numele lui V. Moldovan — 1922, vol. II, pag. 70-73. 


Afişe şi broşuri de propagandă electorală—1922, vol. II, pag. 75-79. 


Manuscrisul unei poezii făcute de un ţăran cu ocazia alegerilor din 1922 pentru 
Victor Moldovan, vol. II, pag. 83. 


Scrisoare deschisă către alegători. Vorbirea d-lui deputat Dr. Victor Moldovan, 
Bistriţa, luna mai 22, 7 pagini imprimate, vol. II, pag. 84. 

Broşură ce cuprinde Planul de muncă al Partidului Naţional Român din Ardeal, Banat, 
Crişana şi Maramurăș, 14 pagini, vol. II, pag. 85. 

Moldovan, Victor. Faceţi Cooperative! Îndemnuri şi sarcini pentru conducătorii 
satelor — 30 pagini, 1922, Bistriţa, vol. II, pag. 91. 

Raportul Consiliului de administraţie şi a consiliului de cenzori împreună cu bilanţul 
și contul perderea şi profit pe anul I de gestiune 1921 — 10 pagini, Bistriţa, 1922, 
vol. II, pag. 92. 

2 invitaţii, trimise deputatului Victor Moldovan, pentru a participa la ceremonia 
încoronării suveranilor României la Alba-lulia în ziua de 15 oct. 1922 şi la prânzul 
care a avut loc după aceea, vol. II, pag. 95”. 

Telegrama lui Nicolae Iorga către deputatul Victor Moldovan, Cluj, 20 iulie 1922, 
vol. II, pag. 101. 

Aviz — prin care se anunță Conferința culturală pe care o va ține N. Iorga la Bistriţa — 
21 iulie 1922, 1 pagină dactilografiată cu semnăturile celor ce au luat la cunoştinţă, 
vol. II, pag. 102. 

Telegrama lui Iuliu Maniu către Victor Moldovan, 1923 febr. 18, București, vol. II, 
pag. 105. 

2 manifeste din 1923, prin care se cere alegătorilor votarea dr. Silviu Dragomir la 
Ighiu, vol. II, pag. 106-107. 

91. Comunicatul preşedintelui circumsceripției electorale către preşedintele secției de 
votare Cricău — copie, 25 februarie 1923, Ighiu, vol. II, pag. 109. 


92. Actul de acuzare pentru delictul săvîrşit de Victor Moldovan la 25 februarie 1923, 
dat de Parchetul Tribunalului din Alba-Iulia, Alba Iulia 17 iulie 1925, vol. II, pag. 
124-125. 


93. Lista dactilografiată a deputaților şi senatorilor Partidului Național Român, vol. II, 
pag. 131. 


94. Preşedenţia Adunării Deputaților îi face cunoscută lui Victor Moldovan excluderea 
sa temporară din Adunare pe timp de 30 de şedinţe, 1923 martie 16, Bucureşti, 
vol. II, pag. 140. 


95. Certificatul medical eliberat de Toma Ionescu, decanul Facultății de Medicină din 
Bucureşti, deputatului Victor Moldovan în urma evenimentelor petrecute în Cameră, 
1923 mart. 27 București, vol. II, pag. 142. 


96. Noua Constituțiune promulgată cu decretul regal din 29 martie 1923 şi publicată 
în „Monitorul Oficial” nr. 282 din 28 martie 1923 — (broșură, 48 pagini, vol. II, 
pag. 146. 

97. Scrisoarea profesorului I. Borcea, fost ministru în Guvernul Vaida, către Victor 
Moldovan, Iaşi, 5 oct. 1922, vol. II, pag. 150-151. 

98. Proectul de program al Partidului Tărănesc din România — aprobat de Congresul 
general din 20-21 noembrie 1921. (broşură), 26 pagini, vol. II, pag. 152. 

99. Scrisoarea preotului Nechifor Buta din care rezultă că fruntașii ţărănişti nu s-au 
bucurat de o primire entuziastă la adunarea din Șieul-Mare, Friş, 18 sept. 1923, 
vol. II, pag. 156-158. 

100. Adresă de mulțumire primită de Victor Moldovan din partea Comitetului județean 
de Sibiu, 1924 ian. 22, Sibiu, vol. II, pag. 176. 

101. Manifeste semnate de G. G. Mironescu din martie 1924 „Către alegătorii pentru 
Camera din judeţul Romanați” şi „Cuvîntul Ardealului”, vol. II, pag. 177-179. 

102. Adrese oficiale primite de Victor Moldovan din partea Preşedenţiei Adunării 
Deputaţilor, aprilie 1924—nov. 1924, vol. II, pag. 184, 197, 198, 218. 

103. Asociaţia pensionarilor civili şi militari din judeţul Năsăud mulțumește deputatului 
Victor Moldovan pentru strădania sa de a-i ajuta pe pensionari să-şi capete pensiile, 
Bistriţa, april. 17- 1932, vol. II, pag. 186. 

104. Scrisoare de la Victor Manu către Victor Moldovan, Cluj, 1924 ianuarie 10, vol. II, 
pag. 200-201. 

105. Declaraţia lui George Nicolae că a fost înșelat, ca şi alți emigranți români din 
Ardeal, de către G-l. Alex. Văitoianu şi a fost dus, în loc de Canada, în Cuba, de 
unde s-a întors, 1924 nov. 6, București, vol. II, pag. 239. 


106. Cereri şi declaraţii în legătură cu chestiunea paşapoartelor emigranților pentru 
America, 1924, vol. II, pag. 240-248. 


107. „Monitorul Oficial” nr. 12, 13, din noiembrie 1924, vol. II, pag. 264. 

108. Scrisoarea lui Victor Bumbu, oficiant la Poşta Centrală din Cluj, către Victor 
Moldovan, 1925 febr. 22, Cluj, vol. II, pag. 277. 

109. Scrisoarea lui Ilarion Țifu către Victor Moldovan, Prund, 27 XI 1924, vol. II, pag. 
279. 

110. Corespondenţă primită de Victor Moldovan de la diverse persoane şi organizaţii, 
1924, vol. II, pag. 280-283. 

111. Facsimilul scrisorii generalului Alex. Văitoianu către fratele său, ministrul Artur 
Văitoianu, în timp ce era închis la Văcăreşti, vol. II, pag. 293—294. 

112. Copie după testamentul lui Theodor Aman (Bucureşti, 21 febr. 1882) publicat în 
„Monitorul Oficial” nr. 79/1907, vol. II, pag. 302. 

113. Declaraţiile Anetei Aman, soția pictorului Th. Aman, în legătură cu pensia acordată 
de stat în schimbul casei pe care o donase de bună voie statului, 1924, vol. II, pag. 
304, 307. 

114. Scrisoare originală, semnată de Aneta Aman, trimisă directorului unui ziar spre 
publicare, București, 1924 octombrie, vol. II, pag. 313. 


Memorii din anii 1924-1932, 362 pagini, vol. INI 


115. Caricaturi se găsesc la paginile: 3, 17, 28, 42, 44, 45, 48, 91, 105, 149, 152, 156, 
157, 160, 162, 167, 178, 238, 346, Vol.III. 

116. Fotografii se găsesc la paginile: 169, 195, 222, 291, vol. III. 

117. Înştiinţare primită de Victor Moldovan din partea Adunării Deputaţilor, 1924 dec. 
8, vol. III, pag. 2. 

118. Anunţ şi broşură în limba maghiară răspândite în Ardeal de Herberger Gyula, care 
îndemna populația să emigreze în America de Sud, vol. III, pag. 10-11. 


119. Adrese şi procese verbale în legătură cu incidentele pe care le-a avut Victor 
Moldovan cu diverșii deputaţi în dezbaterile Camerei deputaţilor, 1925, vol. III, 
pag. 19-22. 

120. Invitaţia primită de Victor Moldovan din partea prim-procurorului de Ilfov, N. 
Racoviceanu, 1925 feb. 19, vol. III, pag. 27. 


121. Declarațiunile lui Iuliu Vlaicu, Alexandru Mihuţiu, Friderik Alzner în legătură cu 
participarea lui Artur Văitoianu în chestiunea paşapoartelor emigranților în 
America, 1925, vol. III, pag. 32, 34, 37. 

122. Adresa primită de Victor Moldovan din partea Prefecturii judeţului Bistriţa-Năsăud, 
1925 feb. 16, Bistriţa, vol. III, pag. 38. 

123. „Monitorul Oficial” din 13 martie 1925 — dezbaterile Adunării Naţionale Constituante 
a Deputaţilor în chestiunea paşapoartelor, vol. III, pag. 49. 

124. V. Moldovan este anunțat de Preşedenția Adunării Deputaţilor că este exclus 
temporar din adunare pe timp de 30 de şedinţe, 19 feb. 1925, vol. III, pag. 50. 

125. 2 invitații primite de Victor Moldovan din partea Ministerului Afacerilor Străine 
în vederea soluționării incidentului pe care l-a avut cu Comandorul Pantazi, 1925 
feb. 23-26, vol. III, pag. 61-75. 


126. Procese verbale şi declaraţii în legătură cu participarea comandorului Pantazi în 
afacerea pașapoartelor emigranților ardeleni în America, 1925, vol. III, pag. 61-75. 


127. Telegrama lui Al. Vaida Voevod către Victor Moldovan, Reghin, (martie 1925), 
vol. III, pag. 80. 


128. Manifeste electorale, 1925, vol. III, pag. 82, 83, 85, 86, 88, 89, 92, 94, 98. 


129. Scrisoarea lui Dan Elizeu, preot din Suseni, către Victor Moldovan, în care-i 
explică motivele pentru care s-a înscris în „Liga apărării național creştine” a lui A. 
C. Cuza, 1925 nov. 30, Suseni, vol. III, pag. 96. 

130. Chemarea Asociațiunii generale a invalizilor din războiul României Mari către 
Adunarea Deputaţilor în scopul pensiilor de mizerie, pe care le primeau invalizii 
din primul război mondial, vol. III, pag. 102. 

131. Statutele societăţii „ Regna”. Societate pentru exploatarea pădurilor grănicereşti, 
1926, Bistriţa, 27 pagini, vol. III, pag. 107. 

132. Apel adresat grănicerilor de Ion G. Berceanu, Bucureşti, 15 mart. 1921, vol. III, 
pag. 110. 

133. Scrisoare primită de Victor Moldovan din partea sătenilor din Borșa — Maramureş 
la 28.1.1926, vol. III, pag. 114. 

134. Brătianu, Ion I. C., Din fara moților-Amintiri, Bucureşti, 1924, 15 pagini, vol. HI, 
pag. 124. 

135. „Monitorul Oficial” din 23.IX.1924 (Parte neoficială), vol. III, pag. 130. 

136. 3 certificate eliberate de Tribunalul Cluj — Secţia firmelor, la cererea deputatului 
Victor Moldovan, 25 ian. 1926, vol. III, pag. 139. 

137. Cererea lui Amoss Frîncu către Ionel Brătianu, în legătură cu tragedia moților din 
Munţii Apuseni, 1926, vol. III, pag. 142. 

138. Scrisoarea lui Voicu Niţescu către Victor Moldovan, însoţită de două acte, 1923, 
vol. III, pag 145-148. 

139. Cuvint lămuritor către Românii ardeleni rostit la 5 aprilie 1926 de V. Goldiş, I. 
Lupaş şi I.I. Lapedatu, membri ai Partidului Naţional Român din Ardeal, vol. III, 
pag. 158. 

140. Către Națiunea Română — apel rostit de preşedintele Partidului Naţional Român, 
Vasile Goldiş, 1926 mai, vol. III, pag. 168. 

141. Cuvint către alegătorii din Ardeal, Banat, Crișana și Maramureş — manifest 
semnat de Octavian Goga, ministru de Interne, (1926), vol. III, pag. 170. 


EL sea 


din 1926, vol. III, pag. 171. 


143. Manifestul guvernului ce arată programul său economic şi politica sa minoritară, 
limba germană, vol. III, pag. 173. 

144. Chemare către tinerimea română, cere tinerilor să dea ajutor Partidului Naţional, 
1926, vol. III, pag. 174. 


145. Partidul țărănesc către ardeleni — manifest de luptă contra liberalilor, 1926, vol. 
III, pag. 175. 


146. Manifestul Ligii Apărării naţional creştine Frați Români, vol. III, pag. 177. 


147. Manifeste ale Partidului Naţional Român în alegerile din 25 mai 1926, vol. III. 
pag. 179, 181, 182. 


148. Manifestul Partidului Naţional Liberal către alegători, din 25 mai 1926, vol. III, 
pag. 183. 


149. Afişe cu care se anunţă rezultatele alegerilor din 25 mai 1926, vol. III, pag. 185-187. 


150. „Gazeta Oficială a judeţului Năsăud”, în care prefectul Vasile Pahone adresează 
cetățenilor din judeţ un cuvînt de mulțumire, 29 mai 1926, vol. III, pag. 191. 


151. Apelul pe care-l adresează Partidul Poporului — în frunte cu Octavian Goga — țării, 
vol. III, pag. 210. 


152. Publicaţia Biroului Central Electoral al judeţului Năsăud pentru alegerea de 
senator, Bistriţa, 31 aug. 1928, vol. III, pag. 212. 


153. Biroul electoral al județului Năsăud. Carte de intrare în localul de vot pe numele 
lui Victor Moldovan, 1928 sept. 21, Bistriţa, vol. III, pag. 214. 


154. Ce vă spune un țăran despre Victor Moldovan, broşură, 31 pagini, vol. III, pag. 216. 


155. Carte poştală ilustrată trimisă lui Victor Moldovan de un grup de studenți someşeni, 
vol. III, pag. 216”. 


156. Telegrama adresată de Victor Moldovan primului preşedinte al Biroului Electoral 
Bistriţa — copie, vol. III, pag. 225. 


157. Scrisori şi telegrame trimise de delegații Partidului Naţional către diverse autorități, 
1926, vol. III, pag. 228—232. 


158. Scrisoarea Valeriei Manu către Gabriela Moldovan — octombrie 4, f. a., Carte poștală 
ilustrată primită de Valeria Manu de la Gabriela Moldovan — 22 iulie 1930, vol. 
III. pag. 234-235. 


159. Scrisoarea generalului Averescu către Victor Moldovan, 1930 mai 14, vol. III, 
pag. 240. 


160. Răspunsul lui Victor Moldovan la scrisoarea generalului Averescu, ciornă, 1930, 
vol. III, pag. 241. 


161. „Țara noastră” , revistă condusă de Octavian Goga, nr. 31 din 21 sept. 1930, vol. 
III, pag. 247. 


162. Cărți poştale ilustrate — 32, vol. III, pag. 248—254”. 


163. Programul țărănesc pentru schimbarea statutelor grănițăreşti din districtul Năsăudului, 
Bucureşti, 30 noiembrie 1929, 4 pagini dactilografiate, vol. III, pag. 260-263. 


164. Să păstrăm tradiția grănicerească — broşură, 24 pagini, vol. III, pag. 268. 

165. Propunerea, făcută de alegătorii din comuna Galaţii-Bistriţei, județul Năsăud, de 
a-l desemna pe Victor Moldovan candidat în alegerile din 27 martie 1930. Anexă, 
procesul verbal, vol. III, pag. 272-273. 

166. Afişe electorale ale Partidului Naţional Țărănesc pentru alegerile din 27 martie 
1931, vol. III, pag. 275, 277. 

167. Apel lansat de preoțimea română către alegătorii din Bistriţa — 1931 martie 16, 
vol. III, pag. 278. 

168. Comunicat în legătură cu încheierea împrumutului de stat, dat de prefectul judeţului 
Năsăud, Vasile Buta, vol. III, pag. 279. 

169. Apel electoral al Partidului Naţional Liberal care propune ca senator al judeţului 
Năsăud pe Laurenţiu Oanea, Bistriţa, 20. 111.1931, vol. HI, pag. 282. 

170. Domnilor consilieri, fraţi Grăniţeri — apel semnat de Victor Moldovan în lupta 
pentru alegerile în Consiliul Judeţean, vol. III, pag. 288. 

171. Apel semnat de Titus Mălai, Frați alegători — în propaganda pentru alegerile în 
Consiliul Judeţean, vol. III, pag. 295. 

172. Publicaţie dată de Biroul Central Electoral al județului Năsăud în legătură cu 
alegerile de deputaţi şi senatori din 1931 iunie 1-8, vol. III, pag. 306. 

173. Alegătorii din judeţul Năsăud îl propun pe Victor Moldovan ca senator în alegerile 
din 4 iunie 1931, vol. III, pag. 307. 

174. Autorizație semnată de generalul Averescu trimisă preşedintelui Tribunalului din 
(judeţul Năsăud) pentru alegerile din iunie 1931, vol. III, pag. 308. 

175. Liste electorale — 1931, vol. III, pag. 309, 313. 

176. Victor Moldovan este anunțat de Cosma despre rezultatul alegerilor din Senat, 
1931 iunie 7, Bistriţa, vol. III, pag. 312”. 

177. Darea de seamă a organizației PNȚ din județul Someş către alegători, vol. III, 
pag. 315. 

178. Afişe electorale din 1931, vol. III, pag. 317-322. 

179. Afiş electoral semnat de Victor Moldovan, adresat grănicerilor, 1931, vol. III, 
pag. 330. 

180. Instrumentu fundamentale pentru Institutele de invetiamentu şi educaţiune de in 
districtulu Năseudului în Transilvania, vol. III, pag. 335. 

181. Valea, Lucian, „Comentarii — despre neamul lui George Coşbuc” din revista 
„Ramuri”, mai 1947, 6 pagini imprimate, vol. III, pag. 337. 

182. Bilet primit de Victor Moldovan dela primarul comunei Enciu, Bistriţa, 23 mai 
1931, vol. III, pag. 338. 

183. Scrisoarea lui Buta Simion către Victor Moldovan, 1931 mai 24, Sărăţel, vol. III, 
pag. 339. 

184. Carte de vizită primită de Victor Moldovan de la Ștefan Scridon, 1931 iun. 3, vol. 
III, pag. 341. 

185. Afiş electoral semnat de Alexandru Pălăgeşiu, 1931, vol. III, pag. 343. 
186. Cetăţenii din Zagra îl felicită pe Victor Moldovan, 26 iun. 1931, vol. III, pag. 345. 


187. Proces verbal al şedinţei Comisiunei Interimare ținută la 27.X.1931 la primăria 
comunei Telciu, în care se mulţumeşte lui Victor Moldovan pentru serviciile aduse 
comunei, 11.X1,1931, vol. III, pag. 351. 


188. Corespondenţă de mulțumire şi felicitare primită de Victor Moldovan, 1931, vol. 
III, pag. 352-357; 359-361. 


Memorii între anii 1931 şi 1936, 440 pagini, vol. IV 


189. Fotografii se găsesc la paginile: 113, 114, 133, 138), 142, 143, 158—160, 233, 
239-241, 382—384, 427-428, vol. IV. 


190. Caricaturi se găsesc la paginile: 11, 40”, 43, 86, 88, 93, 371, 373, vol. IV. 

191. Corbu, I., broşură La situația Regnei (Societatea pentru exploatarea pădurilor 
grănicereşti năsăudene), 7 file, vol. IV, pag. 4. 

192. Copie de pe adresa Ministerului Agriculturii şi Domeniilor, nr. 153.586 din 8 iulie 
1931, vol. III, pag. 10. 

193. Raportul inspectoratului general administrativ, Alexandru Ştefănescu, în legătură 
cu activitatea societății forestiere „Regna”, ce avea concesionată pe 50 de ani 
exploatarea pădurilor din averea grănicerească, vol. IV, pag. 12-14. 

194. Comitetul de inițiativă cheamă la o conferință, pe ziua de 29 martie 1932, pe toți 
intelectualii Graniței Năsăudene, vol. IV, pag. 21. 

195. Comşa, Emil, Către locuitorii celor 44 comune grănicereşti din județul Năsăud — 
broşură, martie 1932, 14 pagini, vol. IV, pag 25. 

196. Apel către Grăniţeri de a cere statului român să desființeze societatea „Regna”, 
care i-a exploatat și jefuit timp de 6 ani, vol. IV, pag. 26. 

197. (Tudor Dan), Adevărul cu privire la exploatarea pădurilor grănicerești de la 
Năsăud prin societatea Regna — broșură, 52 pagini, vol. IV, pag. 32. 

198. Tablou cu portretele celor ce făceau parte din comitetul de direcţie al partidului lui 
Averescu, vol. IV, pag. 38. 

199. Carte poştală ilustrată trimisă de mareșalul Averescu către Victor Moldovan din 
Kissingen la 12.VIII. 1931, vol. IV, pag. 44. 

200. Comitetul organizației locale P.N.Ţ. din comuna Șanț, judeţul Năsăud, propune 
comitetului executiv al P.N.Ţ. din București să fie ales preşedinte al organizației 
judeţene Năsăud, Victor Moldovan, 1932 august 6, Şanţ, 7 pagini, vol. IV, pag. 55. 

201. Scrisoarea dr. Leon Bârsan, vicepreşedintelui Comitetului judeţean al P.N.Ţ. către 
Victor Moldovan, Bistriţa, 1932 octombrie 8, vol. IV, pag. 52. 

202. Scrisori primite de Victor Moldovan de la membrii P.N.Ţ., 1923-1933. 


203. Convocarea congresului judeţean al P.N.Ţ. pentru 8 nov. 1932, vol. IV, pag. 64—69. 

204. Convocarea trimisă de Leonida Pop lui Victor Moldovan de a participa la Congresul 
P.N.Ţ. din 18 nov. 1932, Bistriţa, 5 noiembrie 1932, vol. IV, pag. 70. 


205. Ștefan Lupu, secretarul general al P.N.Ţ. din județul Năsăud comunică anumite 
date stabilite la Congresul ce avusese loc la 18 noiembrie 1932, 1933 mai 29, 
Bistriţa, vol. IV, pag.71. 

206. Victor Moldovan îi scrie lui Pop Leonida, /1933/, vol. IV, pag. 73. 

207. Victor Moldovan se adresează secretarului general al PNȚ pentru Ardeal şi Banat, 
Gh. Crişan, 1933 februarie 22, Bucureşti, vol. IV, pag. 75-76. 

208. Listele cu candidații PNȚ şi PNL pentru alegerile din Consiliul Judeţean şi Consiliul 
orașului Bistriţa, 1932 decembrie, vol. IV, pag. 78, 80. 

209. Iorga, Nicolae. Istoria unei legende: Iuliu Maniu — 47 pagini, 1934, Vălenii de Munte, 
vol. IV, pag. 90. 

210. Carte de vizită scrisă de G. Crişan adresată d-lui. Victor Moldovan la 12.V.1933, 
vol. IV, pag. 99. 


211. Scrisoarea lui Ştefan Lupu către Victor Moldovan, 1933 aprilie 8, Bistriţa, vol. IV, 
pag. 104. 


212. Afişe electorale, vol. IV, pag. 79, 81, 105-107. 


213. Adresă oficială primită de Victor Moldovan de la prefectul Buta la 29 mai 1933, 
vol. IV, pag. 111. 


214. Expunerile domnilor: Pavel Molnar, Emil Molnar, loan Petrinjelu, loan Sasu, Gh. 
Mateiu, Sabin Cotul, Iulian Pop la Congresul PNȚ din judeţul Năsăud, la 30 mai 
1933, vol. IV, pag. 117-126, 128-129. 


215. Declaraţia lui George Matheiu, proprietarul și redactorul responsabil al gazetei 
„Săptămîna”, 1933 mai 15, Bistriţa, vol. IV, pag. 127. 

216. Scrisoare de protest primită de deputatul Dumitru Nacu din partea reprezentanţilor 
PNȚ din judeţul Năsăud, (1933), vol. IV. Ppg. 130. 


217. Memoriul reprezentanţilor instituţiilor dependente de Ministerul Muncii, Sănătății 
şi Ocrotirilor Sociale din organizația PNȚ a oraşului Bistrița, 1933 mai 16, vol. 
IV, pag. 131-132. 


218. Victor Moldovan este anunțat de organizaţia provinciilor pentru Banat şi Ardeal a 
PNȚ, că alegerea sa ca preşedinte al organizaţiei judeţene Năsăud este nulă, 1933 
iunie 6, vol. IV, pag. 134. 


219. Adresă oficială către toți membrii PNȚ din județul Năsăud prin care conducerea 
provincială a PNȚ din Ardeal şi Banat anulează congresul ținut de V. Moldovan şi 
partizanii săi la 30.V.1933, vol. IV, pag. 135. 

220. Corespondenţă primită de Victor Moldovan de la Ionel Pop — 1933, vol. IV, pag. 
139-140. 

221. Referatul comisiei care a anchetat lichidarea societăţii „Regna” şi care a constatat 
că pagubele suferite de comune sînt prea însemnate, pentru a fi lipsite de sancţiuni 
pricinuitorilor — 1933 ian., copie dactilografiată, vol. IV, pag. 147-156. 

222. Plângerea grănicerilor din comuna Maieru, judeţul Năsăud, adresată Inspectoratului 
Muncii la 14.V.1933, vol. IV, pag. 162-163. 


223. Comunicările făcute de Victor Moldovan în legătură cu intervenţia sa la Ministerul de 
Justiţie pentru suspendarea pedepselor suferite de grăniceri pe nedrept, 1932-1933, 
vol. IV, pag. 165, 166. 


224. Victor Moldovan este înştiințat că va fi primit în audienţă la Palatul Regal, vineri 
7 aprilie 1933, vol. IV, pag. 167. 


225. Memoriu adresat de Victor Moldovan ministerului Agriculturii şi Domeniilor, 
1931, ciornă, vol. IV, pag. 176-177. 


226. Referatul inginerului silvic, inspector general, D. Tomuţa în legătură cu situația 
comunelor grănicereşti, 1932, vol. IV, pag. 184-191. 


227. Suteu, Vasile, În chestia pădurilor grănicereşti Năsăudene — Modificarea legei din 
1890. Începuturile legislaţiei averilor foste grănicerești — 1933 februarie 11, referat, 
vol. IV, pag. 194-210. 


228. Texte de lege privitoare la modificarea unor dispozițiuni din legea pentru 
administrarea pădurilor comunale din fostul district al Năsăudului, 1932-1933, 
vol. IV, pag. 219-223. 


229. Manifeste către grăniceri date de preşedintele organizaţiei judeţene Năsăud, Leonida 
Pop, 1933 aprilie 16—iulie 18, vol. IV, pag. 225, 231. 


230. Memoriu adresat de grănicerii din comuna Şant prefectului judeţului Năsăud, 
1933 iulie 20, vol. IV, pag. 234. 


231. Telegrama prin care Alex. Vaida Voevod îl somează pe Victor Moldovan să 
contramandeze adunarea convocată pentru 23 iulie 1933, Bucureşti, iul. 21-1933, 
vol. IV, pag. 235. 


232. Banca Federală „Andrei Mureşanu” din Bistriţa îi face cunoscut lui Victor Moldovan 
că a fost ales președinte de onoare al Federalei şi al întregii mişcări Cooperative 
din judeţele Năsăud şi Someş — 1933 iulie 14, vol. IV, pag. 237. 


233. Victor Moldovan comunică prefectului județului Năsăud că-i trimite încă 500 
exemplare de contramandare a adunării ce urma să se ţină la 23 iulie 1933, vol. 
IV, pag. 238. 

234. Procese verbale şi delegaţii din partea comunelor, prin care se trimit reprezentanți 
la adunarea ce urma să se țină la 23 iulie 1933, vol. IV, pag. 242-260. 

235. Memoriile comunelor grănicerești adresate regelui Carol II şi ministrului Alexandru 
Vaida- Voevod, 23 iulie 1933, vol. IV, pag. 262-275, 277, 290-301, 310-317. 

236. Două copii dactilografiate după protestele lui Victor Moldovan adresate lui Alex. 
Vaida- Voevod referitor la interzicerea adunării din 23 iulie 1933, vol. IV, pag. 
307-309. 

237. Articole de ziar referitoare la situația averilor grănicereşti şi răscoala țăranilor 
grăniceri, vol. IV, pag. 318-330. 

238. Referatul inspectorului general silvic D. Grozescu, care a anchetat gospodărirea 
averilor grănicereşti de către Direcţiunea Silvică, în urma sesizărilor făcute de 
către foştii conducători ai societății „Regna” — 1933 aprilie 26, vol. IV, pag. 333—343. 

239. „Revista Graniţei Năsăudene”, fragment, 1933, vol. IV, pag. 359, 261. 


240. Memoriul lui Victor Moldovan, adresat ministrului agriculturii, arătînd revolta 
țăranilor grăniceri, exploataţi de ani de zile de o administrație silvică necinstită, 
Bistriţa 29 iulie 1933, vol. IV, pag. 353-355. 


. „Monitorul Oficial” nr. 232 din 9 octombrie 1933 în care este publicat Memoriul 
asupra administrării pădurilor celor 44 comune foste grănicerești din jud. Năsăud, 
vol. IV, pag. 358. 


242. Copia demisiei lui Dumitru Tomuţa, inginer inspector general silvic, din funcția 
de comisar al guvernului pe lângă Direcţia Silvică Bistriţa, 1934, vol. IV, pag. 
364-365. 


243. Sîngeorzanu, Emil, Păreri asupra aşezămintelor grănicereşti năsăudene — broşură 
oferită d-lui Victor Moldovan, 32 pagini, 1933, vol. IV, pag. 367. 


244. Copia adresei prin care deputatul Leonida Pop este anunţat de preşedenția PNȚ că 
ministrul Emil Haţieganu va conduce, provizoriu, organizaţia din judeţul Năsăud, 
1933 octombrie 30, vol. IV, pag. 376. 


245. Memoriu adresat de Victor Moldovan, în numele partidului din judeţ, ministrului 
Emil Haţieganu la 27 iulie 1933, vol. IV, pag. 377. 


246. Raportul prefectului de Năsăud către Ministerul Agriculturii şi Domeniilor, prin 
care „se semnalează unele abuzuri săvîrşite în administrațiunea pădurilor grănicereşti 
din jud. Năsăud” și răspunsul Ministerului, 1933, copii dactilografiate, vol. IV, 
pag. 386-387. 

247. Memorii adresate de Nicolae Drăganu, profesor la Universitatea din Cluj, în numele 
cărturarilor grăniceri locuitori la Cluj, ministrului Agriculturii şi Domeniilor, V. 
Sasu, 1934 nov. 1-21, vol. IV, pag. 392-395. 

248. „Monitorul Oficial” nr. 274 din 27 noiembrie 1934 în legătură cu administrațiunea 
pădurilor grănicereşti din județul Năsăud, vol. IV, pag. 398-399. 


24 


= 


249. Scrisoarea lui Emil Sângeorzan către Victor Moldovan, 3 februarie 1935, Cluj, 
vol. IV, pag. 406-407. 

250. Memoriul grănicerilor din judeţul Năsăud către Victor Moldovan, 1935, vol. IV, 
pag. 410-411. 

251. Copie după referatul Oficiului Naţional al Cooperaţiei Române Secţia tehnico- 
forestieră, 1935 februarie 4, vol. IV, pag. 413-414. 

252. „Monitorul Oficial”, nr. 23 din 4 martie 1935, vol. IV, pag. 421. 

253. Moldovan Victor, Cooperaţia și comunitățile de avere. Discurs rostit în adunarea 


deputaților din 27 februarie 1935, Bucureşti 1935, broșură, 31 pagini, vol. IV, 
pag. 430. 

Memorii între anii 1934 şi 1940, 202 pagini, vol. V 


254. Fotografii se găsesc la paginile: 29Y, 30-33, 41, 42, 43, 44, 51, 63, 66, 78”, 86, 89, 
90, 90”, 150, 151-156, 159, 163, 164, 169, 175, 176”, 179-181, 183, 185-187, 
189-190, 192, 199%; vol. V. 

255. Caricaturi se găsesc la paginile: 54, 55, 56; vol. V. 


256. Adunarea Deputaților — sesiunea ordinară 1934-1935. Raportul comisiunii de 
anchetă parlamentară în chestiunea Skoda, 5 pagini imprimate, vol. V, pag. 4. 


257. Afacerea Skoda. Calitatea materialului. Industria naţională faţă de problema 
înarmării, 3 file imprimate, vol. V, pag. 5. 


258. Afacerea Skoda. a) Skoda; b) Reprezentanţii statului român. 1. Tratativele şi 
încheierea contractului. Fapte şi acte, vol. V, pag. 6. 


259. Afacerea Skoda. Tratativele şi încheierea contractului în drept. Fapte — acte 
(concluzii), 7 file imprimate, vol. V, pag. 7 bis. 


260. Afacerea Skoda. Trafic. Sînt persoane care au traficat pe seama contractului 
lăsîndu-se a fi mituite? a) Descrierea autorităţilor la 10.111.1933, vol. V, pag. 7. 


261. Afacerea Skoda. Falsul, 4 pagini imprimate, vol. V, pag. 8. 
262. Afacerea Skoda. Concluziuni generale + anexe, 5 file imprimate, vol. V, pag. 9. 


263. Telegrame primite de Victor Moldovan de la Romul Boilă şi Vasile ? în chestiunea 
Skoda, 1935, vol. V, pag. 15”. 


264. Discursul d-lui Victor Moldovan rostit în şedinţa din 22 martie 1935 a Camerei 
deputaților în discuția asupra raportului de anchetă Skoda, „România Nouă” — 27 
martie 1935, vol. V,pag. 17. 


265. Contracte de arendă pentru minele de la Baia de Arieş, încheiate între Iuliu Maniu 
şi Romul Boilă, plus alte acte, 1930-1935, vol. V, pag. 19-25. 


266. Cărţi de vizită aparţinând lui A. W. Van Delden şi Bhor Christiansen din Stockholm, 
vol. V, pag 27”. 

267. Cărți poştale ilustrate, vol. V, pag. 34-34. 

268. Două manifeste prin care alegătorii sînt îndemnați să nu-l voteze pe Emil 
Haţieganu, 1937, vol. V, pag. 38-38”. 

269. Mihalache, Ion, Jărănism şi Naționalism — cuvântare rostită la deschiderea cercului 
de studii al Tineretului Național-Țărănesc din Bucureşti în ziua de 17 dec. 1935, 
broşură, 46 pagini, vol. V, pag. 40. 

270. Manifestul P.N.T. pentru alegerile din 1937, vol. V, pag. 52. 


271. Carte poştală ilustrată trimisă de Victor Moldovan soției sale Gabriela Moldovan, 
1938 aug. 5, Viena, vol. V, pag. 50”. 


272. 10 cărţi poştale ilustrate trimise de Victor Moldovan lui Lily Moldovan, din călătoriile 
sale în străinătate, 1938, vol. V, pag. 62-65. 


273. Cărţi de vizită — Ernest Feisst, Henri V. Hoepli, dr. G. Fliickiger, vol. V, pag 63”. 

277. 


278. 


279. 


280. 

282. 


283. 


284. 


285. 


286. 


287. 


288. 


289. 

Constituţiunea — publicată în „Monitorul Oficial” nr. 48 din 27.11.1938, broşură, 
20 pagini, 1939, vol. V, pag. 67. 

Facsimile după declarația regelui Carol II în legătură cu promulgarea noii 
Constituţii şi fotografia şedinţei Consiliului de Miniştri prezidată de Carol II, în 
care s-a adoptat proiectul noii Constituţii, 20 febr. 1938, vol. V, pag. 68-71. 
Ionașcu, Aurelian R, Constituţiunea Regele Carol II, broşură, 34 pagini, vol. V, 
pag. 76. 

Memorandul Românilor din Transilvania (Ardeal, Banat, Crişana, Satu-Mare, 
Maramureş) prezentat M.S. Regelui Carol II în decembrie 1938, 9 pagini imprimate, 
vol. V, pag. 79. 


Lege pentru înființarea Frontului Renaşterei Naţionale din 16 decembrie 1938 şi 
regulament din 5 ianuarie 1939, broşură, 12 pagini, vol. V, pag. 82. 


Copia procesului verbal întocmit în urma anchetei făcute la Regia cooperativei 
„Regna” de către inginer consilier silvic I. Fonay de la Ministerul Agriculturii şi 
ing. I. Băleanu de la Direcţia regimului silvic, 21 ianuarie 1938, vol. V, pag. 96-98. 


Denunţul adresat ministrului Agriculturii de către Iulian Dumitru în legătură cu 
activitatea directorului silvic de la cooperativa „Regna” — Zăgreanu, copie, 1939, 
vol. 5, pag. 103. 


. Protestul lui Cornel Pop prezentat şi citit în şedinţa Consiliului de Administraţie a 


„Regnei” în ziua de 6.V.1939, 2 pagini dactilografiate, vol. V, pag. 105-106. 


Memoriul adresat primului ministru Armand Călinescu de către intelectualii grăniceri 
din Cluj în legătură cu activitatea Regnei, 6.VI.1939, Cluj, vol. V, pag. 110. 


Raportul Rezidentului Regal dr. Coriolan Tătaru înaintat prim-ministrului Armand 
Călinescu la 7.VI.1939, dat cu memoriul intelectualilor grăniceri din Cluj (pagina 
110), copie dactilografiată, vol. V, pag. 113-114. 


Adresa (copie) prin care Institutul Naţional al Cooperaţiei îi face cunoscut lui 
Victor Moldovan că face parte din comisiunea interimară ce va lua în primire 
patrimoniul „Regnei” de la foştii conducători — 28.VII.1939, vol. V, pag. 115-116. 


Telegrama trimisă de profesorul univ. N. Drăganu lui Victor Moldovan, I.VII. 
1939, Cluj, vol. V, pag. 116). 


Proces-verbal întocmit în şedinţa de la Ministerul Agriculturii, care a avut ca scop 
salvarea „Regnei” şi consolidarea situaţiei ei financiare prin aranjarea datoriilor, 
copie, 21 sept 1939, vol. V, pag. 122-129. 

Proces-verbal din şedinţa de la 7.X1[.1939 a Comisiunii Silvice, instituite pe lângă 
Direcţiunea Silvică Năsăud, şedinţă în care s-a discutat ratificarea convenţiunii 
încheiate la minister privitor la eşalonarea (datoriilor „Regnei”), vol. V, pag. 133. 
Convocator prin care se anunţă Comisia silvică să ia parte la şedinţa de la 11 
decembrie 1939 la Năsăud, Bistriţa, 2 decembrie 1939, vol. V, pag. 135. 

Extras din procesul-verbal al şedinţei Comisiei silvice de la 12 decembrie 1939, 
convocată la Năsăud, vol. V, pag. 136. 

290. Protestul lui Dumitru Tomuţa adresat ministrului Agriculturii, prin care arată că: 
„sub formula lichidării lente a „Regnei” — propusă de Tudor Dan — se urmăreşte 
exploatarea în regie prin Direcţia Silvică a pădurilor grănicereşti”, vol. V, pag. 
137-140. 

291. Acţiunea penală înaintată de Victor Moldovan împotriva lui Pavel Zăgreanu şi ing. 
Vaiss Mihail de la Direcția Silvică Năsăud pentru gestiune frauduloasă — 1940 ian. 
3, vol. V, pag. 143—144. 


292. Programul Comemorării zilei de 1 decembrie la Alba-Iulia, organizată de secretarii 
F.R.N. din ţinutul Mureș, vol. V, pag. 176. 


293. Invitaţii primite de Victor Moldovan la Serbările comemorării Unirii de la 1 
decembrie 1939 la Alba Iulia, vol. V, pag. 175”. 


294. Cărţi de vizită — George Apostoleanu şi Victor Imandi, 1940, vol. V, pag. 178. 


295. Lista conducătorilor Frontului Renaşterii Naţionale şi a preşedinţilor de ținuturi şi 
judeţe, vol. V, pag. 197-201. 


296. Două cărți poștale ilustrate primite de Victor Moldovan de la Mitropolitul Al. 
Nicolescu, episcopul Iuliu Hossu şi episcopul Valeriu Frențiu, Roma, 1940 
februarie 27-29, vol. V, pag. 202. 


Memorii din anul 1940, vol. VI 


297. Fotografii se găsesc la paginile: 3-5, 34, 36-37, 46-60, 67-81, 87, 109-115, 119”, 
142—147”, 149, 165-166, 179, 219-220, vol. VI. 


298. Caricaturi se găsesc la paginile: 203, 221, 225. 


299. Telegrame şi scrisori de felicitare primite de V. Moldovan cu ocazia numirii sale 
ca secretar general al F.R.N. de la g-l. Averescu, Vaida-Voevod, Carol II, ep. 
Frențiu, M. Şerban, A. Baciu, Ghelmegeanu, Al. Radian, V. şi alţii, 1939-1940, 
vol. VI, pag. 12-33. 


300. Procesul-verbal al şedinţei din ziua de 22 martie 1940, ţinută de Comisiunea 
Superioară a Frontului Renașterii Naţionale la Preşedinţia Consiliului de Miniştri, 
vol. VI, pag. 38-39. 

301. Declaraţiile făcute presei asupra Sfaturilor judeţene şi comunale de către Victor 
Moldovan, 9 aprilie 1940, 9 pagini dactilografiate, vol. VI, pag. 43. 

302. Circulară dată către preşedinţii județelor prin care F.R.N., respectiv Victor Moldovan, 
dispune convocarea Sfaturilor judeţene și organizarea cadrelor comunale și de 
plasă în Ardeal şi întreaga țară, 9.1V. 1940, vol. VI, pag. 44. 

303. Cuvântarea lui Victor Moldovan de la adunarea ținută de F.R.N. la Silistra 
(Dobrogea) la 19 mai 1940, 5 pagini dactilografiate, vol. VI, pag. 73. 

304. Raportul prezentat Regelui Carol II de către Victor Moldovan, care arată că 
perioada de organizare a F.R.N. s-a încheiat, 1940 iunie, vol. VI, pag. 82—86. 

305. Cererea lui Victor Moldovan, preşedintele Comitetului pentru ridicarea monumentelor 
grănicereşti, către Victor Precup, director silvic la comisiunea silvică din Bistriţa, 
rugându-l să aloce 100.000 pentru realizarea acestora, vol. VI, pag. 105. 


306. Copia adresei oficiale trimisă de ministrul de Interne către prefecții din ţară în 
care-i anunță că secretarul general al F.R.N., Victor Moldovan, va începe o 
importantă acţiune pe teren, 1940 iunie, vol. VI, pag. 141. 

307. Inscripţiile aflătoare pe păreţii bisericii celei vechi din Chiraleș, clădită înainte de 
1700, vol. VI, pag. 150. 

308. Scrisoarea preotului Virgil Baciu către Victor Moldovan, 1933 dec. 27, Chiraleş, 
vol. VI, pag. 151. 


309. „Legea pentru asanarea datoriilor rezultate pe urma exploatării pădurilor proprietatea 
celor 44 comune foste grănicereşti din regiunea Năsăud” — 23.V.1940, 2 pagini 
dactilografiate, vol. VI, pag. 153-154. 


310. „Contract de vânzare-cumpărare între Regia Cooperativa Regna din Năsăud şi 
Societatea Anonimă Română Silvarom din Bucureşti”, 22 mai 1940, 11 pagini 
dactilografiate, vol. VI, pag. 156-157. 


311. Copia cererii trimisă de Direcţia Silvică din Năsăud Rezidentului Regal pentru a 
interveni la Institutul Naţional al Cooperaţiei pentru aprobarea imediată a contractului 
dintre „Regna” şi „Silvarom” — 25 mai 1940, Năsăud, vol. VI, pag. 158-161. 


312. Copia dactilografiată a scrisorii lui Victor Moldovan către dr. Ion Buia — 1940 
iunie 20, vol. VI, pag. 163. 


313. Regia Cooperativa „Regna” — proces-verbal dresat în şedinţa din 20 iunie 1940 a 
Adunării Generale ordinare a delegațiilor celor 44 comune grănicereşti. Anexă, tabloul 
delegaţiilor şi supleanților celor 44 comune grănicereşti, 9 pagini dactilografiate, 
vol. VI, pag. 168. 


314. Telegrama dr. Ion Buia adresată lui Victor Moldovan, din Năsăud, 20.VI[.1940, 
vol. VI, pag. 169. 


315. Textul Decretului-lege prin care Carol II transformă FRN în Partidul Națiunii, care 
va funcţiona sub conducerea supremă a Majestății sale Regelui, tăietură de ziar, 
vol. VI, pag. 176. 

316. Raportul ministrului justiției, Aurelian Bentoiu, către Consiliul de Miniștri în 
legătură cu transformarea FRN în Partidul Națiunii, vol.VI, pag. 177-177”. 

317. Raportul Comisiei Superioare FRN către Carol II, 3 pagini dactilografiate, vol. VI, 
pag. 178. 

318. Deciziile originale semnate de Carol II în legătură cu transformarea FRN în 
Partidul Națiunii şi numirea lui E. Urdăreanu ca şef de Stat Major şi V. Moldovan 
ca secretar general al Partidului — 1940 iulie 22, vol. VI, pag. 178. 

319. Chitanță semnată de prof. Radu Gyr, 3 mai 1940, Bucureşti, fotocopie, vol. VI, 
pag. 183. 


Anexe 439 


320. „Cerul şi pământul ţării” (marş rustic), cuvinte, Grigore Bugarin, muzica, Sabin 
Drăgoi, vol. VI, pag. 184. 

321. „Marş tineresc” (pentru gărzile naționale plugăreşti), cuvinte, Grigore Bugarin, 
muzica, Sabin Drăgoi, vol. VI, pag. 185. 

322. „Tinereţea țării” (marş pentru copii), poezia, Grigore Bugarin, muzica, Sabin V. 
Drăgoi. vol. VI, pag. 186. 

323. „Tara şi Regele” (marş eroic, chemare), cuvinte Grigore Bugarin, muzica, Sabin 
Drăgoi, vol. VI, pag. 187. 


324. „Drum nou” (marş vesel pentru studenți), cuvinte Grigore Bugarin, muzica, Sabin 
V. Drăgoi, vol. VI, pag. 188. 


325. „Ruga Partidului Națiunii”, cuvinte și muzică de Sabin V. Drăgoi, vol. VI, pag. 189. 


326. Scrisoarea avocatului loan Pop către Victor Moldovan, Alba-Iulia, 1940 iunie 13, 
vol. VI, pag. 194-195. 


327. Cererile intelectualilor ardeleni de a fi înscrişi în Frontul Renaşterii Naţionale şi în 
Partidul Națiunii, 1938—1940, vol. VI, pag. 196-198. 


328. Ciorna în creion a telegramei adresată de Carol II tineretului ardelean, 1940, vol. 
VI, pag. 200. 


329. Chemarea lui Horia Sima către legionari în care-i invită să se înscrie în Partidul 
Națiunii, original, Bucureşti, 23 iunie 1940, vol. VI, pag. 201. 

330. Declaraţia fruntașilor legionari prin care se înscriu, la ordinul lui Horia Sima, în 
Partidul Națiunii, cu semnăturile originale, Bucureşti, 23 iunie 1940, vol. VI, pag. 205. 


331. Apelul lui Dinu Brătianu către membrii Partidului Naţional Liberal de a se înscrie 
în Partidul Națiunii, Bucureşti, 23 iunie 1940, vol. VI, pag. 209. 


332. Decizia nr. 3 în original, prin care Carol II prevede „aşezarea Partidului Națiunii 
pe noi baze”, București, 22 iunie 1940, vol. VI, pag. 221. 


333. Discursurile ţinute în Comisiunea pentru alcătuirea unei organizaţii centrale a 
Partidului Națiunii de Ghelmegeanu, Manolescu, Băbeanu, Bujor, Bentoiu, 
legionarul dr. Noveanu, Gigurtu, 1940 august, vol. VI, pag. 213-217. 


334. Nota informativă cu privire la nulitatea Arbitrajului de la Viena, Bucureşti, 10 
iulie 1941, vol. VI, pag. 227. 


335. Articolul lui Stelian Popescu „A abdicat” — în legătură cu abdicarea lui Carol II în 
ziua de 6.[X.1940, vol. VI, pag. 231". 


336. Victor Moldovan comunică ministrului de Interne că suma ce s-a dat Partidului 
Națiunii se află la Preşedenţia Consiliului de Miniștri, copia comunicării, 8 sept. 
1940, vol. VI, pag. 232. 

337. Adresa ministerului de Interne către şeful de Stat Major al Partidului Națiunii, prin 
care din ordinul generalului Antonescu Partidul Națiunii este desființat, 1940 sept. 
9, vol. VI, pag. 233. 

338. Declaraţiile lui Victor Moldovan pentru controlul averii, 1940 sept. 17—oct. 9, vol. 
VI, pag. 234-235”. 

339. Mănuilă, Sabin dr, Memoriu asupra tratamentului ce trebue asigurat pentru 
Românii din Ungaria, copie dactilografiată, Viena, 30 august 1940, vol. VI, pag. 237. 


340. 3 scrisori și o carte de vizită de la dr. E Gyarfas adresate lui Victor Moldovan, 
1940 sept. 4-24, vol. VI, pag. 238-241. 


341. Raportul Oficiului Statistic Român asupra propunerii privitoare la schimbul 
regiunii grănicerești năsăudene cu regiunea apuseană a zonei ungurești din judeţul 
Tîrnava-Mică, copie dactilografiată, vol. VI, pag. 242-245. 

342. Observaţiuni cu privire la propunerea Gyarfas. Varianta II, copie dactilografiată, 
vol. VI, pag. 246-247. 


343. Memoriul lui Victor Moldovan înaintat Comisiunii pentru controlul fondurilor 
Frontului Renaşterii Naţionale, a Partidului Națiunii şi a Servicului Social, însoțit 
de actele privind gestiunea fondurilor, 1940, vol. VI, pag. 252-272. 

Anexa nr. 2. 


Aprecierea memoriilor 
din partea Academiei Republicii Socialiste România! 


Memoriile politice din 1917-1940 a tov. Victor Moldovan, cuprinzând 6 volume 
legate cu un total de 1057 pagini de text şi câteva sute de piese documentare în 
original şi copii cu caracter politic, a căror redactare a fost începută în 1945, se 
deschid cu istoricul locului de naștere Bistriţa (Năsăud) și se continuă cu copilăria, 
anii de studii și în sfârşit, cu viaţa politică la care a participat. 

Descriind ultimele evenimente ale primului război mondial, memoriile înregistrează 
apoi revoluţia din Ardeal din 1918, unirea cu România, activitatea Consiliului Dirigent 
cu Partidul Naţional Român, care intră de aici înainte în viața parlamentară a 
României Mari. 

Sunt prezentate toate conflictele politice ce au urmat până în 1940, luptele 
electorale, sciziunile din partide, guvernările, atitudinile marilor politicieni Iuliu 
Maniu, Brătianu, etc., cu detalii însemnate pentru viaţa politică, la care a participat 
activ şi pe care era în măsură să o cunoască foarte bine. 

Odată ajuns în parlament, memoriile înregistrează cu amănunte propriile sale 
interpelări, privind afacerile făcute în schimbul coroanelor, compromiterea lui 
Arthur Văitoianu cu afacerea Aman, panamaua pașapoartelor, problema moților, 
intervenţia cerută de Iuliu Maniu în apărarea sa proprie și a lui Romul Boilă în 
afacerea Skoda, administrarea averilor grănicerești de la Năsăud, etc. 

Dezvoltarea cea mai mare este dată afacerii grănițereşti, răscoalei țăranilor 
grăniceri, problemă cuprinsă mai ales în volumul IV. 

Alt capitol îl formează perioada guvernării dictatoriale a regelui Carol II din 
1938-1940, dezvoltată prin materialul documentar. 

Făcând un bilanţ al documentelor cu oarecare aproximaţie, se găsesc între filele 
volumelor următoarele: 

- 120 foi volante; 

- 338 acte, din care 23 deosebite, privind dictatura regală din 1938—1904; 

- 25 broşuri diverse, politico-economice; 

- 30 scrisori, semnate unele, de mareşalul Averescu, Ana Aman, Ionel Pop, 

Nicolae Drăgan, și alții; 
- 170 de fotografii, majoritate din propagandă politică, făcută în ţară; 


! Se află numerotată de la 1 la 3, în exemplarul de la Arhivele din Bistriţa. 

- numeroase reproduceri de pe caricaturile oamenilor politici ai zilei, făcute de 
Mărculescu, etc. 


Dintre foile volante, cele aflate în volumul I, privitoare la revoluţia din Ardeal 
şi Unire, cum şi foile volante cu caracter local din Năsăud, apar în mică măsură în 
colecțiile Bibliotecii Academiei R.S.R. 

Actele cele mai importante sunt cele care privesc averile grănițerești din 
volumul IV şi cele din volumul VI, privind dictatura regală. 

Raportul lui Aurelian Bentoiu despre necesitatea creării Partidului Națiunii. 

Raport către rege în aceeaşi problemă, semnat de Vaida, Tătărăscu, Victor 
Moldovan, A. Bentoiu, Nic. Cornăţeanu, I. Bujoiu. 

Patru din primele decizii semnate de Carol II după crearea partidului totalitar. 

Înscrierea intelectualilor ardeleni și bănăţeni în Frontul Renașterii Naţionale. 

Ciorna autografă a răspunsului de mulţumire a lui Carol II, prin care cheamă la 
aderare în partid și a altora. 

Chemarea semnată de Horia Sima adresată legionarilor de a se înscrie în 
F.R.N., ciornă autografă. 

Adeziunea fruntașilor legionari cu semnături proprii, în capul listei Ion Zelea 
Codreanu. 

Notă informativă privind arbitrajul de la Viena şi nulitatea acestuia, aparținând 
lui Valer Pop. 

Alte acte privitoare la problema arbitrajului cu schimbarea de frontieră, tratată 
cu Gyârfăs. 

Acte privind controlul fondurilor F.R.N şi P.N. 

Autorul are marele merit de a fi păstrat atâtea piese documentare de interes 
istoric, necesare istoriografilor. 

Nefiind vorba de memorii zilnice, ci de un text redactat târziu, „deci beneficiind 
de perspectiva necesară în timp pentru a judeca evenimentele, memoriile sunt 
scrise cu sobrietate şi imparţialitate, constituind o retrospectivă. 

Ceea ce face valoarea acestor memorii şi le dă un caracter ştiinţific este prezența 
masivă a unui material documentar în original sau copii, care sprijină şi explică cu 
date certe evenimentele contemporane, arătate în memorii. 

Anexa nr. 3. 


Apecierea memoriilor din partea lui Vasile Netea 


Mult stimate domnule Moldovan’, 


Cu un viu interes am citit cele şase volume de memorii documentare ale d-voastră. 

Ele reprezintă una din cele importante surse pentru cunoaşterea vieţii politice a 
României din perioada dinte cele două războaie (1918-1940). 

Valoarea lor este cu atât mai mare cu cât fiecare amintire și fiecare afirmație 
este sprijinită de documente originale sau de copii vrednice de toată încrederea. 

Socotesc însă că ele nu și-ar putea atinge scopul istoriografic pentru care au 
fost scrise decât dacă ar fi predate Academiei Republicii Socialiste România spre a 
putea fi studiate de către cercetătorii şi istoricii noștri. 

Nu mă îndoiesc că Academia R.S.R., dată fiind valoarea documentară a volumelor 
dvs., le va aprecia cu toată seriozitatea. 

Primiţi vă rog, asigurarea deosebitului meu respect. 


20. II. 1968. 
Dr. Vasile Netea 
Cercetător ştiinţific principal 
la Institutul de Istorie „Nicolae lorga” al Academiei R.S.R. 
Laureat al premiului Nicolae Bălcescu al Academiei R.S.R. 


! Se află nenumerotată, ca prima pagină, în exemplarul de la Arhivele din Bistriţa. 

Anexa nr. 4. 


Scrisoarea lui Victor Moldovan adresată lui Teodor Ghiţan, 
în care-i descrie modul cum doreşte să realizeze copii ale memoriilor 
după exemplarul depus la Biblioteca Academiei Române din Bucureşti 


Mult stimate domnule Ghiţan"! 


Aici Vă trimit o parte din Memoriile copiate, iar cele volante, de la pag. 154-200, 
le voi trimite îndată ce vor fi copiate. Copierea merge cam încet. 

După ce vor fi copiate Memoriile în întregime, ceea ce va fi cam peste două 
luni, am să Vă trimit copia destinată Muzeului Bistriţa sau cel destinat Năsăudului, 
pentru a-l putea utiliza. 

Nu se poate copia decât în numai două exemplare. 

Tot cu această ocazie am să Vă trimit şi aprecierile acestor Memorii, făcute de 
Institutul de Istorie şi Academie. 

Am să Vă trimit și biografia lui Samuel Poruţiu și a lui Gavrilă Man. 

Cred că o să plec în curând până la Bistriţa, cu care ocazie voi da Muzeului 
stampele reprezentând pe Horia și Cloşca, precum şi o copie a fotografiei lui 
Avram lancu, deoarece cea originală am vândut-o Academiei, care cu expoziția 
inaugurată acolo, a expus-o la loc de frunte. 

Le voi da și fotografiile lui Amos Tobias, a soției şi a fiicei sale, care l-a salvat 
pe Avram Iancu, de nu a avut soarta prefecților Buteanu şi Dobra, care au fost 
executați de Hatvani. 

Răscoala de care V-a vorbit Sabin Cotul este descrisă în memoriile mele detaşat, 
precum şi colaborarea lui Sabin Cotul și fotografia sa. 

Vă salut, dragă D-le Ghiţan, cu multă prietenie, al D-voastră, Victor Moldovan, 
București, 3 VIII '68. 


! Se află la p. 689, în exemplarul de la Complexul Muzeal judeţean Bistriţa-Năsăud. 

Anexa nr. 5 


Scrisoarea lui Victor Moldovan adresată lui Teodor Ghiţan 
în care-i comunică realizarea celor trei copii după exemplarul 
din memorii şi instituţiile cărora le sunt destinate la Bistriţa şi Năsăud 


21 aprilie '69 
Dragă domnule Ghiţan!! 


Vă mulțumesc din toată inima de felicitări şi Vă zic La mulți ani! Cu fericire şi 
împlinirea tuturor gândurilor D-voastră. 

Totodată Vă felicit şi pentru munca D-voastră în cadrul simpozionului 
folcloric. Aţi îmbrățișat un program foarte frumos. 

Aici Vă trimit copia Memoriilor mele. Am lucrat multe luni de zile până ce le-am 
copiat din manuscrisul meu depus la Academie. 

Sunt gata și cele două scrise (copiate) la maşină şi destinate pentru Bistriţa şi 
Năsăud, la care am anexat foarte multe fotografii. 

Mă gândesc să le depun la Biblioteca Muzeului — nu la Arhivele Statului — dar 
numai la vară. 

La tot cazul, le am pregătite, gata şi pentru Bistriţa şi pentru Năsăud. Nu s-a 
putut copia la maşină numai în două exemplare. 

Dacă cumva s-ar putea vinde Memoriile şi la Biblioteca Universităţii din Cluj, 
le-aş mai lăsa să fie copiate la mașină, dar costă aproape 1.000 de lei copiatul. 

Anexez şi aprecierea făcută la Academie şi o scurtă biografie a lui Gavrilă 
Man. În Memorii m-am ocupat și de biografia lui Bănulescu-Bodoni. 

Am să pregătesc până la vară şi cărțile pe care am de gând să le donez Bibliotecii 
(Muzeului) Bistriţa. 

Vă doresc încă o dată, D-voastră şi stimatei D-voastră familii multă fericire şi 
mulțumiri și, Vă salut cu toată prietenia, al D-voastră, Victor Moldovan. 


N.B. Dactilografă, soția unui avocat, când a copiat și terminat și ultima pagină, 
a lăcrimat și soțul ei a găsit-o cu ochii plângi (s.ed.). 


! Se află la p. 690, în exemplarul de la Complexul Muzeal judeţean Bistriţa-Năsăud. 


Addenda 


a) Regestrul documentelor 


. 1940, octombrie 8, Bucureşti. 
Lista foştilor demnitari, litera M, copie din „Monitorul Oficial”, anul 
CVIII, nr. 235, marţi, 8 octomvrie 1940. 


. 1959, iulie 20, București. 

„Regulament pentru aplicarea Decretului Nr. 292 din 30 iulie 1959, privind 
dreptul la pensie în cadrul Asigurărilor Sociale de Stat”, extras din 
„Colecţia de Hotărâri și Dispoziţii ale Consiliului de Miniştrii al R.P.R.”, 
anul VIII, nr. 32, 5 septembrie 1959. 


. 1959, noiembrie 16, București. 

Declaraţia avocatului Leon Scridon, în care recunoaşte că Victor Moldovan 
a fost numit subsecretar de stat la Ministerul de Interne în anul 1927, dar 
nu a ocupat această funcție. 


. 1959, noiembrie 20, Bucureşti. 

Declaraţia lui Petre Papacostea care confirmă faptul că Victor Moldovan l-a 
admonestat pe Vasile Goldiş pentru numirea ca subsecretar de stat la 
Ministerul de Interne. 


. 1959, noiembrie 25, București. 
Declaraţia lui Nicolae Costea prin care întăreşte relația de prietenie dintre 
Victor Moldovan și Dr. Petru Groza. 


. 1961, mai 22, Bucureşti. 

Scrisoarea lui Victor Moldovan adresată lui Ion Gheorghe Maurer, 
Preşedintele Consiliului de Miniştri, în care-i solicită acordarea pensiei de 
merit pentru activitatea politică din trecut şi scrierea memoriilor. 


. 1963, ianuarie 8, Cluj. 
Scrisoarea lui Victor Ureche adresată lui Victor Moldovan în care-i 
comunică opiniile referitoare la lucrările istorice ale acestuia. 


„<1968>, București. 

Scrisoarea lui Victor Moldovan adresată Preşedintelui Consiliului de 
Miniştri în care-i solicită acordarea pensiei de merit pentru activitatea 
politică din trecut şi scrierea memoriilor. 

9. <1968>, Bucureşti. 


10. 


11. 


12. 


13. 


14. 


15. 


16. 


Memoriul lui Victor Moldovan adresat Prezidiului Marii Adunări 
Naţionale în care solicită acordarea pensiei şi justifică cererea prin sinteza 
asupra activității politice din trecut. 


<1970>, Bucureşti. 

Memoriul adresat de Victor Moldovan Comitetului Central al Partidului 
Comunist Român, în care solicită redobândirea locuințelor naționalizate pe 
numele său şi al soției. 


1971, aprilie 14, Cluj. 

Scrisoarea lui Victor Ureche adresată lui Victor Moldovan în care-l 
informează despre modalităţile de a-și rezolva solicitările referitoare la 
studiile sale. 


1971, septembrie 15, Năsăud. 

Scrisoarea directorului Filialei Arhivelor Statului Bistriţa-Năsăud, Ion 
Rusu, adresată lui Victor Moldovan, în care-i comunică modalităţile în care 
poate să-l recomande pentru primirea în rândurile Partidului Comunist 
Român. 


1971, octombrie 27, Bucureşti. 
Referința lui Emil Caliani pentru ca Victor Moldovan să fie primit în 
rândurile Partidului Comunist Român. 


<1971>, Năsăud. 
Recomandarea directorului Filialei Arhivelor Statului jud. Bistriţa-Năsăud, 
Jon Rusu, pentru primirea în rândurile Partidul Comunist Român a lui 
Victor Moldovan. 


<1971>, București. 

Recomandarea lui Mircea Rebreanu, judecător la Tribunalul Municipiului 
București, secția I Penală, pentru primirea lui Victor Moldovan în rândurile 
Partidului Comunist Român. 


1972, mai 28, Bucureşti, 
Declaraţia lui Ionel Pop prin care-l recomandă pe Victor Moldovan pentru 
a fi primit membru al Fondului Literar. 

17. 


18. 


19. 


20. 


21. 


1972, mai 31, Bucureşti. 
Recomandarea lui Demostene Botez pentru primirea lui Victor Moldovan 
ca membru al Fondului Literar. 


1972, iunie 5, Bucureşti. 
Recomandarea lui Șerban Cioculescu pentru primirea lui Victor Moldovan 
ca membru al Fondului Literar. 


1972, iunie 25, București. 

Scrisoarea lui Sabin Cotu către Victor Moldovan, în care-i comunică 
aprecierea asupra activităţii sale politice, situaţia sa familială şi faptul că a 
întocmit un studiu monografic, bazat pe lectura memoriilor fostului om 
politic. 


<1972>, București. 
Scrisoarea adresată de Sabin Cotu lui Victor Moldovan, în care-i comunică 
aprecierile asupra activității sale politice și exprimă speranţa de a citi 
memoriile acestuia. 


<1972>, București. 
Memoriul adresat de Victor Moldovan lui Zaharia Stancu, preşedintele 
Uniunii Scriitorilor din România, prin care solicită să fie primit ca membru 
al Fondului Literar. 


b) Documente 


1. 
Anul CVIII - Nr. 235 Marţi, 8 Octomvrie 1940 
MONITORUL OFICIAL 
Pag. 5784 şi 5788-5789 
COMUNICATE 


ALE PREȘEDINȚIEI CONSILIULUI DE MINIŞTRI 


Conform decretului-lege Nr. 3.262 din 27 Septemvrie 1940, Ministerul 
Justiţiei publică lista foştilor demnitari: 


M 


220. Madgearu Virgil, ministrul Finanţelor, 20.X.1932-14.X1.1933; 16.XI. 
1929-7.VI.1930; ministrul Domeniilor, 1.XI. 1930-1.V.1931, ministrul 
Economiei Naţionale, 13.VI.1930-10.X.1930; 11.VIII.1932-20.X.1932. 

221. Manolescu I., secretar general Ministerul Finanţelor, 17.VIII.1932-22. 
X.1932. 

222. Marcu Alex., secretar general Ministerul Educaţiei, Cultelor şi Artelor, 
5.VII.1940-16.1X.1940. 

223. Manoliu Florin, secretar general Ministerul Educaţiei, Cultelor şi 
Artelor, 1940. 

224. Manoilescu Mihail, ministrul Externelor, 4.VII.1940-14.1X.1940; 
ministrul Lucrărilor Publice şi al Comunicaţiilor, 13.VI.1930-16.X.1930; 
guvernator, B.N.R., 14.VII.1931-27.X1.1931; ministrul Economiei Naţionale, 
10.X.1930-14.VII.1931. 

225. Marineseu N. (general), ministrul Sănătății şi Ocrotirilor Sociale, 
4.1V.1938; secretar general, Ministerul Sănătăţii şi Ocrotirilor Sociale. 
3.11.1938. 

226. Macovei Ion, ministrul Lucrărilor Publice şi Comunicaţiilor, 1.VI. 
1940-14.1X.1940; director general C.F.R., 1.1X.1936. 

227. Maniu Iuliu, ministrul Apărării Naţionale (interimar), 5.1V.1930- 
13.1V.1930; preşedinte al Consiliului de Miniştri, 1928-14.1V.1930, 13.VI. 
1930-10.X.1930, 20.X.1932-14.1.1933. 

228. Măgureanu Mihail, secretar general, Ministerul Justiţiei, 16. [1.1938 - 
1.1V.1938; subsecretar de Stat, 30.IIl. 1938. 

229. Manolescu-Strunga, ministru de Stat, 17.X1.1937; subsecretar de Stat, 
14.X1.1933-2.X.1934; ministrul Economiei Naţionale, 5.X.1934-1.VIII.1935. 

230. Mavrodi Alex., subsecretar de Stat, 1933. 

231. Marta Alex., rezident regal, 13.VIII.1938-22. 1X.1940. 

232. Marinescu Gabriel, subsecretar Ministerul de Interne, 23.11.1937- 
28.XII.1937; prefectul Poliţiei, 11.VI.1930-26.X1.1939; secretar general, 
Ministerul de Interne, 2.X11.1937-28.X11.1937; ministrul Internelor, 21.1X.1939- 
28.IX. 1939; subsecretar Ministerul de Interne, 1.11.1939-21.1X.1939. 

233. Marinescu C. Teodor, secretar general, Ministerul de Interne, 
8.VI.1930-24.1V.1931; 12.VIII.1932-26.1.1933, 11. 11.1938-11.VII.1940. 

234. Mălinescu Victor, secretar general, Ministerul de Interne, 26.IX.1939- 
2.X11.1939. 

235. Manea Mihail, secretar general, Ministerul Domeniilor, 4.1.1938- 
10.11.1938. 

236. Marian Emil, secretar general, Ministerul Economiei Naţionale, 
11.X1.1936-25.1X.1940. 

237. Martinescu Traian, secretar general, Ministerul Economiei Naţionale, 
13.XI1.1939-15.V.1940. 

238. Marinescu Gheorghe, col., secretar general, Ministerul Aerului şi 
Marinei, 11.V.1940-2. IX. 1940. 

239. Macelariu H. (comandor), secretar general, Ministerul Aerului şi 
Marinei, 11.V.1940. 

240. Mereuţă Cezar, Director general C. F. R., 1.11.1933-1.1X.1936. 

241. Mecu Ilie, secretar general, Ministerul Economiei Naţionale, 
28.X1.1939 -15.V.1940. 

242. Meteş Ştefan, subsecretar Ministerul de Interne, 12.V.1932-6.VI.1932. 

243. Mironeseu Gh. Gh., ministrul Finanţelor, 6.VI.1932-20.X.1932; 
ministrul de Externe, 1.[.1930-19.1V.1931; ministrul Lucrărilor Publice şi al 
Comunicaţiilor,  7.VI.1932-10.VI.1932; ministrul Justiţiei (ad. interim); 
preşedinte al Consiliului de Miniştri, 14.1V.1930-13. VI.1930, 10.X.1930- 
18.1V.1931; vicepreşedinte al Consiliului de Miniştri, 20.X.1932; ministru de 
Stat, 10.11.1938; ministru de Interne, 14.1.1933-14.X1.1933. 

244. Mihăilescu Ştefan, secretar general Ministerul de Finanţe, 20.IV.1931- 
6.VI.1932. 

245. Micescu Istrate, ministru de Externe, 28.X11.1937-10.11.1938; ministrul 
Justiţiei, 24.X1.1939-1.V.1940. 

246. Mirto Eduard, ministrul Muncii (interim), 2.VI.1930-7.VI.1930; 
ministrul Lucrărilor Publice şi al Comunicaţiilor, 12.VII[.1932-24.V.1933, 
29.V.1933-27.VIL.1933, 11.VIIL.1933-14.X1.1933; ministrul Economiei Naţionale, 
7. 111.1930-13.VI.1930. 

247. Mihalache Ion (ing.), secretar general Ministerul Lucrărilor Publice şi 
al Comunicaţiilor, 31.X11.1937-31.IIl. 1938, 3.1.1940-4.VI.1940, 10.IX.1940- 
14.1X.1940. 

248. Mihalache Ion, director general Drumuri, 11.VII.1931-11.X1.1938. 

249. Mihalache Ion, ministru de Interne, 10.X.1930-18.1V.1931, 11.VIII.1932- 
28.X11.1932; ministrul Agriculturii şi Domeniilor, 1.1.1930-1.X1.1930. 

250. Mihail Gheorghe (general), şeful Marelui Stat Major, 23.VIII.1940- 
5.X1.1940; vicepreşedinte al Consiliului de Miniştri, 4.VII.1940-23. VIII. 1940; 
subsecretar de Stat la Ministerul Apărării Naţionale, 2.11.1939-1.X11.1939. 

251. Mihailopol Const., director general P. C. A., 1. 11.1937-11.V.1940. 

252. Missir Nicolae, secretar general la Ministerul Economiei Naţionale, 
17.V.1939-24.X1.1939. 

253. Moldovan luliu, subsecretar de Stat la Ministerul Sănătății şi 
Ocrotirilor Sociale, 14.X1.1929 

254. Motaş D-tru, secretar general la Ministerul Apărării Naţionale, 
1.X.1932-18.1V.1934. 

255. Modolea Petre, secretar general la Ministerul de Interne, 11.VII.1940- 
17. 1X.1940. 

256. Modreanu Rodrig (general), prefect Poliţie, 26.1X.1939-20.[X.1940. 

257. Moşoiu Tiberiu, subsecretar de Stat la Ministerul Agriculturii şi 
Domeniilor, 29.VIII.1936-28.X11.1937. 

258. Munteanu Rîmnic D., subsecretar de Stat la Ministerul de Interne, 
12.V.1932-6.VI.1932. 

259. Munteanu A., secretar general la Ministerul Agriculturii şi Domeniilor, 
24.X1.1939-4.VII.1940. 


Arhivele Naţionale ale României, Fond personal Moldovan Victor, d. 14, ft. 5-6. 


2. 
Extras din Colecția de Hotărâri şi Dispoziţii ale Consiliului de Miniştrii al R.P.R. 
Anul VIII Nr. 32 5 septembrie 1959 


Regulament pentru aplicarea Decretului Nr. 292 din 30 Iulie 1959, privind 
dreptul la pensie în cadrul Asigurărilor Sociale de Stat. 
Capitolul V 
Pensia pentru merite deosebite 
Art. 61. Au drept la pensie, pentru merite deosebite cei care au adus o 
contribuție excepțională la înfăptuirea şi întărirea regimului de democrație 
populară, precum și acei care au adus servicii excepționale în domeniul 
activității economice, ştiinţifice, artistice, culturale ori în orice activitate 
profesională sau obştească, în cazul când se află în una din următoarele situații: 

a) au împlinit vârsta prevăzută pentru acordarea pensiei de bătrânețe, 
corespunzătoare grupei de muncă respective; 

b) au pierdut capacitatea de muncă şi se încadrează într-un grad de 
invaliditate, indiferent de vârstă 

Art. 62. Pensia pentru merite deosebite precum şi pensia pentru urmașii 
celor cu asemenea merite, se acordă prin Hotărâre a Consiliului de Miniştrii. 

Propunerile pentru acordarea pensiei se fac de către Ministere, alte instituţii 
centrale, organizaţii obşteşti şi comitetele executive ale sfaturilor populare 
regionale, al Capitalei Republicii Populare Române şi al Orașului Constanţa, pe 
bază de documentaţie. 

Propunerile se înaintează la Secretariatul General al Consiliului de Miniştri 
în cadrul căruia funcționează o Comisie compusă din delegaţii Consiliului 
Central al Sindicatelor, Comitetului de Stat pentru problemele de Muncă și 
Salarii şi adjunctul Secretarului General de Miniştri, ca preşedinte al Comisiei. 

La lucrările Comisiei participă şi delegatul organului care a făcut 
propunerea pentru acordarea pensiei. 

Comisia verifică dacă sunt îndeplinite condiţiile pentru acordarea pensiei și 
face propuneri corespunzătoare Consiliului de Miniştri. 


Idem, d. 4, f. 9. 


3. 


Declaraţie 


Subsemnatul Scridon Leon, avocat pensionar, domiciliat în Bucureşti, Str. 

Sf. Constantin, Nr. 28, raionul Gheorghe-Gheorghiu-Dej, cunosc bine pe tov. 
Moldovan Victor, avocat pensionar, cu domiciliul în Bucureşti, Str. Polonă, Nr. 
23 B, raionul 1 Mai şi declar, că numitul a fost în anul 1927 numit Subsecretar 
de Stat în Guvernul Averescu. 

Am cunoștințe şi pot afirma, că tov. Moldovan Victor nu a funcționat în 
această demnitate de Subsecretar de Stat. 

Acest lucru a fost pe vremea mea comentat în presă, socotit fiind ceva 
cu totul neobişnuit la cineva, să nu accepte o astfel de demnitate, ca şi cea care i-a 
fost oferită tov. Moldovan Victor. 

Aceasta îmi este declaraţia, pe care o susțin şi semnez cu mâna proprie. 

Bucureşti, 16 noiembrie 1959. Leon Scridon, 

În fața noastră, ca martori: s.s., indescifrabil. 


Idem, d. 14, f. 2. 

4. 


Declaraţie 


Subsemnatul Petre Papacostea, Str. Caragea Vodă, nr. 19, avocat pensionat, 
declar următoarele: 

1) Am fost de faţă când tov. Moldovan Victor a avut o ieşire împotriva lui 
Vasile Goldiș că l-a desemnat fără voia şi fără ştirea sa, în funcția de subsecretar 
de stat, zicând că o refuză. 

2) Nu am cunoştinţă să i se fi dat vreo atribuţie sau să fi lucrat în vreun 
birou oarecare. 

Bucureşti, 20 XI. 1959. 

s.s. Petre Papacostea. 


Ibidem, f. 3. 


5. 


Declaraţie 


Subsemnatul Niculae Costea, pensionar, domiciliat în București, B-dul 
Dacia 16, declar următoarele: 

Cunosc pe Tov. Moldovan Victor, avocat pensionar, domiciliat în str. 
Polonă nr. 23B Raion 1 Mai. 

Am cunoştinţă personală că fostul Preşedinte al Prezidiului Marii Adunări 
Naţionale Dr. Petru Groza a păstrat până la moarte prietenia Tov. Victor 
Moldovan şi chiar pe patul suferințelor sale m-a însărcinat să-l chem la sine pe 
„vechiul prieten, luptător ca și mine, gata totdeauna la ripostă și la ajutorarea 
celor loviți”. 

Fiind atunci Tov. Moldovan plecat la Bistriţa nu i s-a putut împlini această 
dorință. 

Aceasta este declarația mea pe care am scris-o şi subscris-o personal şi pe 
care o menţin ca conformă realității. 

Bucureşti la 25 nov. 1959 

Niculae Costea 


Idem, d.5, f. 13. 

6. 


Tovarăşe Preşedinte, 


Subsemnatul Moldovan Victor domiciliat în București, str. Polonă nr. 23B, 
Raionul 1 Mai vă fac următoarea rugăminte: 

În audiența, ce aţi binevoit a-mi acorda încă în anul trecut, îngăduindu-mi să 
fac o expunere asupra studiului proiectat în Memoriul pe care vi l-am prezentat - 
ați avut bunăvoința a mă încuraja să fac acest studiu, punându-mi în vedere că 
voi primi întreg sprijinul pentru a-l putea desăvârşi nestingherit de lupta zilnică 
pentru existență. 

Drept urmare ați dispus prezentarea Memoriului meu Consiliului de Miniştri 
pentru acordarea unei pensii de merit. 

Expunând şi tovarășilor academicieni C. Daicovici, A. Oțetea şi Al. Graur 
planul tematic al studiului proiectat de mine, acesta a fost găsit prezentând un 
interes deosebit, fiind şi oportun, mai ales că „însăşi Congresul al III-lea al 
P.M.R. constată, că elaborarea unor lucrări asupra diferitelor perioade din istoria 
formării şi dezvoltării procesului revoluționar al proletariatului din țara noastră a 
devenit o necesitate, o datorie”. 

Anexez aici dovada Secției de Științe Istorice al Academiei R.P.R. - 
confirmarea de primire a primei părți a lucrării mele din partea Editurii, precum 
şi planul tematic și cuvintele de lămurire, pentru a vedea cum am înţeles să fac 
această lucrare. 

Memoriul meu pentru acordarea unei pensii de merit se găsește şi azi 
nerezolvit la Secretariatul General al Consiliului de Miniştri, Comisia 
însărcinată cu cercetarea găsind necesar să aştepte soluţionarea contestației mele 
înaintate Sfatului Popular al Capitalei, pensia mea de avocat suspendându-se 
între timp. 

Cum Sfatul Popular al Capitalei a decis favorabil dreptului meu la pensie, 
îndrăznesc, Tovarăşe Preşedinte, să vă fac rugămintea să binevoiţi a mă sprijini 
ŞI propune acordarea unei pensii de merit, atât pentru activitatea mea obştească 
din trecut, desfăşurată în interesul poporului, cât şi pentru activitatea mea de azi, 
pentru a putea desăvârși — nestingherit de lupta zilnică pentru existenţă — sarcina 
la care m-am angajat față de Academia R.P.R. şi față de Institutul de Istorie al 
Partidului Muncitoresc Român. 

Luptăm pentru Pace 

Moldovan Victor 

Către 
Tovarășul Ion Gheorghe Maurer 
Preşedintele Consiliului de Miniștri. 


Idem, d. 4, ff. 11-12. 

7. 
Dragă Victore, 


În sfârşit, am puțin timp şi îți scriu. Iau la rând scrisorile Tale ce le-am 
păstrat în plicul (am acolo încă multe alte scrisori) cu indicația: a se răspunde. 

1. Lucrarea „Mişcările ţărăneşti din Valea Rodnei” am predat-o redacției 
„Anuarului”. 

2. Informația tovarăşului Miron Constantinescu, că prima Ta lucrare mi-ar fi 
fost predată mie încă la începutul anului 1962, e greşită. Poate a predat-o 
ulterior, eventual, Editurii Academiei, mie, desigur, nu. De altfel, în scrisoarea 
Ta din 14 decembrie 1962, scrii: „Zilele trecute am vorbit cu Miron 
Constantinescu, care şi cu această ocazie mi-a declarat că lucrarea mea primă, pe 
care a citit-o, e interesantă şi se găseşte la Institutul de Istorie a Partidului”. 

Iar peste o săptămână îşi aduce aminte că mi-a dat-o mie, la începutul anului 
1962! Sigur, e o greșeală la mijloc. 

3. În ce priveşte scrisorile lui S. Poruţiu, trebuie să-ți comunic că în 
materialul copiat n-am găsit până acum decât o singură scrisoare, din 3-4 iunie 
1848 (s.a). Poate să mai apară și alte scrisori şi (eventual, documente în care se 
vorbește de S. Poruţiu) — nu pot şti acum când, nici microfilmarea nu s-a 
terminat, de-cum, fotocopierea și transcrierea materialului din 1848-49. 

O biografie s-ar putea face acum numai în baza scrierilor memorialistice; 
lucrarea, îndată ce apar volumele de documente 1848 (s.a.), ar fi depăşită. Nu 
cred că, o editură serioasă ar primi să tipărească biografia, ştiind că cercetările 
1848 sânt în curs. 

Scrisoarea din 3-4 iunie 1848 se va publica în vol. IV de documente (s.a), 
căci noi dăm notele în ordine cronologică şi primele 3 volume vor conţine 
materiale din martie-mai 1848. Îţi pot trimite o copie; n-are însă mare valoare, 
decât dacă s-ar putea judeca în alte manifestări. 

Îţi doresc ţie, și familiei tale: La mulţi ani! 

Cu drag, Victor Ureche. 

Cluj, 8 I 1963. 


Idem, d. 17, ff. 2-3. 

8. 


Tovarăşe Preşedinte, 


Subsemnatul Moldovan Victor, domiciliat în București str. Polonă nr. 23 B, 
Sect. I, distins cu medalia „Semicentenarul Unirii Transilvaniei cu România”, vă 
rog binevoiţi a propune Secretariatului General al Consiliului de Miniştri să mi 
se acorde pensia pentru merite deosebite în conformitate cu dispoziţiile 
Decretului nr. 292 din 30 iulie 1958. 

Am luat parte la evenimentele revoluționare, care au dus la desăvârşirea 
Unităţii noastre Naţionale, fapt pentru care am fost distins de către Republica 
Socialistă România cu medalia „Semicentenarul Unirii Transilvaniei cu 
România 1918-1968”. 

Prețuirea tradiţiilor progresiste se reflectă şi în scrierile mele, evocând 
luptele seculare ale poporului nostru, luptele maselor muncitoreşti şi ţărăneşti 
pentru libertate naţională şi dreptate socială. Dovadă contribuţia mea la „Studiul 
unor aspecte politico-sociale din anii de plămădire a Partidului Comunist Român - 
cu referire specială la Transilvania”, scris cu aprobarea Academiei R.S.R., Secţia 
de ştiinţe istorice, şi Studiul despre „Mişcările ţărăneşti din Valea Rodnei de la 
mijlocul secolului al XV-lea până la mijlocul secolului al XVIII-lea”, publicat în 
revista de ştiinţe istorice „Studii” al Academiei R.S.R. Tom 21-1968. 

O viaţă întreagă am fost luptător şi apărător al intereselor muncitorimii şi 
țărănimii. Dovadă „Memoriile mele” documentare, social-politice, scrise în şase 
volume, predate Academiei R.S.R. — şi aprecierile fostului preşedinte al 
Prezidiului Marii Adunări Naţionale Dr. Petru Groza. 

Sunt descendent al marelui revoluționar Ion Axente Sever. Soţia mea este şi 
ea descendenta unor luptători revoluționari pentru cauza neamului românesc, 
pentru libertate şi dreptate a claselor subjugate. După tatăl ei Gavril Man, 
luptător transilvănean, memorandist, este descendenta lui Grigore Man, una din 
căpeteniile răscoalei ţărăneşti din anul 1763, condamnat la moarte şi executat de 
Habsburgi (vezi Istoria României, Ed. Acad. R.S.R. vol. III, p. 517) - iar după 
mamă este nepoata lui Samuil Poruţiu, unul din cei mai reprezentativi 
revoluționari din anii 1848-1849, prieten şi tovarăș de luptă cu Avram Iancu. 
(vezi Istoria Românilor de Al. Papiu Ilarian, vol. II, p. 100 şi urm. — precum şi 
Avram lancu de Silviu Dragomir, 1945, p. 32-39, 208, 290). 

Aceşti înaintași revoluționari au ştiut să întețească flacăra niciodată stinsă a 
năzuinței de libertate națională şi dreptate socială a poporului nostru, care avea 
să ducă de-a lungul deceniilor ce au urmat la Unirea tuturor Românilor într-un 
singur stat independent şi la făurirea națiunii socialiste de azi. 

Cu prilejul sărbătoririi Semicentenarului glorios al Partidului Comunist 
Român, Tovarăşul Secretar General al C.C. al P.C.R. Nicolae Ceaușescu, 
Preşedintele Consiliului de Stat al R.S.R. — subliniind faptul că „Comuniștii au 

ținut totdeauna sus steagul luptei sociale şi naționale”, fiind „continuatorii 
tradițiilor progresiste” a declarat: „Cinstim pe toţi acei care au stat în fruntea 
luptei împotriva asupririi străine, pentru neatârnarea poporului, pentru formarea 
statului național român”. 

Ca unul care am stat în fruntea evenimentelor revoluţionare, care au dus la 
abolirea asupririi străine, la neatârnarea poporului nostru şi la desăvârşirea 
Unităţii noastre Naţionale într-un stat național român, fapt pentru care am fost 
distins de către Republica Socialistă România cu medalia „Semicentenarul 
Unirii Transilvaniei cu România”, vă rog, Tovarăşe Preşedinte, binevoiți a 
propune să mi se acorde pensia pentru merite deosebite. 

Anexez în original adresa Muzeului Regional din Alba-lulia nr. 585 din 
10.1V.1957. 


Idem, d. 4, ff. 6-8. 


9. 


Către 
PREZIDIUL MARII ADUNĂRI NAȚIONALE BUCUREŞTI 
Ref.: Acordarea unei pensii pentru merite deosebite 
Subsemnatul Moldovan Victor, avocat pensionar, domiciliat în Bucureşti, str. 
Polonă nr. 23B, raionul „1 Mai”, depun prezentul 
MEMORIU 

Cu rugămintea să binevoiți a-l înainta Secretariatului General al Consiliului 
de Miniștri cu propunerea a mi se acorda o pensie pentru merite deosebite în 
conformitate cu prevederile art. 26 a Decretului nr. 292/1959, privind dreptul la 
pensie în cadrul Asigurărilor Sociale de Stat. 

Cererea mea o sprijin pe faptul că în cursul întregii mele activități obștești 
am adus servicii deosebite clasei muncitoreşti şi țărănești. Regretatul fost 
preşedinte al Prezidiului Marii Adunări Naţionale, Dr. Petru Groza, care-mi 
cunoştea activitatea, mă îndemnase să cer acordarea acestei pensii. 

Şi cu ocazia acordării pensiei mele de avocat, tot fostul preşedinte Dr. Petru 
Groza a intervenit prin adresa nr. 1249 din 29 octombrie 1957 a Prezidiului 
Marii Adunări Naţionale către tovarăşul Ministru al Justiției pentru soluționarea 
justă a cererii mele. 

Anexa 1. 

Referinţe: În dosarul meu la Casa de Asigurări a Avocaţilor se găsesc 
referințe asupra atitudinii şi activității mele profesionale şi politice, care toate 
arată „că am fost întotdeauna corect, onest, cu multă bunăvoință față de 


! Sublinierile din text aparțin autorului. 

pricinații nevoiaşi - că nu am precupețit niciodată serviciile celor ce apelau la 
mine, din preocupări meschine materiale - și că în raporturile profesionale am 
fost situat pe un nivel de înaltă demnitate, fiind apreciat şi stimat de confraţi, că 
am fost unul din fruntașii profesiunii”. 

Aceleaşi referinţe arată, că în ce priveşte atitudinea şi activitatea mea 
politică „nu m-am abătut nici o clipă de la linia de conduită a democraţiei, 
dovedind această conduită prin faptul că în sufletul meu au găsit ecou durerile 
celor mulți, că nu am făcut nici un fel de deosebire de religie şi rasă, având față 
de evrei o comportare corectă şi o atitudine plină de consideraţie şi că am servit 
cu mult devotament muncitorimea oropsită, care apela cu multă încredere la 
serviciile mele”. 


Activitatea în interesul poporului: 


Voi arăta în cele ce urmează câteva momente din activitatea mea desfășurată 
în interesul poporului, a clasei muncitoreşti şi țărănești. 

Ca ales al poporului în mai multe legislaturi sub regimul burghezo-moșieresc 
am dus o luptă hotărâtă împotriva oligarhiei, a moșierimii şi a bancocraţiei, 
care considera țara drept o moşie a ei, acaparând bogăţiile naţionale şi oprimând 
crâncen masele muncitoreşti şi tărăneşti. Am dus această luptă cu toată 
convingerea şi cu credinţa unei cauze drepte, expunându-mă la prigoane, bătăi şi 
chiar la riscul vieţii. Am denunțat ţării de la tribuna parlamentului „că în fară nu 
domnesc legile, ci hoţiile, fraudele, banditismele și tirania, fapt pentru care am 
fost în mai multe rânduri exclus de la şedinţele Adunării Deputaţilor. Anexa 2. 


Regimul burghezo-moşieresc, regim de corupție, regim al fraudelor 
Bande criminale pentru jefuirea ținutului secuiesc 


„BiinszOvetkezet a Székelyföld hifosztăsăra. Végre valaki kiállt az ország 
foruma elé. Moldovan inrepeláczioja nagy feltünést keltett” („Bande criminale 
pentru jefuirea ținutului secuiesc. În sfârșit a ieşit cineva în fața forului suprem 
al țării. Interpelarea lui Moldovan a provocat o mare senzaţie”) astfel comentau 
şi ziarele ungureşti interpelarea mea (29.X11.1923) în care protestam împotriva 
fraudelor şi crimelor săvârşite de către potentaţii politici ai regimului burghezo- 
moșieresc în ţinutul secuiesc, degradat în colonie, prădat şi jefuit. 

Am arătat cum acest ţinut, cu o populație aproape pur ungurească, a fost dat 
în arendăşie unor satrapi politici — apostoli ai românismului (?) — care nu 
cunoşteau o boabă de cuvânt unguresc, prefecți, primari, consilieri agricoli, 
magistrați, deputați aleşi prin violenţă, fraudă, arestări, bătăi — ca la rândul lor să 
poată jefui în familie acest ținut, despuind şi statul cu zeci de mii de hectare şi 
valori de miliarde. 

„De ce flămânzesc moţii ” 


„După modelul din Ciuc”. În interpelarea mea (21.XI1.1923) am arătat că 
toate judeţele, între care şi judeţul Turda Arieş, judeţul moţilor, au fost prefăcute 
în adevărate paşalâcuri, spoliate de către favoriţii politici, ca pe vremuri, când ţara 
era dată în arendăşie grecilor din Fanar. Am arătat şi cu ocazia discuţiei proiectului 
de buget (25.11.1923) politica de corupție, de jaf și de exploatare şi batjocorire a 
poporului muncitoresc. „D. Moldovan a sfârtecat rău de tot muşamaua, ce se 
credea a fi bine întinsă și acoperă prea multe nelegiuiri” scriau ziarele. 


Alegerile sub trecutul regim burghezo-moșieresc 


Aceste alegeri constituiau o adevărată ruşine. Am arătat şi cu ocazia unor 
alegeri de la Odorhei (14.11.1934) cum înşişi magistrații se pretau la furt şi falş. 
Sechestrarea şi arestarea delegațiilor şi candidaților cu ocazia depunerii 
candidaturilor, precum şi în preziua și ziua alegerii, se practica în mod obişnuit. 
Tot astfel sălbăticiile cu capete sparte şi chiar cu asasinate. Am protestat în 
nenumărate rânduri împotriva acestor nelegiuiri, până ce în urmă eu însumi — 
pentru a da de gol pe hoţii de urne — am răsturnat cu ocazia alegerii de la Ighiu 
(25.11.1923) în prezența comandantului de detaşament, a jandarmilor şi a 
poporului, urna conținând buletinele de vot falşe, introduse peste noapte. 
Preşedintelui secţiei de votare i-am aplicat o corecţiune cuvenită, dovadă 
contondentă a hoţiei, iar poporul răsculat era gata să linşeze pe bandiți, dacă nu 
intervenea armata cu vârful baionetelor şi cu focuri de armă. Toată jandarmeria 
şi peste 2000 de soldaţi grăniceri erau aici concentrați, pentru a protegui pe hoţii 
de urne. „Toți bandiții au contribuit la alegerea celor ce se pretind a fi 
legiuitori”, am declarat de la tribuna parlamentului (16.VIII.1923). 

Regimul a ezitat să mă dea în judecată. Abia după aproape 3 ani Parchetul 
Tribunalului din Alba Iulia a ridicat acuza împotriva mea pentru ultraj la adresa 
preşedintelui secţiei de votare în exercițiul misiunii sale, lovindu-l de două ori cu 
palma şi cu piciorul şi insultându-l cu cuvintele „hoț, tâlhar mizerabil”. Dar în 
aceeaşi toamnă Tribunalul stinge procedura penală, procurorul renunțând la acuză. 
Le era teamă bandiţilor acestui regim de senzaționalul dezbaterilor. Anexe: 3, 4 şi 5. 

Aducând la cunoștință Adunării deputaţilor aceste deciziuni, am declarat 
(2.11.1925), că această adunare cu deputaţi aleși prin violenţă, fraude şi furt de 
urne, deputaţi certaţi cu codul electoral şi cu cel penal, nu poate fi considerată ca 
legal constituită. 


Jefuirea Maramureşului 


Țara Maramureşului, țara descălecătorului Dragoş Vodă, a fost jefuită în 
modul cel mai neruşinat de către moşierii fostului regim burghezo-moşieresc. 
Am protestat împotriva fraudelor săvârşite prin reforma agrară. Poporul 

Maramureşului se găsea într-o situație economică dezastruoasă şi disperată, 
nemeritată față de trecutul acestui nobil popor, degradat la robie. Toţi munții, 
păduri, păşuni în întindere de zeci de mii de hectare ajunseseră prin fraudă în 
mâinile câtorva moșieri, foşti potentați politici. 

Poporul, al cărui trai îl asigura aici — ca şi în munţii Apuseni — exclusiv 
lemnăritul şi creşterea vitelor — ducea, în lipsa pădurilor şi păşunilor, o existență 
jalnică. Pământul cultivabil lipsind aproape cu desăvârșire, mălaiul şi ovăzul 
ajungea abia pentru trei luni de zile. Populația murea de foame. Se impunea deci 
aici mai mult ca oriunde o expropriere radicală pentru salvarea acestui popor şi 
de altfel izolat de restul țării. 

În urma blestematului politicianism a trecutului regim burghezo-moşieresc 
însă toți munții, pădurile, păşunile de multe zeci de mii de hectare și marilor moșieri 
au fost în întregime scutite de expropriere, pentru a fi exploatate şi devastate de 
întreprinderile cointeresate, împiedicând împroprietărirea celor îndreptățiți. 

Muncitorii maramureşeni, muncitori agricoli, de pădure şi de fabrici de 
cherestea, complet sărăciți, au fost nevoiți să-şi ia lumea în cap pentru a-şi căuta 
în alte părți existența lor şi a familiilor muritoare de foame. 

„lată cum scoate la iveală lucrurile rele un deputat cinstit şi vrednic, 
făcându-se ecoul nemulțumirilor și suferințelor unei populațiuni oprimate de 
stăpânire” scriau gazetele, iar maramureşenii îmi mulțumesc în numele 
întregului Maramureş prin scrisori „pentru părinteasca grijă ce o port unui colț 
de ţară ce se zbate în cea mai mare mizerie”. Anexa 43. 


Tinutul Vrancei 


La fel au fost devastați şi jefuiți munții legendarului ținut al Vrancei de către 
bandele de politicieni ai regimului burghezo-moșieresc. Unde pe vremuri se 
găseau codrii falnici şi frumoşi, astăzi se găsesc râpi goale, păşuni sărace şi sterpe, 
dealuri pleşuve, stânci bătute de vânt, mâncate de geruri și spălate de şuvoaie. 

Am arătat de la tribuna parlamentului (27.11.1935) cum favoriţii politici au 
acaparat prin fraudă zeci de mii de hectare de pădure pentru a le exploata şi 
devasta în câțiva ani sub pretextul prezenţei insectei „bastricus”. Răzeşii lui 
Ştefan cel Mare îşi vor aduce aminte numai prin cântece şi legende de codrii 
falnici, ce au fost odinioară în munţii Vrancei. 


Robii pământului moşieresc 


Am descoperit țării (23.I11.1924) cu durerea în suflet, ce am simţit văzând 
cum fărănimea muncitoare este ţinută pe moșiile favoriţilor politici ai Olteniei 
în cea mai neagră robie materială și morală. Am văzut aici colibe cu pereți de 
nuiele şi lut, acoperite cu coceni şi paie, ferestrele lipite cu hârtie, dormind 7-8 
persoane laolaltă, îngrămădite pe scândură. 

Adevărate cuiburi de boală şi mizerie. N-am văzut nici un grajd — vitele 
mici, degenerate, legate de un pociumb, numai părul crescut peste măsură 
ferindu-le de ploaie, viscole şi ger. Vitele fără izlaz, muncitorii fără pământ. Dar 
ceea ce m-a impresionat mai mult pe întinsul acestor moşii mănoase şi ceea ce 
întrecea orice închipuire, au fost bordeiele, în care trăiau aceşti robi, bordeie sub 
pământ, adevărate adăposturi pentru troglodiți. Numai fumul ieşea deasupra 
pământului. Aveam în timpul acestui regim peste 40.000 astfel de bordeie, 
vizuini, în care robii trăiau ca în vremuri preistorice, lipsite de cele mai 
elementare condițiuni igienice. Un singur judeţ cel al Romanaților, al marilor 
moşieri, avea peste 1250 astfel de bordeie. 

Urmarea acestei stări îngrozitoare o constituie faptul că abia zece la sută ai 
acestor robi ajungeau vârsta de 40 de ani. 


Samsari pe banca ministerială 


Am arătat în schimb ţării pe protectorii acestor moşieri fără suflet, pe Alex. 
Constantinescu, poreclit în mod sugestiv „porcul” pentru nenumăratele 
nelegiuiri şi potlogării săvârșite în jurul reformei agrare, nenorocind poporul. 
Traficându-şi în calitate de organ suprem ai acestei reforme, influenţa politică, a 
înțeles să-şi acapareze — drept şperţ pentru a favoriza pe moşierii saşi — pentru 
sine şi pentru acoliții săi politici, terenurile Oraşului Stalin în valoare de 
milioane, pentru a-şi clădi vile somptuoase la Timiş, exploatând pe muncitori de 
a-i presta munci fără plată. Anexa 6. 

ŞI un altul tot Constantinescu, zis Tancred, precum şi faimosul erou al 
paşapoartelor, R. Franasovici, care uzând de influenţa lor politică, îmbogățindu-se 
cu milioane din avutul bolnavilor, au acaparat terenurile Eforiei Spitalelor, pentru 
a-şi clădi vile la Sinaia, în vreme ce spitalele duceau lipsă de medicamente și 
rufărie şi în vreme ce Asociația Medicilor constată, că cinci milioane de cetățeni 
sunt fără spitale şi fără medici, pradă bolilor. 

Am declarat (5.1V.1924) că pe banca ministerială se găsesc samsari 
necinstiți care nu au avut scrupule să se îmbogăţească din avutul bolnavilor şi 
care vor avea și mai puţine, când va fi vorba de acapararea avuţiilor naţionale, 
Constantin Tancred fiind tocmai ministrul, care prezintă legea comercializării 
acestor bogății. 

Şi în sfârşit l-am demascat (24.X1.1924) pe marele potlogar al regimului, pe 
samsarul criminal general Artur Văitoianu, fost preşedinte al Consiliului de 
Miniştri, patronul furtului de urne şi al crimelor împotriva muncitorilor, 
traficându-şi influenţa politică pentru a jefui tablouri şi colecţii de obiecte de 
artă, pe văduva marelui pictor Teodor Aman, ajunsă la ultimele resurse de 
existenţă, trăind în mizerie, după ce dăruise statului muzeul Aman, regimul 
burghezo-moşieresc fiind lipsit de cele mai elementare consideraţiuni de 
recunoştinţă. 

„M-au furat, m-au furat”, strigă văduva lui Aman plângând sfâșietor în faţa 
azetarilor, care îi luau interviul. Anexa 7. 
rå 


„Hienele apar”, astfel comentau ziarele interpelările mele. „Carnivorii îşi 
apără șeful”, „Răzbunare de samsar”, astfel comentau ziarele faptul că în loc să 
fie sancționat ministrul samsar, am fost exclus eu din Adunarea Deputaţilor, 
fiindcă „am tulburat liniştea şedinţelor”. Anexa 3. 


Regimul burghezo-moşieresc — regim al crimelor. 
Muncitori vânduți ca sclavi 


Cea mai mare şi cea mai scandaloasă crimă săvârşită vreodată în această 
țară, crimă care a avut un răsunet şi peste hotare, a fost crima fără precedent — de 
când a încetat comerțul de sclavi în Statele Unite — crima cunoscută sub numele 
de „Panamaua paşapoartelor”. 

Ziare ca „Liberte” scriau despre un „Nouveau scandale en Roumanie”, „Des 
relations de la politique et de /'exchrocherie”, trăgând concluzii că ţara noastră 
este dată pe mâna unor oameni fără conduită morală. 

Timp de luni de zile (şedinţele din 23, 30, X, 6, 7, XI, XII, 1924, 12, 
19.11.1925) am dus lupta pentru a denunța crimele săvârșite de aceşti dușmani ai 
poporului. 

Ca robi au fost tratați muncitorii noştri aici în ţară de către regimul 
moşierilor şi bancocraţilor, dar mai îngrozitoare a fost soarta muncitorilor noştri 
vânduți ca sclavi moșierilor de peste ocean. Birourile şi agenţiile autorizate în 
mod ilegal de către acest regim şi răspândite pe întreg cuprinsul Transilvaniei, 
precum şi în restul țării, făceau o propagandă criminală pentru emigrare. 
Exportul muncitorilor era organizat de însuși statul brazilian San Paolo. 
Muncitorii erau transportați ca vitele în contul acestui stat, care avea nevoie de 
braţe de muncă pentru întinsele sale plantaţiuni de cafea. 

Sute de mii de ţărani muncitori au fost ademeniţi prin făgăduieli 
mincinoase de către bande patronate de regim pentru a se angaja ca muncitori 
pe plantațiunile din Brazilia, Argentina, Cuba, Columbia şi Mexico. 
Exploatându-le nevoile şi durerile, li se storcea ultima leţcaie de ban câştigată cu 
sudori de sânge, pentru paşaport, ca semnând contractul tip, înregistrat la statul 
respectiv, să fie exportaţi și vânduți ca sclavi în regiuni, care din punct de 
vedere climateric constituiau un adevărat mormânt. Aici au pierit cu miile aceşti 
nenorociți de foame şi friguri galbene. 

Aceste bande de traficanţi aveau în fruntea lor pe însuşi fratele ministrului 
de interne Artur Văitoianu, pe generalul Alexandru Văitoianu şi pe ginerele 
acestuia R. Franasovici, subsecretar de stat, care în același timp era şi membru al 
celui mai important birou de emigrare. Erau implicaţi rude apropiate ale 

ministrului, înalți demnitari, deputați, senatori, chiar şi oameni de la palat. 
Anexele 9,10,11. 

Descoperind acest puroi, care se întinsese pe întregul cuprins al țării, şeful 
bandei generalul Alex. Văitoianu, simulând o încercare de sinucidere a fost scos 
din puşcărie, Franasovici a fost nevoit să demisioneze din guvern, dar autorul 
moral, autorul principal, marele vinovat, patronul crimelor, ministrul, a rămas 
neclintit, şeful său menținându-l pentru a nu da de gol nesfârşitele nelegiuiri ale 
acestui regim, al acestei mocirle de corupție generală. 

În urma senzaţiei provocată în țară de interpelările mele, am primit și de la 
fostul meu prieten Dr. Petru Groza, o scrisoare, în care îmi comunica, că chiar în 
Deva operează principalul agent de emigrare cu numele de Herbenger, în 
complicitate interesată cu ministrul Văitoianu. 

M-am deplasat personal la Deva, unde Dr. Petru Groza mi-a înlesnit mult 
cercetările. Am aflat că acest agent era în posesia unei autorizații dată de 
Ministrul de Interne, Văitoianu, „pentru a completa în acest judeţ şi în altele din 
Transilvania o listă a unei case din Brazilia, care dorește să angajeze oameni 
pentru munci”. Arestat pentru crima de îndemn la emigrare de către Siguranţa 
din Deva, ministrul intervine prin telegramă pentru eliberarea agentului, care 
este trecut peste graniță pentru a zădărnici cercetările. 

Cu complicitatea acestui ministru criminal agentul exportase peste 50 de mii 
de sclavi români şi unguri, chiar şi muncitori specialişti de la uzinele din 
Petroşani. 

Am găsit aici la Deva broşuri de propagandă mincinoasă cu numeroase 
ilustrațiuni, arătând paradisul şi minunile ce îi aşteaptă pe emigranți în Brazilia, 
circulare de ale agentului, dar am găsit şi broşura ungurilor alarmați despre 
„Abisul — prăpădul emigrării” (A kivándorlás Srvenyeban), cu capitole „Se duce 
marfa”, „Revine regimul de sclavaj”, „Drumeţii morţii”, „Pretul sângelui”, 
(„Viszik az âryt”, „Vissza a rabszolga rendszer”, „A halál vândora'”, „A verdij”), 
capitole care arată grozăvia acestui comerţ de sclavi. Anexele: 12, 13, 14. 


Ministrul „patriot” 


Demonstrând de la tribuna parlamentului, că faptele criminale ale 
ministrului constituie în acelaşi timp şi o trădare de neam şi că criminalul 
urmează să fie pedepsit conform legilor în vigoare cu închisoare şi cu pierderea 
drepturilor civile şi politice, ministrul, pentru a produce efect, a căutat să 
convingă Adunarea „bunilor patrioți” că numai dragostea de român l-a călăuzit 
în politica emigrării, făcând un serviciu țării prin faptul că a înlesnit plecarea din 
ţară a ungurilor indezirabili „să se scurgă cât mai mulți străini peste graniță”. 
Numai 801 de ceangăi au emigrat, declară Văitoianu, afirmând un neadevăr pe 
care l-am combătut cu dovezi, adăugând că aceşti ceangăi din Hunedoara, cât şi 

cei din ţara lui Vasile Alecsandri nu pot fi consideraţi străini, fiind mai buni 
patrioți decât ministrul care-şi ascunde faptele criminale după tricolor, 
mânjindu-l. Ameninţându-mă Văitoianu cu cuvintele: „Las” că știe Ardealul 
întreg pe cine apără deputatul Moldovan”, i-am ripostat că „nu înţeleg ca 
elementul minoritar să fie nedreptăţit şi mai ales să fie batjocorit. Nu înţeleg ca 
elementul minoritar să fie tratat ca sclav şi ca marfă de export. Nu-mi este ruşine 
că mă aplaudă minoritarii pentru aceste mărturisiri, ci sunt fericit că mă aprobă 
şi că pot găsi cuvinte şi fapte, care să fie în interesul lor”. 

„De la 1888 nu s-a pomenit aşa tablou. De când există parlamentarismul 
român, nu s-a pomenit să fi fost ministru, căruia să i se arunce în față, în 
mijlocul unei tăceri mormântale a Camerei, epitetele de „canalie, escroc şi 
criminal”. Atacul deputatului Victor Moldovan la adresa ministrului putea da 
impresia de ceea ce a fost un Fouquet-Tinville al revoluției franceze, un Saint-Just 
cu fanatismul sângeros al justiţiei absolute”, comentau ziarele. 

„Dramatica dezbatere a avut un sfârşit deprimant”, arată alt ziar. „Parlamentul 
s-a dovedit incapabil să-şi înțeleagă elementara datorie către țară, incapabil de a 
lovi fără cruțare în vinovaţi. Scăderea morală a acestui sfârşit este la acelaşi nivel 
cu depravarea, din care au izvorât fraudele. Lucrurile rămân ca mai înainte. 
Vinovaţii îşi vor consuma averile plătite de sângele ţăranilor muncitori aruncaţi 
peste ocean”. Regimul criminal burghezo-moşieresc a trecut nepăsător şi sfidător 
la ordinea de zi, aşternând muşamaua peste toate aceste crime odioase. 


Muncitori escrocaţi şi jefuiţi 


Pe când aici în țară muncitorii erau tratați ca şi vitele — drept marfă de 
export — în vreme ce aici se practica acest comerț criminal de sclavi, dincolo 
peste ocean, în Statele Unite ale Americii, la New York, Cleveland şi Canada, o 
altă bandă de escroci îi jefuia pe muncitorii români ardeleni, dornici de a se 
repatria. În fruntea acestei bande se găsea însuși comisarul guvernului, 
comandorul V. Pantazi, şeful misiunii de repatriere. 

Peste 6000 de muncitori români au fost jefuiți de banii lor câştigaţi cu sudori 
de sânge şi munci istovitoare. Acest trafic scandalos a avut drept urmare 
arestarea întregului birou consular din Canada şi o anchetă din partea 
Ministerului Muncii din New York, anchetă care, consemnată într-un raport 
oficial tipărit, citit de mine şi verificat de deputatul doctor Nicolae Lupu în faţa 
Adunării Deputaţilor, conchide că operațiunile acestea frauduloase au fost 
calificate conform legilor americane drept crimă a excrocheriei. Ancheta 
constată că „s-au făcut fraude neînchipuite aşa că muncitorii români, lăsaţi pe 
drumuri, exasperaţi, au devastat localul misiunii pentru a-l sfâşia în bucăţi pe 
comisarul escroc, care îi înşelase. Muncitorii români întrebuințează în petițiunea 
lor către Ministerul american cuvintele: „swindel” (înşelăciune) şi „rob” (jaf). 

Cum Ministrul de Război nu luase nici o măsură în urma interpelării mele 
din 11.XII.1923 am intervenit din nou după doi ani (19.11.1925), în cadrul 
interpelării mele asupra politicii de emigrare. Instituindu-se de astă dată o 
anchetă compusă din reprezentanți ai Ministerelor de Externe şi de Război — 
dosarele misiunii din America fiind dosite — escrocul comandor a fost scos 
basma curată, iar eu nevoit să-i dau reparaţiuni pe calea armelor, expunându-mi 
viața glontelui acestui criminal. Anexele 15, 16. 

Urmarea luptelor mele susţinute cu tot sufletul, cu toată convingerea şi 
crezul unei cauze drepte, a fost şi de astă dată excluderea mea din Adunarea 
Deputaţilor, după ce am fost în prealabil bătut și insultat de către haita de 
traficanţi, în cap cu însuşi ginerele ministrului criminal. Această haită m-a 
înconjurat de două părţi, unii mi s-au urcat în spate pentru a mă dobori de la 
tribună, alții mă loveau din față cu picioarele pentru a-mi slăbi rezistenţa, lovit şi 
peste mâini cu care mă prindeam de bara tribunei, strâns, îmbrâncit, lunecând pe 
cele câteva scări, bruscat în mod sălbatic, am fost dat jos de la tribună, târât până 
în fața băncii ministeriale, unde ținut înşfăcat de mâini, am fost lovit din spate 
mişeleşte cu pumnii în față de către ginerele ministrului criminal, care asista cu 
tovarăşii săi de bancă impasibil la această scenă ruşinoasă. Anexa 17, 18. 

„S-a făcut dreptate”, „Marele vinovat şi-a luat pedeapsa”, scriau gazetele. 
„Opinia publică poate fi mulțumită de începutul de purificare a vieții noastre 
publice. Scepticii care se îndoiau de eventualitatea sancţiunilor au primit o 
tranşantă dezminţire, iar cei ce aşteptau dornici opera de asanare morală, o 
meritată satisfacție. Parlamentul român s-a scuturat de dezolanta apatie, 
complice încurajator al tuturor furpitudinilor politice. D. Victor Moldovan, 
curajosul denunţător al traficului de pașapoarte a fost în sfârşit exclus din 
cameră. Nu va mai turbura ședințele... D. Victor Moldovan a avut doar neiertata 
îndrăzneală de a dovedi abuzurile şi traficurile comise de agenţii interlopi cu 
înalta complicitate a băncii ministeriale. Prestigiul țării înlăuntru şi în 
străinătate s-a resimțit enorm de atmosfera creată prin acuzările aduse... 
Revoluționar temerar , d-sa a vrut să rupă cu tradiţia „mușamalei patriotice” şi a 
cerut aplicarea legii în contra unor vinovaţi pe care moravurile noastre politice 
i-au pus deasupra legii... Osânda trebuia să răzbune şi victimele de la Cherbourg, 
să spele ruşinea asupra unei întregi administrații publice şi să servească ca pildă 
pentru cei ce îşi fac din funcțiunile de stat mijloc de îmbogăţire... reprezentanții 
aleşi de jandarmi au soluţionat cum se cuvenea conform vechii tradiţii 
oligarhice”. Anexa 19. 

Toate ziarele din ţară şi din străinătate au comentat crimele acestea 
scandaloase ale regimului burghezo-moşieresc, precum am citat mai sus. Cele 
ungurești din Budapesta în special: „Az Est”, „Az Ujság”, „Magyarorszâg” se 
ocupă de cazul de la Deva, de abuzurile hienelor de emigrare, care în 

complicitate cu ministrul Văitoianu, au ademenit şi jefuit pe țăranii unguri din 
Ardeal, scurgându-i peste graniţă. „Az Ujsâg” citează amenințarea lui Văitoianu: 
„Las” să ştie întreg Ardealul pe cine apără Dl. deputat”, iar ziarul „Magyarorszâg” 
arată cum autoritățile americane califică operațiunile comandorului Pantazi drept 
excrocherii ordinare. Anexa 20. 

„Gazeta America” din New York arată „modul oneros cum au fost speculaţi 
muncitorii români de către şeful misiunii” şi descrie marea adunare de protest din 
Cleveland, iar ziarul „Libertatea” tot din New York scrie: „Până când va fi un 
suveran şi un guvern banditesc de ciocoi, până atunci nici soarele care răsare în 
țările româneşti, nu va fi al vostru. Furcile sunt pe seama bandiţilor. Visul nostru 
despre o Românie va fi un vis urât şi de care ne vom speria când ne vom trezi”. 

„O republică sovietică sau un guvern al poporului va feri numai neamul 
românesc, iar pentru înfăptuirea acestui ideal trebuie să luptăm cu mic cu mare”. 


Calvarul moţilor 


Acest nenorocit popor, care în trecut a adus atâtea jertfe de sânge în 
răscoalele lui Horia, Cloşca, Crişan şi Avram Iancu, a fost în modul cel mai 
crunt şi neomenos jefuit și batjocorit de către regimul burghezo-moşieresc. 
Munţii şi văile, codrii, care au adăpostit acest popor, de unde a răsunat buciumul 
răzvrătirii, codrii udați de lacrimi şi de sânge, au trecut de la magnații 
absenteişti, în exploatarea unor societăți jefuitoare, grație patriotismului unei 
bande de politicieni, făcând parte din toate partidele. Moţii muritori de foame au 
fost nevoiţi să ia drumul pribegiei, „cerşind din poartă-n poartă”. 

Sesizat de către delegații acestor moţi, veniți din toate satele Munţilor 
Apuseni, ca să-şi caute dreptatea, rătăcind zadarnic zile de-a rândul pe străzile 
Capitalei și în culoarele ministerelor şi chiar la palat, m-am prezentat pentru ei la 
Ministerul Agriculturii, cerând dosarele călăului conte Urmanczy, cel care în 
ziua de 7 noiembrie 1918 a ars pe rug bărbații şi femeile din comuna Beliș, 
dosare, prin care se scutiseră de expropriere 7610 jugăre pădure seculară, pentru 
a fi date în exploatarea unor societăți jefuitoare, din care făceau parte favoriţii 
politici ai ministrului, autor al acestor scutiri. Şi tot la fel au fost scutite prin 
aceiaşi complicitate, zecile de mii de hectare de pădure a magnaților Banffy, 
Andrasy, Kendefy, Kemeny pentru a fi date în exploatarea acestor societăți 
Jefuitoare, în loc să fie împroprietăriți moții îndreptățiți, a căror existență o 
asigura numai lucrarea lemnului şi păşunatul vitelor. Ceea ce era bun a trecut în 
exploatarea bandelor de jefuitori, moților rămânându-le stâncile goale şi pădurile 
devastate şi brăcuite. 

După ce toate demersurile noastre au rămas zadarnice — dosarele fiind dosite 
— am anunţat o interpelare (13.11.1926), denunţând ţării fraudele bandiţilor şi 
nesfârșitul calvar al moților. 

„Să se facă dreptate moţilor”, „Nu încercaţi mânia moților”, scriau gazetele, 
arătând că „am anunţat o interpelare, în care aduceam la cunoştinţă fapte de o 
gravitate extraordinară, care se petrec în pădurile moților din Munţii Apuseni”. 
Anexa 21,22. 

„42 de moți veniți la Bucureşti, colindând pe la toate ușile pentru a cere 
dreptate, acasă aşteptându-i 27 de sate sărace, jefuite de banda politicienilor. Cu 
ochii lor trişti trebuie să vază cum un oarecare antreprenor obţine complicitatea 
ministrului şperțar. Cu un hohot de plâns înăbuşit se vor întoarce muţi şi îndurerați 
cu destinul, gândul revoltei, făcându-şi drum în sufletele pârjolite de deznădejde”. 

„Ni-e teamă că în cutele zilelor ce vor veni stă ascunsă o altă sentință”. 
Prevestirea s-a împlinit. Antreprenorul a fost asasinat. Marii vinovați însă au fost 
alții, complicii săi, bandele de politicieni. Ministrul criminal, care nu trebui să asiste 
de la început şi până la sfârşit la judecarea cu uşi închise a procesului, considerând 
că un protest al moților nu-i îngăduia acestuia prezenţa la dezbatere. Anexa 43. 

Şi mai vinovat a fost şeful acestui regim păcătos, care îşi împodobise moşia 
de la Florica cu bisericuța cărată de la Albac „în care se rugaseră şi se 
împărtăşiseră Horia și tovarăşii săi în clipe hotărâtoare - cu porțile împărătești de 
la biserica lui Cloşca din Cărpiniş şi cu potirul de lemn de cireş din biserica lui 
Crişan din Mesteacăn, precum şi cu darurile primite de la bătrânul tribun 
Corcheş eroul de la Fântânele. Acest ciocoi, afectând „mărețul înţeles al 
vremurilor”, îşi uitase „de datoria ce impune moștenirea clădită din așa cumplită 
durere”. A refuzat chiar să acorde o audiență reprezentanților moților. Anexa 23. 

Dar cel mai mare vinovat a fost însuşi „suveranul”, mincinosul rege, care în 
fața mormântului lui Avram Iancu, adresându-se moților, declarase: „Atâtea 
veacuri de împilări n-au putut şterge de pe fața voastră dârză şi îndărătnică 
mândria unei rase plină de putere, care-și aşteaptă acuma o bună stare 
binemeritată. Ştiu câte greutăţi ați îndurat şi de aceea dragostea şi grija mea 
părintească pentru îmbunătăţirea vieții voastre materiale şi culturale vă este 
deplin asigurată. În faţa umbrelor acestor eroi naționali şi Munţilor Apuseni și a 
întregului românism mă îndreptez cu dragoste şi stăruință către toți îndemnându-i 
să se gândească mereu la greaua răspundere, ce apasă asupra generației noastre 
şi la datoria imperioasă, ce avem de a fi cinstitori şi credincioşi marilor jertfe ce 
s-au făcut”. Câte minciuni! 

Un suveran l-a mințit pe Avram Iancu, pe când era în viaţă, altul a făcut 
sacrilegiul de a-l minţi în fața mormântului. 


Bande de politicieni 


Mă pregătisem să dezvolt o mare interpelare, pentru a îmbrăţişa întreaga 
problemă a moţilor, cu reforma agrară, exploatarea masivelor păduroase, soarta 
muncitorilor mineri și în special chestiunea societății „Mica”, acaparată de Ion 
Gigurtu în mod cu totul ilegal, minele revenind — ca bun fost inamic — statului. 

Cercetând dosarele am găsit spre uimirea mea prezența bandelor de 
politicieni, care i-au jefuit pe nenorociții moți. În memoriile moților şi în 
registrele Tribunalului l-am găsit pe interpusul şi codița ministrului samsar, pe 
deputatul C. Bursan, în societatea „Râul Alb” alături de antreprenorul Tischler 
Mor şi l-am găsit pe „bunul patriot” dr. George Leon, profesor universitar, 
director al Băncii Româneşti, cointeresând bancocrația oligarhilor la toate 
băncile, întreprinderile și uzinele din Ardeal, secretar general al Ministrului de 
Industrie şi Comerț, membru al societății jefuitoare „Regatul Mare” alături de 
alți indivizi din Bucureşti, Oradea, Fălticeni. Anexe 24, 25. 

Am denunţat crimele acestui personaj, care au provocat răscoala moţilor de 
la Răchițele. Gazetele comentau comunicarea mea din 13.111.1926 arătând că 
pădurile contelui Banffy absenteist au fost trecute cu sprijinul şi intermediul lui 
Leon în proprietatea unui consorțiu, în loc să fie expropriate în întregime şi 
împărțite moților, rămaşi muritori de foame, să se tocmească slugi şi să se 
robească pentru îngăduința de a-şi paşte câteva mioare şi câțiva viței în poienile 
munților unde se află băștinași din vremuri”. Anexa 26. 

Surpriza mare însă a fost când am dat în aceste memorii şi registre de 
prezența unor membrii marcanţi ai Partidului Naţional-Ţărănesc, partid din care 
şi eu făceam parte. Erau implicaţi în această rușinoasă şi criminală afacere, 
nenorocind pe moţii din Huedin, Baia de Arieş, Abrud şi Câmpeni fostul 
ministru, deputatul dr. Emil Haţiegan, fostul prefect Valentin Poruțiu, deputatul 
dr. Aurel Socol, membri în consiliile de administrație ale acestor societăți 
Jefuitoare, iar ca apărători ai acestor societăți şi a magnaților figurau rectorul 
Universităţii Dr. Camil Negrea şi profesorul universitar dr. Romul Boilă. 

Toţi aceştia erau intimii şefului Maniu. Acestui Boilă îi cedase Maniu în 
administrație şi exploatare minele sale din Baia de Arieş. Boilă însă în loc de 
exploatare, dând şi minerilor moți posibilitatea de existență, le-a utilizat 
traficându-şi influența politică şi de nepot, pentru a realiza împrumuturi 
fantastice. Boilă avea la bănci, întreprinderi şi la particulari împrumuturi de 
peste 40 de milioane. Între aceste întreprinderi era şi „Kalotaszegi Erdoipar” din 
Gălăţele, cea mai scandaloasă societate jefuitoare a moților. Iar prin contractele 
Bosel şi Radermacher contractase împrumuturi de peste 100 milioane. Între 
datoriile sale figurau şi salariile de sute de mii de lei a muncitorilor neplătiți de 
la Baia de Arieş. Am văzut eu personal halul în care părăsise Boilă aceste mine: 
clădiri dărăpănate, galerii surpate, puțuri inundate. Aceste bogății naționale, 
lăsate în părăsire din vina lui Maniu, care era obligat, el ca om de stat să le pună 
în exploatare, fiind vorba nu numai de o avere particulară; aceste mine au fost 
puse abia de către regimul nostru popular democrat în deplină și strălucită 
valorificare. Anexe: 27, 28, 29. 

Iată surpriza ce mi-a dat-o citirea memoriilor, citez: 

„Noi motii luptăm de șapte ani şi jumătate o luptă în deznădejde pentru 
dreptul nostru strămoşesc la păduri și păşuni în Munţii Apuseni, drept care l-am 
dovedit în zece revoluţiuni cu fapte, iar cu cuvântul prin memoriile prefecților 
noştri. Cei ce ne combat şi determină să se taie pădurile, ca în urmă să primim 
numai stânci goale, pleşuve, când se vor încheia dezbaterile, sunt avocaţi din 
sânul nostru crescuţi, cu prescură și bursă românească şi cu desagii cu merinde 
din sat. Aceştia servesc pe magnați”. 

După ce memoriul arată care sunt aceşti păcătoşi, se ocupă de profesorii 
universitari C. Negrea şi Gh. Leon, care au pledat pentru contele Banffy, 
frustrând pe moţi de pădurile seculare, care din vremuri erau ale lor, cerând 
sancțiuni împotriva acestor profesori, considerând că atitudinea acestora atinge 
prestigiul Universităţii. 

Memoriul arată apoi cine este dr. Emil Haţiegan. Citez: „Tot asemenea 
cerem ca aceleaşi sancţiuni să se aplice faţă de profesorul dr. Emil Haţiegan de 
la Facultatea de Drept, advocat şi membru în consiliul de administrație în 
societatea „Kalotaszegi Erdoipar” r.t. din Gălăţele, atât pentru rolul său de 
asociat în această societate devastatoare de păduri, cât şi pentru faptul, că el ca 
şef de resort şi în acelaşi timp profesor, a readus și reintegrat această societate în 
munţii noştri, după ce devastase 20.000 jugăre pădure şi după ce noi, moții, în 
revoluțiune am izgonit-o, pentru ca în urmă să suferim din răzbunare arderea pe 
rug de la Beliș”. 

Descoperind această complicitate uimitoare am fost rugat de conducerea 
partidului ca să evit cel puţin această parte delicată din interpelarea mea. Am 
crezut că este mai onest să renunţ la dezvoltarea interpelării. 


Duplicitatea Partidului Naţional- Ţărănesc 


Cazul acesta însă n-a fost unic. Emil Haţieganu, mare elector, recolta multe 
voturi chiar în ținutul acestor moți jefuiti. 

Încă, ca tânăr deputat am avut prima deziluzie, când marele român ardelean 
dr. Alexandru Vaida Voevod, membru în consiliul de administraţie la Banca 
Marmorosh-Blank, alături de adversarii săi politici Alex. Constantinescu, I.G. 
Duca, Argentoianu, Coandă etc., a căutat după prima mea interpelare să mă 
oprească a continua campania împotriva acestei bănci, autorizată de către 
ministrul de Finanţe, Take Ionescu, cu operaţiunile schimbului de coroane, 
aceste operațiuni şi speculațiuni frauduloase sărăcind cu o singură lovitură pe 
muncitorii, țăranii, meseriaşii și funcționarii ardeleni cu micile lor economii. 

Este acelaşi Vaida, care împreună cu satelitul său Emil Haţiegan nu a ezitat 
o clipă să stea la Uzinele fabricii de pielărie „Dermata” a lui Dr. Farcaș Mozes, 
ani de zile, de la 1931 până în anul 1936, alături de cavalerul de Anhauch şi Max 

Auschnitt, agitând în acelaşi timp tineretul antisemit, cântând din strună 
„numerus valahicus ”. Anexa 30. 

ŞI tot un fost preşedinte de consiliu național-țărănesc, Ştefan Ciceo Pop, a 
fost acela care a căutat fără succes să mă determine ca să renunţ la lupta 
împotriva ministrului criminal Văitoianu, considerând că ginerele său fusese 
aghiotantul acestui general. Erau deci raporturi de prietenie, care cântăreau mai 
mult decât interesele obşteşti ale muncitorilor români şi unguri. 


Demisia mea din Partidul Naţional-Ţărănesc 


Scârbit de această duplicitate a conducătorilor acestui partid, scârbit de 
disciplina stupidă, care mă stânjenea în lupta dusă de mine din propriul meu 
îndemn şi, în fine, scârbit de afacerismul tolerat de neputinţa şefului Maniu şi de 
nepotismul acestuia, precum şi de mentalitatea şi atitudinea arbitrară şi 
reacționară a lui Alexandru Vaida Voievod, dovedită chiar faţă de propriul meu 
judeţ — după cum voi arăta — am fost nevoit în urmă să-mi trag consecinţele, 
demisionând din partid. 

Mi se părea intolerabil ca în vreme ce eu luptam cu tot elanul şi cu toată 
vigoarea şi convingerea — făcându-mi datoria față de poporul care îşi pusese în 
mine toată încrederea — să fiu oprit de şefii mei, aceștia ocrotind pe duşmanii 
poporului. 

Mi se părea imoral ca în vreme ce eu, denunţând fraudele, jaful, crimele 
regimului oligarhic burghezo-moşieresc, expunându-mă la repetate excluderi din 
parlament, la insulte, bătăi şi chiar la riscul vieții — fruntaşii partidului să 
beneficieze din consiliile băncilor şi întreprinderilor adversarilor politici, făcând 
târcoale la toate întreprinderile din ţară şi la drumurile şi chibriturile suedeze. 


Răscoala țăranilor și muncitorilor năsăudeni 


Țăranii şi muncitorii fostului județ Năsăud, îndeosebi cei de pe valea 
Someşului, descendenţi ai vechilor grăniceri, duceau ca şi moţii maramureșeni o 
existență jalnică. 

Favoriţii politici asigurându-şi monopolul exploatării masivelor păduroase a 
acestui ţinut, se întreceau la jaf, care atinsese la un moment dat aproape 300 de 
milioane lei. Țăranii muncitori, în mijlocul munţilor cu păduri imense seculare, 
duceau lipsă de păduri şi de păşuni, favoriţii politici refuzând, contrar 
dispoziţiunilor reformei agrare, întregirea pădurilor şi păşunilor comunale. 
Delictele silvice atinseseră cifra de 14 mii în valoare de aproape 30 milioane lei. 
Țăranii în lanţuri, făceau drumul spre închisori. Muncitorii se plângeau că mor 
de foame. Mizeria ajunse la culme, populația astâmpărându-şi foamea cu oţet şi 
scoarță de arbori. Bolile sociale luaseră în mrejele lor 70-80% a acestui 

nenorocit popor (cuvântarea mea din 27.11.1935). Copiii nevinovaţi erau schelete 
vii. În acest hal aduseseră politicienii regimului burghezo-moșieresc țara mult 
cântată a lui George Coşbuc, ţara poetului idilelor ţărăneşti petrecute în chiar 
satul său, care a degenerat şi a sărăcit. 

Starea de spirit ajunsese să fie din cele mai agitate. „În graniţa năsăudeană 
am avut dezlănțuiri de patimi, care de care mai trăsnite”, scrie ziarul din Bistriţa, 
„Jafuri, abuzuri din cele mai îndrăzneţe, care toate în mod fatal ne-au dus acolo, 
unde era natural să ajungem, în dezastrul de azi”. 

„Dezastru în averi şi pustiu în sufletele acestor sărmani oameni, încolțiți de 
mizerie şi foame şi împinși de către cârmuitorii acestor bunuri în braţele 
disperării... Descendenții grănicerilor sunt târâți din post în post spre închisori, 
pentru a ispăşi crima de a fi luat un boţ de mămăligă rece, pentru a potoli 
foamea copiilor lor”. 

„Noroc că s-a găsit un salvator, un om al datoriei, care niciodată nu a înşelat 
așteptările acelora, care şi-au pus nădejdea în el. Un om care a pătruns până în 
cele mai adânci ascunzișuri în sufletul poporului, care a ştiut să facă din propriul 
său glas trâmbiţa de alarmă, ori de câte ori acest popor drag lui, a fost apăsat de 
greul vieții şi răutatea cârmuitorilor”. 

„Un adevărat ales al poporului, care şi de astă dată a ştiut să risipească timp 
şi sănătate, pentru a smulge sutele de oameni din pragul temniței, strigând din 
răsputeri „opriți batjocura, smulgeţi cătuşele de pe mâinile sărmanilor grăniceri, 
lipiţi pământului” ”. Au găsit în Victor Moldovan omul drept, omul imparțial şi 
dezinteresat de totdeauna, în care cei oprimați îşi pun întreaga lor nădejde”. 
Anexa 31. 

În repetate rânduri am cerut de la tribuna parlamentului încetarea jafurilor și 
sancţionarea celor vinovați. 

„Jaful în averile grănicerești de la Năsăud”, „Averi de miliarde date pe 
mâna unor profitori politici”, astfel comentau ziarele interpelările mele. Toate 
demersurile au fost zadarnice. 

Aşa şi nenumăratele anchete, care au constatat bilanțuri false, fraude 
neînchipuite şi jafuri de zeci şi sute de milioane. Favoriţii politici ai tuturor 
regimurilor trimişi în faţa parchetului, sesizat de mine, au rămas imuni, 
continuându-și nestingheriți abuzurile. 

„Lucru nu avem, iar comuna nu capătă nimic din venitul pădurii şi toate 
greutăţile trebuie noi pe altă cale să le suportăm. Pădurile ni se taie, se vând, se 
pradă. Vinovaţii să fie traşi la răspundere. Pe domnii sătui nu-i doare de foamea 
noastră”. Astfel se plângeau comunele: „Averile noastre s-au administrat în mod 
mişelesc, ducându-le la ruină. S-au furat codrii noştri ca în codru. Credem că e 
destul”. „Comuna noastră e situată în regiune de munte. Chiar în anii agricoli 
buni, fiind clima în permanenţă rece, nu se produce în afară de puţin, foarte 

puțin porumb, nici un fel de alte cereale. De ani de zile comunele nu mai 
primesc nimic din venitul acestor averi, cu toate că şi acum se exportează 
pădurile ca şi în trecut, datoriile se înmulţesc şi disperarea se cuibăreşte în casele 
noastre ale tuturora” se arată în alt memoriu. 

„Vrem lărgirea păşunii comunale pentru vitele noastre, care se decimează şi 
degenerează din lipsă de hrană îndestulătoare şi nu este bine să se uite că aceste 
vite se identifică până la un punct foarte înaintat cu însăşi viaţa noastră”. 

„Vrem lărgirea pădurii comunale, destinată pentru satisfacerea nevoilor 
populației, pentru construcţie şi micul comerţ, singurul nostru mijloc de câştig şi 
mai ales pentru a fi scutiți de dezastrul delictelor silvice, care ne-au distrus”. 

„Toate acestea le cerem în baza dreptului nostru la viaţă”. Anexa 32. 

Pentru a satisface toate aceste cereri juste ale populației, am întocmit şi s-a 
votat la inițiativa mea un proiect de lege, care a provocat un adevărat entuziasm 
în sânul poporului. 

Ziarul local scrie: „După aproape 10 ani de frământări, populația satelor 
grănicereşti, plimbându-şi amarul pe la porţile tuturor răsfățaţilor fără nici un 
rezultat, cântând mereu cântecul jalnic al lipsurilor sale, cântec ce isprăvea cu 
vorbele „vrem păduri, vrem păşuni” până când acest cântec a găsit răsunet într-o 
inimă mare, generoasă şi nobilă”. 

„Era un vis frumos, visat noapte de noapte, dar prea adesea întunecat de 
fantomele diferitelor regimuri politice”. 

„Lupta dârză pornită de la d. Moldovan cu gândul curat de a salva 
interesele obşteşti a fost încoronată de un succes strălucit”. 

„În această zi, care va rămâne adânc marcată în istoria averilor grănicereşti, 
se va pomeni un nume: Victor Moldovan şi o faptă: Legea defalcării”. Anexe 
33, 34. 

Nici de astă dată favoriţii politici ai diferitelor regimuri burghezo-moșiereşti 
n-au înțeles rostul vremii. 

S-au opus din toate puterile sabotând legea pentru a nu-şi micşora 
câştigurile frauduloase prin micşorarea — chiar şi neînsemnată — a masivelor 
păduroase. 

„A crede însă, că țărănimea găsindu-se într-o stare de mizerie neînchipuită 
se va resemna să stea cu mâinile în sân şi să sufere de lemnele necesare, să se 
lase să le moară vitele de foame, este cel puţin naiv” — observă comisarul 
guvernului în raportul său către Ministrul Agriculturii, şi declară: „Dacă nu se 
aplică legea defalcării existența pădurilor este ameninţată a fi ruinată prin 
devastări”. 

Urmările au confirmat aceste constatări reale. Țărănimea a pornit la proteste 
şi amenințări revoluţionare: 

„Găsindu-ne într-o stare cu mult mai grea decât multe comune din 
Maramureş şi din Munții Apuseni, populația noastră rabdă cea mai neagră 
mizerie, literalmente fiind muritoare de foame. Viața noastră nu înseamnă nimic 
în ochii acestor profitori — răbdarea noastră a ajuns la sfârşit; să nu fim împinși 
de situaţia noastră îngrozitoare la acte de desperare,... dacă nu ni se face 
dreptate, ne vom face-o noi ... și vai de cei ce se vor opune puhoiului de lume 
flămândă”, amenințau țăranii. 

Şi la fel articolul din gazeta locală, care arată că „populaţia pierzându-și 
răbdarea şi împrumutând natura fiarelor cu care convieţuieşte în creării munţilor, 
actul și poate avea urmări regretabile, consecinţe grave, ... cam adesea răsună pe 
plaiuri şi prin poiene refrenul lui Coşbuc: 

„Să nu dea Dumnezeu cel sfânt...” 

Sesizat de această situaţie prerevoluționară, am convocat în virtutea 
mandatului primit de la toate comunele grănicereşti, o adunare generală la 
Bistriţa, în vederea întocmirii unui proiect de lege, care să pună ordine în 
administrarea acestor averi, dându-le menirea, aşa cum au visat-o strămoşii, care 
pentru a le dobândi au scăldat cu sângele lor toate plaiurile Europei în lungul 
veacurilor trecute, adunarea având să stabilească şi răspunderile. 

Această adunare mult așteptată de toată suflarea acestui ținut jăcmănit, a 
fost interzisă printr-o telegramă — amenințătoare la adresa mea — de către însuşi 
primul ministru Alexandru Vaida Voevod, în mod cu totul arbitrar, pentru a-şi 
ocroti favoriţii săi politici, jefuitori şi duşmani ai intereselor vitale ale unei 
populațiuni de peste 70 de mii de țărani și muncitori. 

Reprezentanții şi delegaţii consiliilor şi ai obştiilor țărănești şi muncitoreşti 
însă, înfruntând ploile torențiale, care au distrus drumurile şi podurile, au pornit 
încă de cu seară călări şi pe Jos peste munți și văi, pentru a fi prezenţi la această 
adunare, cu gândul de a-și salva averile. 

Peste 5000 de săteni au pătruns peste barierele închise de detaşamentele de 
trupă, în oraş, postându-se în faţa casei mele, cerându-mi lămuriri asupra 
interzicerii acestei adunări şi asupra situațiunii dezastruoase a averilor jefuite de 
favoriţii politici ai primului ministru. 

„Am venit zeci de kilometri cu picioarele toate băşici şi vom sta o lună aici, 
dar fără ispravă numai morţi ne vom întoarce” rosteau oratorii țărani de pe 
tribuna improvizată. 

Mulțimea răzvrătită, cerând apoi moartea celor care i-au jefuit, amenințând 
cu vărsări de sânge, a pornit spre palatul direcţiunii silvice şi spre palatul 
prefecturii înțesate de poliție şi jandarmerie - jefuitorii, uneltele şefului fugind 
de groaza mulțimii. 

Toate ziarele şi cele minoritare scriau articole lungi despre: „Răscoala”, 
„Revoluţia”, „Revolta”, „Răzvrătirea ţăranilor grăniceri din județul Năsăud”. 

„Concentrări de poliţie şi jandarmerie, intervenția parchetului”, „Asaltul maselor 
şi fuga celor vinovaţi”. (Cinci mii de grăniceri adunaţi la Bistriţa. Cauzele grave 
ale răscoalei ţărăneşti). 

Am protestat personal printr-un memoriu adresat lui Vaida împotriva 
interzicerii arbitrare a acestei adunări, convocată de mine în exercitarea 
mandatului meu de ales al poporului şi am protestat împotriva lecţiilor de 
disciplină date mie, numai în vederea ocrotirii favoriţilor săi politici, certați cu 
parchetul. Prezentându-i lui Vaida memoriile sătenilor, i-am arătat că măsurile 
nebuneşti ale oamenilor săi au dus la o adevărată anarhie, țăranii pornind să-şi 
facă ei dreptate, unii făcându-și drum cu vitele prin plantaţiunile, pentru care 
s-au cheltuit milioane, ca să ajungă la adăpătoare, alţii intrând cu securile în 
pădure, ca să-şi întregească păşunea. 

„Strigăm din răsputeri respectarea drepturilor noastre şi încetarea jafului. 
Nu abdicăm decât cu prețul vieţii noastre la această adunare, de care depinde 
soarta noastră, a copiilor şi nepoților noştri, amenințați de cea mai cumplită 
mizerie”. 

Astfel protestează reprezentanții celor 44 comune în numele întregii graniţe, 
cu mii de semnături, împotriva actului arbitrar prin care s-a interzis adunarea. 

Iar muncitorii din Măgura Ilvei, adresându-se cu o plângere acestei adunări 
proiectate, arată că nu au nici un drept. Când au nevoie de ceva li se arată uşa, 
iar când trece trenul cu lemne se uită cu lacrimi după acesta, casele lor fiind 
ruinate și descoperite. Mă roagă pe mine „tată al dreptăţii” să le fac şi lor 
dreptate căci numai de când sunt eu, simţesc şi văd că le dau tot concursul şi 
vreau să le fac dreptate. Muncitorii din Maieru, peste 400 la număr, se plâng că 
neavând de lucru nu-şi pot susține familiile cu 4-5, ba chiar 6 copii, murind de 
foame, primăria adeverind că „nu au ce mânca, că n-au de lucru”. 

Toate protestele au fost zadarnice. Marele român Alex. Vaida a rămas surd 
şi impasibil față de durerile acestui popor. Anexe: 35-41. 

„lată mucenicia acestor canonite comune grănicereşti” — scrie unul din ziare 
— de întregi decenii exploatate și belite în batjocura legilor şi a legitimităţilor. 
Sau poate nu ştiţi cum sunt jefuiti ţăranii grăniceri în codrii Năsăudului. Ori n-aţi 
aflat cumva ce s-a petrecut duminică la Bistrița. S-a petrecut atât de bine încât în 
fața înfuriatului torent al sătenilor răzvrătiți au trebuit să dispară grabnic din 
metropola judeţului și prefectul şi directorul silvic şi Jurisconsultul păcătoasei 
direcțiuni silvice. Nu învăţaseră cei trei magi ai răscoalei bistrițene cum să se 
imunizeze împotriva avariilor pricinuite de topoarele cabrate ale grănicerilor, 
adunați în număr de 5000 spre a ţine mult amânata şi mult aşteptata lor adunare. 

Sunt 44 de comune, care imploră zadarnic îngăduirea acestei adunări 
obşteşti, menite să pună ordine, într-un avut cronic dijmuit de samsari şi de 
şperţari. Nimeni nu consimte să-şi împrumute timpanele pentru clipa acestei 

umilite audienţe și ura dreaptă continuă să colcăie prin sufletele exasperate ale 
pălmaşilor şi prin minţile cravașate de insulte - tot mai plumburie se adună 
negura răzbunării”. 


Activitate extraparlamentară 


Am schiţat câteva momente din activitatea mea ca reprezentant şi ales al 
poporului. Ţin doar să mai amintesc, că și pe teren social, economic şi cultural 
am desfăşurat aceeaşi activitate în interes obştesc, în interesul poporului. Am 
fost preşedinte activ, mai pe urmă preşedinte de onoare a Reuniunii micilor 
meseriaşi. Tot aşa preşedinte activ şi mai pe urmă preşedinte de onoare a 
Federalelor băncilor populare şi a cooperativelor fostelor județe Năsăud şi 
Someş, mișcarea cooperatistă a acestor ținuturi din nordul Ardealului datorindu-se 
inițiativei, îndrumărilor şi activității mele. Anexa 42. 

Am înzestrat satele cu cămine culturale, monumente (Gh. Coşbuc, Andrei 
Mureşan, lacob Mureşan, Vasile Naşcu etc.), servind generațiilor tinere drept 
pildă a gloriei şi jertfelor înaintaşilor noştri. 

Dar activitatea cu care îndrăznesc să mă mândresc, a fost acea desfășurată 
de mine în jurul aplicării reformei agrare. N-a fost țăran muncitor, n-a fost sat 
necăjit — indiferent de judeţ și indiferent de circumscripție electorală — pe care să 
nu-i fi servit în mod gratuit, cheltuind propriul meu ban în interesul lor. Sate şi-au 
botezat păduri cu numele meu, chiar ţiganii, pe care i-am sprijinit pretutindeni, 
şi-au botezat la fel cartierele cu care au fost împroprietăriți. 

Nenumăratele scrisori pe care le-am primit, arată că am fost considerat „ca 
un tată bun, aşteptat cu dragoste în mijlocul poporului”, „numele meu fiind 
pomenit pe tot locul”, „pentru multele binefaceri pe care nimeni altul nu le-a 
arătat faţă de pătura ţărănească”. Anexa 43. 


Tradiţie 


ŞI era firesc să fie aşa, originea mea fiind din moşi strămoşi din țărani, foşti 
iobagi. Tatăl meu, dintr-un sat sărac — cu o populaţie necăjită de foşti iobagi — 
„Mica” de lângă Dej, iar mama mea tot din părinţi ţărani, din satul Frîua, azi 
numit „Sever Axente” după numele tovarăşului de luptă a lui Avram Iancu, 
Sever Axente înrudit de aproape cu mama mea. 

Deci am moștenit de la înaintaşii mei o tradiție de luptător împotriva 
înrobirii. 

La fel am găsit aceeaşi tradiţie şi la înaintaşii soției mele. Tatăl ei, Gavrilă 
Man, a fost apărătorul ţăranilor iobagi de pe domeniul baronului Kemeny, 
prezentându-se în numele și în apărarea acestora — după obiceiul din fosta 
monarhie — împăratului cu un memoriu revendicând în favoarea poporului 
munții în întindere de 74.000 jugăre. Anexa 44. 

Străbunicul acestuia a fost unul din martirii răscoalei țărănești din 1763 
pentru ştergerea iobăgiei, cu două decenii înainte de revoluţia lui Horia, Cloşca 
şi Crişan (vezi Gh. Barițiu, Istoria regimentului granițariu Transilvan; Kramer 
Fr., „Geschichte der Militarisierung des Rodnaer Thales”; Şotropa Virgil, 
„Arhiva Someșana”). 

Bunicul soţiei mele din partea mamei, Samuil Poruţiu, a fost prietenul şi 
tovarăşul de luptă al lui Avram lancu. Luptele lui pentru desfiinţarea iobăgiei 
sunt descrise de Papiu Ilarian în „Istoria Românilor”, vol. II, p.101 şi urm., 
precum şi în „Lorteneti Lapok” 1873, p.60-61. Ca fost prefect revoluţionar s-a 
remarcat ca unul dintre promotorii împăciuirii între români şi maghiari. 

Această tradiție a unor luptători împotriva asupritorilor feudali, precum şi 
originea mea țărănească, trebuia în mod firesc să-şi imprime caracterul în 
mentalitatea şi întreaga mea activitate. 


Recunoştința generaţiei tinere 


Ca o dovadă necontestată a considerației de care mă bucur în fața tinerei 
generaţii de astăzi, anexez aici dintre scrisorile primite din mai multe părţi, două 
scrisori (Anexa 45) a profesorului Th. Ghiţan, asistent universitar la Facultatea 
de Istorie a Universităţii din Cluj, str. Bisericii ortodoxe nr. 7, însărcinat din 
partea Academiei R.P.R. cu organizarea de arhive, biblioteci, monografii, 
muzee, case comemorative etc. 

Rugându-mă să-mi scriu memoriile, îmi adresează la 12.1.1959 următoarele 
cuvinte: 

„Domnia Voastră cred şi sunt convins, așa cum este şi părerea tuturor celor 
competenţi şi care vă cunosc că Dvs. scriind numai cum a fost n-aveţi nevoie în 
memorii să ascundeți nimic, fiindcă ași fost un om al dreptății, un adevărat 
apărător al intereselor regiunii, un adevărat om politic popular şi iubit de toți. 
Deci după mine orice aţi scrie, oricât de obiectiv, nimeni nu va putea niciodată 
spune că n-a fost așa, întrucât sunt mii de cetățeni contemporani cu Dvs. care vă 
apreciază şi vă pomenesc cu drag și astăzi”. 

„Nol generația tânără facem apel din nou către Dvs. să mai faceți un ultim 
apel patriotic şi să vă însăilaţi pe hârtie, pe răbojul vieții Dvs. bogată în fapte 
frumoase, activitatea Dvs. politică şi culturală”. 

Acelaşi tânăr scrie la data de 6 februarie 1959: 

„Vă solicităm să duceţi la bun sfârșit lucrarea cât aveţi depline puteri pentru 
că nimeni ca Dvs. nu ne va putea prezenta o frescă mai obiectivă a realităţilor 
noastre politice social istorice. Acum vă rugăm să fiți un adevărat istoric. Scrieți 
după stilul Dvs. care de multe ori, în multe clipe, a înflăcărat inimile ţăranilor şi 
chiar a muncitorilor bistrițeni. După părerea mea Dvs. nu aveţi ce să ascundeți şi 
oricând ceea ce scrieți poate fi valabil fără să arunce cineva cu pietre în memoria 

și frumosul nume al Dvs. Eu vă ştiu şi luptător şi apărător al intereselor 
maselor de ţărani și muncitori din Bistriţa. 


O frescă istorică 


Dând urmare acestor solicitări m-am hotărât să scriu această frescă a 
realităților politice, social-istorice a fostului regim burghezo-moşieresc aşa cum 
l-am văzut şi cum l-am trăit. Voi arăta ce a fost acest regim. Voi arăta şi 
portretele membrilor fostei dinastii — pe Ferdinand, reacționarul imbecil şi 
mincinos, în dosul căruia trăgeau sforile fosta regină cu prietenul ei Barbu 
Ştirbei în slujba oligarhiei vizirului Brătianu — pe fostul prinţ dezertor, cu 
scandalurile și domnia sa păcătoasă, pe samsarii criminali ai băncii ministeriale 
cu întregul lor cortegiu — bandele de politicieni. Voi arăta duplicitatea 
conducătorilor Partidului Naţional-Ţărănesc — afacerismul, nepotismul şefului, 
începând cu faimosul Consiliu Dirigent, jaful, crimele, exploatarea țării şi 
revoltele clasei muncitoreşti şi ţărăneşti. Voi arăta momente din revoluţia anului 
1918 cu manifeste comuniste — mărturii cu privire la evenimentele sângeroase 
de la Atelierele Griviţa, precum şi momente necunoscute din mişcarea legionară 
şi sfârşitul domniei fostului rege Carol II. 

În sfârşit, ţin să amintesc că și regretatul preşedinte al Prezidiului Marii 
Adunări Naţionale, Dr. Petru Groza, care a ţinut la prietenia mea până în 
ultimele clipe ale vieţii sale, exprimându-și dorinţa de a mă vedea chiar pe patul 
său de suferință, m-a considerat drept „un luptător ca și el, gata la ajutorarea 
celor loviți”. Anexa 46. 

Pentru toate aceste considerente, care fac dovada că am adus servicii 
excepționale în domeniul activității obşteşti, servind cu credință şi convingere, 
din propriul meu îndemn, interesele poporului, a clasei muncitoreşti şi ţărăneşti, 
luptând împotriva regimului oligarhic, burghezo-moşieresc, pentru înfăptuirea 
unui regim democrat-popular — rog Prezidiul Marii Adunări Naţionale să 
binevoiască a propune Consiliului de Miniştri să mi se acorde o pensie pentru 
merite deosebite, în baza art. 26 a Decretului nr. 292/1959 privind dreptul la 
pensie în cadrul Asigurărilor Sociale de Stat. 


LUPTĂM PENTRU PACE: 
Anexe: 1-46 documentația. 


N.B. Rog, ca după soluționarea acestui memoriu, să mi se restituie 
documentaţia, pentru a o putea utiliza în cadrul lucrării memoriilor istorice 
proiectată de mine. 

DOCUMENTAŢIA 


1. Fotocopia scrisorii fostului preşedinte Dr. Petru Groza. 
2. Adresa nr. 1655 din 16.11[.1923 a Adunării Deputaţilor. 
3. Actul de acuzare al Tribunalului Alba Iulia. 
4. Decizia de stingere a procedurii penale. 
5. Declarația sătenilor. 
6. Acte privitoare la samsarlâcul lui Alex. Constantinescu. 
7. Scrisoarea văduvei Th. Aman şi interviul. 
8. Adresa nr. 2877 din 5.IV şi adresa nr.2993 din 14.1V.1924 ale Adunării 
Deputaţilor, în original, și extras din ziar. 
9. Declarația lui Nic. George privitor la exportul de sclavi operat de 
generalul Al. Văitoianu. 
10. Adresa văduvelor din Sebeşul de Jos privitor la traficul unui deputat. 
11. Altă adresă la fel privitoare la un avocat escroc, omul de încredere al 
ministrului Văitoianu 
12. Coperta broșurii lui Herberger despre Brazilia. 
13. Broşura: „A kivândoslăs Grvenyeben”. 
14. Circulara lui Herbenger. 
15. Provocarea martorilor lui Pantazi. 
16. Proces-verbal privitor la anchetă. 
17. Extras din ziare. 
18. Adresa nr.1319 din 19.11.1925 a Adunării Deputaţilor. 
19-22. Extrase din ziare. 
23. Cererea de audiență a Moților. 
24-25. Extrase din registrul de firme. 
26. Extras din ziare. 
27-29. Contractul Maniu-Boilă, Bosel şi Rademacher. 
30. Extras din registrul firmelor. 
31. Extras din ziare. 
32. Memoriul comunei Șanț. 
33. Proiect de lege. 
34. Extras din ziare. 
35-41. Protestul grănicerilor. 
42. Adresa Federalei. 
43. Broşura cu scrisori a sătenilor. 
44. Memoriul către împărat. 
45. Scrisorile prof. Ghiţan. 
46. Declarația N. Costea. 


Ibidem, ff. 13-47. 

10. 


Către 
Comitetul Central al Partidului Comunist Român 


Subsemnatul Moldovan Victor, distins de către Republica Socialistă 
România cu medalia „Semicentenarul Unirii Transilvaniei cu România,1918- 
1968”, domiciliat în București, str. Polonă nr. 23 B, sectorul I, încurajat de 
asigurarea dată de Tovarăşul Secretar General al C.C. al P.C.R. Nicolae 
Ceauşescu, că „putem să ne adresăm cu toată încrederea şi cu profundă 
convingere Partidului, conducerii sale, că problemele pe care le ridicăm își vor 
găsi o rezolvare corespunzătoare, îndrăznesc să supun aprecierii Comitetului 
Central al Partidului Comunist Român cele ce urmează: 

La data de 23 martie 1950 am fost evacuat de către Comitetul Provizoriu al 
Capitalei din imobilul din Bucureşti, str. Polonă nr. 6, proprietatea personală a 
soţiei mele Moldovan Gabriela pentru ca acest imobil să fie pus la dispoziția 
unei instituții publice. 

În urma lipsei de spaţiu locativ în Capitală, precum şi în urma faptului că 
aveam în Predeal o casă de odihnă neterminată, dar în parte locuibilă, Comitetul 
Provizoriu al oraşului Predeal mi-a repartizat, în baza adresei Comitetului 
Provizoriu al Capitalei, locuinţa în imobilul meu din Predeal, str. Nicolae 
Bălcescu nr. 42. 

Anexez aceste două adrese sub 1 şi 2. 

Dar nici în această locuinţă, repartizată în mod oficial, nu am stat mult. Casa 
mea de odihnă fiind naţionalizată la data de 20 aprilie 1950, am fost evacuat şi de 
aici în mod ilegal, deoarece decretul de naţionalizare, Art. VI prevede, că 
„Locatarii cu orice titlu ai imobilelor naționalizate, inclusiv foştii proprietari, care 
locuiesc în aceste imobile, devin din momentul naționalizării chiriaşii statului”. 

Organele statului au desconsiderat dispozițiile legii atât la naționalizarea 
imobilului meu, cât şi al soţiei mele. 


I 

Decretul Prezidențial nr. 92/1950 prevede în Art. I, aliniatul al doilea că 
„Naţionalizarea se face pentru a lua din mâna exploatatorilor un important 
mijloc de exploatare”. Legiuitorul a avut deci în vedere, la alcătuirea acestui 
decret, lichidarea exploatării omului de către om, fapt ce rezultă şi din punctele 
2,3,4,5 al decretului, în care se subliniază criteriul exploatării. 

Acest criteriu, calitatea de exploatator, este condiția esențială pentru 
naționalizarea unui imobil. Soţia mea nu avea această calitate de exploatator. 

Imobilul din Bucureşti, str. Polonă nr. 6, a fost clădit cu un singur 
apartament, pentru o singură familie. Numai ulterior, în vederea căsătoriei fiicei 

mele — pentru a-i asigura o locuință separată —, am despărțit holul în aşa fel, ca 
scara să ducă din curte direct la etaj. 

Imobilul a avut deci numai două apartamente, unul destinat ca locuință 
familiei mele, al doilea destinat ca locuinţă familiei fiicei mele, fapt constatat în 
mod oficial de Controlorul Şef de constatare de pe lângă Percepția II-a fiscală la 
data de 18.X.1948 prin referatul său, anexat aici în copie legalizată sub 3). 

Faptul, că ni s-au luat prin rechiziţie camerele acestor apartamente, 
atribuindu-se de către Serviciul Central de rechiziții şi cartiruiri altor persoane, 
lăsându-ni-se nouă numai câte o singură cameră, nu înseamnă că am exploatat 
noi imobilul, deoarece nu noi am dispus de cartiruirea acestor persoane. 

Dovadă comunicarea nr. 20572 din 4.X1.1948 anexată în copie legalizată şi 
câte un ordin de rechiziție şi cartiruire în original sub 4,5 şi 6). 


II 

În ce priveşte imobilul meu din Predeal, imobil în construcţie, decretul nr. 
92/1950 în art. I, pct. 4 prevede, că „se naţionalizează imobilele în construcție 
clădite în scop de exploatare, care au fost abandonate de proprietari”. Trebuia 
deci să se țină seamă la naționalizarea acestui imobil de următoarele criterii: 

a) dacă imobilul era în construcție 

b) dacă a fost clădit în scop de exploatare, şi 

c) dacă a fost abandonat de proprietar 


a) 

Adresa nr. 2430 din 8 aprilie 1950 a Comitetului Provizoriu Predeal (anexa 
sub 2), precum şi procesul verbal de naționalizare, dresat la 20 aprilie 1950 
constată, că imobilul meu era în construcție. 

Anexez procesul verbal în fotocopie sub 7). 

b) 

Imobilul meu din Predeal are un singur apartament cu o singură cameră la 
parter şi trei camere (dormitoare) la mansardă, fapt constatat în procesul verbal 
de naţionalizare, destinat drept casă de odihnă pentru familia mea şi a fiicei mele 
cu doi copii. Însăşi natura imobilului — casă de odihnă — exclude faptul de a fi 
fost clădit în scop de exploatare. Legea pentru construirea de case proprietate 
personală prevede, că „Cetăţenii, indiferent de domiciliu, pot să-şi construiască 
— chiar cu sprijinul statului — case de odihnă”. 

Deci nu era cazul să mi se naţionalizeze acest imobil. 

c) 

Casa de odihnă a fost construită de mine în regie proprie. Nu a fost 
abandonată de mine nici înainte, nici în momentul naționalizării: 

Dovada: 

1. Procesul-verbal de impunere din 21.11.1949, în care delegatul fiscului 
constată că casa este locuită de mine; 

2. Fişa nr. 2 vizată de Miliția Predeal la 11.VIII.1949, care constată că 
imobilul este locuit de familia mea şi a fiicei mele; 

3. Chitanţele despre plata taxelor comunale, lumină, apă, şi a taxelor pentru 
telefon, precum și duplicatul de trăsură C.F.R. pentru strămutarea efectelor mele 
din Bucureşti la Predeal. Anexe sub 8-13. 

Dar însăşi adresa Comitetului Provizor|iu] al Capitalei care la 23 martie 
1950 arată, că „mi-am ales ca domiciliu orașul Predeal, str. Nicolae Bălcescu nr. 
42”, precum şi adresa Comitetului Provizoriu al oraşului Predeal, care-mi face 
repartizarea locuinței în acest imobil la 8 aprilie 1950, face dovada 
incontestabilă, că nu mi-am abandonat imobilul. (Vezi anexele sub 1 şi 2.) 

Din toate aceste acte oficiale, eliberate de însuşi Comitetul Provizoriu al 
orașului Predeal rezultă, că delegatul acestui Comitet a procedat ilegal. 

În sfârşit — chiar făcând abstracţie de cele arătate mai sus — imobilul meu din 
Predeal, precum şi imobilul soției mele din Bucureşti nu puteau fi naționalizate 
în nici un caz, deoarece nu intră în prevederile decretului de naționalizare nr. 
92/1950, care în Art. II, dispune clar şi categoric că „Nu intră în prevederile 
decretului de față şi nu se naționalizează imobilele muncitorilor, funcționarilor, 
micilor meseriaşi, intelectualilor-profesionişti şi pensionarilor”. 

Iar Art. V dispune, că „Imobilele proprietatea soţului şi a soţiei se consideră 
ca aparținând unui singur proprietar în ce priveşte aplicarea prezentului decret”. 
În momentul naționalizării am fost intelectual-profesionist, pensionar. Dovadă 
Adeverinţa eliberată de Casa de Asigurări a Avocaţilor, anexată sub 14). 

Organele statului au nesocotit legea şi Constituţia, care „apără ordinea de 
drept şi asigură legalitatea”. Ori „nu se poate vorbi de legalitate atunci când sunt 
nesocotite, când sunt încălcate legile”, a declarat Secretarul General al C.C. al 
P.C.R. Nicolae Ceauşescu chemând insistent organele statului „să vegheze cu 
fermitate pentru asigurarea respectării drepturilor prevăzute în Constituţie şi 
legile ţării, având îndatorirea de onoare să asigure ca toți cetățenii să poată găsi 
sprijin şi ajutor atunci când sunt lezate interesele și drepturile prevăzute în 
Constituție şi legile ţării - să facă totul pentru a respecta cu sfințenie legile 
statului nostru. „Legea trebuie să fie respectată în primul rând de aceea care sunt 
chemaţi să vegheze la aplicarea lor”. „Nu se poate admite nimănui să 
nesocotească legile, să le încalce.” 

În lumina acestor preocupări ale Partidului Comunist Român, care 
promovează consecvent respectul legii, rog respectuos Comitetul Central al 
Partidului Comunist Român a dispune ca organele competente, intrând în 
legalitate, să repare prejudiciul săvârşit prin nerespectarea legii şi a Constituţiei, 
să dispună organelor în drept ca imobilul soției mele Moldovan Gabriela din 
Bucureşti, str. Polonă nr. 6, precum şi imobilul meu din Predeal, str. Nicolae 

Bălcescu nr. 42 — exceptate conform legii de naţionalizare —, să fie scoase de sub 
anexa decretului nr. 92/1950, anexa Bucureşti, poziția 4800. 

Observ, că împotriva naționalizării imobilului meu din Predeal am înaintat 
la 24 aprilie 1950 — deci în termen legal — o contestaţie la Comitetul Provizoriu 
al orașului Predeal, înregistrat cu nr. 3040, la care până azi — mai bine de 20 de 
ani — nu am primit nici un răspuns. Toate demersurile mele, cercetările, 
deplasările la Sfatul Popular al oraşului Predeal şi la Sfaturile regionale Braşov 
şi Ploieşti, precum şi la Direcţiunea Generală a Treburilor Consiliului de 
Miniştri, de a da de urma acestei Contestaţii, au rămas fără rezultat. S-a pierdut 
urma şi a Contestaţiei şi a anexelor originale. Dovadă fotocopia înregistrării şi 
corespondența în original sub 15-18. 

Cerând Consiliului Popular al Municipiului Bucureşti la data de 31 iunie 
1970 să dispună ca să primesc procesul-verbal privind naționalizarea imobilului 
soției mele şi să-mi comunice criteriile, care au stat la baza naţionalizării 
imobilului meu, Consiliul Popular al Municipiului Bucureşti nu mi-a răspuns 
nici la a doua cerere din 9 septembrie 1970, nesocotind dispoziţiile decretului nr. 
534/1966, Hotărârile Plenarei C.C. al P.C.R. din 22-25.1V.1968, precum şi 
obligațiile prevăzute în Art. 34 a Constituţiei Ţării. lar Sfatul Popular al oraşului 
Predeal — cerându-i să-mi restituie casa de odihnă — mi-a răspuns că imobilul 
meu „este folosit drept casă de odihnă pentru oamenii muncii”. Anexele 19-20. 

Sintetizând concepția Partidului despre democrația socialistă Tovarăşul 
Secretar General al C.C. al P.C.R. Nicolae Ceauşescu a arătat că „socialismul 
trebuie să realizeze asemenea condiții ca omul să fie într-adevăr în centrul 
atenției”. 

Mai bine de 20 de ani, de când am fost evacuat în mod ilegal din locuința 
mea, nu beneficiez de asemenea condiții ca să fiu în atenția organelor 
competente. Şi azi am drept locuință o jumătate de hol prin care trec locatarii zi 
şi noapte la bucătărie, baie şi closet — fără a avea odihna cuvenită. Nu merit la 
bătrânețe această soartă după ce am luat parte la evenimentele revoluționare, 
care au dus la desăvârşirea Unității noastre Naționale. 

O viaţă întreagă am fost luptător şi apărător al intereselor muncitorimii şi 
țărănimii. Dovadă „Memoriile mele” documentare, social-politice, scrise în şase 
volume, predate Academiei R.S.R. 

Sunt descendent al marelui revoluționar Ion Axente Sever. Soţia mea este şi 
ea descendenta unor luptători revoluționari pentru cauza neamului românesc, 
pentru libertate şi dreptate a claselor subjugate. După tatăl ei Gavril Man, 
luptător transilvănean, memorandist, este descendenta lui Grigore Man, unul din 
căpeteniile răscoalei ţărăneşti din anul 1763, condamnat la moarte şi executat de 
Habsburgi (vezi Istoria României, Ed. Acad. R.S.R., vol. III, p. 517) — iar după 
mamă este nepoata lui Samuil Poruţiu, unul din cei mai reprezentativi 

revoluționari din anii 1848-1849, prieten şi tovarăș de luptă cu Avram Iancu 
(vezi Istoria Românilor de Al. Papiu Ilarian, vol. II, p.100 şi urm. - precum și 
Avram lancu de Silviu Dragomir, 1945, p.32-39, 208, 290). 

Aceşti înaintaşi revoluționari au ştiut să întețească flacăra niciodată stinsă a 
năzuinţei de libertate națională şi dreptate socială a poporului nostru, care avea 
să ducă de-a lungul deceniilor ce au urmat la Unirea tuturor Românilor într-un 
singur stat independent şi la făurirea națiunii socialiste de azi. 

Cu prilejul sărbătoririi Semicentenarului glorios al Partidului Comunist 
Român, Tovarăşul Secretar General al C.C. al P.C.R. Nicolae Ceauşescu, 
Preşedintele Consiliului de Stat al R.S.R. — subliniind faptul că „Comuniștii au 
ținut totdeauna sus steagul luptei sociale şi naționale”, fiind „continuatorii 
tradițiilor progresiste” a declarat: „Cinstim pe toţi acei care au stat în fruntea 
luptei împotriva asupririi străine, pentru neatârnarea poporului, pentru formarea 
statului național român.” 

Ca unul care am stat în fruntea evenimentelor revoluţionare, care au dus la 
abolirea asupririi străine, la neatârnarea poporului nostru şi la desăvârşirea 
Unităţii noastre Naţionale într-un stat național român, am fost distins de către 
Republica Socialistă România cu medalia „Semicentenarul Unirii Transilvaniei 
cu România”. 

Vă rog binevoiţi a dispune să mi se facă dreptate. 

Nu cer altceva decât respectarea legii şi a Constituţiei Țării. 

Anexe : 1-20. 


Idem, d. 2, ff. 1-8. 
11. 


Dragă Victore, 


Te rog iartă-mă că, la scrisoarea Ta din 18 1. trecute, abia acum îți răspund — 
pe atunci, citisem, că tov. Miron Constantinescu nu e în țară, iar eu sufeream de 
o gripă. 

Îți retrimit cererea adresată tovarăşului Miron, îl găseşti la Academia de 
Ştiinţe Sociale şi Politice, Str. Oneşti, 11, (s.a), (lângă Comitetul Central). 

Îmi pare rău că viața ne-a zvârlit în diferite părți ale țării şi n-am putut activa 
împreună — aşa încât eu nu pot să dau referințe despre munca în politică. 

Te ştiu devotat cauzei naționale, dar de la o recomandație se aşteaptă mai 
mult: date concrete, pe care nu le am. Referințele lui Demostene Botez şi 
Zaharia Stancu, vor fi, desigur, îndestulătoare. 

Cu multă prietenie, 

Cluj, 14 aprilie 1971. Victor Ureche. 


Idem, d. 17, ff. 1-2. 

12. 


Stimate domnule Moldovan, 


Fiind plecat în concediu n-am luat cunoştinţă de scrisorile D-vs. decât la 
revenirea mea în localitate, la data de 13 sept. a.c.. Aşa se explică răspunsul meu 
tardiv, lucru pe care Vă rog să-l iertați. 

Normele interne de partid prevăd ca o condiţie „sine qua non” pentru cel 
care dă recomandări să fi muncit în același loc de muncă cel puţin un an de zile 
cu cel recomandat. 

Așa că, în conformitate cu aceste norme, recomandarea mea n-ar putea fi 
luată în considerare de organizația de bază respectivă. 

Aprecieri asupra activității D-vs., bogate în viaţa social-politică a ţării 
noastre, după primul război mondial ar putea fi luate în considerare şi ar 
constitui o piesă cu greutate specifică deosebită la dosar, dacă s-ar baza pe 
materiale documentare originale (copii după discursurile din parlament din 
„Monitorul Oficial”, reproduceri de articole din ziarele vremii, copii după 
corespondența originală, etc., şi, bineînţeles, certificate de obiectivitate). 

Eu v-aş putea da un asemenea material, dacă aş avea materialele de bază pe 
care l-aş şi certifica. 

După memoriile D-vs. s-ar putea face de asemenea, o caracterizare a 
activităţii D-vs., însă puterea lor probatorie ar putea fi mai mică, memoriile fiind 
scrise de D-vs. după primirea scrisorii prezente, Vă rog să-mi precizaţi ce ați 
hotărât, urmând ca eu să vă răspund imediat. 

Cu deosebită stimă, ss. Ion Rusu. 


Idem, d. 5, f. 14. 
13. 


Referinţă 


Subsemnatul Emil Caliani, consilier în Ministerul Justiţiei, domiciliat în 
Bucureşti, bd. G-ral. Magheru, nr. 22, refer următoarele: 

Cunosc personalitatea tov. Victor Moldovan nu numai ca fost luptător 
revoluţionar pentru desăvârşirea idealului nostru, al Unirii Transilvaniei cu 
România, dar și datorită faptului, că a fost un apărător al intereselor maselor de 
muncitori şi ţărani, apreciat ca un om politic popular, stimat şi iubit de toţi în 
regiune, nu numai de români, dar şi de minoritățile conlocuitoare, luând față de 
aspiraţiunile şi drepturile acestora o atitudine plină de înţelegere, activitatea sa 
fiind pătrunsă de un real umanism. 

Bucureşti, 27 octombrie 1971. 

Emil Caliani, s.s. m.p.; Carnet de membru P.C.R. nr. 0427836/1965. 


Idem, d. 3, f. 16. 

14. 


Nota! 


Din activitatea tov. Victor Moldovan desfăşurată în interesul poporului voi 
menţiona acțiunea sa în apărarea ţăranilor și muncitorilor din fosta graniţă 
năsăudeană, a Moților din Munţii Apuseni, precum şi a țăranilor şi muncitorilor 
români şi maghiari din restul Transilvaniei şi Banat. 

În apărarea drepturilor legitime ale poporului față de tendințele opuse 
reacționare ale regimului, tov. Victor Moldovan s-a situat împotriva propriului 
partid, demisionând din acesta. 


I. 

Bunurile descendenților foştilor grăniceri din ținutul Năsăudului, munți cu 
păduri şi păşuni, pe care le dobândiseră înaintaşii lor scăldând cu sângele lor 
toate plaiurile Europei, au ajuns după Unire pradă favoriților partidelor politice. 

Asigurându-şi monopolul exploatării masivelor păduroase, aceşti favoriți 
politici se întreceau în jaf, în timp ce muncitorii țărani, în mijlocul munţilor cu 
păduri seculare duceau lipsă de păduri şi păşuni. Creşterea vitelor și păduritul 
constituind principalul izvor de trai în această regiune, lipsa pădurilor şi păşunilor 
însemna pentru satele de aici o mare nenorocire. Mizeria era la culme. Delictele 
silvice atinseseră cifra de 14 mii. Ţăranii muncitori făceau drumul închisorii. 

Intervenţiile la parchet, la guvern, în parlament, ani de-a rândul, anchetele, 
care constatau fraude nemaipomenite, au rămas fără rezultat. 

Anarhia luase în urmă proporții catastrofale, țăranii pornind să-şi facă 
singuri dreptate - unii făcându-şi drum cu vitele prin plantaţiunile pentru care se 
cheltuiseră milioane, pentru a ajunge la adăpătoare - alții intrând cu securile în 
pădure ca să-și întregească păşunea. 

Pentru a pune capăt acestei situațiuni disperate tov. Victor Moldovan a 
supus parlamentului un proiect de lege din iniţiativă parlamentară, în care prevede 
defalcarea pădurilor şi păşunilor cumulative cu scopul întregirii celei comunale, 
dar favoriţii politici ale celor două partide — Liberal și Naţional-Țărănesc — s-au 
opus aplicării acestei legi pentru a nu-şi micșora câştigurile frauduloase. 

Sesizat de această situație prerevoluţionară tov. Victor Moldovan a convocat 
în virtutea mandatului primit de la toate cele 44 comune grănicereşti o adunare 
generală pentru a lua măsurile cuvenite în vederea aplicării acestei legi şi pentru 
stabilirea răspunderilor. 


! Documentul a fost redactat de Ion Rusu, fostul director al Filialei Arhivelor Statului jud. 
Bistriţa-Năsăud. 

Dar primului ministru Alexandru Vaida, pentru a-şi ocroti favoriţii săi 
politici, jefuitori, certați cu Parchetul şi dușmani ai intereselor vitale ale unei 
populații de peste 70 mii țărani şi muncitori, a interzis prin o telegramă 
adunarea, ameninţându-l pe tov. Victor Moldovan disciplinar. 

Reacţia a fost neașteptată. Reprezentanţii legali, delegații consiliilor 
comunale şi ai obştiilor ţărăneşti şi muncitoreşti, înfruntând ploile torențiale, 
care au distrus păduri şi şosele, pornind de cu seară peste munţi şi văi, s-au 
prezentat la această adunare cu gândul de a-şi salva bunurile. 

Peste 5000 de ţărani şi muncitori au pătruns peste barierele închise de 
detaşamente de militari în oraş protestând că ei au venit zeci de kilometri, dar 
fără ispravă numai morţi se vor întoarce. Mulțimea răzvrătită, cerând moartea 
celor ce i-au jefuit, au pornit spre palatul prefecturii şi direcțiunii silvice, înțesate 
de militari, poliţie şi jandarmerie, jefuitorii reuşind să fugă de groaza mulțimii. 

Protestele semnate cu mii de semnături împotriva actului arbitrar al primului 
ministru Alexandru Vaida au rămas fără rezultat. 


I. 

Moţii lui Horia, Cloşca şi Crişan, ai lui Avram Iancu, mucenici ai unirii 
neamului, în loc să fie împroprietăriți după Unire în munții şi văile, unde au 
răsunat buciumul răzvrătirii, în codrii lor udaţi cu lacrimi şi sânge, aceşti codri ai 
lor au trecut prin fraudă de la magnații absenteişti, scutiți în mod ilegal de 
expropriere, în exploatarea unor societăți Jefuitoare, grație patriotismului unor 
bande cointeresate de politicieni, ahtiaţi de îmbogățire proprie pe socoteala celor 
mai vitale interese ale neamului. 

Sesizat de delegații moților, veniți din toate satele Munţilor Apuseni, ca să-şi 
caute dreptate, rătăcind zadarnic zile de-a rândul pe străzile capitalei, şi în 
culoarele ministerelor şi chiar la palat, tov. Victor Moldovan, prezentându-se la 
Ministerul Agriculturii şi cerând dosarele călăului Urmanczy şi ai magnaților 
Banffy, Andrasy, Kendefy şi Kemény, a denunţat ţării fraudele oribile ale 
bandiţilor politici, care au dus la nesfârşitul calvar al Moților. 

Dosarele aceste, precum şi registrele Tribunalului au dat la iveală pe 
interpuşii ministrului de resort, deputați, înalți funcționari, făcând parte din 
Partidul Liberal, la guvern, dar şi pe membrii marcanţi ai Partidului 
Naţional-Țărănesc, implicaţi în această ruşinoasă şi criminală afacere, pe fostul 
ministru Emil Haţiegan, pe fostul prefect Valentin Poruţiu, pe deputatul Aurel 
Socol, pe rectorul Universităţii Camil Negrea şi pe profesorul universitar Romul 
Boilă, soțul nepoatei lui Iuliu Maniu. 


MI. 
In Transilvania, precum şi în restul țării, birouri şi agenții autorizate în mod 
ilegal — ducând o propagandă criminală pentru emigrare — au ademenit cu 
făgăduieli mincinoase zeci de mii de țărani şi muncitori calificați de la uzinele 

din Petroşani, de a-şi vinde brațele de muncă în Brazilia, Argentina şi Cuba. 
Bande patronate de regim — exploatând nevoile şi durerile acestor oameni — le 
storceau ultima leţcaie de ban câştigată cu sudoare şi sânge, pentru paşaport, ca 
semnând contractul tip, să fie exportați şi vânduți ca sclavi în regiuni care, din 
punct de vedere climateric, constituiau un adevărat mormânt, aici pierind cu 
miile acești nenorociți de foame şi friguri galbene. 

Aceste bande de traficanţi aveau în fruntea lor pe însuşi fratele ministrului 
de interne şi pe ginerele acestuia, subsecretar de stat, care în același timp era şi 
membru al celui mai important birou de emigrare, fiind implicaţi rude apropiate 
ale ministrului, înalți demnitari, deputați, senatori, chiar şi oameni de la palat. 

Descoperind tov. Victor Moldovan acest puroi care se întinsese pe întreg 
cuprinsul ţării, şeful bandei, fratele ministrului, simulând o încercare de 
sinucidere, a fost scos din puşcărie, subsecretarul de stat a fost nevoit să 
demisioneze, dar marele vinovat, patronul crimelor, ministrul a rămas neclintit, 
şeful guvernului menținându-l pentru a nu da de gol nesfârşitele nelegiuiri ale 
acestui regim de corupție generală. 

În urma senzației provocată în țară de interpelările tov. Victor Moldovan, 
sesizându-se prietenul său Dr. Petru Groza la Deva, unde opera principalului 
agent de emigrare cu complicitatea ministrului de interne, care-i eliberase 
autorizaţia, dr. Petru Groza i-a pus tovarăşului Victor Moldovan, deplasat la 
Deva, la dispoziţie materialul documentar, broșurile de propagandă mincinoasă 
cu ilustrațiuni arătând paradisul şi minunile ce-i aşteaptă pe emigranți în 
Brazilia, circulare - dar totodată și broșurile ungurilor alarmaţi despre „Prăpădul 
emigrării”, cu capitole: „Se duce marfa”, „Revine regimul de sclavaj”, „Drumul 
morţii”, „Preţul sângelui”, capitole ce arată grozăvia acestui comerț cu sclavi. 

Demonstrând tov. Victor Moldovan faptele criminale ale ministrului, aceste 
constituind şi o trădare de neam, criminalul urmând să fie pedepsit conform 
legilor în vigoare - ministrul vinovat a ripostat: că „numai dragostea de român 
l-a călăuzit în politica emigrării, el servindu-şi numai neamul prin faptul că a 
înlesnit plecarea din ţară a ungurilor indezirabili — să se scurgă cât mai mulți 
străini peste graniţă.” 

Reflectând tov. Victor Moldovan că ungurii din țară nu pot fi considerați 
străini, fiind mai buni patrioți decât ministrul care-şi ascunde faptele criminale 
după tricolor, mânjindu-l, ministrul criminal l-a amenințat pe tov. Victor 
Moldovan cu cuvintele: „Las să știe Ardealul întreg pe cine apără deputatul 
Moldovan”. 


Idem, d.4, ff. 51-55. 

15. 


Recomandare 


Cunosc pe Victor Moldovan din 1925, fiind ambii din Bistriţa. 

Am urmărit de aproape activitatea sa publică în perioada dintre cele două 
războaie, datorită împrejurării că era o personalitate politică bine cunoscută în 
Ardeal pentru activitatea pe care a desfășurat-o în legătură cu problemele pe care 
le ridica atunci Ardealul, precum şi pentru interesul care-l depunea în susținerea 
aspirațiunilor şi drepturilor legitime ale poporului român și minorităţilor 
conlocuitoare, a muncitorilor şi țăranilor români şi maghiari. 

Modul în care soluţiona şi aborda probelele zilei reflectă evident, vederile 
generale de atunci, dar poziția burgheză de clasă practicată de V. Moldovan era 
corectată întotdeauna de un umanism nedezminţit, care mergea uneori, aproape 
până la negarea acestei poziții de clasă. 

Pe de altă parte, ştiu că d-l. Victor Moldovan a lua atitudine contra 
tendințelor extremiste rasiste sau național şovine şi contra încercărilor de 
cotropire a țării de către fascişti. 

Viziunea acestora pe linia unei mai democratice dezvoltări a ţării l-a situat 
într-o poziţie, oarecum, singulară şi chiar conflictuală faţă de colegii săi de 
atunci. 

Vârsta sa înaintată este compensată de o sănătate perfectă şi de o experiență 
şi cerebralitate care merită să fie valorificată în cadrele Partidului Comunist 
Român. 

Mircea Rebreanu, membru de partid, carnet nr. 1.778.983. 


Idem, d. 3, f. 15. 


16. 


Declaraţie 


Subsemnatul Ionel Pop, membru al Uniunii Scriitorilor din Republica 
Socialistă România, domiciliat în Bucureşti, declar următoarele: 

ÎI cunosc pe tov. Victor Moldovan, avocat pensionar, domiciliat în 
Bucureşti, de pe când eram amândoi elevi ai liceului grăniceresc din Năsăud. De 
pe atunci D-sa a început a crea o activitate cultural-socială închinată propăşirii 
poporului, în special a ţărănimii şi muncitorimii din acea regiune. Această 
activitate s-a amplificat şi îmbogăţit cu lucrări literar istorice, de o mare valoare, 
şi a urmat neîncetat până în prezent. În special sunt de o valoare și istorică și 
literară lucrările D-sale referitor la luptele de dezrobire economică, socială şi 

naţională a țărănimii în Rodna-Năsăud, unele publicate, altele aflătoare la arhiva 
Academiei R.S.R. cu aprecieri excepţional de favorabile. 

Recomand călduros aprobarea cererii D-sale de a fi primit membru al 
Fondului Literar. 

Bucureşti, 28 mai 1972 

s.s. Ionel Pop 


Idem, d.5, f. 10. 


17. 


Recomandare 


Subsemnatul Demostene Botez, scriitor, domiciliat în Bucureşti, str. 
Rahmaninov nr. 27 A, recomand pe tov. Victor Moldovan pentru a fi primit în 
rândurile membrilor Fondului Literar. 

ÎI cunosc pe tov. Victor Moldovan, din anul următor unirii Transilvaniei la 
care a contribuit substanțial prin scrisul său. E un cunoscut revoluționar din 
Ardeal care prin fapte şi prin scris a dus acea muncă militantă, încă de atunci, pe 
care o cere tov. Nicolae Ceauşescu, scriitorilor de astăzi. 

A fost nu numai un scriitor activ, D-sa. personal, la revistele şi ziarele din 
Ardeal, de-a lungul câtorva decenii, dar a fost şi un mobilizator neobosit, un 
mare cetățean, care prin scrisul său a militat consecvent pentru cauza Unirii şi 
apoi a democraţiei fiind consecvent un combatant pentru popor. 

De altfel activitatea sa de scriitor şi activist cultural în Transilvania este de 
domeniu public. 

Scrisul său a servit într-o măsură atât de mare cauza şi cultura românească 
în Transilvania, încât merită din plin să fie printre membrii Fondului Literar. 
Noţiunea de scriitor de literatură a fost totdeauna mai largă în Transilvania, în 
care literatura era direct o armă a luptei naționale și s-a confundat cu scrierea 
militantă națională. 

s.s Demostene Botez 

31.V.1972 


Idem, d.5, f. 6. 

18. 


Recomandare 


Recomand călduros pe tov. Victor Moldovan - veteran al luptelor pentru 
limba şi literatura noastră sub împărăția habsburgică bicefală, în calitate de 
secretar al Astrei, de gazetar, de memorialist şi de neobosit activist pentru 
ridicarea poporului nostru, în împrejurări vitrege - îl recomand pentru a fi primit 
în Fondul Literar. 

Memoriile D-sale se află în arhivele Bibliotecii R. S. România. 

s.s Şerban Cioculescu 

5.V1.1972 


Ibidem, f. 8. 


19. 


Iubite Domnule Moldovan, 


Îmi permit, după patruzeci şi patru de ani - de la prima noastră întâlnire - să 
folosesc acest apelativ, care exprimă, în sensul cel mai înalt al cuvântului gama 
bogată de sentimente alese care în sufletul şi în închipuirea mea v-a aureolat 
chipul D-voastră pe care-l păstrez de o viață de om. 

EI, chipul lui Victor Moldovan, marele meu prieten şi binefăcător, a crescut 
la proporții statuare de simbol, după ce am citit şi recitit „Memoriile” inegalabil 
document complex al vremii, prin bogăţia de evenimente trăite, fapte realizate, 
lupte purtate, profile de oameni buni şi răi cu măiestrie conturate, cu 
obiectivitate şi sinceritate, însuşiri care le vor asigura durabilitate cronicărească. 

Sunt fericit că la unele episoade am fost martor ocular. 

Dându-mi-se prilejul de a consemna „epopeea la care am fost martor” în 
viaţa Graniţei năsăudene, am folosit pe cât m-am priceput şi mi-a îngăduit 
tematica îngustă a unei monografii săteşti, multe date valoroase din „Memorii”, 
în textul alăturat, asupra căruia Vă rog să aruncaţi o privire și în cazul când am 
denaturat ceva să-mi comunicaţi, pentru cuvenita îndreptare!. 

Eu sunt stabilit la Cluj din 1938 - cu excepţia refugiului. Am primit casa de 
la unchiul soţiei: Canonicul Octavian Domide, de pe str. Clinicilor 58. 

Pe cei 4 copii (2 feciori şi 2 fete) i-am făcut medici, fiind căsătoriți cu 
medici şi mi-au dăruit şase nepoţei, 4 fecioraşi şi 2 fetiţe. Doi din copii sunt 


1 g A jaa . A A e ani 
Vezi studiul acestuia în manuscris, „Comuna Şanţ în lupta pentru întronarea ordinei în 
averile grănicereşti şi completarea necesarului de păduri şi păşuni comunale, între cele două 
războaie mondiale”, în Idem, d. 13, ff. 1-23. 

stabiliți la Cluj, unul la Năsăud şi o fată la Mogoşești, cu domiciliul în 
Bucureşti. 

Eu am lucrat 45 de ani, în Asig. Soc. Min. Sănăt, şi Min. Învățământului, 
ultima etapă la I.M.F. Cluj, de unde m-am pensionat. Soția s-a pensionat în urmă 
cu 16 ani din învăţământ, după un accident cerebral, având şi azi de luptat cu 
sechelele lăsate. 

Dacă mă voi încumeta să răspund la o stăruitoare invitație făcută de către 
fiica mea din Bucureşti, voi avea plăcerea, de a vă vizita. 

Așteptând acest prilej și scrisoarea solicitată, Vă doresc, din toată inima cele 
mai alese urări de sănătate şi viaţă lungă alături de şi împreună cu stimata 
D-voastră familie. 

Cluj, 25 iunie 1972 

Sabin Cotul Str. Clinicilor 58. 

Dacă mai aveţi, aşi dori o fotografie a Dvs. şi eventual vre-una de la 23 iulie 
1933! 


Idem, d.19, ff.2-3. 


20. 


Stimate domnule Moldovan, 


Adeseori, în ultimele decenii am depănat cu cunoscuţi comuni amintiri 
dragi, nostalgice, în centrul cărora deţineţi primatul, prin tot ceea ce aţi 
reprezentat d-voastre în viaţa poporului nostru şi mai ales a năsăudenilor. 

Mă bucur din toată inima, constatând că trecutul d-voastre de lupte, într-o 
lume de cele mai multe ori potrivnică înnoirii, a găsit tot în d-voastre o 
excepțională capacitate retrospectivă și puterea, precum şi răbdarea de a nota cu 
sinceritate, competență şi simţ de răspundere istorică, evenimentele, care de-acum 
fac parte de drept din tezaurul poporului nostru. 

Vă felicit şi Vă urez încă mulți şi rodnici ani de viaţă. Sincer fiind, de multă 
vreme mi-e dor de d-voastre. Am trecut adeseori prin str. Polonă,... 

Nu ştiu dacă v-a parvenit, pe vreo cale oarecare ştirea asupra modului cum a 
fost calificată „lupta pentru defalcarea năsăudeană”, calificare care merită să fie 
reținută. 

Într-o comunicare făcută de către Dr. Alexandru Culcer, un merituos 
cronicar şi publicist, în cadrul Institutului de Istorie din Cluj, a demonstrat că 
mişcările muncitoreşti din 1933 au avut repercursiuni şi în viața satului 
românesc, determinând ridicarea unor sate întregi în acțiuni protestatare, net 
revoluţionare, împotriva administrației de Stat de pe atunci. Făcea relatări destul 
de concrete la manifestaţiile țărănești a comunelor din susul Văii Someşului, 

desfăşurate revoluționar, în Bistriţa, manifestări care au pus pe fugă pe prefectul 
judeţului, pe deputatul T[udor]. Dan, pe Ing. V|ictor]. Precup şi pe alți 
reprezentanți ai organelor locale. 

Graţie amabilităţii prietenului meu T[eodor]. Ghiţan, voi avea, cred, în 
curând plăcerea de a citi prețioasele d-voastre notații memorialistice, prin 
retrăirea unor evenimente social-culturale, care înfruntau, datorită d-vs., 
marasmul, demagogismul şi retrogradismul vremii, închistate în crusta 
intereselor personale. 

Cu aceleaşi vechi şi statornice sentimente de stimă, 

Sabin Cotul Cluj, Str. Clinicilor 58. 


Idem, d. 19, f. 1. 


21. 


Către 
Tovarășul Acad. Zaharia Stancu, Preşedintele Uniunii Scriitorilor din Republica 
Socialistă România 


Tovarăşe Preşedinte, 


Subsemnatul Moldovan Victor, domiciliat în Bucureşti, str. Polonă nr. 23B, 
Sect. I — distins cu medalia „Semicentenarul Unirii Transilvaniei cu România”, 
vă rog binevoiţi a propune înscrierea mea în fondul literar al scriitorilor din 
Republica Socialistă România. 

Am activat deja ca elev în calitate de Preşedinte în cercul literar al elevilor 
de la liceul superior din Năsăud. 

Activitatea mea publicistică am început-o ca student universitar, când cu 
ocazia expoziţiei jubiliare din anul 1906 l-am vizitat pe marele nostru poet 
George Coşbuc, alături de foştii mei profesori de la liceul din Năsăud, prieteni şi 
foști colegi ai poetului, şi când după reîntoarcerea mea am scris un articol în 
foiletonul Gazetei de Bistriţa despre ceea ce am văzut în Vechiul Regat, Nicolae 
Iorga luând notă de impresiile mele în „Semănătorul”. 

Tot cu ocazia expoziţiei jubiliare l-am vizitat pe Constantin Stere, pe atunci 
director general al băncilor populare, la îndemnul căruia am pornit după Unirea 
din 1918 o vie propagandă prin articole și broşuri, înființând cooperative, bănci 
populare şi federale. 

Am colaborat la ziarele transilvănene, la „Renaşterea” redactată de Eugen 
Goga, la „Patria” de sub direcţia lui Ion Agârbiceanu, făcând parte din redacția 
acestui ziar, la „Adevărul” şi la alte ziare din capitală. 

Ca secretar al Asociaţiunii pentru literatura română şi cultura poporului 
român din Transilvania am propagat literatura şi cultura în satele şi oraşele din 
nordul Transilvaniei, înființând în acelaşi timp cămine culturale, al căror 
inspector am fost mai târziu. Ţinând să cinstesc memoria marilor noştri literați şi 
oameni de seamă ai neamului nostru, am ridicat bustul lui George Coşbuc în fața 
casei memoriale din satul Hordou (Coşbuc) - statuia poetului revoluţionar 
Andrei Mureşan la Bistriţa, locul său natal - monumentul lui Iacob Mureşan, 
întemeietorul ziaristicei transilvănene la Rebrișoara şi bustul învățătorului Vasile 
Naşcu în comuna Feldru şi în fața muzeului din Năsăud. 

Am contribuit de asemenea la cunoaşterea literaturii române vechi, punând la 
dispoziția savantului Nicolae Drăgan, fost membru al Academiei Române, un 
manuscris de o mare importanță, pe care Nicolae Drăgan l-a intitulat „manuscrisul 
Moldovan” în studiul său publicat în „Anuarul Institutului de Istorie din Cluj”, 
1926-1927. pag. 423-427, şi pe care l-am predat apoi Academiei R.S.R. 

Am contribuit la cunoaşterea mișcărilor muncitoreşti şi ţărăneşti cu lucrarea 
mea „Contribuţiuni la studiul unor aspecte politico-sociale din anii de plămădire 
a Partidului Comunist Român - cu referire specială la Transilvania, lucrare pe 
care am depus-o în conformitate cu avizul Academiei R.S.R. la Editura 
Academiei R.S.R., precum şi cu studiul despre „Mişcările ţărăneşti din Valea 
Rodnei de la mijlocul secolului al XVIII-lea, publicat în revista „Studii” al 
Academiei R.S.R., și am scris (s.a) „Memoriile mele” documentare în şase 
volume, predate Academiei R.S.R. 

Victor Moldovan. 


Idem, d.5, ff. 1-2. 


Mă găsesc în amurgul vieții. La această vârstă omul, care se apropie 
de cele veşnice, se detaşează de cele trecătoare — lumești — privindu-le sub 
aspectul eternității. Mă găsesc în faţa confesorului, a istoriei, nevoit să 
mărturisesc adevărul şi numai adevărul. Memoriile mele vor constitui 
astfel şi un fel de confesiune a faptelor, greşelilor, a gândurilor bune şi rele, 
ce le-am avut în cursul vieții... 

Victor Moldovan 

